\NormalFont\ShortTitle{२ शमूएल}

{\MT शमूएलया निगूगु सफू

\par }{\IMT म्‍हसीका

\par }{\IP शमूएलया निगूगु सफू शमूएलया न्‍हापांगु सफूया हे ल्‍यं दुगु ब्‍व खः। थ्‍व दाऊदं जुजु जुयाः न्‍हापा दच्‍छिनया यहूदाय् राज्‍य याःगु अले लिपा उत्तरय् इस्राएलनापं फुक्‍क जातियात राज्‍य याःगु इतिहास खः। दाऊदं थःगु राज्‍य अप्‍वय्‌केत अले थःगु शासन बल्‍लाकेत देय् दुने व पिनेयापिं शत्रुतलिसें गुकथं ल्‍वायेमाल धकाः थुकी बांलाक क्‍यनातःगु दु। दाऊदयात छम्‍ह थज्‍याःम्‍ह मनूकथं क्‍यनातःगु दु गुम्‍हय्‌सिनं परमेश्‍वरयात क्‍वातुक्‍क विश्‍वास याइ अले वय्‌कःयात आराधना याइ। दाऊद थःमनूतय्‌गु भलसा कायेत ताःलात। दाऊदयात थम्‍हं याये मास्‍तिवय्‌कूगु ज्‍या पूवंकेत गुबलें गुबलें दयामाया मदुम्‍ह व ग्‍यानापुगु पाप यायेत तकं लिमचिलिम्‍ह मनूकथं क्‍यनातःगु दु। तर परमेश्‍वरया अगमवक्ता नातानं वयागु पाप क्‍यनाब्‍यूबलय् वं थःगु अपराध मानय् यात। अले परमेश्‍वरं बियादीगु सजाँय फयेत तयार जुल। दाऊदया जीवन व वं याःगु ज्‍यां मनूतय्‌गु नुगः त्‍याकल। लिपा देशय् वःगु विपत्तिया इलय् इस्राएलीतय्‌सं मेम्‍ह जुजुया इच्‍छा याःबलय् इमिसं मेम्‍ह जुजु नं दाऊदया काय्‌पिं मध्‍ये छम्‍ह जुइमा धकाः इच्‍छा याःगु खः।

\par }{\IOT धलः पौ

\par }{\IO यहूदाय् दाऊदया शासन
{\IOR{१:१–४:१२}}

\par }{\IO फुक्‍क इस्राएलय् दाऊदया शासन

\par }{\IOB १. शुरुया दँत
{\IOR{५:१–१०:१९}}

\par }{\IOB २. दाऊद व बतशेबा
{\IOR{११:१–१२:२५}}

\par }{\IOB ३. दुःखकष्‍ट व थाकुगु ई
{\IOR{१२:२६–२०:२६}}

\par }{\IOB ४. लिपांगु दँत
{\IOR{२१:१–२४:२५}}

\par }{\IB \par }
{\MT २ शमूएल



\par }\ChapOne{1}{\SH दाऊदयाथाय् शाऊल सीगु खबर थ्‍यंगु
\par }
{\PP \VerseOne{1}शाऊल सी धुंकाः थथे जुल, अमालेकीतय्‌त त्‍याकाः दाऊद लिहां वल अले सिक्‍लगय् निन्‍हु च्‍वन।

\VS{2}स्‍वन्‍हु दुखुन्‍हु थःगु वसः खुनाः छेनय् धू तयाः छम्‍ह मनू शाऊलया पालय् वल। व दाऊदया न्‍ह्यःने थ्‍यनेवं बँय् भ्‍वसुलाः दाऊदयात भागि यात।


\par }{\PP \VS{3}दाऊदं वयात न्‍यन, “छ गनं वयाम्‍ह खः?” वं धाल, “जि इस्राएलया छाउनीं बिस्‍युं वयाम्‍ह खः।”


\par }{\PP \VS{4}अले दाऊदं वयात हाकनं न्‍यन, “छु खबर ज्‍वनावया? जितः धा।”

\par }{\PP वं धाल, “सिपाइँतय्‌त लडाइँ जूगु थासं लिनाहल अले लडाइँलय् यक्‍व मनूत सित। अले शाऊल व वया काय् जोनाथनयात नं स्‍यात।”


\par }{\PP \VS{5}दाऊदं व खबर हःम्‍ह ल्‍याय्‌म्‍ह मनूयात न्‍यन, “शाऊल व वया काय् जोनाथन सीगु खः धकाः छं गय् यानाः सिल?”


\par }{\PP \VS{6}व मनुखं धाल, “जि उबलय् गिल्‍बोया डाँडाय् च्‍वनाच्‍वनागु खः, जिं शाऊलं थःगु भालां चुयाच्‍वंगु अले शत्रुतय्‌गु रथत व सलगइपिं वया ल्‍यूल्‍यू वयाच्‍वंगु खना।

\VS{7}लिफः स्‍वःबलय् वं जितः खन अले वं जितः सःतल। जिं लिसः बिया, ‘धयादिसँ, छु दु?’


\par }{\PP \VS{8}“वं जितः, ‘छ सु खः?’ धकाः न्‍यन।

\par }{\PP “जिं ‘जि छम्‍ह अमालेकी खः’ धकाः धया।


\par }{\PP \VS{9}“अनंलि वं धाल, ‘जिगु लिक्‍क वयाः जितः स्‍यानाछ्व। जि आः तक नं म्‍वाना च्‍वनातिनि, अय्‌नं जि सीत्‍यंगु दु।’


\par }{\PP \VS{10}“अथे जुयाः जि वयागु लिक्‍क वनाः अले जिं वयात स्‍यानाबिया। छाय्‌धाःसा व तसकं बःमलाय् धुंकूम्‍ह खः, व आः म्‍वाइ मखुत धकाः जिं सिल। अले जिं वयागु छेनय् च्‍वंगु श्रीपेच व ल्‍हातय् च्‍वंगु ल्‍हाः बाला लिकयाः उपिं जिमि मालिकयाथाय् थन हयागु दु।”


\par }{\PP \VS{11}थ्‍व खबर न्‍यनेवं दाऊदं थःगु लं खुत, अले वनापं दुपिं सकलें मनूतय्‌सं नं अथे हे यात।

\VS{12}अनंलि इस्राएलया घरानाया शाऊल, वया काय् जोनाथन व परमप्रभुया सिपाइँत लडाइँलय् सीगुलिं इपिं नुगःपा दादां ख्‍वल, अले सन्‍ध्‍याकाः इलय् तक हे इपिं अपसं च्‍वन।


\par }{\PP \VS{13}अनंलि दाऊदं व खबर हःम्‍ह ल्‍याय्‌म्‍ह मनूयात धाल, “छ गनं वयाम्‍ह खः?”

\par }{\PP अले वं लिसः बिल, “जि छम्‍ह अमालेकी खः, तर थौंकन्‍हय् जि छिकपिनिगु देशय् च्‍वनाच्‍वनागु दु।”


\par }{\PP \VS{14}दाऊदं धाल, “परमप्रभुं अभिषेक याःम्‍हय्‌सित ल्‍हाः ह्वनेत छ छतिं मग्‍या ला?”


\par }{\PP \VS{15-16}छाय्‌धाःसा “परमप्रभुया अभिषेक जूम्‍ह जुजुयात जिं स्‍यानागु खः” धकाः छं थम्‍हं हे धाल। अथे जुयाः दाऊदं वयात थथे धाल, “छंगु हि छंगु हे छेनय् लायेमा, अनंलि थः मनूत मध्‍ये छम्‍हय्‌सित वयात हमला या धकाः हुकुम बिल। अले व मनूयात कय्‌काः स्‍यात।”


\par }{\SH शाऊल व जोनाथनया निंतिं दाऊद दुखं च्‍वंगु
\par }
{\PP \VS{17}शाऊल व वया काय् जोनाथनया निंतिं दाऊद थुकथं दुखं च्‍वन।

\VS{18}अले थ्‍व विलापया म्‍ये यहूदाया मनूतय्‌त स्‍यं धकाः हुकुम यात। थ्‍व म्‍ये याशारया सफुलिइ च्‍वयातःगु दु।


\par }{\Q \VS{19}“हे इस्राएल, छंगु महिमायात छंगु ततःज्‍जाःगु थासय् स्‍याःगु दु।

\par }{\QB तसकं बल्‍लाःपिं सिपाइँत, छिपिं गुकथं क्‍वदल!”


\par }{\Q \VS{20}“गातय् थ्‍व खँ न्‍यंके मते,

\par }{\QB अश्‍कलोनया लँय् लँय् थ्‍व खँ बय्‌बय् याना जुइ मते,

\par }{\Q मखुसा पलिश्‍तीतय् म्‍ह्याय्‌पिं खुशी जुइ,

\par }{\QB अले खतना मजूनिपिनि म्‍ह्याय्‌पिं लय्‌लय्‌ताइ।”


\par }{\Q \VS{21}“हे गिल्‍बोया डाँडात,

\par }{\QB छिमिथाय् सुतिलः व वा मवयेमा,

\par }{\QB अले न छिमिथाय् अन्‍न सइगु बुँ हे दयेमा।

\par }{\Q छाय्‌धाःसा बल्‍लाःम्‍ह सिपाइँया ढाल अशुद्ध जूगु दु,

\par }{\QB शाऊलया ढाल चिकं मदयाः मथी।”


\par }{\Q \VS{22}“सीधुंकूपिनिगु हिपाखें

\par }{\QB व बल्‍लाःपिनिगु म्‍हपाखें

\par }{\Q जोनाथनया धनुष वाण गुबलें लिहां वइ मखु।

\par }{\QB शाऊलया तरवार मस्‍याय्‌कं गुबलें दापय् लिहां वइ मखु।”


\par }{\Q \VS{23}“शाऊल व जोनाथन म्‍वानाच्‍वंबलय् मनूतय् यःपिं

\par }{\QB व मनूतय्‌त तसकं दयामाया याइपिं खः।

\par }{\QB सी धुंकाः नं इपिं थ्‍वपाखें अलग मजू।

\par }{\Q इपिं इमा स्‍वयाः नं अप्‍वः ब्‍वाँय् वनीपिं खः,

\par }{\QB अले इपिं सिंहत स्‍वयाः नं तसकं बल्‍लाःपिं खः।”


\par }{\Q \VS{24}“हे इस्राएलया म्‍ह्याय्‌पिं,

\par }{\QB शाऊलया निंतिं ख्‍व,

\par }{\Q वं छिमित ज्‍वाल्‍ल ह्याउँसे च्‍वंगु तःजिगु लं फीकाबिल,

\par }{\QB अले छिमिगु लनय् तिसा तयाः प्‍वाला प्‍वालां थिइकाबी।”


\par }{\Q \VS{25}“तसकं बल्‍लाःपिं सिपाइँत, छिपिं गुकथं क्‍वदल!

\par }{\QB जोनाथन छिमिगु डाँडाय् सिनाः क्‍वदलाच्‍वंगु दु।


\par }{\Q \VS{26}हे जोनाथन, जिमि किजा, छंगु निंतिं जिं विलाप याये,

\par }{\QB छ जिगु निंतिं तसकं यःम्‍ह व माया वंम्‍ह खः।

\par }{\Q छंगु माया जिगु निंतिं तसकं अजू चायापुसे च्‍वं,

\par }{\QB छंगु माया मिसातय्‌गु स्‍वयाः नं बांलाः।”


\par }{\Q \VS{27}“तसकं बल्‍लाःपिं सिपाइँत, छिपिं गुकथं क्‍वदल!

\par }{\QB अले लडाइँया फुक्‍क ल्‍वाभःत गथे नाश जुल।”




\par }\Chap{2}{\SH दाऊद यहूदाया जुजु जूगु
\par }
{\PP \VerseOne{1}अनंलि दाऊदं परमप्रभुयात थथे धकाः न्‍यन, “छु जि यहूदाया छुं छगू शहरय् वने ला?”

\par }{\PP परमप्रभुं लिसः बियादिल, “हुँ।”

\par }{\PP दाऊदं न्‍यन, “गुगु शहरय् वनेगु?”

\par }{\PP अले थथे लिसः वल, “हेब्रोनय्।”


\par }{\PP \VS{2}अथे जुयाः दाऊद थः निम्‍ह कलाःत, यिजरेली अहीनोम व कर्मेलया नाबालया विधवा अबीगेलनापं अन वन।

\VS{3}थःनापं दुपिं मनूतय्‌त नं इमि परिवारनापं दाऊदं हल अले इपिं हेब्रोन व अनया शहरय् च्‍वंच्‍वन।

\VS{4}अले यहूदाया मनूत हेब्रोनय् वल अले दाऊदयात अन यहूदाया घरानाया जुजु कथं अभिषेक यात।

\par }{\PP याबेश-गिलादया मनूतय्‌सं शाऊलयात थुनाब्‍यूगु खः धयागु खँ दाऊदयात न्‍यंकल।

\VS{5}अनंलि वं इमित थ्‍व खबर छ्वल, “छिमिसं थः मालिक शाऊलप्रति क्‍यंगु भक्ति व वय्‌कःयाम्‍ह थुनाब्‍यूगुलिं परमप्रभुं छिमित आशिष बियादीमा।

\VS{6}थुकिया निंतिं परमप्रभुं छिमित थःगु दयामाया व विश्‍वासबहः क्‍यनादीगु दु, अले छिमिसं थ्‍व ज्‍या याःगुलिं जि नं थःगुपाखें दयामाया याये।

\VS{7}बल्‍ला व मग्‍याःम्‍ह जु छाय्‌धाःसा छिमि मालिक शाऊल सीगु दु अले यहूदाया मनूतय्‌सं जितः थः जुजु अभिषेक याःगु दु।”


\par }{\SH ईश्‍बोशेत इस्राएलया जुजु जूगु
\par }
{\PP \VS{8}थुकिया दथुइ शाऊलया सेनापति नेरया काय् अबनेरं शाऊलया काय् ईश्‍बोशेतयात महनोमय् यंकल,

\VS{9}अले गिलाद, अशूरी, यिजरेल, एफ्राइम, बेन्‍यामीन अथवा फुक्‍क इस्राएलया जुजु दय्‌कल।


\par }{\PP \VS{10}इस्राएलया जुजु जूबलय् ईश्‍बोशेत, शाऊलया काय्, पिइदँ दुगु जुयाच्‍वन, अले वं निदँ तक राज्‍य यात। यहूदाया कुल धाःसा दाऊदया हे ल्‍यूल्‍यू वन।

\VS{11}अले दाऊदं इमित हेब्रोनय् न्‍हय्‌दँ व खुला तक शासन यात।


\par }{\SH इस्राएल व यहूदाया दथुइ लडाइँ जूगु
\par }
{\PP \VS{12}नेरया काय् अबनेरं शाऊलया काय् ईश्‍बोशेतया पुचः ज्‍वनाः महनोमपाखें गिबोनय् वन।

\VS{13}व हे इलय् सरूयाहया काय् योआब दाऊदया पुचः ज्‍वनाः गिबोनया पुखूया लिक्‍क इपिं नापलात। ल्‍वायेत इपिं पुखूयात दथुइ लाकाः चुलिंचू फेतुत।


\par }{\PP \VS{14}अबनेरं योआबयात चिल्‍लाय् दनाः धाल, “छिमि व जिमि ल्‍याय्‌म्‍हपिं मनूत मध्‍ये सुं वयाः जिमिगु न्‍ह्यःने छम्‍ह छम्‍ह यानाः ल्‍वाये ज्‍यू ला?”

\par }{\PP योआबं लिसः बिल, “ज्‍यू, इमिसं अथे हे याये धकाः धाल।”

\VS{15}अथे जुयाः दाऊदया झिंनिम्‍ह मनूतलिसे ल्‍वायेत ईश्‍बोशेतया बेन्‍यामीन कुलयापिं झिंनिम्‍ह मनूत दन।

\VS{16}अनंलि इपिं फुक्‍कसिनं थथःगु विरोधीया छ्यं ज्‍वनाः बेक्‍वय् चुपिं सुयाबिल। थुकथं इपिं सकलें छक्‍कलं क्‍वदल। अथे जुयाः गिबोनया व थाय्‌यात हेल्‍कत-हज्‍जुरीम\FTNT{*}{{\FR 2:16 }{\FR{२:१६}}{\FQ{हेल्‍कत-हज्‍जुरीम
}}{\FT{थुकिया अर्थ चुपिया बुँ खः}}} धकाः धाइ।


\par }{\PP \VS{17}उखुन्‍हु हे तःधंगु लडाइँ जुल। अबनेर व इस्राएलया मनूत दाऊदया पुचःतपाखें बुत।


\par }{\PP \VS{18}सरूयाहया स्‍वम्‍ह काय्‌पिं, योआब, अबीशै व असाहेल अन हे दु। असाहेल ख्‍यलय् ब्‍वाँय् वनेगुलिं चल्‍ला थें हे ब्‍वाँय् वनेफुम्‍ह खः।

\VS{19}अथे जुयाः वं तप्‍यंक हे अबनेरयात लित्तुलित।

\VS{20}अबनेरं लिफः स्‍वयाः धाल, “हे असाहेल, छ हे खः ला?”

\par }{\PP वं लिसः बिल, “खः।”


\par }{\PP \VS{21}अबनेरं धाल, “जवं कि खवं वनाः ल्‍याय्‌म्‍हपिं मध्‍ये छम्‍हय्‌सित ज्‍वनाः वयात हमला यानाः वयाके दुगु ल्‍वाभः लाकाः का।” तर असाहेलं वयात लित्तुलियेगु मत्‍वःतू।


\par }{\PP \VS{22}अबनेरं हाकनं “जितः लिइगु त्‍वःति” धकाः ख्‍याच्‍वः बिल। वं धाल, “जिं छन्‍त गथे यानाः स्‍यायेगु? छिमि दाजु योआबयात जिं गुकथं ख्‍वाः क्‍यनेगु?”


\par }{\PP \VS{23}तर असाहेल थुखे उखे वने मानय् मजुल। उकिं अबनेरं थःगु भालाया ल्‍युने च्‍वंगु चूं वयागु प्‍वाथय् सुयाबिल, अले भाला वया ल्‍यूनेपाखे पिचाल। अले व लँय् हे क्‍वदयाः सित। असाहेल क्‍वदयाः सीगु थासय् थ्‍यने धुंकाः फुक्‍क अन हे दित।


\par }{\PP \VS{24}योआब व अबीशैनं धाःसा अबनेरयात लिना हे च्‍वन। निभाः बीवं इपिं अम्‍मा डाँडाय् थ्‍यन। अम्‍मा डाँडा गिबोनया मरुभूमिइ वनीगु लँय् दुगु गीहया पुर्बय् लाः।

\VS{25}बेन्‍यामीनीत अबनेरपाखे मुन, अले छगू पुचः जुयाः छगू डाँडाया च्‍वकाय् लडाइँया निंतिं तयार यात।


\par }{\PP \VS{26}अबनेरं तःसलं हालाः योआबयात धाल, “छु स्‍यायेगु पालेगु यानां हे तुं च्‍वनेगु ला? उकिया लिच्‍वः लिपा तसकं बांमलाइ धकाः छं मस्‍यू ला? थःथितिपिन्‍त लियेगु त्‍वःति धकाः छु छं थः मनूतय् लित हये मखु ला?”


\par }{\PP \VS{27}योआबं लिसः बिल, “धात्‍थें म्‍वाःम्‍ह परमेश्‍वरया नामं जिं धाये, छं मधाःगु जूसा मनूत सुथय् तक हे मनूतय्‌सं थःथितिपिन्‍त लिनाजुइगु त्‍वःति मखु।”

\VS{28}अले योआबं तुरही पुल, अले फुक्‍क मनूतय्‌सं इस्राएलीतय्‌त लियेगु त्‍वःतल। अनंलि लडाइँ दित।


\par }{\PP \VS{29}अबनेर व वया मनूत चच्‍छि हे अराबा जुयाः न्‍यासि वनाः यर्दनया ब्‍यासि जुयाः वनाच्‍वन, अले यर्दन खुसि छिनाः इपिं सुथ बःछि न्‍यासि वनाः महनोमय् थ्‍यंकः वल।


\par }{\PP \VS{30}योआबं अबनेरयात लियेगु त्‍वःताः थः पुचःयात छथाय् मुंकल। अले असाहेल बाहेक दाऊदया झिंगुम्‍ह मनूत कम जूगु सीकल।

\VS{31}तर दाऊदया पुचलं अबनेरया ल्‍यूल्‍यू वंपिं बेन्‍यामीनीतय् स्‍वसः व खुइम्‍ह मनूत स्‍याःगु खः।

\VS{32}इमिसं असाहेलयात क्‍वबिया यंकल, अले बेथलेहेमय् वयागु अबुया चिहानय् थुन। अनंलि योआब व वया मनूत चच्‍छि न्‍यासि वनाः सुथय् खिउँ खिउँ धाबलय् हेब्रोनय् थ्‍यंकः वल।




\par }\Chap{3}{\PP \VerseOne{1}शाऊलया घराना व दाऊदया घरानाया दथुइ यक्‍व दिं तक लडाइँ जुयाच्‍वन। दाऊद झन झन बल्‍लानावन, अले शाऊलया घराना धाःसा झन झन बमलाना वन।


\par }{\SH दाऊदया काय्‌पिं
\par }
{\PP \VS{2}हेब्रोनय् बूपिं दाऊदया काय्‌पिं थुपिं हे खः –

\par }{\Q तःधिकःम्‍ह काय् अमनोन,

\par }{\QB थ्‍वया मां यिजरेलयाम्‍ह अहीनोम खः।


\par }{\Q \VS{3}वया माइलाम्‍ह काय् किलाब खः,

\par }{\QB थ्‍वया मां कर्मेलयाम्‍ह सी धुंकूम्‍ह नाबालया कलाः अबीगेल खः।

\par }{\Q साहिँलाम्‍ह काय् अब्‍शालोम खः,

\par }{\QB थ्‍वया मां गशूरयाम्‍ह जुजु तल्‍मैया म्‍ह्याय् माका खः।


\par }{\Q \VS{4}काहिँलाम्‍ह अदोनियाह खः,

\par }{\QB थ्‍वया मां हग्‍गीत खः।

\par }{\Q ठाहिँलाम्‍ह शपत्‍याह खः,

\par }{\QB थ्‍वया मां अबीतल खः।


\par }{\Q \VS{5}अले कान्छाम्‍ह धाःसा यित्राम खः,

\par }{\QB थ्‍वया मां दाऊदया कलाः एग्‍ला खः।

\par }{\MM थुपिं फुक्‍कं हेब्रोनय् बूपिं दाऊदया काय्‌पिं खः।


\par }{\SH दाऊदनापं अबनेर मिलय् जूगु
\par }
{\PP \VS{6}शाऊलया घराना व दाऊदया घरानाया दथुइ लडाइँ जुयाच्‍वंबलय् अबनेरं बुलुहुं बुलुहुं थःत बल्‍लाका यंकाच्‍वंगु खः।

\VS{7}अले अय्‌याया म्‍ह्याय् रिश्‍पा नांयाम्‍ह शाऊलया छम्‍ह मथ्‍याःम्‍ह कलाः दु। ईश्‍बोशेतं अबनेरयात न्‍यन, “छ जिमि अबुया मथ्‍याःम्‍ह कलाःनापं छाय् द्यनागु?”


\par }{\PP \VS{8}थ्‍व खं अबनेरं तसकं तंम्‍वयाः धाल, “छु धया! छं स्‍वय्‌बलय् जिं छिमि घरानायात ध्‍वखा बियाः यहूदा कुलनापं ज्‍या याइ धकाः च्‍वना ला? आः तक ला जि छिमि अबु शाऊलया घराना, वया दाजुकिजापिं व वया पासापिनि भक्त खः, अले जिं छितः दाऊदया ल्‍हातय् बियाः बेइमान यानागु मदु। अय्‌नं छाय् थ्‍व मिसाया बारे जितः ज्‍यालगय् मजूगु द्वपं बियागु!

\VS{9}जिं दाऊदयात परमप्रभुं वयात जिं याये धकाः बियादीगु बचंया लागिं ग्‍वाहालि मयात धाःसा परमेश्‍वरं हे जितः कडा सजाँय बियादीमा।

\VS{10}जिं शाऊलया घरानायात क्‍वफायेगु अले दाऊदयात दानंनिसें बेर्शेबा तक इस्राएल व यहूदायात सिंहासनय् तयेगु ज्‍या याये।”

\VS{11}व अबनेरनापं तसकं ग्‍याःगुलिं ईश्‍बोशेतं मेगु छुं हे धाये मफुत।


\par }{\PP \VS{12}अनंलि अबनेरं हेब्रोनय् दाऊदयाथाय् थथे धकाः दूतत छ्वल, “थ्‍व देय् सुयागु खः? झीपिं मिलय् जुइ नु, अले जि फुक्‍क इस्राएलयात छिगुपाखे हयेत फयांफत्तले कुतः याये।”


\par }{\PP \VS{13}अले दाऊदं थथे लिसः बिल, “ज्‍यू, जि छनापं मिलय् जुइ, तर जिगु छता खँ न्‍यने धुंकाः जक, शाऊलया म्‍ह्याय् मीकलयात जिथाय् हयेधुंका जक छ जिथाय् वा।”

\VS{14}दाऊदं शाऊलया काय् ईश्‍बोशेतयाथाय् नं थथे धकाः दूतत छ्वत, “जिं सछिम्‍ह पलिश्‍तीया खलडीया धिबा पुलाः क्‍वःछिनाम्‍ह जिमि कलाः मीकल जितः लःल्‍हानाब्‍यु।”

\VS{15}अथे जुयाः ईश्‍बोशेतं मनूत छ्वयाः मीकलयात थः भाःत लेशया काय् पल्‍तिएलयाथाय्‌पाखें कयाः हल।

\VS{16}अबनेरं वयात छेँ लिहां हुँ धकाः हुकुम मयातले पल्‍तिएल ख्‍वःख्‍वं बहूरीम तक मीकलया ल्‍यूल्‍यू वल।

\VS{17}अले इस्राएलया थकालितय्‌थाय् वयाः अबनेरं थथे धाल, “यक्‍व न्‍ह्यवंनिसें हे छिकपिन्‍सं दाऊदयात थःपिनि जुजु दय्‌केत कुतः यानाः वयाच्‍वंगु दु।

\VS{18}आः व ज्‍या पूवंकीगु ई थ्‍व हे खः, छाय्‌धाःसा दाऊदया बिषय्‌लय् परमप्रभुया बचं थ्‍व दु, जिमि दास दाऊदया ल्‍हातं हे जिमि प्रजा इस्राएलयात पलिश्‍तीतय्‌गु व इमि फुक्‍क शत्रुतपाखें बचय् याइ।”

\VS{19}अबनेरं बेन्‍यामीनीतय्‌नापं नं खँ ल्‍हात। अनंलि इस्राएलीत व बेन्‍यामीनीत राजी जूगु खँ न्‍यंकेत अबनेर हेब्रोनय् दाऊदयाथाय् वन।

\VS{20}अबनेर निइम्‍ह मनूतनापं दाऊदयाथाय् थ्‍यंकः वल, दाऊदं इपिं फुक्‍कसित भ्‍वय् नकल।

\VS{21}अले अबनेरं दाऊदयात धाल, “आः जि वने, फुक्‍क इस्राएलीत छिनापं मिलय् जुइ फयेमा धकाः जिं इमित थः प्रभु महाराजयाथाय् मुंके। अनंलि छिं थः इच्‍छा यानादी थें शासन यानादिसँ।” दाऊदं अबनेरयात बिदा बिल, अले व खुशी जुयाः वन।


\par }{\SH योआबं अबनेरयात स्‍याःगु
\par }
{\PP \VS{22}भचा लिपा दाऊदया मनूत व योआब छगू लडाइँलय् थःपिन्‍सं लाकाकाःगु मालताल ज्‍वनाः लिहां वल। इपिं अन थ्‍यंबलय् अबनेर दाऊदयाथाय् हेब्रोनय् मदु। छाय्‌धाःसा दाऊदं अबनेरयात बांलाक बिदा बियाः याउँक छ्वये धुंकूगु खः।

\VS{23}योआब व वया सिपाइँत लिहां वयाः अन थ्‍यंकः वल, नेरया काय् अबनेर जुजुयाथाय् वयाः याउँक लिहां वंगु खँ मनूतय्‌सं योआबयात कन।


\par }{\PP \VS{24}योआब जुजुयाथाय् वनाः धाल, “स्‍वयादिसँ, छिं थ्‍व छु यानादियागु? अबनेर थन छिथाय् वःगु खः। छिसं वयात गय् यानाः अथें वने बियादियागु? व ला अथें हे बिस्‍युं वन।

\VS{25}छिसं नेरया काय् अबनेरयात म्‍ह हे मस्‍यू खनिसा। व ला छितः झंगलाय्‌त, छि छु यानाच्‍वनादी धकाः सीकेत थन छिथाय् वःगु खः।”


\par }{\PP \VS{26}योआब दाऊदयात त्‍वःतावन, वं अबनेरया ल्‍यूल्‍यू दूतत छ्वल। इमिसं अबनेरयात सीराया तुंया लिक्‍कसं लितब्‍वनाहल। तर दाऊदं थ्‍व फुक्‍क खँ मस्‍यू।

\VS{27}अबनेर हेबोनय् लिहां वःबलय् योआबं वलिसें सुं मदुथाय् खँ ल्‍हायेगु त्‍वह चिनाः मू ध्‍वाखाया लिक्‍क यंकल। अले वं थःकिजा असाहेल स्‍याःगुया बदला कायेत अबनेरयात चुपिं प्‍वाथय् सुयाः स्‍यानाबिल।


\par }{\PP \VS{28}अले दाऊदं थ्‍व खँ लिपतय् तिनिं सिल, दाऊदं धाल, “नेरया काय् अबनेरयात स्‍याःगुया बारे जि व जिगु राज्‍य परमप्रभुया न्‍ह्यःने सदां दोषी जूगु मदु।

\VS{29}बरु योआब व वया अबुया फुक्‍क परिवारया छेनय् व दोष लायेमा। अले योआबया परिवारय् कइया ल्‍वय् वा छेंगूया पुनेयःगु ल्‍वय् नं गुबलय् नं मत्‍वःतेमा। कथिया भरय् इपिं जुइमालेमा वा तरवारं पालाः स्‍याइपिं वा फ्‍वनाजुइपिनि सन्‍तानत मगाःमचाः मजुइमा।”


\par }{\PP \VS{30}अथे हे गिबोनया लडाइँलय् अबनेरं इमि किजा असाहेलयात स्‍याःगुलिं योआब व वया किजा अबीशैनं अबनेरयात स्‍याःगु खः।


\par }{\PP \VS{31}अनंलि दाऊदं योआब अले वनापं दुपिं फुक्‍क मनूतय्‌त थःगु लं खुनाः भांग्रा फिइत व अबनेरया सीम्‍ह न्‍ह्यः न्‍ह्यः विलाप यायां हुँ धकाः हुकुम यात अले जुजु थः नं सीम्‍हया ल्‍यूल्‍यू वन।

\VS{32}इमिसं अबनेरयात हेब्रोनय् थुन, अले चिहानय् जुजु तसकं ख्‍वल। अले फुक्‍क मनूत नं वनापं हे ख्‍वल।


\par }{\PP \VS{33}अले जुजुं अबनेरया निंतिं थ्‍व बिलापया म्‍ये दय्‌कल,

\par }{\Q “छु अबनेर छम्‍ह अपराधी थें सीमाःगु ला?


\par }{\QB \VS{34}छंगु ल्‍हाः चिनातःगु मदु,

\par }{\Q छंगु तुति नं चिनातःगु मदु।

\par }{\QB छ ला दुष्‍टतय्‌गु ल्‍हातय् लाःम्‍ह थें हे क्‍वदल।”

\par }{\PP अले मनूत वयागु निंतिं हाकनं हे ख्‍वल।


\par }{\PP \VS{35}दाऊदं न्‍हिच्‍छि हे छुं मन। अले मनूतय्‌सं दाऊदयात छुं भपियादिसँ धकाः धायेत वल, तर दाऊदं पाफयाः थथे धाल, “सूर्य बिनावने न्‍ह्यः छुं नयेगु नसा थिल धाःसा परमेश्‍वरं जितः कडा सजाँय बियादीमा।”


\par }{\PP \VS{36}अले मनूतय्‌सं थ्‍व खँ थुल, अले इपिं मानय् जुल। जुजुं याःगु फुक्‍क खँय् इपिं तसकं लय्‌ताल।

\VS{37}उखुन्‍हु इस्राएलया फुक्‍क झिंनिगू कुलतय्‌सं नेरया काय् अबनेरयात स्‍याःगु खँय् जुजुया ल्‍हाः मदु धयागु खँ सीकल।


\par }{\PP \VS{38}जुजुं थः मनूतय्‌त धाल, “इस्राएलय् थौंया दिंलय् छम्‍ह तसकं बल्‍लाःम्‍ह, छम्‍ह तःधंम्‍ह मनू सीत धकाः छिमिसं मस्‍यू ला?

\VS{39}जि अभिषेक जूम्‍ह जुजु जूसां सरूयाहया थुपिं दयामदुपिं काय्‌पिनि न्‍ह्यःने जि बमलाःम्‍ह व शक्ति मदुम्‍ह जूगु दु। इपिं जिगु निंतिं तसकं हे बल्‍लाःपिं खः। परमप्रभुं मभिंगु ज्‍या याइपिन्‍त उकिया पाय्‌छिगु लिच्‍वः बियादीमा।”




\par }\Chap{4}{\SH ईश्‍बोशेतयात स्‍याःगु
\par }
{\PP \VerseOne{1}अबनेरयात हेब्रोनय् स्‍यात धयागु खँ न्‍यनाः शाऊलया काय् ईश्‍बोशेत ग्‍यात अले फुक्‍क इस्राएलीत नं तसकं ग्‍यात।

\VS{2}ईश्‍बोशेतया निम्‍ह मनूत दु। उपिं शत्रुतय् शहर लुतय् याइपिं वया सिपाइँतय् नायःत खः। इमिगु नां बानाह व रेकाब खः। इपिं बेन्‍यामीन कुलयाम्‍ह बेरोती रिम्‍मोनया काय्‌पिं खः। बेरोत नं बेन्‍यामीननापं हे ल्‍याः खाःगु दु।

\VS{3}छाय्‌धाःसा बेरोतीत\XREF{✡}{{\XO 4:3 }{\XO{४:३
}}{\XT{यहो ९:१६-२१}}} गित्तैमय् बिस्‍युं वन अले उबलय्‌निसें उपिं अन हे च्‍वन।


\par }{\PP \VS{4}(शाऊलया काय् जोनाथनया छम्‍ह काय् दु, वयागु नां मपीबोशेत खः। यिजरेलपाखें शाऊल व जोनाथन स्‍यूगु खबर वःबलय् मपीबोशेत न्‍यादँ दुम्‍ह खः। व खँ न्‍यनाः वया अजि वयात क्‍वबियाः बिस्‍युं वंगु खः तर इपिं हथाय् चाचां बिस्‍युं वंबलय् मपीबोशेत लँय्‌दयाः खुत्‍यां जूगु खः। व निपा तुतिं खुत्‍यां काःम्‍ह खः।)


\par }{\PP \VS{5}छन्‍हु बेरोती रिम्‍मोनया काय्‌पिं रेकाब व बानाह, न्‍हिनय् ईश्‍बोशेत आराम कयाच्‍वंबलय् वयागु छेँ दुहां वल।

\VS{6-7}अले इपिं छ्व काःवंगु थें यानाः छेँ दुने दुहां वन, छेँ दुने दुहां वने धुंकाः इपिं ईश्‍बोशेतया क्‍वथाय् तक वन। अन न्‍हिनय् आराम कयाः च्‍वंम्‍ह ईश्‍बोशेतया प्‍वाथय् इमिसं चुपिं सुयाबिल। इमिसं वयात स्‍यानाबिल अले इमिसं वयागु छ्यं द्यनाबिल। अले छ्यं ज्‍वनाः यर्दनया ब्‍यासि जुयाः चच्‍छि न्‍यासि वन।

\VS{8}इमिसं ईश्‍बोशेतया छ्यं हेब्रोनय् दाऊदयाथाय् हल। अले जुजुयात धाल, “छितः स्‍यायेत कुतः याःम्‍ह छिकपिनि शत्रु शाऊलया काय् ईश्‍बोशेतया छ्यं थन दु स्‍वयादिसँ! परमप्रभुं शाऊल व वया सन्‍तानतय्‌त छिगु निंतिं बदला काःगु दु।”


\par }{\PP \VS{9}दाऊदं बेरोती रिम्‍मोनया काय् रेकाब व वया किजा बानाहयात लिसः बिल, “धात्‍थें परमप्रभु म्‍वाःम्‍ह खः थें, सुनां जितः जिगु फुक्‍क कष्‍टपाखें छुतय् यानादिल।

\VS{10}शाऊल सीगु बां हे लात धकाः जितः खबर ब्‍यूवःम्‍ह मनूयात ज्‍वना, अले जिं वयात सिक्‍लागय् स्‍यानाबिया। वं हःगु खबरया निंतिं वयात जिं अन हे सजाँय बिया।

\VS{11}तर मभिंपिं मनूतय्‌सं छम्‍ह दोष मदुम्‍ह निर्दोष मनूयात वयागु हे छेँ थःगु खाताय् हेस्‍यात धाःसा अझ गुलि अप्‍वः लिच्‍वः बी माल! छु जिं आः छिमिसं मनू स्‍याःगुया बदला कयाः छिमित संसारं नाश यानाः मछ्वय्‌गु ला?”


\par }{\PP \VS{12}अथे जुयाः दाऊदं थः मनूतय्‌त हुकुम यात अले इमिसं इमित स्‍यात। इमिसं इमिगु ल्‍हाः व तुति पाल, अले इमित हेब्रोनया पुखू लिक्‍क यख्‍खानाबिल। ईश्‍बोशेतया छ्यं धाःसा इमिसं कयाः हेब्रोनय् अबनेरया चिहानय् थुनाबिल।




\par }\Chap{5}{\SH दाऊदयात इस्राएलयाम्‍ह जुजु ल्‍यःगु
\par }
{\R १ इति ११:१-३

\par }{\PP \VerseOne{1}इस्राएलयापिं सकल मनूत हेब्रोनय् दाऊदयाथाय् मुंवयाः वयात थथे धाल, “जिपिं छिगु हे ला व हि खः।

\VS{2}न्‍हापा शाऊल जुजु जुयाच्‍वंबलय् नं छि लडाइँलय् जिमि सिपाइँतय् न्‍ह्यलुवाः जुयादीगु खः। अले परमप्रभुं छितः थथे धयादिल, ‘छ जिम्‍ह मनूतय् जवाः व शासक जुइ।’ ”


\par }{\PP \VS{3}इस्राएलयापिं सकल थकालित हेब्रोनय् जुजु दाऊदयाथाय् वल। दाऊदं इपिंलिसें परमप्रभुया न्‍ह्यःने बाचा चिन। इमिसं दाऊदयात इस्राएलया जुजु अभिषेक यात।

\VS{4}दाऊद स्‍विदँ दुबलय् जुजु जुल, अले वं पिइदँ तक शासन यात।

\VS{5}थथे धयागु, वं हेब्रोनं यहूदाय् न्‍हय्‌दँ व खुला अले यहूदा व इस्राएलय् निगू थासय् यानाः यरूशलेमय् स्‍विस्‍वदँ शासन यात।


\par }{\SH दाऊदं यरूशलेम त्‍याकूगु
\par }
{\R १ इति ११:६-१०

\par }{\PP \VS{6}दाऊद जुजु व सकल इस्राएलीत वनाः यरूशलेम शहरय् हमला यात। उबलय् अन यबूसीत च्‍वनाच्‍वंगु खः। यबूसीतय्‌सं दाऊदयात धाल, “छ थ्‍व शहरय् दुहां वये फइ मखु। कांपिं व खुत्‍यांपिन्‍सं नं छन्‍त ख्‍यानाछ्‌वइ।” इमिसं थथे बिचाः यात दाऊद गुबलें नं थन दुहां वये फइ मखु।

\VS{7}अय्‌नं दाऊदं सियोनया गद्दी त्‍याकाकाल। लिपा थ्‍व शहरया नां “दाऊदया शहर” जुल।


\par }{\PP \VS{8}उखुन्‍हु दाऊदं धाल, “सुनां यबूसीतय्‌त दकलय् न्‍हापा हमला यानाः त्‍याकी, वं दाऊदया शत्रुत ‘कांपिं व खुत्‍यांपिन्‍त’ लः दुगु धलं वनाः नापलाक वनेमाः।” अथे जुयाः दाऊदया थ्‍व धापू छगू उखान जुल, “सुं ‘कांपिं व खुत्‍यांपिं’ दरबारय् वयेखनी मखु।” 

\par }{\PP \VS{9}दाऊद वनाः किल्‍लाय् च्‍वनाच्‍वंगु जुयाः उकियात “दाऊदया शहर” धयाहल। दाऊदं तिबः बीगु फःतय्‌गु दुनेपाखे गद्दीया प्‍यखें शहर दय्‌कल।

\VS{10}अले दाऊद झन झन बल्‍लानावन। छाय्‌धाःसा दक्‍व शक्ति दुम्‍ह परमप्रभु वलिसे दी।


\par }{\PP \VS{11}टुरोसया जुजु हीरामं दूतत दाऊदयाथाय् छ्वत। अले वं इपिं नापं सिकःमि-दकःमित व देवदारुया सिँ नं छ्वल। इमिसं दाऊदया निंतिं छगू दरबार नं दय्‌कल।

\VS{12}दाऊदं थःत परमप्रभुं धात्‍थें हे इस्राएलयाम्‍ह जुजु दय्‌कादीगु व वय्‌कःया प्रजा इस्राएलया निंतिं थःगु राज्‍ययात तःधं यानादीगु दु धयागु खँ सीकाकाल।


\par }{\PP \VS{13}हेब्रोनं यरूशलेमय् च्‍वंवंबलय् दाऊदं अप्‍वः कलाः व मथ्‍याःपिं कलाःत हल। अले इपिंपाखें यक्‍व काय्‌म्‍ह्याय्‌पिं दत।

\VS{14}यरूशलेमय् बूपिं वया सन्‍तानतय्‌गु नां थथे दु – शम्‍मूअ, शोबाब, नातान, सोलोमन,

\VS{15}यिभार, एलीशूअ, नेपेग, यापी,

\VS{16}एलीशामा, एल्‍यादा व एलीपेलेत।


\par }{\SH दाऊदं पलिश्‍तीतय्‌त बुकूगु
\par }
{\R १ इति १४:८-१७

\par }{\PP \VS{17}दाऊद इस्राएल न्‍यंकयाम्‍ह जुजु जूगु खँ न्‍यनाः पलिश्‍तीतय्‌सं वयात ज्‍वनेत थः सकल सेना छ्वल। थ्‍व खँ न्‍यनाः दाऊद किल्‍लाय् क्‍वहां वन।

\VS{18}पलिश्‍तीत वयाः रपाईमया ब्‍यासिइ न्‍यनावन।

\VS{19}अथे जुयाः दाऊदं परमप्रभुयाके न्‍यन, “जिं पलिश्‍तीतय्‌त हमला याये ला? छिं इमित जिगु ल्‍हातय् बियादी ला?”

\par }{\PP अले परमप्रभुं लिसः बियादिल, “हुँ, जिं इमित छंगु ल्‍हातय् बी।”


\par }{\PP \VS{20}दाऊद व वया सेना बाल-पराजीमय्\FTNT{*}{{\FR 5:20 }{\FR{५:२०
}}{\FQ{बाल-पराजीम
}}{\FT{या अर्थ पंम्‍हुयाः झाःम्‍ह परमप्रभु खः।}}} वन। अन इमिसं पलिश्‍तीतय्‌त बुकल। अले दाऊदं धाल, “लः पंम्‍हुया पिहां वःगु थें परमप्रभु जिमि शत्रुतय् विरोधय् जिगु न्‍ह्यःने पंम्‍हुया पिहां झाःगु दु।” अथे जुयाः व थाय्‌या नां बाल-पराजीम तल।

\VS{21}पलिश्‍तीत बिस्‍युं वंबलय् इमिसं अन थः द्यःतय्‌गु मूर्तित त्‍वःताथकल अले दाऊद व वया मनूतय्‌सं उपिं मूर्तितय्‌त कयायंकल।


\par }{\PP \VS{22}हाकनं छकः पलिश्‍तीत वयाः रपाईमया ब्‍यासिइ न्‍यनावन।

\VS{23}उकिं दाऊदं हाकनं परमेश्‍वरयाके सल्‍लाह काल, अले परमेश्‍वरं वयात लिसः बियादिल, “च्‍वय् तप्‍यंक थाहां वने मते, चाःहिलाः हुँ। अले मेखेपाखें थाकुराः सिमाया न्‍ह्यःनेनं हमला या।

\VS{24}छं थाकुराः सिमाया च्‍वका च्‍वकां सिपाइँत न्‍यासि वंगु थें च्‍वंगु सः न्‍यनीबलय् हमला या, छाय्‌धाःसा जि छंगु न्‍ह्यः, न्‍ह्यः पलिश्‍ती सेनायात बुकेत वने।”

\VS{25}दाऊदं परमेश्‍वरया आज्ञा कथं यात। अले वं पलिश्‍तीतय्‌त बुकल। वं अज्‍ज पलिश्‍तीतय्‌त गिबोनंनिसें गेजेर तक लँ दुच्‍छि हे लिनायंकल।




\par }\Chap{6}{\SH बाचाया सनू यरूशलेमय् हःगु
\par }
{\R १ इति १३:१-१४

\par }{\PP \VerseOne{1}अनंलि दाऊदं इस्राएलया दक्‍वसिबय् बांलापिं स्‍विद्वः सिपाइँत छथाय् मुंकल।

\VS{2}अले दाऊद उपिं मनूतनापं परमेश्‍वरया सनू हयेत यहूदाया बालां\FTNT{*}{{\FR 6:2 }{\FR{६:२
}}{\FQ{बाला
}}{\FT{थ्‍व थाय्‌यात किर्यत-यारीम धकाः नं धाः}}} वन। व सनू करूबतय् दथुइ च्‍वनादीम्‍ह दक्‍व शक्ति दुम्‍ह परमप्रभुयागु\XREF{✡}{{\XO 6:2 }{\XO{६:२
}}{\XT{व्‍य २८:१०}}} खः।

\VS{3}इमिसं परमेश्‍वरया सनू छगू न्‍हूगु गाडाय् तयाः डाँडाय् च्‍वंगु अबीनादाबया छेँनं हल। अले अबीनादाबया काय्‌पिं उज्‍जाह व अहियों गाडा न्‍ह्याकाः यंकल।

\VS{4}इमिसं परमेश्‍वरया सनू गाडाय् तयाः यंकल, अले अहियो इमिगु न्‍ह्यः न्‍ह्यः वन।

\VS{5}दाऊद व इस्राएलीतय् फुक्‍क घराना वीणा, सारंगी, खैँजडी, मृदङ्‌ग व भुस्‍याः थानाः म्‍ये हालाः तसकं लय्‌लय् तायाच्‍वन।


\par }{\PP \VS{6}इपिं नाकोनया खलय् थ्‍यनाः, द्वहंत लुफिं हात अले उज्‍जाहं परमेश्‍वरया सनूयात सुरक्षा यायेत थःगु ल्‍हाः न्‍ह्यज्‍याकल।

\VS{7}थथे यानाः वं सनूयात हनाबना मतःगुलिं परमप्रभु उज्‍जाहनापं तम्‍वयाः वयात अन हेस्‍यात। थुकथं व परमेश्‍वरया सनूया न्‍ह्यःने सी माल।


\par }{\PP \VS{8}परमप्रभु उज्‍जाहनापं तम्‍वयादीगुलिं दाऊद नं परमप्रभुनापं तम्‍वल अले वं व थाय्‌या नां फारेस-उज्‍जाह\FTNT{†}{{\FR 6:8 }{\FR{६:८
}}{\FQ{फारेस-उज्‍जाह
}}{\FT{थुकिया अर्थ उज्‍जाहया सजाँय}}} तल। थौं तक नं व थाय्‌यागु नां व हे खः।


\par }{\PP \VS{9}उखुन्‍हु दाऊद नं परमप्रभुनापं ग्‍यानाः थथे धाल, “आः जिं परमप्रभुया सनू गुकथं थःनापं हे तयातये फइ?”

\VS{10}वं परमप्रभुया सनू थःनापं दाऊदया शहरय् यंकेगु इच्‍छा मयात। बरु वं गित्ती ओबेद-एदोमया छेँय् सनू तय्‌के छ्वल।

\VS{11}थुकथं परमप्रभुया सनू ओबेद-एदोमया छेँय् स्‍वला तक तया तल, अले परमप्रभुं ओबेद-एदोम व वया परिवारयात आशिष बियादिल।


\par }{\PP \VS{12}परमप्रभुया सनूया कारणं परमप्रभुं ओबेद-एदोमया छेँ व वयागु परिवारयात आशिष बियादिल धकाः न्‍यनाः दाऊदं वनाः ओबेद-एदोमया छेँनं परमप्रभुया सनू लय्‌लय्‌तातां खुशी जुयाः दाऊदया शहरय् हल।

\VS{13}परमप्रभुया सनू क्‍वबिपिं खुपलाः न्‍ह्यःने वने धुंकाः वं छम्‍ह द्वहं व छम्‍ह तसकं ल्‍ह्वंम्‍ह साचा बलि बिल।

\VS{14}दाऊदं सूती कापःयागु एपोद फिनाः परमप्रभुया न्‍ह्यःने थःगु बलं फतले प्‍याखं हुल।

\VS{15}थुकथं दाऊद व फुक्‍क इस्राएलीतय्‌सं ततःसलं हालाः व तुरही पुयाः परमप्रभुया सनू ज्‍वनावल।


\par }{\PP \VS{16}परमप्रभुया सनू दाऊदया शहरय् थ्‍यनाः शाऊलया म्‍ह्याय् मीकलं झ्‍यालं खंकल। दाऊद जुजुयात परमप्रभुया न्‍ह्यःने तिंतिंन्‍हुयाः प्‍याखं हुलाच्‍वंगु खन, वं मनं मनं दाऊदयात घच्‍चाय् कथं स्‍वल।


\par }{\PP \VS{17}इमिसं परमप्रभुया सनूयात पाल ग्‍वयाः थःथाय् दुने यंकाः पक्‍का यानातःगु थासय् तये यंकल। अले दाऊदं परमप्रभुया न्‍ह्यःने होमबलि व मेलबलि छाल।

\VS{18}दाऊदं थुपिं बलित छायेधुंकाः वं दक्‍व शक्ति दुम्‍ह परमप्रभुया नामं मनूतय्‌त सुवाः बिल।

\VS{19}अले फुक्‍क मनूतय्‌त वा इस्राएलीतय् फुक्‍क पुचःया मिजं व मिसातय्‌त छपा छपा मरि, छगः छगः छोहरा व किसमिसया छगू छगू ज्‍वाँय् बिल। अनंलि फुक्‍क मनूत थथःगु छेँ वन।


\par }{\PP \VS{20}दाऊदं थः परिवारयात सुवाः बीत वःबलय् शाऊलया म्‍ह्याय् मीकल वयात नापलायेत पिहां वयाः थथे धाल, “थौं इस्राएलया जुजुया निंतिं गज्‍याःगु गौरवया दिं! व थः दासीतय्‌गु न्‍ह्यःने पचिनांगा जुयाः वँय् थें जुल।”


\par }{\PP \VS{21}दाऊदं मीकलयात थथे लिसः बिल, “छिमि अबु व वया घरानाया सुयागुं पलेसा जितः वय्‌कःया प्रजा इस्राएलया जुजु ल्‍ययादीम्‍ह परमप्रभुया न्‍ह्यःने थथे यानागु खः। परमप्रभुया न्‍ह्यःने जिं लसतां हने।

\VS{22}जि थ्‍व स्‍वयाः क्‍वह्यंम्‍ह जुये, थःगु मिखाय् नं चिधं जुये, तर छं जितः धाःपिं दासीतय्‌सं थुकिया निंतिं जितः इज्‍जत याइ।”


\par }{\PP \VS{23}उकिं शाऊलया म्‍ह्याय् मीकलया सीबलय् तक नं काय्‌म्‍ह्याय् मदु।




\par }\Chap{7}{\SH दाऊदयात परमप्रभुया बचं
\par }
{\R १ इति १७:१-१७

\par }{\PP \VerseOne{1}दाऊदं थःगु लाय्‌कू रक्षा याये धुंकाः व वया प्‍यखें च्‍वंपिं शत्रुतपाखें परमप्रभुं वयात आराम बियादी धुंकाः\XREF{✡}{{\XO 7:1 }{\XO{७:१-१७
}}{\XT{१ इति १७:१-१५}}}

\VS{2}दाऊदं नातान अगमवक्तायात धाल, “थन जि देवदारु सिं दय्‌कूगु लाय्‌कुलिइ च्‍वनाच्‍वनागु दु, परमप्रभुया बाचाया सनू धाःसा पालय् दु।”


\par }{\PP \VS{3}नातानं दाऊदयात धाल, “छिगु मनय् छु दु व यानादिसँ। छाय्‌धाःसा परमेश्‍वर छिलिसे दी।”


\par }{\PP \VS{4}उखुन्‍हु चान्‍हय् परमेश्‍वरया वचन नातानयाथाय् वल,


\par }{\PP \VS{5}“आः वनाः जिम्‍ह दास दाऊदयात थथे धा, ‘परमप्रभुं थथे धयादी, जि च्‍वनेत जिगु लागि परमप्रभुया देगः छं हे दय्‌केगु ला?

\VS{6}जिं इस्राएलीतय्‌त मिश्र देशं पित हयागु दिनंनिसें थौं तक जि गुबलें देगलय् च्‍वनागु मदु। जि न्‍ह्याबलें पालय् च्‍वनागु दु अले छथासं मेगु थासय् वयेगु वनेगु यानाच्‍वना।

\VS{7}गन जि फुक्‍क इस्राएलनापं वयेगु वनेगु यानाः छु जिं जिगु लागि देवदारु सिँया देगः छाय् मदय्‌कागु धकाः जिमि प्रजा इस्राएलया जवाः जुइत जिं आज्ञा बियापिं सुं नायःयात न्‍यना ला?’ ”


\par }{\PP \VS{8}“उकिं आः वनाः जिम्‍ह दास दाऊदयात थथे धा, ‘दक्‍व शक्ति दुम्‍ह परमप्रभुं थथे धयादी, जिं छन्‍त ख्‍यलय् फैच्‍वलय् ज्वयेगु ज्‍यां लिकयाः इस्राएलया जिमि मनूतय् शासक दय्‌का।

\VS{9}छ गन वन, जि छनापं च्‍वना, अले जिं छिमि फुक्‍क शत्रुतय्‌त छंगु न्‍ह्यःनेनं चीकाबिया। आः जिं छन्‍त पृथ्‍वीयापिं नांजाःपिं मनूत मध्‍ये छम्‍ह दय्‌काबी।’ ”


\par }{\BB \par }
{\Q \VS{10-11}“जिं जिमि मनूत इस्राएलया निंतिं छगूथाय् ल्‍यये।

\par }{\QB जिं अन हे इमित तये अले इपिं थःगु हे देशय् च्‍वनी।

\par }{\Q अले जिं थः प्रजा इस्राएलया निंतिं न्‍यायकर्तात धाइपिं

\par }{\QB नायःत ल्‍ययागु इलंनिसें थुखे इमिसं न्‍हापा दुःख ब्‍यू थें

\par }{\Q दुष्‍ट मनूतय्‌सं इमित हाकनं गुबलें दुःख बी मखुत।

\par }{\QB जिं छिमि सकल शत्रुतय्‌त नं नाश यानाबी।”

\par }{\BB \par }
{\PP “ ‘जि परमप्रभुं छंगु निंतिं छगू वंश दय्‌काबी धकाः जिं छन्‍त धाये।

\VS{12}छ सिनाः छन्‍त थः पुर्खातनापं थुने धुंकाः जिं छिमि छम्‍ह काय्‌यात जुजु दय्‌के, अले जिं वयागु राज्‍ययात बल्‍लाकाबी।\XREF{✡}{{\XO 7:12 }{\XO{७:१२
}}{\XT{भज ८९:३-४; १३२:११; यूह ७:४२; प्रे २:३०}}}

\VS{13}जिगु लागि देगः दय्‌कीम्‍ह व हे जुइ, अले जिं वयागु सिंहासन न्‍ह्याबलेंया लागि पलिस्‍था याये।

\VS{14-15}जि वया बौ जुइ अले व जिम्‍ह काय् जुइ। वं अधर्म यात धाःसा कथिं वयात जिं सजाँय बी अले मनूत छ्यलाः वयात कोर्रां दाये तर जिं छ स्‍वयाः न्‍हापा शासन याइम्‍ह शाऊलपाखें लित कयागु थें जिं वपाखें धाःसा जिगु सदां दयाच्‍वनीगु दयामाया गुबलें लित काये मखु।\XREF{✡}{{\XO 7:14-15 }{\XO{७:१४-१५
}}{\XT{भज ८९:२६-२७; २ कोर ६:१८; हिब १:५}}}

\VS{16}छंगु घराना न्‍ह्याबलें दयाच्‍वनी अले छिमि सन्‍तानतय्‌सं जुजु जुयाः न्‍ह्याबलें शासन याइ। अले छंगु सिंहासन न्‍ह्याबलें दयाच्‍वनी।’ ”\XREF{✡}{{\XO 7:16 }{\XO{७:१६
}}{\XT{भज ८९:३६-३७}}}


\par }{\PP \VS{17}परमेश्‍वरं दर्शनय् वयात धयादीगु फुक्‍क खँ नातानं दाऊदयात कन।


\par }{\SH दाऊदं परमप्रभुयात सुभाय् ब्‍यूगु
\par }
{\R १ इति १७:१६-२७

\par }{\PP \VS{18}अले जुजु दाऊद दुहां वनाः परमप्रभुया न्‍ह्यःने च्‍वन, अले वं थथे प्रार्थना यात,

\par }{\PP “हे परमप्रभु परमेश्‍वर, छिं जितः थन तक हयादीत जि सु खः धकाः अले जिगु परिवार छु खः धकाः?\XREF{✡}{{\XO 7:18 }{\XO{७:१८-२९
}}{\XT{१ इति १७:१६-२७}}}

\VS{19}हे परमप्रभु परमेश्‍वर, थ्‍व छिगु मिखाय् चिधंगु खँ जुल, छाय्‌धाःसा छिं थःदासया घरानाया लिपा वइगु ईया बारे धयादिल। हे परमप्रभु परमेश्‍वर, छिं जितः छम्‍ह तःधंम्‍ह मनू भाःपियादीगु दु।


\par }{\PP \VS{20}“थः दासयात ब्‍यूगु इज्‍जतया बारे दाऊदं छितः मेगु छु धाये फइ धकाः? हे परमप्रभु परमेश्‍वर, छिं थः दासयात बांलाक म्‍हस्‍यू।

\VS{21}थःगु वचनया कारणं अले थःगु इच्‍छा कथं छिं छिम्‍ह दासयात सीके बियादीत थ्‍व तःधंगु ज्‍या यानादीगु दु।


\par }{\PP \VS{22}“हे परमप्रभु परमेश्‍वर, छि थें मेपिं सुं नं मदु, अले जिमिसं थःगु हे न्‍हाय्‌पनं न्‍यनागु थें छि बाहेक मेम्‍ह परमेश्‍वर मदु।

\VS{23}अले छिगु जाति इस्राएल थें ज्‍याःगु जाति मेगु छु जाति दु धकाः? थः हे मू पुलाः त्‍वःतकेत झाःगु पृथ्‍वीइ मेगु छुं जाति दु ला? छिं मिश्रं थः मनूतय्‌त मू पुलाः त्‍वःतकाः थःगु नां तःधंकादिल, छिं अजू चायापुगु ज्‍या क्‍यनादिल अले छि थःमनूतय्‌गु लँय् दंपिं जाति जातियात व इमि द्यःतय्‌त ख्‍याना छ्वयादिल।\XREF{✡}{{\XO 7:23 }{\XO{७:२३
}}{\XT{व्‍य ४:३४}}}

\VS{24}छिं थः प्रजा इस्राएलयात न्‍ह्याबलेंया लागि थःगु दय्‌कादीगु दु। अले छि हे परमप्रभु, इमि जुयादीगु दु।


\par }{\PP \VS{25}“आः हे परमप्रभु परमेश्‍वर, थः दास व जिगु घरानायात छिं छु बचं बियादीगु खः व न्‍ह्याबलेंया लागि थापं जुयाच्‍वनेमा। छिं बचं बियादीगु थें यानादिसँ।

\VS{26}अले व थापं जुइमा व छिगु नां न्‍ह्याबलेंया लागि तःधनेमा। अले मनूतय्‌सं थथे धाइ, ‘दक्‍व शक्ति दुम्‍ह परमप्रभु इस्राएलयाम्‍ह खः।’ अले छिं थः दास दाऊदया घरानायात छिगु न्‍ह्यःने सदां तयातयेमा।


\par }{\PP \VS{27}“हे दक्‍व शक्ति दुम्‍ह परमप्रभु, इस्राएलया परमेश्‍वर, छिम्‍ह दासं छिगु न्‍ह्यःने थ्‍व प्रार्थना यायेगु आँट यानागु दु छाय्‌धाःसा छिं थुपिं फुक्‍क खँ जि छिम्‍ह दासयात क्‍यनादिल अले जिमि सन्‍तानयात जुजु दय्‌के धकाः जितः धयादिल।

\VS{28}अले आः, हे परमप्रभु परमेश्‍वर, छि हे खः, छिगु वचन विश्‍वास यायेबहः जू अले छिं थः दासयात थ्‍व भिंगु बचं बियादीगु दु,

\VS{29}अथे जुयाः, आः छिं थःदासया घरानायात लय्‌तायाः आशिष बियादिसँ, थ्‍व न्‍ह्याबलें छिगु न्‍ह्यःने दयाच्‍वनेमा। छाय्‌धाःसा हे परमप्रभु परमेश्‍वर, छिं हे थथे धयादीगु दु। छिगु सुवालं हे छिकपिनि दासया परिवारयात न्‍ह्याबलें सुवाः दयाच्‍वनी।”




\par }\Chap{8}{\SH लडाइँलय् जुजु दाऊद त्‍याःगु
\par }
{\R १ इति १८:१-१७

\par }{\PP \VerseOne{1}जुजु दाऊदं पलिश्‍तीतय्‌त हमला यानाः त्‍याकुबलय् वं मेथेग-आमाहय्\FTNT{*}{{\FR 8:1 }{\FR{८:१
}}{\FQ{मेथेग-आमाह
}}{\FT{थ्‍व पलिश्‍तीतय्‌गु शहर गाद जुइफु}}} अधिकार यात।

\VS{2}दाऊदं मोआबीतय्‌त नं बुकल, अले इमित बँय् द्यंकेबिल। अले इमित छपु खिपतं नापय् यात। स्‍यायेत खिपतं निक्‍वः नापय् यात, मस्‍यासे म्‍वाकातयेत खिपतं स्‍वक्‍वः नापय् यात। थुकथं मोआबीत वयागु अधीनय् च्‍वनाः कर पुलिपिं जुल।


\par }{\PP \VS{3}हाकनं यूफ्रेटिस खुसिया लिक्‍क च्‍वंगु लागा त्‍याका कायेत वनाच्‍वंम्‍ह सोबाया जुजु, रहोबया काय् हददेजेरयात दाऊदं हमातया लिक्‍क बुकल।

\VS{4}दाऊदं द्वःछि गः रथ व न्‍हय्‌द्वःम्‍ह रथ चले याइपिं व निइद्वःम्‍ह न्‍यासि जुइपिं सिपाइँतय्‌त कब्‍जा यात। दाऊदं सछिम्‍ह सल बाहेक हददेजेरया रथ सालिपिं दक्‍व सलतय्‌त खुत्‍यां यानाबिल।


\par }{\PP \VS{5}सोबायाम्‍ह जुजु हददेजेरयात ग्‍वाहालि यायेत दमस्‍कस शहरं अरामीत वल। तर दाऊदं इमि निइनिद्वः सिपाइँतय्‌त स्‍यानाबिल।

\VS{6}अले दाऊदं अरामया दमस्‍कस शहरय् प्‍यखें छाउनीत तल। अरामीतय्‌सं दाऊदया अधीनय् च्‍वनाः वयात कर पुल। थुकथं दाऊद न्‍ह्याथाय् वंसां परमप्रभुं वयात त्‍याकादिल।


\par }{\PP \VS{7}दाऊदं हददेजेरया कप्‍तानतय्‌गु लुँया ढाल कब्‍जा यानाः यरूशलेमय् हल।

\VS{8}वं हददेजेरया शहरत तेबह व बरोतैनं यक्‍व हे कँय् हल।


\par }{\PP \VS{9}हमातयाम्‍ह जुजु तोऊनं सोबायाम्‍ह जुजु हददेजेरया फुक्‍क सेनायात दाऊदं बुकूगु खँ न्‍यन।

\VS{10}उकिं वं थःकाय् योरामयात दाऊद जुजुयाथाय् हददेजेरयात बुकूगुलिं ज्‍वजलपा यायेत व बधाई बीत छ्वल। तोऊ हददेजेर नापं तःक्‍वः हे लडाइँ याये धुंकूगु खः। अले योरामं लुँ, वहः व कँय्‌यागु थीथी कथंयागु सामानत ज्‍वनाः वल।


\par }{\PP \VS{11-12}जुजु दाऊदं उपिं थलबल परमप्रभुयात देछाल। थःम्‍हं त्‍याकाःगु फुक्‍क देशत एदोमी, मोआबी, अम्‍मोनी, पलिश्‍ती व अमालेकीतपाखें काःगु लुँ व वहः नं देछाल। सोबाया जुजु रहोबया काय् हददेजेरपाखें लाकाहःगु सामान नं देछाल।


\par }{\PP \VS{13}हाकनं दाऊदं चियागु ब्‍यासिइ झिंच्‍याद्वःम्‍ह एदोमीतय्‌त स्‍यानाः तःधंगु नां तल।

\VS{14}व अनं लिहां वःबलय् एदोमय् सिपाइँतय् छाउनीत तल, अले सकल एदोमीत दाऊदया अधीनय् च्‍वन। दाऊद न्‍ह्याथाय् वंसां परमप्रभुं वयात त्‍याकादिल।


\par }{\SH दाऊदया अधिकारीत
\par }
{\PP \VS{15}दाऊदं इस्राएल न्‍यंक शासन यात। वं फुक्‍कसिगु लागि खःकथं व न्‍यायकथं ज्‍या यात।

\VS{16}सरूयाहया काय् योआब सेनापति खः, अहीलूदया काय् यहोशापात देशय् जूगु घटना च्‍वयातइम्‍ह खः।

\VS{17}अहीतूबया काय् सादोक व अबियाथारया काय् अहीमेलेक पुजाहारीत खः। सरायाह छ्यान्‍जे खः।

\VS{18}यहोयादाया काय् बनायाह करेती व पेलेथीतय् कप्‍तान खः। अले दाऊदया काय्‌पिं जुजुया ततःधंपिं अधिकारी खः।




\par }\Chap{9}{\SH दाऊद व मपीबोशेत
\par }
{\PP \VerseOne{1}दाऊदं न्‍यन, “छु शाऊलया घरानाय् बचय् जूम्‍ह सुं दु ला, वयात जिं जोनाथनया कारणं माया याये फइ ला?”


\par }{\PP \VS{2}शाऊलया घरानाय् सीबा नांयाम्‍ह छम्‍ह च्‍यः दु। वयात दाऊदं सःतके छ्वल। जुजुं वयात न्‍यन, “छु छ सीबा खः ला?” वं लिसः बिल, “खः, जि छिकपिनि दास सीबा हे खः।”


\par }{\PP \VS{3}अनंलि जुजुं वयात धाल, “छु शाऊलया घरानाय् बचय् जूम्‍ह सुं दु ला, गुम्‍हय्‌सित जिं परमेश्‍वरया सदां विश्‍वास याये बहःगु दयामाया क्‍यने फइ ला?”

\par }{\PP सीबां धाल, “स्‍वयादिसँ, जोनाथनया छम्‍ह काय् म्‍वाःगु दु। बरु व निपा तुतिं खुत्‍यांम्‍ह खः।”


\par }{\PP \VS{4}जुजुं न्‍यन, “व गन दु?”

\par }{\PP अले सीबां लिसः बिल, “व लो-देबारय् अम्‍मीएलया काय् माकीरया छेँय् दु।”


\par }{\PP \VS{5}अले जुजुं मनूत छ्वयाः वयात लो-देबारं अम्‍मीएलया काय् माकीरया छेँनं सःतके छ्वल।

\VS{6}जोनाथनया काय्, शाऊलया छय् मपीबोशेत दाऊदयाथाय् वल। अले वं क्‍वछुनाः जुजुयात भागि यात।

\par }{\PP दाऊदं वयात धाल, “मपीबोशेत!”

\par }{\PP वं लिसः बिल, “धयादिसँ, जि छिकपिनि दास थन हे दु।”

\VS{7}दाऊदं धाल, “ग्‍याये मते। जिं छन्‍त छिमि अबु जोनाथनया कारणं दया याये। जिं छिमि बाज्‍या शाऊलया जग्‍गा छन्‍त लितबी। अले छ जिनापं न्‍ह्याबलें हे टेबिलय् च्‍वनाः नयेगु जुइ।”


\par }{\PP \VS{8}मपीबोशेतं हाकनं क्‍वछुनाः भागियानाः धाल, “जि सु खः धकाः, छपिन्‍सं जि छम्‍ह सी धुंकूम्‍ह खिचायात वास्‍ता यनादीयागु?”


\par }{\PP \VS{9}अनंलि दाऊदं शाऊलया च्‍यः सीबायात सःतके छ्वयाः वयात थथे आज्ञा बिल, “छिमि मालिकया छय्‌यात जिं शाऊल व वया घरानाया फुक्‍क सम्‍पत्ति बियागु दु।

\VS{10}छ, छिमि काय्‌पिं व च्‍यःतय्‌सं वयागु जग्‍गाय् बुँज्‍या यानाः उकिं वःगु अन्‍न छं छिमि मालिकया परिवारयात बीमाः। अले मपीबोशेत, छिमि मालिकया छय् नं न्‍ह्याबलें जिगु टेबिलय् च्‍वनाः नयेगु याइ।” (सीबाया झिंन्‍याम्‍ह काय् व निइम्‍ह च्‍यःत दु।)


\par }{\PP \VS{11}अनंलि सीबां जुजुयात धाल, “जिमि प्रभु महाराजं थः च्‍यःयात आज्ञा बियादी थें जि छिकपिनि च्‍यःनं फुक्‍क याये।” अथे जुयाः जुजुया काय्‌पिन्‍सं थें मपीबोशेत नं दाऊदया टेबिलय् च्‍वनाः नयेगु यात।

\VS{12}मपीबोशेतया मीका नांयाम्‍ह छम्‍ह चिधिंकःम्‍ह काय् दु। सीबाया परिवारया फुक्‍कं मपीबोशेतया च्‍यः जुल।

\VS{13}अले मपीबोशेत यरूशलेमय् हे च्‍वनाच्‍वन, छाय्‌धाःसा न्‍ह्याबलें व जुजुया टेबिलय् च्‍वनाः जुजुनापं तुं नयेगु याइ। व निपा तुतिं खुत्‍यांम्‍ह खः।




\par }\Chap{10}{\SH दाऊदं अम्‍मोनीत व अरामीतय्‌त त्‍याकूगु
\par }
{\R १ इति १९:१-१९

\par }{\PP \VerseOne{1}छुं ई लिपा अम्‍मोनयाम्‍ह जुजु नहाश सित, अले वया काय् हानून जुजु जुल।

\VS{2}दाऊद जुजुं धाल, “जिं हानूनयात हनाबना यायेमाः छाय्‌धाःसा वया बौ नाहाशं जितः न्‍ह्याबलें हनाबना याःगु खः।” उकिं वं बिचाः हनाः दूततय्‌त खबर बियाः छ्वल।

\par }{\PP तर दाऊदया दूतत अम्‍मोनय् थ्‍यंबलय्

\VS{3}अम्‍मोनी नायःतय्‌सं थः मालिक हानूनयात धाल, “छिं स्‍वयादीबलय् दाऊदं छिमि बाःयात इज्‍जत यानाः बिचाः हनेत थुपिं मनूत छ्वयाहःगु धकाः च्‍वनादिया ला? अथे खः हे मखु। वं ला झीगु देश त्‍याकाकायेगु लागिं चिवा कायेत इमित छ्वयाहःगु खः।”

\VS{4}उकिं हानूनं दाऊदया मनूतय्‌त ज्‍वनाः इमिगु बच्‍छि बच्‍छि दाह्री खानाबिल। अले इमिगु वसः दथुइ जँ तक हे चानाबियाः इमित लितछ्वल।


\par }{\PP \VS{5}इपिं छेँय् लिहां वयेत तसकं मछाल। छुं मनूतय्‌सं वनाः दाऊदयात व खँ कनाबिल, अले दाऊदं इमित दाह्री ताहा मजुतले यरीहो शहरय् च्‍वनाच्‍वँ अले लिहां वा धकाः खबर छ्वल।


\par }{\PP \VS{6}आः जिपिं दाऊदया निंतिं मिखां स्‍वये मयःपिं मनूत जुइ धुंकल धकाः अम्‍मोनीतय्‌सं सिल। उकिं इमिसं बेथ-रहोब व सोबा शहरं निइद्वः न्‍यासि वनीपिं अरामी सिपाइँत थःपिन्‍त ग्‍वाहालिया निंतिं बालं कयाः हल। इमिसं माकाया जुजुनापं वया सेनात द्वःछि व तोबपाखें झिंनिद्वः मनूत बालं कयाहल।

\VS{7}दाऊदं व खँ न्‍यनाः योआब व थः सिपाइँतय्‌त इपिं लिसे लडाइँ यायेत छ्वल।

\VS{8}अम्‍मोनीत वयाः शहरया मू ध्‍वाखाया न्‍ह्यःने लडाइँ यायेत तयार जुयाच्‍वन। अले सोबा व रहोबाया अरामी व तोब व माकाया मनूत चक्‍कंगु ख्‍यलय् लडाइँया निंतिं थथःगु थाय् काल।


\par }{\PP \VS{9}योआबं थःगु न्‍ह्यःने व ल्‍युने लडाइँया लागि शत्रुया सिपाइँत तयार जुयाच्‍वंगु खनाः वं इस्राएलयापिं ल्‍ययातःपिं सिपाइँतय् पुचःयात अरामीतय् चुलिंचू तल।

\VS{10}मेपिं सिपाइँतय्‌त वं थःकिजा अबीशैया अधीनय् तल, अले वं इमित अम्‍मोनीत लिसे ल्‍वायेत चुलिंचू झ्‍वःलाक तल।

\VS{11}योआबं अबीशैयात धाल, “अरामीतय्‌सं जितः बुकाच्‍वंगु खन धाःसा छ वयाः जितः ग्‍वाहालि ब्‍यु, अम्‍मोनीतय्‌सं छन्‍त बुकाच्‍वंगु खन धाःसा जि वयाः छन्‍त ग्‍वाहालि बी।

\VS{12}बल्‍ला व साहसी जु! अले थःगु जाति व झी परमेश्‍वरया शहरतय्‌गु निंतिं मग्‍यासें लडाइँ यायेनु। अले परमप्रभुयात छु याये यः वय्‌कलं व हे यानादी।”


\par }{\PP \VS{13}अले योआब व वया सिपाइँतय्‌सं अरामीतय्‌त हमला यात। अरामीत योआबया न्‍ह्यःनं बिस्‍युं वन।

\VS{14}अले अरामीत बिस्‍युं वनाच्‍वंगु खनाः अम्‍मोनीत अबीशैया न्‍ह्यःनं बिस्‍युं वनाः शहर दुने दुहां वन। अनंलि योआब अम्‍मोनीतलिसें लडाइँ यायेगु त्‍वःताः यरूशलेमय् लिहां वल।


\par }{\PP \VS{15-16}इस्राएलीतलिसें थःपिं बुइ धुंकूगु खँ सियाः अरामीतय्‌सं हाकनं थः सिपाइँतय्‌त मुंकल। अले जुजु हददेजेरं यूफ्रेटिस खुसिया पुर्बय् दुपिं मेपिं अरामी सिपाइँतय्‌त सःतके छ्वल। अले हददेजेरया सेनापति शोबाक न्‍हेलुवाः जुयाः हेलामय् न्‍ह्यज्‍यात।


\par }{\PP \VS{17}व खँ न्‍यनाः दाऊदं सकल इस्राएली सिपाइँतय्‌त मुंकल। दाऊदं इमित यर्दन खुसि उखे हेलामपाखे यंकल। वं इस्राएलीतय्‌त अरामीतय् न्‍ह्यःने थन। अले इमिसं वनापं लडाइँ यात।

\VS{18}तर अरामीत इस्राएलीतपाखें बिस्‍युं वन। अले दाऊदं इमि न्‍हय्‌सःम्‍ह रथ चलय् याइपिं व पिइद्वःम्‍ह सिपाइँतय्‌त स्‍यानाबिल। अन वं अरामी सेनापति शोबाकयात नं घाःपा यानाबिल अले व अन हे सित।


\par }{\PP \VS{19}हददेजेरया अधीनय् च्‍वंपिं फुक्‍क जुजुपिन्‍सं जिमित इस्राएलं त्‍याकल धकाः सियाः इस्राएललिसें सन्‍धि यात अले वयागु अधीनय् च्‍वन। अनंलि अरामीतय्‌सं हाकनं अम्‍मोनीतय्‌त ग्‍वाहालि बीगु इच्‍छा मयात।




\par }\Chap{11}{\SH दाऊद व बतशेबा
\par }
{\PP \VerseOne{1}बसन्‍तया इलय् जुजुपिं लडाइँ यायेत पिहां वनेगु इलय् दाऊदं योआब व थः मेपिं कप्‍तानत व फुक्‍क इस्राएली सिपाइँतय्‌त लडाइँ यायेत छ्वल। इमिसं अम्‍मोनीतय्‌त नाश यानाबिल, अले रब्‍बा शहरयात घेरय् यात। दाऊद धाःसा यरूशलेमय् हे च्‍वन।


\par }{\PP \VS{2}छन्‍हु बहनी दाऊद खातां दना वनाः दरबारया कःसि चाःहिला च्‍वंबलय् छम्‍ह तसकं हिसि दुम्‍ह मिसा म्‍वःल्‍हुया च्‍वंगु खन। व तसकं बांलाःम्‍ह खः।

\VS{3}अथे जुयाः दाऊदं व सु खः धकाः न्‍यनेकने यायेत छम्‍ह मनू छ्वल। वं थथे खबर हल, “व एलीआमया म्‍ह्याय् हित्ती उरियाहया कलाः बतशेबा खः।”

\VS{4}अले दाऊदं मनूत छ्वयाः बतशेबायात थःथाय् काय्‌के छ्वल। व दरबारय् वल अले दाऊद वनापं द्यन। (बतशेबा दाऊदयाथाय् वःबलय् वं नकतिनि थः थीमत्‍यः जुइ धुंकाः थःत शुद्ध याःगु खः।) अनं लिपा व थःगु हे छेँ लिहां वन।

\VS{5}अले वया प्‍वाथय् दत। बतशेबां, “जि प्‍वाथय् दत” धकाः दाऊदयाथाय् खबर छ्वल।


\par }{\PP \VS{6}अथे जुयाः दाऊदं “हित्ती उरियाहयात थःथाय् छ्वया हजि” धकाः योआबयात उजं बिल। अले योआबं वयात दाऊदयाथाय् छ्वयाहल।

\VS{7}उरियाह दाऊदयाथाय् थ्‍यंबलय् दाऊदं वयात न्‍यन, “योआब व वया पुचःतय्‌गु अले लडाइँया बारे गथे जुयाच्‍वंगु दु?”

\VS{8}अनंलि दाऊदं उरियाहयात धाल, “छं छेँ वनाः थःगु तुति सिलाछ्व।” व दरबारं पिहां वंबलय् जुजुं वयात कोसेलि बियाछ्‌त।

\VS{9}तर उरियाह थःगु छेँ मवं, व जुजुया ध्‍वाखा पिवाःत नापं ध्‍वाखा लिक्‍क द्यन।


\par }{\PP \VS{10}उरियाह थःगु छेँ लिहां वंगु मदु धकाः दाऊदं न्‍यनेवं वयात धाल, “छु छ तापाकं वयाम्‍ह, मखु ला? छ छाय् थःगु छेँ मवनागु?”


\par }{\PP \VS{11}उरियाहं लिसः बिल, “इस्राएल, यहूदा व सनू पालय् हे दु अले जिमि सेनापति योआब व छःपिं जिमि प्रभुया मनूत नं चकंगु ख्‍यलय् पाल ग्‍वयाच्‍वंगु दु। जि जक नयेत्‍वने यायेत व कलाःनापं द्यनेत छेँ वनेगु ला? जिं छःपिनिगु जीवनया नामं पाफयाः धाये, जिं अथे याये फइ मखु।”


\par }{\PP \VS{12}अले दाऊदं उरियाहयात धाल, “अथे खःसा छ छन्‍हु नि थन च्‍वँ अले कन्‍हय् जिं छन्‍त वनेबी।” अथे जुयाः उरियाह उखुन्‍हु व कन्‍हय् खुन्‍हु यरूशलेमय् हे च्‍वन।

\VS{13}दाऊदं वयात नयेत्‍वने यायेत सःतल, अले वयात यक्‍व त्‍वंकल। बहनी व पिहां वन जुजुतय् पिवाः च्‍वनिपिं नापं थःगु लासाय् द्यनाः चा छ्यात। उखुन्‍हु व थःगु छेँ नं मवं।


\par }{\PP \VS{14}कन्‍हय् खुन्‍हु सुथय् दाऊदं योआबयात छगू पौ च्‍वयाः उरियाहया ल्‍हातय् बियाः छ्वल।

\VS{15}दाऊदं पौलय् थथे धकाः च्‍वल, “गन तच्‍वकं लडाइँ जुयाच्‍वंगु दु अन उरियाहयात न्‍ह्यःने छ्वयाः छिपिं लिच्‍यु अले व घाःपा जुयाः सीमा।”

\VS{16}अथे जुयाः योआबं रब्‍बा शहरयात घेरय् याःबलय् वं उरियाहयात शत्रुतय् छुं बहादुर सिपाइँत दुथाय् सीकाः अन छ्वयाबिल।

\VS{17}शहरया मनूत छक्‍वलं वयाः योआब नापं लडाइँ यात अले दाऊदया छुं सिपाइँतय्‌त स्‍यानाबिल नापं हित्ती उरियाहयात नं स्‍यात।


\par }{\PP \VS{18}अनंलि योआबं छम्‍ह मनूयात दाऊदयाथाय् लडाइँया बारे फुक्‍क खबर बियाः छ्वत।

\VS{19}व खबर ज्‍वनावंम्‍ह मनूयात योआबं थथे धाल, “छं लडाइँया बारे जूगु फुक्‍क खँ जुजुयात धाये धुंकाः

\VS{20}जुजु तंम्‍वयाः ‘लडाइँ याःवनाबलय् छिपिं छाय् लिक्‍क वनागु? पःखालं वाणं कय्‌काहइ धकाः छिमिसं सीमाःगु खः।

\VS{21}यरूबबेसेतया\FTNT{*}{{\FR 11:21 }{\FR{११:२१
}}{\FQ{यरूबबेसेत
}}{\FT{वयागु मेगु नां यरूबाबेल वा गिदोन खः}}} काय् अबीमेलेकयात सुनां स्‍याःगु खः? इमिसं वयात छम्‍ह मिसां ल्‍वहंघः पखालं क्‍वफानाहयाः स्‍याःगु मखु ला? अले व तेबेसय् सीगु मखु ला? छिपिं पःखाःया थुलिमछि लिक्‍क छाय् वनागु?’ थथे धकाः न्‍यन धाःसा वय्‌कःयात थथे धा, ‘छसपोलया दास हित्ती उरियाह नं सित।’ ”


\par }{\PP \VS{22}व खबर यंकूम्‍ह मनू वन अले व दाऊदयाथाय् थ्‍यंबलय् योआबं धयाहःथें वयात फुक्‍क खबर बिल।

\VS{23}वं दाऊदयात धाल, “शत्रुत शहरं पिहां वयाः जिमित क्‍वत्‍यलाः जिमिगु विरोधय् चकंगु ख्‍यलय् मुन। तर जिमिसं इमित शहरया मू ध्‍वाखा तक हे लिनायंका।

\VS{24}अन पखालय् च्‍वनाः वाणं कय्‌कीपिन्‍सं जुजुया छुं दासतय्‌त वाणं कय्‌काः स्‍यात। छपिनि दास हित्ती उरियाहयात नं स्‍यानाबिल।”


\par }{\PP \VS{25}दाऊदं खबर हःम्‍ह मनूयात धाल, “योआबयात थ्‍व खबर यंकाब्‍यु, ‘छ दिक्‍क चाये मते। गथे तरवारं छम्‍हय्‌सित स्‍याइ अथे हे मेम्‍हय्‌सित नं स्‍याइ। शहरयात हमला यायेगु त्‍वःते मते अले उकियात तहसनहस या।’ योआबयात हपाः दयेमा धकाः थ्‍व खँ वयात धयाब्‍यु।”


\par }{\PP \VS{26}उरियाहया कलातं थः भाःत सित धयागु खबर न्‍यंबलय् वं वयागु निंतिं दुखं च्‍वन।

\VS{27}दुखं च्‍वनीगु ई पूवने धुंकाः दाऊदं मनूत छ्वयाः बतशेबायात थःगु छेँय् हल। अनंलि व दाऊदया कलाः जुल, वं छम्‍ह काय् बुइकल। तर दाऊदं छु याःगु खः व खनाः परमप्रभु लय्‌मताः।




\par }\Chap{12}{\SH नातानया न्‍वचु व दाऊदया पश्‍चाताप
\par }
{\PP \VerseOne{1}परमप्रभुं नातान अगमवक्तायात दाऊदयाथाय् छ्वयादिल, अले व दाऊदया न्‍ह्यःने वनाः थथे धाल, “छगू शहरय् निम्‍ह मनूत दु, छम्‍ह तःमिम्‍ह मेम्‍ह चीमिम्‍ह।

\VS{2}तःमिम्‍ह मनूया यक्‍व फैच्‍वलय्‌या बथां व सा द्वहंया बथां दु।

\VS{3}तर चीमिम्‍ह मनूया चिधिंकःम्‍ह फैचा बाहेक छुं नं मदु। वं थःम्‍हं हे वयात नकेत्‍वंके यानाः थःगु हे छेँ थः काय्‌म्‍ह्याय्‌पिं नापं तुं ब्‍वलंकल। वं वयागु हे भुइ नइगु अले वयागु हे ख्‍वल्‍चाय् त्‍वनीगु अले वयागु हे मुलय् द्यनिगु। वं वयात थःम्‍ह्याय्‌यात थें याइगु खः।

\VS{4}छन्‍हु छम्‍ह परदेशी व तःमिम्‍ह मनूया छेँय् वल, अले व तःमिम्‍ह मनूयात पाहांयात थें थःगु सा द्वहं व फैच्‍वलय्‌या बथांनं छुं बीगु मतिइ मतल। तर व चीमिम्‍ह मनूया चिधिंकःम्‍ह फैचा कयाः पाहांया निंतिं भ्‍वय् ज्‍वरय् यात।”


\par }{\PP \VS{5}दाऊद व मनू खनाः तसकं तंम्‍वल, अले वं नातानयात धाल, “धात्‍थें परमप्रभु म्‍वाःम्‍ह खः थें, थुकथं ज्‍या याःम्‍ह मनू मृत्‍युया योग्‍य जू!

\VS{6}वं दयामाया मयासें थज्‍याःगु ज्‍या याःगु व चिधिंकःम्‍ह फैचाया पलेसा प्‍यदुगं पुलेमाः।”


\par }{\PP \VS{7}अनंलि नातानं दाऊदयात धाल, “व मनू ला छि हे खः! परमप्रभु इस्राएलया परमेश्‍वरं धयादी, ‘जिं छन्‍त इस्राएलीतय् जुजु अभिषेक याना। जिं छन्‍त शाऊलया ल्‍हातं बचय् याना।

\VS{8}जिं छिमि मालिकया छेँ व वया कलाःत छंगु हे निंतिं बिया। जिं छन्‍त इस्राएलया घराना व यहूदाया घराना बिया। उलिं नं मगाःगु जूसा जिं छन्‍त मेगु यक्‍व हे बीगु खः।

\VS{9}तर छं परमप्रभुया मिखाय् छु मभिं व हे यात। छाय् परमप्रभुया वचनयात क्‍वह्यंकूगु? छं हित्ती उरियाहयात तरवारं स्‍याकल। अले छं वया कलाःयात थःम्‍ह कलाः यायेत यंकल। छं उम्‍ह मनूयात अम्‍मोनीतय्‌गु तरवारं स्‍याकेबिल।

\VS{10}छं जितः क्‍वह्यंकूगुलिं व हित्ती उरियाहया कलाःयात छं थः कलाः यायेत यंकूगुलिं छिमि परिवारं गुबलय् नं तरवारपाखें आराम कायेखनि मखु।’ ”


\par }{\PP \VS{11}“परमप्रभुं धयादी, ‘जिं छंगु थःगु हे परिवारया दथुं छन्‍थाय् विपत्ति हये। जिं छिमि कलाःतय्‌त यंकाः छंगु हे मिखां खंक छं लिक्‍क लाःम्‍ह मनूयात बी अले न्‍हिनय् हे व उपिं नापं द्यनी।

\VS{12}छं छु यात व सुं मदुगु थासय् यात तर जिं थ्‍व फुक्‍क इस्राएलं खंक न्‍हिनय् जःलय् हे याये।’ ”


\par }{\PP \VS{13}अनंलि दाऊदं नातानयात धाल, “जिं परमप्रभुया विरोधय् पाप यानागु दु।”

\par }{\PP नातानं लिसः बिल, “परमप्रभुं छिगु पाप यंकादीगु दु अथे जुयाः छि सी मखु।

\VS{14}तर थ्‍व ज्‍या यानाः छिं परमप्रभुया शत्रुतय्‌त हेस्‍यायेगु मौका ब्‍यूगु दु, अथे जुयाः छिपाखें दुम्‍ह काय् सी।”


\par }{\PP \VS{15}नातान थःगु छेँ लिहां वने धुंकाः उरियाहया कलाःपाखें दुम्‍ह दाऊदया काय्‌यात परमप्रभुं कय्‌कल अले व म्‍हं मफुत।

\VS{16}दाऊदं व मचाया निंतिं परमप्रभुयाके बिन्‍ति यात। व अपसं च्‍वन। अले थःगु छेँय् दुहां वनाः बँय् भ्‍वसुलाः चा छ्यात।

\VS{17}छेँय् दुपिं हाकिमतय्‌सं वयात थनेगु कुतः यात तर वं म्‍हाः धाल, अले इपिं नापं छुं नयेगु मन नं मयात।


\par }{\PP \VS{18}न्‍हय्‌न्‍हु दुखुन्‍हु मचा सित। दाऊदया च्‍यःतय्‌सं वयात मचा सीगु खँ कने ग्‍यात। इमिसं धाल, “मचा मसीनिबलय् जिमिसं वयात धयाः अय्‌नं वं जिमिगु खँ हे मन्‍यं। आः झीसं वय्‌कःयात गुकथं मचा सीगु खँ धायेगु? वय्‌कलं थःत छुं हानि यानादी ला?”


\par }{\PP \VS{19}तर दाऊदं थः च्‍यःत सल्‍लाह यानाच्‍वंगु खन अले मचा सी धुंकल धकाः सिल। अथे जुयाः वं न्‍यन, “मचा सित ला की छु?”

\par }{\PP अले इमिसं लिसः बिल, “खः, व सित।”


\par }{\PP \VS{20}अनंलि दाऊदं दनावनाः म्‍वःल्‍हुयाः म्‍हय् चिकं बुयाः लं फित। अले वं परमप्रभुया नापलायेगु पालय् वनाः आराधना यात। अनंलि व थःगु छेँ वन, अले वं नयेगु नसा हयेत आज्ञा बिल, नसा तयार जुइ धुंकाः वं नल।


\par }{\PP \VS{21}वया च्‍यःतय्‌सं वयात न्‍यन, “थ्‍व छु खः? मचा म्‍वानाच्‍वंबलय् छि अपसं व दुखं च्‍वनादिल। तर आः व सित अले छि दनावनाः नसा नयेत झाल।”


\par }{\PP \VS{22}वं लिसः बिल, “मचा म्‍वानाच्‍वंतले परमप्रभुं जितः दया यानादी अले मचा म्‍वाइ धकाः जिं मतिइ तयाः ख्‍वयाः अपसं च्‍वना।

\VS{23}तर आः व सी धुंकल धाःसा जि छाय् अपसं च्‍वनेगु? छु जिं वयागु प्राण हाकनं लिफ्‍यानाहये फइ ला? व गन दु जि वयाथाय् वनीगु जुइ तर व जिथाय् वये फइ मखु।”


\par }{\PP \VS{24}अनंलि दाऊदं थः कलाः बतशेबायात सान्‍त्‍वना बिल। दाऊद वयाथाय् वन, अले वनापं द्यन, अले वं छम्‍ह काय् बुइकल। वयागु नां सोलोमन तल। परमप्रभुं वयात माया यानादिल।

\VS{25}परमप्रभुं वयात माया यानादीगुलिं वयागु नां यददीयाह\FTNT{*}{{\FR 12:25 }{\FR{१२:२५}}{\FQ{यददीयाह
}}{\FT{थुकिया अर्थ परमप्रभुया यःम्‍ह}}} ति धकाः नातान अगमवक्तापाखें वय्‌कलं दाऊदयाथाय् खबर छ्वल।


\par }{\PP \VS{26}थुबलय् हे योआबं अम्‍मोनीतय्‌गु शहर रब्‍बायात हमला यानाः जुजुया किल्‍ला त्‍याका काल।

\VS{27}योआबं थथे खबर बियाः दूतत दाऊदयाथाय् छ्वल, “जिं रब्‍बायात हमला यानाः अनयागु लः बुयावइगु थाय् त्‍याकाकाये धुन।

\VS{28}छिगु ल्‍यंदुपिं सिपाइँत छथाय् मुंकाः थःम्‍हं हे शहरयात घेरय् यानाः त्‍याका का। मखुसा जिं हे व शहरयात त्‍याकाकाये अले अन जिगु नां न्‍ह्याबलें दयाच्‍वनी।”


\par }{\PP \VS{29}अथे जुयाः दाऊदं फुक्‍क सिपाइँत छथाय् मुंकल अले रब्‍बा शहरय् वनाः उकियात हमला यानाः त्‍याका काल।

\VS{30}दाऊदं इमि जुजुया छेनं लुँयागु श्रीपेच काल। उकियागु तौल स्‍विन्‍यागू किलोग्राम दु, उकी रत्‍नत थुनातःगु दु। दाऊदं उपिं रत्‍नत कयाः थःगु श्रीपेचय् तल। हानं वं शहरं यक्‍व हे सामान त्‍याकाहल।

\VS{31}वं शहरयापिं मनूतय्‌त पिने पितहल अले इमित कःति, नया कू व पा ज्‍वंकाः ज्‍या याकल। अले अप्‍पा दय्‌कीगु ज्‍या याकल। दाऊदं अम्‍मोनीतय् फुक्‍क शहरय् थथे हे यात। अनंलि दाऊद व वया सकल मनूत यरूशलेमय् लिहां वल।




\par }\Chap{13}{\SH अमनोन व तामार
\par }
{\PP \VerseOne{1}दाऊदया काय् अब्‍शालोमया तामार नांयाम्‍ह छम्‍ह तसकं बांलाःम्‍ह केहेँ दु। दाऊदया मेम्‍ह काय् अमनोन वयागु मतिनाय् भुलय् जुल।

\VS{2}अमनोनं थः चिरिमांपाखें दुम्‍ह केहेँ तामारयात थुलि यय्‌कल कि चच्‍छि न्‍हिच्‍छि वयात लुमंकाः च्‍वँच्‍वं व म्‍हं हे मफुत। व ब्‍याहा मजूनिम्‍ह मिसामचा जूगुलिं वयात छुं यायेत अमनोनयात थाकु।


\par }{\PP \VS{3}तर अमनोनया योनादाब नांयाम्‍ह छम्‍ह पासा दु। व दाऊदया दाजु शिमाहया\FTNT{*}{{\FR 13:3 }{\FR{१३:३}}{\FQ{शिमाह
}}{\FT{थ्‍व शिमाह व शम्‍माह छम्‍ह हे खः}}} काय् खः।\XREF{✡}{{\XO 13:3 }{\XO{१३:३
}}{\XT{१ शमू १६:९}}} योनादाब तसकं चलाखम्‍ह खः।

\VS{4}वं अमनोनयात धाल, “हे राजकुमार, छि छाय् न्‍हियान्‍हिथं थथे निराश जुयादीयागु, छितः छु जुल?”

\par }{\PP अनंलि अमनोनं वयात धाल, “जिं जिमि किजा अब्‍शालोमया केहेँ तामारयात तसकं यय्‌काःगु दु।”


\par }{\PP \VS{5}अले योनादाबं वयात धाल, “छ म्‍हंमफु धकाः लासाय् द्यनाच्‍वँ।” छिमि अबु छन्‍त स्‍वःवइबलय् वयात थथे धा, “दया यानाः जिमि केहेँ तामार वयाः जितः नयेगु निंतिं नसा ब्‍यु वयेमा। वं जिगु न्‍ह्यःने नसा दय्‌केमा, अले जिं वयात स्‍वये, वयागु हे ल्‍हातं जितः तयाब्‍यूगु जिं नये।”


\par }{\PP \VS{6}अथे जुयाः अमनोन म्‍हंमफुगु पहः यानाः लासाय् द्यनाच्‍वन। जुजु वयात स्‍वयेत वःबलय् वं धाल, “स्‍वयादिसँ, जिमि केहेँ तामार थन वयाः जिगु न्‍ह्यःने थःगु हे ल्‍हातं मरि छुनाः जितः नके बियादिसँ।”

\VS{7}अथे जुयाः दाऊदं दरबारय् तामारयाथाय् थथे धकाः खबर छ्वल, “छिमि दाजु अमनोनया छेँय् वनाः वयागु निंतिं नसा ज्‍वरय् याः हुँ।”


\par }{\PP \VS{8}अले तामार अमनोनयाथाय् वःबलय् व लासाय् द्यनाच्‍वंगु खन। वं भचा छुचुं न्‍हायाः वयागु न्‍ह्यःने मरि छुल।

\VS{9}अले वं भाजंनापं यंकाः अमनोनया न्‍ह्यःने तयाबिल तर अमनोनं नये मानय् मजू। अमनोनं धाल, “थनं फुक्‍क पिहां हुँ” अथे जुयाः फुक्‍कं वयागु कोथां पिहां वन।


\par }{\PP \VS{10}अनंलि वं तामारयात धाल, “मरि थन जिथाय् लासाय् हे हजि अले छं थःगु हे ल्‍हातं जितः नकि।” अले तामारं थःम्‍हं दय्‌कूगु मरि काल, अले व ज्‍वनाः अमनोनयाथाय् दुनेया कोथाय् वन।

\VS{11}तर तामारं मरि ब्‍यूबलय् अमनोनं वयागु ल्‍हाः ज्‍वनाः थथे धाल, “हे जिमि केहेँ, जिनापं द्यं वा।”


\par }{\PP \VS{12}तर तामारं लिसः बिल, “मज्‍यू जिमि दाजु, जिगु बेइज्‍जत यानादी मते। थज्‍याःगु ज्‍या इस्राएलय् याये मज्‍यू। जितः थज्‍याःगु मभिंगु ज्‍या यानादी मते।

\VS{13}मनूतय्‌थाय् जिं थःगु ख्‍वाः गय् यानाः क्‍यना जुइगु? अले मनूतय्‌त छिं थःगु बारे छु धयादी? फुक्‍क इस्राएलीतय् दथुइ छि मभिंम्‍ह व मूर्खम्‍ह जुइ। छिसं जुजुनापं खँ ल्‍हानादिसँ अले जितः छिनाप ब्‍याहा यानाबीत वय्‌कः मानय् जुइ।”


\par }{\PP \VS{14}तर वं तामारया खँ न्‍यं हे मन्‍यन अले व तामार स्‍वयाः बल्‍लागुलिं वयात बलजफतिं ज्‍वनाः बलात्‍कार यात।

\VS{15}अनंलि अमनोनं तामारयात तसकं मय्‌कल। अमनोनया न्‍हापायागु मतिना स्‍वयाः आःयागु मय्‌कूगु यक्‍वः अप्‍वः जुल। अमनोनं तामारयात धाल, “याकनं दनाः पिहां हुँ!”


\par }{\PP \VS{16}वं लिसः बिल, “म्‍हाः! जितः ख्‍यानाः पितिनाछ्वयेगु तःधंगु मभिंगु ज्‍या यानादी मते।”

\par }{\PP अय्‌नं वयागु खँ न्‍यँ हे मन्‍यं।

\VS{17}अले वं थः च्‍यःतय्‌त सःताः धाल, “थ्‍व मिसायात पितिनाछ्व, अले लुखा तिनाः चुकू तयाब्‍यु।”


\par }{\PP \VS{18}च्‍यःतय्‌सं वयात पितिनाः लुखा तिनाः चुकू तयाबिल। तामारं ब्‍याहा मजूनिम्‍ह राजकुमारीं फीगु पूरा लंजग्‍वः दुगु लं फिनातःगु खः।

\VS{19}तामारं थःगु छेनय् नउ तल अले थःम्‍हं फिनातःगु लंजग्‍वः दुगु भान्‍तां लं खुनाः ल्‍हातं थःगु ख्‍वाः त्‍वःपुयाः ख्‍वख्‍वं पिहां वन।


\par }{\PP \VS{20}वया दाजु अब्‍शालोमं वयात खनाः न्‍यन, “छु अमनोनं छन्‍त बलात्‍कार यात ला कि छु? केहेँ मय्‌जु, व खँ नुगलय् तयाः दुःख ताय्‌के मते। व ला छं चिरिमांया काय् खः। थ्‍व खँ सुयातं धाये मते।” तामार अब्‍शालोमया छेँय् वनाः च्‍वँ वन अले व छम्‍ह त्‍वःतातःम्‍ह मिसा थें याकःचा दुःखी जुयाच्‍वन।


\par }{\PP \VS{21}दाऊदं थ्‍व फुक्‍क खँ न्‍यंबलय् व तसकं तंम्‍वल।

\VS{22}अब्‍शालोमं अमनोनयात भिं व मभिं छुं मधाल। थः केहेँ तामारयात बेइज्‍जत याःगुलिं अब्‍शालोमं अमनोनयात तसकं मय्‌कल।


\par }{\SH अब्‍शालोमं अमनोनयात स्‍याःगु
\par }
{\PP \VS{23}निदँ लिपा अब्‍शालोमं एफ्राइम शहरया लिक्‍क बाल-हासोरय् फैतय्‌गु ऊन चायेगु नखः हनाच्‍वंबलय् जुजुया फुक्‍क काय्‌पिन्‍त नं सःतल।

\VS{24}अब्‍शालोमं जुजुयाथाय् वयाः धाल, “स्‍वयादिसँ, छःपिनि दास फैया ऊन चायेगु नखः हनाच्‍वंगु दु। छि व छिकपिनि भारदारत नं झायादी ला?”


\par }{\PP \VS{25}जुजुं लिसः बिल, “वये मखु, जिमि काय्, जिपिं सकलें वयाः छन्‍त दुःख बी मखु।” अब्‍शालोमं तसकं कर यात, अय्‌नं दाऊद वने मानय् मजू। बरु अब्‍शालोमयात आशिष बियाः बिदा बियाछ्वत।


\par }{\PP \VS{26}अले अब्‍शालोमं धाल, “छि झायादी मखुसा जिमि दाजु अमनोनयात जिनापं वनेबियादिसँ।” जुजुं न्‍यन, “व छाय् छलिसे वनेगु?”

\VS{27}तर अब्‍शालोमं हाकनं जिद्दी यात। अथे जुयाः दाऊदं अमनोन व जुजुया फुक्‍क काय्‌पिं वनापं हुँ धकाः धाल।


\par }{\PP \VS{28}अब्‍शालोमं थः मनूतय्‌त थथे उजं बिल, “मौका स्‍वयाच्‍वँ, अले अमनोन त्‍वनाः धेधे चुइबलय् जिं ‘अमनोनयात स्‍या!’ धकाः धाये। अले छिमिसं वयात स्‍या। ग्‍याये माःगु मदु। साहस यानाः धिसिलाक्‍क च्‍वँ। थ्‍व जिगु छिमित आज्ञा खः।”

\VS{29}अले अब्‍शालोमया मनूतय्‌सं वं धाःथें अमनोनयात स्‍यात। अनंलि फुक्‍क जुजुया काय्‌पिं हथाय् चाचां थथःगु खच्‍चर गयाः छेँपाखे वन।


\par }{\PP \VS{30}इपिं लँय् वनाच्‍वंबलय् जुजु दाऊदयाथाय् थज्‍याःगु खबर थ्‍यन, “अब्‍शालोमं छिकपिनि फुक्‍क काय्‌पिन्‍त स्‍याये धुंकल, छम्‍ह नं बचय् मजू!”

\VS{31}दाऊद जुरुक्‍क दनाः तसकं दुःख मन ताय्‌काः थःगु वसः खुत अले बँय् भ्‍वसू वन। अले वनापं दुपिं च्‍यःतय्‌सं नं थथःगु वसः खुत।


\par }{\PP \VS{32}दाऊदया दाजु शिमाहया काय् योनादाबं धाल, “इमिसं छिकपिनि फुक्‍क काय्‌पिं स्‍याःगु मदु। अमनोनयात जक स्‍याःगु खः। अब्‍शालोमया केहेँ तामारयात अमनोनं बलात्‍कार याःगु न्‍हिनिसें हे वं थथे यायेत स्‍वयाच्‍वंगु खः।

\VS{33}छिकपिनि फुक्‍क काय्‌पिं सित धकाः धाःगु खँ पत्‍याः यानादी मते। अमनोनयात जक स्‍याःगु खः।”

\VS{34}उबलय् अब्‍शालोम इमिगु दथुं बिस्‍युं वने धुंकूगु खः।

\par }{\PP अले पाः च्‍वनाच्‍वंम्‍हय्‌सिनं च्‍वय्‌पाखे थस्‍वःबलय् आकाझाकां मनूतय्‌गु छगू हुल होरोनैमपाखेया पहाडं क्‍वहां वयाच्‍वंगु खन। वं वयाः जुजुयात थथे धकाः खबर बिल, “स्‍वयादिसँ, होरोनैमपाखें पहाडं मनूतय्‌गु हुल क्‍वहां वयाच्‍वंगु जिं खनागु दु।”


\par }{\PP \VS{35}योनादाबं जुजुयात धाल, “स्‍वयादिसँ, इपिं वइतिनि धकाः जिं धया थें हे छःपिनि काय्‌पिं झायाच्‍वंगु दु।”


\par }{\PP \VS{36}वं थथे धयाच्‍वच्‍वं हे जुजुया काय्‌पिं दुने थ्‍यंकः वल। अले इपिं तसकं ख्‍वयाः विलाप यात। जुजु व वया च्‍यःत नं ह्वाँय्‌ह्वाँय् ख्‍वल।


\par }{\PP \VS{37}अब्‍शालोम गशूरया जुजु अम्‍मीहूदया काय् तल्‍मैयाथाय् वनाः शरण काःवन। तर जुजुं न्‍हियान्‍हिथं थःकाय् अमनोनया निंतिं विलाप यात।

\VS{38}अब्‍शालोम गशूरय् बिस्‍युं वनाः स्‍वदँ तक अन हे च्‍वन।

\VS{39}अले अमनोन सीगुया बारे दाऊदया मनय् शान्‍ति दयेवं व हाकनं अब्‍शालोमयाथाय् वनेगु मति तल।




\par }\Chap{14}{\SH अब्‍शालोम यरूशलेमय् लिहां वःगु
\par }
{\PP \VerseOne{1}जुजुया मन अब्‍शालोमयापाखे वंगु दु धयागु खँ सरूयाहया काय् योआबं सीकल।

\VS{2}अथे जुयाः वं तकोय् सुं छम्‍ह मनू छ्वयाः छम्‍ह बुद्धि दुम्‍ह मिसायात सःतके छ्वत। अले अन थ्‍यंकाः वं मिसायात धाल, “छं दुखं च्‍वनीम्‍ह मिसां थें पहः या। दुखं च्‍वनीबलय् फीगु वसः फ्‍यु। छेनय् चिकं तये मते, अले तःन्‍हु तक दुखं च्‍वंम्‍ह मिसा थें च्‍वंकी।

\VS{3}अले जुजुयाथाय् वनाः जिं स्‍यना थें धा।” अले छु धायेमाःगु खः योआबं वयात धयाबिल।


\par }{\PP \VS{4}तकोया मिसा जुजुयाथाय् वन अले बँय् भ्‍वसुलाः दण्‍डवत यानाः थथे धाल, “महाराज! जितः ग्‍वाहालि यानादिसँ!”


\par }{\PP \VS{5}जुजुं वयात न्‍यन, “छन्‍त छु दुःख जुल?”

\par }{\PP वं लिसः बिल, “जि छम्‍ह विधवा मिसा खः। जिमि भाःत सी धुंकल।

\VS{6}जि निम्‍ह काय्‌पिं दु। छन्‍हु इपिं निम्‍ह ख्‍यलय् ल्‍वात। इमित छुतय् याइपिं सुं नं मदु अथे जुयाः छम्‍हय्‌सिनं मेम्‍हय्‌सित स्‍यात।

\VS{7}स्‍वयादिसँ, आः जिमि थःथितिपिन्‍सं जिगु विरोधय् दनाः थथे धाल, ‘थः किजायात स्‍याःम्‍हय्‌सित जिमित लःल्‍हा अले वं थः हे किजायात स्‍याःगुलिं जिमिसं नं वयात स्‍याये, अले थुकथं अधिकार याइम्‍हय्‌सित नं नाश यानाछ्वये।’ इमिसं थथे यात धाःसा जिमि छम्‍ह हे जक बचय् जूम्‍ह हेंग्‍वाः मिंयात नं स्‍यानाबी। अले जिमि भाःतया नां हे ल्‍यं मदय्‌का छ्वयाः संसारय् सुं नं सन्‍तान ल्‍यं दइ मखु।”


\par }{\PP \VS{8}जुजुं व मिसायात धाल, “हुँ, जिं छंगु निसाफ याये।”

\VS{9}तर तकोया व मिसां धाल, “जिमि मालिक, जिमि महाराज, स्‍वयादिसँ, थुकिया दोष जि व जिमि अबुया छेँय् लायेमा। महाराज व वय्‌कःया सिंहासनयात छुं नं दोष मवयेमा।”


\par }{\PP \VS{10}जुजुं धाल, “सुनानं छन्‍त छुं धाल धाःसा वयात जिथाय् हजि अले वं हाकनं छन्‍त गुब्‍सं दुःख बी मखु।”


\par }{\PP \VS{11}व मिसां हाकनं धाल, “हिया बदला काइम्‍हय्‌सिनं मभिं याके मबीत व जिमि काय्‌यात नं नाश यायेगुपाखें पनेत छपिन्‍सं परमप्रभु थः परमेश्‍वरयात बिन्‍ति यानादिसँ।”

\par }{\PP जुजुं थथे धयाः पाफल, “धात्‍थें परमप्रभु म्‍वाःम्‍ह खः थें, छिमि काय्‌यागु सँ छपु नं बँय् कुतुंवनी मखु।”


\par }{\PP \VS{12}अनंलि व मिसां धाल, “स्‍वयादिसँ, जिं हाकनं छगू खँ छिथाय् तये फइ ला?”

\par }{\PP जुजुं धाल, “धा।”


\par }{\PP \VS{13}मिसां धाल, “छिसं छाय् परमेश्‍वरया मनूतय्‌त थज्‍याःगु मभिं यानागु? जुजुं थथे धाःगुलिं इपिं दोषी ठहरय् जुइ, छाय्‌धाःसा देशं पितनाछ्वम्‍ह मनूयात छलपोलं हाकनं लित हयादीत मानय् मजू।

\VS{14}बँय् वानाः मदयावंगु लः थें झीपिं नं छन्‍हु सिनावने मानि, तर परमेश्‍वरं प्राण कयादी मखु। बरु वय्‌कःपाखें मनूत तापानाः मवनेमा धकाः वय्‌कलं उपाय पिकयादी।


\par }{\PP \VS{15}“मनूतय्‌सं जितः ख्‍याच्‍वः ब्‍यूगुलिं जिं छितः थ्‍व खँ धाःवयागु खः। जिं बिचाः याना, ‘छसपोल नापं खँ ल्‍हाये दःसा छिकपिनि दासीं धाःगु खँ छिं यानादी।

\VS{16}अले जि व जिमि काय्‌यात परमेश्‍वरं ब्‍यूगु अधिकार लाकाकायेत स्‍वःपिं मनूतपाखें बचय् यानादी।’

\VS{17}आः छःपिनि दासीं थथे धाइ, ‘जिमि महाराजया वचनं जितः आराम दयेमा, छाय्‌धाःसा भिं व मभिं थुइकेत छि छम्‍ह परमेश्‍वरया दूत थें खः।’ परमप्रभु छपिनि परमेश्‍वर छिनापं दीमा।”


\par }{\PP \VS{18}अनंलि जुजुं व मिसायात धाल, “जितः छुं नं खँ सुमचुकूसे धा, जिं छन्‍त छगू न्‍ह्यसः न्‍यने।”

\par }{\PP व मिसां धाल, “ज्‍यू, धयादिसँ।”


\par }{\PP \VS{19}अले जुजुं वयात न्‍यन, “छन्‍त योआबं थथे याकेब्‍यूगु खः ला?”

\par }{\PP वं लिसः बिल, “छःपिनिगु जीवनया नामं पाफया धाये, छःपिन्‍सं न्‍ह्यसः न्‍यनीबलय् लिसः बीत जवंखवं छुं हे लँपु दइ मखु। खः, छःपिनि दास योआबं हे जितः थ्‍व खँ फुक्‍क स्‍यंगु खः अले वं हे जिगु म्‍हुतुइ थुपिं फुक्‍क वचन तयाब्‍यूगु खः।

\VS{20}आःयागु अवस्‍थायात हीकेत छःपिनि दास योआबं थथे याःगु खः। छःपिं परमेश्‍वरया दूत ति हे बुद्धि दुम्‍ह खः अले देशय् छु जुयाच्‍वंगु दु व फुक्‍कं स्‍यू।”


\par }{\PP \VS{21}जुजुं योआबयात धाल, “ज्‍यू, जिं थथे हे याये। छ वनाः व ल्‍याय्‌मम्‍ह मनू अब्‍शालोमयात लित ब्‍वना हजि।”


\par }{\PP \VS{22}अनंलि योआबं क्‍वमिलु जुयाः बँय् भ्‍वसुलाः दण्‍डवत यात। अले जुजुयात हनाबना तयाः थथे धयाः बिदा जुल, “हे प्रभु, जिं क्‍वमिलु जुयाः छःपिन्‍त बिन्‍ति यानागु छःपिन्‍सं नालाकयादीगुलिं जितः छिगु दया दत धकाः जि छिकपिनि दासं सिल।”


\par }{\PP \VS{23}अनंलि व थत्‍थें गशूरय् वनाः अब्‍शालोमयात यरूशलेमय् लितब्‍वनाहल।

\VS{24}तर जुजुं धाल, “व थःगु हे छेँय् वनेमाः। व जिगु न्‍ह्यःने मवयेमा।” अथे जुयाः अब्‍शालोम जुजुया न्‍ह्यःने मवंसे थःगु हे छेँ वन।


\par }{\PP \VS{25}अब्‍शालोम थें बांलाःम्‍ह व प्रशंसा याये ल्‍वःम्‍ह इस्राएलय् सुं नं मदु। वयाके छ्यनंनिसें तुति तक छुं नं ख्‍वं मदु।

\VS{26}वं थःगु सँ झ्‍यातुसे च्‍वंगुलिं इलय् इलय् चायेगु याइ। (वयागु सँ सरकारी तौल कथं २.३ किलोग्राम दु।)

\VS{27}अब्‍शालोमया स्‍वम्‍ह काय्‌पिं व छम्‍ह तामार नांयाम्‍ह म्‍ह्याय् दु। तामार तसकं हिसि दुम्‍ह मिसा खः।


\par }{\PP \VS{28}अब्‍शालोम निदँ तक यरूशलेमय् जुजुं मखंक च्‍वनाच्‍वन।

\VS{29}अनंलि वं जुजुयाथाय् खबर छ्वयेत योआबयात सःतके छ्वल, तर योआब वये मानय् मजू। अब्‍शालोमं हाकनं निक्‍वः खुसि नं सःतके छ्वल अय्‌नं व वये मानय् मजू।

\VS{30}अथे जुयाः अब्‍शालोमं थः च्‍यःतय्‌त धाल, “योआबया छकू बुँ जिगु हे बुँ लिक्‍क दु अले उकी वं तछ्व ह्वलातःगु दु धकाः ला छिमिसं सी हे स्‍यू। हुँ, उकियात मि छ्वय्‌काब्‍यु।” अले वया च्‍यःतय्‌सं अथे हे यात।


\par }{\PP \VS{31}अनंलि योआब अब्‍शालोमया छेँ वनाः वयात धाल, “छिकपिनि च्‍यःतय्‌सं छाय् जिगु बुँइ मि तयाब्‍यूगु?”


\par }{\PP \VS{32}अब्‍शालोमं धाल, “स्‍व, जिं छपाखें जुजुयाथाय् खबर छ्वये फइ ला धकाः छन्‍त थन सःतके छ्वयाहया। जि गशूरं थन वयाः छाय् च्‍वंवया च्‍वनेमाल? जि अन हे च्‍वनाच्‍वंसा ज्‍यूगु नि। अथे जुयाः आः जि जुजुया न्‍ह्यःने दंवने दयेमाः। अले जिं छुं द्वंकागु दुसा वय्‌कलं जितः स्‍यायेमा।”


\par }{\PP \VS{33}अथे जुयाः योआब जुजुयाथाय् वनाः थ्‍व फुक्‍क खँ कनाबिल। अले जुजुं अब्‍शालोमयात सःतके छ्वत। अब्‍शालोम वल, अले वं जुजुयात क्‍वमिलु जुयाः बँय् भ्‍वसुलाः दण्‍डवत यात। अले जुजुं अब्‍शालोमयात चुप्‍पा नल।




\par }\Chap{15}{\SH अब्‍शालोमया ग्‍वसाः
\par }
{\PP \VerseOne{1}अनंलि अब्‍शालोमं थःगु निंतिं छगू रथ, सलत व नेय्‌म्‍ह मनूत थःगु न्‍ह्यः न्‍ह्यः वनेत मुंकल।

\VS{2}अले व सुथ न्‍हापां दनाः शहरया मू ध्‍वाखाय् वनेगु लँ लिक्‍क दनाच्‍वनीगु। अले सुं मनू जुजुयाथाय् वयाः निसाफ फ्‍वँ वइबलय् अब्‍शालोमं व मनूयात सःताः “छ गुगु शहरं वयाम्‍ह खः?” धकाः न्‍यनीगु। अले व मनुखं थथे धकाः लिसः बीगु, “स्‍वयादिसँ, जि इस्राएलया छगू कुलयाम्‍ह खः।”

\VS{3}अब्‍शालोमं धाल, “खः, छंगु मुद्दा पाय्‌छि जू, तर छंगु मुद्दा न्‍यनीम्‍ह जुजुया सुं मनू मदु।”

\VS{4}अनंलि अब्‍शालोमं थथे धाइगु, “जितः न्‍यायाधीश ल्‍यःगु जूसा थज्‍याःगु मुद्दा ज्‍वनावइपिं मनूतय्‌त पाय्‌छिगु न्‍याय यानाबीगु जुइ।”


\par }{\PP \VS{5}अले सुं मनुखं वयात क्‍वछुनाः दण्‍डवत यायेत वइबलय् अब्‍शालोमं थःगु ल्‍हाः ब्‍वय्‌काः वयात घय्‌पुनाः चुप्‍पा नइगु।

\VS{6}जुजुयाथाय् न्‍याय फ्‍वँ वइपिं फुक्‍क इस्राएलीतय्‌त अब्‍शालोमं बांलाःगु व्‍यवहार याइगु। याकनं हे इस्राएलयापिं सकसिनं दाऊदयात स्‍वयाः अब्‍शालोमयात यय्‌कल।


\par }{\PP \VS{7}प्‍यदँया दकलय् लिपांगु लाय् अब्‍शालोमं दाऊद जुजुयात धाल, “स्‍वयादिसँ, जिं परमप्रभुनापं यानागु भाकल पूवंके, जितः हेब्रोनय् वनेबियादिसँ।

\VS{8}छःपिनि दास जि अराम देशया गशूरय् च्‍वंच्‍वनाबलय् परमप्रभुनापं थथे धकाः भाकल यानागु खः, परमप्रभुं जितः यरूशलेमय् लितब्‍वनाहयादिल धाःसा जिं हेब्रोनय् परमप्रभुया आराधना याये।”


\par }{\PP \VS{9}जुजुं वयात धाल, “बांलाक हुँ।” अथे जुयाः अब्‍शालोम हेब्रोनय् वन।


\par }{\PP \VS{10}अनंलि अब्‍शालोमं फुक्‍क इस्राएलया कुलतय्‌थाय् थथे धकाः खबर बियाः गुप्‍त दूतत छ्वल, “छिमिसं तुरही पुगु सः न्‍यनीबलय् तःसलं थथे धा, ‘अब्‍शालोम हेब्रोनया जुजु जुल!’ ”

\VS{11}अब्‍शालोमया खँ न्‍यनाः निसः मनूत वया ल्‍यूल्‍यू यरूशलेमं पिहां वंगु खः। उपिं सःतातःपिं खः, अले उपिं मनूतय्‌सं थ्‍व ग्‍वसाःया बारे छुं हे मस्‍यूसां वयागु पंलिनाः वंगु खः।

\VS{12}अब्‍शालोमं बलि छायाच्‍वंबलय् वं गीलोह शहरं गीलोनी अहीतोपेलयात सःतके छ्वल। अहीतोपेल दाऊदया छम्‍ह सल्‍लाहकार खः। जुजुया विरोधय् याःगु थ्‍व ग्‍वसाः अझ बल्‍लानावन अले अब्‍शालोमया पंलिइपिं झन झन अप्‍वयावन।


\par }{\SH दाऊद यरूशलेमं बिस्‍युं वंगु
\par }
{\PP \VS{13}छम्‍ह दूत वयाः जुजुयात थथे खबर बिल, “इस्राएलीतय्‌गु मन अब्‍शालोमपाखे वंगु दु।”


\par }{\PP \VS{14}दाऊदं यरूशलेमय् थःनापं दुपिं भारदारतय्‌त धाल, “झीपिं अब्‍शालोमपाखें बिस्‍युं वनेमाःगु खःसा थथें हे वनेमाल। मखुसा व याकनं थन वइ अले शहरय् च्‍वंपिं सुं नं बचय् जुइ मखु।”


\par }{\PP \VS{15}“खः, महाराज!” इमिसं लिसः बिल, “स्‍वयादिसँ, जिपिं छसपोलया आज्ञा मानय् यायेत तयार दु।”


\par }{\PP \VS{16}अथे जुयाः जुजु अनं वन। अले दरबारया बिचाःसंचाः याइपिं झिम्‍ह मथ्‍याःपिं कलाःपिं बाहेक वया परिवारया फुक्‍क मनूत नं वयागु ल्‍यूल्‍यू वन।

\VS{17}अले जुजु व वया फुक्‍क मनूत शहर त्‍वःताः पिहां वंबलय् दकलय् लिपांगु छेँ दित।

\VS{18}गातपाखें जुजुनापं वःपिं खुसःम्‍ह गित्ती अले करेती व पेलेथीनापं जुजुया फुक्‍क मनूत जुजुया न्‍ह्यःनं हे न्‍यासि वन।


\par }{\PP \VS{19}अनंलि जुजुं गित्ती इत्तैयात धाल, “छ छाय् जिपिंनापं वयागु? लिहां वनाः अब्‍शालोमनापं हे च्‍वंहुँ, छाय्‌धाःसा छ छम्‍ह परदेशी खः अले छन्‍त थः च्‍वनाच्‍वंगु थासं पितिना हःगु नं खः।

\VS{20}छ ला म्‍हिगः तिनि वःम्‍ह खः अले गथे यानाः छन्‍त जिपिंनापं नु धकाः कर यायेगु? जि गन वनेगु जिं हे मस्‍यू। छ थःगु छेँय् हे लिहां हुँ अले छिमि देशय् च्‍वंपिन्‍त नं नापं ब्‍वनायंकि। सदां दयाच्‍वनीगु दयामाया व विश्‍वास यायेबहः छंके दयाच्‍वनेमा।”


\par }{\PP \VS{21}तर इत्तैनं जुजुयात लिसः बिल, “धात्‍थें परमप्रभु म्‍वाःम्‍ह खः थें, अले जिमि मालिक महाराज म्‍वाःम्‍ह खः थें, छःपिं गन गन च्‍वनादी, जि म्‍वायेमा वा सीमा छःपिनि दास नं अन हे दइ।”


\par }{\PP \VS{22}अले दाऊदं इत्तैयात लिसः बिल, “ज्‍यू, न्‍ह्यःने न्‍यासि हुँ।” अथे जुयाः गित्ती इत्तैया फुक्‍क पुचः व थःनापं वयाच्‍वंपिं फुक्‍क मनूत वनापं हे वन।


\par }{\PP \VS{23}थुकथं इपिं फुक्‍क मनूत पिहां वंबलय् देशय् च्‍वंपिं मनूत ह्वाँय्‌ह्वाँय् ख्‍वल। जुजु किद्रोनया ब्‍यासि पुलावन, अले फुक्‍क मनूत मरुभूमिपाखे न्‍ह्यज्‍यात।


\par }{\PP \VS{24}सादोक पुजाहारी नं फुक्‍क लेवीतनापं अन हे दु। इमिसं परमेश्‍वरया बाचाया सनू क्‍वबिया यंकाच्‍वंगु खः। इमिसं सनू बँय् तुं तया तल उकियात क्‍वमब्‍यु, फुक्‍क मनूत शहरं पिहां मवंतले अबियाथारं बलिदान छाल।


\par }{\PP \VS{25}अनंलि जुजुं सादोकयात धाल, “परमेश्‍वरया बाचाया सनू शहर दुने तुं लित यंकि। परमप्रभुं जितः दया यानादीसा वय्‌कलं जितः लित ब्‍वनाहयादी अले जिं वय्‌कःया बाचाया सनू व नापलायेगु पालयात हाकनं स्‍वये दइ।

\VS{26}वय्‌कः जि खनाः लय्‌मताः धइगु खःसा, स्‍वयादिसँ, जि थन हे दु। अले वय्‌कलं थःत छु भिं ताय्‌कादी व हे जितः यानादीमा।”


\par }{\PP \VS{27}जुजुं सादोक पुजाहारीयात थथे नं धाल, “छु छं वइतिनिगु बारे दर्शन खंके फु, मखु ला? छ व अबियाथार, छिमि काय् अहीमास व अबियाथारया काय् जोनाथनयात नापं ब्‍वनाः याउँक शहरय् लिहां हुँ।

\VS{28}स्‍वयादिसँ, छपाखें खबर मवतले जि मरुभूमिया खुसि छीगु थासय् पियाच्‍वनाच्‍वने।”

\VS{29}अथे जुयाः सादोक व अबियाथारं परमेश्‍वरया सनू यरूशलेमय् तुं लित यंकल, अले इपिं नं अन हे च्‍वन।


\par }{\PP \VS{30}तर दाऊद थःगु छ्यं त्‍वपुयाः खालि तुतिं ख्‍वख्‍वं जैतून डाँडाय् थहां वन। वनापं दुपिं फुक्‍क मनूत नं थथःगु छ्यं त्‍वपुयाः ख्‍वख्‍वं च्‍वय् थहां वन।

\VS{31}ग्‍वसाः ग्‍वःपिं मध्‍ये अहीतोपेल अब्‍शालोमनापं दु धकाः दाऊदयात न्‍यंकल। अनंलि दाऊदं थथे धकाः प्रार्थना यात, “हे परमप्रभु, अहीतोपेलया सल्‍लाहयात ज्‍यालगय् मजुइका बियादिसँ।”


\par }{\SH दाऊदं हूशैयात लितछ्वःगु
\par }
{\PP \VS{32}दाऊद डाँडाया च्‍वकाय् थ्‍यंकः वल। व परमेश्‍वरयात आराधना याइगु थाय् खः, अले अरकी हूशैनं थःगु लं खुनाः छेनय् धू तयाः दाऊदयात नापलायेत वःगु खः।

\VS{33}तर दाऊदं वयात धाल, “छ जिनापं वल धाःसा जितः ब्‍वःझ जक जुइ,

\VS{34}अय्‌नं छ शहरय् लिहां वनाः अब्‍शालोमयात ‘जि छःपिनि दास जुये। आः तक ला जि छःपिनि अबुया दास हे खनि, तर आः जि छपिनि दास जुइ’ धाल धाःसा, अहीतोपेलया सल्‍लायात स्‍यंकेत छं जितः ग्‍वाहालि याये फइ।

\VS{35}छं सि हे स्‍यू नि सादोक व अबियाथार पुजाहारीत छनापं दइ। जुजुया लाय्‌कुलिइ छु छु खँ छं न्‍यनी व फुक्‍क निम्‍हय्‌सित धयाब्‍यु।

\VS{36}इपिं नापं सादोकया काय् अहीमास व अबियाथारया काय् जोनाथन नं दु। छं छु न्‍यनी व इमिपाखें जितः धाय्‌के छ्वया हजि।”


\par }{\PP \VS{37}अथे जुयाः दाऊदया पासा हूशै शहरय् दुहां वल। उबलय् हे अब्‍शालोम नं यरूशलेमय् थ्‍यंकः वल।




\par }\Chap{16}{\SH दाऊद व सीबा
\par }
{\PP \VerseOne{1}दाऊद वनापं दुपिं मनूत डाँडाया च्‍वकां भचा तापाक्‍क थ्‍यंबलय् दाऊदं मपीबोशेतया च्‍यः सीबायात नापलात। वं निम्‍ह गधालय् निसःपाः मरि, सछिज्‍वाँय् किसमिस, नेभाराया फल सछिज्‍वाँय् व छगू छेंगूया म्‍हिचाय् न्‍हूगु दाखमद्य काठी चिनाः हःगु दु।


\par }{\PP \VS{2}दाऊद जुजुं सीबायात न्‍यन, “थुपिं फुक्‍क छु यायेत हयागु?”

\par }{\PP सीबां लिसः बिल, “थुपिं गधात जुजुया परिवारयापिं गयाः वनेगु निंतिं खः, मरि व फलत ल्‍याय्‌म्‍हपिं मनूतय्‌त नयेगु निंतिं व दाखमद्य धाःसा मरुभूमिइ त्‍यानुचाःपिनिगु निंतिं खः।”


\par }{\PP \VS{3}जुजुं न्‍यन, “छिमि मालिकया छय् गन दु?”

\par }{\PP सीबां धाल, “व ला यरूशलेमय् हे दु, छाय्‌धाःसा इस्राएलया घरानां वयात थः बाज्‍याया सिंहासन लितबी धकाः मतिइ तःगु दु।”


\par }{\PP \VS{4}जुजुं सीबायात धाल, “स्‍व, मपीबोशेतया फुक्‍क सम्‍पत्ति छन्‍त दइ।”

\par }{\PP सीबां वयात धाल, “हे महाराज, जि ला छःपिनि दास जक खः। जितः ला छःपिनिगु दया जक दःसा गाइ।”


\par }{\SH शिमीं दाऊदयात सराः ब्‍यूगु
\par }
{\PP \VS{5}दाऊद जुजु बहूरीमय् थ्‍यंकः वःबलय् अन शाऊलया घरानाया छम्‍ह मनू गेराया काय् शिमी वयाः दाऊदयात सराः ब्‍युब्‍युं नापलाः वल।

\VS{6}वं दाऊदयात व वया फुक्‍क हाकिमतय्‌त लाः लाः थें ल्‍वहंचां कय्‌कल। दाऊदया जवंखवं सिपाइँत व अङ्गरक्षकत दु।

\VS{7}शिमीं दाऊदयात थथे धयाः सराः बिल, “हुँ, हुँ, अय् बदमाश! अय् ज्‍यानमारा!

\VS{8}शाऊलया घरानाय् हि हाय्‌काः वया पलेसा राज्‍य यायेत स्‍वःम्‍हय्‌सित थौं परमप्रभुं बदला कयादीगु पक्‍का हे खः। अले थ्‍व राज्‍य परमप्रभुं छिमि काय् अब्‍शालोमयात बियादिल। छ नाश जुइ धुंकल छाय्‌धाःसा छ ज्‍यानमारा खः।”


\par }{\PP \VS{9}अले सरूयाहया काय् अबीशैनं जुजुयात धाल, “स्‍वयादिसँ, थ्‍व सीम्‍ह खिचां छाय् छितः सराः बियाच्‍वंगु? जि उखेपाखे वनाः वयागु छ्यं द्येनाबी।”


\par }{\PP \VS{10}तर जुजुं धाल, “अय्
\XREF{✡}{{\XO 16:10 }{\XO{१६:१०
}}{\XT{२ शमू ३:३९}}}सरूयाहया काय्‌पिं, छिमित जिनापं छु मतलब? परमप्रभुं हे वयात दाऊदयात सराः ब्‍यु धकाः धाःगु खःसा सुनां वयात पनेगु?”


\par }{\PP \VS{11}दाऊदं अबीशै व वया फुक्‍क हाकिमतय्‌त धाल, “जिमि थः हे काय्‌नं ला जितः स्‍यायेत स्‍वयाच्‍वंगु दु धाःसा थ्‍व बेन्‍यामीनीं छाय्‌ थथे मयाइ धकाः? वयात छुं याये मते अले वं सराः बीमा। छाय्‌धाःसा परमप्रभुं ‘हे वयात अथे या’ धकाः धाःगु जुइफु।

\VS{12}सके थौं जितः परमप्रभुं थ्‍व सराःया पलेसा जिगु दुःखयात स्‍वयाः आशिष बियादी।”


\par }{\PP \VS{13}अथे जुयाः दाऊद व वया मनूत थःगु लँपुइ वन। शिमी धाःसा याकःचा दाऊदया लँपुं उखेपाखे डाँडाय् वन अले वं दाऊदपाखे ल्‍वहंचां व धुलं कय्‌काः सराः ब्‍युब्‍युं वन।


\par }{\PP \VS{14}जुजु व वया फुक्‍क मनूत यर्दनया लिक्‍क थ्‍यंबलय् त्‍यानुचाल, अले इमिसं अन आराम काल।


\par }{\SH अब्‍शालोम यरूशलेमय् वंगु
\par }
{\PP \VS{15}अब्‍शालोम व वनापं वःपिं फुक्‍क इस्राएलीत यरूशलेमय् थ्‍यंकः वल। अहीतोपेल नं इपिं नापं हे दु।

\VS{16}अनंलि दाऊदया पासा अरकी हूशैनं अब्‍शालोमयात नापलात, अले वं धाल, “जुजुया जय जुइमा! जुजुया जय जुइमा!”


\par }{\PP \VS{17}अब्‍शालोमं वयात न्‍यन, “छं पासा दाऊदयात क्‍यंगु भक्ति गन वन? छ छाय् छं पासानापं मवनागु?”


\par }{\PP \VS{18}हूशैनं लिसः बिल, “जि गुकथं वनापं वने फइ? सुयात परमप्रभुं व थुपिं मनूतय्‌सं ल्‍यःगु खः, जि नं वनापं हे च्‍वने।

\VS{19}हाकनं जिं सुयागु सेवा यायेगु? छु काय्‌या सेवा याये म्‍वाः ला? गथे जिं छपिनि अबुया सेवा याना अथे हे जिं छपिनिगु नं सेवा याये।”


\par }{\PP \VS{20}अब्‍शालोमं अहीतोपेलयात धाल, “जिमित छिसं सल्‍लाह बियादिसँ। जिमिसं गुकथं ज्‍या यायेगु?”


\par }{\PP \VS{21}अहीतोपेलं लिसः बिल, “छःपिनि अबुं लाय्‌कू स्‍वयेत त्‍वःतावंपिं वया मथ्‍याःपिं कलाःपिं नापं द्यँ। अले छःपिन्‍त छिकपिनि अबुं तसकं मयय्‌कल धइगु खँ फुक्‍क इस्राएलीतय्‌सं न्‍यनी। छःपिनि ल्‍यूजुइपिनिगु ल्‍हाः तसकं बल्‍लाइ।”

\VS{22}अथे जुयाः इमिसं कःसिइ अब्‍शालोमया निंतिं छगू पाल ग्‍वयाबिल, अले फुक्‍क इस्राएलीतय्‌सं खंक व थः अबुया मथ्‍याःपिं कलाःपिं नापं द्यन।


\par }{\PP \VS{23}उपिं दिनय् अहीतोपेलया सल्‍लाह परमेश्‍वरनापं खँ ल्‍हाइम्‍हय्‌सिगु ति हे ताय्‌किगु खः। दाऊद व अब्‍शालोमं अहीतोपेलया फुक्‍क सल्‍लाहयात मानय् याः।




\par }\Chap{17}{\SH अब्‍शालोमयात हूशैया मिलय् मजूगु सल्‍लाह
\par }
{\PP \VerseOne{1}हाकनं अहीतोपेलं अब्‍शालोमयात धाल, “जितः थौं चान्‍हय् दाऊदयात लिनायंकेत झिंनिद्वःम्‍ह मनू ल्‍यय्‌के बियादिसँ।

\VS{2}व त्‍यानुचायाः थाकुयाच्‍वंबलय् हे जिं वयात हमला याये। वयात जिं तसकं ख्‍याये, अले वया फुक्‍क मनूत छ्यालब्‍याल जुयाः बिस्‍युं वनी। जिं जुजुयात बाहेक मेपिं सुयातं स्‍याये मखु।

\VS{3}छिसं माला च्‍वनादीम्‍ह दाऊदयाथाय् फुक्‍क मनूत लिहां वः थें\FTNT{*}{{\FR 17:3 }{\FR{१७:३
}}{\FT{सेप्‍टुजेन्‍ट हस्‍तलिपिइ भम्‍चा थः भाःतयाथाय् लिहां वः थें अय्‌नं छिं छम्‍ह हे जक मनूया प्राण माला च्‍वन।}}}, जिं फुक्‍क मनूतय्‌त छिथाय् लित हये। अनंलि ल्‍यंदुपिं फुक्‍क मनूतय्‌त शान्‍ति दइ।”

\VS{4}थ्‍व सल्‍लाह अब्‍शालोम व इस्राएली थकालितय्‌त बांलाः ताल।


\par }{\PP \VS{5}तर अब्‍शालोमं धाल, “अरकी हूशैयात सःतके छ्व, अले वं छु धाइ व झीसं न्‍यनेनु।”

\VS{6}हूशै वल अले अहीतोपेलं धाःगु फुक्‍क खँ अब्‍शालोमं वयात धाल, “अहीतोपेलं जिमित थज्‍याःगु सल्‍लाह ब्‍यूगु दु। जिमिसं वं धाःथें याये कि मयाये? वं धाःथें मयायेगु खःसा छु यायेगु? छं हे जिमित धयाब्‍यु।”


\par }{\PP \VS{7}हूशैनं लिसः बिल, “थुपालय् अहीतोपेलं छितः ब्‍यूगु सल्‍लाह पाय्‌छि मजू।

\VS{8}छिसं हे धयादिसँ, छपिनि अबु दाऊद व वया सिपाइँत तसकं बल्‍लाःपिं खः। इपिं ला थः मचा लाका यंकूम्‍ह मिसाम्‍ह भालू थें ग्‍यानापुसे च्‍वंगु दु। छिकपिनि अबु सःस्‍यूम्‍ह तसकं बल्‍लाःम्‍ह सिपाइँ खः। चान्‍हय् व थः मनूतनापं द्यनी मखु।

\VS{9}थ्‍व इलय् व गुफा व मेमेथाय् सुचुला च्‍वंगु जुइमा। दाऊदं छिकपिनि सिपाइँतय्‌त न्‍हापा हमला यात धाःसा थ्‍व खँ न्‍यनिपिन्‍सं थथे धाइ ‘अब्‍शालोमया सिपाइँत फुक्‍कं नाश जुल।’

\VS{10}थुकथं जुइबलय् न्‍ह्याथें ज्‍याःम्‍ह बल्‍लाःम्‍ह व सिंहया थें ज्‍याःगु नुगः दुम्‍ह मनू जूसां नं ग्‍याइ छाय्‌धाःसा फुक्‍क इस्राएलं छिकपिनि अबु तसकं बल्‍लाःम्‍ह सिपाइँ खः धकाः स्‍यू। अले वया सिपाइँत नं तसकं बल्‍लाःपिं खः।

\VS{11}अथे जुयाः जिगु थ्‍व सल्‍लाह दु, दानंनिसें दच्‍छिनया बेर्शेबाया सिथय् तक दुपिं फुक्‍क इस्राएलीतय्‌त छथाय् मुंकि। इपिं समुद्रया सिथय् च्‍वंगु फि थें अल्‍याख दइ, अले छि थः हे लडाइँलय् इमिगु न्‍ह्यलुवाः जुयाः यंकी।

\VS{12}दाऊदयात लुइकेबलय् झीसं ख्‍यलय् सुतिलः क्‍वहां वः थें वयात हमला याये, अले वया म्‍वाःपिं मनूत छम्‍ह नं ल्‍यं दइ मखु।

\VS{13}दाऊद छुं शहरय् शरण कयाच्‍वंगु जूसां फुक्‍क इस्राएलं व शहरयात खिपतं चिनाः जगय् छग्‍वः नं ल्‍वहं ल्‍यंमदय्‌कः लुयाः ब्‍यासिइ थ्‍यंकाबी।”


\par }{\PP \VS{14}अब्‍शालोम व फुक्‍क इस्राएलीतय्‌सं धाल, “अहीतोपेलया सल्‍लाह स्‍वयाः हूशैयागु सल्‍लाह हे बांलाः।” छाय्‌धाःसा परमप्रभुं अब्‍शालोमयात नाश यायेत अहीतोपेलया बांलाःगु सल्‍लाहयात मानय् मयाकेगु क्‍वछिनादी धुंकूगु खः।


\par }{\SH हूशैया पाय्‌छिगु सल्‍लाह न्‍यनाः दाऊद बिस्‍युं वंगु
\par }
{\PP \VS{15}अनंलि हूशैनं सादोक व अबियाथार पुजाहारीयात थःम्‍हं व अहीतोपेलं छु छु सल्‍लाह अब्‍शालोम व इस्राएली नायःतय्‌त ब्‍यूगु खः व न्‍यंकल।

\VS{16}हूशैनं धाल, “आः याकनं यानादिसँ! छि मरुभूमिया सिथय् चा मछ्यासे याकनं खुसि पुलाहुँ, मखुसा जुजु व वय्‌कःया मनूत शत्रुतय्‌गु ल्‍हातय् लाइन वा इमिसं स्‍याइगु भय दु धकाः जुजुयाथाय् खबर छ्वयादिसँ।”


\par }{\PP \VS{17}अबियाथारया काय् जोनाथन व सादोकया काय् अहीमास एन-रोगेलय् च्‍वनाच्‍वंगु खः। शहरय् दुने छु छु जुयाः च्‍वंगु दु व खबर छम्‍ह मिसां धुवांधु वया बीगु, अले इमिसं दाऊदयात खबर बीगु। छाय्‌धाःसा मनूतय्‌सं खंक खंक इपिं शहरय् दुने दुहां वनेगु आँट मयात।

\VS{18}तर थुपालय् छम्‍ह ल्‍याय्‌म्‍हय्‌सिनं इमित खन। अले वं वनाः अब्‍शालोमयात धयाबिल। अथे जुयाः इपिं निम्‍हं हथाय् चाचां बहूरीमय् छम्‍ह मनूया छेँय् वनाः च्‍वंवन। व छेँया न्‍ह्यःने छगू तुं दुगु जुयाच्‍वन अले इपिं व हे तुंथि दुने दुहां वन।

\VS{19}वया कलातं त्‍वपुइगु छुं हयाः तुंयागु प्‍वाः तिनाबिल अले उकी द्यःने अन्‍न तयाः निभालय् पानातःगु थें याना तल। अले अन छु दु धयागु सुनानं मसिल।


\par }{\PP \VS{20}अले अब्‍शालोमया मनूत वयाः व मिसायाके न्‍यन, “अहीमास व जोनाथन गन दु?” व मिसां इमित लिसः बिल, “इपिं खुसि पुलावने धुंकल।” इमिसं इपिं निम्‍हय्‌सित नं मालाः लुइके मफुत अले इपिं यरूशलेमय् तुं लिहां वन।


\par }{\PP \VS{21}अनंलि इपिं वने धुंकाः अहीमास व जोनाथन तुंथिं पिहां वल अले दाऊद जुजुयाथाय् वनाः फुक्‍क खँ न्‍यंकल। इमिसं दाऊदयात धाल, “याकनं दनाः खुसि छिनाः झासँ!” अले इमिसं दाऊदयात अहीतोपेलं जुजुया विरोधय् दय्‌कूगु योजना फुक्‍क कनाबिल।

\VS{22}अथे जुयाः दाऊद व वया फुक्‍क पुचःत हथाय् चाचां यर्दन खुसि छिनावन। अले सुथय् खिउँ खिउँ धाःबलय् तक खुसिया उखेपाखे मथ्‍यंपिं सुं नं मन्‍त।


\par }{\PP \VS{23}थःम्‍हं बियागु सल्‍लाह मानय् मयाःगु अहीतोपेलं थुइकल अले वं थःगु गधाया म्‍हय् सामान चिनाः थःगु शहरपाखे थःगु हे छेँ तुं लिहां वन। वं थःगु छेँय् फुक्‍क मिलय् यानाः थः यग्‍गानाः सित। थुकथं व सित अले वयात वया हे अबुया चिहानय् थुनाबिल।


\par }{\PP \VS{24}अब्‍शालोम व फुक्‍क इस्राएलीत यर्दन खुसि छिनावन तर दाऊद न्‍हापा हे महनोमय् थ्‍यंकः वने धुंकूगु खः।

\VS{25}अब्‍शालोमं योआबया थासय् अमासायात सेनापति दय्‌कल। व इस्राएली येतेरया काय् व योआबया मां सरूयाहया क्‍यहेँ अले नाहाशया म्‍ह्याय् अबीगेलया काय् खः।

\VS{26}अले इस्राएलीतय्‌सं व अब्‍शालोमं गिलादया जिल्‍लाय् छाउनी तल।


\par }{\PP \VS{27}दाऊद महनोमय् थ्‍यंकः वःबलय् अम्‍मोनितय्‌ रब्‍बाय् च्‍वनीम्‍ह नाहाशया काय् शोबी, लो-देबारय् च्‍वनीम्‍ह अम्‍मीएलया काय् माकीर व रोगलीमय् च्‍वनीम्‍ह गिलादी बर्जिल्‍लैनं

\VS{28}लासाफांगा, थलबल व ख्‍वलात हयाः वयात बिल। इमिसं छ्व, तछ्व, छुचुं, छुस्‍यामुस्‍या, सिमी, दाल

\VS{29}कस्‍ति, धौ, फैत व सायागु दुरुं पिकयातःगु पनीर नं हयाः दाऊद व वनापं वःपिं मनूतय्‌त नयेगु निंतिं बिल, छाय्‌धाःसा मनूत मरुभूमिइ नयेपित्‍याकाः, लः प्‍याये चाय्‌काः व त्‍यानुचायाः वःगु खः धकाः इमिसं सीकल।




\par }\Chap{18}{\SH अब्‍शालोम सीगु
\par }
{\PP \VerseOne{1}दाऊदं थःनापं दुपिं मनूतय्‌त लडाइँ यायेत मुंकल, अले द्वःछि द्वःछि व सछि-सछि पुचःया कप्‍तानत ल्‍यल।

\VS{2}अनंलि वं थः सिपाइँतय्‌त स्‍वब्‍वः थल। स्‍वब्‍वय् छब्‍व योआबया अधीनय्, स्‍वब्‍वय् छब्‍व सरूयाहया काय् योआबया किजा अबीशैया अधीनय्, व स्‍वब्‍वय् छब्‍व गित्ती इत्तैया अधीनय् तयाः छ्वल। जुजुं सिपाइँतय्‌त धाल, “जि नं छिपिंनापं लडाइँलय् वने।”


\par }{\PP \VS{3}तर मनूतय्‌सं धाल, “मखु, छसपोल झायादी म्‍वाः। छुं जुयाः जिपिं बिस्‍युं वये माःसा जिमित सुनानं वास्‍ता याइ मखु। जिपिं बच्‍छि हे सीसां नं इमिसं वास्‍ता याइ मखु। तर छसपोल ला जिपिं झिद्वःति हे ग्‍यं। अथे जुयाः छपिं शहरय् हे च्‍वनाः जिमित ग्‍वाहालि यानादीसा बांलाइ।”


\par }{\PP \VS{4}जुजुं लिसः बिल, “अथे खःसा छिमित छु पाय्‌छि जू जिं व हे याये।”

\par }{\PP अथे जुयाः जुजु मू ध्‍वाखाय् दनाच्‍वन, अले सिपाइँत द्वःछि द्वःछि व सछि सछिया झ्‍वः जुजुयागु हे न्‍ह्यःनं वन।

\VS{5}जुजुं योआब, अबीशै व इत्तैयात थथे आज्ञा बिल, “जिगु कारणं व ल्‍याय्‌मम्‍ह अब्‍शालोमयात बांलाःगु व्‍यवहार या।” अब्‍शालोमयात बचय् या धकाः जुजुं कप्‍तानतय्‌त ब्‍यूगु आज्ञा फुक्‍क सिपाइँतय्‌सं नं न्‍यन।


\par }{\PP \VS{6}अनंलि दाऊदया सिपाइँत इस्राएलीतय्‌गु विरोधय् लडाइँ यायेत वन, अले लडाइँ एफ्राइमया जंगलय् जुल।

\VS{7}अन दाऊदया सिपाइँत नापं इस्राएलीत बुत। उखुन्‍हु हे निइद्वः मनूत सित। थुकथं इपिं बांमलाक नाश जुल।

\VS{8}अन नं लडाइँ प्‍यखेरं न्‍यनावन। जंगलय् नाश जूपिं तरवारं स्‍याःपिं स्‍वयाः अप्‍वः जुल।


\par }{\PP \VS{9}दाऊदया छुं मनूतय्‌सं अब्‍शालोमयात खन। व छम्‍ह खच्‍चर गयाः वनाच्‍वंगु खः। खच्‍चर छमा तःमागु सिमा क्‍वसं वनाच्‍वंगुलिं अब्‍शालोमया सँ सिमाया कचाय् तक्‍यनाः यग्‍गात। व आकाश व पृथ्‍वीया दथुइ यग्‍गानाच्‍वन। खच्‍चर धाःसा अनं पुलावन।


\par }{\PP \VS{10}दाऊदया छुं मनूत मध्‍ये छम्‍हय्‌सिनं थ्‍व खनाः योआबयात थथे धाल, “धात्‍थें जिं अब्‍शालोमयात तःमागु सिमाया कचाय् यग्‍गानाच्‍वंगु खना।”


\par }{\PP \VS{11}थ्‍व खँ कंवःम्‍हय्‌सित योआबं धाल, “छं वयात धात्‍थें हे खंगु खः ला? अय्‌सा छं उबलय् छाय् वयात मस्‍यानागु? छं वयात स्‍याःगु जूसा जिं छन्‍त झिकू वहःया कुचा व पद थकयागु चिंकथं जँनी बिइगु।”


\par }{\PP \VS{12}तर व मनुखं लिसः बिल, “छिं जितः द्वःछि कुचा वहः ब्‍यूसां नं जिं जुजुया काय्‌या विरोधय् थःगु ल्‍हाः ल्‍ह्वने फइ मखु। छाय्‌धाःसा जुजुं छि, अबीशै व इत्तैयात थथे आज्ञा ब्‍यूगु जिं न्‍यनागु दु, ‘सुनां व ल्‍याय्‌म्‍हम्‍ह अब्‍शालोमयात नापलाइ जिगु कारणं वयात स्‍याये मते।’

\VS{13}छुं जुयाः जिं जुजुया उजं मानय् मयासें अब्‍शालोमयात स्‍याःगु जूसा जुजुं थ्‍व खँ सी अले छिसं जितः बचय् यानादी मखुगु।”


\par }{\PP \VS{14}योआबं धाल, “छनापं खँ ल्‍हानाः जिं थःगु ई सितिं छ्वये मखु।” अले योआब अब्‍शालोम दुथाय् वन, अले वं स्‍वंगू च्‍वामुसे च्‍वंगु कथि कयाः म्‍वाःम्‍वाकं हे सिमाय् यग्‍गायाच्‍वंम्‍ह अब्‍शालोमया छातिइ सुयाबिल।

\VS{15}अले योआबया ल्‍वाभः ज्‍वनिपिं झिम्‍ह सिपाइँतय्‌सं अब्‍शालोमयात घेरय् यानाः स्‍यानाबिल।


\par }{\PP \VS{16}अनंलि योआबं तुरही पुल, अले सिपाइँतय्‌सं इस्राएलीतय्‌त लिइगु त्‍वःतल छाय्‌धाःसा योआबं सिपाइँतय्‌त अथे याये मते धकाः पंगु खः।

\VS{17}अले इमिसं अब्‍शालोमया सीम्‍हयात यंकाः जंगलया तःधंगु गालय् वान्‍छ्वयाः उकी द्यःने ल्‍वहं द्वँचिनाबिल। अबलय् हे फुक्‍क इस्राएलीत थथःगु छेँय् बिस्‍युं वन।


\par }{\PP \VS{18}अब्‍शालोमं थः म्‍वानाच्‍वंबलय् जुजुया ब्‍यासिइ छगू थां धस्‍वाकूगु खः छाय्‌धाःसा वं थथे बिचाः याइगु, “जिगु नां ल्‍यंकातयेत जि छम्‍ह नं काय् मदु।” अथे जुयाः वं व थांयात थःगु हे नां तल, अले थौं तक नं व थांयात अब्‍शालोमया झ्‍वाता धकाः धाइ।


\par }{\SH दाऊदं थःकाय् अब्‍शालोम सीगु खँ न्‍यनाः विलाप याःगु
\par }
{\PP \VS{19}सादोकया काय् अहीमासं धाल, “परमप्रभुं जुजुयात थः शत्रुतय्‌गु ल्‍हातं बचय् यानादिल धयागु खबर जुजुयात याकनं ब्‍यु वनेत जितः अनुमति बियादिसँ।”


\par }{\PP \VS{20}तर योआबं लिसः बिल, “थौंयागु दिं छं समाचार यंके मते, मेगु दिनय् जक यंकूसां ज्‍यू, तर थौं मखु, छाय्‌धाःसा जुजुया काय् सी धुंकूगु दु।”


\par }{\PP \VS{21}अनंलि योआबं छम्‍ह कूशी दासयात धाल, “छं खंगु फुक्‍क खँ वनाः जुजुयात धयाब्‍यु।” व कूशीं क्‍वछुनाः योआबयात दण्‍डवत यात अले अनं ब्‍वाँय् वन।


\par }{\PP \VS{22}अले सादोकया काय् अहीमासं योआबयात हाकनं बिन्‍ति यानाः थथे धाल, “न्‍ह्यागु हे जूसां जितः व कूशीया ल्‍यूल्‍यू ब्‍वाँय् वनेबियादिसँ।”

\par }{\PP योआबं न्‍यन, “हे जिमि काय्, छ छाय् वनेमाल? छंगु समाचारया निंतिं छन्‍त छुं नं सिरपाः दइ मखु।”


\par }{\PP \VS{23}अहीमासं धाल, “न्‍ह्यागु हे जूसां जि ब्‍वाँय् वने।”

\par }{\PP अथे जुयाः योआबं धाल, “अथे जूसा हुँ।” अनंलि अहीमास यर्दनया ख्‍यलय्‌यागु लँपु जुयाः ब्‍वाँय् वन अले व कूशीयात लिपालाकाः न्‍ह्यःने ब्‍वाँय् वन।


\par }{\PP \VS{24}उबलय् दाऊद निगू लुखाया दथुइ च्‍वनाच्‍वंगु खः। अले पिवाः च्‍वनीम्‍हं पखाःया मू ध्‍वाखाया पिवाः च्‍वनीगु थासय् वनाः स्‍वःवंबलय् छम्‍ह मनू याकःचा ब्‍वाँय् वयाच्‍वंगु खन।

\VS{25}व पिवाः च्‍वनीम्‍ह मनुखं तःसलं दाऊदयात थ्‍व खँ कनाबिल।

\par }{\PP जुजुं धाल, “व याकःचा जक ब्‍वाँय् वःगु खःसा वं पक्‍का हे बांलाःगु समाचार हःगु जुइमाः।” अले व मनू लिक्‍क थ्‍यंकः वल।


\par }{\PP \VS{26}अनंलि हाकनं व पिवाः च्‍वनीम्‍ह मनुखं मेम्‍ह छम्‍ह मनू नं याकःचा हे ब्‍वाँय् वयाच्‍वंगु खन। अले व पिवालं क्‍वय् ध्‍वाखाय् च्‍वंम्‍ह पिवाःयात धाल, “स्‍वसा हाकनं मेम्‍ह छम्‍ह मनू नं याकःचा हे ब्‍वाँय् वयाच्‍वंगु दु।”

\par }{\PP “जुजुं धाल, वं नं बांलाःगु हे समाचार हःगु जुइमाः।”


\par }{\PP \VS{27}व पिवालं धाल, “स्‍वयादिसँ, व न्‍हापां ब्‍वाँय् वःम्‍ह ला सादोकया काय् अहीमास थें च्‍वं।”

\par }{\PP जुजुं धाल, “व छम्‍ह बांलाःम्‍ह हे मनू खः, भिंगु हे समाचार ज्‍वनाः वयाच्‍वंगु दु।”


\par }{\PP \VS{28}अनंलि अहीमासं जुजुया न्‍ह्यःने बँय् भ्‍वसुलाः तःसलं थथे धाल, “फुक्‍क पाय्‌छि जू।” “परमप्रभु छिकपिनि परमेश्‍वरया प्रशंसा जुइमा! छिगु विरोधय् दंपिं मनूतय्‌त छिगु हे ल्‍हातय् बियादीगु दु।”


\par }{\PP \VS{29}जुजुं वयाके न्‍यन, “छु ल्‍याय्‌म्‍हम्‍ह अब्‍शालोमयात आराम दु ला?”

\par }{\PP अले अहीमासं लिसः बिल, “छसपोलया दास योआबं जुजुया सेवक व जि छिकपिनि दासयात छ्वयाहःगु खः। जिं ला तसकं खलबल जूगु खनागु दु, तर छु जूगु खः व धाःसा जिं मस्‍यू।”


\par }{\PP \VS{30}जुजुं आज्ञा बिल, “चिलाः थन दँ।” अले व वनाः छखेपाखे दंवन।


\par }{\PP \VS{31}अनंलि व कूशी वयाः धाल, “जिमि मालिक महाराज, स्‍वयादिसँ, समाचार बांलाः! छसपोलया विरोधय् दंपिं सकसिगुपाखें परमप्रभुं छितः थौं उद्धार यानादीगु दु।”


\par }{\PP \VS{32}अले जुजुं कूशीयाके न्‍यन, “छु व ल्‍याय्‌म्‍हम्‍ह अब्‍शालोमयात आराम दु ला?”

\par }{\PP कूशीं लिसः बिल, “जुजुया फुक्‍क शत्रुत व फुक्‍क छिगु विरोधय् दनिपिं अले छसपोलयात मभिं याइपिंनिगु गति नं व ल्‍याय्‌म्‍हम्‍ह मनूया थें हे जुइ।”


\par }{\PP \VS{33}अनंलि जुजु तसकं दुःख मन ताय्‌काः मू ध्‍वाखाया च्‍वय्‌यागु कोथाय् वनाः ख्‍वः वन, अले जुजु थथे धाधां ख्‍वख्‍वं वन,

\par }{\Q “जिम्‍ह पुताः! जिमि काय् अब्‍शालोम, जिकाय् अब्‍शालोम!

\par }{\QB छंगु पलेसा जि सीगु जूसा ज्‍यूगु नि!

\par }{\QB अय् अब्‍शालोम, जिकाय्, जिकाय्!”




\par }\Chap{19}{\SH योआबं दाऊदयात ह्यय्‌कूगु
\par }
{\PP \VerseOne{1}अब्‍शालोमया निंतिं जुजु ख्‍वख्‍वं विलाप यानाच्‍वंगु दु धयागु खँ योआबं न्‍यन।

\VS{2}अले व दिंखुन्‍हुया त्‍याःगुया लसताया पलेसा फुक्‍क सिपाइँतय्‌सं दुखं च्‍वनेमाल। छाय्‌धाःसा जुजुं थः काय्‌या निंतिं विलाप यानाच्‍वंगु दु धयागु खँ इमिसं न्‍यन।

\VS{3}इपिं लडाइँलय् बुनाः बिस्‍युं वनाः ख्‍वाः क्‍यने मछाःपिं थें न्‍वमवासे शहरय् दुने दुहां वन।

\VS{4}जुजुं थःगु ख्‍वाः त्‍वपुयाः ततसलं थथे धाल, “हे जिकाय् अब्‍शालोम! हे अब्‍शालोम, जि पुताः, जिकाय्!”


\par }{\PP \VS{5}अनंलि योआब जुजुया छेँय् वयाः वयात थथे धाल, “छिगु प्राण, छिकपिनि काय्‌पिं, म्‍ह्याय्‌पिं, कलाःपिं व मथ्‍याःपिं कलाःपिनिगु प्राण बचय् याःपिं फुक्‍क मनूतय्‌गु निंतिं छिसं थौं मछालापुइकादीगु दु।

\VS{6}छिसं थः शत्रुतय्‌त माया यानादी, अले छितः माया याइपिन्‍त घृणा यानादी। छसपोलं जिपिं सेनापतित व झी थः मनूत छिगु न्‍ह्यःने छुं नं मखु धकाः थौं बांलाक क्‍यनादिल। छुं जुयाः थौं अब्‍शालोम म्‍वानाः जिपिं फुक्‍क सीगु जूसा छि लय्‌तायादी धकाः जिं सिल।

\VS{7}आः याकनं झासँ थः मनूतय्‌त हपाः बियादिसँ। छुं जुयाः छिसं थथे मयात धाःसा जिं परमप्रभुया नामं पाफयाः धाये, थौं बहनि तक छम्‍ह नं छिनापं दइ मखु। अले थ्‍व छिगु जीवनय् वइगु दक्‍वसिबय् तःधंगु विपत्ति जुइ।”


\par }{\PP \VS{8}अनंलि जुजु दनाः वनाः शहरया ध्‍वाखा लिक्‍क च्‍वंवन। अले फुक्‍क मनूतय्‌सं “जुजु ध्‍वाखा लिक्‍क च्‍वनाच्‍वंगु दु” धकाः न्‍यन अले इपिं सकलें जुजुया न्‍ह्यःने वल।

\par }{\SH दाऊद यरूशलेमय् लिहां वःगु
\par }
{\PP अबलय् अब्‍शालोमयात ग्‍वाहालि याःपिं फुक्‍क इस्राएलीत थथःगु छेँय् बिस्‍युं वने धुंकूगु खः।

\VS{9}अले इस्राएलया फुक्‍क कुलत थथे धयाः जवाःसवाः यानाच्‍वन, “जुजुं झीत थः शत्रुतपाखें छुत्‍कारा यानादिल, अले पलिश्‍तीतय्‌गु शक्तिं बचय् यानादिल, आः अब्‍शालोमं यानाः जुजु देशं बिस्‍युं वंगु दु।

\VS{10}तर झीसं झी जुजु अभिषेक यानाम्‍ह अब्‍शालोम लडाइँलय् सी धुंकल। अथे जुयाः जुजुयात लित हयेगु उपाय छाय् मयायेगु?”


\par }{\PP \VS{11}अले दाऊद जुजुं पुजाहारीत सादोक व अबियाथारयात थथे धकाः खबर छ्वयाहल, “यहूदाया थकालितय्‌त न्‍यँ, ‘जुजुयात वय्‌कःया दरबारय् हयेत छाय् लिबाका च्‍वनागु? छाय्‌धाःसा फुक्‍क इस्राएलीतय्‌गु बिचाः जुजुया छेँय् थ्‍यने धुंकल।

\VS{12}छिपिं सकलें जि थः हे दाजुकिजापिं खः, जिगु हे ला हि खः। जुजुयात लित ब्‍वनाहयेत छाय् तसकं लिबाका च्‍वनागु?

\VS{13}अले अमासायात थथे धा, छु छ जिगु ला व हि मखु ला? छ योआबया पलेसा छंगु जिवंकाःछि हे जिम्‍ह सेनापति मजुल धाःसा परमेश्‍वरं जिनापं बांमलाःगु व्‍यवहार यानादीमा।’ ”


\par }{\PP \VS{14}दाऊदया थ्‍व खबरं यानाः यहूदाया फुक्‍क मनूतय्‌गु मन छम्‍ह हे मनू थें यानाः त्‍याका काल। अले इमिसं जुजुयात थः फुक्‍क मनूतनापं लिहांझासँ धकाः बिन्‍ति यानाछ्वल।

\VS{15}अथे जुयाः जुजु यर्दनय् लिहां वल।

\par }{\PP अले यहूदायापिं मनूत जुजुयात नापलायेत व यर्दन खुसि उखेपाखे जुजुयात यंकेत गिलगालय् वल।

\VS{16}थुबलय् हे बहूरीमय् च्‍वंम्‍ह बेन्‍यामीनी गेराया काय् शिमी दाऊद जुजुयात नापलायेत हथाय् चाचां यहूदाया मनूतनापं यर्दनय् वन।

\VS{17}वनापं शाऊलया घरानाया मू च्‍यः सीबा, थः झिंन्‍याम्‍ह काय्‌पिं व निइम्‍ह च्‍यःत अले द्वःछि बेन्‍यामीनीतय्‌त ज्‍वनाः वन। इपिं यर्दनय् ब्‍वाँय् ब्‍वाँय् वन। अन जुजु च्‍वनाच्‍वंगु खः।

\VS{18}अले इमिसं जुजुया घरानायात खुसि छिनाः उखेपाखे यंकल अले इपिं सकसिनं जुजुया आज्ञा कथं यायेत सकलें मानय् जुल।

\par }{\PP अले गेराया काय् शिमी खुसि छिनावनाः जुजुया न्‍ह्यःने भ्‍वसुल,

\VS{19}अले जुजुयात थथे धाल, “छसपोलं जितः दोष बियादिल जुइमा। छिसं यरूशलेम त्‍वःतादीगु दिनय् जिं यानागु अपराधयात ल्‍वमंकादिसँ। थ्‍व खँ छिगु मनय् नं तयादी मते।

\VS{20}छाय्‌धाःसा जिं पाप यानागु दु, तर स्‍व, थौं फुक्‍क योसेफया घराना मध्‍ये छितः न्‍हापालाक नापलानाम्‍ह मनू जि हे खः।”


\par }{\PP \VS{21}अनंलि सरूयाहया काय् अबीशैनं धाल, “परमप्रभुं अभिषेक यानातःम्‍ह जुजुयात सराः ब्‍यूगु कारणं शिमी सीमाःगु मखु ला?”


\par }{\PP \VS{22}दाऊदं लिसः बिल, “हे सरूयाहया काय्‌पिं, छिमिगु जिनापं छु स्‍वापु दु? छिपिं थौं जिगु विरोधी जूगु दु। आः जि इस्राएलया जुजु जूगु दु अथे जुयाः थौं सुं नं इस्राएलीत सी मखु।”

\VS{23}अनंलि जुजुं शिमीयात धाल, “आः छ सी मखुत।” अनंलि जुजुं पाफयाः थ्‍व खँ क्‍वःछित।


\par }{\SH दाऊदं मपीबोशेतयात माया याःगु
\par }
{\PP \VS{24}अले शाऊलया छय् मपीबोशेत नं जुजुयात नापलायेत क्‍वय् क्‍वहां वल। जुजुं यरूशलेम त्‍वःता वंगु दिनंनिसें लिहां मवतले, मपीबोशेतं न तुति सिल, न दाह्री चाल, न थःम्‍हं फिनातःगु लं हे हिल।\XREF{✡}{{\XO 19:24 }{\XO{१९:२४
}}{\XT{२ शमू ९:१-१३; १६:१-४}}}

\VS{25}मपीबोशेत जुजुयात नापलायेत यरूशलेमं वःबलय् दाऊदं वयात धाल, “मपीबोशेत, छ जिनापं छाय् मवयागु?”


\par }{\PP \VS{26}वं लिसः बिल, “छसपोल, स्‍वयादिसँ, जि च्‍यः सीबां जितः धोखा बिल। जि ला गधाया म्‍हय् काठी तयाः जुजुनापं वनेगु इच्‍छा यानाच्‍वनागु खः, तर जि छिकपिनि दास खुत्‍यांम्‍ह खः अले जिं मसीकं हे वं जितः त्‍वःतावन।

\VS{27}वं जिगु विरोधय् छिनापं खँ ल्‍हाःगु दु। छसपोल परमेश्‍वरया दूत थें खः। आः छितः छु पाय्‌छि जु व हे यानादिसँ।

\VS{28}जिमि बाज्‍याया फुक्‍क घराना छिगु ल्‍हातं सीमाःपिं खः तर छिकपिनि दास जितः छिसं थःनापं हे नयेत्‍वने बियादिल। थुलिं तःधंगु दया दयाः नं जिं मेगु अप्‍वः छु आशा याये माल?”


\par }{\PP \VS{29}जुजुं लिसः बिल, “फेतु, जिं पक्‍का याये धुन, छ व सीबां निम्‍हय्‌सिनं बुँ इनाका।”


\par }{\PP \VS{30}मपीबोशेतं धाल, “वं हे फुक्‍क कायेमा, छाय्‌धाःसा छि याउँक छेँय् थ्‍यंकः झाल।”


\par }{\PP \VS{31}गिलादी बर्जिल्‍लै नं रोगलीमं क्‍वय् क्‍वहां वल, अले जुजुयात यर्दन छिकेत ग्‍वाहालि यायेत जुजुयाथाय् वल।

\VS{32}बर्जिल्‍लै धाःसा चयदँ दये धुंकूम्‍ह बुराम्‍ह मनू खः। जुजु महनोमय् च्‍वनाच्‍वंबलय् वं हे जुजुयात नयेगु नसा यंकीम्‍ह खः छाय्‌धाःसा व तसकं तःमिम्‍ह खः।\XREF{✡}{{\XO 19:32 }{\XO{१९:३२
}}{\XT{२ शमू १७:२७-२९}}}

\VS{33}जुजुं बर्जिल्‍लैयात धाल, “छ जिनापं खुसि छिनाः वनेनु, यरूशलेमय् छ जिनापं च्‍वँ। जिं अन छंगु निंतिं नयेत्‍वनेगु मिलय् यानाबी।”


\par }{\PP \VS{34}बर्जिल्‍लैनं जुजुयात लिसः बिल, “छिकपिनि दास छिनापं यरूशलेमय् वनेत तसकं बुरा जुइ धुंकूगु दु।

\VS{35}जि चयदँ दये धुंकल। भिं व मभिंया ज्ञान जिं सीके मफये धुंकल। जिं नयेत्‍वनेगु नं छुं सवाः मथुइ धुंकल। मिजं व मिसां म्‍ये हाःगु नं जिं मताये धुंकल। अथे जुयाः जि छिनापं वनाः छिगु निंतिं छाय् ब्‍वःझ जुइगु?

\VS{36}बरु छसपोलया दास यर्दन छिनाः भतिचा जक छिनापं वने। तर जुजुं छाय् जितः थज्‍याःगु बांलाःगु सिरपाः बियादियागु?

\VS{37}जितः लिहां वनेत उजं बियादिसँ, अले जि थः मां-बौया चिहान लिक्‍क जिमिगु हे शहरय् ल्‍यंदनिगु दिं बितय् याः वने। थन छिगु सेवा यायेत छिकपिनि दास किमहाम द हे दु नि। वयात छिनापं हे उखेपाखे यंकादिसँ, अले छसपोलयात छु पाय्‌छि जू वयात अथे हे यानादिसँ।”


\par }{\PP \VS{38}जुजुं लिसः बिल, “अथे खःसा किमहाम जिनापं उखेपाखे वयेमा, अले छन्‍त छु यः जिं वयागु निंतिं अथे हे याये। अले छं जिके छु फ्‍वन जिं छंगु निंतिं यानाबी।”


\par }{\PP \VS{39}अनंलि फुक्‍क मनूत यर्दन छिनावन, अले दकलय् लिपा जुजु छिनावन। अले जुजुं बर्जिल्‍लैयात चुप्‍पा नल, अले वयात आशिष बिल अले बर्जिल्‍लै थःगु छेँ तुं लिहां वन।


\par }{\PP \VS{40}अले जुजु खुसि छिनाः गिलगालय् वन, किमहाम नं व हे नापं दु। यहूदाया फुक्‍क मनूत व इस्राएलया बच्‍छि मनूतय्‌सं मिलय् जुयाः जुजुयात खुसि छिकाः उखेपाखे थ्‍यंकाबिल।


\par }{\PP \VS{41}अनंलि इस्राएलया फुक्‍क मनूत छथाय् मुनाः जुजुयाथाय् वल। अले इमिसं थथे धाल, “छाय् जिमि दाजुकिजा यहूदाया मनूतय्‌सं छितः यंकल? अले जुजु व वया घराना अले वया फुक्‍क मनूत मिलय् जुयाः जुजुयात यर्दन छिकाः उखेपाखे यंकल।”


\par }{\PP \VS{42}यहूदाया फुक्‍क मनूतय्‌सं लिसः बिल, “छाय्‌धाःसा महाराज जिमि थःलाःम्‍ह खः। छि छाय् तंम्‍वयादियागु? छु जिमिसं जुजुया धन नयागु दु ला? छु जिमिसं छुं कोसेलि थःपिनिगु निंतिं कयागु दु ला?”


\par }{\PP \VS{43}इस्राएलया मनूतय्‌सं यहूदाया मनूतय्‌त लिसः बिल, “जुजुयाके जिमिगु झिब्‍व दु अले व बाहेक दाऊदयाके छिमिगु स्‍वयाः जिमिगु अझ अप्‍वः हक दु। छिकपिन्‍सं छाय् जिमित क्‍वह्यंकागु? छु जुजुयात लित ब्‍वनाहयेगु खँ जिमिसं न्‍हापा हे धयागु मदु ला?”

\par }{\PP तर यहूदाया मनूतय्‌सं इस्राएलया मनूत स्‍वयाः झन अप्‍वः कडा व्‍यवहार यात।




\par }\Chap{20}{\SH शेबा विरोधी जूगु
\par }
{\PP \VerseOne{1}शेबा नांयाम्‍ह छम्‍ह मभिंम्‍ह मनू गिलगालय् दु। व बेन्‍यामीनी बिक्रीया काय् खः। वं तुरही पुल अले तःसलं थथे धाल,

\par }{\Q “दाऊदयाके जिमिगु छु भाग दु?

\par }{\QB यिशैया काय्‌याके जिमिगु छुं नं अधिकार मदु।

\par }{\Q हे इस्राएल, छिपिं फुक्‍क थथःगु पालय् हुँ!”


\par }{\PP \VS{2}अय्‌जूगुलिं इस्राएलया मनूत दाऊदयात त्‍वःताः बिक्रीया काय् शेबाया ल्‍यूल्‍यू वन। तर यहूदाया मनूत धाःसा दाऊदनापं हे वन अले इपिं यर्दनंनिसें यरूशलेम तक हे दाऊदया ल्‍यूल्‍यू वन।


\par }{\PP \VS{3}दाऊद यरूशलेमय् थःगु दरबारय् थ्‍यंबलय् थःम्‍हं दरबार स्‍वयेत तयातःपिं झिम्‍ह मथ्‍याःपिं कलाःतय्‌त यंकाः मेगु छेँ कुनातल। वं इमित नयेत्‍वनेगु मिलय् यानाबिल, अय्‌नं इपिं नापं द्यं मवं। थुकथं इमित मसीतले हे कुनातल। इपिं भाःत मदुपिं मिसातय्‌सं थें जीवन हनाच्‍वने माल।


\par }{\PP \VS{4}अनंलि जुजुं अमासायात धाल, “यहूदाया मनूतय्‌त छथाय् मुंकि, अले स्‍वन्‍हुया दुने इमित छनापं जिथाय् हजि।”

\VS{5}तर अमासा यहूदाया मनूतय्‌त मुंकेत वंबलय् जुजुं क्‍वछिनाब्‍यूगु ई स्‍वयाः नं वं अप्‍वः ई बीकल।


\par }{\PP \VS{6}दाऊदं अबीशैयात धाल, “बिक्रीया काय् शेबां झीत अब्‍शालोमं स्‍वयाः नं अप्‍वः दुःख बी थें च्‍वं। छं जि सिपाइँत ब्‍वना यंकाः वयात लिनायंकी मखुसा व पखाः दुगु शहरय् थ्‍यन धाःसा व झीपाखें बिस्‍युं वनी।”

\VS{7}अथे जुयाः योआबया मनूत, करेती, पेलेथी व लडाइँ ल्‍वायेत बल्‍लाःपिं मनूत अबीशैया ल्‍यूल्‍यू वन। इमिसं बिक्रीया काय् शेबायात लीत यरूशलेमं वन।


\par }{\PP \VS{8}इपिं गिबोनया तःग्‍वःगु ल्‍वहंधी लिक्‍क थ्‍यंबलय् अमासां इमित नापलात। उबलय् योआबं सिपाइँया वसः पुनातःगु खः। अले वयाके जँनी नं दु। उकी वं दाप नापं छपु चुपि स्‍वथनातःगु खः। व न्‍ह्यज्‍याःबलय् वयाके दुगु दापं चुपि कुतुंवन।


\par }{\PP \VS{9}अले योआबं अमासायात धाल, “हे जिमि किजा अमासा, छन्‍त आराम हे दु जुइ मखु ला?” अले योआबं अमासायात चुप्‍पा नयेत जव ल्‍हातं वयागु दाह्री ज्‍वन।

\VS{10}अमासां योआबयाके ल्‍हातय् चुपि दुगु खँ वास्‍ता हे याये मफुत। योआबं वयागु प्‍वाथय् चुपिं सुयाबिल अले आतापुति पिहां वयाः बँय् कुतुंवन। वं हाकनं सुइ म्‍वाल छाय्‌धाःसा व सी धुंकल। अनंलि योआब व वया किजा अबीशैनं बिक्रीया काय् शेबायात ल्‍यू वन।


\par }{\PP \VS{11}योआबया मनूत मध्‍ये छम्‍हय्‌सिनं अमासाया सीम्‍ह लिक्‍क दनाः तःसलं थथे धाल, “योआब व दाऊदया पाखेयापिं फुक्‍कं योआबया ल्‍यूल्‍यू हुँ।”

\VS{12}उबलय् अमासाया सीम्‍ह हिया हि जुयाः मू लँया दथुइ लानाच्‍वंगु खः। अले व मनुखं सिपाइँतय् फुक्‍क पुचः अन हे च्‍वनाच्‍वंगु खन। अनंलि अनं वयाच्‍वंपिं फुक्‍क मनूत अमासाया सीम्‍ह दुथाय् दिनाच्‍वंगु खन। अनंलि वं अमासाया सीम्‍हयात मूलँय् दथुं साला यंकाः तापाक्‍क बुँइ वान्‍छ्वयाः कापतं त्‍वपुयाबिल।

\VS{13}सीम्‍हयात मू लँया दथुं सालायंके धुंकाः फुक्‍क मनूत बिक्रीया काय् शेबायात लीत योआबया ल्‍यूल्‍यू वन।


\par }{\PP \VS{14}हाबिल-बेथ-माकाय् मथ्‍यंतले योआब इस्राएलया फुक्‍क कुलपाखें व बरीतय् फुक्‍क देशं जुयाः वन। अले उपिं बरीत छथाय् मुनाः सकले वयागु ल्‍यूल्‍यू वन।

\VS{15}अले योआबया पुचः वयाः शेबायात हाबिल-बेथ-माकाय् घेरय् यात। अले इमिसं शहरयात घेरय् यानातःगु पखालय् थाहां वनेत लँ दय्‌केत ल्‍वहं व चा द्वंचिन। व पिनेया पखाःया न्‍ह्यःने खः। अले पखाः थुनेत इमिसं उकियात हमला यात।

\VS{16}अनं छम्‍ह बुद्धि दुम्‍ह मिसा पिने पखालय् दनाः तःसलं थथे धाल, “न्‍यँ! न्‍यँ! योआबयात थन वा धयाब्‍यु, जि वनापं खँ ल्‍हाये।”

\VS{17}अनंलि योआब वयाथाय् लिक्‍क वल अले व मिसां धाल, “छु छि हे योआब खः ला?”

\par }{\PP योआबं लिसः बिल, “खः जि हे योआब खः।”

\par }{\PP व मिसां धाल, “स्‍वयादिसँ, जिगु खँ न्‍यनादिसँ।”

\par }{\PP योआबं धाल, “धयादिसँ, जिं न्‍यनाच्‍वनागु दु।”


\par }{\PP \VS{18}व मिसां धाल, “न्‍हापा थथे धायेगु चलन दु, ‘हाबिल शहरय् वनाः लिसः ज्‍वनाः वा’ अले फुक्‍कसिनं अथे हे याइगु।

\VS{19}जिमिगु शहर छगू मू शहर खः। इस्राएलय् थ्‍व छगू शान्‍त शहर व राजभक्त शहर खः। छाय् छिसं थ्‍व शहरयात नाश याये त्‍यनागु? गुगु शहर परमप्रभुयागु खः, छु छिसं व शहरयात नाश यायेगु ला?”


\par }{\PP \VS{20}“थ्‍व जिगुपाखें तापाक्‍क जुइमा!” योआबं लिसः बिल, “नाश यायेगु खँ जिगुपाखें तापाक्‍क जुइमा।

\VS{21}व जिमिगु बिचाः मखु। तर एफ्राइमया पहाडया देशया छम्‍ह मनू, बिक्रीया काय् शेबा दाऊद जुजुया विरोध यायेत दंगु दु। व मनूयात जिमिगु ल्‍हातय् ब्‍यु अले जि थ्‍व शहर त्‍वःताः वने।”

\par }{\PP व मिसां योआबयात धाल, “शेबाया छ्यं पःखालं छिथाय् वांछ्वयाहइ।”


\par }{\PP \VS{22}अनंलि व मिसा वन अले फुक्‍क मुनाच्‍वंपिं मनूतय्‌त थःगु बुद्धिया सल्‍लाह न्‍यंकल। अले इमिसं बिक्रीया काय् शेबाया छ्यं ध्‍यनाः योआबया न्‍ह्यःने वांछ्वयाबिल। अनंलि योआबं तुरही पुल, अले फुक्‍क सिपाइँत शहर त्‍वःताः थथःगु छेँय् लिहां वन। योआब धाःसा जुजुयाथाय् यरूशलेमय् लिहां वन।


\par }{\PP \VS{23}योआब फुक्‍क इस्राएली पुचःया सेनापति खः, अले यहोयादाया काय् बनायाह धाःसा करेती व पेलेथीतय् कप्‍तान खः।

\VS{24}दास थें ज्‍या याइपिं ज्‍यामितय्‌त ज्‍या याकीगु जिम्‍मा अदोनीरामयागु ल्‍हातय् बियातःगु खः। अहीलूदया काय् यहोशापात जूगु खँ च्‍वयातइम्‍ह खः।

\VS{25}शेभा धाःसा छ्यान्‍जे खः, अले सादोक व अबियाथार पुजाहारीत खः।

\VS{26}याईरी ईरा धाःसा दाऊदया पुजाहारी खः।




\par }\Chap{21}{\SH शाऊलया सन्‍तान स्‍याःगु
\par }
{\PP \VerseOne{1}दाऊदं शासन यानाच्‍वंगु इलय् स्‍वदँ ति अनिकाल जुल। अनंलि दाऊदं परमप्रभुयात मालेगु यात। अले परमप्रभुं धयादिल, “शाऊल व वया घरानाय् हिया द्वपं लाःगु दु, छाय्‌धाःसा वं गिबोनीतय्‌त स्‍याःगु खः। अथे जुयाः अनिकाल जूगु खः।”


\par }{\PP \VS{2}(गिबोनीत इस्राएल कुलयापिं मखु। इपिं एमोरी वंशया बचय्‌जूपिं खः। इमित इस्राएलीतय्‌सं बचय् यानातये धकाः पाफःगु खः। अथे जूसां शाऊलं इस्राएल व यहूदाया निंतिं थःगु जोशय् इमित नाश यायेगु कुतः याःगु खः।) अथे जुयाः दाऊद जुजुं गिबोनीतय्‌त सःताः धाल,

\VS{3}“जिं छिमिगु निंतिं छु याये? परमप्रभुया थः प्रजायात छिमिसं सुवाः बीत जिं गुकथं प्रायश्‍चित याये फइ?”


\par }{\PP \VS{4}गिबोनीतय्‌सं लिसः बिल, “शाऊल व वया घरानानापं जिमिगु ल्‍वापु लुँ व वहलं मिलय् यायेगु जिमिके अधिकार मदु, अले इस्राएलय् सुं मनू सीमा धकाः नं धायेगु जिमिके अधिकार मदु।”

\par }{\PP अनंलि दाऊदं न्‍यन, “अथे जूसा जिं छिमिगु निंतिं छु यायेगु?”


\par }{\PP \VS{5}इमिसं जुजुयात लिसः बिल, “शाऊलं जिमित नाश यात, अले जिमिगु विरोधय् ग्‍वसाः ग्‍वल, अले जिपिं नाश जुल व इस्राएलय् जिमिगु निंतिं छगू नं थाय् मन्‍त,

\VS{6}व हे मनूया घरानाया न्‍हय्‌म्‍ह मनूत जिमित ब्‍यु। अले परमप्रभुं ल्‍ययातःम्‍ह जुजु शाऊलया गिबाय् परमप्रभुयागु हे न्‍ह्यःने जिमिसं इमित स्‍यानाः निभालय् व फसय् तयाबी।”

\par }{\PP अनंलि जुजुं लिसः बिल, “जिं छिमित इपिं बी।”


\par }{\PP \VS{7}जुजुं दाऊद व शाऊलया काय् जोनाथनं परमप्रभुया न्‍ह्यःने पाफःगुलिं शाऊलया छय्, जोनाथनया काय् मपीबोशेतयात बचय् याना तल।

\VS{8}तर जुजुं अय्‌याया म्‍ह्याय् रिश्‍पां शाऊलपाखें बुकूपिं निम्‍ह काय् आरमोनी व मपीबोशेत, अले शाऊलया म्‍ह्याय् मेराबं\FTNT{*}{{\FR 21:8 }{\FR{२१:८
}}{\FQ{मेराबं
}}{\FT{गुलिं हस्‍तलिपिइ मिकल}}} महोलाती बर्जिल्‍लैया काय् अद्रीएलपाखें बुकूपिं न्‍याम्‍ह काय्‌पिं काल।

\VS{9}दाऊदं इमित गिबोनीतय्‌गु ल्‍हातय् लःल्‍हाना बिल, अले इमिसं इमित परमप्रभुया न्‍ह्यःने डाँडाय् स्‍यानाः इमिगु सीम्‍ह यख्‍खानाबिल। इपिं न्‍हय्‌म्‍ह छकलं क्‍वय् कुतुंवन। इमित तछ्व लयेगु न्‍हापांगु दिनय् स्‍याःगु खः।


\par }{\PP \VS{10}अय्‌याया म्‍ह्याय् रिश्‍पा इमिगु सीम्‍ह स्‍वयेत अन च्‍वनाच्‍वन। वं भांग्रा कयाः तछ्व लयेगु शुरुंनिसें आकाशं वा वयाः इमिगु सीम्‍हय् मलातले थःगु निंतिं व तःग्‍वःगु ल्‍वहँतय् लासा थें लायातल। अले वं न न्‍हिनय् आकाशया झंगपंछितय्‌त वन चान्‍हय् गुँपशुतय्‌त उपिं सीम्‍ह नके बिल।

\VS{11}शाऊलया मथ्‍याःम्‍ह कलाः अय्‌याया म्‍ह्याय् रिश्‍पां याःगु फुक्‍क खँ दाऊदयात न्‍यंकल।

\VS{12}अले व वनाः शाऊल व वया काय् जोनाथनया क्‍वँय् याबेश-गिलादया मनूतपाखें हल। (उपिं क्‍वँय् याबेश-गिलादया मनूतय्‌सं पलिश्‍तीतय्‌सं शाऊलयात गिल्‍बोय् त्‍याकूगु दिनय् यख्‍खाःगु थाय् बेथ-शानया चुकं खुयायंकूगु खः।)

\VS{13}वं व थासं शाऊल व जोनाथनया क्‍वँय् हल, अले यख्‍खाःपिं शाऊलया सन्‍तानया क्‍वँय् नं मुंकल।

\VS{14}इमिसं शाऊल व वया काय् जोनाथनया क्‍वँय् बेन्‍यामीनया देशय् सला धाःगु थासय् शाऊलया अबु कीशया चिहानय् थुनाबिल। जुजुं इमित छु छु या धकाः आज्ञा ब्‍यूगु खः व फुक्‍कं इमिसं यात। अनंलि परमप्रभुं देय्‌या निंतिं याःगु प्रार्थनाया लिसः बियादिल।


\par }{\SH पलिश्‍तीतय्‌गु विरोधय् लडाइँ
\par }
{\R १ इति २०:४-८

\par }{\PP \VS{15}हाकनं पलिश्‍ती व इस्राएलीतय् दथुइ लडाइँ जुल। दाऊद व वया मनूत लडाइँ यायेत क्‍वहां वल तर इपिं पलिश्‍तीतनापं लडाइँ यानाच्‍वंबलय् दाऊद तसकं त्‍यानुचाल।

\VS{16}अय्‌नं रफाया सन्‍तानत मध्‍ये छम्‍ह इश्‍बी-बनोबं, सुयाके स्‍वंगू व बागू किलोग्राम (३.५) कँय्‌यागु च्‍वका दुगु भाला दु, वं न्‍हूगु तरवार जँय् घानातःगु दु, वं दाऊदयात स्‍याये धकाः धाल।

\VS{17}उबलय् सरूयाहया काय् अबीशै दाऊदयात ग्‍वाहालि यायेत वल। वं व पलिश्‍तीयात कय्‌काः स्‍यात। अनंलि दाऊदया मनूतय्‌सं इस्राएलया जः हे तनावनी धकाः ग्‍यानाः दाऊद इपिं नापं लडाइँलय् गुबलें वनी मखु धकाः वयागु न्‍ह्यःने पाफल।

\VS{18}उकिया लिपा पलिश्‍तीतलिसें गोबय् लडाइँ जुल। उगु लडाइँलय् हूशाती सिब्‍बकैं छम्‍ह सफ नांयाम्‍ह रफाया सन्‍तानयात स्‍यात।


\par }{\PP \VS{19}पलिश्‍तीतलिसें मेगु लडाइँ गोबय् जुल। यारे-ओरगिमया\XREF{✡}{{\XO 21:19 }{\XO{२१:१९
}}{\XT{१ इति २०:५}}} काय् एल्‍हानानं गातयाम्‍ह गोल्‍यतयात स्‍यात। गोल्‍यतया भाला कापः थाइगु तानयागु ताहाकःगु डण्‍डी थें च्‍वँ।


\par }{\PP \VS{20}हानं गातय् नं लडाइँ जुल। अन ल्‍हाः व तुतिइ खुपु खुपु पतिंचा अर्थात निइप्‍यपु पतिंचा दुम्‍ह राक्षस थें च्‍वंम्‍ह छम्‍ह मनू दु। व नं रफाया सन्‍तान खः।

\VS{21}वं इस्राएलीतय्‌त हेस्‍यात, अले दाऊदया दाजु शिमाहया काय् जोनाथनं वयात स्‍यानाबिल।


\par }{\PP \VS{22}दाऊद व वया मनूतय्‌सं स्‍याःपिं थुपिं राक्षस थें च्‍वंपिं प्‍यम्‍ह गातया रफाया सन्‍तान खः।




\par }\Chap{22}{\SH दाऊद त्‍याःगु लसताय् हाःगु भजन
\par }
{\R भज १८

\par }{\PP \VerseOne{1}परमप्रभुं दाऊदयात शाऊल व मेपिं इमि फुक्‍क शत्रुतपाखें बचय् यानादीबलय् वं परमप्रभुया न्‍ह्यःने हाःगु भजन थथे दु,


\par }{\Q \VS{2}परमप्रभु जिगु निंतिं ल्‍वहंधी थें खः

\par }{\QB वय्‌कः जिगु किल्‍ला व जितः उद्धार याइम्‍ह खः।


\par }{\Q \VS{3}जिमि परमेश्‍वर जिगु निंतिं ल्‍वहंधी थें खः।

\par }{\QB गुकिं जितः रक्षा याइ।

\par }{\Q वय्‌कः जिगु ढाल खः।

\par }{\QB वय्‌कः जितः बचय् याइगु शक्ति खः,

\par }{\Q वय्‌कः जिगु किल्‍ला खः,

\par }{\QB वय्‌कः जि शरण कायेगु थाय् खः।

\par }{\Q छि जितः उद्धार याइम्‍ह खः,

\par }{\QB छिं हे जितः ग्‍यानापुपिं मनूतपाखें बचय् यानादी।


\par }{\Q \VS{4}जिं परमप्रभुयाके प्रार्थना याये,

\par }{\QB वय्‌कः प्रशंसा याये बहःम्‍ह खः,

\par }{\Q वय्‌कलं जितः जिमि शत्रुतय्‌पाखें बचय् यानादी।


\par }{\Q \VS{5}कालया खिपतं जितः स्‍वतुमतु स्‍वय्‌कल।

\par }{\QB दुःखया खुसिबालं जितः चुइके यंकल।


\par }{\Q \VS{6}पातालया खिपतं जितः प्‍यखें हीन,

\par }{\QB कालया म्‍हुतुं जितः पियाच्‍वन।


\par }{\Q \VS{7}दुःख जूबलय् जिं परमप्रभुयात लुमंका,

\par }{\QB जिं ग्‍वाहालिया लागि परमेश्‍वरयात प्रार्थना याना।

\par }{\Q जिगु प्रार्थना वय्‌कःया देगलय् थ्‍यन,

\par }{\QB वय्‌कलं न्‍हाय्‌पं बियाः जिगु सः न्‍यनादिल।


\par }{\Q \VS{8}पृथ्‍वी खात, अले भ्‍वखाय् ब्‍वल,

\par }{\QB आकाशया जग क्‍वारा क्‍वारा सन।

\par }{\QB उपिं थुरथुर खात, छाय्‌धाःसा परमेश्‍वर तम्‍वयादीगु खः।


\par }{\Q \VS{9}वय्‌कःया न्‍हाय्‌प्‍वालं, कुँत्‍याः पिहां वल।

\par }{\QB वय्‌कःया म्‍हुतुप्‍वालं भस्‍म याइगु मित्‍याः व च्‍यानाच्‍वंगु ल्‍वहं ह्यंग्‍वाः पिहां वल।


\par }{\Q \VS{10}वय्‌कः आकाश ह्वखनाः कुहां झाल।

\par }{\QB वय्‌कःया पालि तःलय् हाकुगु सुपाँय् दु।


\par }{\Q \VS{11}वय्‌कः करूबया म्‍हय् च्‍वनाः ब्‍वयाझाल।

\par }{\QB वय्‌कः फय्‌या पपुतिइ च्‍वनाः ब्‍वयाझाल।


\par }{\Q \VS{12}वय्‌कलं थःत खिउँनं त्‍वपुल।

\par }{\QB अले हाकुगु सुपाँचं थःत भुन।


\par }{\Q \VS{13}वय्‌कःया न्‍ह्यःनेया मिजलां

\par }{\QB मिया ह्यंग्‍वाः ह्वाना ह्वाना च्‍यात


\par }{\Q \VS{14}अले स्‍वर्गं परमप्रभु थ्‍वय्‌क हालादिल,

\par }{\QB दक्‍वसिबय् तःधंम्‍हय्‌सिगु सः ताये दत।


\par }{\Q \VS{15}वय्‌कलं थःगु वाण त्‍वःताः थः शत्रुतय्‌त उखेंथुखें यानादिल।

\par }{\QB वय्‌कलं मलखं कय्‌काः इमित बुकादिल।


\par }{\Q \VS{16}हे परमप्रभु! छिं तमं ब्‍वःबियादीगुलिं

\par }{\QB अले छिगु न्‍हाय्‌प्‍वालं पिहां वःगु मित्‍यालं

\par }{\QB समुद्रया बँ व पृथ्‍वीया जग खनेदत।


\par }{\Q \VS{17}वय्‌कलं आकाशं कुहां झायाः जितः ज्‍वनादिल।

\par }{\QB वय्‌कलं जितः तःजाःगु समुद्रं थकयादिल।


\par }{\Q \VS{18}वय्‌कलं जितः जिमि बल्‍लाःपिं शत्रुतय्‌पाखें बचय् यानादिल,

\par }{\QB अले जितः महीपिं जि स्‍वयाः बल्‍लाःपिं फुक्‍कपाखें नं बचय् यानादिल।


\par }{\Q \VS{19}जितः थाकुगु इलय् इमिसं जितः हय्‌क्‍काः वल,

\par }{\QB अय्‌नं परमप्रभुं जितः बचय् यानादिल।


\par }{\Q \VS{20}वय्‌कलं जितः सुरक्षित थासय् यंकादिल,

\par }{\QB वय्‌कलं जितः उद्धार यानादिल छाय्‌धाःसा वय्‌कः जिलिसें लय्‌तायादीगु दु।


\par }{\Q \VS{21}जिं भिं यानाजुयागुलिं

\par }{\QB परमप्रभुं नं जितः भिं यानादिल।

\par }{\QB अले जि दोष मदुम्‍ह जूगुलिं

\par }{\Q वय्‌कलं जितः आशिष बियादिल,


\par }{\Q \VS{22}छाय्‌धाःसा जि परमप्रभुया लँय् जुयाच्‍वनागु दु।

\par }{\QB अले जि जिम्‍ह परमेश्‍वरपाखें गुबलें नं फहिलामवना।


\par }{\Q \VS{23}जिं न्‍ह्याबलें वय्‌कःया व्‍यवस्‍था मानय् यानागु दु,

\par }{\QB वय्‌कःया उजंयात न्‍ह्याबलें न्‍यनागु दु।


\par }{\Q \VS{24}जि दोष मदुम्‍ह धकाः वय्‌कलं स्‍यू

\par }{\QB अले पापं चिलाच्‍वनागु दु।


\par }{\Q \VS{25}जिं भिं यानाजुयागुलिं व जि दोष मदुम्‍ह जूगुलिं

\par }{\QB परमप्रभुं जितः भिं यानादिल।


\par }{\Q \VS{26}हे परमप्रभु! भलसा दुपिंलिसे छि थः नं भलसा दुम्‍ह हे जुयादी।

\par }{\QB अले इमान्‍दारपिंलिसे इमान्‍दार हे जुयादी।


\par }{\Q \VS{27}शुद्ध नुगः दुपिं मनूतय्‌त छिं थःत शुद्ध क्‍यनादी,

\par }{\QB तर मभिंपिं मनूतनापं छि चलाख जुयादी।


\par }{\Q \VS{28}क्‍वमिलुपिन्‍त छिं बचय् यानादी,

\par }{\QB तःधंछुया जुइपिन्‍त धाःसा क्‍वह्यंकादी।


\par }{\Q \VS{29}हे परमप्रभु! छिं जिगु निंतिं मत च्‍याकादी

\par }{\QB छिं खिउँ मदय्‌काः जितः जः क्‍यनादी।


\par }{\Q \VS{30}छिगु ग्‍वाहालिं जिं शत्रुतय्‌गु पुचलय् नं हय्‌काये फु

\par }{\QB अले जिमि परमेश्‍वरया ग्‍वाहालिं जिं न्‍ह्याथें ज्‍याःगु पःखाः नं गये फु।


\par }{\Q \VS{31}परमेश्‍वरया लँपु सिद्धगु लँपु खः।

\par }{\QB वय्‌कःया वचन सत्‍य खः।

\par }{\QB वय्‌कःया शरणय् वंपिनिगु निंतिं वय्‌कः ढाल खः।


\par }{\Q \VS{32}उकिं परमप्रभु बाहेक मेम्‍ह सु परमेश्‍वर दु?

\par }{\QB झी परमेश्‍वर बाहेक मेम्‍ह सु ल्‍वहंधी दु?


\par }{\Q \VS{33}व हे परमेश्‍वर, सुनां जितः बल्‍लाकल,

\par }{\QB अले सुनां जिगु लँपुयात तप्‍यंकाबिल।


\par }{\Q \VS{34}वय्‌कलं जिगु तुतियात चल्‍लायागु तुति थें यानादी।

\par }{\QB अले जि ततःजाःथाय् नं तुतिं चुयाच्‍वने फइ।


\par }{\Q \VS{35}वय्‌कलं जिगु ल्‍हाःयात ल्‍वायेगु कलाः स्‍यनादी

\par }{\QB वय्‌कलं जिगु लपुयात कँय्‌यागु धनु साले फय्‌केत बल्‍लाकादी।


\par }{\Q \VS{36}हे परमप्रभु! छिं जितः थःगु ढाल बियाः बचय् यानादीगु दु।

\par }{\QB छिगु ग्‍वाहालिं जितः तःधंकादीगु दु।


\par }{\Q \VS{37}छिं जिगु तुतिया निंतिं गाक्‍क थाय् बियादीगु दु।

\par }{\QB अले जि गुबलें नं क्‍वःदःगु मदु।


\par }{\Q \VS{38}जिं थः शत्रुतय्‌त लित्तुलिनाः ज्‍वना,

\par }{\QB अले इपिं फुक्‍कसित नाश मयातले जि लिहां मवया।


\par }{\Q \VS{39}जिं इमित दने हे मफयेक क्‍वथला

\par }{\QB इपिं जिगु तुतिइ क्‍वदल।


\par }{\Q \VS{40}छिं जितः ल्‍वायेत बल बियादीगु दु।

\par }{\QB अले जिमि शत्रुतय्‌त जिगु तुतिइ तयादीगु दु।


\par }{\Q \VS{41}छिं जिमि शत्रुतय्‌त जिगु न्‍ह्यःनें ख्‍यानाछ्वत।

\par }{\QB जितः महीपिन्‍त जिं नाश याना।


\par }{\Q \VS{42}इपिं ग्‍वाहालिया निंतिं हाल,

\par }{\QB अय्‌नं इमित सुनानं बचय् याः मवः।

\par }{\Q इमिसं परमप्रभुयात सःतल,

\par }{\QB अय्‌नं वय्‌कलं लिसः बियामदी।


\par }{\Q \VS{43}जिं इमित धू जुइक दाया।

\par }{\QB मनूतय्‌सं लँय् ध्‍याचःयात न्‍हुत्तुन्‍हुगु थें

\par }{\QB जिं इमित न्‍हुत्तुन्‍हुया।


\par }{\Q \VS{44}छिं जितः विद्रोहीतय्‌पाखें बचय् यानादिल,

\par }{\QB जाति जातितय् जुजु यानादिल।

\par }{\QB जिं म्‍हमस्‍यूपिं मनूत नं आः जिगु अधीनय् जुल।


\par }{\Q \VS{45}मेगु जातियापिं मनूत नं जिगु न्‍ह्यःने क्‍वछुइ

\par }{\QB अले जिं धाःथें च्‍वनी।


\par }{\Q \VS{46}थःगु साहस तंकाः

\par }{\QB इपिं थःपिनिगु किल्‍लां ग्‍याग्‍यां पिहां वल।


\par }{\Q \VS{47}जिगु ल्‍वहंधी परमप्रभुया प्रशंसा या,

\par }{\QB वय्‌कः म्‍वानाच्‍वंम्‍ह परमप्रभु खः।

\par }{\QB जिगु ल्‍वहंधी जिमि परमेश्‍वरयात तःधंकि,

\par }{\QB वय्‌कलं जितः बचय् यानादी।


\par }{\Q \VS{48}वय्‌कलं जितः जिमि शत्रुतलिसे बदला कयादी।

\par }{\QB वय्‌कलं जाति-जातियात जिगु अधीनय् तयादी।


\par }{\Q \VS{49}अले जितः जिमि शत्रुतय्‌पाखें त्‍वःतकादिल।

\par }{\QB जितः जिमि शत्रुत स्‍वयाः तःधंकादिल।

\par }{\QB जितः मनू स्‍याना जुइपिनिपाखें बचय् यानादिल।


\par }{\Q \VS{50}उकिं हे परमप्रभु, जिं जात जातियापिनि दथुइ छिगु प्रशंसा याये।

\par }{\QB छिगु नामय् भजन हाले।


\par }{\Q \VS{51}छिं थःम्‍हं ल्‍यःम्‍ह जुजुयात ततःधंगु ल्‍वापु त्‍याके बियादी।

\par }{\QB छिं थःम्‍हं अभिषेक यानादीम्‍हय्‌सित

\par }{\QB न्‍ह्याबलें माया यानादी, दाऊदयात व वया सन्‍तानतय्‌त।




\par }\Chap{23}{\SH दाऊदया दक्‍कलय् लिपांगु वचन
\par }
{\PP \VerseOne{1}दाऊदयागु दक्‍कलय् लिपांगु वचन थुपिं हे खः –

\par }{\Q यिशैया काय् दाऊदं धाःगु खँ थ्‍व हे खः,

\par }{\QB व मनुखं धाःगु खँ, सुयात परमेश्‍वरं तःधंकादिल,

\par }{\Q सुयात याकूबया परमेश्‍वरं जुजु अभिषेक यानादिल,

\par }{\QB सु इस्राएलया भजनत हालिम्‍ह खः,

\par }{\QB वयागु वचन –


\par }{\Q \VS{2}परमप्रभुया आत्‍मां जिके जुयाः नवानादिल,

\par }{\QB वय्‌कःया वचन जिगु म्‍हुतुइ हे दु।


\par }{\Q \VS{3}इस्राएलया परमेश्‍वर नवानादिल,

\par }{\Q इस्राएलयात ल्‍वहंधी थें रक्षा यानादीम्‍हं जितः धयादिल,

\par }{\QB “गुम्‍हय्‌सिनं धार्मिकताकथं न्‍याय याइ,

\par }{\QB अले परमेश्‍वरया भय कयाः शासन याइ,


\par }{\Q \VS{4}व सुपाँय् मदुबलय्‌या सुथसियागु निभाजः थें खः।

\par }{\QB व वा वये धुंकाः जमिनं घाँय् बुइकीगु जः थें खः।”


\par }{\Q \VS{5}छु जिगु घराना परमेश्‍वरलिसें ठीक मजू ला?

\par }{\QB छु वय्‌कलं जिलिसें फुक्‍क खँय् सुरक्षित व बल्‍लाःगु छगू न्‍ह्याबलेंया बाचा चिनादीगु मदु ला?

\par }{\Q छु वय्‌कलं जितः ग्‍वाहालि मालीबलय् उद्धार यानाः मदी ला?

\par }{\QB अले जिगु फुक्‍क इच्‍छा पूवंकामदी ला?


\par }{\Q \VS{6}तर मभिंपिं मनूत फुक्‍क कं थें वांछ्वइ,

\par }{\QB सुनानं व कंमायात खालि ल्‍हातं मुंके फइ मखु।


\par }{\Q \VS{7}नयागु ल्‍वाभः वा भाला छ्यलेगु यायेमाः।

\par }{\QB कंमा गन मुंकेगु याइ अन हे उकियात छ्वय्‌की।


\par }{\SH दाऊदया नांजाःपिं बहादुर सिपाइँत
\par }
{\R १ इति ११:१०-४१

\par }{\PP \VS{8}दाऊदया नांजाःपिं बहादुर सिपाइँतय्‌गु नां धलः थथे दु –

\par }{\PP दकलय् न्‍हापां तहकमोनीपाखें योशब-बश्‍शेबेत\FTNT{*}{{\FR 23:8 }{\FR{२३:८-३९
}}{\FQA{योशब-बश्‍शेबेत
}}{\FT{छुं सेप्‍टुजेन्‍ट हस्‍तलिपि कथं योशब-बश्‍शेबेत धाःम्‍ह इसबाल खः
}}{\XT{१ इति ११:१०-४१}}} खः – थ्‍व स्‍वम्‍ह बहादुर सिपाइँत मध्‍ये छम्‍ह खः। वं च्‍यासः मनूतय्‌त छकलं हमला यानाः भालां उपिं फुक्‍कसित स्‍यानाबिल।


\par }{\PP \VS{9}उपिं स्‍वम्‍ह बहादुर सिपाइँत मध्‍ये निम्‍हम्‍ह अहोही दोदैया काय् एलाजार खः। व दाऊदनापं पास-दम्‍मीमय् दुगु खः, गुगु थासय् लडाइँ यायेत मुपिं पलिश्‍तीतय्‌त इमिसं चुनौती ब्‍यूगु खः। इस्राएलीत बिस्‍युं वंबलय् व याकःचा हे दनाः लडाइँ जूगु थासय् ल्‍वानाच्‍वन।

\VS{10}वं त्‍यानु मचातले हे पलिश्‍तीतय्‌त तरवारं हमला याना तुं च्‍वन। लिपा वं थःगु ल्‍हातं तरवार तक नं त्‍वःते मफुत। थुकथं उखुन्‍हु परमप्रभुं इस्राएलीतय्‌त त्‍याकादिल। अनंलि इस्राएलया मनूत सीपिन्‍त लुतय् यायेत जक एलाजारयाथाय् लिहां वल।


\par }{\PP \VS{11}अले स्‍वम्‍हम्‍ह बहादुर हरारी आगीया काय् शम्‍मा खः। पलिश्‍तीत दालया तसकं बांलाःगु बुँइ झ्‍वःलाक मुनाच्‍वंगु खः। अनंलि इस्राएलीत पलिश्‍तीतपाखें बिस्‍युं वन।

\VS{12}शम्‍मा धाःसा व बुँया दथुइ हे दनाच्‍वन अले व बुँया रक्षा यानाच्‍वन। अनंलि पलिश्‍तीतय्‌त हमला यात। थुकथं परमप्रभुं तःधंगु विजय बियादिल।


\par }{\PP \VS{13}बुँइ सःगु लयेगु ई शुरु जूबलय् स्‍विम्‍ह मू सिपाइँत मध्‍ये तसकं नांजाःपिं स्‍वम्‍ह सिपाइँत अदुल्‍लामया गुफाया लिक्‍क लाःगु ल्‍वहं तलय् दाऊदयाथाय् क्‍वहां वन। पलिश्‍तीतय्‌गु मेगु पुचः रपाईमया ब्‍यासिइ छाउनी दय्‌काः च्‍वनाच्‍वंगु खः।

\VS{14}उबलय् दाऊद किल्‍लाय् दु, अले छपुचः पलिश्‍तीतय् सिपाइँत बेथलेहेमय् च्‍वनाच्‍वंगु खः।

\VS{15}छन्‍हु दाऊदयात तसकं प्‍याः चाल, अले वं हालाः धाल, “बेथलेहेमया मू ध्‍वाखा लिक्‍क च्‍वंगु तुंया लः त्‍वने दःसा ज्‍यूगु।”

\VS{16}अथे जुयाः उपिं स्‍वम्‍ह बहादुर सिपाइँत पलिश्‍तीतय्‌गु दथुं दुहां वनाः बेथलेहेमया ध्‍वाखाया लिक्‍क च्‍वंगु तुंथिं लः कयाः हयाः दाऊदयात बिल। तर दाऊदं व लः त्‍वने म्‍हाः धाल। अले परमप्रभुया न्‍ह्यःने व लः प्‍वंकाः वं थथे धाल,

\VS{17}“हे परमप्रभु, जिं थ्‍व लः त्‍वने म्‍वालेमा। छु जिं थुपिं मनूतय्‌गु हि त्‍वनेगु ला? थुमिसं थ्‍व लः थःगु ज्‍यान पाना हःगु खः।” उकिं वं व लः त्‍वनेत म्‍हाः धाल।

\par }{\PP थुपिं स्‍वम्‍ह बहादुर सिपाइँतय्‌सं अज्‍याःगु तःधंगु ज्‍या याःगु खः।


\par }{\PP \VS{18}सरूयाहया काय् योआबया किजा अबीशै उपिं स्‍विम्‍हय्‌सिया नायः खः। छकः वं भालां स्‍वसःम्‍हय्‌सित स्‍यात, उकिं व उपिं स्‍वम्‍ह थें हे नांजाःम्‍ह मनू जुल।

\VS{19}उपिं स्‍वम्‍ह स्‍वयाः वयात यक्‍व इज्‍जत दयाः इमि नायः जुल तर उपिं स्‍वम्‍ह मध्‍ये छम्‍ह धाःसा मजुल।


\par }{\PP \VS{20}यहोयादाया काय् कब्‍सेलयाम्‍ह बनायाह नं छम्‍ह बहादुर सिपाइँ खः। वं यक्‍व बहादुर ज्‍या याःगु दु। मोआबयापिं निम्‍ह दकलय् ल्‍वायेसःपिं सिपाइँतय्‌त स्‍याःम्‍ह व हे खः। छकः च्‍वापु गायाच्‍वंबलय् वं छगू गालय् क्‍वहां वनाः छम्‍ह सिंहयात स्‍यानाबिल।

\VS{21}वं तसकं तःधिकःम्‍ह छम्‍ह मिश्रीयात नं स्‍यात, वयागु ल्‍हातय् छगू भाला दु। बनायाहं ल्‍हातय् छपु तपुगु कथि ज्‍वनाः वयात हमला यात। अले व मिश्रीया ल्‍हातं भाला लाकाकयाः उकिं वयात हे स्‍यानाबिल।

\VS{22}यहोयादाया काय् बनायाहं अज्‍याःगु तःधंगु ज्‍या याःगु खः। व उपिं स्‍वम्‍ह बहादुर सिपाइँत थें हे नांजाःम्‍ह सिपाइँ जुल।

\VS{23}उपिं स्‍विम्‍ह मनू स्‍वयाः वयात यक्‍व इज्‍जत दत। तर व स्‍वम्‍ह मध्‍ये छम्‍ह मजू। वयात दाऊदं थः अङ्गरक्षकतय् नायः ल्‍यल।


\par }{\PP \VS{24}स्‍विम्‍ह बहादुर सिपाइँत थुपिं हे खः –

\par }{\Q योआबया किजा असाहेल,

\par }{\QB बेथलेहेमयाम्‍ह दोदैया काय् एल्‍हानान,


\par }{\Q \VS{25}हरोदी शम्‍मा, हरोदी एलीका,


\par }{\QB \VS{26}पल्‍ती हेलेस,

\par }{\Q तकोयाम्‍ह इक्‍केशया काय् ईरा,


\par }{\QB \VS{27}अनातोतयाम्‍ह अबीएजेर,

\par }{\Q हूशाती मबुन्‍ने,


\par }{\QB \VS{28}अहोही सल्‍मोन,

\par }{\Q नतोपाती महरै,


\par }{\QB \VS{29}नतोपाती बानाहया काय् हेलेद,

\par }{\Q अले बेन्‍यामीन गिबायाम्‍ह रीबैया काय् ईथै,


\par }{\QB \VS{30}पिरातोनी बनायाह, गाशया न्‍हसिकापयाम्‍ह हिद्दै,


\par }{\Q \VS{31}अर्बाती अब्‍बी-अल्‍बोन, बरहूमी अज्‍मावेत


\par }{\QB \VS{32}शाल्‍बोनी एल्‍याहबा, याशेनया काय्‌पिं, जोनाथन,


\par }{\Q \VS{33}हरारी शम्‍मा, हरारी शरारया काय् अहीआम,


\par }{\QB \VS{34}माकाती आहसबैया काय् एलीपेलेत,

\par }{\Q गीलोनी अहीतोपेलया काय् एलीआम,


\par }{\QB \VS{35}कर्मेलयाम्‍ह हेस्रो, अर्बी पारै,


\par }{\Q \VS{36}सोबायाम्‍ह नातानया काय् यिगाल, हग्रीया काय्,


\par }{\QB \VS{37}अम्‍मोनी सेलेक, बेरोती नहरै,

\par }{\Q गुम्‍ह सरूयाहया काय् योआबया ल्‍वाभः ज्‍वनीम्‍ह खः,


\par }{\QB \VS{38}यित्री ईरा, यित्री गारेब,


\par }{\Q \VS{39}अले हित्ती उरियाह।

\par }{\MM फुक्‍कं यानाः स्‍विन्‍हय्‌म्‍ह नांजाःपिं बहादुर सिपाइँत दु।




\par }\Chap{24}{\SH दाऊदं मनूत ल्‍याः खाःगु
\par }
{\R १ इति २१:१-३,८-२६

\par }{\PP \VerseOne{1}हाकनं परमप्रभु इस्राएलीतपाखें तंम्‍वयादिल अले दाऊदपाखें इस्राएलीतय्‌त दुःखकष्‍ट बियादिल। अले परमप्रभुं दाऊदयात धयादिल, “वनाः इस्राएल व यहूदाया मनूत ल्‍याःखा।”

\VS{2}अथे जुयाः दाऊदं योआब व थः सेनाया कप्‍तानतय्‌त थथे धाल, “फुक्‍क इस्राएल देशय् दच्‍छिनय् च्‍वंगु बेर्शेबा शहरंनिसें उत्तरय् दान तक हुँ, लडाइँ यायेफुपिं मनूत ल्‍याः खानाः जितः धा। अले इपिं ग्‍वःम्‍ह दु धकाः जिं सीके फइ।”


\par }{\PP \VS{3}योआबं लिसः बिल, “परमप्रभु छिकपिनि परमेश्‍वरं मनूतय्‌गु ल्‍याः सछिदुगं अप्‍वः यानाबीमा। जिमि मालिक जुजुं व फुक्‍क खनेमा। तर जिमि मालिक महाराजयात थथे छाय् याये मास्‍ति वःगु?”


\par }{\PP \VS{4}अय्‌नं जुजुं योआब व सेनापतितय्‌त मनूतय्‌गु ल्‍याः मकाय्‌क मज्‍यू धाल। उकिं इपिं वनाः इस्राएल न्‍यंक चाःहिलाः मनूत ल्‍याः खायेत जुजुया न्‍ह्यःनं वन।


\par }{\PP \VS{5}अनंलि इपिं यर्दन पुलावन, अरोएरनेर शहरया दच्‍छिन पाखेया खुसि लिक्‍क पाल ग्‍वल, अले गाद जुयाः याजेर तक हे न्‍ह्यज्‍यात।

\VS{6}अले इपिं गिलाद व तातीम-होदशी, दान-यान व सीदोन चाःहिलाः न्‍ह्यज्‍यात।

\VS{7}अनं इपिं टुरोसया किल्‍ला तक हे वन, अले हिव्‍वी व कनानीतय्‌गु फुक्‍क शहरय् वन। अनंलि इपिं यहूदाया नेगेव धाःगु दच्‍छिन देशया बेर्शेबाय् वन।

\VS{8}थुकथं इपिं फुक्‍क देश चाःहिल। थथे गुला व निइन्‍हु दये धुंकाः यरूशलेमय् लिहां वल।


\par }{\PP \VS{9}अले योआबं सेनाय् ज्‍या यायेफुपिं ग्‍वःम्‍ह मनू दु धकाः जुजुयात कन। सिपाइँ जुयाः ज्‍या यायेफुपिं मिजंत इस्राएलय् च्‍यागू लाख (८,००,०००) व यहूदाय् न्‍यागू लाख (५,००,०००) मनूत दु।


\par }{\SH परमप्रभुं दाऊदया पापया न्‍याय याःगु
\par }
{\PP \VS{10}मनूत ल्‍याः खाये सिधःबलय् दाऊदया मनं खँ ल्‍हात, अले वं परमप्रभुयात धाल, “जिं थथे यानाः तःधंगु पाप यानागु दु। हे परमप्रभु, आः जितः क्षमा यानादिसँ धकाः बिन्‍ति याये। जिं मूर्ख ज्‍या यानागु दु।”


\par }{\PP \VS{11}कन्‍हय् सुथय् दाऊद दंबलय् परमप्रभुया वचन अगमवक्ता गादयात थ्‍यन,

\VS{12}“वनाः दाऊदयात थथे धा, परमप्रभुं थथे धयादी, ‘जिं वयात स्‍वंगू खँ ल्‍ययेगु मौका बी। अले वं छु ल्‍यइ जिं व हे याये।’ ”


\par }{\PP \VS{13}अले गादं दाऊदयाथाय् वनाः हाकनं व हे खँ धाल, “परमप्रभुं थथे धयादी – ‘छन्‍त छु यः व ल्‍य – स्‍वंगू दँया अनिकाल, वा स्‍वला तक शत्रुतपाखें बिस्‍युं जुयेगु, वा स्‍वन्‍हु तक इस्राएलय् महामारी जुइगु।’ आः जिं परमप्रभुयात छु लिसः बीगु खः व छिं क्‍वःछिनादिसँ।”


\par }{\PP \VS{14}दाऊदं गादयात लिसः बिल, “जि तसकं आपतय् लाःगु दु। जितः परमप्रभुया ल्‍हातय् हे लाके ब्‍यु। छाय्‌धाःसा वय्‌कः तसकं दयादुम्‍ह खः। तर जि मनूतय्‌गु ल्‍हातय् लाये म्‍वाःलेमा।”


\par }{\PP \VS{15}उकिं सुथंनिसें क्‍वःछिनातःगु ई तक परमप्रभुं इस्राएल न्‍यंकं छगू महामारी छ्वयाहयादिल। दानंनिसें कयाः बेर्शेबा तक न्‍हयेद्वः (७०,०००) मनूत महामारी कयाः सित।

\VS{16}परमप्रभुया दूतं यरूशलेमयात नाश यायेत ल्‍हाः ल्‍ह्वन, अय्‌नं परमप्रभुं मनूतय्‌त नाश यायेगुपाखें दया यानादिल, अले नाश यायेत वःम्‍ह स्‍वर्गदूतयात परमप्रभुं धयादिल, “म्‍वाल, गात। नाश यायेगु दिकि!” उबलय् दूत यबूसी अरौनाया अन्‍न दायेगु खलाया लिक्‍क थ्‍यंगु खः।


\par }{\PP \VS{17}अले दाऊदं मनूतय्‌त स्‍यानाच्‍वंम्‍ह स्‍वर्गदूतयात खन अले वं परमप्रभुयात धाल, “पाप यानाम्‍ह जि खः। द्वंकाःगु जिं खः। थुपिं फैत थें छुं मस्‍यूपिन्‍सं छु याःगु दु धकाः? हे परमप्रभु जिमि परमेश्‍वर, जि व जिमि परिवारयात सजाँय बियादिसँ। अय्‌नं थ्‍व विपत्ति छिकपिनि मनूतय्‌के मलायेमा।”


\par }{\SH दाऊदं वेदी दय्‌कूगु
\par }
{\PP \VS{18}उखुन्‍हु हे गाद दाऊदयाथाय् वनाः वयात थथे धाल, “यबूसी अरौनाया खलाय् थहां वनाः परमप्रभुया निंतिं छगू वेदी दय्‌कि।”


\par }{\PP \VS{19}दाऊदं परमप्रभुया उजं मानय् यात अले गादं धाःथें थाहां वन।

\VS{20}भचा लिपा अन दाऊद थ्‍यंकः वल। अरौनां जुजुयात खनेवं खला त्‍वःता वल अले बँय् भ्‍वसुलाः दाऊदयात भागियानाः धाल, “छसपोल, छाय् छसपोलया दासयात नापलायेत झायागु?”


\par }{\PP \VS{21}दाऊदं वयात धाल, “छं जितः छंगु खला म्‍यु। थ्‍व महामारी पनेत अन परमप्रभुया निंतिं छगू वेदी दय्‌के।”


\par }{\PP \VS{22}अरौनानं दाऊदयात धाल, “महाराज, कयादिसँ! छितः छुं याये मास्‍ति वः व यानादिसँ। जिं छितः होमबलिया लागि द्वहंत व सिँया लागिं अन्‍न दायेगु पाता व जुवा बी।”

\VS{23}अरौनानं थुपिं फुक्‍क जुजुयात बियाः धाल, “परमप्रभु छिकपिनि परमेश्‍वरं छिसं छाःगु बलि नाला कयादीमा!”


\par }{\PP \VS{24}तर जुजुं वयात लिसः बिल, “मखु, जिं छन्‍त पूरा मू बी। छंगु सामान कयाः सितिकं लाःगु सामानं परमप्रभुयात होमबलि छायेगु मखु।” अथे जुयाः दाऊदं खला व द्वहंत वहःयागु नेय्‌गू शेकेल\FTNT{*}{{\FR 24:24 }{\FR{२४:२४
}}{\FQ{नेय्‌गू शेकेल
}}{\FT{५७५ ग्राम ति}}} बियाः न्‍यात।


\par }{\PP \VS{25}अन वं परमप्रभुया निंतिं छगू वेदी दय्‌काः होमबलि व मेलबलि छाल। परमप्रभुं देशया निंतिं वं याःगु प्रार्थना न्‍यनादिल अले इस्राएलय् जूगु महामारी दित।

\par }