\NormalFont\ShortTitle{एज्रा}

{\MT एज्राया सफू

\par }{\IMT म्‍हसीका

\par }{\IP थ्‍व सफू एज्रा नांयाम्‍ह पुजाहारी व शास्‍त्रीं च्‍वःगु खः। वयागु हे नामं थ्‍व सफूया नां एज्रा तःगु खः। इस्राएलीत यरूशलेमय् लिहां वःगु खँ हे थ्‍व सफूया मू विषय खः। एज्रा व नहेम्‍याहया सफू न्‍हापा छगू हे सफू खः। लिपा यहूदीतय्‌सं थ्‍व सफूयात निब्‍वः यानाः न्‍हापांगु एज्रा व निगूगु एज्रा धकाः नां बिल। तर थौंकन्‍हय्‌या हिब्रू भाषाय् बाइबलय् थुपिं निगू सफूयात एज्रा व नहेम्‍याह धकाः धाइ। एज्राया सफूया छुं ब्‍वः ४:८ निसें ६:१८ व ७:१२-२६ आरमेइक भाषां च्‍वःगु खः, अले मेगु ब्‍व हिब्रू भाषां च्‍वःगु खः। एज्रायात निगुलिं भाय् बांलाक वः। थुकी परमप्रभुया मनूतय्‌सं वय्‌कःया ज्‍याया लागिं नुगः मस्‍यासे दान ब्‍यूगु खँ नं क्‍यनातःगु दु, थ्‍व थौंकन्‍हय्‌यापिं ख्रीष्‍टियनतय्‌सं नं सय्‌के माःगु खँ खः।

\par }{\IP थ्‍व सफू ई.पु. ४४० पाखे च्‍वःगु खः। एज्राया सफुलिइ इतिहासया सफूया लिपा जूगु घटना च्‍वयातःगु दु। थुकी बेबिलोनं छुं यहूदीत लिहां वया यरूशलेमय् हाकनं च्‍वंगु व इमिसं हाकनं परमेश्‍वरया आराधना यायेगु शुरु याःगु खँ दु।

\par }{\IP थुकी च्‍वयातःगु घटनात छसिंकथं थथे दु –

\par }{\IO १. फारसयाम्‍ह जुजु कोरसयागु आज्ञां यहूदीतय्‌गु न्‍हापांगु पुचः बेबिलोनं लिहां वःगु।

\par }{\IO २. यरूशलेमय् देगः हाकनं दय्‌काः परमेश्‍वरयात अर्पण याःगु, अले हाकनं परमेश्‍वरयात आराधना यायेगु ज्‍या शुरु याःगु।

\par }{\IO ३. उकिया छुं दँ लिपा यहूदीतय्‌गु मेगु पुचः एज्रालिसें यरूशलेमय् लिहां वःगु खः। एज्रा परमेश्‍वरया व्‍यवस्‍था बांलाक स्‍यूम्‍ह पुजाहारी खः, वं यहूदीतय्‌त थःगु धार्मिक व सामाजिक जीवन हाकनं शुरु यायेत ग्‍वाहालि यात। थुकथं वं इस्राएलया आत्‍मिक सम्‍पदायात रक्षा यात।

\par }{\IOT धलः पौ

\par }{\IO बेबिलोनं न्‍हापांगु पुचः लिहांवःगु
{\IOR{१:१–२:७}}

\par }{\IO देगःयात हाकनं दय्‌काः अर्पण याःगु
{\IOR{३:१–६:२२}}

\par }{\IO बेबिलोनं मेगु पुचः एज्रालिसें लिहांवःगु
{\IOR{७:१–१०:४४}}

\par }{\IB \par }
{\MT एज्रा



\par }\ChapOne{1}{\SH जुजु कोरेसं यहूदीतय्‌त लिहां वने ब्‍यूगु
\par }
{\PP \VerseOne{1}फारसयाम्‍ह जुजु कोरेसया न्‍हापांगु दँय्\FTNT{*}{{\FR 1:1 }{\FR{१:१
}}{\FT{फारसयाम्‍ह जुजु कोरेसं शासन याःगु न्‍हापांगु दँ ई.पु ५३८ य् खः।}}} यर्मिया अगमवक्तापाखें वःगु परमप्रभुयागु वचन पूवंकेत, परमप्रभुं फारसयाम्‍ह जुजु कोरेसया नुगःयात ग्‍वाकादिल। अथे जुयाः वं च्‍वयाः देशया फुक्‍क थासय् थ्‍व खँ घोषणा याकल।


\par }{\PP \VS{2}“फारसयाम्‍ह जुजु कोरेसं थथे धयादी\XREF{✡}{{\XO 1:2 }{\XO{१:२
}}{\XT{२ इति ३६:२२-२३; यशै ४४:२८; यर २९:१०-१४}}}– ‘परमप्रभु स्‍वर्गयाम्‍ह परमेश्‍वरं पृथ्‍वीयागु फुक्‍क राज्‍य जितः बियादीगु दु। वय्‌कलं हे जितः यहूदाया यरूशलेमय् वय्‌कःया निंतिं छगू देगः दय्‌केत उजं बियादीगु दु।

\VS{3}छिमिगु दथुइ च्‍वनाच्‍वंपिं वय्‌कःया मनूतय्‌त इस्राएलयाम्‍ह परमप्रभु परमेश्‍वरया देगः हाकनं दय्‌केत यहूदाया यरूशलेमय् लिहां वनेब्‍यु। वय्‌कलं इमित सुवाः बियादीमा। यरूशलेमय् दीम्‍ह वय्‌कः हे खः।

\VS{4}ल्‍यंदुपिं यहूदीत गन गन च्‍वनाच्‍वंगु दु, उगु थाय्‌यापिं इमि जःलाखःलातय्‌सं लिहां वनीपिन्‍त वहः, लुँ, लँय् माःगु सामान व पशुत, अले यरूशलेमय् च्‍वंगु परमेश्‍वरया देगःया निंतिं थथःगु इच्‍छां देछा नं बीमाः।’ ”


\par }{\PP \VS{5}अनंलि यरूशलेमय् परमप्रभुया देगः हाकनं दय्‌केत परमेश्‍वरं ग्‍वाकादीपिं यहूदा व बेन्‍यामीन कुलया परिवारयापिं मू मू मनूत अले पुजाहारीत व लेवीत सकलें हे च्‍वय् वनेत तयार जुल।

\VS{6}इमि सकल जःलाखःलातय्‌सं थःगु इच्‍छां ब्‍यूगु देछानापं इमित वहःयागु थल, लुँ, लँय् माःगु सामान, पशु व थिकेथिकेगु मालताल बियाः ग्‍वाहालि बिल।


\par }{\PP \VS{7}नबूकदनेसरं यरूशलेमं हयाः थः द्यःया देगलय् तःगु परमप्रभुया देगःया थलबल जुजु कोरेसं इमित लित बिल।

\VS{8}फारसयाम्‍ह जुजु कोरेसं धुकूया नायः मित्रेतायात व फुक्‍क जिम्‍मा बिल। वं ल्‍याः खानाः धलः दय्‌काः उपिं थलबल यहूदायाम्‍ह नायः शेशबस्‍सरयात बिल।

\VS{9}धलः थथे दु –

\par }{\PP लुँयागु स्‍विपाः भू

\par }{\PP वहःयागु द्वःछिपाः भू (१,०००)

\par }{\PP वहःया निइगुंगः बाटा (२९)


\par }{\PP \VS{10}लुँयागु स्‍विगः ख्‍वला

\par }{\PP वहःयागु थीथी कथंयागु प्‍यसः व झिगः ख्‍वला (४१०)

\par }{\PP मेमेगु द्वःछि गः थलबल। (१,०००)


\par }{\PP \VS{11}लुँ व वहःयागु थलबल मुक्‍कं न्‍याद्वः व प्‍यसःगः (५,४००) दु। ज्‍वनायंकूपिं बेबिलोनं यरूशलेमय् लिहां वःबलय् शेशबस्‍सरं व फुक्‍क यरूशलेमय् हल।\FTNT{†}{{\FR 1:11 }{\FR{१:११
}}{\FT{ज्‍वनायंकूपिं बेबिलोनं यरूशलेमय् लिहां वःगु ई.पु. ३७
}}}




\par }\Chap{2}{\SH लिहांवःपिं यहूदीतय्‌गु नां धलः
\par }
{\R नहे ७:४-७२

\par }{\PP \VerseOne{1}बेबिलोनं यरूशलेम व यहूदाय् लिहां वयाः थथःगु शहरय् च्‍वनाच्‍वंपिं मनूतय्‌गु नां धलः थथे दु। यक्‍व न्‍हापा बेबिलोनयाम्‍ह जुजु नबूकदनेसरं इमित ज्‍वनाः बेबिलोनय् यंकूगु खः।

\VS{2}इमि नायःत थुपिं खः – यरूबाबेल, येशूअ, नहेम्‍याह, सरायाह, रेलयाह, मोर्दकै, बिल्‍शान, मिस्‍पार, बिग्‍वै, रेहूम व बानाहा।

\par }{\PP लिहांवःपिं इस्राएली मिजंतय्‌गु नां धलः थथे दु –


\par }{\PP \VS{3}परोशया सन्‍तान २,१७२ म्‍ह


\par }{\PP \VS{4}शपत्‍याहया सन्‍तान ३७२ म्‍ह


\par }{\PP \VS{5}आराया सन्‍तान ७७५ म्‍ह


\par }{\PP \VS{6}पहत-मोआबया सन्‍तान, (येशूअ व योआबयापाखें) २,८१२ म्‍ह


\par }{\PP \VS{7}एलामया सन्‍तान १,२५४ म्‍ह


\par }{\PP \VS{8}जत्तूया सन्‍तान ९४५ म्‍ह


\par }{\PP \VS{9}जक्‍कैया सन्‍तान ७६० म्‍ह


\par }{\PP \VS{10}बानीया सन्‍तान ६४२ म्‍ह


\par }{\PP \VS{11}बेबैया सन्‍तान ६२३ म्‍ह


\par }{\PP \VS{12}अज्‍गादया सन्‍तान १,२२२ म्‍ह


\par }{\PP \VS{13}अदोनीकामया सन्‍तान ६६६ म्‍ह


\par }{\PP \VS{14}बिग्‍वैया सन्‍तान २,०५६ म्‍ह


\par }{\PP \VS{15}आदीनया सन्‍तान ४५४ म्‍ह


\par }{\PP \VS{16}आतेरया सन्‍तान (हिजकियापाखें) ९८ म्‍ह


\par }{\PP \VS{17}बेजैया सन्‍तान ३२३ म्‍ह


\par }{\PP \VS{18}योराया सन्‍तान ११२ म्‍ह


\par }{\PP \VS{19}हाशूमया सन्‍तान २२३ म्‍ह


\par }{\PP \VS{20}गिब्‍बारया सन्‍तान ९५ म्‍ह


\par }{\PP \VS{21}बेथलेहेमयापिं मनूत १२३ म्‍ह


\par }{\PP \VS{22}नतोपाया मनूत ५६ म्‍ह


\par }{\PP \VS{23}अनातोतयापिं मनूत १२८ म्‍ह


\par }{\PP \VS{24}अज्‍मावेतयापिं मनूत ४२ म्‍ह


\par }{\PP \VS{25}किर्यत-यारीम, कपीरा वा बेरोतयापिं मनूत ७४३ म्‍ह


\par }{\PP \VS{26}रामा व गेबायापिं मनूत ६२१ म्‍ह


\par }{\PP \VS{27}मिकमाशयापिं मनूत १२२ म्‍ह


\par }{\PP \VS{28}बेथेल व ऐयापिं मनूत २२३ म्‍ह


\par }{\PP \VS{29}नेबोयापिं मनूत ५२ म्‍ह


\par }{\PP \VS{30}मग्‍बीसयापिं मनूत १५६ म्‍ह


\par }{\PP \VS{31}मेगु एलामयापिं मनूत १,२५४ म्‍ह


\par }{\PP \VS{32}हारीमयापिं मनूत ३२० म्‍ह


\par }{\PP \VS{33}लोद, हादीद व ओनोयापिं मनूत ७२५ म्‍ह


\par }{\PP \VS{34}यरीहोयापि मनूत ३४५ म्‍ह


\par }{\PP \VS{35}सेनाहयापिं मनूत ३,६३० म्‍ह


\par }{\PP \VS{36}लिहांवःपिं पुजाहारीतय्‌गु नां धलः थथे दु –

\par }{\PP यदायाहया सन्‍तान (येशूअया वंशपाखें) ९७३ म्‍ह


\par }{\PP \VS{37}इम्‍मेरया सन्‍तान १,०५२ म्‍ह


\par }{\PP \VS{38}पशहूरया सन्‍तान १,२४७ म्‍ह


\par }{\PP \VS{39}हारीमया सन्‍तान १,०१७ म्‍ह


\par }{\PP \VS{40}लिहांवःपिं लेवीतय्‌गु नां धलः थथे दु –

\par }{\PP येशूअ व कादमीएलया सन्‍तान (होदबियाया वंशपाखें) ७४ म्‍ह


\par }{\PP \VS{41}म्‍ये हालीपिं आसापया सन्‍तान १२८ म्‍ह


\par }{\PP \VS{42}लिहांवःपिं देगःया पिवाःतय्‌गु नां धलः थथे दु –

\par }{\PP शल्‍लूम, आतेर, तल्‍मोन, अक्‍कूब, हतीता, शोबैया सन्‍तान मुक्‍कं सच्‍छि व स्‍विगूम्‍ह (१३९)


\par }{\PP \VS{43}लिहांवःपिं देगलय् सेवा याइपिनिगु नां धलः थथे दु –

\par }{\PP सीहा, हसूपा, तब्‍बाओतया सन्‍तान


\par }{\PP \VS{44}केरोस, सीआ, पादोन


\par }{\PP \VS{45}लेबाना, हगाबा, अक्‍कूब


\par }{\PP \VS{46}हागाबा, शल्‍मै, हानान


\par }{\PP \VS{47}गिद्देल, गहरका, रायाह,


\par }{\PP \VS{48}रसीन, नकोदा, गज्‍जाम


\par }{\PP \VS{49}उज्‍जा, पसेह, बेजै


\par }{\PP \VS{50}अस्‍ना, मोनिम, नेपुसीम,


\par }{\PP \VS{51}बक्‍बूक, हकूपा, हर्हुर,


\par }{\PP \VS{52}बस्‍लूत, महीदा, हर्शा


\par }{\PP \VS{53}बर्कोस, सीसरा, तेमह,


\par }{\PP \VS{54}नसीह व हतीपा


\par }{\PP \VS{55}लिहांवःपिं जुजु सोलोमनया दरबारय् ज्‍या याइपिनि सन्‍तानया नां धलः थथे दु –

\par }{\PP सोतै, हस्‍सोपेरेत, पारूदया सन्‍तान


\par }{\PP \VS{56}याला, दर्कोन, गिद्देल,


\par }{\PP \VS{57}शपत्‍याह, हत्तील,

\par }{\PP पोकेरेत-हसेबायीम व आमी।


\par }{\PP \VS{58}देगलय् सेवा याइपिं व सोलोमनया दरबारय् ज्‍या याइपिनि सन्‍तान मुक्‍क स्‍वसः व गुइनिम्‍ह (३९२)


\par }{\PP \VS{59}बेबिलोनया तेल-मेलह, तेल-हर्शा, केरूब, आदोन व इम्‍मेर शहरं लिहां वयाः थःगु परिवार इस्राएलया वंशपाखें वःगु खः धकाः दसि बी मफुपिं थुपिं खः -


\par }{\PP \VS{60}दलायाह, तोबिया, नकोदाया सन्‍तान मुक्‍कं खुसः व न्‍येय्‌निम्‍ह (६५२)


\par }{\PP \VS{61}अले पुजाहारीया सन्‍तान मध्‍ये –

\par }{\PP होबायाहया सन्‍तान, हक्‍कोसया सन्‍तान व गिलादी बर्जिल्‍लैया छम्‍ह म्‍ह्याय्‌यात ब्‍याहा यानाः वयागु हे नां तःम्‍ह बर्जिल्‍लैया सन्‍तान।


\par }{\PP \VS{62}थुपिं मनूतय्‌सं पुर्खातय्‌गु धलखय् थःगु नां माल अय्‌नं लुइके मफुत। उकिं इपिं अशुद्ध ठहरय् जुयाः इमित पुजाहारीया ज्‍यां लिकाल।

\VS{63}अले राज्‍यपालं दकलय् तःधंम्‍ह पुजाहारीं “ऊरीम” व “तुम्‍मीम”\FTNT{*}{{\FR 2:63 }{\FR{२:६३
}}{\FQA{ऊरीम व तुम्‍मीम
}}{\FT{थ्‍व परमप्रभुया इच्‍छा सीकेत पुजाहारीतय्‌सं छ्यलिगु निगू ज्‍वलं खः
}}} छ्यलाः परमप्रभुयाके छु यायेगु धकाः मन्‍यंतले इमित तसकं पवित्र नसां छुं नं नये मते धकाः धाल।\XREF{✡}{{\XO 2:63 }{\XO{२:६३
}}{\XT{गन्‍ती २७:२१}}}


\par }{\PP \VS{64}लिहांवःपिं मुक्‍कं मनूतय्‌गु ल्‍याः पीनिद्वः व स्‍वसः व खुइम्‍ह (४२,३६०) दु।

\VS{65}थुपिं लिहां वःपिन्‍के दासदासीत न्‍हय्‌द्वः व स्‍वसः व स्‍विन्‍हय्‌म्‍ह (७,३३७) नं दु। इपिं त्‍वःताः इमि निसः (२००) म्‍ह मिजं व मिस्‍त म्‍ये हालीपिं नं दु।

\VS{66}इमि सल न्‍हय्‌स व स्‍विइखुम्‍ह (७३६) म्‍ह खच्‍चर निसः पिइन्‍याम्‍ह (२४५) म्‍ह

\VS{67}ऊँट पेसः व स्‍विन्‍याम्‍ह (४३५) व गधा खुद्वः व न्‍हय्‌सः व निइम्‍ह (६,७२०) दु।


\par }{\PP \VS{68}लिहांवःपिं यरूशलेमय् परमप्रभुयागु देगःया थासय् वयेधुंकाः छुं परिवारया मू मू मनूतय्‌सं या देगः पुलांगु जगया च्‍वय् हाकनं दय्‌केत थथःगु इच्‍छां देछा बिल।

\VS{69}इमिसं थःपिन्‍सं फुकथं देगः हानं दय्‌केत न्‍यासः (५००) किलोग्राम लुँ, निद्वः व च्‍यासः (२,८००) किलोग्राम वहः व पुजाहारीतय्‌सं फीगु सच्‍छि (१००) ज्‍वः वसः बिल।


\par }{\PP \VS{70}पुजाहारीत, लेवीत, म्‍ये हालीपिं, देगलय् पिवाः च्‍वनिपिं व देगलय् सेवा याइपिं थथःगु शहरय् मेपिं मनूतलिसें च्‍वन। अले इस्राएलया मेपिं मनूत इमिगु थथःगु शहरय् च्‍वन।




\par }\Chap{3}{\SH वेदी हाकनं दय्‌कूगु
\par }
{\PP \VerseOne{1}न्‍हय्‌गूगु ला क्‍यंबलय्\FTNT{*}{{\FR 3:1 }{\FR{३:१
}}{\FQ{न्‍हय्‌गूगु ला क्‍यंबलय्
}}{\FT{थ्‍व अक्‍टोबर, सेप्‍टेम्‍बर ५३७ ई.पु. खः}}} थथःगु शहरय् च्‍वनेधुंकूपिं इस्राएलीत सकलें छप्‍पँ जुयाः यरूशलेमय् मुंवल।\XREF{✡}{{\XO 3:1 }{\XO{३:१
}}{\XT{नहे ८:१}}}

\VS{2}योसादाकया काय् येशूअ व वया थःथिति पुजाहारीत अले शालतिएलया काय् यरूबाबेल व वया थःथितिनापं मिलय् जुयाः परमेश्‍वरया मनू मोशाया व्‍यवस्‍थाय् च्‍वया तः थें होमबलि छायेत इस्राएलया परमेश्‍वरया वेदी दय्‌कल।

\VS{3}थः जःखः च्‍वनाच्‍वंपिं मनूत खनाः इपिं ग्‍याःसां इमिसं वेदी न्‍हापायागु थासय् हे दय्‌कल। अले इमिसं उकी परमप्रभुया निंतिं न्‍हियान्‍हिथं सुथय्‌सियागु व बहनीयागु होमबलि छायेगु याना हल।\XREF{✡}{{\XO 3:3 }{\XO{३:३
}}{\XT{गन्‍ती २८:१-८}}}


\par }{\PP \VS{4}इमिसं नियमकथं बल्‍चाबाय्‌या नखः हन। नखःया छन्‍हु छन्‍हुया निंतिं क्‍वःछिनातःगु ल्‍याःकथं इमिसं होमबलि छाल।\XREF{✡}{{\XO 3:4 }{\XO{३:४
}}{\XT{गन्‍ती २९:१२-३८}}}

\VS{5}थुपिं बाहेक न्‍हियान्‍हिथंया होमबलि, अमाइ-बलि व परमप्रभुं क्‍वःछिनादीगु दँय्‌दसं मानय् यायेमाःगु फुक्‍क पवित्र नखःचखःया निंतिं देछा छाल। थुपिंनापं परमप्रभुया निंतिं थथःगु इच्‍छां हःगु फुक्‍क भेटी छाल।\XREF{✡}{{\XO 3:5 }{\XO{३:५
}}{\XT{गन्‍ती २८:११-१५}}}

\VS{6}उबलय् परमप्रभुया देगःयागु जग तःगु मदुनिसां इमिसं न्‍हय्‌गूगु लाया न्‍हापांगु दिनंनिसें\FTNT{†}{{\FR 3:6 }{\FR{३:६
}}{\FQ{न्‍हय्‌गूगु लाया न्‍हापांगु दिनंनिसें
}}{\FT{थथे धयागु ई.पु. ५३७ खः।
}}} परमप्रभुयात होमबलि छायेगु याना हल।


\par }{\SH देगः दय्‌केगु ज्‍या हाकनं शुरु जूगु
\par }
{\PP \VS{7}इमिसं दकःमि व सिकःमितय्‌त धिबा अले सीदोन व टुरोसय् च्‍वंपिं मनूतय्‌त लेबनानं समुद्रया लँपु जुयाः योप्‍पा तक देवदारुया सिँ हयेत नयेगु नसा त्‍वँसा व चिकं बिल। छाय्‌धाःसा फारसयाम्‍ह जुजु कोरेसं थथे यायेत मन्‍जुरी ब्‍यूगु खः।


\par }{\PP \VS{8}यरूशलेमय् परमेश्‍वरया देगलय् इपिं थ्‍यंकः वःगु निगूगु दँया निगूगु लाय्\FTNT{‡}{{\FR 3:8 }{\FR{३:८
}}{\FQ{निगूगु दँया निगूगु लाय्
}}{\FT{यरूशलेमय् परमेश्‍वरया देगलय् इपिं थ्‍यंकः वःगु निगूगु दँया निगूगु लाय् एप्रिल-मे ई.पु.५३७ य् खः।}}} शालतिएलया काय् यरूबाबेल, योसादाकया काय् येशूअ, पुजाहारीत, लेवीत अले बेबिलोनं लिहांवःपिं सकसिनं ज्‍या शुरु यात। परमप्रभुया देगः दय्‌काच्‍वंगु ज्‍या स्‍वयेत निइदँ व व स्‍वयां च्‍वय्‌यापिं लेवीतय्‌त इमिसं ल्‍यल।

\VS{9}लेवी येशूअ, वया काय्‌पिं व किजापिं अले कादमीएल व वया काय्‌पिं (होदबिया सन्‍तान) अले हेनादाद वंशयापिं लेवीत सकल मिलय् जुयाः परमेश्‍वरया देगः दय्‌केगु ज्‍या याइपिन्‍त स्‍वयेगु ज्‍या यात।


\par }{\PP \VS{10}परमप्रभुया देगः दय्‌कीपिन्‍सं जग तयेधुंकाः पुजाहारीत थथःगु वसः फिनाः तुरही ज्‍वनाः अले आसापया वंशयापिं लेवीत थथःगु भुस्‍याः ज्‍वनाः न्‍हापा इस्राएलयाम्‍ह जुजु दाऊदं आज्ञा ब्‍यू थें परमप्रभुयागु प्रशंसा यायेत दन।

\VS{11}इमिसं परमप्रभुयात प्रशंसा यानाः व सुभाय् बियाः थथे धकाः भजन हाल,

\par }{\Q “वय्‌कः भिंम्‍ह खः,

\par }{\QB इस्राएलया निंतिं वय्‌कःया दयामाया सदां दयाच्‍वनी

\par }{\QC न्‍ह्याबलें दयाच्‍वनी।”

\par }{\PP अले सकलें मनूतय्‌सं तसलं हालाः परमप्रभुयात तःधंकल, छाय्‌धाःसा देगःया जग तये धुंकूगु खः।


\par }{\PP \VS{12}न्‍हापायागु देगः खंपिं बुरापिं पुजाहारीत, लेवीत व परिवार परिवारया नायःत थ्‍व देगःया जग तःगु खनाः ह्वाँय्‌ह्वाँय् ख्‍वल। मेपिन्‍सं धाःसा लय्‌लय्‌तायाः जयजय यात।

\VS{13}सुनानं लसतां हाःगु सः व ख्‍वःगु सः पाके मफुत छाय्‌धाःसा मनूतय्‌गु सः तसकं तःसः अले सः यक्‍व तापाक तक ताये दु।




\par }\Chap{4}{\SH देगः दय्‌केगु ज्‍याय् विरोध
\par }
{\PP \VerseOne{1}ज्‍वनायंकूपिं लिहां वयाः परमप्रभु इस्राएलया परमेश्‍वरया देगः दय्‌काच्‍वंगु दु धयागु खँ यहूदा व बेन्‍यामीन कुलया शत्रुतय्‌सं न्‍यन।

\VS{2}उकिं इमिसं यरूबाबेल व परिवार परिवारया नायःतथाय् वनाः धाल, “जिमित नं छिपिंनापं देगः दय्‌केब्‍यु छाय्‌धाःसा जिपिं नं छिमि परमेश्‍वरयात आराधना याइपिं खः। जिमित थन हःम्‍ह अश्‍शूरया जुजु एसरहदोनया पालंनिसें हे जिमिसं वय्‌कःयात हे बां बियावयाच्‍वनागु दु।”


\par }{\PP \VS{3}यरूबाबेल, येशूअ व इस्राएलया परिवारया मेपिं सकल नायःतय्‌सं धाःसा इमित थथे लिसः बिल, “परमप्रभु जिमि परमेश्‍वरया निंतिं दय्‌का च्‍वनागु थ्‍व देगःलिसे छिमिगु छुं नं स्‍वापु मदु, फारसयाम्‍ह जुजु कोरेसं जिमित आज्ञा ब्‍यू थें देगः जिमिसं हे दय्‌के।”


\par }{\PP \VS{4}अनंलि व थासय् च्‍वनाच्‍वंपिं मनूतय्‌सं यहूदीतय्‌गु नुगः क्‍वतुंकाबीत व देगः दय्‌केगु ज्‍या पनेत ख्‍यायेगु याना हल।

\VS{5}यहूदीतय्‌गु योजना स्‍यंकाबीत इमिसं फारसया सरकारी हाकिमतय्‌त घुस नकल। फारसयाम्‍ह जुजु कोरेस जुजुया जिवंकाछि व फारसयाम्‍ह जुजु दाराया पालय् तक इमिसं अथे याना हे च्‍वन।


\par }{\SH अहासूरस व अर्तासास्‍त जुजु जुयाच्‍वंबलय् विरोध
\par }
{\PP \VS{6}अहासूरस जुजुं शासन याःगु शुरुया इलय् यहूदा व यरूशलेमय् च्‍वंपिं मनूतय्‌गु विरोधय् इमि शत्रुतय्‌सं छगू द्वपं पौ च्‍वयाः छ्वत।


\par }{\PP \VS{7}हाकनं फारसयाम्‍ह जुजु अर्तासास्‍तया पालय् विश्‍लाम, मित्रेता, ताबेल व इपिंनापं ज्‍या याइपिन्‍सं जुजुयात छगू पौ च्‍वल। पौ आरमेइक भाषाय् व आरमेइक आखलं च्‍वःगु खः।


\par }{\PP \VS{8}राज्‍यपाल रेहूम व प्रदेशयाम्‍ह छ्यान्‍जे शिम्‍शैनं नं यरूशलेमया विरोधय् थज्‍याःगु पौ अर्तासास्‍तयात च्‍वल।


\par }{\PP \VS{9}राज्‍यपाल रेहूम व प्रदेशयाम्‍ह छ्यान्‍जे शिम्‍शै, इपिंनापं ज्‍या याइपिं अर्थात त्रीपोलीस, फारस, एरेक व बेबिलोनयापिं मनूतय्‌त अधिकार याइपिं न्‍यायाधीशत व हाकिमत अले शूशनयापिं एलामीत व

\VS{10}तःधंम्‍ह व हनाबना बहःम्‍ह अशूरवनिपलं देशं पितछ्वयाः सामरिया शहरय् व पच्‍छिम यूफ्रेटिस प्रदेशया मेमेगु थासय् हयातःपिं,


\par }{\PP \VS{11}इमिसं छ्वगु पतिइ थथे धकाः च्‍वयातःगु दु –

\par }{\PP महाराज अर्तासास्‍तयात छःपिनि दास, यूफ्रेटिस पारियापिं मनूतपाखें ज्‍वजलपा,


\par }{\PP \VS{12}“छःपिनिगु राज्‍ययागु थीथी थासं वःपिं यहूदीत यरूशलेमय् च्‍वनाच्‍वंगु अले व दुष्‍ट व विद्रोही शहरयात हाकनं दय्‌काच्‍वंगु खँ महाराजं सीकादिसँ। अले इमिसं उकियागु जग ल्‍ह्वनाः पखाः दय्‌काच्‍वंगु दु धयागु खँ सीकादिसँ।

\VS{13}महाराज, थ्‍व शहर हाकनं दय्‌कल धाःसा अले थुकिया पखाः दय्‌केगु ज्‍या सिधल धाःसा मनूतय्‌सं कर पुली मखु अले महाराजया धुकुतिइ धिबा कम जुइ।


\par }{\PP \VS{14}“छःपिन्‍सं जिमिगु लागि यक्‍व गुण यानादीगुलिं सकसिनं छःपिन्‍त हनाबना तःगु जिमित यः। अथे जुयाः छःपिनि न्‍ह्यःयापिं जुजुपिन्‍सं तयातःगु पुलांगु भ्‍वँतय् मालास्‍वयादिसँ धकाः थ्‍व खबर छ्वया हयाच्‍वनागु दु।

\VS{15}पुलांगु भ्‍वँतय् माला स्‍वल धाःसा थ्‍व यरूशलेम शहर छगू विद्रोही शहर जूगु व पुलांगु इलंनिसें हे जुजुपिं व प्रदेशयापिं शासकतय्‌त दुःख बियावयाच्‍वंगु खँ छःपिन्‍सं सीकादी। अथे जुयाः हे थ्‍व शहरयात नाश याःगु खः।

\VS{16}यरूशलेम शहर हाकनं दय्‌कल धाःसा अले थुकिया पखाः दनेगु ज्‍या सिधल धाःसा यूफ्रेटिसया पच्‍छिमया प्रदेशय् छःपिनिगु छुं अधिकार दइ मखु धकाः महाराजं सीकादिसँ।”


\par }{\SH पखाः दय्‌केगु ज्‍या दिकूगु
\par }
{\PP \VS{17}जुजु अर्तासास्‍तं थथे लिसः बिल,

\par }{\PP राज्‍यपाल रेहूम, प्रदेशयाम्‍ह छ्यान्‍जे शिम्‍शै अले सामरिया व पच्‍छिम यूफ्रेटिसयागु प्रदेशया मेगु ल्‍यंदनिगु इलाकाय् च्‍वंपिं इमिनापं ज्‍या याइपिन्‍त ज्‍वजलपा।


\par }{\PP \VS{18}छिमिसं छ्वयाहःगु पौ भाय् हिलाः जितः ब्‍वना न्‍यंकल।

\VS{19}जिं मालास्‍वयेत आज्ञा बिया, पुलांगु इलंनिसें हे यरूशलेमं जुजुया अधिकारया विरोधय् राजद्रोह याःगु व अन गोलमाल व राजद्रोह जुया वयाच्‍वंगु खँ सीदत।

\VS{20}बल्‍लाःपिं जुजुपिन्‍सं अन यूफ्रेटिस पच्‍छिमया प्रदेश न्‍यंक राज्‍य याःगु दु। अनयापिं मनूतय्‌के सरकारी कर काःगु दु।

\VS{21}उकिं जिं हानं मेगु आज्ञा मब्‍युतले थुपिं मनूतय्‌त शहर दय्‌केगु ज्‍या दिकेत आज्ञा ब्‍यु।

\VS{22}थ्‍व ज्‍या यायेत लिबाके मते। जुजुपिन्‍त स्‍यंकीगु ज्‍या मजुइमाः।


\par }{\PP \VS{23}जुजु अर्तासास्‍तयागु थ्‍व पौ रेहूम व छ्यान्‍जे शिम्‍शै व इपिंनापं ज्‍या याइपिं मनूतय्‌गु न्‍ह्यःने ब्‍वनाः न्‍यंके धुंकाः इपिं याकनं यरूशलेमया यहूदीतय्‌थाय् वन अले इमित जबरजस्‍ती ज्‍या यायेत पन।


\par }{\PP \VS{24}थुकथं यरूशलेमय् परमप्रभुयागु देगःया ज्‍या दित। फारसया जुजु दारां राज्‍य याःगु निगूगु दँ\FTNT{*}{{\FR 4:24 }{\FR{४:२४
}}{\FQ{निगूगु दँ
}}{\FT{थथे धयागु ई.पु. ५२० य् खः।}}} तक व ज्‍या दित।
\XREF{✡}{{\XO 4:24 }{\XO{४:२४
}}{\XT{हाग १:१; जक १:१}}}




\par }\Chap{5}{\SH देगः दय्‌केगु ज्‍या हाकनं शुरु याःगु
\par }
{\PP \VerseOne{1}उबलय् अगमवक्ता हाग्‍गै व इद्दोया सन्‍तान जकरिया अगमवक्तां यरूशलेम व यहूदायापिं यहूदीतय्‌त, इमित अधिकार यानादीम्‍ह इस्राएलयाम्‍ह परमेश्‍वरया नामय् अगमवाणी यात।

\VS{2}इमिगु खँ न्‍यनाः शालतिएलया काय् यरूबाबेल व योसादाकया काय् येशूअं यरूशलेमय् परमेश्‍वरयागु देगः दय्‌केगु ज्‍या हाकनं शुरु यात। परमेश्‍वरया अगमवक्तातय्‌सं नं इपिंनापं च्‍वनाः इमित ग्‍वाहालि यात।\XREF{✡}{{\XO 5:2 }{\XO{५:२
}}{\XT{हाग १:१४; जक ४:९}}}


\par }{\PP \VS{3}उगु हे इलय् पच्‍छिम यूफ्रेटिसया प्रदेशयाम्‍ह राज्‍यपाल तत्तनै, शत्तर-बोज्‍नै व इपिंनापं ज्‍या याइपिं इमिथाय् वयाः थथे धाल, “सुनां छिमित थ्‍व देगः दय्‌केगु व थुकियात माःगु सामान ज्‍वरय् यायेगु अधिकार बिल?”

\VS{4}इमिसं इमिके देगलय् ज्‍या यानाच्‍वंपिं मनूतय्‌गु नां नं न्‍यन।

\VS{5}अय्‌नं यहूदी नायःतय्‌त परमेश्‍वरं बिचाः यानाच्‍वनादीगुलिं दारायाथाय् थ्‍व बुखँ थ्‍यनाः उकियागु लिसलय् जुजुया पौ मवतले सुनानं इमित पने मफुत।


\par }{\SH दारा जुजुयात तत्तनैया पौ
\par }
{\PP \VS{6}पच्‍छिम यूफ्रेटिसया प्रदेशयाम्‍ह राज्‍यपाल तत्तनै, शत्तर-बोज्‍नै व इपिंनापं ज्‍या याइपिं यूफ्रेटिसया पच्‍छिमयापिं हाकिमतय्‌सं दारा जुजुयात छ्वःगु पौ थ्‍व हे खः।

\VS{7}इमिसं थथे च्‍वयातःगु पौ छ्वल –

\par }{\PP महाराज दाराया ज्‍वजलपा!


\par }{\PP \VS{8}महाराज, जिपिं यहूदा जिल्‍लाय् तःधंम्‍ह परमेश्‍वरया देगः दुगु थासय् वना। अन मनूतय्‌सं तःधंम्‍ह परमेश्‍वरया देगः ततःग्‍वःगु ल्‍वहँतं दनाच्‍वंगु दु। अले पःखालय् ततःहाकःगु सिँ तयाच्‍वंगु दु। ज्‍या बांलाक जुयाच्‍वंगु दु अले इमिसं याकनं याकनं ज्‍या यानाच्‍वंगु दु।


\par }{\PP \VS{9}“सुनां छिमित देगः हाकनं दय्‌केगु व उकियागु सामान ज्‍वरय् यायेगु अधिकार बिल धकाः जिमिसं मनूतय् नायःतय्‌त न्‍यना।”

\VS{10}च्‍वयाः छिथाय् छ्वयाहयेत जिमिसं इमि नायःतय्‌गु नां नं न्‍यना।


\par }{\PP \VS{11}इमिसं जिमित थथे लिसः बिल, “जिपिं स्‍वर्ग व पृथ्‍वीयाम्‍ह परमेश्‍वरयात सेवा याइपिं खः। यक्‍व दँ न्‍ह्यः इस्राएलयाम्‍ह छम्‍ह तःधंम्‍ह जुजुं दय्‌कूगु देगः हे जिमिसं हाकनं दय्‌का च्‍वनागु खः।

\VS{12}अय्‌नं जिमि पुर्खातय्‌सं स्‍वर्गयाम्‍ह परमेश्‍वरयात तंचाय्‌कूगुलिं वय्‌कलं जिमि पुर्खातय्‌त बेबिलोनयाम्‍ह कल्‍दी जुजु नबूकदनेसरया ल्‍हातय् बियादिल। नबूकदनेसरं थ्‍व देगःयात भज्‍यंक स्‍यंकाबिल अले मनूतय्‌त बेबिलोनय् ज्‍वना यंकल।


\par }{\PP \VS{13}“अथेसां बेबिलोनयाम्‍ह जुजु कोरेसया न्‍हापांगु दँय्\FTNT{*}{{\FR 5:13 }{\FR{५:१३
}}{\FQ{न्‍हापांगु दँ
}}{\FT{थथे धयागु ई.पु. ५३८
}}} जुजुं परमेश्‍वरया थ्‍व देगः हाकनं दय्‌केत आज्ञा बिल।

\VS{14}नबूकदनेसरं यरूशलेमया देगलं बेबिलोनया देगलय् हःगु परमेश्‍वरया देगःयागु लुँ व वहःयागु थलबल नं थम्‍हं राज्‍यपाल ल्‍ययातःम्‍ह शेशबस्‍सर नांयाम्‍ह मनूयात लित बिल।\XREF{✡}{{\XO 5:14 }{\XO{५:१४
}}{\XT{एज्र १:२-११}}}

\VS{15}अले वं वयात धाल, ‘थ्‍व फुक्‍क थलबल यंकाः यरूशलेमया देगलय् हाकनं तयाब्‍यु अले परमेश्‍वरयागु देगः न्‍हापायागु हे थासय् हाकनं दय्‌कि।’


\par }{\PP \VS{16}“उकिं शेशबस्‍सरं यरूशलेमय् वयाः परमेश्‍वरयागु देगःया जग तल। उबलय् निसें आः तक देगः दय्‌केगु ज्‍या जुयाच्‍वंगु दु तर आः तक सिधःगु मदुनि।”


\par }{\PP \VS{17}अथे जुयाः महाराज! छिगु इच्‍छा दुसा जुजु कोरेसं थ्‍व यरूशलेमयागु देगः हाकनं दय्‌केत उजं ब्‍यूगु खः कि मखु धकाः बेबिलोनय् दुगु जुजुया सफूधुकुतिइ मालादिसँ। अनंलि महाराजया इच्‍छा छु खः व जिमित च्‍वयाः हयादिसँ।




\par }\Chap{6}{\SH दारा जुजुयागु आज्ञा-पौ
\par }
{\PP \VerseOne{1}अले जुजु दारायागु आज्ञा कथं बेबिलोनयागु धुकुतिइ तयातःगु पुलांगु भ्‍वंत पुइका स्‍वल।

\VS{2}मादी प्रान्‍तया एक्‍बातना शहरय् थथे च्‍वयातःगु छगू भ्‍वँ लुल। उकी च्‍वयातःगु लुमन्‍ति पौ थथे दु –


\par }{\PP \VS{3}“कोरेस जुजुयागु न्‍हापांगु दँय् यरूशलेमया देगःया बारे जुजुं छगू आज्ञा-पौ पिकाल।

\par }{\PP “आज्ञा थ्‍व खः - बां बीत व होमबलि छायेत यरूशलेमया देगः व न्‍हापा दुथाय् हे हाकनं दय्‌केमाः, अले थुकियागु जग न्‍हापायागु थासय् हे तयेमाः। थ्‍व स्‍विगू मिटर तःजाःगु व स्‍विगू मिटर ब्‍या दुगु जुइमाः।

\VS{4}ततःग्‍वःगु ल्‍वहंया स्‍वँगू तँ द्यःने छगू तँ सिँ तयेमाः। थुकी जूगु खर्च जुजुया धुकुतिं पुलेमाः।

\VS{5}नबूकदनेसरं यरूशलेमया देगलं बेबिलोनय् हःगु परमेश्‍वरया भवनया लुँ व वहःयागु थलबल नं लितयंकाः यरूशलेमयागु देगलय् तयाबीमाः। व फुक्‍क लितयंकाः परमेश्‍वरया भवनय् थथःगु थासय् तयाबीमाः।”


\par }{\PP \VS{6}उकिं आः पच्‍छिम यूफ्रेटिसयाम्‍ह राज्‍यपाल तत्तनै, शत्तर-बोज्‍नै व प्रान्‍तय् दुपिं छिपिंनापं ज्‍या याइपिं मनूत व देगलं तापाक च्‍वँ।

\VS{7}छिमिसं देगः दय्‌काच्‍वंगु ज्‍या पने मते। यहूदायाम्‍ह राज्‍यपाल व यहूदी नायःतय्‌सं परमेश्‍वरयागु देगः उकियागु थासय् हे हाकनं दय्‌केमाः।


\par }{\PP \VS{8}व ज्‍याय् इमित ग्‍वाहालि ब्‍यु धकाः जिं छिमित आज्ञा बी। इमिगु खर्च पच्‍छिम यूफ्रेटिस प्रदेशय् मुंगु करं थत्‍थें ब्‍यु, ज्‍या मदीमाः।

\VS{9}“न्‍हियान्‍हिथं यरूशलेमय् पुजाहारीतय्‌सं छु छु माल धकाः धाइ व फुक्‍कं ब्‍यु। इमित स्‍वर्गयाम्‍ह परमेश्‍वरयात होमबलि छायेत द्वहंत, भ्‍याःचात व चिधिकःम्‍ह भ्‍याःचात अले छ्व, चि, दाखमद्य व जैतूनया चिकं मद्वंक ब्‍यु।

\VS{10}इमिसं स्‍वर्गयाम्‍ह परमेश्‍वर लय्‌ताइगु बलित छायेमा अले जुजु व जुजुया काय्‌पिनिगु भिंया निंतिं प्रार्थना यायेमा धकाः छिमिसं अथे या।


\par }{\PP \VS{11}“उलि जक मखु सुनां थ्‍व आज्ञा पालन याइ मखु वयागु छेँयागु थां लिकयाः वयात उकिं हे सुया यख्‍खानाब्‍यु धकाः जिं आज्ञा बी। थ्‍व अपराधया निंतिं वयागु छेँयात थुनाः द्वँ दय्‌काब्‍यु।

\VS{12}यरूशलेमया देगःयात नाश यायेत वा थ्‍व आज्ञायात हीकेत सुं नं जुजुं वा जातिं ल्‍हाः ल्‍ह्वन धाःसा थःगु नांयात अन थापं यानादीम्‍ह परमेश्‍वरं हे इमित नाश यानादीमाः।

\par }{\PP “जि दारां थ्‍व आज्ञा पिकयागु दु। थुकियात बांलाक मानय् यायेमाः।”


\par }{\SH देगः दय्‌केगु ज्‍या सिधःगु
\par }
{\PP \VS{13}अथे जुयाः यूफ्रेटिस पारियाम्‍ह राज्‍यपाल तत्तनै अले शत्तर-बोज्‍नै व इपिंनापं ज्‍या याइपिन्‍सं दाराया आज्ञा बांलाक मानय् यात।

\VS{14}उकिं यहूदीतय् नायःतय्‌सं अगमवक्ता हाग्‍गै व इद्दोया सन्‍तान जकरियापाखें हपाः दयाः ज्‍या बांलाक न्‍ह्यज्‍याकल। इमिसं परमेश्‍वरया आज्ञा कथं अले फारसयापिं जुजुपिं कोरेस, दारा व अर्तासास्‍तपिनिगु आज्ञा कथं देगः दय्‌केगु ज्‍या सिधय्‌कल।

\VS{15}दारा जुजुं शासनयागु खुगूगु दँयागु अदार लाया स्‍वन्‍हु खुन्‍हु देगःया ज्‍या सिधल।


\par }{\PP \VS{16}उबलय् इस्राएलयापिं मनूत – पुजाहारीत, लेवीत व ज्‍वनायंकाः लित छ्वयाहःपिं मेपिं, सकसिनं लय्‌लय्‌तातां नखः हनाः देगः देछात।

\VS{17}थ्‍व नखःबलय् इमिसं सछिम्‍ह (१००) द्वहं, निसःम्‍ह (२००) भ्‍याःचा, प्‍यसःम्‍ह (४००) चिधिकःपिं भ्‍याःचा व होमबलि छाल। अले इस्राएलया झिंनिगू कुलया निंतिं झिंनिम्‍ह दुगुचा शुद्ध जुइगु बलिकथं छाल।

\VS{18}अले इमिसं मोशाया सफुलिइ च्‍वया तः थें यरूशलेमय् देगलय् सेवा यायेत पुजाहारीत व लेवीतय्‌गु थीथी पुचः दय्‌कल।


\par }{\SH छुत्‍काराया नखः हंगु
\par }
{\PP \VS{19}न्‍हापांगु लाया झिंप्‍यन्‍हु खुन्‍हु, ज्‍वनायंकाः लित छ्वयाहःपिन्‍सं छुत्‍काराया नखः हन।

\VS{20}पुजाहारीत व लेवीतय्‌सं छगू मन जुयाः थःपिन्‍त शुद्ध याःगु खः उकिं इपिं सकलें शुद्धपिं खः। अले लेवीतय्‌सं ज्‍वनायंकाः लित छ्वयाहःपिं सकल मनूतय्‌गु निंतिं व थः दाजुकिजा पुजाहारीतय्‌गु निंतिं अले थथःगु निंतिं छुत्‍काराया चिधिकःम्‍ह भ्‍याःचा बलि बिल।

\VS{21}ज्‍वनाःयंका तयातःगु थासं लिहांवःपिं सकलें इस्राएलीतय्‌सं जक मखु, परमप्रभु इस्राएलया परमेश्‍वरयात आराधना यायेत थःगु थितिकुति त्‍वःतूपिं उगु देशय् च्‍वनाच्‍वंपिं मेगु जातियापिं मनूतय्‌सं नं भ्‍वय् नल।

\VS{22}अले इमिसं सोडा मतःगु मरिया नखः न्‍हय्‌न्‍हु तक न्‍ह्यइपुक हन। परमप्रभुं अश्‍शूरयाम्‍ह जुजुयागु मन हिलादीगुलिं अले वं इस्राएलयाम्‍ह परमेश्‍वरयागु देगःया ज्‍याय् इमित ग्‍वाहालि ब्‍यूगुलिं इपिं थथे लय्‌ताःगु खः।




\par }\Chap{7}{\SH एज्रा इस्राएलय् वःगु
\par }
{\PP \VerseOne{1}यक्‍व दँ लिपा, फारसयाम्‍ह जुजु अर्तासास्‍तया पालय्\FTNT{*}{{\FR 7:1 }{\FR{७:१
}}{\FQ{अर्तासास्‍त
}}{\FT{थ्‍व जुजुं ई.पु. ४६५-४२४ तक शासन याःगु खः}}} एज्रा नांयाम्‍ह छम्‍ह मनू दु। एज्रा सरायाहया काय् खः। सरायाह अजर्याहया काय् खः। अजर्याह हिल्‍कियाहया काय् खः।

\VS{2}हिल्‍कियाह शल्‍लूमया काय् खः। शल्‍लूम सादोकया काय् खः। सादोक अहीतूबया काय् खः।

\VS{3}अहीतूब अमर्याहया काय् खः। अमर्याह अजर्याहया काय् खः। अजर्याह मरायोतया काय् खः।

\VS{4}मरायोत जरयाहया काय् खः। जरयाह उज्‍जीया काय् खः। उज्‍जी बुक्‍कीया काय् खः।

\VS{5}बुक्‍की अबीशूया काय् खः। अबीशू पीनहासया काय् खः। पीनहास एलाजारया काय् खः। एलाजार दकलय् तःधंम्‍ह पुजाहारी हारूनया काय् खः।

\VS{6}एज्रा परमप्रभु इस्राएलयाम्‍ह परमेश्‍वरं मोशायात ब्‍यूगु व्‍यवस्‍था बांलाक स्‍यनेसःम्‍ह शास्‍त्री खः। वयात परमप्रभु परमेश्‍वरया सुवाः दुगुलिं वं फ्‍वंगु फुक्‍क खँ जुजुं वयात बिल। थथे जूगुलिं एज्रा बेबिलोनं यरूशलेमय् वल।

\VS{7}जुजु अर्तासास्‍तया न्‍हय्‌गूगु दँय् छपुचः इस्राएलीत बेबिलोनं यरूशलेमय् वल।\FTNT{†}{{\FR 7:7 }{\FR{७:७
}}{\FT{ई.पु. ४५८ अप्रिल ८ य् जुजु अर्तासास्‍तया न्‍हय्‌गूगु दँय् छपुचः इस्राएलीत बेबिलोनं यरूशलेमय् वल।
}}} उगु पुचलय् पुजाहारीत, लेवीत, देगलय् म्‍ये हालीपिं व देगलय् पिवाः च्‍वनिपिं व देगलय् सेवा याइपिं नं दुथ्‍याः।


\par }{\PP \VS{8}व हे जुजुया न्‍हय्‌गूगु दँया न्‍यागूगु लाय् एज्रा यरूशलेमय् थ्‍यंकः वल।\FTNT{‡}{{\FR 7:8 }{\FR{७:८
}}{\FT{ई.पु. ४५८ अप्रिल ८ य् व हे जुजुया न्‍हय्‌गूगु दँया न्‍यागूगु लाय् एज्रा यरूशलेमय् थ्‍यंकः वल।
}}}

\VS{9}न्‍हापांगु लाया न्‍हापांगु न्‍हिखुन्‍हु व बेबिलोनं पिहां वःगु खः।\FTNT{§}{{\FR 7:9 }{\FR{७:९
}}{\FT{ई.पु. ४५८ अप्रिल ८ य् न्‍हापांगु लाया न्‍हापांगु न्‍हिखुन्‍हु व बेबिलोनं पिहां वःगु खः।
}}} अले परमेश्‍वरया ग्‍वाहालिं न्‍यागूगु लाया न्‍हापांगु दिंखुन्‍हु यरूशलेमय् थ्‍यंकः वल।\FTNT{*}{{\FR 7:9 }{\FR{७:९
}}{\FT{ई.पु. ४५८ अप्रिल ८ य् अले परमेश्‍वरया ग्‍वाहालिं न्‍यागूगु लाया न्‍हापांगु न्‍हिखुन्‍हु यरूशलेमय् थ्‍यंकः वल।}}}

\VS{10}छाय्‌धाःसा एज्रां थःत परमप्रभुयागु व्‍यवस्‍था ब्‍वनेत व पालन यायेत अले थुकियागु विधि व नियम इस्राएलय् स्‍यनेत देछाःगु खः।


\par }{\SH एज्राया निंतिं अधिकार पौ
\par }
{\PP \VS{11}परमप्रभुं इस्राएलयात बियादीगु व्‍यवस्‍था व उजं बांलाक स्‍यूम्‍ह पुजाहारी व शास्‍त्री एज्रायात जुजु अर्तासास्‍तं थथे च्‍वयातःगु अधिकार पौ बिल –


\par }{\PP \VS{12}जुजुतय् नं जुजु अर्तासास्‍तपाखें, स्‍वर्गयाम्‍ह परमेश्‍वरयागु व्‍यवस्‍थाया शास्‍त्री पुजाहारी एज्रायात ज्‍वजलपा!


\par }{\PP \VS{13}जिगु साम्राज्‍य दुने च्‍वंपिं सुं नं मनू, पुजाहारी व लेवी यरूशलेमय् वने न्‍ह्याःसा छनापं वने फु धकाः जिं आज्ञा बी।

\VS{14}एज्रा, जि व जिमि न्‍हय्‌म्‍ह सल्‍लाह बीपिन्‍सं छन्‍त यहूदा व यरूशलेमय् छ्वयाच्‍वनागु दु। छं अन छिमित पालन यायेत ब्‍यूगु परमेश्‍वरयागु व्‍यवस्‍था बांलाक मानय् याःगु दु कि मदु? अले अनयागु हालत गय् गथे च्‍वं व स्‍व।

\VS{15}जिं व जिमि सल्‍लाह बीपिन्‍सं यरूशलेमय् च्‍वनादीम्‍ह इस्राएलया परमेश्‍वरयात थःगु इच्‍छां बियागु लुँ व वहः नं छं यंकि।

\VS{16}छिमिसं फुक्‍क बेबिलोन प्रान्‍तय् मुनेत्‍यंगु लुँ व वहः अले मनूतय्‌सं व पुजाहारीतय्‌सं यरूशलेमय् इमि परमेश्‍वरया देगःया निंतिं थःगु इच्‍छां देछाःगु नं छं यंकि।

\VS{17}थ्‍व धिबां द्वहंत, भ्‍याःचात, चिधिकःपिं भ्‍याःचात अले उपिंनापं अन्‍नबलि व त्‍वँसा-बलिया सामान न्‍या, अले उमित यरूशलेमय् दुगु छिमि परमेश्‍वरया देगःया वेदीइ बलि छा।


\par }{\PP \VS{18}ल्‍यं दुगु वहः व लुँ छ व छिमि यहूदी दाजुकिजापिन्‍सं थःगु इच्‍छा कथं छ्यले फु अय्‌नं व परमेश्‍वरया इच्‍छा कथं जुइमाः।

\VS{19}“छिमि परमेश्‍वरया देगलय् सेवा यायेत छंगु जिम्‍माय् ब्‍यूगु फुक्‍क थलबल यरूशलेमया परमेश्‍वरयात लःल्‍हानाब्‍यु।

\VS{20}छिमि परमेश्‍वरया देगःया निंतिं मेगु छुं माःसा जुजुया धुकुतिं यंकि।


\par }{\PP \VS{21}“यूफ्रेटिसया पच्‍छिमयागु प्रान्‍तयापिं सकल दांभरितय्‌त जिं थ्‍व उजं बी – स्‍वर्गयाम्‍ह परमेश्‍वरयागु व्‍यवस्‍थाया शास्‍त्री पुजाहारी एज्रां फ्‍वंगु न्‍ह्यागु नं ज्‍वरय् यानाः ब्‍यु,

\VS{22}वहः ३,४०० किलोग्राम तक, छ्व १०,००० किलोग्राम तक, दाखमद्य २,००० लिटर तक, जैतूनया चिकं २,००० लिटर तक अले माक्‍व चि वयात ब्‍यु।

\VS{23}स्‍वर्गयाम्‍ह परमेश्‍वरयात वय्‌कःया देगःया निंतिं माःगु फुक्‍क छिमिसं बांलाक ब्‍यु। मखुसा जि व जिमि काय्‌पिन्‍के परमेश्‍वरया तं लाइ।

\VS{24}पुजाहारीत, लेवीत, म्‍ये हालीपिं, ध्‍वाखाय् पिवाः च्‍वनिपिं, देगलय् सेवा याइपिं वा परमेश्‍वरया थ्‍व देगःयागु मेमेगु ज्‍या याइपिन्‍के सरकारी कर वा महसूल कायेगु छिपिं छ्यान्‍जेतय्‌त अधिकार मदु धकाः छिमिसं सीकि।


\par }{\PP \VS{25}“छ एज्रां धाःसा छंके दुगु छिमि परमेश्‍वरयागु बुद्धिकथं यूफ्रेटिसया पच्‍छिमयागु प्रान्‍तयापिं छिमि परमेश्‍वरयागु व्‍यवस्‍था पालन यानाः न्‍याय याइपिं मनूत व हाकिमत ल्‍य। व्‍यवस्‍था मस्‍यूपिन्‍त धाःसा छं स्‍यँ।

\VS{26}छिमि परमेश्‍वरयागु व्‍यवस्‍था व जुजुयागु कानून पालन मयाइपिं न्‍ह्याम्‍ह हे जूसां वयात स्‍यानाछ्वयाः वा देशं पितिनाछ्वयाः वा धन-सम्‍पत्ति जफत यानाः वा कुनाः सजाँय बीमाः।”


\par }{\SH एज्रां परमप्रभु परमेश्‍वरया प्रशंसा याःगु
\par }
{\PP \VS{27}परमप्रभु झी पुर्खातय् परमेश्‍वर धन्‍य खः। वय्‌कलं हे यरूशलेमय् दुगु परमप्रभुया देगःयात हनाबना तयेत जुजुयागु मनय् थ्‍व बिचाः तयादिल,

\VS{28}अले जुजु, वयात सल्‍लाहबीपिं व जुजुया ततःधंपिं भारदारतय्‌त जितः सदां दइगु दयामाया याइपिं दय्‌कादिल। उकिं परमप्रभु जिमि परमेश्‍वरयागु ल्‍हाः जिके दु धकाः सीकाः जिं साहस याना, अले जिनापं यरूशलेमय् थाहां वनेत इस्राएलयापिं नायःत मुंका।




\par }\Chap{8}{\SH एज्रानापं लिहांवःपिं नायःतय्‌गु नां धलः
\par }
{\PP \VerseOne{1}अर्तासास्‍त जुजुं राज्‍य यानाच्‍वंबलय् बेबिलोनं जिलिसें वःपिं परिवारया नायःत व इपिं लिसे धलखय् दुथ्‍याःपिं थुपिं हे खः –


\par }{\PP \VS{2}पीनहासया परिवारं – गेर्शोम।

\par }{\PP ईतामारया परिवारं – दानिएल।

\par }{\PP दाऊदया परिवारं – शकन्‍याहया काय् हत्तूश।


\par }{\PP \VS{3}परोशया परिवारं – जकरिया अले वलिसें धलखय् नां दुथ्‍याःपिं १५० म्‍ह मिजंत।


\par }{\PP \VS{4}पहत-मोआबया परिवार – जरयाहया काय् एल्‍यहोएनै अले वलिसें २०० म्‍ह मिजंत।


\par }{\PP \VS{5}जत्तूया परिवारं – यहासेलया काय् शकन्‍याह व वलिसें ३०० म्‍ह मिजंत।


\par }{\PP \VS{6}आदीनया परिवारं – जोनाथनया काय् एबेद व वलिसें ५० म्‍ह मिजंत।


\par }{\PP \VS{7}एलामया परिवारं – अतल्‍याहया काय् यशयाह व वलिसें ७० म्‍ह मिजंत।


\par }{\PP \VS{8}शपत्‍याहया परिवारं – मिखाएलया काय् जबदियाह व वलिसें ८० म्‍ह मिजंत।


\par }{\PP \VS{9}योआबया परिवारं – यहीएलया काय् ओबदिया व वलिसें २१८ म्‍ह मिजंत।


\par }{\PP \VS{10}बानीया परिवारं – योसिपियाया काय् शलोमीत व वलिसें १६० म्‍ह मिजंत।


\par }{\PP \VS{11}बेबैया परिवारं – बेबैया काय् जकरिया व वलिसें २८ म्‍ह मिजंत।


\par }{\PP \VS{12}अज्‍गादया परिवारं – हक्‍कातानया काय् योहानान व वलिसें ११० म्‍ह मिजंत।


\par }{\PP \VS{13}अदोनीकामया परिवारं – लिपा वःपिं एलीपेलेत, यीएल, शमायाह व इपिंलिसें ६० म्‍ह मिजंत।


\par }{\PP \VS{14}बिग्‍वैया परिवारं – उत्तै व जक्‍कूर, अले इपिंलिसें ७० म्‍ह मिजंत।


\par }{\SH एज्रां लिहां वनेत लेवीतय्‌त लुइकल
\par }
{\PP \VS{15}जिं थुपिं फुक्‍कसित अहावापाखे न्‍ह्याइगु खुसिया सिथय् मुंका, अले जिपिं स्‍वन्‍हु तक पाल ग्‍वयाः अन च्‍वना। जिं अन पुजाहारीत व फुक्‍क मनूतय्‌त ध्‍यान बियाः स्‍वयाबलय् छम्‍ह नं लेवी मखना।

\VS{16}अथे जुयाः जिं नायःत एलीएजर, अरीएल, शमायाह, एल्‍नातान, यारीब, एल्‍नातान, नातान, जकरिया व मशुल्‍लाम अले निम्‍ह बुद्धि दुपिं मनूत योयारीब व एल्‍नातानयात सःतके छ्वया।

\VS{17}जिं इमित कासिपिया धाःगु थाय्‌या लेवीतय् नायः इद्दोयाथाय् छ्वया। जिं इमित इद्दो व देगलय् सेवा याइपिं, वया थःलाःपिन्‍त झी परमेश्‍वरया देगलय् सेवाया ज्‍या यायेत मनूत छ्वया हजि धकाः धयाछ्वया।


\par }{\PP \VS{18}झी परमेश्‍वरयागु दया मायां इमिसं जिमिथाय् इस्राएलया काय् लेवीया सन्‍तान महली परिवारयाम्‍ह सःस्‍यूम्‍ह छम्‍ह लेवी शरेबियाह, वया काय्‌पिं व दाजुकिजापिं नाप फुक्‍कं यानाः झिंच्‍याम्‍ह मिजंतय्‌त छ्वयाहल।

\VS{19}इमिसं मरारीया परिवारपाखें हशब्‍याह व यशयाहनापं वया दाजुकिजा व काय्‌चापिं यानाः मुक्‍क निइम्‍ह मिजंत नं छ्वयाहल।

\VS{20}देगलय् सेवा याइपिं २२० म्‍ह नं वल। लेवीतय्‌त ग्‍वाहालि बीपिं थज्‍याःपिं मनूत तयेगु चलन जुजु दाऊद व वया हाकिमतय्‌सं शुरु याःगु खः। थुपिं सकलें धलखय् नां दुथ्‍याःपिं खः।


\par }{\SH यात्राया लागि प्रार्थना
\par }
{\PP \VS{21}जिपिं झी परमेश्‍वरया न्‍ह्यःने क्‍वमिलु जुइत व याउँक यात्राया निंतिं अले लँय् थः मस्‍त व थःगु सामानयागु रक्षाया निंतिं बिन्‍ति यायेत जिं अन अहावा खुसिया सिथय् अपसं च्‍वनेगु घोषणा याना।

\VS{22}जिं जुजुयात, “जिमि परमेश्‍वरं वय्‌कःयाके भलसा तइपिं सकसितं सुवाः बियादी अले वय्‌कःयात त्‍वःतूपिं मनूतय्‌के वय्‌कःया तं दयाच्‍वनी” धकाः धाये धुंकूगु जुयाः आः जिमित लँय् शत्रुतपाखें रक्षा यायेत जुजुयाके सलगइपिं सिपाइँत फ्‍वनेत जि मछाल।

\VS{23}थ्‍व हे खँयात कयाः जिपिं अपसं च्‍वनाः थः परमेश्‍वरयात बिन्‍ति याना, अले वय्‌कलं जिमिगु बिन्‍ति न्‍यनादिल।


\par }{\PP \VS{24}अले जिं मू पुजाहारीतपाखें झिंनिम्‍हय्‌सित अर्थात शरेबियाह, हशब्‍याह व इमि झिम्‍ह दाजुकिजापिन्‍त ल्‍यया।

\VS{25}अले जुजु, वया सल्‍लाहबीपिं व वया भारदारत अले बेबिलोनय् च्‍वनिपिं सकल इस्राएलीतय्‌सं झी परमेश्‍वरया देगःया निंतिं ब्‍यूगु लुँ, वहः व थलबल लनाः जिं इमित बिया।

\VS{26}थुकथं जिं इमित

\par }{\PP २२,००० किलोग्राम वहः,

\par }{\PP ३,४०० किलोग्राम वहःया थलबल

\par }{\PP अले ३,४०० किलोग्राम लुँ


\par }{\PP \VS{27}लुँयागु निइगः ख्‍वल्‍चात- ९ किलोग्राम ति,

\par }{\PP अले निगः बांलाःगु कँय्‌यागु लुँ ति हे मू वंगु ख्‍वला लनाः बिया।


\par }{\PP \VS{28}जिं इमित धया, “छिपिं परमप्रभु झी पुर्खाया परमेश्‍वरया निंतिं पवित्रपिं खः। अथे हे वय्‌कःयात थःगु इच्‍छां देछाःगु लुँ व वहःयागु थलबल नं पवित्र खः।

\VS{29}उकिं छिमिसं थुपिं ज्‍वलं यरूशलेमय् परमप्रभुया देगःया कोथाय् मू पुजाहारीत, लेवीत व इस्राएलीतय् नायःतय् न्‍ह्यःने लनाः इमित मब्‍युतले छिमिसं थुपिं फुक्‍क ज्‍वलंया रक्षा या।”

\VS{30}थुकथं लनातःगु लुँ, वहः व थलबल पुजाहारीत व लेवीतय्‌सं यरूशलेमया झी परमेश्‍वरया देगलय् यंकेत थःगु जिम्‍माय् काल।


\par }{\PP \VS{31}न्‍हापांगु लाया झिंनिन्‍हु खुन्‍हु\FTNT{*}{{\FR 8:31 }{\FR{८:३१
}}{\FT{ई.पु. ४५८ १९ अप्रिलय् न्‍हापांगु लाया झिंनिन्‍हु खुन्‍हु यरूशलेमय् न्‍ह्यज्‍याःगु।
}}} यरूशलेमय् वनेत जिपिं अहावा खुसिं न्‍ह्यावना। जिमि परमेश्‍वर जिपिंलिसें दी अले वय्‌कलं यात्राय् शत्रुत व दाखुँतपाखें बचय् यानादिल।

\VS{32}यरूशलेमय् थ्‍यने धुंकाः स्‍वन्‍हु तक जिमिसं आराम कया।

\VS{33}अले प्‍यन्‍हु खुन्‍हु वहः व लुँ अले उपिं थलबल झी परमेश्‍वरया देगलय् लनाः उरियाहया काय् मरेमोत पुजाहारीया जिम्‍माय् बिया। वलिसें पीनहासया काय् एलाजार व निम्‍ह लेवीत येशूअया काय् योजाबाद व बिन्‍नूईया काय् नोअदिया दु।

\VS{34}फुक्‍क मालसामान ल्‍याः खात, अले फुक्‍क तौल अबलय् हे च्‍वल।


\par }{\PP \VS{35}अनंलि ज्‍वनायंकाः लित छ्वयाहःपिन्‍सं इस्राएलया परमेश्‍वरया निंतिं होमबलि छाल। फुक्‍क इस्राएलया निंतिं झिंनिम्‍ह (१२) द्वहं, गुइखुम्‍ह (९६) भ्‍याःचा व न्‍हयेन्‍हय्‌म्‍ह (७७) चिधिकःपिं भ्‍याःचा अले पापबलिकथं झिंनिम्‍ह दुगुचा छाल। थ्‍व फुक्‍क परमप्रभुया निंतिं होमबलि खः।

\VS{36}अले इमिसं जुजुयागु आज्ञा-पौ जुजुया हाकिमत अले यूफ्रेटिसया पच्‍छिमयापिं राज्‍यपालतय्‌त बिल। अनंलि इमिसं मनूतय्‌त व परमेश्‍वरया देगःया ज्‍याय् ग्‍वाहालि बिल।




\par }\Chap{9}{\SH मेगु जातियापिं मनूतलिसें ब्‍याहा याःगु
\par }
{\PP \VerseOne{1}थ्‍व फुक्‍क ज्‍या यायेधुंकाः नायःत जिथाय् वयाः धाल, “इस्राएलयापिं मनूत, पुजाहारीत व लेवीतय्‌सं नं थः जःलाखःला कनानी, हित्ती, परिज्‍जी, यबूसी, अम्‍मोनी, मोआबी, मिश्री व एमोरीतय्‌गु घच्‍चाइपुगु पुजायागु ज्‍यापाखें थःत अलग तःगु मदुनि।

\VS{2}इस्राएलयापिं मिजंतय्‌सं मेगु जातियापिं मिस्‍तलिसें ब्‍याहा यानाच्‍वंगु दु। थुकथं परमेश्‍वरया पवित्र जाति स्‍यनावंगु दु। अले थ्‍व अपराधय् न्‍ह्यलुवा जुयाः यंकूगुलिइ मू नायःत व हाकिमत थुपिं हे खः।”


\par }{\PP \VS{3}थ्‍व खँ न्‍यनेवं जिं थःगु लं व गा खुना, छेनय् च्‍वंगु सँ व दाह्री पुया। अले तसकं वातां जुयाः फ्‍यतुना।

\VS{4}अले ज्‍वनायंकाः लित छ्वयाहःपिन्‍सं याःगु अपराधया कारणं इस्राएलया परमेश्‍वरयागु वचनपाखें ग्‍याःपिं सकल मनूत जिथाय् मुंवल। सन्‍ध्‍याया बां बीगु इलय् तक जि अथे हे वातां जुयाः च्‍वनाच्‍वना।


\par }{\PP \VS{5}सन्‍ध्‍याया बां बीगु इलय् जि दना। जिगु लं व गा गूगु दु। अले पुलिं चुयाः परमप्रभु झी परमेश्‍वरपाखे थःगु ल्‍हाः ल्‍ह्वनाः

\VS{6}थथे धकाः प्रार्थना याना –

\par }{\SH एज्राया प्रार्थना
\par }
{\PP “हे जिमि परमेश्‍वर, जिगु ख्‍वाः छिपाखे स्‍वकेत जितः तसकं मछालापुसे च्‍वं, छाय्‌धाःसा हे जिमि परमेश्‍वर, जिमिगु पाप यक्‍व अप्‍वयावंगु दु अले जिमिगु दोष स्‍वर्ग तक थ्‍यंगु दु।

\VS{7}जिमि पुर्खातय्‌गु इलंनिसें थौं तक हे जिमिसं तःधंगु पाप यानागु दु। जिमिगु पापं यानाः जिपिं, जिमि जुजु व पुजाहारीत विदेशी जुजुपिनिगु ल्‍हातय् लात। जिपिं मध्‍ये गुलिंसित स्‍यात, गुलिंसित ज्‍वनाः विदेशय् यंकल। जिमित लुटपाट यात, तसकं क्‍वह्यंकल, बेइज्‍जत यात। थौं तक नं अथे हे जुयाच्‍वंगु दु।


\par }{\PP \VS{8}“तर थौं छुं ईया निंतिं, परमप्रभु झी परमेश्‍वर, छिं जिमित दया यानाः छुं मनूतय्‌त बचय् यानाः जिमित थःगु पवित्र थासय् छगू बल्‍लाःगु थाय् बियादीगु दु। थुकथं छि जिमि परमेश्‍वरं जिमिगु मिखाय् जः अले जिपिं दास जुयाच्‍वनागु इलय् भतिचा आराम बियादीगु दु।

\VS{9}जिपिं दासत जूसां झी परमेश्‍वरं जिमित व हे अवस्‍थाय् त्‍वःतामदी। छिगु कारणं फारसयाम्‍ह जुजुं जिमित ग्‍वाहालि याःगु दु। थ्‍व छिं जिमित न्‍हूगु जीवन बियादीगु थें खः। छिं जिमित छिगु देगः दय्‌केबिल अले जिमित यहूदा व यरूशलेमय् आराम बियादिल।


\par }{\PP \VS{10}“आः हे, जिमि परमेश्‍वर, थुलि जुइ धुंकाः जिमिसं छु धायेगु? छिं बियादीगु आज्ञा जिमिसं मानय् यानागु मदु।

\VS{11}छिं थः दास अगमवक्तातपाखें थथे धयादीगु दु, ‘छिमिसं अधिकार यायेत वनेत्‍यंगु देश अनयापिं मनूतय्‌गु अशुद्ध ज्‍या व घच्‍चाइपुगु ज्‍यां यानाः अशुद्ध जूगु दु। इमिसं देशयागु छगू कुन्‍चांनिसें मेगु कुन्‍चा तक थःगु अशुद्ध ज्‍यां जाय्‌काब्‍यूगु दु।

\VS{12}उकिं छिमिसं थः म्‍ह्याय्‌पिन्‍त इमि काय्‌पिंलिसें व छिमि काय्‌पिन्‍त इमि म्‍ह्याय्‌पिंलिसें ब्‍याहा यानाबी मते। छिमिसं गुबलय् नं इपिं लिसे स्‍वापु तये मते, छिमिसं थ्‍व उजं पालन यात धाःसा छिपिं बल्‍लाइ अले छिमिसं थ्‍व देशयागु भिंगु भिंगु नसा नइ। अले थ्‍व देश छिमि सन्‍तानयागु अधिकारय् न्‍ह्याबलें दयाच्‍वनी।’


\par }{\PP \VS{13}“जिमिगु मभिंगु ज्‍या व तःधंगु दोषया कारणं जिमिसं दुःख स्‍यूगु जूसां छि, जिमि परमेश्‍वरं जिमित दयेमाःगु सजाँय स्‍वयाः कम सजाँय बियादिल। अले छिं जिमि छुं मनूतय्‌त छेँ लितहयादिल।

\VS{14}छु जिमिसं हाकनं छिगु खँ मन्‍यंसे थज्‍याःगु घच्‍चाइपुगु ज्‍या याइपिंलिसें ब्‍याहाया स्‍वापु तयेगु ला? छु छिं तंचायाः छम्‍ह हे ल्‍यंमदय्‌कः नाश यानामदी ला?

\VS{15}परमप्रभु इस्राएलयाम्‍ह परमेश्‍वर, छि धर्मीम्‍ह खः। छिं जिमित म्‍वाका तयादीगु दु। थन जिपिं थःगु दोषनापं छिगु न्‍ह्यःने दु, खःला थुकिं यानाः जिपिं मध्‍ये छम्‍ह नं छिगु न्‍ह्यःने दने मफये धुंकूगु खः।”




\par }\Chap{10}{\SH मनूतय्‌सं पाप मानय् याःगु
\par }
{\PP \VerseOne{1}एज्रा परमेश्‍वरया देगःया न्‍ह्यःने बँय् भ्‍वसुलाः ख्‍वख्‍वं पाप मानय् यानाः प्रार्थना यानाच्‍वंबलय् हे ग्‍वाः ग्‍वाः इस्राएली मिजं, मिसा व मस्‍त वयागु प्‍यखें मुन। इपिं नं ह्वाँय्‌ह्वाँय् ख्‍वल।

\VS{2}अनं लिपा एलामया परिवारयाम्‍ह यहीएलया काय् शकन्‍याहं एज्रायात धाल, “झीसं थ्‍व देशयापिं मेगु जातियापिं मिस्‍त ब्‍याहा यानाः थः परमेश्‍वरया आज्ञा पालन मयानागु दु, अय्‌नं इस्राएलया निंतिं अज्‍ज नं छुं आशा दनि।

\VS{3}अथे जुयाः आः झीसं झी प्रभुयागु व थः परमेश्‍वरयागु आज्ञा मानय् याइपिनिगु सल्‍लाहकथं थज्‍याःपिं सकलें मिस्‍त व इमि मस्‍ततय्‌त त्‍वःतेत परमेश्‍वरया न्‍ह्यःने छगू बाचा चीनु। अले व्‍यवस्‍थाकथं ज्‍या यायेनु।

\VS{4}छि दनादिसँ, छाय्‌धाःसा थ्‍व खँ छिगु हे ल्‍हातय् दु, जिपिं छिनापं दु, मग्‍यासे थ्‍व ज्‍या यानादिसँ।”


\par }{\PP \VS{5}थथें हे एज्रां मू पुजाहारीत, लेवीत व सकल इस्राएलीतय्‌त शकन्‍याहं धाःथें ज्‍या याये धकाः पाफय्‌कल। अले इमिसं पाफल।

\VS{6}अनं लिपा एज्रा परमेश्‍वरयागु देगःया न्‍ह्यःनं एल्‍यासीबया काय् येहोहानानया कोथाय् वन। अन च्‍वंतले एज्रां छुं नं मनः, लः नं मत्‍वं, छाय्‌धाःसा बेबिलोनं लिहां वःपिनिगु अपराधं यानाः वया नुगः ख्‍वः।


\par }{\PP \VS{7}अनंलि बेबिलोनं लिहांवःपिं सकल मनूत यरूशलेमय् मुनेत यहूदा व यरूशलेम न्‍यंक खबर छ्वल।

\VS{8}स्‍वन्‍हुया दुने सुं वइ मखु हाकिमत व न्‍याय याइपिनिगु फैसला कथं वयागु फुक्‍क धन-सम्‍पत्ति जफत जुइ, अले वं थःम्‍हं थःत बेबिलोनं लिहां वःपिनिगु सभां पितिनाछ्वइ धकाः नं नायःतय्‌सं आज्ञा बिल।


\par }{\PP \VS{9}स्‍वन्‍हुया दुने, गुंगूगु लाया निइन्‍हुखुन्‍हु\FTNT{*}{{\FR 10:9 }{\FR{१०:९
}}{\FT{ई.पु. ४५८ डिसेम्‍बर १९ य् गुंगूगु लाया नीन्‍हुखुन्‍हु}}} यहूदा व बेन्‍यामीनया सकलें मनूत यरूशलेमय् मुन। सकलें मनूत थ्‍व तःधंगु घटनां यानाः दुखी जुयाः अले तसकं वा वयाः चिकुसे च्‍वंगुलिं थुरथुर खानाः परमप्रभुया देगःया न्‍ह्यःने चुकय् च्‍वनाच्‍वन।

\VS{10}अले पुजाहारी एज्रां दनाः इमित धाल, “छिमिसं विदेशी मिस्‍तलिसें ब्‍याहा यानाः अपराध याःगु दु, अले थुकिं यानाः इस्राएलया दोष अप्‍वः जूगु दु।

\VS{11}उकिं आः थः पुर्खाया परमप्रभु झी परमेश्‍वरया न्‍ह्यःने थथःगु पाप मानय् या। वय्‌कःया इच्‍छा पूवंकि अले विदेशी मनूतपाखें व छिमि विदेशी कलाःपाखें छिपिं ब्‍यागलं च्‍वँ।”


\par }{\PP \VS{12}अले सभाय् मूंपिं सकल मनूतय्‌सं तःसलं लिसः बिल, “छिं गथे धयादिल, जिमिसं अथे हे याये।

\VS{13}अय्‌नं थन यक्‍व मनूत दु। अले वा वयाच्‍वंगु दु, उकिं जिपिं पिने दनाच्‍वने फइ मखु। थ्‍व ज्‍या छन्‍हुनिन्‍हुं सिधइ मखु, छाय्‌धाःसा थ्‍व खँय् जिपिं मध्‍ये यक्‍वसिनं पाप यानागु दु।

\VS{14}झी हाकिमतय्‌सं सकल मनूतय्‌गु लागि ज्‍या यानाबीमाः। परमेश्‍वरया तं क्‍वमलाःतले व थ्‍व ज्‍या सिमधःतले झीगु शहरय् ग्‍वःम्‍हसिनं विदेशी मिसा ब्‍याहा याःगु दु, इपिं क्‍वःछिनातःगु इलय् थःगु शहरयापिं थकालित व न्‍याय याइपिंलिसें वयेगु यायेमाः।”


\par }{\PP \VS{15}असाहेलया काय् जोनाथन व तिक्‍भाया काय् याजयाहं जक मशुल्‍लाम व लेवी सब्‍बतैया पंलिनाः थुकियागु विरोध यात।


\par }{\PP \VS{16}अय्‌नं ज्‍वनायंकाः लितः छ्वयाहःपिन्‍सं अथे हे यात – पुजाहारी एज्रां परिवार परिवारयापिं मू मू मनूत ल्‍यल। वं छगू छगू परिवार पुचलं छम्‍ह छम्‍ह मनू ल्‍यल। छम्‍ह छम्‍ह मनूयात नां काकां ल्‍यःगु खः। अले झिगूगु लाया न्‍हापांगु दिनंनिसें\FTNT{†}{{\FR 10:16 }{\FR{१०:१६
}}{\FT{ई.पु. ४५८ डिसेम्‍बर २९ य् झिगूगु लाया न्‍हापांगु दिनंनिसें
}}} इमिसं थ्‍व खँया बारे गय् गथे खः धकाः स्‍वयेगु ज्‍या शुरु यात।

\VS{17}अले न्‍हापांगु लाया न्‍हापांगु दिं तक\FTNT{‡}{{\FR 10:17 }{\FR{१०:१७
}}{\FT{ई.पु. ४५७ मार्च २७ य् न्‍हापांगु लाया न्‍हापांगु दिं तक}}} इमिसं विदेशी मिस्‍त ब्‍याहा याःपिं मिजंतय्‌गु बारे गय् गथे खः धकाः स्‍वयेगु ज्‍या सिधय्‌कल।


\par }{\SH विदेशी मिस्‍तलिसें ब्‍याहा याःपिनिगु नां धलः-
\par }
{\PP \VS{18}विदेशी मिस्‍त ब्‍याहा याःपिं पुजाहारी परिवारं –

\par }{\PP योसादाकया काय् येशूअ व वया दाजुकिजापिनि परिवारं – मासेयाह, एजीएजर, यारीब व गदल्‍याह खः।

\VS{19}इमिसं थःथः कलाः त्‍वःतेगु बचं बिल, अले इमिसं दोषबलिकथं थथःगु बथानं छम्‍ह छम्‍ह भ्‍याःचा नं हल।


\par }{\PP \VS{20}इम्‍मेरया परिवारं – हनानी व जबदियाह।


\par }{\PP \VS{21}हारीमया परिवारं – मासेयाह, एलिया, शमायाह, यहीएल व उज्‍जियाह।


\par }{\PP \VS{22}पशहूरया परिवारं – एल्‍योएनै, मासेयाह, इश्‍माएल, नतनेल, योजाबाद व एलासा।


\par }{\PP \VS{23}लेवीतपाखें – योजाबाद, शिमी, कलीता धाःम्‍ह केलायाह, पतहियाह, यहूदा व एलीएजर।


\par }{\PP \VS{24}म्‍ये हालीपिंपाखें – एल्‍यासीब।

\par }{\PP देगलय् पिवाः च्‍वनिपिंपाखें – शल्‍लूम, तेलेम व ऊरी।


\par }{\PP \VS{25}अले मेपिं इस्राएलीतपाखें –

\par }{\PP परोशया परिवारं – रम्‍याह, यिज्‍याह, मल्‍कियाह, मियामीन, एलाजार, मल्‍कियाह व बनायाह।


\par }{\PP \VS{26}एलामया परिवारं – मत्तन्‍याह, जकरिया, यहीएल, अब्‍दी, यरेमोत व एलिया।


\par }{\PP \VS{27}जत्तूया परिवारं – एल्‍योएनै, एल्‍यासीब, मत्तन्‍याह, यरेमोत, जाबाद व अजीजा।


\par }{\PP \VS{28}बेबैया परिवारं- येहोहानान, हनन्‍याह, जब्‍बै व अत्‍लै।


\par }{\PP \VS{29}बानीया परिवारं – मशुल्‍लाम, मल्‍लूक, अदायाह, याशूब, शाल व यरेमोत।


\par }{\PP \VS{30}पहत-मोआबया परिवारं – अदना, केलाल, बनायाह, मासेयाह, मत्तन्‍याह, बजलेल, बिन्‍नूई व मनश्‍शे।


\par }{\PP \VS{31}हारीमया परिवारं- एलीएजर, यिशियाह, मल्‍कियाह, शमायाह, शिमेओन,

\VS{32}बेन्‍यामीन, मल्‍लूक व शमरयाह।


\par }{\PP \VS{33}हाशूमया परिवारं – मत्तनै, मत्तता, जाबाद, एलीपेलेत, येरेमै, मनश्‍शे व शिमी।


\par }{\PP \VS{34}बानीया परिवारं – मादै, अम्राम, ऊएल,

\VS{35}बनायाह, बेदयाह, कलूही

\VS{36}भन्‍याह, मरेमोत, एल्‍यासीब

\VS{37}मत्तन्‍याह, मत्तनै व यासू।


\par }{\PP \VS{38}बिन्‍नूईया परिवारं – शिमी,

\VS{39}शेलेम्‍याह, नातान, अदायाह,

\VS{40}मक्‍नादबै, शाशै, शारै,

\VS{41}अज्रेल, शेलेम्‍याह, शमरयाह

\VS{42}शल्‍लूम, अमर्याह व योसेफ।


\par }{\PP \VS{43}नेबोया परिवारं – यीएल, मत्तित्‍याह, जाबाद, जबीना, यद्दै, योएल व बनायाह।


\par }{\PP \VS{44}थुपिं सकसिनं विदेशी मिस्‍तलिसें ब्‍याहा याःगु खः। थुपिं मध्‍ये छुं मनूतय् थुपिं बिदेशी मिस्‍तपाखें मचाखाचा नं दुगु खः।

\par }