\NormalFont\ShortTitle{एस्‍तर}

{\MT एस्‍तरया सफू

\par }{\IMT म्‍हसीका

\par }{\IP एस्‍तरया सफुलिइ जूगु घटना फारस देशयाम्‍ह जुजु अहासूरस चिकुलाबलय् च्‍वनीगु दरबारय् जूगु खः।

\par }{\IP व हे दरबारयाम्‍ह रानी एस्‍तर थ्‍व सफूयाम्‍ह मू मनू खः। व मां बौ मदुम्‍ह छम्‍ह यहूदी खः। वया तःबाया काय् मोर्दकैनं वयात थःम्‍ह म्‍ह्याय् थें यानाः लहिनातःगु खः। व तसकं बांलाःम्‍ह व ब्‍याहा मजूनिम्‍ह मिसा खः। अथे जुयाः हे व रानी जुइदत।

\par }{\IP वं ज्‍यान पानाः यहूदीतय्‌त इमि शत्रुतय्‌गु ल्‍हातं नाश जुइगुपाखें बचय् यात। व खँ थ्‍व सफुलिइ बांलाक च्‍वयातःगु दु।

\par }{\IP पूरीम धाःगु नखः गथे यानाः शुरु जुल अले उकिया अर्थ छु खः धकाः नं थ्‍व सफुलिइ च्‍वयातःगु दु।

\par }{\IP थ्‍व सफू सुनां च्‍वःगु धकाः सी मदु। अय्‌नं यहूदी जातिया बारे बांलाक स्‍यूम्‍ह मनुखं थ्‍व च्‍वःगु खः धकाः झीसं सीकाकाये फु।

\par }{\IP थ्‍व सफू ४६५ ई.पू.पाखे अहासूरस सीधुंकाः च्‍वःगु खः। थ्‍व सफूया घटना एज्रा व नहेम्‍याहया सफूया घटना स्‍वयाः छगू पुस्‍ता न्‍ह्यः जूगु खः।

\par }{\IOT धलः पौ

\par }{\IO एस्‍तर रानी जूगु
{\IOR{१:१–२:२३}}

\par }{\IO हामानं यहूदीतय्‌त नाश यायेगु ग्‍वसाः ग्‍वःगु
{\IOR{३:१–५:१४}}

\par }{\IO हामानयात ज्‍यान सजाँय ब्‍यूगु
{\IOR{६:१–७:१०}}

\par }{\IO यहूदीतय्‌सं थः शत्रुतय्‌त बुकूगु
{\IOR{८:१–१०:३}}

\par }{\IB \par }
{\MT एस्‍तर



\par }\ChapOne{1}{\SH वश्‍ती रानीपाखें अहासूरस जुजुया अपमान
\par }
{\PP \VerseOne{1}अहासूरस जुजुया पालय् जूगु घटनात थन बयान यानातःगु दु। उगु इलय् थ्‍व हे अहासूरस जुजुं भारतंनिसें कूश देश तक सछि व निइन्‍हय्‌गू प्रान्‍तय् शासन याइगु खः।

\VS{2}उबलय् अहासूरस महाराजं थःगु राजधानी शूशनय् च्‍वंगु गद्दीं शासन याइगु खः।

\VS{3}वं शासन याःगु स्‍वदँ दुबलय् थः फुक्‍क भारदारत व हाकिमतय्‌त सःताः तःधंगु भ्‍वय् न्‍याय्‌कल। राजकुमारपिं, फारसी व मादी सेनातय् मू नायःत व प्रान्‍त प्रान्‍तया बडा-हाकिमत नं लाय्‌कुलिइ थ्‍यंकः वल।

\VS{4}सछि व चयन्‍हु तक जुजुं थःगु राज्‍ययागु झःझः धाःगु तःजिगु सम्‍पत्ति व वैभव क्‍यन।


\par }{\PP \VS{5}अनं लिपा जुजुं थःगु राजधानी शूशन शहरय् च्‍वंपिं तःधंपिं, चिधंपिं, सकलें मनूतय्‌त सःताः भ्‍वय् नकल। थुकथं जुजुया लाय्‌कूया न्‍ह्यःने च्‍वंगु बगैँचाय् भ्‍वय् नयेगु ज्‍या न्‍हय्‌न्‍हु तक जुल।

\VS{6}बगैँचाय् तुयुगु व वँचुगु सूती कापःया पर्दात यख्‍खानातःगु खः। उपिं पर्दात दुरु ल्‍वहंया थामय् दुगु वहःया चाःचाय् तुयुगु व प्‍याजी रंगयागु सूती कां चिनातःगु दु। ह्याउँगु ल्‍वहं, दुरु ल्‍वहं, मोती व मेमेगु मू वंगु ल्‍वहँतं छाय्‌पिया तःगु बँय् लुँ व वहःया सोफात तयातःगु दु।


\par }{\PP \VS{7}थीथी कथंयागु लुँयागु ख्‍वल्‍चाय् जुजुं दरबारय् त्‍वनीगु दाखमद्य नुगः मस्‍यासें सकसितं त्‍वनेत इनाबिल।

\VS{8}अन सुयातं करं त्‍वंकेगु नियम मदु। बरु फुक्‍क मनूतय्‌गु इच्‍छा थुइकी धकाः महाराजं थःगु धुकुतिं दाखमद्य त्‍वंकीपिं च्‍यःतय्‌त उजं बियादिल।


\par }{\PP \VS{9}उगु हे इलय् रानी वश्‍तीं नं जुजु अहासूरसया लाय्‌कुलिइ मिसातय्‌त सःताः भ्‍वय् नकल।


\par }{\PP \VS{10}न्‍हय्‌न्‍हु खुन्‍हु महाराज नं दाखमद्य त्‍वनाः लसतां हनाच्‍वन। अले वं थःगु सेवा याइपिं न्‍हय्‌म्‍ह नपुंसकत महूमान, बिज्‍था, हर्बोना, बिग्‍ता, अबगथा, जेथेर व कर्कासयात सःतल।

\VS{11}इमित रानी वश्‍तीयात श्रीपेच पुइकाः थःथाय् हजि धकाः जुजुं उजं बिल। रानी तसकं बांलाःम्‍ह हिसि दुम्‍ह जुयाच्‍वन। उकिं वं वयागु हिसि सकल मनूत व भारदारतय् न्‍ह्यःने क्‍यने मास्‍ति वय्‌कूगु खः।

\VS{12}इमिसं वनाः महाराजयागु उजं रानी वश्‍तीयात न्‍यंकल। तर रानी वये मानय् मजुल। उकिं जुजु तसकं तम्‍वल, तमं मि जुल।


\par }{\PP \VS{13}नियम कानूनकथं छु याःसा जी धकाः सःस्‍यूपिं मनूतय्‌के महाराजं सल्‍लाह काल।

\VS{14}महाराजं अप्‍वः यानाः देशया कानून व नियम स्‍यूपिं फारस व मादीया न्‍हय्‌म्‍ह भारदारत कर्शेना, शेथार, अद्‍माथा, तर्शीश, मेरेस, मर्सेना व ममूकानपिन्‍के सल्‍लाह काइगु खः। इपिं महाराजलिसे सतीपिं खः, थुपिं न्‍हय्‌म्‍ह महाराजया न्‍ह्यःने वनेगु अधिकार दुपिं खः अले इमित देशय् तःधंगु मान व पद नं बियातःगु खः।

\VS{15}महाराजं इमित न्‍यन, “नपुंसकपाखें जिं बियागु उजं मानय् मयाइम्‍ह रानी वश्‍तीयात गज्‍याःगु सजाँय बी माली? कानूनं छु धाइ?”


\par }{\PP \VS{16}अले ममूकानं महाराज व सकलें भारदारतय् न्‍ह्यःने थथे लिसः बिल, “रानी वश्‍तीं महाराजयागु जक मखु महाराज अहासूरसया फुक्‍क प्रान्‍तया भारदार व मनूतय्‌गु बेइज्‍जत याःगु दु।

\VS{17}रानीं थथे याःगु ज्‍या फुक्‍क मिसातय्‌सं न्‍यनी अले थुकिं यानाः इमिसं नं थः भाःतयात मानय् मयाइ। अले इमिसं थथे धाइ, ‘महाराज अहासूरसं रानी वश्‍तीयात थःथाय् हयेत उजं बियादिल तर रानी वये मानय् मजुल।’

\VS{18}रानीं थुकथं व्‍यवहार याःगु खँ फारस व मादीया भारदारतय् कलाःपिन्‍सं न्‍यनेवं हे इमिसं नं थः भाःतपिन्‍त अथे हे व्‍यवहार याइ। अले थुकिं यानाः फुक्‍कभनं थः भाःतपिन्‍त हनाबना तयेगु त्‍वःताछ्वइ अले भाःतपिं थः कलाःपिंनापं तम्‍वइ।


\par }{\PP \VS{19}“छसपोलया इच्‍छा दःसा वश्‍ती रानी थनिंनिसें गुबलें छसपोलया न्‍ह्यःने वये दइ मखु धकाः शाही उजं बियादिसँ। थ्‍व उजं फारस व मादीतय्‌गु कानूनय् गुबलें महिलिगुकथं च्‍वकादिसँ। अले वश्‍ती रानी स्‍वयाः बहःम्‍ह व बांलाःम्‍ह मिसायात रानी जुइ बियादिसँ।

\VS{20}थुकथं जुजुयागु शाही उजं देशय् सकसितं न्‍यंकीबलय् तःमि, चीमि सकलें मिसापिन्‍सं थःथः भाःतपिनिगु हनाबना तयेगु याइ।”


\par }{\PP \VS{21}जुजु व सकलें भारदारपिन्‍सं थ्‍व सल्‍लाह यय्‌कल अले महाराजं ममूकानया सल्‍लाहकथं ज्‍या यात।

\VS{22}अनंलि सकल मिजंत थथःगु छेँय् मालिक जुइ अले वयागु उजं सकल छेँजःपिन्‍सं मानय् याये हे माः धकाः महाराजं फुक्‍क प्रान्‍तय् थीथी भाय् ल्‍हाइपिन्‍त इमिगु थथःगु भाषां व लिपिकथं थःगु उजं च्‍वयाछ्वत।




\par }\Chap{2}{\SH न्‍हूम्‍ह रानी माःगु
\par }
{\PP \VerseOne{1}थनंलिपा थःगु तं क्‍वलाये धुंकाः जुजुं वश्‍ती रानी वं याःगु ज्‍याया विरोधय् पिकाःगु उर्दी लुमंकाच्‍वन।

\VS{2}अथे जुयाः जुजुयात सल्‍लाहबीपिं थः भारदारतय्‌सं थथे सल्‍लाह बिल, “छसपोलया निंतिं बांबांलाःपिं ब्‍याहा मजूनिपिं मिसात मालेत छ्वयादिसँ।

\VS{3}छसपोलं थः भारदारतय्‌त देशया फुक्‍क प्रान्‍तय् दुपिं बांबांलाःपिं बिया मछ्वनिपिं मिसात राजधानी शूशनय् च्‍वंगु मिसात तइगु दुनेया लाय्‌कुलिइ हयेत उजं बियादिसँ। अले इमित जुजुया मिसात कःघाना च्‍वंम्‍ह नपुंसक हेगेयात जिम्‍मा बियादिसँ। इमित थीथी कथंया समाः ज्‍वलं नं बियादिसँ।

\VS{4}अले छसपोलं गुम्‍ह मिसा यय्‌कादी वयात हे वश्‍ती रानीया पलेसा रानी दय्‌कादिसँ।” जुजुयात थ्‍व सल्‍लाह येल अले वं अथे हे यात।


\par }{\PP \VS{5}राजधानी शूशनय् मोर्दकै नां दुम्‍ह छम्‍ह यहूदी च्‍वनीगु जुयाच्‍वन। मोर्दकै याईरया काय्, शिमीया छय्‌ व कीशया छुइ अले बेन्‍यामीन कुलयाम्‍ह खः।

\VS{6}बेबिलोनया जुजु नबूकदनेसरं यहूदाया जुजु यहोयाकीननापं ज्‍वनाः यरूशलेमं यंकूपिनिगु पुचलय् मोर्दकैया परिवार नं दुगु जुयाच्‍वन।

\VS{7}मोर्दकैया एस्‍तर नांयाम्‍ह ककाया म्‍ह्याय् छम्‍ह दु। एस्‍तरया हिब्रू नां हदस्‍सा खः। व तसकं बांलाःम्‍ह व हिसि दुम्‍ह खः। वया मां-बौ सीधुंकाः मोर्दकैं वयात थः म्‍ह्याय् थें यानाः लहिनातःगु खः।


\par }{\PP \VS{8}जुजुया उजं न्‍यंके धुंकाः राजधानी शूशनय् यक्‍व मिसात हल। उपिं मध्‍ये एस्‍तर नं छम्‍ह खः। अले वयात नं मिसात च्‍वनीगु दुनेया लाय्‌कुलिइ जुजुया मिसात कःघाना च्‍वंम्‍ह नपुंसक हेगेयात जिम्‍मा बिल।

\VS{9}एस्‍तरयात खनाः हेगे तसकं लय्‌तायाः वयात यय्‌कल अले एस्‍तरं वपाखें दया काये खन। थथें हे वं एस्‍तरयात समाः यायेत समाः ज्‍वलं व थीथी कथंया नसाज्‍वलं हयाबिल। एस्‍तरयात मिसात च्‍वनीगु लाय्‌कूया दुनेयागु दक्‍वसिबय् बांलाःगु थासय् यंकातल अले वयात समाः यायेत न्‍हय्‌म्‍ह लाय्‌कुलिइ ल्‍ययातःपिं भ्‍वातिं छ्वत।


\par }{\PP \VS{10}मोर्दकैया आज्ञा कथं एस्‍तरं थः छम्‍ह यहूदी खः धयागु खँ सुपिकातःगु जुयाच्‍वन।

\VS{11}एस्‍तरयात छुं जुइ ला धकाः सीकेत मोर्दकै न्‍हियान्‍हिथं मिसात तइगु छेँया चुकया लिक्‍क चाःहिला च्‍वनीगु

\VS{12}मिसायात महाराज अहासूरसया न्‍ह्यःने यंके न्‍ह्यः वयात दच्‍छि थीथी कथं समाः यायेगु याइ, खुला तक मूर्रया चिकं व खुला तक चिकं व अत्तरया चिकं नं थाकेगु याइ। अले तिनि छम्‍ह छम्‍ह यानाः पालंपाः जुजुयाथाय् यंकीगु खः।

\VS{13}सुं नं मिसा जुजुया लाय्‌कुलिइ वनीबलय् वं फ्‍वंगु न्‍ह्याथें ज्‍याःगु खँ वयात मिसात तइगु छेँनं यंके बी।

\VS{14}बहनी व जुजु थः च्‍वनीगु क्‍वथाय्‌ वनीगु अले कन्‍हय् सुथय् व मिसात तइगु मेगु छेँय्‌ नपुंसक शाश्‍गजया जिम्‍माय् वनीगु खः। जुजुं नां कयाः मसःतुतले व हाकनं जुजुयाथाय् वने दइ मखु।


\par }{\SH एस्‍तर रानी जूगु
\par }
{\PP \VS{15}एस्‍तरया बौ अबीहेल खः। व मोर्दकैया कका खः। थ्‍व हे मोर्दकैया थः म्‍ह्याय् थें लहिनातःम्‍ह एस्‍तरया जुजुयाथाय् वनेगु पाः वल। वं मिसातय्‌त कःघाना च्‍वंम्‍ह नपुंसक हेगें सल्‍लाह ब्‍यूगु खँ बाहेक मेगु छुं नं मयंकू। एस्‍तरयात खँक्‍वसिनं तसकं बांलाः ताय्‌केगु खः।


\par }{\PP \VS{16}थुकथं अहासूरसं राज्‍य याःगु न्‍हय्‌दँया तेबेत धाइगु झिला दुबलय् एस्‍तरयात जुजु च्‍वनेगु थासय् यंकल।

\VS{17}जुजुं मेपिं ब्‍याहा मजूनिपिं मिसातय्‌त स्‍वयाः एस्‍तरयात यक्‍वः माया यात। अले वयात तसकं यय्‌कल। अले वयागु छेनय् श्रीपेच पुइकाः वश्‍तीया थासय् वयात रानी यात।

\VS{18}अनंलि जुजुं एस्‍तरयात तःधंगु मान बियाः सकल भारदारत, हाकिमतय्‌त सःताः तःधंगु भ्‍वय् न्‍याय्‌कल। अले जुजुं फुक्‍क प्रान्‍तय् बिदा बीगु घोषणा यात अले जुजुं बीमाःगु कोसेलि इनाबिल।


\par }{\SH मोर्दकैनं जुजुयागु ज्‍यान बचय् याःगु
\par }
{\PP \VS{19}निक्‍व खुसि जुजुं ब्‍याहा मजूनिपिं मिसात मुंकूबलय् मोर्दकै जुजुया लाय्‌कूया मू ध्‍वाखाय् च्‍वनाच्‍वंगु खः।

\VS{20}मोर्दकैनं धाथें एस्‍तरं थः यहूदी खः धयागु खँ सुयातं मसीकू। थ्‍व खँ मोर्दकैनं धाःगु खः अले वं थ्‍व खँ मचां थें बांलाक मानय् यात।


\par }{\PP \VS{21}छन्‍हु मोर्दकै जुजुया ध्‍वाखाय् च्‍वनाच्‍वंबलय् निम्‍ह जुजु ध्‍वाखा पिवाः बिग्‍थाना व तेरेश जुजुनापं असन्‍तोष जुयाः जुजुयात स्‍यायेगु ग्‍वसाः ग्‍वल।

\VS{22}थ्‍व मोर्दकैनं सियाः एस्‍तर रानीयात धयाबिल। रानीं मोर्दकैया नां कयाः जुजुयात थ्‍व खँ धयाबिल।

\VS{23}थ्‍व खँयात कयाः न्‍यंकं दुवालाः स्‍वःबलय् धात्‍थें खः धयागु दसि लुल अले जुजुं उपिं निम्‍ह मनूयात थामय् यख्‍खायाः स्‍यानाबिल। थुपिं फुक्‍कं खँ जुजुयागु न्‍ह्यःने इतिहासया सफुलिइ च्‍वल।




\par }\Chap{3}{\SH यहूदीतय्‌त नाश यायेगु हामानया ग्‍वसाः
\par }
{\PP \VerseOne{1}छुं ई लिपा अहासूरस जुजुं अगागी हम्‍मदाताया काय् हामानयात वनापं ज्‍या याइपिं मेपिं भारदारत स्‍वयाः अप्‍वः पद थकयाः देय्‌या प्रधान मन्‍त्री यात।

\VS{2}सकल भारदारतय्‌सं जुजुं उजं ब्‍यूकथं हामानयात पुलिं चुयाः भागि याइगु खः। मोर्दकैनं धाःसा वयात पुलिं चुयाः भागि याइ मखुगु जुयाच्‍वन।


\par }{\PP \VS{3}छन्‍हु लाय्‌कूया हाकिमतय्‌सं मोर्दकैयात न्‍यन, “छिसं छाय् जुजुया उजं मानय् मयानागु?”

\VS{4}इमिसं न्‍हियान्‍हिथं वयात थथे हे जक न्‍यनीगु। तर वं उमिगु खँयात वास्‍ता हे मयाः। थथे मोर्दकैनं मानय् मयाःगु खँ हामानं सह याइ कि मयाइ धकाः सीकेगु निंतिं इमिसं हामानयात थ्‍व खँ न्‍यंक वन। छाय्‌धाःसा “जि यहूदी खः” धकाः मोर्दकैनं इमित धाःगु खः।


\par }{\PP \VS{5}मोर्दकैनं पुलिं चुयाः भागि मयाःगु खँ हामानं सिल अले व तसकं तम्‍वल।

\VS{6}हामानं मोर्दकै यहूदी खः धयागु खँ सिसेंलि वयात जक सजाँय मब्‍युस्‍य अहासूरसया फुक्‍क देशय् च्‍वंपिं यहूदीतय्‌त व मोर्दकैयात स्‍यायेगु उपाय माल।


\par }{\PP \VS{7}अहासूरस जुजुया झिनिदँया न्‍हापांगु ला वा निसान लाय् हामानया न्‍ह्यःने न्‍हि व ला क्‍वःछीगु निंतिं इमिसं चिट्ठा तल। व चिट्ठायात “पूर” धकाः धाइगु खः। चिट्ठा झिंनिला दुखुन्‍हु वा अदार ला खुन्‍हु लात।


\par }{\PP \VS{8}अले हामानं अहासूरस जुजुयात धाल, “छसपोलया राज्‍य दुने छगू जाति देय्‌या फुक्‍क प्रान्‍तय् मनूतय् दथुइ च्‍वनाच्‍वंगु दु। इपिं ब्‍यागल च्‍वना वयाच्‍वंगु दु। इमिगु रितिथिति मेगु फुक्‍क जातितय्‌गु स्‍वयाः पा। इमिसं छसपोलया नियम कानून नं मानय् मयाः। छिसं इमित सह यानाच्‍वनेगु बांलाः मजू।

\VS{9}यदि छसपोलया इच्‍छा दत धाःसा इमित नाश यानाछ्वयेगु निंतिं छगू उजं पौ च्‍वयाबियादिसँ। थ्‍व ज्‍या याइपिं छसपोलया हाकिमतय्‌गु निंतिं जिं जुजुया धुकुति जम्‍मा यायेत स्‍वगू लाख पिइद्वः किलोग्राम वहः बी।”


\par }{\PP \VS{10}अले जुजुं राज्‍यया छाप दुगु अंगू थःगु पचिनं त्‍वयाः यहूदीतय् शत्रु हम्‍मदाताया काय् हामानयात बियादिल।

\VS{11}जुजुं हामानयात धाल, “थ्‍व वहः थके ति! उपिं मनूतय्‌त छन्‍त छु याये मास्‍ति व व हे या!”


\par }{\PP \VS{12}अनंलि न्‍हापांगु लाया झिंस्‍वन्‍हु खुन्‍हु जुजुया सकल छ्यान्‍जेतय्‌त सःतल। अले हामानया उजंकथं जुजुया मन्‍त्रीत, फुक्‍क प्रान्‍तयापिं बडा-हाकिमत अले देशया थीथी जातियापिनिगु नायःतय्‌त अहासूरसया नामय् व जुजुयागु हे छाप तयाः इमिगु थःगु हे भाषां पौ च्‍वयाः छ्वत।

\VS{13}उजं पौ ज्‍वनाः हुलाकीत देशया फुक्‍क प्रान्‍तय् वन। उकी थ्‍व उजं दु, अदार धाइगु झिंनिलाया झिंस्‍वन्‍हु खुन्‍हु फुक्‍क यहूदीतय्‌त, ल्‍याय्‌म्‍हपिं, बुरापिं, मिसात, मस्‍तय्‌त छन्‍हु हे स्‍यानाछ्व। भचानं दयामाया मयासें इमित स्‍यानाछ्व अले इमिगु सम्‍पत्ति लाका का।

\VS{14}थ्‍व उजं फुक्‍क प्रान्‍तय् कानूनकथं पिकाः अले मनूत उखुन्‍हुया लागिं थम्‍हं यायेमाःगु ज्‍या यायेत तयार जू धकाः थ्‍व जुजुया उजं देशयापिं फुक्‍क मनूतय्‌थाय् छ्वल।


\par }{\PP \VS{15}जुजुया उजं राजधानी शूशनय् च्‍वंपिं सकल प्रजातय्‌त न्‍यंकल। हुलाकीत याकनं वनाः थ्‍व समाचार प्रान्‍त प्रान्‍तय् थ्‍यंकल। शूशन शहरय् हलचल जुल। जुजु व हामान धाःसा त्‍वनेत फेतुल।




\par }\Chap{4}{\SH मोर्दकैनं एस्‍तरयाके ग्‍वाहालि फ्‍वंगु
\par }
{\PP \VerseOne{1}थ्‍व फुक्‍क खँ न्‍यनेवं मोर्दकैनं थःगु वसः खुत, भांग्रा फिनाः नलीं बुलाः तःसलं हालाः विलाप यायां शहरया प्‍यखेरं चाःहुलाजुल।

\VS{2}व राजदरबारया मू ध्‍वाखा तक वन, छाय्‌धाःसा भांग्रा फिनातःम्‍ह सुं नं मनू दरबारय् दुने दुहां वने दइ मखु।

\VS{3}जुजुया उजं न्‍यंकूगु फुक्‍क प्रान्‍तय् यहूदीत ख्‍वख्‍वं अपसं च्‍वनाः तसकं दुःख मन तायेकाः विलाप यात। इपिं मध्‍ये यक्‍वसिनं भांग्रा फिनाः नउलय् ग्‍वारातुलाच्‍वन।


\par }{\PP \VS{4}एस्‍तर रानीया भ्‍वातिं व नपुंसकत वयाः मोर्दकैनं छु याःगु खः व वयात न्‍यंकल, अले एस्‍तरं तसकं दुःख मन ताय्‌कल। भांग्रा त्‍वयाः लं फ्‍यु धा धकाः मोर्दकैया निंतिं लं बियाछ्वत। तर वं व मकाल।

\VS{5}अनंलि एस्‍तरं थःगु सेवा यायेत तयातःम्‍ह जुजुया छम्‍ह नपुंसक हताकयात सःताः मोर्दकैयात छु दुःख परेजुया च्‍वंगु दु, छाय् थथे यानागु धकाः न्‍यना वा हुँ धकाः छ्वत।

\VS{6}हताक दरबारया लुखा न्‍ह्यःने च्‍वंगु शहरया चकंगु चोकय् वनाः मोर्दकैयात नापलाः वन।


\par }{\PP \VS{7}अले मोर्दकैनं थःत छु जुयाच्‍वंगु खः व फुक्‍क खँ व हामानं यहूदीतय्‌त नाश यायेगु निंतिं गुलि धिबा जुजुया धुकुतिइ बी धकाः धाःगु खः व नं हताकयात कनाबिल।

\VS{8}यहूदीतय्‌त नाश यायेगु उजं दुगु व शूशनय् पिकाःगु जुजुया उजं पौया छगू नक्‍कल वं हताकयात बिल। व यंका एस्‍तरयात ब्‍यु अले फुक्‍क खँ वयात कं अले वं जुजुयाथाय् वनाः धयाबीमा व थःगु जातिया मनूतय्‌के जुजुया दया दयेमा धकाः मोर्दकैनं एस्‍तरयाथाय् बुखँ बीत हताकयात लितछ्वल।

\VS{9}हताकं एस्‍तरयाथाय् वनाः मोर्दकैनं धाःगु फुक्‍कं खँ न्‍यंकाबिल।


\par }{\PP \VS{10}अले एस्‍तरं हताकपाखें हाकन थ्‍व बुखँ मोर्दकैयाथय् धयाछ्वत,

\VS{11}“भारदारतय्‌सं व प्रान्‍तया फुक्‍क थासय् च्‍वंपिं मनूतय्‌सं जुजुया थ्‍व आज्ञा सि हे स्‍यू, सुं नं मनू, व मिसा जुइमा वा मिजं जुइमा जुजुं मसःतुसे दुनेया चुकय् दुहां वल धाःसा वयात स्‍यानाछ्वइ। न्‍ह्याथेसां जुजुं लुँया राजदण्‍ड वयापाखें ल्‍ह्वन धाःसा व बचय् जुइ। जि थः हे जुजुयाथाय् वने मदुगु स्‍विन्‍हु दये धुंकल।”

\VS{12}अले एस्‍तरं धाःगु खँ मोर्दकैयात कन।


\par }{\PP \VS{13}वं एस्‍तरयात थथे धकाः लिसः छ्वयाहल, “थथे बिचाः याये मते, छ दरबारय् दुने जुजुयाथाय् दुगुलिं फुक्‍क यहूदीतय् मध्‍ये छ छम्‍ह जक म्‍वाये फइ।

\VS{14}थज्‍याःगु इलय् छ सुम्‍क च्‍वन धाःसा यहूदीतय्‌गु निंतिं ग्‍वाहालि व छुत्‍कारा मेगु थासं हे वइ। छ व छिमि बौया सन्‍तान धाःसा नाश जुयावनी। सुनां स्‍यू धकाः थज्‍याःगु ईया लागिं हे छ रानी जूगु खः ला की?”


\par }{\PP \VS{15}एस्‍तरं मोर्दकैयात थथे लिसः छ्वयाहल,

\VS{16}“शूशनय् वनाः नापलाक्‍व फुक्‍क यहूदीतय्‌त जिगु निंतिं अपसं च्‍वनेत मुंकी। स्‍वन्‍हु स्‍वचा तक छुं नं नसा नये मते अले लः तकं त्‍वने मते। जि व जिमि भ्‍वातिं नं छिकपिं थें तुं अपसं च्‍वन। अनंलि कानूनया विरोध हे जूसां जि जुजुयाथाय् वने। थथे यानाः जि सीमासां सी।”


\par }{\PP \VS{17}अनं मोर्दकै वनाः एस्‍तरं उजं ब्‍यू थें हे यात।




\par }\Chap{5}{\SH एस्‍तरं जुजु व हामानयात भ्‍वय् सःतूगु
\par }
{\PP \VerseOne{1}अपसं च्‍वंगु स्‍वन्‍हु खुन्‍हु एस्‍तरं थःगु शाही वसः पुन। अले दरबारया दुने च्‍वंगु चुकय् वनाः दनाच्‍वन। उबलय् जुजु लुखापाखे स्‍वयाः सिंहासनय् फेतुनाच्‍वंगु खः।

\VS{2}जुजुं एस्‍तर रानीयात चुकय् दनाच्‍वंगु खन। एस्‍तर रानीयात खनाः लय्‌ताल, अले ल्‍हातय् दुगु लुँया राजदण्‍ड व पाखे ल्‍ह्वन। एस्‍तर वनाः राजदण्‍डयागु च्‍वकाय् ज्‍वंवन।


\par }{\PP \VS{3}जुजुं वयात धाल, “रानी एस्‍तर छन्‍त छु माल? छं न्‍ह्यागु हे फ्‍वंसां बी, जिगु बच्‍छि राज्‍य तकं छन्‍त बी।”


\par }{\PP \VS{4}एस्‍तरं लिसः बिल, “महाराज, छसपोलयात येल धाःसा जिं छिगु लागिं ज्‍वरय् यानागु भ्‍वय् भपीत थौं हामाननापं झासँ।”


\par }{\PP \VS{5}एस्‍तर याःगु इच्‍छा पूवंकेगु निंतिं जुजुं थथें हे हामानयात सःतके छ्वत। अले जुजु व हामान एस्‍तरं ज्‍वरय् यानातःगु भ्‍वय् नयेत वन।


\par }{\PP \VS{6}दाखमद्य त्‍वँत्‍वं जुजुं एस्‍तरयात धाल, “छं जिके न्‍ह्यागु हे फ्‍वंसां जिं छन्‍त बी। छंगु इनाप छु खः? जिगु बच्‍छि राज्‍य तकं छन्‍त बी।”


\par }{\PP \VS{7}एस्‍तरं लिसः बिल, “जिगु बिन्‍ति व इनाप थ्‍व दु,

\VS{8}छसपोलं जितः यय्‌कादियागु खःसा जिं फ्‍वनागु खँ पूवंकादीगु खःसा अले जिं इनाप यानागु खँ छितः यल धाःसा, कन्‍हय् नं छसपोल व हामान जिं ज्‍वरय् यानागु भ्‍वय् भपीत झासँ। कन्‍हय् हे जिं छसपोलयात थःगु खँ धाये।”


\par }{\SH हामानं मोर्दकैयात स्‍यायेगु ग्‍वसाः ग्‍वःगु
\par }
{\PP \VS{9}उखुन्‍हु हामान लय्‌तातां व खुसि जुजुं लिहां वन। तर वं मोर्दकैयात दरबारया मू ध्‍वाखाय् थःगु न्‍ह्यःने मदंसे व मग्‍यासें च्‍वनाच्‍वंगु खनाः व तसकं तंम्‍वल।

\VS{10}तर थम्‍हं थःत कःघानाः व छेँ वन।

\par }{\PP अनंलि वं थः पासापिन्‍त व थः कलाः जेरेशयात सःतके छ्वत,

\VS{11}अले हामानं इमित थःके धन-सम्‍पत्ति व काय्‌पिं यक्‍व दु धकाः धक्‍कु त्‍वःतल। जुजुं थःत तःधंगु पद ब्‍यूगु व मेपिं भारदारत व हाकिमत स्‍वयाः गुलि तःधं धकाः इमित धक्‍कु त्‍वःतल।

\VS{12}हामाननं धाल, “उलि जक मखु, रानी एस्‍तरं ज्‍वरय् याःगु भ्‍वय् नयेत जुजु व जितः जक इनाप याःगु खः। अले कन्‍हय् नं जितः जुजुनापं वं ज्‍वरय् याःगु भ्‍वय् नयेत इनाप याःगु दु।

\VS{13}गबले तक जिं यहूदी मोर्दकै दरबारया मू ध्‍वाखाय् फेतुनाच्‍वंगु खनी उबलय् तक व फुक्‍क जिगु निंतिं छुनं मखु।”


\par }{\PP \VS{14}अले वया कलाः व सकल पासापिन्‍सं वयात धाल, “निइन्‍यागू मिटर तःजाःगु छगू फांसि बीगु थां थनादिसँ, अले सुथय् मोर्दकैयात थामय् यख्‍खाय्‌त जुजुयात इनाप यानादिसँ। अले खुसि जुयाः जुजुनापं भ्‍वय् नयेत झासँ।” हामानयात थ्‍व खँ तसकं यल अले वं व फांसि बीगु थां धस्‍वाके बिल।




\par }\Chap{6}{\SH जुजुं मोर्दकैयात हनाबना याःगु
\par }
{\PP \VerseOne{1}उखुन्‍हु चान्‍हय् जुजु द्यने मफुत, अथे जुयाः भारदारतय्‌त सःताः थःगु शासनया इलय् जूगु फुक्‍क घटना च्‍वयातःगु सफू ब्‍वनाः न्‍यंकेत उजं बिल। अले जुजुयात व ब्‍वनाः न्‍यंकल।

\VS{2}उकी निम्‍ह ध्‍वखा ब्‍यूम्‍ह, बिग्‍थाना व तेरेशं जुजुयात स्‍यायेगु ग्‍वसाः ग्‍वःगु अले मोर्दकैनं व खँया बारे न्‍यंकूगुया बारे च्‍वयातःगु खः।


\par }{\PP \VS{3}थ्‍व ज्‍याया निंतिं मोर्दकैयात छु इनाम व हनाबना ब्‍यूगु दु धकाः जुजुं न्‍यन।

\par }{\PP जुजुया सेवकतय्‌सं लिसः बिल, “मोर्दकैया निंतिं छुं हे याःगु मदु।”


\par }{\PP \VS{4}जुजुं न्‍यन, “पिनेयागु चुकय् सु दु?” उबलय् हे हामान जुजु लुखाया न्‍ह्यःने थःम्‍हं मोर्दकैयात फांसि बीगु सिँयागु थामय् यख्‍खाय्‌गु धकाः जुजुयाके बिन्‍ति यायेत वःगु खः।


\par }{\PP \VS{5}अले जुजुया सेवकतय्‌सं लिसः बिल, “महाराज, हामान अन दु।”

\par }{\PP जुजुं इमित धाल, “वयात दुने हजि।”

\VS{6}अले हामान दुने दुहां वल, जुजुं वयात धाल, “जिं छम्‍ह मनूयात हनेगु इच्‍छा दु, वयात गुकथं हनेमालि?” अले हामानं थःगु मनय् थथे बिचाः यात, “जुजुं सुयात हनेगु इच्‍छा यात जुइ? जि हे ला खनि?”

\VS{7}अथे जुयाः हामानं जुजुयात लिसः बिल, “हने मास्‍ते वःम्‍हय्‌सिगु निंतिं,

\VS{8}वयागु निंतिं जुजुं थःम्‍हं हे फीगु वसः, जुजुं गइम्‍ह छेनय्‌ शाही चिं दुम्‍ह सल हय्‌केबियादिसँ।

\VS{9}वयात हे जुजुया दक्‍वसिबय् तःधंम्‍ह भारदारं वसः फिकाः सल गय्‌काः शहरया चुक चुकय् वनाः थथे धा, ‘जुजुं हनेगु इच्‍छा याःम्‍ह मनूया निंतिं छु याःगु दु, स्‍वयादिसँ।’ ”


\par }{\PP \VS{10}अले जुजुं हामानयात धाल, “याकनं वनाः छं धाःथें वसः व सल हिँ। अले यहूदी मोर्दकैयात हनेगु या। व दरबारया मू ध्‍वाखाय् च्‍वनाच्‍वंगु दु। छं धाःथें हे वया निंतिं फुक्‍कं यानाब्‍यु। छुं नं मगाःमचाः मजुइमाः।”


\par }{\PP \VS{11}अथे जुयाः हामानं वसः फिकाः हनेगु यात। अले सल कयाः वयात गय्‌काः शहरया चुक चुकय् थथे धाधां न्‍ह्यः न्‍ह्यः वन, “जुजुं हनेगु इच्‍छा याःम्‍ह मनूया निंतिं छु याःगु दु, स्‍वयादिसँ।”

\VS{12}अनंलि मोर्दकै जुजुया मू ध्‍वाखाय् तुं लिहां वन। हामान धाःसा मछाय्‌काः नुगः पिच्‍याकाः हथासं थःगु छेँय् लिहां वन।

\VS{13}अले वं थः कलाः जेरेश व थः फुक्‍क पासापिन्‍त अनं मोर्दकैयात छु छु जूगु खः व फुक्‍क खँ न्‍यंकल। वयात सल्‍लाहबीपिं व वया कलातं थथे धाल, “मोर्दकैया न्‍ह्यःने छिगु शक्ति कम जुयावंगु दु। व यहूदी जाति खः, वया विरोधय् छिसं छुं याये फइ मखु, धात्‍थें छि बरबाद जुइन।”

\VS{14}थथे इपिंनापं खँ ल्‍हाना च्‍वंबलय् जुजुया नपुंसक भारदारत वयाः हामानयात रानी एस्‍तरं ज्‍वरय् यानातःगु भ्‍वय् नकेत हथासं यंकल।




\par }\Chap{7}{\SH हामानयात फांसि ब्‍यूगु
\par }
{\PP \VerseOne{1}अले जुजु व हामान निक्‍व खुसि नं रानी एस्‍तरयाथाय् भ्‍वय् नयेत वन।

\VS{2}उखुन्‍हु नं जुजुं दाखमद्य त्‍वँत्‍वं रानी एस्‍तरयात धाल, “रानी एस्‍तर छन्‍त छु माल? जितः धा, जिं छन्‍त व बी। छंगु इनाप छु खः? जिगु बच्‍छि राज्‍य तकं जिं छन्‍त बी।”


\par }{\PP \VS{3}एस्‍तर रानीं लिसः बिल, “छसपोलं जितः माया यानादी धयागु खःसा अले जिगु बिन्‍तिइ छसपोल राजी जुयादीसा, हे महाराज, जि व जिमि जातिया मनूतय्‌गु प्राणया रक्षा यानादिसँ।

\VS{4}छाय्‌धाःसा जि व जिमि जातितय्‌त स्‍यानाः नां तकं मल्‍यंक नाश यानाछ्वयेत्‍यंगु दु। जिमि मिजं व मिसा फुक्‍क दासया निंतिं मिया जक छ्वःगु जूसा ला जि सुम्‍क हे च्‍वने। थ्‍व खँ जक जूसा ला जिं छसपोलयात दुःख बी हे मखुनि।”


\par }{\PP \VS{5}जुजु अहासूरसं एस्‍तर रानीयात धाल, “थज्‍याःगु ज्‍या यायेगु आँट दुम्‍ह मनू सु खः? व गन दु?”


\par }{\PP \VS{6}एस्‍तरं धाल, “व विरोधी शत्रु थ्‍व हे दुष्‍ट हामान खः।” अले जुजु व रानीया न्‍ह्यःने हामान तसकं ग्‍यात।

\VS{7}उकिं जुजु तसकं तंम्‍वयाः दाखमद्य त्‍वनाच्‍वंगु त्‍वःताः जुरुक्‍क दनाः दरबारया तःधंगु क्‍यबय् वन।

\par }{\PP तर हामानं आः ला जितः सजाँय बीत जुजुया मनय् पक्‍का याये धुंकल धकाः थुइकल। अथे जुयाः थःगु प्राणया रक्षाया निंतिं इनाप यायेत एस्‍तर रानीया न्‍ह्यःने दनाच्‍वन।

\VS{8}जुजु क्‍यबं भ्‍वय् नयेगु क्‍वथाय् लिहां वःबलय् हामान एस्‍तर रानी दुगु सोफाय् भ्‍वःसुला च्‍वंगु खन।

\par }{\PP अले जुजुं छक्‍क जुयाः थथे धाल, “छु छं दरबारय् रानी जिनापं च्‍वना च्‍वंकं हे वनापं द्यनेगु मतिइ तयागु ला छु?” जुजुयागु म्‍हुतुं थ्‍व खँ पिहां वयेवं अन दुपिं नपुंसक च्‍यःतय्‌सं हामानयागु ख्‍वाः त्‍वपुयाबिल।


\par }{\PP \VS{9}अले अन दुपिं नपुंसक च्‍यःत मध्‍ये हर्बोनां धाल, “छसपोलया प्राण बचय् यानादीम्‍ह मोर्दकैयात यख्‍खायेत हामानं निइन्‍यागू मिटर तःजाःगु फांसि बीगु सिँया थां दय्‌कातःगु दु।”

\par }{\PP जुजुं धाल, “अथेसा हामानयात उकी हे यख्‍खा!”

\VS{10}थुकथं मोर्दकैयात फांसि बीगु निंतिं थःम्‍हं हे दय्‌कातःगु सिँया थामय् हामानयात यख्‍खात। अनंलि जुजुयागु तं क्‍वलाना वन।




\par }\Chap{8}{\SH एस्‍तरं यहूदी जातियात बचय् याःगु
\par }
{\PP \VerseOne{1}व हे दिंखुन्‍हु जुजु अहासूरसं यहूदीतय् शत्रु हामानया छेँबुँ फुक्‍कं रानी एस्‍तरयात बिल। अले एस्‍तरं मोर्दकै थःलाम्‍ह खः धाःगु कारणं मोर्दकै जुजुया न्‍ह्यःने वये खन।

\VS{2}अले जुजुं हामानपाखें कयातःगु राज्‍यया छाप दुगु अंगू त्‍वयाः मोर्दकैयात बिल। एस्‍तरं नं हामानपाखें कयातःगु छेँबुँ मोर्दकैया जिम्‍माय् बिल।


\par }{\PP \VS{3}अनंलि एस्‍तर रानी ख्‍वख्‍वं जुजुयागु पालि भ्‍वसुलाः हाकनं वय्‌कःयाके अगागी हामानं यहूदीतय् विरोधय् याःगु मभिंगु ग्‍वसाः रद्द यानादिसँ धकाः बिन्‍ति यात।

\VS{4}अले जुजुं लुँयागु राजदण्‍ड एस्‍तरपाखे च्‍वका ल्‍ह्वन। अले व दना वनाः जुजुया न्‍ह्यःने च्‍वंवन।


\par }{\PP \VS{5}एस्‍तरं धाल, “महाराज, छसपोलं जितः यय्‌कादियागु खःसा जिं फ्‍वनागु पूवंकादीगु खःसा अले जिं इनाप यानागु खँ छितः येल धाःसा अगागी हम्‍मदाताया काय् हामानं राज्‍यया फुक्‍क प्रान्‍तय् यहूदीतय्‌त नाश यायेगु ग्‍वसालं च्‍वयाछ्वःगु पौ रद्द यायेत, छसपोलं मेगु उजं पौ छगू च्‍वयाछ्वयादिसँ।

\VS{6}छाय्‌धाःसा जिं थः मनूतय्‌के वःगु विपत्ति गथे यानाः स्‍वयाः च्‍वने फइ? अले जि थः परिवार नाश जूगु गथे यानाः सहयाना च्‍वने फइ?”


\par }{\PP \VS{7}जुजु अहासूरसं रानी एस्‍तर व यहूदी मोर्दकैयात धाल, “हामानं थथे यहूदीतय्‌त नाश यायेगु कुतः याःगलिं हे ला खनि जिं हामानया फुक्‍क सम्‍पत्ति एस्‍तरयात बियागु, अले फाँसीया निंतिं सिँयागु थामय् यख्‍खाबियागु खः।

\VS{8}आः छिमिसं यहूदीतय् पंलिनाः छिमित छु मनासिब जू मेगु छगू जिगु उजंकथं पौ च्‍वकि अले उकी जिगु अंगू छाप तयाब्‍यु छाय्‌धाःसा जुजुया नामं च्‍वयाः जुजुयागु अंगू छाप दुगु पौ सुनानं रद्द याये फइ मखु।”


\par }{\PP \VS{9}अनंलि सीवान धाइगु स्‍वंगूगु लाया निइस्‍वन्‍हु खुन्‍हु जुजुया सकल छ्यान्‍जेतय्‌त सःतल। मोर्दकैनं यहूदीतय्‌त ब्‍यूगु आज्ञा कथं इमिगु थःगु हे भाषां पौ च्‍वयाः जुजुया मन्‍त्रीत, भारतंनिसें कयाः कूश देय् तक सछि व निइन्‍हय्‌गु प्रान्‍तयापिं बडा-हाकिमत अले देशया थीथी जातियापिनिगु नायःतय्‌त पौ छ्वत।

\VS{10}मोर्दकैनं व उजं पौ अहासूरसया नामय् च्‍वयाः उकी मोहर छाप तल। जुजुया अस्‍तबलया सल गयाः व उजं पौयात हुलाकीतपाखें प्रान्‍त प्रान्‍तय् छ्वत।


\par }{\PP \VS{11}फुक्‍क शहरय् थःगु प्राणया रक्षा यायेत यहूदीत छथाय् मुनेफु, अथे यायेत जुजुयागु अनुमति दु धकाः उपिं पतिइ च्‍वयातःगु दु। गुगु नं प्रान्‍तयापिं, गुगु नं जातियापिं मनूतय्‌सं ल्‍वाभः ज्‍वनाः यहूदीत, इमि कलाःपिं व मस्‍तय्‌त हमला याः वल धाःसा यहूदीतय्‌सं इपिंनापं लडाइँ यायेफु, इमित स्‍याये फु, अले छम्‍हय् छम्‍हय्‌सित नाश यानाः इमिगु जग्‍गा, जमिन, धन-सम्‍पत्ति काये फु धकाः नं पतिइ च्‍वयातःगु दु।

\VS{12}थ्‍व घटना अदार धाइगु झिंनिलाया झिंस्‍वन्‍हु खुन्‍हु अहासूरस जुजुं राज्‍य याःगु फुक्‍क प्रान्‍तय् जुइ।


\par }{\PP \VS{13}थ्‍व उजं पौया नक्‍कल फुक्‍क प्रान्‍तय् छगू उजंकथं पिकयाः व फुक्‍क मनूतय्‌थाय् न्‍यंकीगु जुल। यहूदीत धाःसा उखुन्‍हु थः शत्रुतय्‌त बदला कायेगु निंतिं तयार जुयाच्‍वं धकाः नं थ्‍व उजं पती च्‍वयातःगु दु।

\VS{14}अथे जुयाः जुजुया उजंकथं पौ यंकीपिं सल गयाः याकनं वन। थ्‍व उजं पौ राजधानी शूशनय् नं घोषणा यात।


\par }{\PP \VS{15}अले मोर्दकै वँचुगु व तुयुगु जुजुया वसः फिनाः तग्‍वःगु लुँया श्रीपेच पुयाः प्‍याजीगु मलमलया लं फिनाः दरबारं पिहां वन। अनंलि शूशन शहरय् खुशी व आनन्‍द मानय् यात।

\VS{16}यहूदीतय्‌गु निंतिं व दिं खुशी व लसता अले इज्‍जतया दिं जुल।

\VS{17}जुजुया उजं पौ थ्‍यंगु फुक्‍क प्रान्‍तय् व फुक्‍क शहरय् यहूदीतय्‌गु निंतिं लसता व नखःया दिं जुल। अले मेगु जातिया यक्‍व मनूत नं यहूदी जुल। छाय्‌धाःसा इमिके यहूदीतय्‌गु भय दुगुलिं खः।




\par }\Chap{9}{\SH यहूदीतय्‌सं थः शत्रुतय्‌त नाश याःगु
\par }
{\PP \VerseOne{1}झिंनिला अर्थात अदार लाया झिंस्‍वन्‍हु खुन्‍हु जुजुयागु उजं पूवंकीगु दिं वल। उखुन्‍हु हे यहूदीतय् शत्रुतय्‌सं इमित थःगु अधिकारय् हयेगु आशा याःगु खः। तर उकिया अखः इमित घृणा याइपिं यहूदीतय्‌सं इमित अधिकार याइगु जुल।

\VS{2}उखुन्‍हु इमित सत्‍यानाश यायेत स्‍वःपिन्‍त हय्‌कायेत यहूदीत जुजु अहासूरसया फुक्‍क प्रान्‍तय् थथःगु शहरय् छथाय् मुन। इमित सुनानं विरोध याये मफुत छाय्‌धाःसा मेगु फुक्‍क जातियापिं मनूत इपिं खनाः ग्‍यात।

\VS{3}अले इमिके मोर्दकैया भय दुगुलिं मन्‍त्रीत, प्रान्‍त प्रान्‍तयापिं बडा-हाकिमत, देशया थीथी जातियापिनि नायःतय्‌सं यहूदीतय्‌त ग्‍वाहालि यात।

\VS{4}मोर्दकै दरबारयाम्‍ह छम्‍ह मू मनू जुल अले वया शक्ति व मान अप्‍वया वन अले वया नां फुक्‍क प्रान्‍तय् बय्‌बय् जुल।


\par }{\PP \VS{5}अनंलि यहूदीतय्‌सं थः फुक्‍क शत्रुतय्‌त हमला यात अले तरवारं स्‍यानाः नाश यानाबिल। अले इमिसं थः शत्रुतय्‌त थःयत्‍थें यात।

\VS{6}राजधानी शूशन शहरय् यहूदीतय्‌सं न्‍यासः मिजं मनूतय्‌त स्‍यानाः नाश यात।

\VS{7}इमिसं पर्शन्‍दाता, दल्‍फोन, अस्‍पाता,

\VS{8}पोरात, अदलिया, अरीदाता,

\VS{9}पर्मशता, अरीशै, अरीदै व बैजाता,

\VS{10}हम्‍मदाताया काय् यहूदीतय् शत्रु हामानया उपिं झिम्‍ह काय्‌पिं नं स्‍यानाबिल। अय्‌नं इमिगु धन-सम्‍पत्ति लुतय् मयाः।


\par }{\PP \VS{11}उखुन्‍हु हे राजधानी शूशनय् स्‍याःपिं मनूतय्‌गु ल्‍याः जुजुयात न्‍यंकल।

\VS{12}अले जुजुं रानी एस्‍तरयात धाल, “यहूदीतय्‌सं राजधानी शूशनय् न्‍यासः मनूतय्‌त व हामानया झिम्‍हं काय्‌पिन्‍त स्‍यानाः नाश याःगु दु। जुजुया मेगु प्रान्‍तय् इमिसं छु छु यात जुइ? आः हाकनं छंगु मेगु छुं बिन्‍ति ल्‍यंदनि ला? जितः धा व जिं पूवंकाबी, छं छु फ्‍वने मास्‍ति वः फ्‍वँ व छन्‍त बी।”


\par }{\PP \VS{13}एस्‍तरं जुजुयात लिसः बिल, “छसपोलया इच्‍छा दु धइगु खःसा थौं उजं बियादी थें कन्‍हय् नं थथे हे यानाः शूशनय् यहूदीतय्‌सं याये दयेमाः धकाः मन्‍जुरी बियादिसँ। अले हामानया उपिं झिम्‍हं काय्‌पिनिगु सीम्‍ह फांसि बीगु थामय् यख्‍खाये दयेमा।”


\par }{\PP \VS{14}अले जुजुं अथे हे या धकाः उजं बिल। शूशनय् जुजुया उजं घोषणा यात अले हामानया झिम्‍हं काय्‌पिनिगु सीम्‍ह फांसि बीगु थामय् यख्‍खायाबिल

\VS{15}अदार लाया झिंप्‍यन्‍हु खुन्‍हु हाकनं यहूदीत छथाय् मुनाः शूशनय् स्‍वसः ति मनूत स्‍यात। तर उबलय् नं इमिसं लुतय् मयाः।


\par }{\PP \VS{16}थुबलय् हे जुजुया प्रान्‍त प्रान्‍तय् ल्‍यंदनिपिं यहूदीत थः शत्रुतपाखें थःत बचय् यायेत फुक्‍क प्रान्‍तय् थथःगु शहरय् छथाय् मुन। इमिसं न्‍हयेन्‍याद्वः मनूत स्‍यात। तर इमिसं लुतय् मयाः।

\VS{17}थ्‍व धाःसा अदार लाया झिंस्‍वन्‍हुया दिं स्‍याःगु खः। अले झिंप्‍यन्‍हु खुन्‍हुया दिंनय् इमिसं आराम काल अले व दिं इमिगु निंतिं छगू नखः व लसताया दिं जुल।


\par }{\SH पूरीम नखः
\par }
{\PP \VS{18}शूशनया यहूदीतय्‌सं धाःसा व लाया झिंस्‍वन्‍हु खुन्‍हु व झिंन्‍यान्‍हु खुन्‍हु सकलें छथाय् मुन। अले झिंन्‍यान्‍हुया दिंखुन्‍हु आराम काल। व दिं नखः व लसताया दिं जुल।

\VS{19}अथे जुयाः तापाक गामय् च्‍वनिपिं यहूदीतय्‌सं अदार लाया झिंप्‍यन्‍हुया दिंखुन्‍हु लसता व नखः हन। अले उखुन्‍हु इमिसं छम्‍हय्‌सिनं मेम्‍हय्‌सित कोसेलि बीगु यात।


\par }{\PP \VS{20}मोर्दकैनं धाःसा थुपिं फुक्‍क खँ च्‍वयाः ल्‍याःचाः तल, अले जुजु अहासूरसया लिक्‍क व तापाक्‍क लाःगु फुक्‍क लागाय् च्‍वंपिं यहूदीतय्‌त थथे पौ च्‍वायाछ्वत,

\VS{21}दँय् दँसं अदार लाया झिंप्‍यन्‍हु खुन्‍हु व झिंन्‍यान्‍हु खुन्‍हु लसताया नखः हनेगु या।

\VS{22}उबलय् यहूदीतय्‌त थः शत्रुपाखें बचय् जुयाः न्‍हूगु जीवन दुगुलिं इमिगु दुःखपाखें खुशी व लसताय् हिउगु दु धकाः नं च्‍वल। अले इमिसं उपिं दिंखुन्‍हु लसताया नखःकथं छम्‍हय्‌सिनं मेम्‍हय्‌सित नयेगु नसा बीगु व नये मखंपिन्‍त नं कोसेलि बीगु दिंकथं हनय् यायेमाः धकाः वं च्‍वल।


\par }{\PP \VS{23}थुकथं मोर्दकैनं च्‍वःगु पौकथं शुरु याःगु थिति न्‍ह्याबलें हनेत यहूदीत मानय् जुल।

\VS{24}यहूदीतय् शत्रु अगाग वंशयाम्‍ह हम्‍मदाताया काय् हामानं यहूदीतय्‌त नाश यायेगु दिं पक्‍का यायेत चिट्ठा तःगु खः। थुकियात “पुर” (अथवा चिट्ठा) धाइगु खः।

\VS{25}जुजुं थ्‍व खँ सीवं यहूदीतय्‌गु विरोधय् हामानं याःगु मभिंगु ज्‍यात वयागु हे छेनय् तयेत व वया काय्‌पिन्‍त फांसिया थामय् यख्‍खायेत जुजुं च्‍वयाः उजं बिल।

\VS{26}(अथे जुयाः व दिंयात “पूर” खँग्‍वः कथं “पूरीम” धाइगु खः) व पती च्‍वयाकथं व थ्‍व खँयात कयाः व इमिसं खंगु व इमित जूगु खं यानाः,

\VS{27}यहूदीतय्‌सं थः सन्‍तान व इपिं मिलय् जूपिन्‍त थुपिं निन्‍हु नखःचखः दँय्‌दसं क्‍वःछिनातःगु बिधिकथं पक्‍का यानातःगु दिंनय् हे मानय् यायेगु धकाः बचं बिल।

\VS{28}अले पुस्‍तां पुस्‍ता तक फुक्‍क घराना व परिवारं फुक्‍क प्रान्‍त व शहरय् यहूदीतय् दथुइ पूरीमया दिंया नखः हनेमाः। अले थुकिया लुमन्‍ति इमि सन्‍तानतय् दथुइ गुबलें मदीमाः धकाः पक्‍का यात।


\par }{\PP \VS{29}अथे जुयाः अबीहेलया म्‍ह्याय् रानी एस्‍तरं व यहूदी मोर्दकैनं पूरीमया खँय् निगूगु पौ च्‍वयाः अधिकारकथं पक्‍का यात।

\VS{30}थथे जुयाः यहूदी मोर्दकैनं जुजु अहासूरसया सच्‍छि व निइन्‍हय्‌गु प्रान्‍तय् शान्‍ति व सुरक्षाया भिंतुना बियाः फुक्‍क यहूदीतय्‌त पौ च्‍वयाछ्वत।

\VS{31}उकी यहूदीतय्‌त गथे इमिसं अपसं व विलापया नियमत मानय् याना वयाच्‍वंगु खः, अथे हे इपिं व इमि सन्‍तानतय्‌सं पूरीमया दिंत नं मानय् या धकाः उजं ब्‍यूगु दु। मोर्दकै व एस्‍तर रानी निम्‍हाय्‌सिनं अथे उजं ब्‍यूगु खः।

\VS{32}पूरीमया निंतिं थुपिं नियमत एस्‍तरं उजं पक्‍का यात अले उपिं फुक्‍क खँत छगू सफुलिइ च्‍वयाः ल्‍याःचाः तल।




\par }\Chap{10}{\SH मोर्दकैनं याःगु तःधंगु ज्‍या
\par }
{\PP \VerseOne{1}जुजु अहासूरसं थःगु देशया मूख्य भागय् च्वंपिं व समुद्रया टापुइ च्वंपिं सकलें मनूतय्‌त कर पुइकल।

\VS{2}जुजुया अधिकार, तःधंगु ज्‍यात अले गुकथं मोर्दकैयात तःधंगु पदया निंतिं ल्‍ययाः, उपिं फुक्‍क खँ फारस व मादीया जुजुयागु इतिहासया सफुलिइ च्‍वयातःगु दु।

\VS{3}जुजुया क्‍वय्‌या दर्जायाम्‍ह यहूदी मोर्दकै छम्‍ह हे जक खः। व यहूदीत मध्‍ये छम्‍ह हे जक तसकं तःधंम्‍ह व नांजाःम्‍ह खः। अले व थःगु देशय् थः यहूदी दाजुकिजापिनि दथुइ तसकं भिंम्‍ह जुल छाय्‌धाःसा वं थःमनूतय्‌गु भिं यानाः सकल यहूदीतय्‌त बचय् यात।

\par }