\NormalFont\ShortTitle{होशे}

{\MT होशेया सफू

\par }{\IMT म्‍हसीका

\par }{\IP आमोस अगमवक्ता लिपा होशे अगमवक्तां इस्राएलय् प्रचार यात। उत्तर इस्राएल देशया राजधानी सामरियाया पतन जुइ न्‍ह्यः संकट जुयाच्‍वंबलय्, ई.पू. ७२२ लय् प्रचार याःगु खः। उबलय् होशे अगमवक्तां प्रचार यानाच्‍वंबलय् हे इस्राएलीतय्‌सं थः परमेश्‍वरयात ल्‍वमंकाः मूर्ति पुजापाखें वंगुया विरोधय् हे वं प्रचार याःगु खः।

\par }{\IP होशे अगमवक्तां छम्‍ह व्‍यभिचारी मिसानापं याःगु ब्‍याहाया दसु बियाः मनूतय्‌त परमेश्‍वर प्रति विश्‍वासघात याःगु खँया बारे साहस यानाः ब्‍याख्‍या याःगु खँ थ्‍व सफुलिइ च्‍वयातःगु दु। गथे वया कलाः गोमेरं वनापं विश्‍वासघात याःगु खः, अथे हे परमेश्‍वरया प्रजां परमप्रभुयात विश्‍वासघात यानाः वय्‌कःयात त्‍वःतूगु खः।

\par }{\IP अथे जुयाः इस्राएलीतय्‌के दण्‍ड वल। अय्‌नं परमेश्‍वरं थः प्रजातय्‌त न्‍ह्याबलें माया यानादिल।

\par }{\IP लिपतय् व जातियात वय्‌कलं हाकनं थःपाखे हे स्‍वकादी अले इमिगु थथःगु हे बाचा न्‍हापायागु थें हे चिनादी। थ्‍व सफुलिइ नुगलय् थीगु खँग्‍वःत थुकथं ब्‍याख्‍या यानातःगु दु, “अय् इस्राएल, जिं छिमित गुबलें त्‍वःते फइ ला? गुकथं जिं छिमित त्‍वःते फइ? अथे यायेत जिगु मन मानय् जुइ मखु। छिपिंनापं दुगु जिगु माया तसकं क्‍वात्तु” (११:८)।

\par }{\IOT धलः पौ

\par }{\IO होशेया ब्‍याहा व वया परिवार
{\IOR{१:१–३:५}}

\par }{\IO परमप्रभुं इस्राएलीतय्‌त द्वपं ब्‍यूगु
{\IOR{४:१–१३:१६}}

\par }{\IO पश्‍चात्ताप व बचंया बुखँ
{\IOR{१४:१-९}}

\par }{\IB \par }
{\MT होशे



\par }\ChapOne{1}{\SH होशेया कलाः व काय्‌म्‍ह्याय्‌पिं
\par }
{\PP \VerseOne{1}यहूदाया\FTNT{*}{{\FR 1:1 }{\FR{१:१
}}{\FT{यहूदाया थुपिं पेम्‍ह जुजुपिन्‍सं ई.पु. ७९२-६८७ तक शासन यात, स्‍वयादिसँ,
}}{\XT{२ राज १५:१-७; १५:३२–१६:२०; १८:१–२०:२१; २ इति २६:१–३२:३३}}} जुजुपिं उज्‍जियाह\XREF{✡}{{\XO 1:1 }{\XO{१:१
}}{\XT{२ इति २६:१-२३; यशै ६:१}}}, योताम\XREF{✡}{{\XO 1:1 }{\XO{१:१
}}{\XT{२ राज १५:५-७; १५:३२-३८; २ इति २७:१-९}}}, आहाज\XREF{✡}{{\XO 1:1 }{\XO{१:१
}}{\XT{२ राज १६:१-२०; २ इति २८:१-२७}}} व हिजकिया\XREF{✡}{{\XO 1:1 }{\XO{१:१
}}{\XT{२ राज १८:१–२०:२१; २ इति २९:१–३२:३३}}} अले येहोआशया काय् इस्राएलया जुजु यारोबामं\XREF{✡}{{\XO 1:1 }{\XO{१:१
}}{\XT{२ राज १४:२३-२९}}} राज्‍य यानाच्‍वंबलय् परमप्रभुया वचन बेरीया काय् होशेयाथाय् वल।


\par }{\PP \VS{2}परमप्रभुं होशेपाखें दकलय् न्‍हापा नवानादीबलय्, परमप्रभुं होशेयात धयादिल, “हुँ, वनाः छम्‍ह वेश्‍यालिसें ब्‍याहा या। वयागु वेश्‍या ज्‍यां बूम्‍ह सन्‍तानयात थः नाला का, छाय्‌धाःसा इस्राएलं परमप्रभुया ल्‍यू वनेगु त्‍वःताः वेश्‍यायागु थें यक्‍व ज्‍या याःगु दु।”

\VS{3}अथे जुयाः वं वनाः दिब्‍लैमया म्‍ह्याय् गोमेरयात ब्‍याहा यात। अले व प्‍वाथय् दयाः वपाखें छम्‍ह काय्‌मचा बुइकल।


\par }{\PP \VS{4}अले परमप्रभुं होशेयात धयादिल, “वयागु नां यिजरेल ति, छाय्‌धाःसा जिं याकनं हे येहूया घरानायात यिजरेलय् जूगु हत्‍याया सजाँय बी।\XREF{✡}{{\XO 1:4 }{\XO{१:४
}}{\XT{२ राज १०:११}}} इस्राएलया राज्‍य अन्‍त यानाबी।

\VS{5}उबलय् जिं इस्राएलया सिपाइँतय्‌गु शक्तियात यिजरेलया ब्‍यासिइ नाशयानाबी।”


\par }{\PP \VS{6}गोमेरया हाकनं प्‍वाथय् दत अले वं छम्‍ह म्‍ह्याय् बुइकल। अले परमप्रभुं होशेयात धयादिल, “वयागु नां लो-रूहामा\FTNT{†}{{\FR 1:6 }{\FR{१:६
}}{\FQ{लो-रूहामा
}}{\FT{थुकिया अर्थ दया मदु}}} ति, छाय्‌धाःसा इस्राएलया घरानायात हाकनं जिं गुबलें दया यानाः क्षमा बी मखुत।

\VS{7}अय्‌नं जिं यहूदाया घरानायात माया याये। इमिगु उद्वार धनुष, तरवार, लडाइँ व सलगइपिंपाखें मखु, तर परमप्रभु इमि परमेश्‍वरपाखें याये।”


\par }{\PP \VS{8}गोमेरं म्‍ह्याय्‌यात दुरु त्‍वंकेगु दिके धुंकाः वया हाकनं प्‍वाथय् दत अले मेम्‍ह काय् बुइकल।

\VS{9}परमप्रभुं होशेयात धयादिल, “वयागु नां लो-अम्‍मी\FTNT{‡}{{\FR 1:9 }{\FR{१:९
}}{\FQA{लो-अम्‍मी
}}{\FT{थुकिया अर्थ जिमि मनूत मखु
}}} ति, छाय्‌धाःसा इस्राएली मनूत जिगु प्रजा मखु अले जि इमि परमेश्‍वर मखु।”


\par }{\PP \VS{10}“अथे जूसां इस्राएलीतय्‌गु ल्‍याः समुद्रया सिथय् च्‍वंगु फि थें जुइ, सुयात न नापय् याये फइ, न ल्‍याः खाये फइ। गन इमित थथे धाःगु खः, ‘छिपिं जिमि प्रजा मखु,’ अन इमित थथे धकाः धाइ, ‘छिपिं म्‍वाःम्‍ह परमेश्‍वरया सन्‍तान खः।’\XREF{✡}{{\XO 1:10 }{\XO{१:१०
}}{\XT{रोम ९:२६}}}

\VS{11}यहूदा व इस्राएलया मनूत मिले जुइ। अले इमिसं थःगु निंतिं छम्‍ह नायः ल्‍यइ, अले इपिं कैदी जुयाच्‍वंगु थासं लिहां वइ। धात्‍थें हे यिजरेलया\FTNT{§}{{\FR 1:11 }{\FR{१:११
}}{\FQ{यिजरेल
}}{\FT{थुकिया अर्थ “परमेश्‍वरं ह्वलादी”}}} व दिं छगू तःधंगु दिं जुइ।




\par }\Chap{2}{\PP \VerseOne{1}“छिमिसं थः इस्राएली दाजुकिजापिन्‍त ‘अम्‍मी\FTNT{*}{{\FR 2:1 }{\FR{२:१
}}{\FQ{अम्‍मी
}}{\FT{थुकिया अर्थ जिमि मनूत}}}’ व थः तताकेहेँपिन्‍त ‘रुहामा\FTNT{†}{{\FR 2:1 }{\FR{२:१
}}{\FQ{रुहामा
}}{\FT{थुकिया अर्थ छिमिसं दया काःगु दु
}}}’ धा।


\par }{\SH इस्राएलया सजाँय व न्‍हूधाः
\par }
{\Q \VS{2}“अय् जिमि काय्‌म्‍ह्याय्‌पिं, थः मांयात ब्‍वःब्‍यु,

\par }{\QB खः ला व आः जिमि कलाः मखुत,

\par }{\QB न जि वया भाःत खः।

\par }{\Q वं थःगु ख्‍वालं वेश्‍याया ज्‍या व थःगु निगू दुरुपाया दथुं

\par }{\QB व्‍यभिचारयात चीकाछ्वयेमाः।


\par }{\Q \VS{3}मखुसा व बूबलय्‌या दिं थें जिं वयात पचिंनांगां यानाबी।

\par }{\Q जिं वयात मरुभूमि थें झिजांमिजां व सुख्‍खा यानाबी

\par }{\QB अले जिं वयात प्‍याचाय्‌का स्‍यानाबी।


\par }{\Q \VS{4}वया काय् म्‍ह्याय्‌पिन्‍त नं दया याये मखु।

\par }{\QB छाय्‌धाःसा इपिं व्‍यभिचारपाखें बूपिं सन्‍तान खः।


\par }{\Q \VS{5}इमि मां विश्‍वास याये बहःम्‍ह मजुल,

\par }{\QB इपिं सुयागु प्‍वाथय् दुगु खः, वं मछालापुस्‍से च्‍वंगु ज्‍या याःगु दु।

\par }{\Q वं धाल, ‘जितः मरि, लः, ऊन, वसः,

\par }{\QB जैतूनया चिकं व दाखमद्य बीपिं थः प्रेमीतय्‌गु ल्‍यूल्‍यू जि वने।’


\par }{\Q \VS{6}अथे जुयाः जिं वयात कंयागु बार तयाः कुनाबी

\par }{\QB अले छगू पःखाः दय्‌काः वयागु लँ पनाबी।


\par }{\Q \VS{7}व थः प्रेमीपिनिगु ल्‍यूल्‍यू वनी तर वं नापलाके फइ मखु।

\par }{\QB वं इमित माली तर लुइकी मखु।

\par }{\Q अले वं थथे धाइ, ‘जि न्‍हापायाम्‍ह भाःतयाथाय् हे लिहां वने,

\par }{\QB छाय्‌धाःसा जिगु न्‍हापायागु अवस्‍था आःयागु अवस्‍था स्‍वयाः बांलाः।’


\par }{\Q \VS{8}वयात अन्‍न, न्‍हूगु दाखमद्य व जैतूनया चिकं ब्‍यूम्‍ह

\par }{\QB अले इमिसं बालद्यःयात पुजा यायेत छ्यःगु

\par }{\Q लुँ व वहः वयात यक्‍व अप्‍वः ब्‍यूम्‍ह जि हे खः धकाः

\par }{\QB वं गुबलें मानय् मयाः।


\par }{\BB \par }
{\Q \VS{9}“अथे जुयाः जिं थःगु अन्‍न बाली लयेगु इलय्

\par }{\QB अन्‍न व दाख खायेगु इलय्

\par }{\Q सःगु दाख दाखमद्यया निंतिं काये,

\par }{\QB अले पुनेत जिं बियातयागु वसः लाकाकाये।


\par }{\Q \VS{10}वया प्रेमीतय्‌गु न्‍ह्यःने

\par }{\QB जिं लं त्‍वकाः पचिंनांगा यानाबी,

\par }{\QB सुनानं वयात जिगु शक्तिं बचय् याये फइ मखु।


\par }{\Q \VS{11}जिं वयागु दक्‍व लसताया नखःचखः,

\par }{\QB लय्‌पतिकंया अमइया नखः,

\par }{\QB विश्रामबारया दिं – क्‍वःछिनातःगु फुक्‍क नखःचखः बन्‍द यानाबी।


\par }{\Q \VS{12}जिं वयागु दाखमा व यःमरिया सिमात नाश यानाबी।

\par }{\QB थुकियागु खँय् वं धाइ, थुपिं जिमि प्रेमीपिन्‍सं ब्‍यूगु जिगु ज्‍याला खः।

\par }{\Q जिं उपिं मायात छगू गुँ यानाबी,

\par }{\QB व गुँपशुतय्‌सं उपिं नयाबी।


\par }{\Q \VS{13}बालद्यःतय्‌त धूप थंगुलिं

\par }{\QB जिं वयात दण्‍ड बी।

\par }{\Q व इलय् वं तिसा तिनाः

\par }{\QB थः यःम्‍ह नाप ल्‍यूल्‍यू वनी,

\par }{\QB अले जितः ल्‍वःमंकी,”


\par }{\QR परमप्रभुं घोषणा यानादी।

\par }{\SH थः मनूतय्‌त परमप्रभुया माया
\par }
{\Q \VS{14}“अथे जुयाः जिं वयात ह्यय्‌काः

\par }{\QB हाकनं मरुभूमिइ यंके,

\par }{\QB अले वलिसें नाइसे च्‍वंक खँ ल्‍हाये।


\par }{\Q \VS{15}अन जिं वयात वयागु दाखया क्‍यब लितबी,

\par }{\QB अले आकोरया\FTNT{‡}{{\FR 2:15 }{\FR{२:१५
}}{\FQ{आकोर
}}{\FT{या अर्थ “संकट” खः।}}}\XREF{✡}{{\XO 2:15 }{\XO{२:१५
}}{\XT{यहो ७:२४-२६}}} ब्‍यासियात आशाया लुखा यानाबी।

\par }{\Q अन वं थःगु ल्‍याय्‌म्‍हबलय्‌यागु दिं थें

\par }{\QB व मिश्र देशं वःगु दिं थें म्‍ये हाली।


\par }{\BB \par }
{\Q \VS{16}“परमप्रभुं धयादी, ‘उखुन्‍हु हे’ छं जितः

\par }{\QB ‘जिमि भाःत’ धाइ,

\par }{\QB अले ‘जिमि मालिक’ धाइ मखु।


\par }{\Q \VS{17}जिं वयात हाकनं गुबलें बालद्यःया नां काय्‌केबी मखु,

\par }{\QB अले इमिगु नां हाकनं गुबलें काइ मखु।


\par }{\Q \VS{18}व दिं हे जिं इमिगु निंतिं गुँपशुत,

\par }{\QB आकाशया झंगःत

\par }{\QB व बँय् घिसय् जुइपिं पशुतनापं बाचा ची।

\par }{\Q सकलें याउँक च्‍वने फयेमा धकाः

\par }{\QB जिं धनुष वाण, तरवार

\par }{\QB व लडाइँ देशं तापाकाबी।


\par }{\Q \VS{19}जिं छन्‍त न्‍ह्याबलेंया निंतिं थः कलाः यानातये।

\par }{\QB जि छंगु धात्‍थेंयाम्‍ह व विश्‍वास याये बहःम्‍ह भाःत जुइ।

\par }{\QB जिं छन्‍त न्‍ह्याबलें दयामाया क्‍यने।


\par }{\Q \VS{20}जिं छन्‍त जिगु विश्‍वास बहःगुलीं थः कलाः यानातये,

\par }{\QB अले छं जितः परमप्रभु धकाः म्‍हसी।”


\par }{\BB \par }
{\Q \VS{21}परमप्रभुं धयादिल,

\par }{\QB “व दिं हे जिं लिसः बी,” परमप्रभुं धयादी,

\par }{\Q “जिं आकाशयात लिसः बी,

\par }{\QB अले आकाशं पृथ्‍वीयात लिसः बी।


\par }{\Q \VS{22}पृथ्‍वीं अन्‍न, न्‍हूगु दाखमद्य

\par }{\QB व चिकंयात लिसः बी,

\par }{\QB अले इमिसं यिजरेलयात लिसः बी।


\par }{\Q \VS{23}जिं जिमि मनूतय्‌त पलिस्‍था याये अले इमित च्‍वन्‍ह्याके।

\par }{\QB जिं ‘गुबलें दया याये मखु’\FTNT{§}{{\FR 2:23 }{\FR{२:२३
}}{\FT{हिब्रू भाषां “लो-रूहामा” खः।}}} धयाम्‍हय्‌सित हे जिं दयामाया क्‍यने।

\par }{\Q जिं ‘छिपिं जिमि प्रजा मखु’\FTNT{*}{{\FR 2:23 }{\FR{२:२३
}}{\FT{हिब्रू भाषां “लो-अम्‍मी” खः।}}} धयापिन्‍त हे जिं ‘थः मनू’ धाये।

\par }{\QB अले इमिसं धाइ, ‘छि जिमि परमेश्‍वर खः।’ ”\XREF{✡}{{\XO 2:23 }{\XO{२:२३
}}{\XT{रोम ९:२५; १ पत्र २:१०}}}




\par }\Chap{3}{\SH होशे थः कलाःनापं मिलय् जूगु
\par }
{\PP \VerseOne{1}परमप्रभुं जितः धयादिल, “हुँ, हाकनं वनाः थः कलाःयात माया या। खः ला वयात मेम्‍ह मिजंनं माया याः अले व व्‍यभिचारिणी खः। परमप्रभुं इस्राएलीतय्‌त दया माया यानादी थें वयात दया माया या, खः ला इपिं मेपिं द्यःतपाखे फहीगु दु अले इमिसं मूर्तितय्‌त किसमिस छानाः पुजा यायेगु यानाच्‍वंगु दु।”


\par }{\PP \VS{2}अथे जुयाः जिं झिंन्‍यागू शेकेल तौल वहः व सछि व नेय्‌गू किलोग्राम तछ्व बिया व मिसायात न्‍यानाः लिफ्‍याना।

\VS{3}अले जिं वयात धया, “छ यक्‍व दिं तक जि नाप च्‍वनेमाः। छं वेश्‍याया ज्‍या याये मते, सुं मिजंनापं भेलय्‌ बुया जुइ मते अले जिं नं छन्‍त अथे हे याये।”


\par }{\PP \VS{4}थुकथं इस्राएलीत यक्‍व दिं तक राजा वा राजकुमार मदय्‌क बलिदान व पुजा यायेगु ल्‍वहंया थां मदय्‌क व एपोद\FTNT{*}{{\FR 3:4 }{\FR{३:४
}}{\FQ{एपोद
}}{\FT{दकलय् तःधंम्‍ह पुजाहारीं पुनीगु थानातःगु वसः (}}{\XT{प्रस २८:६-१५,३०}}{\FT{)}}} व छेँया द्यःत\FTNT{†}{{\FR 3:4 }{\FR{३:४
}}{\FQ{छेँया द्यःत
}}{\FT{हिब्रूभाषाय् “तेराफिम” द्यःत वा सीपिं पुर्खातय्‌गु आत्‍मायात प्रतिनिधित्‍व याइगु चिचीधंगु छेँया मूर्तितय्‌त थुकिं क्‍यनी। मनूतय्‌सं छु यायेमा धकाः इमिके सल्‍लाह काइगु
}}} मदय्‌काः च्‍वनी।

\VS{5}अनंलि इस्राएलीत लिहां वइ, इमिसं परमप्रभु थः परमेश्‍वरयात व जुजु दाऊदया सन्‍तानयात\FTNT{‡}{{\FR 3:5 }{\FR{३:५
}}{\FT{दाऊदया सन्‍तान धयागु बाचा यानातःम्‍ह मसीह खः
}}} माली। लिपांगु दिनय् इमिसं परमप्रभुया भय काइ अले वय्‌कःपाखे वयाः सुवाः काइ।




\par }\Chap{4}{\SH परमप्रभुं इस्राएलीतय्‌त द्वपं ब्‍यूगु
\par }
{\Q \VerseOne{1}अय् इस्राएलीत, परमप्रभुया वचन न्‍यँ!

\par }{\QB छाय्‌धाःसा थ्‍व देशय् च्‍वंपिन्‍त परमप्रभुया द्वपं दु –

\par }{\QB “थ्‍व देशय् विश्‍वास याये बहसू मदु।

\par }{\Q सदां दइगु दयामाया मदु,

\par }{\QB व परमेश्‍वरया बारे ज्ञान नं मदु।


\par }{\Q \VS{2}थन सराः बीगु, मखुगु खँ ल्‍हायेगु, मनूया ज्‍यान कायेगु,

\par }{\QB खुयाकायेगु, व्‍यभिचार यायेगु ज्‍या जक जुइ।

\par }{\Q छिमिगु मभिंगु ज्‍या झन अप्‍वया वनी,

\par }{\QB छगूया ल्‍यू मेगु स्‍यायेगु ज्‍या जुया हे च्‍वनी।


\par }{\Q \VS{3}अथे जुयाः थ्‍व देशं नुगः मछिंकी,

\par }{\QB थन च्‍वनीपिं दक्‍व मनूतनापं पशुत,

\par }{\Q आकाशय् ब्‍वइपिं झंगःत

\par }{\QB व समुद्रय् च्‍वनीपिं न्‍यात नं नाश जुइ।


\par }{\BB \par }
{\Q \VS{4}“सुनानं सुयातं द्वपं बी मते

\par }{\QB व ब्‍वःबी मते,

\par }{\Q छाय्‌धाःसा छिमि मनूत

\par }{\QB पुजाहारीतय्‌त दोष बीपिं थें च्‍वं।


\par }{\Q \VS{5}छिपिं चान्‍हि लुफिं हाइ।

\par }{\QB अगमवक्तात नं छिपिंनापं हे लुफिं हाइ।

\par }{\Q जिं छिमि मां इस्राएलयात नाश याये।


\par }{\QB \VS{6}जिमि प्रजा जिगु ज्ञान मदुगुलिं नाश जुल।

\par }{\BB \par }
{\Q “छिमिसं ज्ञानयात हेला याःगुलिं

\par }{\QB जिं नं छिमित थः पुजाहारीया ज्‍याय् तये मखु।

\par }{\Q छिमिसं थः परमेश्‍वरया ब्‍यवस्‍थायात त्‍वःतूगुलिं,

\par }{\QB जिं नं छिमि काय् म्‍ह्याय्‌पिन्‍त त्‍वःताबी।


\par }{\Q \VS{7}गुलि गुलि पुजाहारीया ल्‍याः अप्‍वयावल,

\par }{\QB उलि हे अप्‍वः इमिसं जिगु विरोधय् पाप याना हल।

\par }{\QB अथे जुयाः जिं छिमिगु मान इज्‍जतयात लज्‍याय् हिलाबी।


\par }{\Q \VS{8}मनूतय्‌सं हःगु शुद्ध जुइगु बलित पुजाहारीतय्‌सं नइ।

\par }{\QB उकिं मनूतय्‌सं पाप याइबलय् पुजाहारीत लय्‌ताइ।


\par }{\Q \VS{9}पुजाहारीतय्‌सं नं मनूतय्‌सं थें सजाँय फयेमाली।

\par }{\QB जिं इमित सजाँय बी अले इमिसं थःम्‍हं याःगु

\par }{\QB मभिंगु ज्‍याया लिच्‍वः जिं इमित बी।


\par }{\BB \par }
{\Q \VS{10}“इमिसं न ला नइ तर लुधनी मखु।

\par }{\QB इमिसं व्‍यभिचार याइ तर इमिगु ल्‍याः अप्‍वइ मखु,

\par }{\Q छाय्‌धाःसा इमिसं परमप्रभुयात त्‍वःतूगु दु,


\par }{\Q \VS{11}वेश्‍या ज्‍याय् मन बीत, दाखमद्य व न्‍हूगु दाखमद्यं यानाः

\par }{\QB जिमि मनूतय्‌गु दुग्‍यां मदया वःगु दु।


\par }{\Q \VS{12}इमिसं थःगु सिँया मूर्तिनापं सल्‍लाह काइ,

\par }{\QB इमिसं सिँया कथिं लिसः काइ,

\par }{\Q वेश्‍या ज्‍या याइगु आत्‍मां मखुगु लँय् यंकी,

\par }{\QB अले इपिं परमेश्‍वर प्रति विश्‍वास यायेबहः जुइ मखु।


\par }{\Q \VS{13}इमिसं पहाडया च्‍वकाय् च्‍वकाय् बलि छाइ

\par }{\QB अले डाँडाय् डाँडाय् बांलाक किचः वइगु तःतमागु,

\par }{\QB न्‍यनावंगु सिमाया क्‍वय् धुपाँय् च्‍याकी।

\par }{\Q अथे जुयाः छिमि म्‍ह्याय्‌पिं बांमलाक स्‍यन,

\par }{\QB अले छिमि भौपिंन्‍सं व्‍यभिचार याना जुल।


\par }{\BB \par }
{\Q \VS{14}“छिमि म्‍ह्याय्‌पिं वेश्‍याया ज्‍या याना जूसां

\par }{\QB जिं छिमि म्‍ह्याय्‌पिन्‍त सजाँय बी मखु,

\par }{\Q व्‍यभिचार ज्‍या याइबलय्

\par }{\QB जिं छिमि भौपिन्‍त सजाँय बी मखु,

\par }{\Q छाय्‌धाःसा मिजंपिं नं थः हे द्यःतय्‌थाय् वेश्‍यातनापं द्यनी

\par }{\QB अले इपिंनापं मिलय् जुयाः मूर्तितय्‌त बलि छाइ,

\par }{\Q अथे जुयाः दुग्‍यां मदुपिं मनूत नाश जुइ।


\par }{\BB \par }
{\Q \VS{15}“अय् इस्राएल, छं व्‍यभिचार याःसां नं

\par }{\QB यहूदा दोषी मजुइमा।”

\par }{\BB \par }
{\Q “छिपिं गिलगालय् वने मते

\par }{\QB बेथ-आवनय्\FTNT{*}{{\FR 4:15 }{\FR{४:१५}}{\FQ{बेथ-आवन
}}{\FT{थुकिया अर्थ दुष्‍टता}}} नं वने मते,

\par }{\QB अले म्‍वानाच्‍वंम्‍ह परमप्रभुयात साक्षी तयाः पाफये मते।


\par }{\Q \VS{16}इस्राएली मनूत मचाःम्‍ह सा थें अतेरि खः।

\par }{\QB अले गथे यानाः परमप्रभुं तःधंगु ख्‍यलय्

\par }{\QB इमित चीधिकःम्‍ह भ्‍याःचा थें ज्‍वये फइ?


\par }{\Q \VS{17}एफ्राइम\FTNT{†}{{\FR 4:17 }{\FR{४:१७
}}{\FQ{एफ्राइम
}}{\FT{इस्राएल जातिया निंतिं अप्‍व थें एफ्राइम खँग्‍व नं छ्यलेगु या}}} मूर्तितय्‌गु पासा जूगु दु।

\par }{\QB इमित थःगु हे इच्‍छाय् त्‍वःताछ्व।”


\par }{\Q \VS{18}इमिगु मद्य फुनावंसा इमिसं वेश्‍या ज्‍या याना हे च्‍वनी।

\par }{\QB इमिगु शासकतय्‌सं इज्‍जत स्‍वयाः

\par }{\QB बेइज्‍जत हे यय्‌काच्‍वनी।


\par }{\Q \VS{19}फसं पुइकायंकू थें इमित पुइकायंकी,

\par }{\QB अले मूर्तितय्‌गु न्‍ह्यःने बलि छाःगुया कारणं हे इपिं लाजय् च्‍वनेमाली।




\par }\Chap{5}{\SH इस्राएल व यहूदाया विरोधय् न्‍याय
\par }
{\Q \VerseOne{1}“अय् पुजाहारीत, थ्‍व खँ न्‍यँ!

\par }{\QB अय् इस्राएलीत, ध्‍यान बियाः न्‍यँ!

\par }{\Q अय् जुजुया घराना, ध्‍यान बियाः न्‍यँ!

\par }{\QB थ्‍व न्‍यायया फैसला छिमिगु विरोधय् दु।

\par }{\Q छिपिं मिस्‍पाय्\FTNT{*}{{\FR 5:1 }{\FR{५:१
}}{\FQ{मिस्‍पा
}}{\FT{मनूतय्‌सं मूर्ति पुजा याइगु इस्राएलया छगूथाय्}}} जाः व

\par }{\QB तबोरय् पानातःगु जाः जूगु दु।


\par }{\Q \VS{2}थुपिं विद्रोहीतय्‌सं यक्‍वसित स्‍याःगु दु।

\par }{\QB जिं इपिं सकसित अनुशासनय् हये।


\par }{\Q \VS{3}जिं एफ्राइमया बारे फुक्‍कं खँ स्‍यू,

\par }{\QB इस्राएल जिपाखें सुलाच्‍वंगु मदु।

\par }{\Q अय् एफ्राइम छं वेश्‍या ज्‍या यानाच्‍वंगु दु।

\par }{\QB इस्राएलं थःत हे अशुद्ध याःगु दु।


\par }{\BB \par }
{\Q \VS{4}“इमिगु ज्‍यां इमित थः परमेश्‍वरपाखे

\par }{\QB लिहां वय्‌केबी मखु।

\par }{\Q वेश्‍या ज्‍या यायेगु आत्‍मा इमिगु नुगलय् दु,

\par }{\QB इमिसं परमप्रभुयात मानय् मयाः।


\par }{\Q \VS{5}इस्राएलया तःधंसुं वयागु हे विरोधय् साक्षी बी।

\par }{\QB इस्राएल व एफ्राइम नं थथःगु पापय् लुफिं हाइ।

\par }{\QB यहूदा नं इपिंनापं लुफिं हाइ।


\par }{\Q \VS{6}इपिं फै-चोलय् व सा द्वहंया बलिदान ज्‍वनाः

\par }{\QB परमप्रभुयात माःवनीबलय्

\par }{\Q इमिसं वय्‌कःयात नापलाके फइ मखु।

\par }{\QB वय्‌कलं इमित त्‍वःतादिल।


\par }{\Q \VS{7}इपिं परमप्रभुनापं विश्‍वास यायेबहः मजुल।

\par }{\QB इमिसं मेमेपिंपाखें काय्‌म्‍ह्याय् बुइकल।

\par }{\Q अले अमइया नखः चखतं इपिं

\par }{\QB व इमिगु बुँनापं इमित नाश याइ।


\par }{\BB \par }
{\Q \VS{8}“गिबाय् तुरही व

\par }{\QB रामाय् नेकू पु।

\par }{\Q बेथ-आवनय् लडाइँया सः पिका।

\par }{\QB अय् बेन्‍यामीन, न्‍ह्यलुवाः जु।


\par }{\Q \VS{9}न्‍याय जुइगु दिनय्

\par }{\QB एफ्राइम झिजांमिजां जुइ।

\par }{\Q गुगु खँ धात्‍थें जुइ,

\par }{\QB व इस्राएलया कुलया दथुइ जिं घोषणा याये।


\par }{\Q \VS{10}यहूदाया न्‍हेलुवाःत सिमानाय् च्‍वंगु

\par }{\QB ल्‍वहं सरय् याइपिं थें जूगु दु।

\par }{\Q जिं जिगु तं इमिके लः बाः वःगु

\par }{\QB खुसि थें प्‍वंकाबी।


\par }{\Q \VS{11}एफ्राइमयात क्‍वत्‍यलातःगु दु।

\par }{\QB न्‍यायलय् वयात न्‍हूत्तुमतु न्‍हूगु दु।

\par }{\QB व मूर्तिया ल्‍यू वनेत स्‍वःगु दु।


\par }{\Q \VS{12}अथे जुयाः जि एफ्राइमया निंतिं नवंकी थें व

\par }{\QB यहूदाया घरानाया निंतिं ध्‍वग्‍गीगु सिँ थें जुइ।


\par }{\BB \par }
{\Q \VS{13}“एफ्राइमं थःगु ल्‍वय् खंबलय्

\par }{\QB अले यहूदां थःगु घाः खंबलय्

\par }{\Q एफ्राइमं अश्‍शूरया तःधंम्‍ह जुजुयाथाय् ग्‍वाहालिया निंतिं मनूत छ्वत।

\par }{\QB अय्‌नं वं छन्‍त लंके फइ मखु,

\par }{\QB वं छंगु घाःयात लंके फइ मखु।


\par }{\Q \VS{14}छाय्‌धाःसा जि सिंहनं थें इस्राएल व यहूदाया मनूतय्‌त हय्‌काये।

\par }{\Q इमित कुचा कुचा यानाः जि थःगु लँय् वने,

\par }{\QB जिं इमित लुया यने, इमित बचय् याइपिं सुं नं दइ मखु।


\par }{\Q \VS{15}इमिसं थःगु पाप स्‍वीकार

\par }{\QB मयातले जि लिहां वनाः थःगु थासय् च्‍वने,

\par }{\QB इमिसं जिगु ख्‍वाः स्‍वयेत माला जुइ।

\par }{\Q इमित दुःखकष्‍ट जुइबलय्

\par }{\QB इमिसं जितः तसकं माली।”




\par }\Chap{6}{\SH इस्राएलं पश्‍चाताप मयाः
\par }
{\Q \VerseOne{1}“वा! झीपिं परमप्रभुपाखे लिहां वनेनु।

\par }{\Q वय्‌कलं झीत कुचा कुचा यानादीगु दु,

\par }{\QB अय्‌नं वय्‌कलं झीत लंकादी।

\par }{\Q वय्‌कलं घाः यानादीगु दु,

\par }{\QB अय्‌नं वय्‌कलं झीगु घालय् मलमपति तयादी।


\par }{\Q \VS{2}निन्‍हु लिपा वय्‌कलं झीत हाकनं म्‍वाकादी।

\par }{\QB झीपिं वय्‌कःया न्‍ह्यःने हे म्‍वानाच्‍वनेमा धकाः

\par }{\QB स्‍वन्‍हु दुखुन्‍हु वय्‌कलं झीत हाकनं थनादी।


\par }{\Q \VS{3}वा! झीसं परमप्रभुयात म्‍हसिकेनु,

\par }{\QB झीसं वय्‌कःयात मानय् यायेत कुतः यानाच्‍वनेनु।

\par }{\Q वय्‌कः झाइगु सूर्य लुया वइगु थें हे पक्‍का खः।

\par }{\QB वय्‌कः झीथाय् वा वःगु थें,

\par }{\QB बुँयात प्‍याकीगु वा थें झायादी।”


\par }{\BB \par }
{\Q \VS{4}“अय् एफ्राइम, जिं छन्‍त छु यायेगु?

\par }{\QB अय् यहूदा, जिं छन्‍त छु यायेगु?

\par }{\Q छंगु दयामाया सुथया खसु थें

\par }{\QB व याकनं मदयावनीगु सुतिलः थें च्‍वं।


\par }{\Q \VS{5}अथे जुयाः जिं छिमित जिमि अगमवक्तातपाखें कुचा कुचा यानागु दु।

\par }{\QB जिं छिमित जिगु म्‍हुतुया वचनं स्‍यानागु दु।

\par }{\QB जिगु न्‍याय छिमिके हाबलासा थें प्‍वालापिलि च्‍यात।


\par }{\Q \VS{6}छाय्‌धाःसा जितः बलि मखु, दयामाया यः,

\par }{\QB अले होमबलि स्‍वयाः छिमिसं परमेश्‍वरयात मानय् याःगु अज्‍ज अप्‍वः यः।\XREF{✡}{{\XO 6:6 }{\XO{६:६
}}{\XT{मत्ती ९:१३; १२:७}}}


\par }{\Q \VS{7}इमिसं ला आदमं थें बाचा त्‍वाथल।

\par }{\QB इमिसं अन जिगु विरोधय् विश्‍वास यायेबहः मजुइक व्‍यवहार यात।


\par }{\Q \VS{8}गिलाद दुष्‍ट मनूतय्‌गु शहर खः।

\par }{\QB व हिया पलाःख्‍वांय् जाःगु शहर खः।


\par }{\Q \VS{9}गथे दाखुँतय्‌सं मनूतय्‌त सुलाः पियाच्‍वनी,

\par }{\QB अथे हे पुजाहारीतय् पुचलं

\par }{\Q शकेम वनेगु लँय् मनूत स्‍यायेगु यानाच्‍वनी,

\par }{\QB इमिसं तःधंगु अपराध याःगु दु।


\par }{\Q \VS{10}इस्राएलया घरानाय् जिं छगू घच्‍चाइपुगु ज्‍या खनागु दु।

\par }{\QB एफ्राइमया वेश्‍या ज्‍या अन दु

\par }{\QB अले इस्राएलं थःत अशुद्ध याःगु दु।


\par }{\BB \par }
{\Q \VS{11}“अय् यहूदा,

\par }{\QB जिमि मनूतय्‌गु भिंगु दिं लित हयेबलय्,

\par }{\BB \par }
{\Q “छंगु निंतिं नं सजाँयया ई क्‍वःछिनातःगु दु।”




\par }\PoetryChap{7}{\QB \VerseOne{1}जिं इस्राएलयात लाय्‌काबीबलय्

\par }{\Q एफ्राइमया दुष्‍टता,

\par }{\QB व सामरियाया दुष्‍ट ज्‍या खनेदः वइ।

\par }{\Q इमिसं मेपिन्‍त ध्‍वंलानां तुं च्‍वनी

\par }{\QB खुँतय्‌सं छेँ स्‍यंकी, खुयायंकी,

\par }{\QB डाँखुतय्‌सं लँय् लुतय् याइ।


\par }{\Q \VS{2}तर जिं इमिसं याःगु दक्‍व दुष्‍ट ज्‍यायात लुमंकी धकाः

\par }{\QB इमिसं बिचाः हे मयाः।

\par }{\Q इमिसं याःगु पापया ज्‍यां हे इमित घेरय् यानातःगु दु।

\par }{\QB उपिं ज्‍या न्‍ह्याबलें जिगु न्‍ह्यःने दु।


\par }{\SH दरबारय् ग्‍वसाः ग्‍वःगु
\par }
{\Q \VS{3}“इमिसं थःगु दुष्‍ट ज्‍यां हे जुजुयात

\par }{\QB व थःगु मखुगु खं राजकुमारतय्‌त लय्‌ताय्‌की।


\par }{\Q \VS{4}इपिं फुक्‍कं व्‍यभिचारीत खः।

\par }{\QB इपिं मरि छुइबलय् क्‍वाःकातःगु भुतू थें खः,

\par }{\Q गुकियागु मि मरि छुइम्‍हय्‌सिनं

\par }{\QB छ्वचुं न्‍हाःबलय् निसें फोंगाना मवतले मिलय् याये म्‍वाः।


\par }{\Q \VS{5}झी जुजुया नखःया दिनय्

\par }{\QB राजकुमारत दाखमद्यं तसकं काय्‌काच्‍वनी।

\par }{\QB थःत गिजय् याइपिंनापं ल्‍हाः मिलय् याइ।


\par }{\Q \VS{6}छाय्‌धाःसा वयागु मन तमं भुतू थें क्‍वाइ,

\par }{\QB इपिं ध्‍वंलायेत वया न्‍ह्यःने वनी।

\par }{\Q चच्‍छिं इमिगु तं च्‍यानाच्‍वनी,

\par }{\QB सुथय् व च्‍यानाच्‍वंगु मि थें जुइ।


\par }{\Q \VS{7}इपिं दक्‍व भुतू थें क्‍वाइ,

\par }{\QB इमिसं थः शासकतय्‌त खतम याइ।

\par }{\Q इमि दक्‍व जुजुतय्‌त स्‍याइ,

\par }{\QB तर इपिं मध्‍ये सुनानं ग्‍वाहालिया निंतिं प्रार्थना याइ मखु।


\par }{\BB \par }
{\Q \VS{8}“एफ्राइम यक्‍व जात जातितनापं ल्‍वाकःबुकः जुइ।

\par }{\QB एफ्राइम छखें जक बूगु मरि थें खः।


\par }{\Q \VS{9}विदेशीतय्‌सं वयागु बल नाश यानाबी,

\par }{\QB अय्‌नं वं व खँ मस्‍यू।

\par }{\Q वयागु छेनय् गनं गनं तुयुगु सँ खनेदयावःगु दु

\par }{\QB अय्‌नं वं व खँ नं मस्‍यू।


\par }{\Q \VS{10}इस्राएलया घमण्‍डं वयागु हे विरोधय् साक्षी बी,

\par }{\Q अय्‌नं थ्‍व फुक्‍क जुइ धुंकाः

\par }{\QB नं इपिं परमप्रभु थः परमेश्‍वरपाखे फहिला वइ मखु,

\par }{\QB न वय्‌कःयात माली।


\par }{\BB \par }
{\Q \VS{11}“एफ्राइम बुद्धि मदुम्‍ह छम्‍ह बखुं थें खः –

\par }{\QB अःपुक हे ध्‍वं लायेफुम्‍ह व मूर्ख।

\par }{\Q आः हे इमिसं मिश्रयाके ग्‍वाहालि फ्‍वनी,

\par }{\QB आः हे इपिं अश्‍शूरपाखें वनी।


\par }{\Q \VS{12}इपिं वनीबलय् जिं इमित जिगु जाः ह्वलाबी,

\par }{\QB जिं इमित आकाशया झंगःत थें क्‍वय् क्‍वफानाबी।

\par }{\Q जिं इमिगु बथां ब्‍वया मुंवंगु सः ताइबलय्,

\par }{\QB जिं इमित ज्‍वने।


\par }{\Q \VS{13}धिक्‍कार इमित,

\par }{\QB छाय्‌धाःसा इपिं जिपाखें फहिलाः वंगु दु।

\par }{\Q इमिगु भज्‍यंक नाश जुइमा,

\par }{\QB छाय्‌धाःसा इपिं जिगु विरोधय् विद्रोही जूगु दु।

\par }{\Q इमित मू पुलाः त्‍वःतकेगु जिगु इच्‍छा दु,

\par }{\QB अय्‌नं इमिसं जिगु विरोधय् मखुगु खँ ल्‍हाइ।


\par }{\Q \VS{14}इमिसं दुनुगलंनिसें जितः प्रार्थना याइ मखु,

\par }{\QB तर थःगु लासाय् बिलाप याइ।

\par }{\Q अन्‍न व न्‍हूगु दाखमद्यया निंतिं इपिं मुनाच्‍वनी,

\par }{\QB तर जिपाखें धाःसा ख्‍वाः फस्‍वय्‌की।


\par }{\Q \VS{15}जिं इमित स्‍यनेकने यानाः अले बल्‍लाका,

\par }{\QB अय्‌नं इमिसं जिगु विरोधय् जाः ग्‍वयाजुइ।


\par }{\Q \VS{16}इपिं दकलय् तःधंम्‍हय्‌सिथाय् लिहां वइ मखु,

\par }{\QB इपिं त्‍वधूगु धनुष थें खः।

\par }{\Q इमि न्‍हेलुवाःतय्‌त इमिगु घमण्‍डया वचनं यानाः तरवारं स्‍याइ।

\par }{\QB थुकिया निंतिं मिश्र देशय् इमित गिजय् याइ।




\par }\Chap{8}{\SH इस्राएलं ग्‍वःफय् मुंगु
\par }
{\Q \VerseOne{1}“तुरही पु!

\par }{\QB छम्‍ह इमा परमप्रभुया देगलय् च्‍वय् ब्‍वयाच्‍वंगु दु,

\par }{\Q छाय्‌धाःसा मनूतय्‌सं जिगु बाचा त्‍वथूगु दु,

\par }{\QB अले जिगु व्‍यवस्‍थाया विरोधय् विद्रोही जूगु दु।


\par }{\Q \VS{2}इस्राएलं जितः इनाप याइ,

\par }{\QB ‘हे जिमि परमेश्‍वर, जिपिं इस्राएलीतय्‌सं छितः म्‍हस्‍यू।’


\par }{\Q \VS{3}तर छु बांलाः व इस्राएलं इन्‍कार याःगु दु।

\par }{\QB छम्‍ह शत्रुं वयात लिनाछ्वइ।


\par }{\Q \VS{4}इमिसं जितः न्‍यं हे मन्‍यंसे जुजुत ल्‍यल,

\par }{\QB इमिसं जितः न्‍यं हे मन्‍यंसे भारदारत ल्‍यल।

\par }{\Q इमिसं थःगु हे नाशया निंतिं थःगु लुँ व वहलं

\par }{\QB थःगु निंतिं मूर्ति दय्‌की।


\par }{\Q \VS{5}अय् सामरिया! छंगु द्वहंचाया मूर्ति वान्‍छ्‌वया ब्‍यु।

\par }{\QB जिगु तं इमिगु विरोधय् च्‍यानाच्‍वंगु दु।

\par }{\Q इपिं गुबलें शुद्ध जुइ मफुपिं जुयाच्‍वनी?


\par }{\QB \VS{6}इपिं इस्राएलीत खः।

\par }{\Q थ्‍व द्वहंचा कारीगरतय्‌सं दय्‌कूगु खः।

\par }{\QB व ला परमेश्‍वर मखु।

\par }{\Q सामरियायाम्‍ह व द्वहंचायात

\par }{\QB कुचा कुचा याइगु जुइ।


\par }{\BB \par }
{\Q \VS{7}“इमिसं फय् ह्वली

\par }{\QB अले ग्‍वःफय् मुंकी।

\par }{\Q दंचाय् छुं नं बाला सइ मखु,

\par }{\QB उकियागु बालिं छ्वचुं दइ मखु।

\par }{\Q छुं दत धाःसां

\par }{\QB विदेशीतय्‌सं व नयाबी।


\par }{\Q \VS{8}इस्राएलयात नुनाछ्वल,

\par }{\QB व जात-जातियापिं मनूतय्‌गु दथुइ

\par }{\QB ज्‍यागलय् मजूगु थल थें जुल।


\par }{\Q \VS{9}गुँगधा याकःचा थुखे उखे वना जूगु थें

\par }{\QB इपिं अश्‍शूरय् वन।

\par }{\QB एफ्राइमं ज्‍याला कयाः थः प्रेमीतनापं थःत मियाछ्वःगु दु।


\par }{\Q \VS{10}इमिसं थःत जात जातितय्‌त मिया छ्वःसां

\par }{\QB आः जिं इमित छथाय् मुंके।

\par }{\Q तःधंगु शक्ति दुम्‍ह जुजुं दुःखकष्‍ट ब्‍यूगुलिं

\par }{\QB इमिगु बल मदयावनी।


\par }{\BB \par }
{\Q \VS{11}“एफ्राइमं शुद्ध जुइगु बलिया वेदीत यक्‍व दय्‌कल।

\par }{\QB उपिं वेदीत हे वयागु निंतिं पाप याइगु वेदीत जूगु दु।


\par }{\Q \VS{12}जिं इमिगु निंतिं यक्‍व विधित जिगु व्‍यवस्‍थाय् च्‍वया,

\par }{\QB तर इमिसं उपिं विधियात मेपिनिगु चिज थें ताय्‌कल।


\par }{\Q \VS{13}इमिसं जितः बलि छाइ,

\par }{\QB अले व ला नइ,

\par }{\QB तर परमप्रभु इपिंनापं लय्‌तायामदी।

\par }{\Q आः जिं इमिगु दुष्‍ट ज्‍या लुमंकाः

\par }{\QB इमिगु पापया निंतिं सजाँय बी।

\par }{\QB इपिं मिश्र देशय् लिहांवनी।


\par }{\Q \VS{14}इस्राएलया मनूतय्‌सं थःत दय्‌कादीम्‍ह सृष्‍टिकर्ता परमेश्‍वरयात ल्‍वमंकाः

\par }{\QB ततःखागु छेँ दय्‌कल,

\par }{\QB यहूदाया मनूतय्‌सं यक्‍व शहरय् किल्‍लात दय्‌कल।

\par }{\Q तर जिं इमिगु शहरय् मि तयाबी,

\par }{\QB अले उकिं वया किल्‍लायात भस्‍म यानाबी।”




\par }\Chap{9}{\SH इस्राएलयात सजाँय
\par }
{\Q \VerseOne{1}अय् इस्राएलयापिं मनूत!

\par }{\QB मेगु जात जातियापिं मनूत थें लय् लय्‌ताये मते।

\par }{\Q छाय्‌धाःसा छिपिं थः परमेश्‍वरनापं विश्‍वास यायेबहः मजूगु दु।

\par }{\QB अन्‍नया दक्‍व खलाय् वेश्‍या ज्‍या याइपिनिगु

\par }{\QB ज्‍याला कायेत छिमिसं यय्‌काच्‍वन।


\par }{\Q \VS{2}तर अन्‍नया खलां अले दाख तिसीगु थासं मनूतय्‌त नकीत्‍वंकी मखु,

\par }{\QB न्‍हूगु दाखमद्य इमिगु निंतिं गाइ मखु।


\par }{\Q \VS{3}इपिं परमप्रभुया देशय् च्‍वनी मखु।

\par }{\QB एफ्राइम मिश्र देशय् लिहांवनी।

\par }{\QB अश्‍शूरय् अशुद्धगु नसा नइ।


\par }{\Q \VS{4}इमिसं परमप्रभुयात दाखमद्य व मेमेगु बलि छाये फइ मखु,

\par }{\QB न इमिसं छाःगु बलिं वय्‌कः लय्‌ताइ।

\par }{\Q इमिसं छाःगु बलि ला सीपिं मनूतय्‌गु निंतिं दुःखं च्‍वनीपिन्‍त बीगु मरि थें जुइ,

\par }{\QB व नइपिं सकलें अशुद्ध जुइ,

\par }{\Q थ्‍व नसा इमिगु थःगु हे निंतिं जुइ,

\par }{\QB व परमप्रभुया देगलय् छायेयनी मखु।


\par }{\BB \par }
{\Q \VS{5}छिमित क्‍वःछिनाबियातःगु नखःचखःया दिं

\par }{\QB परमप्रभुयात हनाबना यायेत छिमिसं छु यायेगु?


\par }{\Q \VS{6}इपिं आपत बिपतपाखें बिस्‍युं वःसां

\par }{\QB मिश्र देशय् च्‍वंपिन्‍सं इमिगु सीम्‍ह मुंकी

\par }{\QB अले नोपय् इमित थुनाबी।

\par }{\Q इमिगु वहःया धुकुतिइ,

\par }{\QB अले न्‍हापा इमिगु छेँ दुगु थासय् घाँय्‌घिइ व कंया झाः बुया वइ।


\par }{\Q \VS{7}सजाँयया ई न्‍ह्यःने थ्‍यंकः वःगु दु।\XREF{✡}{{\XO 9:7 }{\XO{९:७
}}{\XT{लूक २१:२२}}}

\par }{\QB इमिगु पापया पलेसा काइगु ई वःगु दु।

\par }{\QB इस्राएलं थ्‍व खँ सी।

\par }{\Q छिमिगु यक्‍व पाप

\par }{\QB व तःधंगु इखयागु कारणं छंगु निंतिं

\par }{\Q अगमवक्तात मूर्ख व

\par }{\QB आत्‍मां जाःपिं मनूत वँय् थें जुइ।


\par }{\Q \VS{8}अगमवक्ता जिमि परमेश्‍वर नापनापं

\par }{\QB एफ्राइमयात नं स्‍वयेत तयातःम्‍ह खः,

\par }{\Q अथे जूसां वयागु दक्‍व लँय् जाः ग्‍वयाच्‍वन,

\par }{\QB अले व थःगु हे परमेश्‍वरया देगलय् शत्रु जुल।


\par }{\Q \VS{9}गिबाया\XREF{✡}{{\XO 9:9 }{\XO{९:९
}}{\XT{न्‍याय १९:१-३०}}} दिनय् थें इमिसं थःम्‍हं

\par }{\QB थःत तसकं स्‍यंकूगु दु।

\par }{\Q परमेश्‍वरं इमिगु अधर्मया ज्‍या लुमंकी,

\par }{\QB अले वय्‌कलं इमित पापया सजाँय बियादी।


\par }{\BB \par }
{\Q \VS{10}“अय् इस्राएल, छन्‍त दकलय् न्‍हापालाक नापलाःबलय् जितः

\par }{\QB मरुभूमिइ बुयावःगु दाख लूगु थें जुल।

\par }{\Q जिं छिमि पुर्खात दकलय् न्‍हापालाक खंबलय्

\par }{\QB जितः दाखमाय् न्‍हापां सःगु यःमरि फल खंगु थें जुल।

\par }{\Q तर इपिं बाल-पोरय् थ्‍यंबलय्

\par }{\QB इमिसं थःत घच्‍चाइपुस्‍से च्‍वंगु मूर्तितय्‌त अर्पण यात,\XREF{✡}{{\XO 9:10 }{\XO{९:१०
}}{\XT{गन्‍ती २५:१-५}}}

\par }{\QB इमिसं पुजा याःपिं मूर्ति थें इपिं मछालेपुस्‍से च्‍वंपिं जुल।


\par }{\Q \VS{11}एफ्राइमया गौरव झंगः थें ब्‍वयावनी,

\par }{\QB छाय्‌धाःसा छिमि सुं मिसां न मचा बुइकी,

\par }{\QB न प्‍वाथय् दइ,

\par }{\QB न प्‍वाथय् मचा थाइ।


\par }{\Q \VS{12}इमिसं मचा बुइकाः तःधिकः याःसां

\par }{\QB जिं व मचायात काये।

\par }{\Q हाय! गज्‍याःगु दुःख इमित,

\par }{\QB गुबलय् जि इपिंपाखें लिहां वये।


\par }{\Q \VS{13}जिं एफ्राइमयात टुरोस थें

\par }{\QB बांलाःगु थासय् पिनातःगु खना।

\par }{\Q तर एफ्राइमं थःकाय् म्‍ह्याय्‌पिन्‍त

\par }{\QB स्‍यायेत यंकेमाली।”


\par }{\BB \par }
{\Q \VS{14}हे परमप्रभु, इमित सजाँय बियादिसँ,

\par }{\QB छिं इमित छु बियादी?

\par }{\Q इमि मिसातय्‌त मचा मदय्‌क थारि यानादिसँ,

\par }{\QB अले इमिगु दुरु सुकादिसँ।


\par }{\BB \par }
{\Q \VS{15}“इमिसं गिलगालय् याःगु दक्‍व बांमलाःगु दुष्‍ट ज्‍याया कारणं

\par }{\QB जिं इमित घृणा याना।

\par }{\Q इमिगु मभिंगु ज्‍याया कारणं

\par }{\QB जिं इमित जिगु देगलं पितिनाछ्वये।

\par }{\Q आः जिं आवंलि इमित माया याये मखुत।

\par }{\QB इमि दक्‍व न्‍ह्यलुवाःत विरोधी जूगु खः।


\par }{\Q \VS{16}एफ्राइमया मनूत हानापं गनावंगु

\par }{\QB व फल सइ मखुगु सिमा थें जूगु दु।

\par }{\Q इमिसं काय्‌म्‍ह्याय् बुइकुसां

\par }{\QB इमि यःपिं मस्‍तय्‌त जिं स्‍यानाबी।”


\par }{\BB \par }
{\Q \VS{17}जिमि परमेश्‍वरं इमित मयय्‌कादी,

\par }{\QB छाय्‌धाःसा इमिसं वय्‌कःयागु आज्ञा मानय् मयाः।

\par }{\QB इपिं मेगु जातितय्‌गु दथुइ चाचाःहिलाः जुइ।




\par }\Chap{10}{\SH इस्राएलया विरोधय् परमप्रभुया न्‍याय
\par }
{\Q \VerseOne{1}इस्राएल न्‍यनावनाच्‍वंगु छमा दाखमा खः।

\par }{\QB वं ला थःगु हे लागि फल सय्‌कल।

\par }{\Q गुलि यक्‍व वं फल सय्‌कल

\par }{\QB उलि हे वं वेदीत दय्‌कल।

\par }{\Q थःगु देशय् गुलि अन्‍न सल उलि हे

\par }{\QB वं थः पुजा यायेगु ल्‍वहंया थांत बांलाकल।


\par }{\Q \VS{2}इपिं ध्‍वंलाइपिं खः।

\par }{\QB आः इमिसं थःगु दोषया सजाँय फये हे माली।

\par }{\Q परमप्रभुं इमिगु वेदीत नाश यानाबी,

\par }{\QB अले च्‍वखगु ल्‍वहंया थांत थुनाबी।


\par }{\BB \par }
{\Q \VS{3}अले इमिसं थथे धाइ,

\par }{\QB “जिमि जुजु मन्‍त, छाय्‌धाःसा जिमिसं परमप्रभुया भय मकया।

\par }{\Q तर जिमिगु निंतिं जुजु हे दुसां

\par }{\QB वं जिमिगु निंतिं छु याये फइ धकाः?”


\par }{\Q \VS{4}इमिसं यक्‍व बचं बी,

\par }{\QB मखुगु पाः फइ, अले सन्‍धि याइ।

\par }{\Q अथे जुयाः बुँ पालीगु बुँइ बिखं जाःगु झाः बुया वः थें

\par }{\QB अन्‍यायया मुद्दात अप्‍वया वःगु दु।


\par }{\Q \VS{5}सामरियाय् च्‍वंपिं मनूतय्‌सं बेथ-आवनय्

\par }{\QB इमि द्वहंचाया मूर्तियात छु गथे जुइ धकाः धन्‍दा काइ।

\par }{\Q इपिं व मूर्तिया निंतिं दुखं च्‍वनी,

\par }{\QB अले मूर्तियात पुजा याइपिं पुजाहारीत नं,

\par }{\Q गुपिं महिमाया कारणं लय्‌लय् ताःगु खः,

\par }{\QB छाय्‌धाःसा व मूर्तियात देशं पिने यंकी।


\par }{\Q \VS{6}तःधंम्‍ह जुजुयात कोसेलि बीत

\par }{\QB व मूर्ति अश्‍शूरय् यंकी।

\par }{\Q एफ्राइम लाजय् लाइ।

\par }{\QB इस्राएल धाःसा थःगु हे सिँया मूर्तिपाखें लाजय् लाइ।


\par }{\Q \VS{7}सामरिया व वया जुजु लखं चुइकायंकूगु

\par }{\QB सिँया कुचात थें नाश जुइ।


\par }{\Q \VS{8}इस्राएलया पाप अर्थात दुष्‍टताया ततःजाःगु थाय् नाश जुइ।

\par }{\QB इमिगु वेदीइ कं व झाः बुया वइ।

\par }{\Q अले इमिसं पाहाडयात धाइ, “जिमित त्‍वपु।”

\par }{\QB अले डाँडायात धाइ, “जिमित ल्‍हाः वा।”\XREF{✡}{{\XO 10:8 }{\XO{१०:८
}}{\XT{लूक २३:३०; प्रका ६:१६}}}


\par }{\SH इस्राएलय् परमप्रभुया न्‍याय
\par }
{\Q \VS{9}परमप्रभुं धयादी, “अय् इस्राएल, गिबाय् पाप याःबलय् निसें छं

\par }{\QB आः तक नं जिगु विरोधय् पाप यायेगु मत्‍वःतूनी।

\par }{\Q दुष्‍ट ज्‍या याइपिनिगु विरोधय् लडाइँनं

\par }{\QB छु गिबाय् इमित नाप मलाइ ला?


\par }{\Q \VS{10}गुबलय् जिगु इच्‍छा जुइ जिं इमित सजाँय बी।

\par }{\QB इमिगु निदुगं अधर्मया निंतिं

\par }{\QB इमित चीत जात जातित मुनी।


\par }{\Q \VS{11}एफ्राइम अन्‍न दाइबलय् लय्‌लय्‌ताइम्‍ह

\par }{\QB भाय् थूम्‍ह साचा थें खः।

\par }{\Q तर जिं वयागु बांलाःगु ब्‍वहलय्

\par }{\QB जुवा तयाबी।

\par }{\Q जिं एफ्राइमयात न्‍ह्याकाः यंके,

\par }{\QB यहूदां बुँपाली, अले याकूबं\FTNT{*}{{\FR 10:11 }{\FR{१०:११
}}{\FQ{याकूब
}}{\FT{वयागु मेगु नां इस्राएल खः, थन यहूदा नामं इस्राएलया झिंनिगू कुलयात क्‍यनी}}} खः दाइ।


\par }{\Q \VS{12}थःगु निंतिं धार्मिकताया पुसात प्‍यु,

\par }{\QB न्‍ह्याबलें दयाच्‍वनीगु दयामायाया फल मुंकी।

\par }{\Q छिमिसं बाझः तयातःगु छाःगु बुँ पा,\XREF{✡}{{\XO 10:12 }{\XO{१०:१२
}}{\XT{यर ४:३}}}

\par }{\QB छाय्‌धाःसा परमप्रभुयात मालेगु ई थ्‍व हे खः,

\par }{\Q गुकिं यानाः वय्‌कः झायाः छिमित

\par }{\QB धार्मिकताया आशिष प्‍वंकादीमा।


\par }{\Q \VS{13}तर छिमिसं ला अधर्मया पुसात पित,

\par }{\QB अन्‍यायया फल मुंकल।

\par }{\QB छिमिसं छलया फल नःगु दु।

\par }{\Q छिमिसं थःगु हे शक्तिइ भलसा तल,

\par }{\QB थःगु यक्‍व सिपाइँतय्‌के भलसा तःगुलिं,


\par }{\Q \VS{14}छिमि मनूतय्‌गु विरोधय् तसकं लडाइँ जुइ,

\par }{\QB लडाइँलय् शल्‍मनं बेथ-आर्बेलयात\FTNT{†}{{\FR 10:14 }{\FR{१०:१४
}}{\FQ{बेथ-आर्बेल
}}{\FT{थुकिं छगू न्‍हापा जूगु लडाइँ क्‍यनी, गुगु धात्‍थें होशेया इलय् मनूतय्‌सं स्‍यू}}} नाश याःथें

\par }{\Q छंगु दक्‍व किल्‍लात नाश याइ– उबलय् मांपिन्‍त

\par }{\QB थः काय्‌म्‍ह्याय्‌पिंनापं कुचा कुचा याःगु खः।


\par }{\Q \VS{15}अय् बेथेलयापिं मनूत,

\par }{\QB छिमिसं याःगु तसकं मभिंगु ज्‍याया कारणं छिमिके अज्‍याःगु हे दुःख वइतिनि।

\par }{\Q व दिनय् सुथ जुइबलय्,

\par }{\QB इस्राएलया जुजुयात भज्‍यंक नाश यानाबी।




\par }\Chap{11}{\SH इस्राएलया निंतिं परमप्रभुया माया
\par }
{\Q \VerseOne{1}“इस्राएलयात मचाबलय् निसें हे जिं माया याना।

\par }{\QB जिं थःकाय्‌यात मिश्र देशं सःता।\XREF{✡}{{\XO 11:1 }{\XO{११:१
}}{\XT{प्रस ४:२२; मत्ती २:१५}}}


\par }{\Q \VS{2}तर जिं गुलि गुलि इस्राएलयात सःता,

\par }{\QB उलि उलि हे इपिं जिपाखें तापात।

\par }{\Q इमिसं बालद्यःतय्‌त बलि छाल।

\par }{\QB मूर्तिया थासय् धुँपाय् च्‍याकल।


\par }{\Q \VS{3}एफ्राइमयात ल्‍हाः ज्‍वनाः न्‍यासि

\par }{\QB वनेत स्‍यनाबियाम्‍ह जि हे खः।

\par }{\Q तर जिं इमित लंका बियागु

\par }{\QB धकाः इमिसं मसिल।


\par }{\Q \VS{4}जिं इमित मनूतय्‌गु दया व मायाया

\par }{\QB खिपतं सालाः हया।

\par }{\Q इमिगु गःपतं जुवा ल्‍ह्वनाबिया

\par }{\QB अले इमित नकेत जि क्‍वछुना।


\par }{\BB \par }
{\Q \VS{5}“तर जिमि मनूत जिथाय् लिहां वयेत मानय् मजुल।

\par }{\QB इपिं मिश्र देशय् लिहां वनेमाली,

\par }{\QB अले अश्‍शूरीतय्‌सं इमित शासन याइ।


\par }{\Q \VS{6}इमिगु शहरय् लडाइँ जुइ,

\par }{\QB इमिगु मू ध्‍वाखात स्‍यंकाबी,

\par }{\QB अले इमिगु योजनायात नाश यानाबी।


\par }{\Q \VS{7}जिमि मनूत जिपाखें फस्‍वया वनेगु जिद्दी यानाच्‍वंगु दु।

\par }{\QB इमिसं दकलय् तःधंम्‍ह परमेश्‍वयात सःतूसां

\par }{\QB जिं इमित च्‍वछाये मखु।


\par }{\BB \par }
{\Q \VS{8}“अय् एफ्राइम, जिं छन्‍त गथे यानाः त्‍वःते फइ?

\par }{\QB अय् इस्राएल, जिं छन्‍त गथे यानाः दुष्‍टतय्‌गु ल्‍हातिइ लःल्‍हाये फइ?

\par }{\Q जिं छन्‍त गथे यानाः अदमायात थें नाश याये फइ?

\par }{\QB जिं छन्‍त गथे यानाः सबोयीमयात\XREF{✡}{{\XO 11:8 }{\XO{११:८
}}{\XT{व्‍य २९:२३}}} थें स्‍यंके फइ?

\par }{\Q जिगु मन जिगु दुने हिले धुंकल।

\par }{\QB जिगु मन दया मायां जाये धुंकल।


\par }{\Q \VS{9}जिं जिगु तच्‍वकं च्‍याःगु तमं छुं नं याये मखुत,

\par }{\QB जिं एफ्राइमयात हाकनं भज्‍यंक नाश याये मखुत।

\par }{\Q छाय्‌धाःसा जि परमेश्‍वर खः, मनू मखु,

\par }{\QB जि परमपवित्र छिपिंनापं हे दु,

\par }{\QB जि तःच्‍वगु तमं छिमिथाय् वये मखु।


\par }{\Q \VS{10}इपिं परमप्रभुया ल्‍यूल्‍यू वनी

\par }{\QB अले वय्‌कः सिंह थें हालादी।

\par }{\Q गुबलय् वय्‌कः हाली,

\par }{\QB वय्‌कःया मस्‍त थरथर खाखां पच्‍छिमं वइ।


\par }{\Q \VS{11}इपिं मिश्र देशं चखुंचा थें

\par }{\QB व अश्‍शूर देशं सुकुभत्तु थें ग्‍याग्‍यां

\par }{\QB व थरथर खाखां वइ।

\par }{\Q जिं इमित थथःगु हे छेँ च्‍वनेबी,”

\par }{\QB परमप्रभुं धयादी।


\par }{\SH इस्राएलया पाप
\par }
{\Q \VS{12}एफ्राइमं जितः मखुगु खं घेरय् याःगु दु,

\par }{\QB अले इस्राएलं जितः ध्‍वंलानाः घेरय् याःगु दु।

\par }{\Q तर यहूदां आः नं परमेश्‍वरया आज्ञा मानय् मयाः,

\par }{\QB आः नं पवित्र परमेश्‍वर प्रति इमान्‍दार मजू।




\par }\PoetryChap{12}{\Q \VerseOne{1}एफ्राइम छम्‍ह घाँय्‌या पलेसा फय् नइम्‍ह पशु थें खः।

\par }{\QB वं न्‍हिच्‍छिं हे मरुभूमिं वःगु फय्‌यात लित्तुलिनाच्‍वनी।

\par }{\QB वं छलकपट व ल्‍वायेलीगु अप्‍वय्‌की।

\par }{\Q वं अश्‍शूरनापं सन्‍धि याइ,

\par }{\QB अले मिश्र देशय् जैतूनया चिकं छ्वइ।


\par }{\Q \VS{2}यहूदाया विरोधय् परमप्रभुयाके छगू द्वपं दु।

\par }{\QB अले याकूबयात वं याःगु व्‍यवहारया कारणं वय्‌कलं सजाँय बियादी,

\par }{\QB वं याःगु ज्‍याकथं वय्‌कलं वयात पलेसा बियादी।


\par }{\Q \VS{3}मांयागु कोखय् हे याकूब\FTNT{*}{{\FR 12:3 }{\FR{१२:३
}}{\FQ{याकूब
}}{\FT{थन थुकिया अर्थ “वं ग्‍वालि ज्‍वनीम्‍ह।”}}} थः दाजु एसावनापं ल्‍वात।\XREF{✡}{{\XO 12:3 }{\XO{१२:३
}}{\XT{उत २५:२६}}}

\par }{\QB तःधिक जुइ धुंकाः व परमेश्‍वरनापं ल्‍वात।


\par }{\Q \VS{4}याकूबं स्‍वर्गदूतनापं ल्‍वानाः हे त्‍याकल।

\par }{\QB व ख्‍वल, अले वं आशिषया निंतिं इनाप यात।\XREF{✡}{{\XO 12:4 }{\XO{१२:४
}}{\XT{उत ३२:२४-२६}}}

\par }{\Q वं बेथेलय् वय्‌कःयात नापलात,

\par }{\QB अले वय्‌कःनापं वं खँ ल्‍हात।\XREF{✡}{{\XO 12:4 }{\XO{१२:४
}}{\XT{उत २८:१०-२२}}}


\par }{\Q \VS{5}दक्‍व शक्ति दुम्‍ह परमप्रभु परमेश्‍वर,

\par }{\QB परमप्रभु वय्‌कःया नां खः।


\par }{\Q \VS{6}तर छिपिं थः परमेश्‍वरयाथाय् लिहां वये हे माः।

\par }{\QB दयामाया व न्‍यायया ज्‍या न्‍ह्याबलें याना हे च्‍वँ,

\par }{\QB अले न्‍ह्याबलें परमेश्‍वरया लँपु स्‍वयाच्‍वँ।


\par }{\BB \par }
{\Q \VS{7}व्‍यापार याइपिन्‍सं मखुगु तराजु चले याइ,

\par }{\QB थगय् यायेगु यय्‌काच्‍वनी।


\par }{\Q \VS{8}एफ्राइमं तःधंछुयाः धाइ,

\par }{\QB “जि तसकं धनी खः, जि धनी जूगु दु।

\par }{\QB इमिसं जिके छुं नं अधर्म वा पाप लुइके फइ मखु।”


\par }{\BB \par }
{\Q \VS{9}“छिमित मिश्र देशं लिगनाहयाम्‍ह

\par }{\QB परमप्रभु परमेश्‍वर जि हे खः।

\par }{\Q छिमिगु क्‍वःछिनातःगु नखःचखःया दिनय् थें

\par }{\QB जिं हाकनं छिमित पालय् च्‍वने माय्‌काबी।\XREF{✡}{{\XO 12:9 }{\XO{१२:९
}}{\XT{लेवी २३:४२-४३}}}


\par }{\Q \VS{10}जिं छिमित ख्‍याच्‍वः बीत अगमवक्तात छ्वयाहया,

\par }{\QB इमित यक्‍व दर्शन बिया,

\par }{\QB अले इमिपाखें हे जिं उखानत धया।”


\par }{\BB \par }
{\Q \VS{11}गिलाद दुष्‍ट खः ला?

\par }{\QB अन च्‍वंपिं मनूत ज्‍यालगय्‌ मजूपिं खः!

\par }{\Q इमिसं गिलगालय् द्वहंतय्‌त बलि छाइ ला?

\par }{\QB इमिगु वेदीत बुँ पालिपिन्‍सं बुँइ

\par }{\QB ल्‍वहं मुंकातःगु थें जुइ।


\par }{\Q \VS{12}याकूब अरामया देशय् बिस्‍युं वन।

\par }{\QB इस्राएलं छम्‍ह कलाःया निंतिं सेवा यात,

\par }{\QB कलाःया निंतिं फै ज्‍वल।\XREF{✡}{{\XO 12:12 }{\XO{१२:१२
}}{\XT{उत २९:१-२०}}}


\par }{\Q \VS{13}परमप्रभुं इस्राएलयात मिश्रया दासपाखें त्‍वःतकाहयेत छम्‍ह अगमवक्तायात छ्यलादिल,

\par }{\QB अले छम्‍ह अगमवक्तापाखें वय्‌कलं वयात रक्षा यानादिल।\XREF{✡}{{\XO 12:13 }{\XO{१२:१३
}}{\XT{प्रस १२:५०-५१}}}


\par }{\Q \VS{14}तर एफ्राइमं परमप्रभुयात तसकं तं पिकाय्‌कूगु दु।

\par }{\QB परमप्रभुं वं बाः वय्‌कूगु हियागु दोष वयागु हे छेनय् ल्‍यंकातयादी,

\par }{\QB अले हेलाया निंतिं वय्‌कलं सजाँय बियादी।




\par }\Chap{13}{\SH इस्राएलीतय्‌गु विरोधय् परमप्रभुया तं
\par }
{\Q \VerseOne{1}एफ्राइम कुलं नवाइबलय् मनूत ग्‍यानाः थरथर खाइगु।

\par }{\QB इस्राएलय् एफ्राइम कुलयात तःधंकल,

\par }{\QB तर बालद्यःयात पुजा याःगुलिं इपिं दोषी जुल, अले इपिं सित।


\par }{\Q \VS{2}इमिसं धातुयागु मूर्तित दय्‌काः

\par }{\QB आः झन यक्‍व पाप याइ,

\par }{\Q अले इमिसं थःगु हे निंतिं शिल्‍पकारतय्‌सं दय्‌कूगु

\par }{\QB वहःयागु मूर्तित दय्‌कल।

\par }{\Q थुपिं मनूतय्‌गु खँय् थथे धयातःगु दु,

\par }{\QB “इमिसं मनू बलि छाइ,

\par }{\QB द्वहंया मूर्तियात चुप्‍पा नइ।”


\par }{\Q \VS{3}अथे जुयाः इपिं सुथसिया खसु थें,

\par }{\QB सुथय् हे मदयावनीगु सुतिलः थें,

\par }{\QB फसं ब्‍वय्‌कायंकीगु खलाय् च्‍वंगु छ्वस थें,

\par }{\QB अले झ्‍यालं पिहांवइगु कुँ थें जुइ।


\par }{\BB \par }
{\Q \VS{4}“तर जि ला परमप्रभु छिमि परमेश्‍वर खः।

\par }{\QB जिं छिमित मिश्र देशं पित हयागु खः।

\par }{\Q छिमिसं जि बाहेक सुं मेपिन्‍त परमेश्‍वर धकाः मानय् मयायेगु,

\par }{\QB छाय्‌धाःसा छिमित उद्धार याइम्‍ह जि जक खः।


\par }{\Q \VS{5}जिं छिमित सुखागु मरुभूमिइ

\par }{\QB व लः मदुगु थासय् सुसाःकुसाः याना।\XREF{✡}{{\XO 13:5 }{\XO{१३:५
}}{\XT{गन्‍ती २०:२-५}}}


\par }{\Q \VS{6}गुबलय् जिं इमित नका त्‍वंका,

\par }{\QB उबले इमि प्‍वाः जाल अले सन्‍तुष्‍ट जुल। इपिं घमण्‍डी जुल,

\par }{\QB अले इमिसं जितः ल्‍वःमंकल।


\par }{\Q \VS{7}अथे जुयाः जिं इमित सिंहनं थें झम्‍तय् याये।

\par }{\QB चितुवा थें जि इमिगु लँय् सुलाच्‍वने।


\par }{\Q \VS{8}मचात लाका काःम्‍ह मांम्‍ह भालुं थें

\par }{\QB जिं इमित झम्‍तय् यानाः फायाबी।

\par }{\Q सिंहनं थें जिं इमित नापलाःगु थासय् हे नुनाछ्वये

\par }{\QB अले गुँइ च्‍वंपिं पशुतय्‌सं थें कुचा कुचा यानाबी।


\par }{\BB \par }
{\Q \VS{9}“अय् इस्राएल, जिं छिमित भज्‍यंक नाश यानाबी,

\par }{\QB छाय्‌धाःसा छिपिं जिगु विरोधय् दु, छिमित ग्‍वाहालि याःम्‍हय्‌सिगु विरोधय्।


\par }{\Q \VS{10}छिमित बचय् यायेत छिमि जुजुपिं गन दु?

\par }{\QB छिमि शहर शहरया शासकत गन दु,

\par }{\Q गुपिनिगु बारे छिमिसं थथे धाइगु,

\par }{\QB ‘जिमित छम्‍ह जुजु व राजकुमारत बियादिसँ?’\XREF{✡}{{\XO 13:10 }{\XO{१३:१०
}}{\XT{१ शमू ८:५-६}}}


\par }{\Q \VS{11}जिं जिगु तमं छिमित छम्‍ह जुजु बिया,

\par }{\QB अले जिगु तःच्‍वगु तमं वयात लिकया।\XREF{✡}{{\XO 13:11 }{\XO{१३:११
}}{\XT{१ शमू १०:१७-२४; १५:२६}}}


\par }{\Q \VS{12}एफ्राइमया पाप व अपराध च्‍वयातःगु दु,

\par }{\QB व ल्‍याःचाः तयातःगु दु।


\par }{\Q \VS{13}मचा बुइकीबलय् मिसायात जूगु थें कष्‍ट वयाके वइ,

\par }{\QB व बुद्धि मदुम्‍ह मचा थें खः,

\par }{\Q गुम्‍ह बुइत मानय् जुइ मखु,

\par }{\QB बुइगु ई जुइ धुंकल तर व कोखय् च्‍वनाच्‍वनी।


\par }{\BB \par }
{\Q \VS{14}“जिं इमित चिहानया शक्तिपाखें मू पुलाः त्‍वतके ला?

\par }{\QB जिं इमित मृत्‍युपाखें छुत्‍कारा याये ला?

\par }{\Q अय् मृत्‍यु, छंगु ग्‍यानापुगु ल्‍वय् गन दु?

\par }{\QB अय् मृत-लोक छंगु नाश यायेगु शक्ति गन दु?\XREF{✡}{{\XO 13:14 }{\XO{१३:१४
}}{\XT{१ कोर १५:५५}}}

\par }{\BB \par }
{\Q “छाय्‌धाःसा जिं इमित दया याये मखुत।


\par }{\QB \VS{15}थः दाजुकिजातय्‌गु दथुइ व जियावसां,

\par }{\Q परमप्रभुपाखें छगू पुर्बया फय्

\par }{\QB मरुभूमिं जुया वइ।

\par }{\Q वयागु लःयागु मुहान सुनावनी,

\par }{\QB अले तुंथि च्‍वंगु लः नं सुनावनी।

\par }{\Q वयागु दक्‍व मूं वंगु

\par }{\QB चिज दुगु धुकुति लुतय् याइ।


\par }{\Q \VS{16}थः परमेश्‍वरया विरोधय् विद्रोही जूगुलिं सामरियाय्

\par }{\QB च्‍वंपिं मनूतय्‌सं थःगु दोषया निंतिं सजाँय फये हे माली।

\par }{\Q इमित तरवारं स्‍याइ,

\par }{\QB अले इमि मस्‍तय्‌त बँय् बस्‍वानाः स्‍याइ,

\par }{\QB इमि प्‍वाथय् दुपिं मिसातय्‌गु प्‍वाः फायाबी।”




\par }\Chap{14}{\SH इस्राएलयात होशेया इनाप
\par }
{\Q \VerseOne{1}अय् इस्राएल, परमप्रभु थः परमेश्‍वरयाथाय् लिहां वा।

\par }{\QB छंगु पापं यानाः हे छ पतन जूगु दु।


\par }{\Q \VS{2}थःगु पाप मानय् यानाः

\par }{\QB परमप्रभुयाथाय् लिहां वा।

\par }{\Q वय्‌कःयात धा,

\par }{\QB “जिमिगु दक्‍व पाप क्षमा यानादिसँ,

\par }{\Q जिमिगु प्रार्थना न्‍यनादिसँ,

\par }{\QB अले जिमिसं छितः प्रशंसाया बलि छाये।


\par }{\Q \VS{3}अश्‍शूरं जिमित बचय् याये फइ मखु,

\par }{\QB जिपिं सल गयाः लडाइँ याः वने मखु।

\par }{\Q जिमिसं हाकनं गुबलें थःगु ल्‍हातं दय्‌कागु

\par }{\QB मूर्तियात ‘जिमि द्यःत’ धकाः धाये मखु,

\par }{\Q छाय्‌धाःसा छिपाखें मांबौ मदुपिन्‍त कृपा दइ।”


\par }{\BB \par }
{\SH इस्राएलया निंतिं न्‍हूगु जीवनया बचं
\par }
{\Q \VS{4}“जिमि थः मनूत मखुगु लँय् वंगुलिइ जिं इमित क्षमा यानाबी,

\par }{\QB जिं थःयत्‍थें इमित माया याये,

\par }{\QB आवंलि गुबलें इपिंनापं तंम्‍वय् मखु।


\par }{\Q \VS{5}जि इस्राएलया निंतिं सुतिलः थें जुये।

\par }{\QB व लिली स्‍वां थें ह्वइ,

\par }{\Q अले लेबनानया देवदार

\par }{\QB सिमात थें वं हा काइ,


\par }{\QB \VS{6}उकिया नकतिनि ह्वःगु मुखू थाहां वइ।

\par }{\Q उकिया गौरव जैतूनया सिमा थें जुइ,

\par }{\QB अले व लेबनानया देवदारुया सिमा थें बास्‍ना वइ।


\par }{\Q \VS{7}जिमि मनूत हाकनं छकः जिगु किचलय् च्‍वनी।

\par }{\QB इपिं अन्‍नमा थें लहलह जुया वइ,

\par }{\Q इपिं दाखमा थें तःमा जुया वइ,

\par }{\QB इमिगु नां लेबनानया दाखमद्य थें बय्‌बय् जुइ।


\par }{\Q \VS{8}अय् एफ्राइमया मनूत, मूर्तितनापं जिगु छुं हे ज्‍या मदु।

\par }{\QB जिं छिमिगु प्रार्थनाया लिसः बी अले छिमिगु सुसाःकुसाः याये।

\par }{\Q जि न्‍ह्याबलें वाउँसे च्‍वनीगु सल्‍लाया सिमा थें खः।

\par }{\QB जि हे छिमिगु आशिषया मूल खः।”


\par }{\BB \par }
{\Q \VS{9}सु बुद्धिमान खः? वं थुपिं खँत थुइकेमाः,

\par }{\QB थुइकाकाये फुम्‍ह सु दु? वं थुपिं खँत सीकेमाः।

\par }{\Q परमप्रभुया लँपु थिक जू,

\par }{\QB धर्मीपिं मनूत व हे लँपुइ जुइ।

\par }{\QB तर पापीपिं मनूत उकी लुफिं हानाः क्‍वदइ।

\par }