\NormalFont\ShortTitle{विलाप}

{\MT विलापया सफू

\par }{\IMT म्‍हसीका

\par }{\IP विलापया सफुलिइ न्‍यापु चिनाखँ दुथ्‍याकातःगु दु। थुपिं चिनाखँ ई.पु. ५८६ लय् बेबिलोनीतय्‌सं यरूशलेमयात तहसनहस याःगु व उकिं यानाः यरूशलेम नाशया द्वँ जूगु व अन च्‍वंपिं मनूतय्‌त ज्‍वनाः बेबिलोनय् यंकूगुलिं नुगः मछिकाः च्‍वःगु खः। यरूशलेमयात त्‍याके न्‍ह्यः बेबिलोनीतय्‌सं यरूशलेम शहरयात निदँ व खुला तक घेरय् यानातःगु खः। उबलय् अन मनूत नये मदया तसकं दुःख सियाच्‍वंगु खः, थ्‍व खँ ४:५ पदय् थथे च्‍वयातःगु दु, “न्‍हापा सासाःगु नसा नइपिं मनूत आः नये मखनाः फोहर वांछ्वइगु थासय् नयेगु माला जूगु दु।” थ्‍व सफूया यक्‍व भाग नुगः मछिंगु पहःया जूसां नं थुकिया दथुइयागु भागय् परमेश्‍वरयाके भलसा व लिपाया आशाया खँ नं दु। यहूदीतय्‌सं थुपिं चिनाखँ दँय्‌दसं अपसं व विलापया नखःबलय् छ्यलेगु याइ। थुपिं नखः ई.पु. ५८६ लय् देशय् जूगु विपत्तियात लुमंकेत हनेगु याइ।

\par }{\IOT धलः पौ

\par }{\IO यरूशलेमय् नुगः ख्‍वःगु{\IOR{१:१-२२}}

\par }{\IO यरूशलेमय् परमेश्‍वरया न्‍याय
{\IOR{२:१-२२}}

\par }{\IO सजाँयया दथुइ आशा
{\IOR{३:१-६६}}

\par }{\IO यरूशलेमया दुःखकष्‍ट
{\IOR{४:१-२२}}

\par }{\IO हाकनं थापं यायेगु निंतिं प्रार्थना
{\IOR{५:१-२२}}

\par }{\IB \par }
{\MT विलाप



\par }\ChapOne{1}{\SH यरूशलेमय् नुगः ख्‍वःगु
\par }
{\Q \VerseOne{1}न्‍हापा ग्‍वाः ग्‍वाः मनूत दुगु यरूशलेम,

\par }{\QB आः गुलि झिजांमिजां दंगु दु!

\par }{\Q आः व भाःत सी धुंकूम्‍ह थें जूगु दु।

\par }{\QB छगू इलय् व जाति जातितय्‌गु दथुइ तःधंगु,

\par }{\Q प्रान्‍त प्रान्‍तय् राजकुमारी थें खः,

\par }{\QB तर आः व दासी जूगु दु।


\par }{\BB \par }
{\Q \VS{2}चान्‍हय् व ह्वाँय्‌ह्वाँय् ख्‍वइगु,

\par }{\QB वयागु नेतालय् ख्‍वबि वयाच्‍वनीगु,

\par }{\Q वया प्रेमीत मध्‍ये वयात ह्यय्‌कीम्‍ह सुं नं मदु।

\par }{\QB वया दक्‍वं पासापिन्‍सं वयात विश्‍वासघात याःगु दु,

\par }{\QB आः इपिं वया शत्रु जूगु दु।


\par }{\BB \par }
{\PP \VS{3}तःधंगु सास्‍ती व कडा दासत्‍वया लिपा

\par }{\QB यहूदायात ज्‍वनाः जबरजस्‍ती यंकूगु दु।

\par }{\Q आः व मेगु जातितय्‌गु दथुइ च्‍वनाच्‍वंगु दु।

\par }{\QB वयात भचा नं आराम मदु।

\par }{\QB वयात ल्‍यूपिं सकसिनं वयागु दुःखया इलय् वयात ज्‍वन।


\par }{\BB \par }
{\Q \VS{4}सियोन वनीगु लँ नुगः मछिंकाच्‍वंगु दु,

\par }{\QB छाय्‌धाःसा क्‍वछिनातःगु नखःचखःबलय् अन सुं वइ मखु।

\par }{\Q वया ध्‍वाखात झिजांमिजां जूगु दु,

\par }{\QB वया पुजाहारीतय्‌सं झसुकाः जक तइ।

\par }{\Q वया ल्‍यासेपिं मिस्‍त तसकं नुगः मछिंकाच्‍वंगु दु।

\par }{\QB वं तसकं दुःख सियाच्‍वंगु दु।


\par }{\BB \par }
{\Q \VS{5}वया विरोधीत वया मालिक जूगु दु,

\par }{\QB वया शत्रुत याउँक च्‍वनाच्‍वंगु दु।

\par }{\Q छाय्‌धाःसा परमप्रभुं वयात वयागु यक्‍व पापं यानाः दुःखय् लाकादीगु दु,

\par }{\QB वया मस्‍तय्‌त शत्रुतय् न्‍ह्यःने ज्‍वनायंकूगु दु।


\par }{\BB \par }
{\Q \VS{6}म्‍ह्याय् सियोनया फुक्‍क गौरव

\par }{\QB आः मदये धुंकल।

\par }{\Q वया न्‍ह्यलुवाःत ज्‍वयेगु थाय् मदुपिं

\par }{\QB चल्‍लात थें कमजोर जुइ धुंकल।

\par }{\Q इपिं बल मदय्‌कः लिनाहःपिनिगु

\par }{\QB न्‍ह्यःने न्‍ह्यःने बिस्‍युं वंगु दु।


\par }{\BB \par }
{\Q \VS{7}थःत दुःख जुयाच्‍वंबलय् व थःत आपत जुयाच्‍वंबलय्

\par }{\QB यरूशलेमं थःगु न्‍हापांगु गौरव लुमंकल।

\par }{\Q वया मनूत शत्रुतय्‌गु ल्‍हातय् लाःबलय्

\par }{\QB वयात ग्‍वाहालि याइपिं सुं हे मन्‍त,

\par }{\Q वया शत्रुतय्‌सं यरूशलेमयागु हासनास खन,

\par }{\QB अले इपिं व खनाः न्‍हिल।


\par }{\BB \par }
{\Q \VS{8}यरूशलेमं तसकं तधंगु पाप यात,

\par }{\QB अथे जुयाः व अशुद्ध जूगु दु।

\par }{\Q वयात न्‍हापा मानय् याइपिन्‍सं आः वयात हेपय् याइगु,

\par }{\QB छाय्‌धाःसा इमिसं व पचिनांगा जूगु खंगु दु।

\par }{\QB व थः हे झसुकाः तइ अले थःगु ख्‍वाः फस्‍वय्‌की।


\par }{\BB \par }
{\Q \VS{9}वयागु अशुद्धता वयागु वसतय् दु।

\par }{\QB वं थःगु लिपाजुइगुया वास्‍ता हे मयाः।

\par }{\Q व तसकं हे बांमलाक क्‍वःदल,

\par }{\QB वयात हःपाः बीपिं सुं हे मदु।

\par }{\Q “हे परमप्रभु, जिगु दुःखकष्‍टयात स्‍वयादिसँ,

\par }{\QB छाय्‌धाःसा शत्रु त्‍याःगु दु।”


\par }{\BB \par }
{\Q \VS{10}वया शत्रुतय्‌सं वयागु दक्‍व मू मू वंगु ज्‍वलं लुतय् याःगु दु।

\par }{\QB मेगु जातियापिं मनूत,

\par }{\Q सुयात परमप्रभुं थःगु मुंज्‍याय् च्‍वनेत पनादीगु खः,

\par }{\QB इपिं वयागु पवित्र थासय् दुहां वंगु वं खन।\XREF{✡}{{\XO 1:10 }{\XO{१:१०
}}{\XT{व्‍य २३:३}}}


\par }{\BB \par }
{\Q \VS{11}वया दक्‍व मनूत झसुकाः ततं अन्‍न मालाच्‍वंगु दु।

\par }{\QB थःगु ज्‍यान बचय् यायेत इमिसं नयेगु नसालिसें थःगु मू वंगु ज्‍वलं हिली।

\par }{\Q “हे परमप्रभु, स्‍वयादिसँ अले बिचाः यानादिसँ,

\par }{\QB छाय्‌धाःसा जि क्‍वह्यंम्‍ह जूगु दु।”


\par }{\BB \par }
{\Q \VS{12}थ्‍व लँपु जुयावनीपिं सकलें मनूत,

\par }{\QB छु छिमित थुकियागु छुं वास्‍ता मदु ला?

\par }{\Q प्‍यखेरं स्‍व व बिचाः या,

\par }{\QB थःगु तःधंगु तंया दिनय्,

\par }{\Q परमप्रभुं जितः बियादीगु

\par }{\QB दुःखकष्‍ट थें ज्‍याःगु मेगु छुं दुःख दु ला?


\par }{\BB \par }
{\Q \VS{13}“वय्‌कलं स्‍वर्गं जिगु क्‍वँय् दुने मि कुर्का दिल,

\par }{\QB व मि जिगु दुने छ्वल।

\par }{\Q वय्‌कलं जिगु तुतिया लागि जाः तयादिल,

\par }{\QB अले जितः लितछ्वयादिल।

\par }{\Q वय्‌कलं जितः सुनसान यानाः त्‍वःतादिल

\par }{\QB अले न्‍हिच्‍छि हे बम्‍लाकादिल।


\par }{\BB \par }
{\Q \VS{14}“जिगु ब्‍वहलय् ककुसिँ थें हे

\par }{\QB वय्‌कलं थःगु हे ल्‍हातं जिं यानागु मभिंगु ज्‍या जिके तयादिल

\par }{\Q इपिं नितुनिला जिगु गःपतय् यग्‍गात।

\par }{\QB वय्‌कलं जिगु शक्तियात ताःमलाकादिल।

\par }{\Q परमप्रभुं जितः थः शत्रुतय्‌गु ल्‍हातय् लःल्‍हानादिल,

\par }{\QB तर जि इपिंनापं ल्‍वाये हे मफुत।


\par }{\BB \par }
{\Q \VS{15}“परमप्रभुं जितः रक्षा याइपिं दकलय् बल्‍लाःपिं

\par }{\QB फुक्‍क सिपाइँतय्‌त क्‍वह्यंकादीगु दु।

\par }{\Q वय्‌कलं जिमि ल्‍याय्‌म्‍हपिं मनूत

\par }{\QB नाश यायेत सिपाइँत छ्वयादिल।

\par }{\Q दाखयात तिसीगु थें परमप्रभुं जितः,

\par }{\QB यहूदाया कन्‍या म्‍ह्याय्‌यात तिसिनादिल।


\par }{\BB \par }
{\Q \VS{16}“अथे जुयाः जि ख्‍वया च्‍वना,

\par }{\QB जिगु मिखां ख्‍वःबि धाः हायाः च्‍वंगु दु,

\par }{\Q जितः ह्ययेकीपिं सुं हे मदु,

\par }{\QB जितः साहस बी फुपिं सुं हे मदु।

\par }{\Q जिमि मस्‍त छुं मदुपिं जूगु दु,

\par }{\QB छाय्‌धाःसा शत्रुत त्‍याःगु दु।”


\par }{\BB \par }
{\Q \VS{17}सियोनं बिन्‍ति यायेत थःगु ल्‍हाः फल,

\par }{\QB अय्‌नं वयात ह्ययेकीपिं सुं हे मदु।

\par }{\Q परमप्रभुं याकूबया विरोधय् वयाः जःलाखःलात वया शत्रु जुइमा धकाः हुकुम यानादीगु दु।

\par }{\QB इमिगु दथुइ यरूशलेम अपवित्र जूगु दु।


\par }{\BB \par }
{\Q \VS{18}“परमप्रभु धर्मीम्‍ह खः,

\par }{\QB जिं हे वय्‌कःयागु आज्ञा मानय् मयानागु खः।

\par }{\Q हे दक्‍व मनूत, जिगु खँ न्‍यँ अले जिगु दुःखयात स्‍व।

\par }{\QB जिमि ल्‍याय्‌म्‍ह व ल्‍यासेतय्‌त ज्‍वनायंकूगु दु।


\par }{\BB \par }
{\Q \VS{19}“जिं थः प्रेमीतय्‌त सःता,

\par }{\QB तर इमिसं जितः धोखा बिल।

\par }{\Q थःत म्‍वाकातयेत नयेगु नसा माःजूबलय्

\par }{\QB शहरय् जिम्‍ह पुजाहारीत व न्‍ह्यलुवाः नाश जुल।


\par }{\BB \par }
{\Q \VS{20}“हे परमप्रभु स्‍वयादिसँ, जि दुःखय् लाःगु दु।

\par }{\QB जिगु नुगः ख्‍वःगु दु,

\par }{\Q अले जिगु मन थातय् मला,

\par }{\QB छाय्‌धाःसा जि विद्रोही जुयागु दु।

\par }{\Q लँय् लँय् स्‍याये पाले जूगु दु,

\par }{\QB छेँय् दुने नं सीगु दु।


\par }{\BB \par }
{\Q \VS{21}“मनूतय्‌सं जिगु झसुकाः न्‍यंगु दु,

\par }{\QB अय्‌नं जितः ह्ययेकीपिं सुं हे मदु।

\par }{\Q जिमि दक्‍व शत्रुतय्‌सं जिगु दुःखकष्‍टया खँ न्‍यंगु दु।

\par }{\QB छिं थथे यानादीगुलिं इपिं लय्‌ताःगु दु।

\par }{\Q छिं धयादीगु दिं हयादिसँ,

\par }{\QB गुकिं यानाः इपिं नं जि थें जुइमा।


\par }{\BB \par }
{\Q \VS{22}“इमिगु दक्‍व दुष्‍ट ज्‍या छिगु न्‍ह्यःने वयेमा।

\par }{\QB जिगु पापया कारणं जितः सजाँय बियादी थें इमित नं सजाँय बियादिसँ।

\par }{\Q जिं यक्‍व हे झसुकाः तयाच्‍वना,

\par }{\QB अले जिगु मन कमजोर जूगु दु।”




\par }\Chap{2}{\SH यरूशलेमय् परमेश्‍वरया न्‍याय
\par }
{\Q \VerseOne{1}परमप्रभुं थःगु तम्‍वय् म्‍ह्याय् सियोनयात गय् यानाः

\par }{\QB तसकं खिउँगुलिं त्‍वपुयादीगु दु।

\par }{\Q वय्‌कलं इस्राएलया गौरवयात आकाशं पृथ्‍वीइ वांछ्वयादिल।

\par }{\QB थःगु तंया दिनय् वय्‌कलं थःगु पाउदानयात नं लुमंका मदी।


\par }{\BB \par }
{\Q \VS{2}परमप्रभुं छप्‍तिं हे दयामाया मयासें

\par }{\QB यहूदाया फुक्‍क बस्‍तीत नुनाछ्वयादिल।

\par }{\Q थःगु तम्‍वय् वय्‌कलं

\par }{\QB यहूदाया म्‍ह्याय्‌या किल्‍लात थुनादिल।

\par }{\Q वय्‌कलं व राज्‍य व

\par }{\QB वया शासकतय्‌त बँय् क्‍वथलाः क्‍वह्यंकादिल।


\par }{\BB \par }
{\Q \VS{3}थःगु तसकं तःधंगु तमय् वय्‌कलं

\par }{\QB इस्राएलया दक्‍व शक्तियात नाश यानादिल।

\par }{\Q शत्रुतय्‌गु न्‍ह्यःने हे वय्‌कलं थःगु सुरक्षाया जःपा ल्‍हाः लिकयादिल।

\par }{\QB वय्‌कःयागु तं याकूबयाके प्‍यखेरं भस्‍म याइगु मि थें च्‍यात।


\par }{\BB \par }
{\Q \VS{4}शत्रुं थें वय्‌कलं थःगु धनुष वाणं झीत ताकय् याःगु दु।

\par }{\QB विरोधी थें वय्‌कः दनादीगु दु।

\par }{\Q स्‍वय्‌बलय् यइपुस्‍से च्‍वंपिं सकसित वय्‌कलं स्‍यानादीगु दु।

\par }{\QB म्‍ह्याय् सियोनयागु पालय् वय्‌कलं थःगु तं मि थें प्‍वंकादीगु दु।


\par }{\BB \par }
{\Q \VS{5}परमप्रभु शत्रु थें जुयादीगु दु,

\par }{\QB वय्‌कलं इस्राएलयात नाश यानादीगु दु।

\par }{\Q वय्‌कलं इस्राएलया दक्‍व बांबांलाःगु छेँत भज्‍यंक नाश यानादिल

\par }{\QB अले वया दक्‍व किल्‍लात थुनादीगु दु।

\par }{\Q वय्‌कलं यहूदाया म्‍ह्याय्‌यागु

\par }{\QB दुःखकष्‍ट व विलाप अप्‍वय्‌का ब्‍यूगु दु।


\par }{\BB \par }
{\Q \VS{6}वय्‌कलं थः च्‍वनेगु थाय्‌यात क्‍यबयागु बल्‍चा थें स्‍यंकादीगु दु,

\par }{\QB वय्‌कलं थःगु नापलायेगु थाय् नाश यानादीगु दु,

\par }{\Q परमप्रभुं सियोनय् पवित्र नखःचखः व विश्रामबारत दिकादीगु दु।

\par }{\QB थःगु तसकं तःजिगु तम्‍वय् वय्‌कलं जुजु व पुजाहारी निम्‍हय्‌सित नं त्‍वःतादीगु दु।


\par }{\BB \par }
{\Q \VS{7}परमप्रभुं थःगु वेदीयात मनंनिसें त्‍वःतादीगु दु,

\par }{\QB थःगु पवित्र थाय्‌यात त्‍वःतादीगु दु।

\par }{\Q वयागु दरबारतय्‌गु अंगःत तछ्यायेत वय्‌कलं शत्रुतय्‌गु ल्‍हातय् बियादिल।

\par }{\QB इपिं परमप्रभुया देगलय् हे नखःचखःया दिनय् थें सः थ्‍वय्‌कः हाल।


\par }{\BB \par }
{\Q \VS{8}परमप्रभुं म्‍ह्याय् सियोनयागु पःखाःयात नाश यायेगु क्‍वछिनादिल।

\par }{\QB वय्‌कलं नापे याइगु खिपतं व नापय् यानादिल।

\par }{\Q वयात नाश यायेगुपाखें वय्‌कलं थःगु ल्‍हाः पनामदी।

\par }{\QB वय्‌कलं धरहरा व पःखाः निगुलिंयात ख्‍वय्‌कादिल,

\par }{\QB उपिं निगुलिं छकलं दुन।


\par }{\BB \par }
{\Q \VS{9}वयागु मू ध्‍वाखात बँय् तुनावन।

\par }{\QB वय्‌कलं वयागु गजबारत कुचा कुचा यानाः नाश यानादिल।

\par }{\Q वया जुजु व राजकुमारतय्‌त मेपिं जातितय्‌गु दथुइ पितिनाछ्वःगु दु,

\par }{\QB आः ला व्‍यवस्‍था मन्‍त।

\par }{\QB अले वया अगमवक्तातय्‌सं नं परमप्रभुपाखें छुं हे दर्शन कायेखनी मखु।


\par }{\BB \par }
{\Q \VS{10}म्‍ह्याय् सियोनया थकालिपिं

\par }{\QB बँय् फेतुनाः छुं हे मधासे च्‍वनाच्‍वनी,

\par }{\Q इमिसं थथःगु छेनय् धू तःगु दु अले भाग्रां फिनाच्‍वंगु दु।

\par }{\QB यरूशलेमया ल्‍यासेपिन्‍सं थथःगु छ्यं बँय् तक हे क्‍वछुका तःगु दु।


\par }{\BB \par }
{\Q \VS{11}ख्‍वख्‍वं ख्‍वबिं हे जिगु मिखा न्‍यलय् धुंकल।

\par }{\QB जिगु नुगः क्‍वतुन। जिमि मनूत नाश जूगुलिं,

\par }{\Q जिमि मस्‍त व दुरु त्‍वंपिं मस्‍त शहर शहरय्

\par }{\QB व गल्‍लि गल्‍लिइ मूर्च्‍छा जूगुलिं जिगु नुगः तसकं ख्‍वःगु दु।


\par }{\BB \par }
{\Q \VS{12}ख्‍वख्‍वं थः मांयात धाइ,

\par }{\QB “नयेपित्‍यात, नयेत्‍वनेगु गन दु?”

\par }{\Q इपिं शहरया गल्‍लि गल्‍लिइ घाःपा जूपिं मनूत थें मूर्च्‍छा जुइ।

\par }{\QB इपिं थः मांयागु मुलय् हे बुलुहुं बुलुहुं सीगु।


\par }{\BB \par }
{\Q \VS{13}हे म्‍ह्याय् यरूशलेम, जिं छंगु निंतिं छु धाये?

\par }{\QB जिं छन्‍त छुनापं दाँजय् यायेगु?

\par }{\Q हे कन्‍या म्‍ह्याय् सियोन,

\par }{\QB छुनापं दाँजय् यानाः जिं छन्‍त सान्‍त्‍वना बीगु?

\par }{\Q छंगु घाःपाः तसकं तःजिगु समुद्र स्‍वयाः तःजाः।

\par }{\QB छन्‍त लाय्‌के फुम्‍ह सु दु?


\par }{\BB \par }
{\Q \VS{14}छंगु अगमवक्तातय्‌सं खंगु दर्शनत

\par }{\QB सत्‍य मखुगु व छुं हे मूं मवंगु खः।

\par }{\Q इमिसं छंगु अधर्म क्‍यना मब्‍यू,

\par }{\QB मखुसा छन्‍त ज्‍वनाः बेबिलोनय् मयंकीगु।

\par }{\Q इमिसं छंगु निंतिं खंगु दर्शन सत्‍य मखुगु

\par }{\QB व अलमल यायेत जक खः।


\par }{\BB \par }
{\Q \VS{15}छ च्‍वनाच्‍वंगु थासं वनीपिं दक्‍व मनूतय्‌सं

\par }{\QB छन्‍त हेस्‍यानाः ल्‍हाःपा थाइगु।

\par }{\Q म्‍ह्याय् यरूशलेमयात हेस्‍यानाः इमिसं थथे धकाः छ्यं क्‍वाना जुइ,

\par }{\QB “दकलय् बांलाःगु व फुक्‍क पृथ्‍वीया लसता धकाः धाइगु शहर थ्‍व हे मखु ला?”\XREF{✡}{{\XO 2:15 }{\XO{२:१५
}}{\XT{भज ४८:२; ५०:२}}}


\par }{\BB \par }
{\Q \VS{16}छिमि दक्‍व शत्रुतय्‌सं छंगु विरोधय् म्‍हुतु चाय्‌काः छन्‍त हेला याइ।

\par }{\QB इमिसं छन्‍त हेला यानाः वा किरिकिरि न्‍ह्यइ,

\par }{\Q अले धाइ, “जिमिसं हे वयात नाश याना,

\par }{\QB हः हः, थ्‍व हे दिं पियाच्‍वनागु खः,

\par }{\Q जिपिं म्‍वाना च्‍वनाबलय् हे

\par }{\QB थ्‍व स्‍वयेदत।”


\par }{\BB \par }
{\Q \VS{17}परमप्रभुं छु योजना यानादीगु खः।

\par }{\QB यक्‍व दँ न्‍हापा वय्‌कलं छु घोषणा यानादीगु खः,

\par }{\QB व हे वचन वय्‌कलं पूवंकादिल।

\par }{\Q छुं हे दयामाया मदय्‌क वय्‌कलं छन्‍त नाश यानादिल।

\par }{\QB वय्‌कलं शत्रुयात छंगुपाखें लय्‌ताय्‌कादिल,

\par }{\QB अले छंगु शत्रुतय्‌गु शक्ति अप्‍वय्‌कादीगु दु।


\par }{\BB \par }
{\Q \VS{18}मनूतय्‌गु नुगलं परमप्रभुयात बिन्‍ति याइ।

\par }{\QB हे म्‍ह्याय् सियोनया पःखाः,

\par }{\Q छंगु ख्‍वबि खुसि थें चच्‍छि न्‍हिच्‍छिं हे हाय्‌कि।

\par }{\QB पलख हे आराम काये मते,

\par }{\QB अले छंगु मिखायात आराम बी मते।


\par }{\BB \par }
{\Q \VS{19}पाः च्‍वनीगु ई शुरु जुइबलय् दनाः चान्‍हय् हा!

\par }{\QB परमप्रभुया न्‍ह्यःने हे छंगु नुगः लः थें प्‍वंकि।

\par }{\Q गल्‍लि गल्‍लिइ नयेपित्‍यानाः मूर्च्‍छा जुयाच्‍वंपिं

\par }{\QB मस्‍तय्‌गु प्राण म्‍वाकेगु निंतिं थःगु ल्‍हाः वय्‌कःपाखे ल्‍ह्वँ।


\par }{\BB \par }
{\Q \VS{20}“स्‍वयादिसँ! हे परमप्रभु, बिचाः यानादिसँ!

\par }{\QB सुयात छिं थज्‍याःगु दुःखकष्‍ट बियादीगु दु धकाः?

\par }{\Q छु मिसातय्‌सं थःगु गर्भया फल,

\par }{\QB व थःम्‍हं बुइका तःपिं मस्‍तय्‌गु ला नयेगु ला?

\par }{\Q छु पुजाहारीत व अगमवक्तात

\par }{\QB परमप्रभुया पवित्र देगलय् हे स्‍याइगु?


\par }{\BB \par }
{\Q \VS{21}“ल्‍याय्‌म्‍ह व बुरातय्‌गु सीम्‍ह

\par }{\QB गल्‍लि गल्‍लिइ धुलय् अथें लानाच्‍वंगु दु।

\par }{\Q जिमि ल्‍यासेपिं व ल्‍याय्‌म्‍हपिं मनूतय्‌त

\par }{\QB तरवारं स्‍यानाः क्‍वथला तःगु दु।

\par }{\Q थःगु तंया दिनय् छिं छुं हे दयामाया मयासें

\par }{\QB इमित पालाः स्‍यानादीगु दु।


\par }{\BB \par }
{\Q \VS{22}“नखःबलय् मनूत मुं थें,

\par }{\QB छिं जिगु प्‍यखेरं आतंक मुंकादिल।

\par }{\Q परमप्रभुया तंया दिनय् सुं छम्‍ह न बिस्‍युं वने फत न बचय् जुल।

\par }{\QB जिं हे ब्‍वलंका तःधिक यानातयापिन्‍त जिमि शत्रुं सिधय्‌का बिल।”




\par }\Chap{3}{\SH सजाँयया दथुइ आशा
\par }
{\PP \VerseOne{1}परमप्रभुयागु तंया कथिया दुःखयात

\par }{\QB खंम्‍ह मनू जि हे खः।


\par }{\Q \VS{2}वय्‌कलं जितः यंकादिल,

\par }{\QB तुयु जलय् मखु बरु खिउँगु थासय् न्‍यासिकादिल।


\par }{\Q \VS{3}धात्‍थें हे वय्‌कलं थःगु ल्‍हाः जिगु विरोधय् तःक्‍वः मछि,

\par }{\QB न्‍हिच्‍छिं हे ल्‍ह्वनादिल।


\par }{\BB \par }
{\Q \VS{4}वय्‌कलं जिगु छेंगू व ला सुकूचिंकादिल,

\par }{\QB अले जिगु क्‍वँय्‌त त्‍वथुलादिल।


\par }{\Q \VS{5}वय्‌कलं जितः दुःख

\par }{\QB व कष्‍टं घेरय् यानाः कुनादीगु दु।


\par }{\Q \VS{6}वय्‌कलं जितः यक्‍व दिनंनिसें सीम्‍ह थें

\par }{\QB खिउँगु थासय् तयादीगु दु।


\par }{\BB \par }
{\Q \VS{7}जि बिस्‍युं वने मफय्‌मा धकाः वय्‌कलं जिगु प्‍यखेरं पःखाः ग्‍वयादीगु दु।

\par }{\QB वय्‌कलं जितः तसकं झ्‍यातुगु सिखलं चिनादीगु दु।


\par }{\Q \VS{8}ग्‍वाहालिया निंतिं जि तसकं हाःसां,

\par }{\QB वय्‌कलं जिगु प्रार्थना न्‍यनेगु हे त्‍वतादिल।


\par }{\Q \VS{9}जि गन गन वन, अन अन हे तः तग्‍वःगु ल्‍वहँतं जिगु लँपु पनादीगु दु।

\par }{\QB वय्‌कलं जिगु लँपुयात चा चाःतुइकादीगु दु,


\par }{\BB \par }
{\Q \VS{10}हमला यायेत पियाच्‍वंम्‍ह भालू

\par }{\QB व सुलाच्‍वंम्‍ह सिंहं थें


\par }{\Q \VS{11}वय्‌कलं जितः लंनिसें लुत्तुलुया यंकल,

\par }{\QB अले जितः कय्‌पुयाः घाःया घाः जूम्‍ह यानादिल।

\par }{\QB वय्‌कलं जितः ग्‍वाहालि मदुम्‍ह यानादिल।


\par }{\Q \VS{12}वय्‌कलं थःगु धनुष वाण ल्‍ह्वनादिल,

\par }{\QB अले वय्‌कलं वाणं जितः हे ताकय् यानादिल।


\par }{\BB \par }
{\Q \VS{13}वय्‌कलं जिगु नुगलय्

\par }{\QB धनुष वाणं कय्‌कादिल।


\par }{\Q \VS{14}फुक्‍क मनूत जि खनाः न्‍हिलीगु,

\par }{\QB न्‍हिच्‍छि हे इमिसं जितः हेस्‍यानाः म्‍ये हालीगु।


\par }{\Q \VS{15}वय्‌कलं जितः खायुगु वासलं जाय्‌कादिल,

\par }{\QB अले पित्त त्‍वंकादिल।


\par }{\BB \par }
{\PP \VS{16}वय्‌कलं ल्‍वहंचा नकाः जिगु वा त्‍वथुलादिल,

\par }{\QB अले जितः धुलय् न्‍हूतु न्‍हूयादिल।


\par }{\Q \VS{17}शान्‍ति जिगु जीवनपाखें तापाये धुंकल,

\par }{\QB सुख धयागु छु खः, व जिं ल्‍वःमने धुंकल।


\par }{\Q \VS{18}अथे जुयाः जिं धाये, “जिगु गर्व मदय् धुंकल,

\par }{\QB परमप्रभुपाखें दुगु आशा नं मदये धुंकल।”


\par }{\BB \par }
{\Q \VS{19}खाइसेच्‍वंगु व पित्त,

\par }{\QB जिगु दुःख व थुखे उखे चाचाःहिला जुयागु जिं लुमंका च्‍वना।


\par }{\Q \VS{20}जिं न्‍ह्याबलें थुकियात लुमंका च्‍वना,

\par }{\QB अले जिगु नुगः क्‍वतुंगु दु।


\par }{\Q \VS{21}अय्‌नं जिं थ्‍व लुमंका च्‍वना,

\par }{\QB अथे जुयाः जितः आशा दु।


\par }{\BB \par }
{\Q \VS{22}परमप्रभुया सदां दइगु दया मायां यानाः झीपिं नाश जूगु मदु,

\par }{\QB छाय्‌धाःसा वय्‌कःयागु माया न्‍ह्याबलें दयाच्‍वनी।


\par }{\Q \VS{23}सुथपतिकं वय्‌कःयागु दयामाया न्‍हूगु जुइ,

\par }{\QB छिगु विश्‍वस्‍तता गुलि तःधं!


\par }{\Q \VS{24}जिगु मनं धाल, “परमप्रभु हे जिगु सर्बय खः,

\par }{\Q अथे जुयाः जिं वय्‌कःयाके आशा यानाच्‍वना।”


\par }{\BB \par }
{\Q \VS{25}परमप्रभुया लँपु स्‍वइपिं व वय्‌कःयात मालीपिं

\par }{\QB सकसिगु लागिं परमप्रभु भिंम्‍ह खः।


\par }{\Q \VS{26}सुम्‍क च्‍वनाः परमप्रभुया उद्धारयागु लँपु स्‍वयेगु हे

\par }{\QB तसकं बांलाःगु खँ खः।


\par }{\Q \VS{27}थः ल्‍याय्‌म्‍हबलय् हे

\par }{\Q ककुसिँ क्‍वबीम्‍ह मनूयात भिं जुइ।


\par }{\BB \par }
{\PP \VS{28}परमप्रभुं वयात दुःखकष्‍ट बियादीगुलिं

\par }{\QB सुम्‍क व याकःचा हे च्‍वनेमा।


\par }{\Q \VS{29}वं थःगु ख्‍वाः बँय् तक क्‍वछुकेमा,

\par }{\QB उकी भचा आशा दये फु।


\par }{\Q \VS{30}वं थःगु नेता थःत दाइपिंपाखे हे स्‍वय्‌का बीमा,

\par }{\QB अले हेस्‍यागु सह यानाः च्‍वनेमा।


\par }{\BB \par }
{\Q \VS{31}छाय्‌धाःसा परमप्रभुं मनूतय्‌त

\par }{\QB न्‍ह्याबलेंया निंतिं वान्‍छ्‌वयादी मखु,


\par }{\Q \VS{32}वय्‌कलं दुःख हयादिसां थःगु माया क्‍यनादी,

\par }{\QB वय्‌कःया सदां दइगु दयामाया तसकं तःधं।


\par }{\Q \VS{33}छाय्‌धाःसा वय्‌कलं मनूया सन्‍तानतय्‌त

\par }{\QB थःगु इच्‍छां दुःख वा कष्‍ट बियादी मखु।


\par }{\BB \par }
{\Q \VS{34}देशय् च्‍वंपिं दक्‍व कुनातःपिन्‍त तुतिं न्‍हुइगु,


\par }{\Q \VS{35}दकलय् तःधंम्‍ह परमेश्‍वरया न्‍ह्यःने

\par }{\QB मनूतय्‌गु अधिकार लाकाकायेगु,


\par }{\Q \VS{36}सुं मनूयात अन्‍याय यायेगु खँयात

\par }{\QB परमप्रभुं स्‍वयामदी ला?


\par }{\BB \par }
{\Q \VS{37}परमप्रभुं हे आज्ञा बियामदीतले

\par }{\QB सुनां धाःगु पूवंगु दु?


\par }{\Q \VS{38}छु दकलय् तःधंम्‍ह परमेश्‍वरं

\par }{\QB भिंगु व विपत्ति नितां उजं बियामदी ला?


\par }{\Q \VS{39}थःगु पापया सजाँयया निंतिं

\par }{\QB सीमानिपिं मनूतय्‌सं छाय् कचकच यायेगु?


\par }{\BB \par }
{\Q \VS{40}झीसं थःगु पहःचहः बांलाक जाँचय् यानाः स्‍वये नु!

\par }{\QB अले झीपिं परमप्रभुयाथाय् लिहां वनेनु।


\par }{\Q \VS{41}झीसं स्‍वर्गय् च्‍वनादीम्‍ह परमेश्‍वरपाखे

\par }{\QB थःगु नुगः बीनु अले ल्‍हाः ल्‍ह्वनाः थथे धायेनु–


\par }{\Q \VS{42}“जिमिसं पाप याना, जिपिं विद्रोही जुया,

\par }{\QB अले छिं क्षमा यानादीगु मदुनि।


\par }{\BB \par }
{\PP \VS{43}“छि जिपिं खनाः तम्‍वयादिल, छिं जिमित लिनादिल

\par }{\QB अले दयामाया हे मयासें जिमित स्‍यानादिल।


\par }{\Q \VS{44}जिमिगु प्रार्थना छिथाय् मथ्‍यनेमा धकाः

\par }{\QB छिं थःत सुपाचं त्‍वपुयादिल।


\par }{\Q \VS{45}छिं जिमित जाति जातितय्‌गु दथुइ

\par }{\QB धूधाः व फोहर यानादीगु दु।


\par }{\BB \par }
{\Q \VS{46}“जिमि दक्‍व शत्रुतय्‌सं जिमिगु विरोधय्

\par }{\QB म्‍हुतु चाय्‌काः जिमित हेला याःगु दु।


\par }{\Q \VS{47}जिपिं भय व थुरथुर खाखां म्‍वानाच्‍वना,

\par }{\QB भज्‍यंक स्‍यंकीगु जिमिथाय् वयाच्‍वंगु दु।”


\par }{\Q \VS{48}जिमि थःमनूतय्‌गु नाश खनाः

\par }{\QB जिगु मिखां ख्‍वबि धाः हाःगु दु।


\par }{\BB \par }
{\PP \VS{49}भचा हे मदिसे

\par }{\QB जिगु मिखां ख्‍वबि हायाच्‍वनी,


\par }{\Q \VS{50}गुबलय् तक परमप्रभुं

\par }{\QB स्‍वर्गं क्‍वय् स्‍वयाः खंकादी मखु।


\par }{\Q \VS{51}यरूशलेमया मिसातय्‌गु

\par }{\QB दुःख खनाः जिगु नुगः स्‍याःगु दु।


\par }{\BB \par }
{\Q \VS{52}छुं कारण हे मदुसां जिमि शत्रुतय्‌सं जितः

\par }{\QB झंगःयात थें शिकार यात।


\par }{\Q \VS{53}इमिसं जिगु जीवनयात गालय् क्‍वफानाः सिधय्‌केगु कुतः यात

\par }{\QB अले ल्‍वहँतं जितः कय्‌कल।


\par }{\Q \VS{54}लखं जिगु छ्यं त्‍वपुल,

\par }{\QB जिं बिचाः याना, “आः जि सीगु जुल।”


\par }{\BB \par }
{\Q \VS{55}हे परमप्रभु, तःजाःगु गालंनिंसें

\par }{\QB जिं छिगु नामं बिन्‍ति याना।


\par }{\Q \VS{56}छिं जिगु बिन्‍ति न्‍यनादिल,

\par }{\QB “ग्‍वाहालिया निंतिं जिं यानागु बिन्‍तिलय् थःगु न्‍ह्याय्‌पं तिनादी मते।”


\par }{\Q \VS{57}जिं छिके बिन्‍ति यानाबलय् छि जिगु न्‍ह्यःने झायादिल,

\par }{\QB अले छिं जितः धयादिल, “ग्‍याये मते।”


\par }{\BB \par }
{\Q \VS{58}हे परमप्रभु, जिगु पंलिनाः ल्‍वानाः

\par }{\QB छिं जितः लिफ्‍यानादिल।


\par }{\Q \VS{59}हे परमप्रभु, जितः याःगु अत्‍याचार छिं खंगु दु।

\par }{\QB जिगु न्‍याय यानादिसँ।


\par }{\Q \VS{60}इमिसं जितः काःगु बदला

\par }{\QB व जिगु विरोधय् ग्‍वःगु ग्‍वसाः दक्‍व छिं खंगु दु।


\par }{\BB \par }
{\Q \VS{61}हे परमप्रभु, इमिसं लाय्‌बूगु छिं न्‍यंगु दु

\par }{\QB अले जिगु विरोधय् ग्‍वःगु दक्‍व ग्‍वसाः छिं न्‍यनादीगु दु।


\par }{\Q \VS{62}चच्‍छि न्‍हिच्‍छिं हे जिमि शत्रुतय्‌सं

\par }{\QB जितः मभिंकाः खुसखुस खँ ल्‍हानाः जुइगु।


\par }{\Q \VS{63}इमित स्‍वयादिसँ! दंसां व फ्‍यतुसां

\par }{\QB इमिसं जितः हेस्‍यानाः म्‍ये हालीगु।


\par }{\BB \par }
{\Q \VS{64}हे परमप्रभु, इमिसं याःगु मभिंगु ज्‍याकथं

\par }{\QB इमित थिक सजाँय बियादिसँ।


\par }{\Q \VS{65}इमित छाःगु व जिराहा नुगः बियादिसँ,

\par }{\QB अले छिगु सराः इमित लायेमा।


\par }{\Q \VS{66}छिं इमित थःगु तम्‍वय् लिनाछ्वयादिसँ,

\par }{\QB अले परमप्रभुया आकाशया क्‍वय् नं इमित भज्‍यंक नाश यानादिसँ।




\par }\Chap{4}{\SH यरूशलेमया दुःखकष्‍ट
\par }
{\Q \VerseOne{1}लुँ मथिना वने धुंकल! भिंगु लुँ तक नं बुलुया वने धुंकल।

\par }{\QB पवित्र थाय्‌यागु मू तूगु ल्‍वहंत चुक चुकय् वांछ्वयातःगु दु!


\par }{\BB \par }
{\Q \VS{2}भिंगु लुँ थें मू वंपिं सियोनया काय्‌पिं

\par }{\QB आः कुमाःया ल्‍हातं दय्‌कातःगु चायागु थलबल थें जुल।


\par }{\BB \par }
{\Q \VS{3}ध्‍वंचिया मामं नं थः मस्‍तय्‌त थःगु दुरुप्‍वः पिकयाः दुरु त्‍वंकी,

\par }{\QB जिमि थः मनूत धाःसा मरुभूमिया शुतुरमुर्ग थें दयामदुपिं जूगु दु।


\par }{\BB \par }
{\Q \VS{4}दुरु त्‍वनीपिं मस्‍तय्‌गु मेचा प्‍याः चायाः म्‍हुतुया थक्‍वय् प्‍यपुनी।

\par }{\QB मस्‍तय्‌सं नय् त्‍वनेगु फ्‍वनी, तर सुनानं इमित छुं हे बी मखु।


\par }{\Q \VS{5}न्‍हापा सासाःगु नसा नइपिं मनूत

\par }{\QB आः नये मखनाः फोहर वांछ्वइगु थासय् नयेगु माला जूगु दु।

\par }{\Q थिकेथिकेगु लं फिनाः हुर्के जूपिं

\par }{\QB आः इपिं फोहर वान्‍छ्वया तःगु थासय् मालाच्‍वंगु दु।


\par }{\BB \par }
{\Q \VS{6}जिमि थःमनूतय्‌गु मभिंगु ज्‍या

\par }{\QB सदोमया स्‍वयाः नं तःधं जूगु दु।

\par }{\Q सदोम सुयात थत्‍थें वांछ्वयाबिल

\par }{\QB अले सुनां नं वयागु विरोधय् ल्‍हाः मह्वं।\XREF{✡}{{\XO 4:6 }{\XO{४:६
}}{\XT{उत १९:२४}}}


\par }{\BB \par }
{\Q \VS{7}इमि राजकुमारत च्‍वापु स्‍वयाः सफा

\par }{\QB व दुरु स्‍वयाः तुयुसे च्‍वं,

\par }{\Q इमिगु म्‍ह मानिक थी स्‍वयाः नं ह्याउँगु,

\par }{\QB इमिगु रूप नीर थी थें बांलाः।


\par }{\BB \par }
{\Q \VS{8}आः इमिगु ख्‍वाः हाकः स्‍वयाः हाकुसे च्‍वं,

\par }{\QB इमित लँय् लँय् नं सुनानं म्‍हमस्‍यू।

\par }{\Q इमिगु छेंगू क्‍वँय्‌लय् प्‍यपुने धुंकल,

\par }{\QB सिँ थें व गनावने धुंकल।


\par }{\BB \par }
{\Q \VS{9}नयेपित्‍याकाः सीपिं स्‍वयाः

\par }{\QB तरवारं सीपिं हे बांलाइ।

\par }{\QB बुँइ फल मसःगुलिं

\par }{\QB इपिं नयेपित्‍यानाः गंसि जुयावनी।


\par }{\BB \par }
{\PP \VS{10}क्‍यातूगु नुगः दुपिं मिसातय्‌सं थःगु हे ल्‍हातं

\par }{\QB थः मस्‍तय्‌त नयेगु ज्‍वरे यात।

\par }{\Q जि थःमनूतय्‌गु नाशया इलय्

\par }{\QB इमि मस्‍त हे इमिगु नसा जुल।\XREF{✡}{{\XO 4:10 }{\XO{४:१०
}}{\XT{व्‍य २८:५७; इज ५:१०}}}


\par }{\BB \par }
{\Q \VS{11}तर आः परमप्रभुया तं क्‍वलात,

\par }{\QB वय्‌कलं थःगु च्‍याःगु तं प्‍वंकादिल।

\par }{\Q वय्‌कलं सियोनय् मि च्‍याकादिल,

\par }{\QB अथे जुयाः वयागु जगत दक्‍वं भज्‍यंक नाश जुल।


\par }{\BB \par }
{\Q \VS{12}सुं शत्रु यरूशलेमया

\par }{\QB मू ध्‍वाखात जुयाः दुहां वनी धकाः

\par }{\Q पृथ्‍वीया सुं जुजु

\par }{\QB व संसारया सुं मनुखं विचाः हे मयाः।


\par }{\BB \par }
{\Q \VS{13}अय्‌सां थ्‍व धाःसा वया अगमवक्तातय्‌गु

\par }{\QB पाप व वया पुजाहारीतय्‌गु अधर्मया कारणं जूगु खः।

\par }{\Q इमिसं शहर दुने

\par }{\QB धर्मी मनूतय्‌गु हि बाः वय्‌कल।


\par }{\BB \par }
{\Q \VS{14}आः इपिं लँय् लँय् कांपिं थें पचिपचि यानाः जुइ।

\par }{\QB इपि हिया कारणं अशुद्ध जूगु दु।

\par }{\Q थुलि तक कि सुनानं इमिगु

\par }{\QB लं तक नं थीगु आँट याइ मखु।


\par }{\BB \par }
{\Q \VS{15}मनूतय्‌सं तसलं हालाः इमित धाइ,

\par }{\QB “हुँ, हे अशुद्धपिं! तापाक हुँ, जिमित थीमत्‍यः!”

\par }{\Q इपिं बिस्‍युं जूबलय् अले चाचाःहिलाः जूबलय्

\par }{\QB जात जातियापिं मनूतय्‌सं थथे धाल,

\par }{\QB “आवंनिसें इपिं झीनापं थन च्‍वने फइ मखुत।”


\par }{\BB \par }
{\Q \VS{16}परमप्रभुं थःम्‍हं हे इमित उखेलाः थुखेलाः मदय्‌क छ्यालब्‍याल यानादिल,

\par }{\QB वय्‌कलं आः हाकनं गुबलें हे इमित वास्‍ता यानादी मखुत।

\par }{\Q मनूतय्‌सं पुजाहारीतय्‌त हनाबना तःगु मदु,

\par }{\QB न थकालितय्‌त छुं ग्‍वाहालि याःगु दु।


\par }{\BB \par }
{\Q \VS{17}ग्‍वाहालिया निंतिं मफतय् लँपु स्‍वस्‍वं­

\par }{\QB जिमिगु मिखा बुलुइ धुंकल।

\par }{\Q सुरक्षाया निंतिं छगू जातिया लँपु स्‍वयाच्‍वना,

\par }{\QB अय्‌नं इमिसं जिमित बचय् याये मफुत।


\par }{\BB \par }
{\Q \VS{18}मनूत जिमिगु पला पतिकं लिउलिउ वल,

\par }{\QB अले जिपिं बांलाक जिमिगु लँय् न्‍यासि जुइ मफुत।

\par }{\Q जिमिगु अन्‍त लिक्‍क दु, जिमिगु आयु फुइधुंकल।

\par }{\QB छाय्‌धाःसा जिमिगु अन्‍त वये धुंकल।


\par }{\BB \par }
{\Q \VS{19}जिमित लित्तुलिपिं आकाशय्

\par }{\QB ब्‍वइपिं इमा स्‍वयाः नं याकनं ब्‍वांवनी।

\par }{\Q इमिसं जिमित पहाडय् लित्तुलिल,

\par }{\QB जिमित हमला यायेत इपिं मरुभूमिइ सुलाच्‍वन।


\par }{\BB \par }
{\Q \VS{20}परमप्रभुया अभिषेक जूम्‍ह जुजु,

\par }{\QB जिमिगु प्राण इमिगु पन्‍जलय् लात।

\par }{\Q वय्‌कःयागु सुरक्षाय् जिपिं मेपिं जातितय्‌गु दथुइ

\par }{\QB सुरक्षित च्‍वने दइ धकाः जिमिसं बिचाः यानागु खः।\XREF{✡}{{\XO 4:20 }{\XO{४:२०
}}{\XT{यर ३९:१-७; ५२:४-११}}}


\par }{\BB \par }
{\Q \VS{21}हे ऊजय् च्‍वंम्‍ह म्‍ह्याय् एदोम,

\par }{\QB लसता हँ! अले न्‍ह्यइपुकि,

\par }{\Q तर व ख्‍वल्‍चा छन्‍त नं बी।

\par }{\QB छन्‍त लगय् जुइ, अले छन्‍त नाङ्‌गा याइ।


\par }{\BB \par }
{\Q \VS{22}हे म्‍ह्याय् सियोन, छंगु अधर्मया सजाँय सिधल,

\par }{\QB हाकनं गुबलें छन्‍त देशं पितिना छ्वयादी मखु।

\par }{\Q तर हे म्‍ह्याय् एदोम, वय्‌कलं छंगु अधर्मया दण्‍डया सजाँय छन्‍त बियादी,

\par }{\QB अले छंगु पाप क्‍यनादी।




\par }\Chap{5}{\SH हाकनं थापं यायेगु निंतिं प्रार्थना
\par }
{\PP \VerseOne{1}हे परमप्रभु, जिमित छु जू वःगु दु,

\par }{\Q व खँ लुमंकादिसँ।

\par }{\QB जिमिगु बदनाम जूगु स्‍वयादिसँ।


\par }{\Q \VS{2}जिमिगु सर्बय परदेशीतय्‌गु ल्‍हातय् लाःगु दु।

\par }{\QB जिमिगु छेँ परदेशीतय्‌गु जूगु दु।


\par }{\Q \VS{3}जिपिं मांबौ मदुपिं व हाना मदुपिं जूगु दु,

\par }{\QB जिमि मांपिं भाःत मदुपिं थें जूगु दु।


\par }{\Q \VS{4}जिमिसं धिबा पुलाः लः त्‍वनेमाः,

\par }{\QB जिमिसं सिँ तक नं न्‍यानाकायेमाः।


\par }{\Q \VS{5}जिमित ल्‍यूवःपिं जिमिगु पलाः लिक्‍क दु,

\par }{\QB जिपिं तसकं त्‍यानुचाःगु दु, जिमित आराम मदु।


\par }{\Q \VS{6}जिमिसं गाक्‍क नयेत्‍वनेगु निंतिं थःत मिश्र

\par }{\QB व अश्‍शूरयात लःल्‍हानाबिया।


\par }{\Q \VS{7}जिमि तापाःबाज्‍यापिन्‍सं पाप यात, आः इपिं मन्‍त।

\par }{\QB इमिसं याःगु अर्धमया फल जिमिसं भोगे यानाच्‍वना।


\par }{\Q \VS{8}दासतय्‌सं जिमित शासन याइ,

\par }{\QB जिमित इमिगु ल्‍हातं त्‍वःतकीपिं सुं हे मदु।


\par }{\Q \VS{9}गांगामय् दुगु तरवारं यानाः

\par }{\QB जिमिसं थःगु ज्‍यान पानाः नयेत्‍वनेगु माला हया।


\par }{\Q \VS{10}तसकं नये पित्‍यागुलिं जिमिगु छेंगू भुतू थें क्‍वाये धुंकल।


\par }{\Q \VS{11}सियोनय् मिसातय्‌त व यहूदाया

\par }{\QB शहरय् ब्‍याहा मजूपिं ल्‍यासेतय्‌त स्‍यंकाब्‍यूगु दु।


\par }{\Q \VS{12}शासकतय्‌त थथःगु ल्‍हातं यख्‍खाःगु दु,

\par }{\QB थकालिपिन्‍त भचा नं हनाबना याःगु मदु।


\par }{\Q \VS{13}ल्‍याय्‌म्‍हपिन्‍सं तसकं दुःख सियाः घः क्‍यलेमा,

\par }{\QB मिजंमस्‍त सिँ क्‍वबिया धेधेचुयाः न्‍यासि वनी।


\par }{\Q \VS{14}थकालिपिं शहरया मू ध्‍वाखाय् मुनेगु त्‍वःतूगु दु,

\par }{\QB ल्‍याय्‌म्‍हपिं मनूतय्‌सं थःगु संगीत त्‍वःतूगु दु।


\par }{\Q \VS{15}जिमिगु नुगलं लय्‌ता मदयावंगु दु,

\par }{\QB जिमिगु हुलाप्‍याखं दुःखय् फहिले धुंकल।


\par }{\Q \VS{16}जिमिगु छेनं श्रीपेच कुतुं वंगु दु,

\par }{\QB जिमित धिक्‍कार दु, छाय्‌धाःसा जिमिसं पाप यानागु दु।


\par }{\Q \VS{17}थथे जुयाः जिमिगु नुगः बमलाये धुंकल,

\par }{\QB जिमिगु मिखा बुलुइ धुंकल।


\par }{\Q \VS{18}छाय्‌धाःसा सियोन पर्वत झिजांमिजां दंगु दु,

\par }{\QB ध्‍वंचात अन चाःहिलाः जुइ।


\par }{\Q \VS{19}अय्‌नं हे परमप्रभु, छिं सदां सदां शासन यानादी,

\par }{\QB छिगु सिंहासन पुस्‍तां पुस्‍ता तकं दया हे च्‍वनी।


\par }{\Q \VS{20}छाय् छिं जिमित ल्‍वमंकाः च्‍वनादियागु?

\par }{\QB छाय् छिं थुलिमछि ई तक जिमित त्‍वतादियागु?


\par }{\Q \VS{21}हे परमप्रभु, जिमित छिथाय् लितहयादिसँ, अले जिपिं लिहां वये,

\par }{\QB न्‍हापा जिपिं गथे खः जिमित हाकनं अथे हे यानादिसँ।


\par }{\Q \VS{22}छिं जिमित त्‍वःताः हे दियागु खः ला?

\par }{\QB छितः जिपिं खनाः तसकं तं पिहां वः ला?

\par }