\NormalFont\ShortTitle{इजकिएल}

{\MT इजकिएलया सफू

\par }{\IMT म्‍हसीका

\par }{\IP ई.पू. ५८६ लय् यरूशलेम नाश जुइ न्‍हापा व लिपाया इलय् इजकिएल अगमवक्ता बेबिलोनय् कैदी जुयाः च्‍वनाच्‍वंगु खः। वयात बेबिलोनया जुजुं ज्‍वनाः बेबिलोनय् यंकूगु खः। कैदी जुयाः बेबिलोनय् च्‍वनाच्‍वंपिं व यरूशलेमय् च्‍वनाच्‍वंपिनिगु निंतिं वं थ्‍व बुखँ ब्‍यूगु खः।

\par }{\IP थ्‍व सफुलिइ खुगू मू खँत दु –

\par }{\ILI १. इजकिएलयात अगमवक्ता जुइत परमेश्‍वरं सःतूगु

\par }{\ILI २. परमेश्‍वरया सजाँय व लिपा वइगु यरूशलेमया पतन अले विनाशया बारे यहूदीतय्‌त ख्‍याच्‍वः

\par }{\ILI ३. थः प्रजायात अत्‍याचार याइपिं व मखुगु लँय् यंकूपिं थीथी कथंयापिं अन्‍यजातितय्‌त परमप्रभुया सजाँयया सुचं।

\par }{\ILI ४. यरूशलेम नाश जुइ धुंकाः इस्राएलयात सान्‍त्‍वनाया वचन व वइतिनिगु इलय् बांलाइगु खँया निंतिं बाचा

\par }{\ILI ५. गोगया विरोधय् अगमवाणी

\par }{\ILI ६. हाकनं देगः व देश थापं यायेगु बारे इजकिएलयात क्‍यंगु किपा।

\par }{\IP इजकिएल तसकं विश्‍वास दुम्‍ह व दर्शन खनीम्‍ह मनू खः। दर्शनय् वं यक्‍व दुग्‍यांत नं काःगु खः। अले यक्‍व खँत बांलाक सिइदय्‌क व चिंकथं काःगु दु। मनूतय्‌गु आत्‍मा व नुगलय् दुने शुद्ध व थःगु पापया निंतिं फुक्‍क मनूतय्‌सं थःम्‍हं हे जिम्‍मा कायेमा धकाः इजकिएलं थ्‍व सफुलिइ बःबियातःगु दु। मनूतय्‌त शुद्ध यायेगु बारे नं वं थःत आशा दुगु खँ नं थुकी च्‍वयातःगु दु। थः पुजाहारी व अगमवक्ता जूगु कारणं हे देगः व मनूतय्‌त पवित्रता मदय्‌कं मगाःगु खँ खः धकाः च्‍वयातःगु दु।

\par }{\IOT धलः पौ

\par }{\IO इजकिएलयात परमेश्‍वरं सःतादीगु
{\IOR{१:१–३:२७}}

\par }{\IO यरूशलेमया नाश जुइगु अगमवाणी
{\IOR{४:१–२४:२७}}

\par }{\IO जाति जातितय्‌त सजाँय
{\IOR{२५:१–३२:३२}}

\par }{\IO थः प्रजायात परमप्रभुया बाचा
{\IOR{३३:१–३७:२८}}

\par }{\IO गोगया विरोधय् अगमवाणी
{\IOR{३८:१–३९:२९}}

\par }{\IO लिपायागु देगः व देशया दर्शन
{\IOR{४०:१–४८:३५}}

\par }{\IB \par }
{\MT इजकिएल



\par }\ChapOne{1}{\SH इजकिएलं दर्शनय् प्राणीत खंगु
\par }
{\PP \VerseOne{1}स्‍विगूगु दँया प्‍यंगूगु लाया न्‍यान्‍हु दुखुन्‍हु\FTNT{*}{{\FR 1:1 }{\FR{१:१-२
}}{\FT{३१ जुलाई ५९३ बी.सी.}}} जि यहूदां ज्‍वनाहःपिंनापं कबार खुसिया सिथय् दुबलय् स्‍वर्ग चाल अले जिं परमेश्‍वरया दर्शनत खना।\XREF{✡}{{\XO 1:1 }{\XO{१:१
}}{\XT{प्रे ७:५६; प्रका १९:११}}}


\par }{\PP \VS{2}लाया न्‍यान्‍हु दुखुन्‍हु, थ्‍व यहोयाकीन जुजुयात ज्‍वनाः बेबिलोनय् हःगु न्‍यागूगु दँ खः,\XREF{✡}{{\XO 1:2 }{\XO{१:२
}}{\XT{२ राज २४:१०-१६; २ इति ३६:९-१०}}}

\VS{3}बेबिलोन देशया कबार खुसिया\FTNT{†}{{\FR 1:3 }{\FR{१:३
}}{\FQ{कबार खुसिया
}}{\FT{थ्‍व मनूतय्‌सं दय्‌कूगु नहर खः}}} सिथय् परमप्रभुया वचन बूजीया काय् इजकिएल पुजाहारीयाथाय् वल। अन परमप्रभुयागु शक्ति वयाके खनेदत।


\par }{\PP \VS{4}जिं स्‍वया, जिं उत्तरपाखें वाफय् वयाच्‍वंगु खना। छगू तःधंगु सुपाँचय् मि प्‍वालाक प्‍वालाक्‍क च्‍यानाच्‍वंगु दु। उकिया प्‍यखें तसकं थीगु जः दु, अले मिया दथुइ ज्‍वाल्‍लच्‍वंगु धातु थें छुं दु।

\VS{5}सुपाँय्‌या दथुं प्‍यम्‍ह म्‍वाःपिं प्राणीत थें च्‍वंपिं छुं पिहां वल। इपिं मनू थें खने दु,\XREF{✡}{{\XO 1:5 }{\XO{१:५
}}{\XT{प्रका ४:६}}}

\VS{6}तर इपिं फुक्‍कसिके प्‍यपा प्‍यपा ख्‍वाः व प्‍यपु प्‍यपु पपू दु।

\VS{7}इमिगु तुति तप्‍यं, इमिगु तुतिपालि साचायागु तुतिपालि थें च्‍वं। उपिं ज्‍वाल्‍ल थीकातःगु कँय् थें हे ज्‍वाल्‍ल थीगु।

\VS{8}इमिगु पपूया क्‍वय् प्‍यखें मनूयागु थें ल्‍हाः दु। अले उपिं प्‍यम्‍हं प्राणीतय्‌के ख्‍वाः व पपू दु,

\VS{9}इमिगु पपू छगुलिं मेगुयात थीगु दु। गनं वनीबलय् इपिं फुक्‍क तप्‍यंक न्‍ह्यज्‍याइगु, इमिसं थुखे उखे फहिली मखु।


\par }{\PP \VS{10}इमिगु ख्‍वाः थथे च्‍वं– उपिं प्‍यम्‍हं प्राणीतय्‌गु छपा ख्‍वाः मनूयागु थें च्‍वं। इमिगु जव पाखेया ख्‍वाः धाःसा सिंहयागु थें, खव पाखेयागु ख्‍वाः द्वहंयागु थें व ल्‍युने पाखेयागु ख्‍वाः इमायागु थें च्‍वं।\XREF{✡}{{\XO 1:10 }{\XO{१:१०
}}{\XT{इज १०:१४; प्रका ४:७}}}

\VS{11}इमिगु ख्‍वाः थथे हे च्‍वं। इमिगु पपू च्‍वय्‌पाखे चक्‍कंगु दु। छम्‍ह छम्‍हय्‌सिगु निपा पपुतिं छम्‍हय्‌सिगु पपुतिं मेम्‍हय्‌सिगु पपूयात थ्‍यूगु दु। मेगु निपा पपुतिं थथःगु म्‍ह त्‍वपुयातःगु दु।

\VS{12}इपिं तप्‍यंक वनीगु। आत्‍मा गन गन वन इपिं नं अन हे वनीगु। इपिं थुखे उखे मस्‍वसें वनीगु।


\par }{\PP \VS{13}उपिं म्‍वाःपिं प्राणीतय्‌गु रूप च्‍यानाच्‍वंगु हेंग्‍वाः वा मिप्‍वाः थें च्‍वं। मि उपिं प्राणीतय्‌गु दथुइ गुलिं थुखें उखे व उखें थुखे वनाच्‍वंगु खने दु; मि ज्‍वाल्‍ल थी, व प्‍वालाक्‍क प्‍वालाक्‍क च्‍याइगु।\XREF{✡}{{\XO 1:13 }{\XO{१:१३
}}{\XT{प्रका ४:५}}}

\VS{14}उपिं प्राणीत हाबलासा त्‍वःगु थें थुखें उखे व उखें थुखे हथासं वनाच्‍वंगु दु।


\par }{\SH घःचाःत
\par }
{\PP \VS{15}जिं उपिं म्‍वाःपिं प्राणीतय्‌त स्‍वयाच्‍वनाबलय् हे उपिं प्‍यपा ख्‍वाः दुपिं छम्‍ह छम्‍ह प्राणीया लिक्‍क जमिनय् छचाः छचाः घःचाः खना।\XREF{✡}{{\XO 1:15 }{\XO{१:१५-२१
}}{\XT{इज १०:९-१३}}}

\VS{16}उपिं घःचाःत प्‍वालप्‍वाल थियाच्‍वंगु पुखराज थें खनेदय्‌कः दय्‌कातःगु दु – उपिं फुक्‍कं उत्‍थें च्‍वं। उपिं घःचाः छगूया दुने मेगु दु थें खने दु।

\VS{17}उकिं यानाः उपिं घःचाःत फःमह्युस्‍य प्‍यखेरं वने फु। उपिं प्राणीत वनीबलय् उपिं घःचाःत थुखे उखे हिली मखु।

\VS{18}प्‍यचाः हे घःचाःया घेरा तःधं व ग्‍यानापुस्‍से च्‍वं, अले उमिगु प्‍यंगू हे घेराय् प्‍यखें मिखाया मिखा दु।\XREF{✡}{{\XO 1:18 }{\XO{१:१८
}}{\XT{प्रका ४:८}}}


\par }{\PP \VS{19}उपिं प्राणीत थुखे उखे सनीबलय् उपिं घःचाःत नं नापनापं वनीगु। उपिं म्‍वाःपिं प्राणीत जमिनं च्‍वय् थाहां वनीबलय् घःचाःत नं थाहां वनीगु।

\VS{20}आत्‍मा गन वन इपिं नं अन हे वनीगु, उपिं घःचाःत नं इपिंनापं हे दनीगु, छाय्‌धाःसा उपिं म्‍वाःपिं प्राणीतय्‌गु आत्‍मा व हे घःचालय् दु।

\VS{21}इपिं सनीबलय् थुपिं नं सनीगु, इपिं झ्‍वातां दनीबलय् थुपिं नं झ्‍वातां दनीगु, इपिं जमिनं च्‍वय् थाहां वनीबलय् घःचाःत नं च्‍वय् थाहां वनीगु। छाय्‌धाःसा उपिं प्राणीतय्‌गु आत्‍मा घःचालय् दु।


\par }{\SH आकाश
\par }
{\PP \VS{22}उपिं म्‍वाःपिं प्राणीतय्‌गु छ्यंया च्‍वय् गुम्‍बज थें छुं दु, च्‍वापु थें थीगु व ग्‍यानापुगु।\XREF{✡}{{\XO 1:22 }{\XO{१:२२
}}{\XT{प्रका ४:६}}}

\VS{23}व गुम्‍बजया क्‍वय् इमिगु पपू, छम्‍हय्‌सिगु पपुतिं मेम्‍हय्‌सिगु पपूयात थीक तप्‍यंक न्‍यनावंगु दु। इपिं प्‍यम्‍हं प्राणीतय्‌गु निपा निपा पपुतिं थथःगु म्‍ह त्‍वपुयातःगु दु।

\VS{24}इपिं वंबलय् इमिगु पपूया सः यक्‍व लःया सः, दकलय् तःधंम्‍हय्‌सिगु सः, सेनाया हलचलयागु सः थें जिं ताया। इपिं झ्‍वातां दनीबलय् इमिसं थथःगु पपू क्‍वय् क्‍वकाइगु।\XREF{✡}{{\XO 1:24 }{\XO{१:२४-२८
}}{\XT{प्रका १:१४-१५; १९:६}}}

\VS{25}थःगु पपू क्‍वकयाः इपिं दनाच्‍वंबलय् इमिगु छ्यंया च्‍वय्‌यागु गुम्‍बजं छगू सः पिहां वल।


\par }{\SH सिंहासन
\par }
{\PP \VS{26}इमिगु छ्यं च्‍वय्‌यागु गुम्‍बजया दकलय् च्‍वय् छगू सिंहासन थें दु। स्‍वय्‌बलय् व नीलम थें खने दु, अले सिंहासनय् च्‍वंम्‍हय्‌सिगु रूप मनूयागु थें च्‍वं।\XREF{✡}{{\XO 1:26 }{\XO{१:२६
}}{\XT{इज १०:१; प्रका ४:२-३}}}

\VS{27}वयागु जंनिसें च्‍वय् वयागु ख्‍वाः ज्‍वाल्‍लच्‍वंगु धातु थें जिं खना, प्‍यखेरं मिं जाःगु थें। जंनिसें क्‍वय् नं वयागु ख्‍वाः मि थें खनेदत, अले वयागु छचाःखेरं थीगु जः दु।\XREF{✡}{{\XO 1:27 }{\XO{१:२७
}}{\XT{इज ८:२}}}

\VS{28}वा वइबलय् आकाशय् इन्‍द्रेणी खनेदुगु थें वयागु छचाःखेरं दुगु जः नं अथे हे खने दु।

\par }{\PP परमप्रभुया महिमाया रूप थथे हे च्‍वं। व खनाः जिं छ्यं क्‍वछुकाः। जिं सुं न्‍वंवानाच्‍वंगु सः ताल।




\par }\Chap{2}{\SH इजकिएलयात परमेश्‍वरं सःतादीगु
\par }
{\PP \VerseOne{1}वय्‌कलं जितः धयादिल, “अय् सीमानिम्‍ह मनू, दँ! जिं छलिसें खँ ल्‍हाये।”

\VS{2}वय्‌कलं जितः थथे धायेवं वय्‌कःया आत्‍मा जिथाय् वयाः जितः थनादिल। वय्‌कलं जिलिसें खँ ल्‍हानादीगु जिं ताया।


\par }{\PP \VS{3}वय्‌कलं जितः थथे धयादिल, “अय् सीमानिम्‍ह मनू, जिं छन्‍त इस्राएली जातियाथाय् छ्वयाच्‍वनागु दु, जिगु विरोधय् विद्रोही जूपिं जातियाथाय्। इपिं व इमि पुर्खात थौं तक नं जिगु विरोधय् विद्रोही जूगु दु।

\VS{4}जिं छन्‍त जिद्दी व नुगः छाःपिं मनूतय्‌थाय् छ्वयाच्‍वनागु दु। छं इमित थथे धा, ‘परमप्रभु परमेश्‍वरं थथे धयादी,’

\VS{5}इमिसं न्‍यनेमा वा मन्‍यनेमा (छाय्‌धाःसा इपिं विद्रोही घराना खः), इमिसं थःगु दथुइ छम्‍ह अगमवक्ता दु धकाः ला सी।


\par }{\PP \VS{6}“अय् सीमानिम्‍ह मनू, इपिं खनाः ग्‍याये मते अले इमिगु खँ न्‍यनाः ग्‍याये मते! छंगु प्‍यखें कंमा व कं दुसां वा बिच्‍छितय्‌गु दथुइ च्‍वनेमाःसां छ ग्‍याये मते! इमिसं न्‍ह्यागु धाःसां छ ग्‍याये मते! खः ला, इपिं विद्रोही सन्‍तान खः।

\VS{7}छं इमित जिगु वचन धा, इमिसं चाहे न्‍यनेमा वा मन्‍यनेमा छाय्‌धाःसा इपिं विद्रोही खः।

\VS{8}तर छं धाःसा, अय् सीमानिम्‍ह मनू, जिं छन्‍त छु धाये, व खँ बांलाक न्‍यँ! व विद्रोही घराना थें छ विद्रोही जुइ मते, छंगु म्‍हुतु चाय्‌कि, जिं छु बी व न!”


\par }{\PP \VS{9}अले जिं स्‍वया, जिं छपु ल्‍हाः जिपाखे न्‍ह्यज्‍याकाच्‍वंगु खना। उकी थूतुलातःगु भ्‍वं छथू दु,\XREF{✡}{{\XO 2:9 }{\XO{२:९-१०
}}{\XT{प्रका ५:१}}}

\VS{10}वय्‌कलं उकियात जिगु न्‍ह्यःने फ्‍यनादिल। उकियागु न्‍ह्यःने व ल्‍युने निखेंपाखे शोक, बिलाप व विपत्तिया खँ च्‍वयातःगु दु।




\par }\Chap{3}{\PP \VerseOne{1}अले वय्‌कलं जितः धयादिल, “अय् सीमानिम्‍ह मनू, छंगु न्‍ह्यःने दुगु थ्‍व भ्‍वंथू न! अले वनाः इस्राएलया घरानायात धा।”\XREF{✡}{{\XO 3:1 }{\XO{३:१-३
}}{\XT{प्रका १०:९-१०}}}

\VS{2}उकिं जिं थःगु म्‍हुतु चाय्‌का, अले वय्‌कलं जितः भ्‍वंथू नयेत बियादिल।


\par }{\PP \VS{3}अनंलि वय्‌कलं जितः धयादिल, “अय् सीमानिम्‍ह मनू, जिं छन्‍त बियागु थ्‍व भ्‍वंथू न, थुकिं छंगु प्‍वाः जाय्‌की!” उकिं जिं व भ्‍वंथू नया, व जिगु म्‍हुतुइ कस्‍ति थें चाकुसे च्‍वन।


\par }{\PP \VS{4}अले वय्‌कलं जितः धयादिल, “अय् सीमानिम्‍ह मनू, इस्राएलया घरानायाथाय् हुँ अले इमित जिगु खँ न्‍यंकि!

\VS{5}जिं छन्‍त अजू चाइपुगु व थाकुगु भाय् ल्‍हाइपिं मनूतय्‌थाय् छ्वये मखु तर इस्राएलीतय्‌थाय् छ्वयाच्‍वनागु दु।

\VS{6}छं मथूगु अजू चाइपुगु व थाकुगु भाय् ल्‍हाइपिं मनूतय्‌थाय् मखु। जिं छन्‍त अज्‍याःपिन्‍थाय् छ्वयागु जूसा इमिसं धात्‍थें हे छंगु खँ न्‍यनीगु।

\VS{7}तर इस्राएलया घरानायात छंगु खँ न्‍यने मास्‍ति मवः, इमित जिगु खँ न्‍यने मंमदु। छाय्‌धाःसा इस्राएलया फुक्‍क घराना हे जिद्दी व नुगः छाःपिं खः।

\VS{8}तर जिं छन्‍त इपिं थें हे जिद्दी व नुगः छाःपिं यानाबी।

\VS{9}जिं छंगु कपाःयात च्‍वल्‍वहं स्‍वयाः छाःगु ल्‍वहं थें छाकाबी। उपिं विद्रोही घराना जूसां इपिं खनाः ग्‍याये मते! इमिगु ख्‍वाः खनाः नं ग्‍याये मते!”


\par }{\PP \VS{10}अले वय्‌कलं जितः थथे धयादिल, “अय् सीमानिम्‍ह मनू, जिं छन्‍त धयागु फुक्‍क खँ बांलाक न्‍यँ, अले नुगलय् ति!

\VS{11}आः उपिं यहूदां ज्‍वनाहःपिं छिमि मनूतय्‌थाय् हुँ! इमिसं ध्‍यान बियाः न्‍यनेमा वा मन्‍यनेमा, इमित धा, ‘परमप्रभु परमेश्‍वरं थथे धयादी।’ ”


\par }{\PP \VS{12}अले आत्‍मां जितः च्‍वय् थकयादिल। जिं थःगु ल्‍युने छगू घुनुनुनु मिंगु सः ताल, “स्‍वर्गय् परमप्रभु परमेश्‍वरया महिमा प्रशंसा जुइमा!”\XREF{✡}{{\XO 3:12 }{\XO{३:१२
}}{\XT{इज ८:३; ४३:५; प्रे ८:३९}}}

\VS{13}व सः उपिं प्राणीतय्‌गु पपुतिं छम्‍हय्‌सिनं मेम्‍हय्‌सित थ्‍यूबलय् पिहां वःगु व इमिगु लिक्‍क दुगु उपिं घःचाःया सः खः, भुखाय्‌ ब्‍वइबलय् वइगु घुनुनुनु मिंगु सः थें।


\par }{\PP \VS{14}अले आत्‍मां जितः ल्‍ह्वनाः यंकादिल। म्‍हाइपुसे च्‍वंकाः तंमय्‌ जि वना। परमप्रभुया शक्ति जिके दुगु जुल।

\VS{15}अले जि कबार खुसिया लिक्‍क तेल-अबीबय् च्‍वंपिं यहूदां ज्‍वनाहःपिं मनूतय्‌थाय् वया। अन जि न्‍हय्‌न्‍हु तक नुगः मछिंकाः च्‍वना।


\par }{\SH इस्राएलया पिवाः
\par }
{\PP \VS{16}न्‍हय्‌न्‍हु लिपा परमप्रभुया वचन जिथाय् वल,\XREF{✡}{{\XO 3:16 }{\XO{३:१६-२१
}}{\XT{इज ३३:१-९}}}

\VS{17}“अय् सीमानिम्‍ह मनू, जिं छन्‍त इस्राएलया घरानाया पिवाः यानागु दु। उकिं जिं आः धयाच्‍वनागु खँ न्‍यँ, अले इमित जिगुपाखें ख्‍याच्‍वः ब्‍यु!

\VS{18}जिं छम्‍ह मभिंम्‍ह मनूयात ‘छ धात्‍थें हे सी’ धकाः धायेबलय् तर वयागु ज्‍यान बचय् यायेत छं ख्‍याच्‍वः मबिल, वा वयागु मभिंगु पहःचहःया लागि वयागु विरोधय् सल्‍लाह मबिल धाःसा व मनू पापया कारणं सी, अले वयागु हियागु ल्‍याःचाः जिं छंके काये।

\VS{19}तर छं व मभिंम्‍ह मनूयात ख्‍याच्‍वः बिल अले व थःगु मभिंगु ज्‍यापाखें वा थःगु मभिंगु पहःपाखें लिहां मवल धाःसा व थःगु अधर्मय् हे सी, छं धाःसा थःम्‍हं थःत बचय् याइ।


\par }{\PP \VS{20}“हाकनं सुं धर्मी मनू थःगु धार्मिकतां लिहां वयाः मभिंगु ज्‍या यात, धाःसा जिं वयागु न्‍ह्यःने लुफिं हाइगु ल्‍वहं तये अले इपिं सी। छं वयात ख्‍याच्‍वः मब्‍यूगुलिं इपिं थःगु हे पापया कारणं सी। इमिसं याःगु धर्मया ज्‍यायात लुमंकीगु जुइ मखु। इमिगु हियागु ल्‍याःचाः जिं छंके काये।

\VS{21}तर उम्‍ह धर्मी मनूयात पाप याये मते धकाः छं ख्‍याच्‍वः बिल अले वं पाप मयात धाःसा धात्‍थें व म्‍वाइ, छाय्‌धाःसा वं ख्‍याच्‍वः नालाकाल, अले छं थःम्‍हं थःत बचय् याइ।”


\par }{\PP \VS{22}परमप्रभुया शक्ति अन जिके दु, अले वय्‌कलं जितः धयादिल, “दँ, मैदानय् हुँ, अन जिं छलिसें खँ ल्‍हाये।”

\VS{23}उकिं जि दनाः मैदानय् वना। कबार खुसिया सिथय् जिं खनागु परमप्रभुया महिमा अन नं खने दु। अले जि बँय् भ्‍वसुला।\XREF{✡}{{\XO 3:23 }{\XO{३:२३
}}{\XT{इज १:२७-२८}}}


\par }{\PP \VS{24}उबलय् परमप्रभुया आत्‍मा जिके दुबित अले जितः तुतिं थनादिल। वय्‌कलं जिलिसें खँ ल्‍हानादिल, जितः थथे धयादिल, “हुँ, थःगु छेँय् खापा तिनाः च्‍वँ।

\VS{25}अय् सीमानिम्‍ह मनू, इमिसं छन्‍त खिपतं ची, छ मनूतय्‌गु दथुइ वने फइ मखु।

\VS{26}जिं छंगु मेयात छंगु थक्‍वय् प्‍यपुंकाबी। उकिं यानाः छ नवाये फइ मखु अले छं इमित हक्‍के फइ मखु। खः ला इपिं विद्रोही घरानायापिं खः।

\VS{27}तर जिं छलिसें खँ ल्‍हायेबलय् जिं छंगु म्‍हुतु चाय्‌काबी अले छं इमित धा, ‘परमप्रभु परमेश्‍वरं थथे धयादी,’ न्‍यने मास्‍ति वःपिन्‍सं बांलाक न्‍यनेमा न्‍यने मास्‍ति मवःपिन्‍सं मन्‍यनेमा, छाय्‌धाःसा इपिं विद्रोही घराना खः।”




\par }\Chap{4}{\SH यरूशलेमयात घेरय् याःगुया चिं
\par }
{\PP \VerseOne{1}“आः अय् सीमानिम्‍ह मनू, छपा अप्‍पा कयाः उकियात थःगु न्‍ह्यःने ति, अले उकी यरूशलेम शहरयागु नक्‍सा च्‍व।

\VS{2}अनंलि उकियात घेरय् या! उकिया प्‍यखेरं चा व ल्‍वहं द्वँचिंकाः द्वम्‍बःचा दय्‌कि! उकियागु न्‍ह्यःने छाउनी दय्‌कि! पःखाः तछ्याइगु ततग्‍वःगु धलिंत ति!

\VS{3}अनंलि छपा नँपाता कयाः उकियात छ व शहरया दथुइ छगू नँयागु पःखाः थें तयाब्‍यु! अले थःगु ख्‍वाः शहरपाखे स्‍वय्‌कि! व घेराय् लाःगु दु, छं उकियात घेरय् यानाः का। इस्राएलया घरानायात थ्‍व छगू चिं जुइ।


\par }{\PP \VS{4}“अनं लिपा छ खव स्‍वयाः ग्‍वतु, अले इस्राएलया घरानाया पाप थःके का! ग्‍वन्‍हु तक छ थुकथं ग्‍वारातुलाच्‍वनी खुन्‍हु तक छं इमिगु पाप भोगे याइ।

\VS{5}छाय्‌धाःसा जिं छंगु लागि इमिगु पापया दँ ति हे दिं क्‍वःछिनागु दु। उकिं स्‍वसः व गुइन्‍हु (३९०) तक छं इस्राएलया घरानायागु पाप भोगे याइ।


\par }{\PP \VS{6}“उपिं सजाँयया दिं पूरा जुइ धुंकाः हाकनं छ जव स्‍वयाः ग्‍वतु! अले छं यहूदाया घरानाया पाप भोगे या! जिं छगू दँया लागि छन्‍हु यानाः पिइन्‍हु क्‍वःछिनागु दु।

\VS{7}छं थःगु ख्‍वाः यरूशलेमया घेरापाखे स्‍वय्‌कि, अले छं खालिगु लप्‍पा तयाः वयागु विरोधय् अगमवाणी ल्‍हा।

\VS{8}छन्‍त जिं खिपतं ची, अले छंगु घेराया दिंत सिमधःतले छं थुखे उखे स्‍वये फइ मखु।


\par }{\PP \VS{9}“अनंलि छ्व व तछ्व, कय्‌गू व मुसू, दुसि व फापर कयाः छगः थलय् ति अले उकिं छंगु लागि मरि छु! व छं थः स्‍वसः व गुइन्‍हु (३९०) तक ग्‍वारातुलाच्‍वंगु इलय् न।

\VS{10}उकिं छं न्‍हि निइगू शेकेल\FTNT{*}{{\FR 4:10 }{\FR{४:१०
}}{\FQ{निइगू शेकेल
}}{\FT{थथे धयागु २३० ग्राम ति खः}}} लनाः लिकाः, छं व न्‍हि छकः छगू हे इलय् नयेमा।

\VS{11}छन्‍त छन्‍हुया छगू हीनया खुब्‍वय् छब्‍व\FTNT{†}{{\FR 4:11 }{\FR{४:११
}}{\FQ{छगू हीनया खुब्‍वय् छब्‍व
}}{\FT{थथे धयागु थ्‍व निख्‍वला त्‍वनेगु लः खः}}} लः दइ। व छं इलय् ब्‍यलय् त्‍वँ।

\VS{12}तछ्वया ग्‍वारामरि थें दय्‌काः छं न, उकियात छं इमिसं खंक हे सिँया पलेसा मनूतय्‌गु खि च्‍याकाः छु!”

\VS{13}परमप्रभुं धयादिल, “थुकथं हे इस्राएलयापिं मनूतय्‌सं जिं इमित लिनाछ्वयेगु मेगु जातितय्‌गु दथुइ अशुद्ध नसा नइ।”


\par }{\PP \VS{14}अले जिं धया, “हे परमप्रभु परमेश्‍वर थथे मजुइमा, जिं थःत गुबलें अशुद्ध यानागु मदु। जिं ल्‍याय्‌म्‍हबलय्‌निसें थौं तक गुबलें थः हे सीम्‍ह वा पशुतय्‌सं स्‍याःम्‍ह पशुया ला नयागु मदु। जिगु म्‍हुतुया दुने छुं नं अशुद्ध ला दुहां वंगु नं मदुनि।”\XREF{✡}{{\XO 4:14 }{\XO{४:१४
}}{\XT{लेवी ११:१-४७; १७:१५; प्रे १०:१४}}}


\par }{\PP \VS{15}वय्‌कलं जितः धयादिल, “स्‍व, जिं छन्‍त मनूया खिया पलेसा साया सौनं मरि छुइके बी। उकिं हे छं थःगु मरि छु।”


\par }{\PP \VS{16}अनंलि वय्‌कलं जितः धयादिल, “अय् सीमानिम्‍ह मनू, जिं यरूशलेमय् अन्‍न वयेगु बन्‍द यानाबी। आः लना लनाः धन्‍दा कयाः इमिसं मरि नइ, अले दाना दानाः ग्‍याग्‍यां इमिसं लः त्‍वनी।

\VS{17}छाय्‌धाःसा इमित नयेत मरि व त्‍वनेत लः गाइ मखु। छम्‍हय्‌सिनं मेम्‍हय्‌सित खनीबलय् इपिं थारान्‍हुइ, अले थःगु हे पापं यानाः इपिं गंसि जुजुंवनी।”




\par }\Chap{5}{\SH वइगु न्‍यायया चिं
\par }
{\PP \VerseOne{1}“आः, अय् सीमानिम्‍ह मनू, छपु ज्‍वःगु तरवार का, उकियात नौयागु ख्‍वःचा थें छ्यलाः उकिं थःगु सँ व दाह्री खा! अले लनेगु तराजु कयाः सँयात ब्‍वथ!

\VS{2}शहरयात घेरय् याःगु दिं सिधइबलय् सँयागु स्‍वब्‍वय् छब्‍वयात शहरया दुने मिइ छ्वय्‌काब्‍यु! मेगु स्‍वब्‍वय् छब्‍व सँयात शहरया प्‍यखेरं तरवारं कुचा कुचा यानाब्‍यु, ल्‍यं दुगु स्‍वब्‍वय् छब्‍वयात धाःसा फसय् ब्‍वय्‌काब्‍यु। छाय्‌धाःसा उमित जिं तरवार ज्‍वनाः लिनाछ्वये।

\VS{3}तर छं भचा सँ कयाः थःगु वसतय् प्‍वःचिनाः ति!

\VS{4}हाकनं उकिं नं भचा सँ कयाः मिइ तयाः छ्वय्‌काब्‍यु। अनं मि पिहां वयाः फुक्‍क इस्राएलयात छ्वयेकाबी।”


\par }{\SH परमेश्‍वरं यरूशलेमयात सजाँय बी धकाः धयादीगु
\par }
{\PP \VS{5}“जि, परमप्रभु परमेश्‍वरं थथे धाये – यरूशलेम थ्‍व हे खः, थुकियात जिं जातितय्‌गु दथुइ तयागु दु, थुकियागु छचाःखेरं देशत दु।

\VS{6}तर थ्‍वं जिगु नियमया विरोधय् ज्‍या यानाः मेगु जातितय्‌सं स्‍वयाः अप्‍वः मभिंगु ज्‍या यात। अले जिगु विधिया विरोधय् ज्‍या यानाः प्‍यखेरं च्‍वंगु जातितय्‌सं स्‍वयाः अप्‍वः बांमलाःगु ज्‍या यात। धात्‍थें इमिसं जिगु नियमयात हेला यात। धात्‍थें इमिसं जिगु नियम पालन याःगु मदु।


\par }{\PP \VS{7}“उकिं जि, परमप्रभु परमेश्‍वरं थथे धाये – छिपिं थःगु प्‍यखेरं दुपिं जातित स्‍वयाः अप्‍वः जिगु नियम पालन मयाइपिं जूगु दु, छिमिसं जिगु विधि व नियम पालन याःगु मदु। छिपिं जःखः दुपिं जातितय्‌गु तह तक नं थ्‍यंगु मदु।


\par }{\PP \VS{8}“उकिं जि, परमप्रभु परमेश्‍वरं थथे धाये – हे यरूशलेम, जि हे छंगु विरोधय् दु, अले मेगु जातितय्‌गु न्‍ह्यःने हे जिं थःम्‍हं छन्‍त सजाँय बी।

\VS{9}अले छंगु फुक्‍क घच्‍चाइपुगु ज्‍याया कारणं जिं छन्‍त थथे याये, गथे जिं आः तक गुबलें यानागु मदु, अले लिपा गुबलें याये नं मखु।

\VS{10}उकिं छंगु दथुइ मांबौनं थः मस्‍तय्‌त व मस्‍तय्‌सं थः मां बौयात नइ। छाय्‌धाःसा जिं छन्‍त सजाँय बी, अले छिमि म्‍वानाच्‍वंपिन्‍त फसय् छ्यालब्‍याल यानाबी।\XREF{✡}{{\XO 5:10 }{\XO{५:१०
}}{\XT{लेवी २६:२९; व्‍य २८:५३; २ राज ६:२८-२९; यर १९:९; विलाप २:२०; ४:१०; जक ११:९}}}


\par }{\PP \VS{11}“गथे जि धात्‍थें म्‍वाःम्‍ह खः, जि, परमप्रभु परमेश्‍वरं धाये, छंगु फुक्‍क घच्‍चाइपुगु मूर्तित व छं याःगु घच्‍चाइपुगु व्‍यवहारपाखें जिगु पवित्र थाय्‌यात छं अशुद्ध याःगुलिं जिं धात्‍थें हे छिमित नाश याये, जिं छिमित मायां स्‍वये मखु अले जिं छन्‍त दया नं याये मखु।

\VS{12}छिमि स्‍वब्‍वय् छब्‍व मनूत महामारी वा अनिकालं सी, अले स्‍वब्‍वय् छब्‍व छंगु पःखाःया पिने तरवारं सी, अले स्‍वब्‍वय् छब्‍वयात जिं प्‍यखेरं छ्यालब्‍याल यानाबी। अले नांगा तरवार ज्‍वनाः जिं इमित ली।


\par }{\PP \VS{13}“थुकथं जिगु तं क्‍वलाइ, अले इमिगु विरोधय् दुगु जिगु तं शान्‍त जुइ। जिं थुकथं बदला काये। जिगु तं इमिके प्‍वंके धुंकाः इमिसं जि परमप्रभुं हे थःगु जोशय् थ्‍व खँ धाःगु खः धकाः सी।


\par }{\PP \VS{14}“उकिं, जिं छन्‍त तहसनहस यानाबी। छंगु प्‍यखेंपाखेंयापिं जातियापिं मध्‍ये सुं अनं जुयाः वनीबलय् वं छिमित हेस्‍याइ।\XREF{✡}{{\XO 5:14 }{\XO{५:१४-१५
}}{\XT{यर २९:१८; ४९:१३}}}

\VS{15}जिगु तं व झ्‍वँक छंके लाइबलय् अले जिं छन्‍त सजाँय बीबलय् छिमि प्‍यखेरं च्‍वंपिं जातित ग्‍याइ। इमिसं छन्‍त बेक्‍वः मिखां स्‍वइ, अले छन्‍त हेस्‍याइ। जि परमप्रभुं हे थ्‍व धयागु खः।

\VS{16}जिं छन्‍त अनिकालया जिगु च्‍वामुगु व नाश याइगु वाणं कय्‌कीबलय् छन्‍त नाश यानाः हे त्‍वःते, अले जिं छन्‍थाय् झन अप्‍वः अनिकाल हये। अले छिमिगु अन्‍न वइगु दिकाबी।

\VS{17}जिं छिमिगु दथुइ अनिकालनापं गुँपशुत छ्वयाहये, इमिसं छपाखें छिमि मस्‍त लाका काइ। छिमिगु दथुइ महामारी व हि बाः वइगु ज्‍या जुया हे च्‍वनी। जिं छन्‍त तरवारं पाले। जि परमप्रभुं हे थ्‍व धयागु खः।”\XREF{✡}{{\XO 5:17 }{\XO{५:१७
}}{\XT{प्रका ६:८}}}




\par }\Chap{6}{\SH इस्राएलया पर्वतया विरोधय् न्‍याय
\par }
{\PP \VerseOne{1}परमप्रभुयागु थ्‍व वचन जिथाय् वल,

\VS{2}“अय् सीमानिम्‍ह मनू, इस्राएलया पर्वततपाखे स्‍वयाः इमिगु विरोधय् अगमवाणी ल्‍हा!

\VS{3}अले धा, ‘हे इस्राएलया पर्वतत, परमप्रभु परमेश्‍वरयागु थ्‍व वचन न्‍यँ! पर्वतत व डाँडात, खुसिचा व बेँसीतय्‌त परमप्रभु परमेश्‍वरं थथे धयादी – स्‍व, जिं थःम्‍हं हे छिमिथाय् लडाइँ हयेत्‍यनागु दु, अले जिं छिमि पुजा याइगु थाय्‌यात नाश याये।

\VS{4}छिमिगु वेदीत तहसनहस जुइ अले छिमिसं धुपाँय् च्‍याकीगु वेदीत चुंचुं यानाबीगु जुइ, अले जिं छिमि मनूतय्‌त छिमिगु मूर्तितय्‌गु न्‍ह्यःने हे स्‍यानाबी।

\VS{5}जिं इस्राएलीतय्‌गु सीम्‍हत इमिगु मूर्तितय्‌गु न्‍ह्यःने तयाबी। जिं छिमिगु क्‍वँय् छिमिगु हे वेदीया प्‍यखें ह्वलाबी।

\VS{6}छिपिं न्‍ह्याथाय् च्‍वंसां छिमिगु शहरतय्‌त तहसनहस यानाबीगु जुइ। अले छिमिगु पुजा यायेगु थाय्‌त थुनाबीगु जुइ। छिमिगु वेदीत तहसनहस जुइ अले भज्‍यंक स्‍यनी। छिमिगु मूर्तित चुंचुं यानाबीगु जुइ, छिमिगु धुपाँय् च्‍याकीगु वेदीत कुचा कुचा याइगु जुइ। अले छिमिगु ज्‍या न्‍हंका छ्वइगु जुइ।

\VS{7}छिमि मनूतय्‌त स्‍याइगु जुइ, इपिं छिमिगु हे दथुइ ग्‍वतुली अले छिमिसं जि हे परमप्रभु खः धकाः सी।


\par }{\PP \VS{8}“ ‘अय्‌नं जिं छिपिं मध्‍ये गुलिंसित बचय् यानाः तये। उकिं छिपिं देश देशय् छ्यालब्‍याल जुइबलय् जाति जातिया दथुइ छिमि छुं मनूत तरवारं बचय् जुइ।

\VS{9}अबलय् छिपिं मध्‍ये म्‍वानाच्‍वंपिन्‍सं जाति जातितय् दथुइ, गन इमित ज्‍वना यंकूगु खः, अन जितः लुमंकी। छाय्‌धाःसा जिपाखें तापानावंगु इमिगु व्‍यभिचारी नुगःपाखें व इमिगु मूर्तितय् ल्‍यू वनीगु लोभी मिखातपाखें जि दुःखी जुयागु दु। इमिसं याःगु मभिंगु ज्‍या व इमिगु फुक्‍क घच्‍चाइपुगु ज्‍याया निंतिं इमिसं थःपिन्‍त हे घृणा याइ।

\VS{10}अले इमिसं जि हे परमप्रभु खः धकाः सी। जिं इमिके विपत्ति हये धकाः अथें धयागु मखु।


\par }{\PP \VS{11}“ ‘परमप्रभु परमेश्‍वरं थथे धयादी, ल्‍हातं ल्‍हातय् दा– इस्राएलया घरानाया फुक्‍क मभिंगु व घच्‍चाइपुगु ज्‍याया कारणं तुति बँय् बस्‍वानाः तसकं हालाः धा– “हाय!” छाय्‌धाःसा इपिं तरवार, अनिकाल व महामारीं नाश जुइ।

\VS{12}तापाक दुपिं महामारीं सी। सतिक दुपिं तरवारं सी अले ल्‍यनाच्‍वंपिं व घेराय् लाःपिं धाःसा नये मखना सी। थुकथं जिं थःगु तं इमिके प्‍वंके।

\VS{13}पुजा याइगु फुक्‍क ततःजाःगु थासय्, फुक्‍क पर्वतया च्‍वका च्‍वकाय्, फुक्‍क वाउँगु सिमाया क्‍वय् व इमिसं थःगु मूर्तितय्‌गु निंतिं नस्‍वाःगु धुपाँय् च्‍याकूगु यक्‍व हः दुगु फुक्‍क स्‍वसिमाया क्‍वय् इमि स्‍याःपिं मनूतय्‌गु सीम्‍ह इमिगु मूर्तितय्‌गु दथुइ वेदीया प्‍यखेरं छ्यालब्‍याल जुयाच्‍वनीबलय् इमिसं जि हे परमप्रभु खः धकाः सी।

\VS{14}उकिं जिं इमिगु विरोधय् थःगु ल्‍हाः ल्‍ह्वने। दच्‍छिनय् च्‍वंगु मरुभूमिंनिसें उत्तरय् च्‍वंगु दिब्‍ला तक हे इपिं च्‍वनाच्‍वंगु फुक्‍क थाय् अर्थात इमिगु देशयात तहसनहस व सुनसान यानाबी। अले इमिसं जि हे परमप्रभु खः धकाः सी।’ ”




\par }\Chap{7}{\SH अन्‍त वःगु दु
\par }
{\PP \VerseOne{1}परमप्रभुया वचन जिथाय् वल,

\VS{2}“अय् सीमानिम्‍ह मनू, इस्राएल देशयात परमप्रभु परमेश्‍वरं थथे धयादी –

\par }{\Q “ ‘अन्‍त! देशया प्‍यखें कुन्‍चाय्

\par }{\QB अन्‍त वःगु दु।


\par }{\Q \VS{3}आः छंगु अन्‍त वये धुंकल,

\par }{\QB अले जिं थःगु तं छन्‍त प्‍वंके।

\par }{\Q छंगु पहःचहःकथं जिं न्‍याय याये।

\par }{\QB छंगु घच्‍चाइपुगु ज्‍याया निंतिं छन्‍त लिच्‍वः बी।


\par }{\Q \VS{4}जिं माया यानाः छन्‍त स्‍वये मखु,

\par }{\QB जिं छन्‍त भचा नं माया याये मखु,

\par }{\Q जिं धात्‍थें छंगु पहःचहः व छंगु दथुइ दुगु घच्‍चाइपुगु पापया निंतिं

\par }{\QB छिमित सजाँय बी।

\par }{\PP “ ‘अले जि हे परमप्रभु खः धकाः छिमिसं सी।’


\par }{\BB \par }
{\PP \VS{5}“जि, परमप्रभु परमेश्‍वरं थथे धाये,

\par }{\Q “ ‘विपत्ति, खः,

\par }{\QB तःधंगु विपत्ति वयाच्‍वंगु दु।


\par }{\Q \VS{6}अन्‍त वःगु दु!

\par }{\QB अन्‍त वये नं धुंकल!

\par }{\Q व छिमिगु विरोधय् दंगु दु।

\par }{\QB स्‍व, व वये धुंकल।


\par }{\Q \VS{7}अय् देशय् च्‍वंम्‍ह मनू,

\par }{\QB छंगु नाश वये धुंकल।

\par }{\Q ई थ्‍यंकः वल, व दिं वये धुंकल,

\par }{\QB पर्वत पर्वतय् हलचल जूगु दु, लसता मखु।


\par }{\Q \VS{8}जिं थःगु तं छन्‍त प्‍वंके त्‍यनागु दु।

\par }{\QB छंगु विरोधय् जिगु तं त्‍वःता हये।

\par }{\Q छंगु पहःचहःकथं जिं न्‍याय याये।

\par }{\QB छंगु फुक्‍क घच्‍चाइपुगु ज्‍याया निंतिं छन्‍त लिच्‍वः बी।


\par }{\Q \VS{9}जिं माया यानाः छन्‍त स्‍वये मखु,

\par }{\QB जिं छन्‍त भचा नं माया याये मखु।

\par }{\Q छंगु पहःचहःकथं व छंगु दथुइ दुगु घच्‍चाइपुगु ज्‍याया निंतिं

\par }{\QB जिं छन्‍त सजाँय बी।

\par }{\PP “ ‘अले छन्‍त सजाँय बीम्‍ह परमप्रभु जि हे खः धकाः छं सी।


\par }{\Q \VS{10}“ ‘व दिं थ्‍व हे खः।

\par }{\QB व वःगु दु।

\par }{\Q छंगु नाश पिहां वये धुंकल,

\par }{\QB मनूतय्‌गु मभिंगु ज्‍या व

\par }{\QB घमण्‍डया स्‍वां ह्वयावःगु दु।


\par }{\Q \VS{11}ल्‍वायेलीगु ज्‍या अप्‍वयाः दुष्‍टतायात सजाँय बीगु कथि जूगु दु,

\par }{\QB इमि मनूत मध्‍ये छम्‍ह नं ल्‍यनाच्‍वनी मखु।

\par }{\Q इमिगु धन-सम्‍पत्ति अले मुवंगु

\par }{\QB छुं नं ल्‍यनाच्‍वनी मखु।


\par }{\Q \VS{12}ई वःगु दु,

\par }{\QB दिं लिक्‍क वये धुंकल।

\par }{\Q न्‍याइम्‍ह लय्‌मतायेमा।

\par }{\QB मीम्‍ह दुःखी मजुइमा।

\par }{\QB छाय्‌धाःसा तं इमि फुक्‍क भीडयाके लाःगु दु।


\par }{\Q \VS{13}छाय्‌धाःसा इपिं निम्‍ह म्‍वानाच्‍वंतले

\par }{\QB मीम्‍हय्‌सित थःम्‍हं म्‍यूगु जमिन हाकनं गुबलें दइ मखु।

\par }{\Q छाय्‌धाःसा फुक्‍क भीडया बारे थ्‍व दर्शन हिली मखु,

\par }{\QB इमिगु पापं यानाः इपिं मध्‍ये

\par }{\QB छम्‍हय्‌सिनं नं थःगु ज्‍यान बचय् याये फइ मखु।


\par }{\SH इस्राएल झिजांमिजां दंगु
\par }
{\Q \VS{14}“ ‘इमिसं थःगु तुरही पुयाः

\par }{\QB फुक्‍क तयारी याये धुंकूसां

\par }{\Q सुं नं लडाइँलय् वनी मखु,

\par }{\QB छाय्‌धाःसा जिगु तं फुक्‍क भीडयाके लाःगु दु।


\par }{\Q \VS{15}पिने तरवार दु,

\par }{\QB दुने महामारी व अनिकाल दु,

\par }{\Q गामय् दुपिं तरवारपाखें सी,

\par }{\QB अले शहर दुने दुपिन्‍त अनिकाल व तरवारं नइ।


\par }{\Q \VS{16}मनूत बचय् जूसां पर्वतय् बेँसीयापिं बखुंचात थें उंउं हाली।

\par }{\QB इपिं सकसिनं थथःगु अधर्मया लागि बिलाप याइ।


\par }{\Q \VS{17}फुक्‍क ल्‍हाः याग्‍लाप्‍याग्‍ला जुइ,

\par }{\QB फुक्‍क पुलि लः थें याग्‍लाप्‍याग्‍ला जुइ।


\par }{\Q \VS{18}इमिसं भांग्रा हिनी

\par }{\QB अले इमित आतंकं त्‍वपुइ।

\par }{\Q इमिगु ख्‍वाः लज्‍यां त्‍वपूगु जुइ

\par }{\QB अले इपिं सकसिगु सँ खाइगु जुइ।


\par }{\BB \par }
{\Q \VS{19}“ ‘इमिसं थःगु वहः लँय् वांछ्वयाबी

\par }{\QB अले इमिगु लुँ अशुद्ध चिज थें जुइ।

\par }{\Q परमप्रभुया तंया दिनय्

\par }{\QB इमिगु वहः व लुं इमित बचय् याये फइ मखु।

\par }{\Q इमिसं उकिं थःगु पित्‍याः लंके फइ मखु

\par }{\QB वा प्‍वाः जाय्‌के फइ मखु,

\par }{\QB छाय्‌धाःसा उकिं हे इमित पापया निंतिं धेधेचुइकूगु खः।


\par }{\Q \VS{20}इपिं थःगु बांबांलाःगु तिसाय् तःधं छुल

\par }{\QB अले उकिं इमिसं घच्‍चाइपुगु मूर्तित व क्‍वह्यंगु झ्‍वातात दय्‌कल।

\par }{\Q अथे जुयाः जिं थुपिं चिजयात

\par }{\QB इमिगु निंतिं घच्‍चाइपुगु यानाबी।


\par }{\Q \VS{21}जिं थ्‍व फुक्‍क विदेशीतय्‌त लुतय्‌ याकेबी,

\par }{\QB जिं पृथ्‍वीयापिं मभिंपिं मनूतय्‌त व फुक्‍क लुटया माल थें बी।

\par }{\QB अले इमिसं उकियात अशुद्ध याइ।


\par }{\Q \VS{22}जिं थःगु ख्‍वाः इमिगुपाखें फस्‍वय्‌के।

\par }{\QB इमिसं जिगु मू वंगु थाय्‌यात अशुद्ध याइ।

\par }{\QB दाखुँतय्‌सं अन दुहां वनाः उकियात अशुद्ध याइ।


\par }{\BB \par }
{\Q \VS{23}“ ‘सिखःत तयार या,

\par }{\QB छाय्‌धाःसा देश हि बाः वय्‌क जूगु अपराधं जाःगु दु

\par }{\QB अले शहर अत्‍याचारं जाःगु दु।


\par }{\Q \VS{24}उकिं जिं इमिगु छेँत अधिकार यायेत

\par }{\QB मेगु जातियापिं तसकं मभिंपिं मनूत हये।

\par }{\Q जिं बल्‍लाःपिनिगु घमण्‍ड नं खतम यानाबी

\par }{\QB अले इमिगु पवित्र थाय्‌त अशुद्ध याइगु जुइ।


\par }{\Q \VS{25}आतंक वइबलय् इमिसं शान्‍ति माली,

\par }{\QB तर शान्‍ति गनं दइ मखु।


\par }{\Q \VS{26}छगू विपत्तिया ल्‍यू मेगु विपत्ति वइ

\par }{\QB अले छगू बांमलाःगु खबरया ल्‍यू मेगु बांमलाःगु खबर वइ।

\par }{\Q इमिसं अगमवक्तातपाखें दर्शन कायेत स्‍वइ।

\par }{\QB पुजाहारीतपाखें व्‍यवस्‍थाया शिक्षा

\par }{\QB व धर्म गुरुतपाखें सल्‍लाह तनावनी।


\par }{\Q \VS{27}जुजुं बिलाप याइ,

\par }{\QB शासकत निराश जुइ,

\par }{\Q थ्‍व देशयापिं मनूतय्‌गु ल्‍हाः ग्‍यानाः खाइ।

\par }{\QB जिं इपिंलिसें इमिगु हे पहःचहःकथं व्‍यवहार याये,

\par }{\Q इमिसं याःगु न्‍यायकथं

\par }{\QB जिं इमिगु न्‍याय याये।

\par }{\PP “ ‘अले इमिसं जि हे परमप्रभु खः धकाः सी।’ ”




\par }\Chap{8}{\SH देगलय् जूगु मूर्ति पुजा
\par }
{\PP \VerseOne{1}खुगूगु दँया खुगूगु लाया न्‍यान्‍हु दुखुन्‍हु\FTNT{*}{{\FR 8:1 }{\FR{८:१
}}{\FT{१७ सेप्‍टेम्‍बर ५९२ बी.सी.}}} जि थःगु छेँय् च्‍वंच्‍वनाबलय् अले यहूदायापिं धर्मगुरुत जिगु न्‍ह्यःने च्‍वनाच्‍वंबलय् आकाझाकां परमप्रभु परमेश्‍वरया शक्ति जिके वल।

\VS{2}जिं स्‍वया, मनू थें च्‍वंगु छगू आकार जिं खना। वयागु जँया क्‍वय् व मि थें च्‍वं, जँया च्‍वय् धाःसा प्‍वालप्‍वाल थीकातःगु धातु थें थी।\XREF{✡}{{\XO 8:2 }{\XO{८:२-४
}}{\XT{इज १:२६-२८}}}

\VS{3}वं ल्‍हाः थें च्‍वंगु आकार न्‍ह्यज्‍याकाः जिगु छ्यंया सँ ज्‍वनाः जितः थन। अनंलि दर्शनय् आत्‍मां जितः पृथ्‍वी व आकाशया दथुइ ल्‍ह्वनाः यरूशलेमय् देगःया दुने चुकय् दुहां वनीगु उत्तर पाखेया मू लुखाया लिक्‍क यंकादिल। अन परमेश्‍वरयात तंचाय्‌कीगु छगू तःधंगु मूर्ति दु।

\VS{4}अन जिगु न्‍ह्यःने जिं मैदानय् दर्शनय् खनागु थें हे इस्राएलया परमेश्‍वरया महिमा दु।


\par }{\PP \VS{5}अले वय्‌कलं जितः धयादिल, “अय् सीमानिम्‍ह मनू, उत्तरपाखे स्‍व!” उकिं जिं उत्तरपाखे स्‍वया, वेदी दुगु चक्‍कंगु थाय्‌या उत्तरपाखे दुगु लुखाय् व परमेश्‍वरयात तंचाय्‌कीगु मूर्ति जिं खना।


\par }{\PP \VS{6}वय्‌कलं जितः धयादिल, “अय् सीमानिम्‍ह मनू, इमिसं छु यानाच्‍वंगु छं खं ला? इस्राएलया घरानां जितः जिगु पवित्र थासं तापाक तयेत थन घच्‍चाइपुगु ज्‍या यानाच्‍वंगु दु। तर छं व स्‍वयाः झन अप्‍वः घच्‍चाइपुगु ज्‍या खनी।”


\par }{\PP \VS{7}अले वय्‌कलं जितः चुकया लुखाय् यंकादिल। जिं स्‍वया, अंगलय् जिं छप्‍वाः प्‍वाः खना।

\VS{8}वय्‌कलं जितः धयादिल, “अय् सीमानिम्‍ह मनू, थ्‍व अंगलय् ह्वखँ।” अले जिं अंगलय् ह्वखना, अन छगू लुखा जिं खना।


\par }{\PP \VS{9}अले वय्‌कलं जितः धयादिल, “दुने दुहां वनाः इमिसं थन यानाच्‍वंगु तसकं बांमलाःगु व घच्‍चाइपुगु ज्‍या स्‍व!”

\VS{10}उकिं जिं दुने वनाः स्‍वया। अन अंगःया प्‍यखें कियातःगु फुक्‍क कथंयापिं घिसय् जुया जुइपिं प्राणीत व घच्‍चाइपुपिं पशुत अले इस्राएलया घरानाया फुक्‍क मूर्तितय्‌गु किपा खना।

\VS{11}अन मूर्तितय्‌गु न्‍ह्यःने इस्राएलयापिं न्‍हयेम्‍ह धर्मगुरुत दनाच्‍वंगु दु। शापानया काय् याजन्‍याह नं इमिगु दथुइ दनाच्‍वंगु दु। थुपिं सकलें धर्म गुरुतय्‌गु ल्‍हातय् छगः छगः गुँगू मकः दु। गुँगूया मकलं गुँगूया नस्‍वाःगु कुँत्‍याः च्‍वय् थाहां वयाच्‍वंगु दु।


\par }{\PP \VS{12}वय्‌कलं जितः धयादिल, “अय् सीमानिम्‍ह मनू, इस्राएलया घरानायापिं सकलें धर्म गुरुतय्‌सं खिउँगुलिइ थथःगु मूर्तिया पुजा क्‍वथाय् छु यानाच्‍वंगु दु छं खन ला? इमिसं धाइगु, ‘परमप्रभुं जिमित मखं, परमप्रभुं झीगु देशयात त्‍वःतादीगु दु।’ ”

\VS{13}वय्‌कलं हाकनं जितः धयादिल, “इमिसं थ्‍व स्‍वयाः नं अप्‍वः घच्‍चाइपुगु ज्‍या यानाच्‍वंगु छं खनी।”


\par }{\PP \VS{14}अले वय्‌कलं जितः परमप्रभुया देगःया उत्तरयागु मू लुखाय् हयादिल। अन जिं फेतुनाः तम्‍मूज\FTNT{†}{{\FR 8:14 }{\FR{८:१४
}}{\FQ{तम्‍मूज
}}{\FT{बेबिलोनीतय् छम्‍ह द्यः। दँय्‌दसं कचाय् च्‍वंगु सिमाहः कुतुं वइबलय् थ्‍व द्यः सी अले मेगु दँ कचाय् सिमाहः पिहां वइबलय् हाकनं थ्‍व द्यः म्‍वाना वइ धकाः बेबिलोनीतय्‌सं विश्‍वास याइगु। अथे जुयाः थः द्यः सित धकाः क्‍यनेत मिस्‍त ख्‍वया तुं च्‍वनी।}}} द्यःया निंतिं ख्‍वया च्‍वंपिं मिस्‍त खना।

\VS{15}वय्‌कलं जितः धयादिल, “अय् सीमानिम्‍ह मनू, छं थ्‍व खना ला? छं थ्‍व स्‍वयाः घच्‍चाइपुगु खँ खनी।”


\par }{\PP \VS{16}अले वय्‌कलं जितः परमप्रभुया देगःयागु दुनेया चुकय् हयादिल। अन वेदी व दलानया दथुइ देगःया ध्‍वाखाय् नीन्‍याम्‍ह ति मनू दु। थःगु जँधू परमप्रभुया देगःपाखे व ख्‍वाः धाःसा पुर्बपाखे स्‍वय्‌काः इमिसं पुर्बपाखे दुगु सूर्ययात भागि यानाच्‍वंगु दु।


\par }{\PP \VS{17}वय्‌कलं जितः धयादिल, “हे सीमानिम्‍ह मनू, छु छं थ्‍व खना ला? थ्‍व ज्‍या यानाच्‍वंपिं यहूदाया घरानायापिं मनूतय्‌गु लागि थ्‍व चिधंगु खँ खः ला? इमिसं देशयात ल्‍वापुख्‍यापुं जाय्‌काब्‍यूगु दु। अले जितः बारम्‍बार तंचाय्‌कूगु दु। इमित स्‍व, इमिसं थःगु न्‍हाय्‌या न्‍ह्यःने सिमा कचा तया जितः अपमान याःगु स्‍व।

\VS{18}उकिं जिं नं इपिंलिसें तंमय्‌ ज्‍या याये। जिं इमित भचा नं दया याये मखु, त्‍वःते नं मखु। जिगु न्‍हाय्‌पनय् चिल्‍लाय् दनाः हाःसां जिं इमिगु खँ न्‍यने मखु।”




\par }\Chap{9}{\SH मूर्ति पुजा याःपिन्‍त सजाँय
\par }
{\PP \VerseOne{1}हाकनं वय्‌कलं तसकं हालाः थथे धाःगु जिं ताल, “शहरयात सजाँय बीत ल्‍ययातःपिं मनूतय्‌त जिगु न्‍ह्यःने हजि! इपिं सकसिनं ल्‍हातय् थथःगु हतियार ज्‍वनाच्‍वंगु जुइमाः।”

\VS{2}अले खुम्‍ह मनू ल्‍हातय् थथःगु ग्‍यानापुगु हतियार ज्‍वनाः उत्तरपाखे स्‍वःगु च्‍वय्‌यागु ध्‍वाखां वल। इपिंनापं भिंगु सुतिया वसः फिनातःम्‍ह व जँय् मसी थल घानातःम्‍ह छम्‍ह मनू दु। इपिं दुहां वयाः कँय्‌या वेदीया लिक्‍क दन।


\par }{\PP \VS{3}इस्राएलया परमेश्‍वरया महिमा धाःसा करूबतय् च्‍वय्‌नं थाहां वनाः देगःया लुखाखलुइ वल। अले परमप्रभुं व सुतिया वसः फिनातःम्‍ह व मसी थल घानातःम्‍ह मनूयात थःथाय् सःतादिल,\XREF{✡}{{\XO 9:3 }{\XO{९:३
}}{\XT{प्रस २५:१८-२२; गन्‍ती ७:८९}}}

\VS{4}अले वयात धयादिल, “यरूशलेम शहरया फुक्‍क थासय् वनाः अन याःगु फुक्‍क घच्‍चाइपुगु ज्‍याया निंतिं नुगः मछिंकुपिं व बिलाप याःपिं सकलें मनूतय्‌गु कपालय् छगू चिं ति!”\XREF{✡}{{\XO 9:4 }{\XO{९:४-६
}}{\XT{प्रका ७:३; ९:४; १४:१}}}


\par }{\PP \VS{5}वय्‌कलं मेपिन्‍त नं जिं तायेक थथे धयादिल, “छिपिं नं वयागु ल्‍यूल्‍यू शहरया फुक्‍क थासय् वनाः स्‍या, सुयातं दया याये मते!

\VS{6}बुरापिं मनूत, ल्‍याय्‌म्‍हपिं ल्‍यासेपिं, मिस्‍त व मस्‍त सकसितं स्‍यानाछ्व! तर कपालय् व चिं दुपिं सुयातं नं थी मते! जिगु पवित्रगु थासं हे शुरु या।” उकिं इमिसं देगःया न्‍ह्यःने दुपिं धर्म गुरुतपाखें हे थ्‍व ज्‍या शुरु यात।


\par }{\PP \VS{7}अले वय्‌कलं इमित धयादिल, “देगःयात अशुद्ध यानाब्‍यु, स्‍याःपिं मनूतय्‌गु सीम्‍हं चुकत जाय्‌काब्‍यु, हुँ!” उकिं इपिं वनाः शहरया प्‍यखेरं मनूत स्‍यात।

\VS{8}इमिसं स्‍यानाच्‍वंबलय् जि छम्‍ह जक ल्‍यन। अले बँय् भ्‍वसुलाः ख्‍वख्‍वं जिं धया, “हे परमप्रभु परमेश्‍वर, यरूशलेमय् थःगु तं प्‍वंकादीबलय् इस्राएलयापिं ल्‍यंपिं सकसितं नं छिं स्‍यानादी ला?”


\par }{\PP \VS{9}वय्‌कलं जितः धयादिल, “इस्राएल व यहूदाया घरानाया पाप तसकं तःधं। देश मनू स्‍यायेगु ज्‍यां जाःगु दु अले शहर अन्‍यायनं जाःगु दु। इमिसं धाइगु, ‘परमप्रभुं देशयात त्‍वःतादीगु दु, परमप्रभुं मखं।’

\VS{10}उकिं जिं धाःसा, जिं थःगु मिखा मेखेपाखे स्‍वय्‌के, अले जिं इमित भचा नं दया याये मखु, तर इमिसं छु याःगु दु, इमिगु ज्‍याया लिच्‍वः जिं इमिगु हे छेनय् प्‍वंकाबी।”


\par }{\PP \VS{11}अले व सुतिया वसः फिनातःम्‍ह व जँय् मसी थल घानातःम्‍ह मनुखं थथे धकाः खबर बिल, “छिं जितः आज्ञा बियादीगु थें हे जिं यानागु दु।”




\par }\Chap{10}{\SH परमप्रभुया महिमा देगः त्‍वःता वंगु
\par }
{\PP \VerseOne{1}जिं स्‍वया, करूबतय्‌गु छ्यंया च्‍वय्‌यागु गुम्‍बजय् नीलमया सिंहासन थें छुं खनेदत।\XREF{✡}{{\XO 10:1 }{\XO{१०:१
}}{\XT{इज १:२६; प्रका ४:२}}}

\VS{2}परमप्रभुं सुतिया वसः फिनातःम्‍ह मनूयात धयादिल, “करूबतय्‌गु क्‍वय् दुगु घःचाःया दथुइ हुँ। उपिं करूबतय्‌गु दथुइ दुगु च्‍यानाच्‍वंगु हेंग्‍वाः छम्‍हु ल्‍हातय् कयाः शहरय् ह्वलाब्‍यु!” अले जिं स्‍वयाच्‍वनाबलय् हे व दुहां वन।\XREF{✡}{{\XO 10:2 }{\XO{१०:२
}}{\XT{प्रका ८:५}}}


\par }{\PP \VS{3}व मनू दुहां वंबलय् करूबत धाःसा देगःया दच्‍छिनय् दनाच्‍वंगु खः। सुपाँचं दुनेयागु चुक जाल।

\VS{4}परमप्रभुया महिमा करूबतय्‌गु च्‍वय्‌नं देगःया लुखाखलुइ वन। देगः सुपाँचं जाल अले चुक धाःसा परमप्रभुया महिमाया ज्‍वाल्‍लच्‍वंगु जलं जाल।

\VS{5}करूबतय्‌गु पपूया सः पिनेया चुकय् तक ताये दु। व सः दक्‍व शक्ति दुम्‍ह परमेश्‍वर नवानादीबलय् ताये दइगु सः थें च्‍वं।


\par }{\PP \VS{6}परमप्रभुं व सुतिया वसः पुनातःम्‍ह उम्‍ह मनूयात थथे आज्ञा बियादिल, “उपिं करूबतय्‌गु दथुइ वनाः घःचाःया दथुं भचा च्‍यानाच्‍वंगु हेंग्‍वाः का!” अले व दुहां वनाः घःचाःया लिकसं दन।

\VS{7}अले छम्‍ह करूबं थःगु ल्‍हाः मेपिं करूबतय्‌गु दथुइ दुगु मिइ न्‍ह्यःज्‍याकल, अले अनं भचा हेंग्‍वाः कयाः सुतिया वसः पुनातःम्‍ह मनूया ल्‍हातय् व तयाबिल। व मनू हेंग्‍वाः ज्‍वनाः पिहां वल।

\VS{8}(उपिं करूबतय् पपूया क्‍वय् मनूया ल्‍हाः थें छुं खने दु।)


\par }{\PP \VS{9}अले जिं स्‍वया, जिं करूबतय्‌गु लिक्‍क प्‍यचा घःचाः दुगु खना, छम्‍ह छम्‍ह करूबया लिक्‍क छचा छचा घःचाः दु। उपिं घःचाःत प्‍वालप्‍वाल थीगु पुखराज थें खने दु।\XREF{✡}{{\XO 10:9 }{\XO{१०:९-१२
}}{\XT{इज १:१५-२१}}}

\VS{10}स्‍वय्‌बलय् उपिं प्‍यचा हे घःचाः उत्‍थें उत्‍थें च्‍वं, छचा घःचाःया दुने मेगु घःचाः दुगु थें च्‍वं।

\VS{11}इपिं वनीबलय् करूबत स्‍वःगु प्‍यंगू दिशा मध्‍ये छगू दिशापाखे इपिं वनीगु। उपिं वनीबलय् लिफः स्‍वइ मखु। उपिं करूबत वनीबलय् इमिगु छ्यं गुखेपाखे स्‍वःगु खः, उपिं नं उखेपाखे हे लिफः मस्‍वसें वनीगु।

\VS{12}इमिगु म्‍ह छम्‍हं, इमिगु जँ, ल्‍हाः, पपू व उपिं प्‍यचां घःचाः नं फुक्‍क मिखाया मिखां जाःगु दु।\XREF{✡}{{\XO 10:12 }{\XO{१०:१२
}}{\XT{प्रका ४:८}}}

\VS{13}उपिं घःचाःयात “हुरुरुरु चाःहिलिगु घःचाः” धाःगु जिं ताल।

\VS{14}छम्‍ह छम्‍ह करूबया पेपा पेपा ख्‍वाः दु। न्‍हापांगु ख्‍वाः करूबयागु, निगूगु ख्‍वाः मनूयागु, स्‍वंगूगु ख्‍वाः सिंहयागु व प्‍यंगूगु ख्‍वाः इमायागु थें च्‍वं।\XREF{✡}{{\XO 10:14 }{\XO{१०:१४
}}{\XT{इज १:१०; प्रका ४:७}}}


\par }{\PP \VS{15}अले उपिं करूबत च्‍वय् च्‍वय् थाहां वन। थुपिं जिं कबार खुसि सिथय् खनापिं म्‍वाःपिं प्राणीत हे खः।

\VS{16}उपिं करूबत थुखे उखे वनीबलय् उमिगु लिक्‍कया घःचाःत नं इपिंलिसें वनीगु। करूबतय्‌सं जमिनं च्‍वय् थाहां वनेत थःगु पपू चक्‍कंकीबलय् उपिं घःचाःत करूबतय्‌गु लिक्‍कं चिलावनी मखु।

\VS{17}उपिं करूबत दीबलय् उपिं घःचाःत नं दी, उपिं च्‍वय् थाहां वनीबलय् घःचाःत नं च्‍वय् थाहां वनी, छाय्‌धाःसा उपिं प्राणीतय्‌गु आत्‍मा उमिके दु।\XREF{✡}{{\XO 10:17 }{\XO{१०:१७
}}{\XT{इज १:२०}}}


\par }{\PP \VS{18}परमप्रभुया महिमा देगःया लुखाखलुं पिहां वनाः करूबतय्‌गु च्‍वय् दित।

\VS{19}अले जिं बांलाक स्‍वयाबलय् उपिं करूबत थथःगु पपू चक्‍कंकाः जमिनं च्‍वय् च्‍वय् थाहां वन। इपिं वंबलय् उपिं घःचाःत नं इपिं नापनापं च्‍वय् थाहां वन। अले इपिं परमप्रभुया देगःया पुर्बपाखेया मू ध्‍वाखाय् दित। इस्राएलया परमेश्‍वरया महिमा इमिगु च्‍वय् दु।


\par }{\PP \VS{20}कबार खुसि सिथय् इस्राएलया परमेश्‍वरया क्‍वय् जिं खनापिं उपिं म्‍वाःपिं प्राणीत थुपिं हे खः। इपिं करूबत खः धकाः जिं सिल।

\VS{21}इपिं फुक्‍कसिके प्‍यपा प्‍यपा ख्‍वाः व प्‍यपा प्‍यपा पपू दु, उपिं पपूया क्‍वय् मनूयागु थें ल्‍हाः दु।

\VS{22}इमिगु ख्‍वाः जिं कबार खुसि सिथय् खनागु ख्‍वाः थें हे च्‍वं। इपिं फुक्‍कं तप्‍यंक वनीगु।




\par }\Chap{11}{\SH इस्राएलया नायःतय्‌त सजाँय
\par }
{\PP \VerseOne{1}आत्‍मां जितः च्‍वय् थकयाः परमप्रभुया देगःया पुर्बपाखेयागु मू लुखाय् हयादिल। अन मू लुखाय् नीन्‍याम्‍ह मनू दु। जिं अन मनूतय् नायःत अज्‍जूरया काय् याजन्‍याह व बनायाहया काय् पलत्‍याहयात खना।


\par }{\PP \VS{2}परमप्रभुं जितः धयादिल, “अय् सीमानिम्‍ह मनू, थ्‍व शहरय् मभिंगु ज्‍या यायेत ग्‍वसाः ग्‍वःपिं व मभिंगु सल्‍लाह ब्‍यूपिं मनूत थुपिं हे खः।

\VS{3}इमिसं धाइगु, ‘छेँ दय्‌कीगु ई थ्‍यंकः मवनी ला? थ्‍व शहर छगः सामान तइगु थल थें खः अले थुकिया दुने झीपिं थलय् दुगु ला थें सुरक्षित जू।’

\VS{4}उकिं अय् सीमानिम्‍ह मनू, इमिगु विरोधय् अगमवाणी या, अगमवाणी या!”


\par }{\PP \VS{5}अले परमप्रभुया आत्‍मा जिके वल, वय्‌कलं जितः थथे धा धकाः धयादिल! “परमप्रभुं थथे धयादी – अय् इस्राएलया घराना, छिमिसं थथे हे धयाच्‍वंगु दु, तर छिमिगु मनय् छु दु व जिं स्‍यू।

\VS{6}छिमिसं थ्‍व शहरय् यक्‍व मनूत स्‍याःगु दु, थुकिया चुक स्‍याःपिं मनूतय्‌गु सीम्‍हं जाय्‌कूगु दु।


\par }{\PP \VS{7}“उकिं परमप्रभु परमेश्‍वरं थथे धयादीगु दु – छिमिसं स्‍यानाः अन वांछ्वःगु सीम्‍हत ला खः, थ्‍व शहर धाःसा कराई खः। तर छिमित थुकिया दथुं पिने लिनाछ्वये।

\VS{8}छिपिं तरवार खनाः ग्‍याः तर जिं छिमिगु विरोधय् तरवार हये, जि, परमप्रभु परमेश्‍वर न्‍ववानागु दु।

\VS{9}जिं शहरया दथुं छिमित पितिनाछ्वये, छिमित विदेशीतय्‌त लःल्‍हानाबी, अले छिमित सजाँय बी।

\VS{10}छिमित तरवारं स्‍याइ, अले इस्राएलया सिमानाय् जिं छिमिगु न्‍याय याये। अबलय् जि हे परमप्रभु खः धकाः छिमिसं सी।

\VS{11}थ्‍व शहर छिमिगु लागि कराई जुइ मखु, न छिपिं उकिया दुने ला जुइ। जिं छिमिगु न्‍याय इस्राएलया सिमानाय् याये।

\VS{12}अले जि हे परमप्रभु खः धकाः छिमिसं सी। छाय्‌धाःसा छिपिं जिगु विधिकथं जूगु मदु, न छिमिसं जिगु नियम पालन याःगु दु। तर छिमिसं थः जःखः च्‍वंपिं जात जातितय्‌सं याः थें याना जूगु दु।”


\par }{\PP \VS{13}जिं अगमवाणी ल्‍हानाच्‍वनाबलय् हे आकाझाकां बनायाहया काय् पलत्‍याह सित, अले भ्‍वसुलाः तसकं हालाः जिं धया, “हाय, परमप्रभु परमेश्‍वर! छु छिं इस्राएलया ल्‍यनाच्‍वंपिन्‍त भज्‍यंक नाश यानादी ला?”


\par }{\SH ज्‍वनायंकूपिं इस्राएलीतय्‌गु निंतिं आशा
\par }
{\PP \VS{14}अनंलि परमप्रभुया थ्‍व वचन जिथाय् वल,

\VS{15}“अय् सीमानिम्‍ह मनू, यरूशलेमयापिं मनूतय्‌सं छ, छिमि दाजुकिजापिं, छिमि थःथितिपिं व देशं ज्‍वनायंकूपिं इस्राएलया फुक्‍क घरानायागु बारे खँ ल्‍हानाच्‍वंगु दु। इमिसं थथे धाःगु दु, ‘छिपिं सकलें परमप्रभुपाखें यक्‍व तापाःगु दु। थ्‍व देश जिमित अधिकार यायेत ब्‍यूगु खः।’


\par }{\PP \VS{16}“उकिं थथे धा, ‘परमप्रभु परमेश्‍वरं थथे धयादी – जिं इमित जाति जातितय्‌गु दथुइ तापाक छ्वयागु जूसां अले इमित देश विदेशय् छ्यालब्‍याल यानाबियागु जूसां इपिं वंगु देशय् जि छुं ईया निंतिं इमिगु लागि शरण कायेगु थाय् जुयागु दु।’


\par }{\PP \VS{17}“उकिं धा, ‘परमप्रभु परमेश्‍वरं थथे धयादी – जिं छिमित जाति जातितपाखें मुंके। गन गन छिपिं छ्यालब्‍याल जूगु दु, उपिं देशं जिं छिमित लित हये, अले हाकनं छिमित इस्राएल देश लितबी।’


\par }{\PP \VS{18}“इपिं अन लिहां वइ अले इमिसं अनं उकियागु फुक्‍क घच्‍चाइपुगु झ्‍वातात व घच्‍चाइपुगु मूर्तित चीकाछ्वइ।

\VS{19}अले जिं इमित छगू हे मन बी। इमिके छगू न्‍हूगु आत्‍मा तयाबी। जिं इमिगु म्‍हं ल्‍वहंया नुगः लिकयाः इमित लायागु नुगः बी।\XREF{✡}{{\XO 11:19 }{\XO{११:१९-२०
}}{\XT{इज ३६:२६-२८}}}

\VS{20}अले इपिं जिगु विधिकथं जुइ, जिगु नियम पालन यायेत होसियार जुइ। अले इपिं जिम्‍ह प्रजा जुइ, जि इमि परमेश्‍वर जुइ।

\VS{21}तर थःगु घच्‍चाइपुगु झ्‍वातात व घच्‍चाइपुगु मूर्तिपाखे मन वंकिपिन्‍त धाःसा जिं इमिसं याःगु ज्‍या इमिगु हे छेनय् प्‍वंकाबी, जि, परमप्रभु परमेश्‍वरं धाये।”


\par }{\SH परमप्रभुया महिमा यरूशलेम त्‍वःता वंगु
\par }
{\PP \VS{22}अले थःगु लिक्‍क घःचाःत दुपिं करूबतय्‌सं थःगु पपू चकंकल। इस्राएलया परमेश्‍वरया महिमा इमिगु च्‍वय् दु।\XREF{✡}{{\XO 11:22 }{\XO{११:२२-२३
}}{\XT{इज ४३:२-५}}}

\VS{23}शहरया दथुं परमप्रभुया महिमा च्‍वय् थाहां वन, अले शहरया पुर्बपाखे दुगु पर्वतया च्‍वय् व दित।


\par }{\PP \VS{24}अनंलि आत्‍मां जितः च्‍वय् थकयादिल, अले परमेश्‍वरया आत्‍मां जितः दर्शनय् ज्‍वनाः बेबिलोनय् हःपिन्‍थाय् लितहयादिल।

\par }{\PP अले जिं खनागु व दर्शन जिपाखें थाहां वन।

\VS{25}अले जिं परमप्रभुं जितः क्‍यनादीगु फुक्‍क खँ यहूदां ज्‍वनाहःपिन्‍त कना।




\par }\Chap{12}{\SH यहूदायात ज्‍वनाः यंकीगु चिं
\par }
{\PP \VerseOne{1}परमप्रभुयागु थ्‍व वचन जिथाय् वल,

\VS{2}“अय् सीमानिम्‍ह मनू, छ छगू विद्रोही घरानाया दथुइ च्‍वनाच्‍वंगु दु। इमिके स्‍वयेगु मिखा ला दु अय्‌नं इमिसं मखं। इमिके न्‍यनेगु न्‍हाय्‌पं ला दु अय्‌नं इमिसं मताः छाय्‌धाःसा इपिं विद्रोही मनूत खः।\XREF{✡}{{\XO 12:2 }{\XO{१२:२
}}{\XT{यशै ६:९-१०; यर ५:२१; मर्क ८:१८}}}


\par }{\PP \VS{3}“उकिं अय् सीमानिम्‍ह मनू, देशं ज्‍वनायंकूम्‍ह मनू थें थःगु सामान प्‍वःच्‍यु, अले न्‍हिनय् इमिगु मिखाया न्‍ह्यःने हे छ थः च्‍वनाच्‍वंगु थासं मेगु थासय् हुँ! इपिं विद्रोही घराना जूसां इमिसं छुं थुइ ला?

\VS{4}न्‍हिनय् इमिगु मिखाया न्‍ह्यःने हे देशं ज्‍वनाः यंकीबलय् यंकीगु सामान थें छं थःगु सामान पित हजि! अले बहनी इमिसं खंक हे छ ज्‍वंकाः तापाःगु देशय् वनेमाःम्‍ह मनू थें यानाः हुँ!

\VS{5}इमिसं खंक हे छं अंगलय् ह्वः खँ, अले थःगु सामान व हे ह्वतं पिका।

\VS{6}इमिसं स्‍वयाच्‍वंबलय् हे व सामान छंगु ब्‍वहलय् ति, अले सन्‍ध्‍याकाः इलय् व क्‍वबिया यंकि। छं त्‍वःताच्‍वंगु देश मखनेमा धकाः छं थःगु ख्‍वाः त्‍वःपु। छाय्‌धाःसा जिं छन्‍त इस्राएलया घरानाया निंतिं छगू चिं यानागु दु।”


\par }{\PP \VS{7}उकिं जितः आज्ञा याःथें जिं याना। न्‍हिनय् देशं ज्‍वनायंकूम्‍ह मनुखं थें जिं थःगु सामान प्‍वःचिनाः पिकया। अले बहनी थःगु हे ल्‍हातं पखालय् ह्वः खना, अले सन्‍ध्‍याकाः इलय् इमिसं स्‍वयाच्‍वंबलय् हे जि थःगु सामान ब्‍वहलय् तयाः वना हे छ्वया।


\par }{\PP \VS{8}सुथय् परमप्रभुया थ्‍व वचन जिथाय् वल,

\VS{9}“अय् सीमानिम्‍ह मनू, इस्राएलया व विद्रोही घरानां छन्‍त ‘छं छु यानाच्‍वनागु’ धकाः मन्‍यं ला?


\par }{\PP \VS{10}“इमित धा, ‘परमप्रभु परमेश्‍वरं थथे धयादी – थ्‍व परमप्रभुया वचन यरूशलेमया शासक व अन च्‍वंपिं इस्राएलया फुक्‍क घरानायापिं मनूतय्‌गु बारे खः।’

\VS{11}इमित धा, ‘जि छिमिगु निंतिं छगू चिं खः।’

\par }{\PP “जिं गथे याना, अथे हे इमित याइ। इमित देशं कैदीतय्‌त थें ज्‍वना यंकी।


\par }{\PP \VS{12}“इमिगु दथुइ दुम्‍ह शासक सन्‍ध्‍याकाः इलय् थःगु सामान ब्‍वहलय् तयाः पिहांवनी। अले पःखाः तछ्यानाः पिने वनेत वयागु निंतिं छगू ह्वः खनी। अले थःम्‍हं त्‍वःताच्‍वंगु देश मखनेमा धकाः वं थःगु ख्‍वाः त्‍वपुइ।

\VS{13}जिं वयागु निंतिं थःगु जाः ह्वले अले व जिगु जालय् लाइ। जिं वयात कल्‍दीतय्‌गु देश बेबिलोनियाय् हये, तर वं व खनी मखु, व अन हे सी।\XREF{✡}{{\XO 12:13 }{\XO{१२:१३
}}{\XT{२ राज २५:४-७; यर ५२:७-११}}}

\VS{14}वया प्‍यखें दुपिं वया ग्‍वाहालिमित व वया सेनायात जिं फसय् छ्यालब्‍याल याये, अले तरवार लिकयाः इमित लित्तुली।


\par }{\PP \VS{15}“जिं इमित जात जातिया दथुइ व देश देशय् छ्यालब्‍याल यायेबलय् इमिसं जि हे परमप्रभु खः धकाः सी।

\VS{16}तर जिं इपिं मध्‍ये गुलिंसित तरवार, अनिकाल व महामारीपाखें बचय् याये, अले इपिं गन गन वनी अनया जात जातितय्‌गु दथुइ इमिसं थःम्‍हं यानागु ज्‍या घच्‍चाइपुगु खः धकाः स्‍वीकार याइ, अले इमिसं जि हे परमप्रभु खः धकाः सी।”


\par }{\PP \VS{17}हाकनं परमप्रभुया थ्‍व वचन जिथाय् वल,

\VS{18}“अय् सीमानिम्‍ह मनू, छं थुरथुर खाखां थःगु नसा न, ग्‍यानाः थुरथुर खाखां थःगु लः त्‍वँ।

\VS{19}देशयापिं मनूतय्‌त धा, ‘यरूशलेमय् व इस्राएल देशय् च्‍वंपिनिगु बारे परमप्रभु परमेश्‍वरं थथे धयादी, इमिसं ग्‍याग्‍यां थःगु नसा नइ, अले निराश जुजुं थःगु लः त्‍वनी। छाय्‌धाःसा अन च्‍वंपिनिगु ल्‍वापुख्‍यापुया कारणं अन दुगु फुक्‍क चिजनापं इमिगु देशयात उजाड याइ।

\VS{20}मनूत च्‍वनाच्‍वंगु शहरत सुनसान जुइ, अले देश नाश जुइ। अले इमिसं जि हे परमप्रभु खः धकाः सी।’ ”


\par }{\SH इस्राएलया निंतिं छगू न्‍हूगु उपदेश
\par }
{\PP \VS{21}हाकनं परमप्रभुया थ्‍व वचन जिथाय् वल,

\VS{22}“अय् सीमानिम्‍ह मनू, ‘दिं फुना वनाच्‍वनी, अय्‌नं छगू नं दर्शन पूरा जुइ मखु,’ धकाः छिमिसं इस्राएल देशया बारे धइगु उखानया छु अर्थ दु?

\VS{23}उकिं इमित धा, ‘परमप्रभु परमेश्‍वरं थथे धयादी – जिं थ्‍व उखानया अन्‍त यानाबी, अले इमिसं इस्राएलय् थ्‍व उखान हाकनं गुबलें धाइ मखु।’ तर इमित धा, ‘फुक्‍क हे दर्शन पूरा जुइगु दिं लिक्‍क हे दु।

\VS{24}छाय्‌धाःसा आवंलि गुबलें इस्राएलयापिं मनूतय्‌गु दथुइ मखुगु दर्शन व साइत स्‍वइगु जुइ मखु।

\VS{25}तर जिं धायेमाःगु खँ जि परमप्रभु थःम्‍हं हे धाये, अले गुगु वचन जिं धाये व पूरा नं याये। व लिबाइ मखु, छाय्‌धाःसा अय् विद्रोही घराना, छिमिगु दिनय् हे जिं धयागु खँ जिं पूरा याये, परमप्रभु परमेश्‍वरं धयादी।’ ”


\par }{\PP \VS{26}परमप्रभुया थ्‍व वचन जिथाय् वल,

\VS{27}“अय् सीमानिम्‍ह मनू, इस्राएलया घरानां थथे धयाच्‍वंगु दु, ‘वं खंगु दर्शन यक्‍व दँ लिपा जक पूरा जुइ। वं यक्‍व लिपाया ईयागु अगमवाणी ल्‍हाइगु।’


\par }{\PP \VS{28}“उकिं इमित धा, ‘परमप्रभु परमेश्‍वरं थथे धयादी – जिं धयागु छगू खँ नं पूरा जुइत आः लिबाइ मखुत तर जिं छु धयागु दु व पूरा जु हे जुइ, परमप्रभु परमेश्‍वरं धयादी।’ ”




\par }\Chap{13}{\SH फताहा अगमवक्तातय्‌त सजाँय
\par }
{\PP \VerseOne{1}परमप्रभुयागु थ्‍व वचन जिथाय् वल,

\VS{2}“अय् सीमानिम्‍ह मनू, आः अगमवाणी ल्‍हानाच्‍वंपिं इस्राएलया अगमवक्तातय्‌गु विरोधय् अगमवाणी ल्‍हा, थःगु हे मनं अगमवाणी ल्‍हाइपिन्‍त धा, ‘परमप्रभुया वचन न्‍यँ।

\VS{3}परमप्रभु परमेश्‍वरं थथे धयादी – छुं दर्शन मखंसां थःगु हे आत्‍माया खँया ल्‍यू वनीपिं मूर्ख अगमवक्तातय्‌त धिक्‍कार दु।

\VS{4}अय् इस्राएल, छिमि अगमवक्तात ला भग्‍नावशेषय् च्‍वनीपिं ध्‍वंचात थें जूगु दु।

\VS{5}परमप्रभुया दिनय् लडाइँलय् व धिसिलाक्‍क दनाच्‍वने फयेमा धकाः छिपिं इस्राएलया घरानाया निंतिं दुंगु पःखाः ल्‍ह्वनेत तकं मवं।

\VS{6}इमिगु दर्शनत धात्‍थेंगु मखु व इमिगु ज्‍वखना फताहा खः। इमिसं धाइगु, “परमप्रभुं धयादी,” तर परमप्रभुं इमित छ्वयाहयादीगु हे मखु। अय्‌नं इमिसं इमिगु वचन पूरा जुइ धकाः आसा याइ।

\VS{7}छिमिसं मखुगु दर्शन खंगु व मखुगु ज्‍वखना स्‍वःगु मखु ला? छिमिसं धाइगु, “परमप्रभुं धयादी”, तर जिं छुं धयागु मदु।


\par }{\PP \VS{8}“ ‘उकिं परमप्रभु परमेश्‍वरं छिमित थथे धयादी – छिमिसं मखुगु खँ ल्‍हाःगुलिं व मखुगु दर्शन खंगुलिं जि छिमिगु विरोधय् दु, परमप्रभु परमेश्‍वरं धयादी।

\VS{9}जिगु ल्‍हाः मखुगु दर्शन खनीपिं व मखुगु ज्‍वखना ल्‍हाइपिं अगमवक्तातय्‌गु विरोधय् जुइ। इमित जिगु प्रजाया सभाय् थाय् दइ मखु। इमिगु नां इस्राएलया घरानाया धलखय् दइ मखु। इस्राएल देशय् इपिं दुहां वने दइ मखु। अले जि हे परमप्रभु परमेश्‍वर खः धकाः छिमिसं सी।


\par }{\PP \VS{10}“ ‘छाय्‌धाःसा शान्‍ति मदुबलय् नं जिमि मनूतय्‌त “शान्‍ति दु” धकाः धयाः इमिसं मखुगु लँय् यंकूगु दु। अले मनूतय्‌सं तसकं बमलाःगु पःखाः दय्‌कूबलय् थुपिं अगमवक्तातय्‌सं उकियात सख्‍वाः पानाः त्‍वपुयाब्‍यूगु दु।\XREF{✡}{{\XO 13:10 }{\XO{१३:१०
}}{\XT{यर ६:१४; ८:११}}}

\VS{11}उकिं उपिं सख्‍वाः पानाः त्‍वपुयाब्‍यूपिन्‍त व दुनी धकाः धयाब्‍यु! तसकं वा वइ, यक्‍व प्‍वँ गाइ अले तसकं वाफय् वइ।

\VS{12}व पःखाः दुनीबलय् मनूतय्‌सं छिमित थथे धकाः मन्‍यनी ला, “छिमिसं थुकी पानागु सख्‍वाः गन वन?”


\par }{\PP \VS{13}“ ‘उकिं परमप्रभु परमेश्‍वरं थथे धयादी – जिगु तंम्‍वय् जिं छगू ग्‍यानापुगु वाफय् वय्‌काबी, अले जिगु तंम्‍वय् प्‍वँ व तसकं वा वइ, गुकिं व पःखाःयात थुनाबी।

\VS{14}अले छिमिसं सख्‍वाः पाःगु पःखाःयात जिं थुनाबी अले उकियात बँ तक हे माथं वंकाबी। व दुनीबलय् छिपिं नं उकिं ल्‍हानाः नाश जुइ, अले परमप्रभु जि हे खः धकाः छिमिसं सी।

\VS{15}थुकथं जिं थःगु तं पःखाः व उकी सख्‍वाः पाःपिं मनूतय्‌गु विरोधय् प्‍वंके। जिं छिमित धाये, “व पःखाः आः मन्‍त, उकी सख्‍वाः पाःपिं नं मन्‍त,

\VS{16}यरूशलेमया बारे अगमवाणी ल्‍हाःपिं व अन शान्‍ति मदुसां शान्‍तिया दर्शन खंपिं इस्राएलया अगमवक्तात नं मन्‍त, परमप्रभु परमेश्‍वरं धयादी।” ’


\par }{\SH फताहा मिसापिं अगमवक्तातय्‌त सजाँय
\par }
{\PP \VS{17}“अय् सीमानिम्‍ह मनू, थःगु ख्‍वाः थःगु हे मनं अगमवाणी ल्‍हाइपिं इस्राएलया म्‍ह्याय्‌पिंपाखे स्‍वय्‌कि। इमिगु विरोधय् अगमवाणी ल्‍हानाः थथे धा,

\VS{18}‘परमप्रभु परमेश्‍वरं थथे धयादी – धिक्‍कार दु, उपिं मिस्‍तय्‌त गुपिन्‍सं थःगु नाडीइ जन्‍तर ची अले मनूतय्‌गु प्राण जालय् लाकेत इमिगु म्‍हधिकःकथं छ्यं त्‍वपुइगु गाबः दय्‌की। छु छिमिसं जिमि मनूतय्‌गु प्राणयात जालय् लाकाः थःगु प्राणयात धाःसा बचय् यानातयेगु ला?

\VS{19}छिमिसं छम्‍हू निम्‍हु तछ्व व छपा निपा मरिया निंतिं जिमि प्रजाया न्‍ह्यःने जितः हेला यात। मखुगु खँ न्‍यनीपिं जिमि प्रजायात मखुगु खँ ल्‍हानाः सीम्‍वाःपिं मनूतय्‌त छिमिसं स्‍यात। म्‍वायेम्‍वाःपिं मनूतय्‌त धाःसा छिमिसं बचय् याना तल।


\par }{\PP \VS{20}“ ‘उकिं परमप्रभु परमेश्‍वरं थथे धयादी – जि छिमिसं मनूतय्‌त झंगःतय्‌त थें जालय् लाकीगु छिमिगु जादुयागु जन्‍तरया विरोधय् दु। जिं छिमिगु ल्‍हातं व लाकाकाये। छिमिसं झंगःयात थें जालय् लाकूपिं मनूतय्‌त जिं त्‍वःतके।

\VS{21}जिं छिमिगु गाबः नं लिकयाबी, अले जिमि प्रजायात छिमिगु ल्‍हातं त्‍वःतके। इपिं हाकनं गुबलें छिमिगु ल्‍हातय् शिकार जुइ मखु। अले छिमिसं जि हे परमप्रभु खः धकाः सी।

\VS{22}छिमिसं मखुगु खँ ल्‍हानाः धर्मीतय्‌त निराश यात, तर जितः इपिं निराश जूगु मयः। छिमिसं दुष्‍टतय्‌त थःगु मभिंगु पहःचहः मत्‍वःतेत हःपाः बिल, इमिसं मभिंगु पहःचहः त्‍वःतूगु जूसा इमिगु प्राण बचय् जुइगु।

\VS{23}उकिं आवंलि छिमिसं मखुगु दर्शन खनी मखु, अले ज्‍वखना स्‍वइ मखु। जिं छिमिगु ल्‍हातं थः मनूतय्‌त त्‍वःतके। अले छिमिसं जि परमप्रभु खः धकाः सी।’ ”




\par }\Chap{14}{\SH इस्राएलया नायःतय्‌सं याःगु मूर्ति पुजा
\par }
{\PP \VerseOne{1}इस्राएलया सुं धर्मगुरुत जिथाय् वल, इपिं जिगु न्‍ह्यःने फेतुनाच्‍वंबलय्

\VS{2}परमप्रभुयागु थ्‍व वचन जिथाय् वल,

\VS{3}“अय् सीमानिम्‍ह मनू, थुपिं मनूतय्‌सं थःगु मनय् मूर्तित तःगु दु, अले थःगु ख्‍वाःया न्‍ह्यःने पापय् लाकीगु खँ तःगु दु। जिं इमित जिके सल्‍लाह काय्‌के बी ला?

\VS{4}उकिं इपिंलिसें खँ ल्‍हानाः इमित थथे धा, ‘परमप्रभु परमेश्‍वर थथे धयादी – इस्राएलयाम्‍ह सुं नं मनू थःगु मनय् मूर्तित तयाः, थःगु मिखाया न्‍ह्यःने पापय् लाकीगु खँ तयाः अगमवक्तायाथाय् वइ, वयात जि परमप्रभु थःम्‍हं हे वयागु मूर्ति पुजाकथं लिसः बी।

\VS{5}इमिगु मूर्तितय्‌गु कारणं जितः त्‍वःतावंपिं इस्राएलया घरानाया नुगःयात जिं हाकनं ज्‍वनेत जिं थथे याये।’


\par }{\PP \VS{6}“उकिं इस्राएलया घरानायात थथे धा, ‘परमप्रभु परमेश्‍वरं थथे धयादी – पस्‍ताय् चा! थःगु मूर्तितपाखें लिहां वा, अले थःगु फुक्‍क घच्‍चाइपुगु ज्‍या त्‍वःति!


\par }{\PP \VS{7}“ ‘इस्राएलया घरानायाम्‍ह सुं नं अथवा इस्राएलय् च्‍वनाच्‍वंम्‍ह सुं नं परदेशी थःगु नुगलय् मूर्तित तयाः अथवा पापय् लाकीगु खँ थःगु ख्‍वाःया न्‍ह्यःने तयाः जिपाखें अलग जुइ, अय्‌नं जिके छुं खँ न्‍यनेत अगमवक्तायाथाय् वल धाःसा, जि परमप्रभु थःम्‍हं हे वयात लिसः बी।

\VS{8}जिं व मनूपाखें थःगु ख्‍वाः फस्‍वय्‌के, अले जिं वयात छगू नमूना व न्‍हीकीगु खँ यानाबी। जिं वयात जिम्‍ह मनूतपाखें अलग तयाबी। अले छिमिसं जि हे परमप्रभु खः धकाः सी।


\par }{\PP \VS{9}“ ‘अले उम्‍ह अगमवक्तायात लोभ क्‍यनाः अगमवाणी याकेब्‍यूगु दुसा, जि परमप्रभुं हे उम्‍ह अगमवक्तायात लोभ क्‍यनागु खः। जिं थःगु ल्‍हाः वयागु विरोधय् ल्‍ह्वने, अले जिगु प्रजा इस्राएलया दथुं वयात नाश यानाबी।

\VS{10}इपिं निम्‍हय्‌सिनं थथःगु अपराधया दोष फइ, अगमवक्ताया दोष व सल्‍लाह काइम्‍हय्‌सिगु दोष उति हे जुइ।

\VS{11}अले इस्राएलया मनूत जिपाखें गुबलें थुखे उखे वनी मखु, इमिसं थःगु फुक्‍क पापं थःत अशुद्ध याइ मखु। इपिं जिम्‍ह प्रजा जुइ, अले जि इमि परमेश्‍वर जुये, परमप्रभु परमेश्‍वरं धयादी।’ ”


\par }{\SH परमप्रभुया न्‍याय वइगु पक्‍का
\par }
{\PP \VS{12}परमप्रभुया थ्‍व वचन जिथाय् वल,

\VS{13}“अय् सीमानिम्‍ह मनू, धाये कि, देशं जिगु विरोधय् पापयात अले व देशयागु नसा वइगु दिकेत व अन अनिकाल छ्वयेत अले अनयापिं मनूत व पशुत स्‍यायेत जिं वयागु विरोधय् ल्‍हाः ल्‍ह्वन धाःसा,

\VS{14}थुपिं स्‍वम्‍ह मनूत नोआ, दानिएल व अय्‍यूबं थःपिं अन दुगु दुसां इमिसं थःगु धार्मिकतापाखें थःत जक बचय् याये फइगु खः, परमप्रभु परमेश्‍वरं धयादी।


\par }{\PP \VS{15}“धाये कि, जिं उगु देशय् गुँपशुत छ्वल, अले वयात काय्‌म्‍ह्याय् मदुपिं यानाबिल अले व देश उजाड जुल, उपिं पशुतय्‌सं यानाः उगु थासं सुं वये वने मफुत,

\VS{16}गथे जि धात्‍थें म्‍वाःम्‍ह खः, परमप्रभु परमेश्‍वरं धयादी, अन थुपिं स्‍वम्‍हं दुगु जूसां थुमिसं थः काय्‌म्‍ह्याय्‌पिं नं बचय् याये मफइगु खः। थुपिं हे जक बचय् जुइगु, देश धाःसा उजाड जुइगु।


\par }{\PP \VS{17}“अथवा थ्‍व देशया विरोधय् तरवार हयाः ‘देशया प्‍यखें थ्‍व तरवार चले जुइमा’ धकाः जिं धाल धाःसा अले जिं अन च्‍वंपिं मनूत व पशुत स्‍यानाबिल धाःसा,

\VS{18}गथे जि धात्‍थें म्‍वाःम्‍ह खः, जि, परमप्रभु परमेश्‍वरं धाये, थुपिं स्‍वम्‍ह मनूत अन दुगु जूसां थुमिसं थः काय्‌म्‍ह्याय् बचय् याये मफइगु खः। थुपिं थः जक बचय् जुइगु।


\par }{\PP \VS{19}“अथवा जिं उगु देशय् महामारी छ्वल अले हिबाः वय्‌काः अन च्‍वंपिं मनूत व पशुत स्‍यानाः जिगु तं प्‍वंकल धाःसा,

\VS{20}नोआ, दानिएल व अय्‍यूब अन दुगु जूसां गथे जि धात्‍थें म्‍वाःम्‍ह खः, जि, परमप्रभु परमेश्‍वरं धाये, इमिसं थःकाय् म्‍ह्याय्‌पिन्‍त बचय् याये मफइगु। इमिसं थःगु धार्मिकतापाखें थःगु जक ज्‍यान बचय् याये फइगु खः।


\par }{\PP \VS{21}“परमप्रभु परमेश्‍वरं थथे धयादी – जिं यरूशलेमय् अन च्‍वंपिं मनूत व पशुत स्‍यायेत जिगु प्‍यंगू सजाँय– तरवार, अनिकाल, गुँपशुत व महामारी छ्वयेबलय् झन गुलि बांमलाइगु जुइ!\XREF{✡}{{\XO 14:21 }{\XO{१४:२१
}}{\XT{प्रका ६:८}}}

\VS{22}अय्‌नं अन सुं काय्‌म्‍ह्याय्‌पिं म्‍वानाच्‍वंगु दइ, इमित अनं लिकयाः छिमिथाय् हइ। इपिं छिमिथाय् वइबलय् छिमिसं इमिगु पहः व ज्‍या खनीबलय् जिं यरूशलेमय् हयागु विपत्तिया बारे छिमित सान्‍त्‍वना दइ। जिं अन हयागु छगू छगू विपत्तिया बारे छिमित सान्‍त्‍वना दइ।

\VS{23}इमिगु पहः व ज्‍या खनाः छिमित सान्‍त्‍वना दइ, छाय्‌धाःसा जिं अन छु छु याना, जिं अथें याःगु मखु धकाः छिमिसं सी, परमप्रभु परमेश्‍वरं धयादी।”




\par }\Chap{15}{\SH यरूशलेम, ज्‍यालगे मजूगु दाखमा
\par }
{\PP \VerseOne{1}परमप्रभुयागु थ्‍व वचन जिथाय् वल,

\VS{2}“अय् सीमानिम्‍ह मनू, छमा दाखमाया सिँ गय् यानाः गुँइच्‍वंगु मेगु सिमातय् कचा स्‍वयाः भिं जुइ फइ?

\VS{3}उकिया सिं छुं चिज दय्‌के जी ला? मनूतय्‌सं उकिं छुं थल यख्‍खायेत नकिं दय्‌की ला?

\VS{4}अले उकियात सिँ यानाः मिइ तये धुंकाः अले उकिया निखेंपाखें मि च्‍यानाः दथुइच्‍वंगु ब्‍व हेंग्‍वाः जुइ धुंकाः व छुं ज्‍याया लागि ज्‍यालगे जुइ ला?

\VS{5}व छमा जूबलय् हे छुं ज्‍यालगे मजू धाःसा उकियात मिं छ्वय्‌काः हेंग्‍वाः जुइ धुंकाः झन व छु ज्‍या वइ धकाः?


\par }{\PP \VS{6}“उकिं परमप्रभु परमेश्‍वरं थथे धयादी – गथे जिं गुँइच्‍वंगु सिमात मध्‍ये दाखया मायात सिँ जुइत मियात बियागु दु, अथे हे जिं यरूशलेमय् च्‍वंपिं मनूतय्‌त यानाबी।

\VS{7}अले जिं थःगु ख्‍वाः इमिगु विरोधय् तये, इपिं मिं पिहां वःसां इमित मिं हे भस्‍म यानाबी। जिं थःगु ख्‍वाः इमिगु विरोधय् स्‍वय्‌केबलय् छिमिसं जि हे परमप्रभु खः धकाः सी।

\VS{8}इमिसं जितः विश्‍वासघात याःगुलिं जिं इमिगु देशयात तहसनहस यानाबी, परमप्रभु परमेश्‍वरं धयादी।”




\par }\Chap{16}{\SH यरूशलेम विश्‍वास यायेबहः मजूम्‍ह कलाः
\par }
{\PP \VerseOne{1}हाकनं परमप्रभुयागु थ्‍व वचन जिथाय् वल,

\VS{2}“अय् सीमानिम्‍ह मनू, यरूशलेमयात वयागु घच्‍चाइपुगु ज्‍या क्‍यनाः

\VS{3}थथे धा, ‘परमप्रभु परमेश्‍वरं यरूशलेमयात थथे धयादी – छंगु पु‍र्ख्‍यौली व छ बूगु देश कनानीतय्‌गु देश खः, छिमि बौ छम्‍ह एमोरी खः, अले छिमि मां छम्‍ह हित्तीनी खः।\FTNT{*}{{\FR 16:3 }{\FR{१६:३
}}{\FQA{एमोरी-हित्ती
}}{\FT{अबलय् एमोरी व हित्ती धाइपिं दुष्‍ट द्यःतय्‌त पुजा याइपिं दुष्‍ट विदेशी मनूत खः धकाः इस्राएलीतय्‌सं बिचाः याइगु।
}}}

\VS{4}छ बूबलय् सुनानं छंगु पि मध्‍यें, छन्‍त सफा यायेत सुनानं लखं म्‍वःल्‍हुइकामब्‍यू। सुनानं छंगु म्‍हय् चि बुलामब्‍यू\FTNT{†}{{\FR 16:4 }{\FR{१६:४}}{\FQA{चि बुलेगु
}}{\FT{अबलय् न्‍हूम्‍ह बूम्‍ह मचायात थुपिं प्‍यता खँ याःसा बांलाइ धकाः इमिसं विश्‍वास याइगु।}}} अले सुनानं छन्‍त वसतं भुंका मब्‍यू।

\VS{5}थ्‍व फुक्‍क ज्‍या यायेत सुनानं छन्‍त दया मक्‍यं, बरु छ बूबलय् घच्‍चाइपुगु चिज थें छन्‍त पिने ख्‍यलय् वांछ्वयाबिल।


\par }{\PP \VS{6}“ ‘अले जि छंगु लिक्‍क जुयाः वनाबलय् जिं छन्‍त हिइ ग्‍वारा ग्‍वारा तुलाच्‍वंगु खना, अले छ हिइ लानाच्‍वंबलय् हे जिं छन्‍त धया, “छ म्‍वाना च्‍वँ!”

\VS{7}ख्‍यलय् च्‍वंगु माचा थें जिं छन्‍त ब्‍वलंकेबिया। छ ब्‍वलन अले तधिकः जुयाः ल्‍यासे जुल। छंके दुरुप्‍वः दत अले छंगु सँ ताहाक जुल। छ न्‍हापा नांगाम्‍ह व वसः पुना मतःम्‍ह खः।


\par }{\PP \VS{8}“ ‘अनंलि जि छंगु लिक्‍क जुयाः वनाबलय् जिं छन्‍त मतिना याये ज्‍यूगु उमेरय् थ्‍यंगु खना। स्‍व, जिं थःगु गाः चक्‍कंकाः छंगु नांगा म्‍हय् फाय्‌काबिया। जिं छलिसें पाफयाः ब्‍याहाया बाचा चिना, अले छ जिम्‍ह जुल, परमप्रभु परमेश्‍वरं धयादी।


\par }{\PP \VS{9}“ ‘अनंलि जिं छन्‍त लखं म्‍वःल्‍हुइकाः छंगु हि सिलाबिया। छंगु म्‍हय् जैतूनया चिकं बुलाबिया।

\VS{10}जिं छन्‍त बुत्ता भरय् यानातःगु वसः पुंकाबिया अले छंगु तुतिइ छेंगूयागु लाकां न्‍ह्याकाबिया। जिं छन्‍त भिंगु सुतियागु वसः पुंकाबियाः छन्‍त मू मू वंगु वसतं त्‍वपुयाबिया।

\VS{11}जिं छन्‍त तिसां तिकाः बांलाकाबिया– जिं छंगु ल्‍हातय् चुरि न्‍ह्याकाबिया, अले छंगु गःपतय् बांलाःगु सिखः क्‍वखाय्‌काबिया,

\VS{12}जिं छंगु न्‍हासय् फुलिचा व छंगु न्‍हाय्‌पनय् चाःचा तयाबिया अले छंगु छेनय् बांलाःगु श्रीपेच पुइकाबिया।

\VS{13}थुकथं छ लुँ व वहः, भिंगु सूती कापः, थीकेगु कापः व बुत्ता दुगु वसतं बांलात। छंगु नयेगु नसा नचुगु छ्वचुं, कस्‍ति व जैतूनया चिकं खः। छ तसकं बांलात, छ रानी जुइ बहःम्‍ह जुल।

\VS{14}छ बांलाःगुलिं छंगु नां जाति जातितय्‌गु दथुइ बय्‌बय् जुल, छाय्‌धाःसा जिं छन्‍त बियागु गौरवया कारणं छ तसकं बांलाःगु खः, परमप्रभु परमेश्‍वरं धयादी।


\par }{\PP \VS{15}“ ‘तर छं थःगु बांलाःगुलिइ भलसा तयाः थःगु नां बय्‌बय् यानाः छ छम्‍ह वेश्‍या जुल। छंगु लिक्‍क जुयावनीपिं न्‍ह्याम्‍हसित नं छं थःत वेश्‍या थें बिल, अले लँय् जूपिं न्‍ह्याम्‍हय्‌सित नं छंगु बांलासू बिल।

\VS{16}थःगु वसः कयाः छं रंगिबिरंगी पुजा यायेगु थाय्‌त दय्‌कल, अन हे छं थःगु वेश्‍याया ज्‍या याना हल।\FTNT{‡}{{\FR 16:16 }{\FR{१६:१६
}}{\FT{हिब्रू भाषाय् थ्‍व पदय् लिपतय् प्‍यंगू खँग्‍वः बियातःगु दु, थुपिं खँग्‍वःया अर्थ थुइकेत तसकं थाकु।
}}} थज्‍याःगु मभिंगु ज्‍या ला न्‍हापा गुबलें जूगु मदु, लिपा गुबलें जुइ नं मखु।

\VS{17}जिं छन्‍त बियागु लुँ, वहःयागु छंगु बांबांलाःगु तिसातपाखें छं थःगु निंतिं मिजं मूर्तित दय्‌काः उपिंलिसे वेश्‍याया ज्‍या यात।

\VS{18}छं थःगु बुत्ता भरय् यानातःगु वसः इमित त्‍वपुइत यंकल, जिगु चिकं व धुपाँय् इमिगु न्‍ह्यःने छाल।

\VS{19}जिं छन्‍त नयेगु नसा नं ज्‍वरय् यानाबिया, नचुगु छुचुं, कस्‍ति व जैतूनया चिकं छन्‍त नयेत बिया। तर छं उपिं इमिगु न्‍ह्यःने नस्‍वाःगु बास्‍ना जुइत छाल। अथे हे जुल, परमप्रभु परमेश्‍वरं धयादी।


\par }{\PP \VS{20}“ ‘अले छं जिगु निंतिं बुइकूपिं छिमि काय् म्‍ह्याय्‌पिन्‍त यंकाः मूर्तितय्‌गु लागि नयेगु नसाकथं बलि छाल। छु छंगु थ्‍व वेश्‍याया ज्‍या चिधंगु खँ खः ला?

\VS{21}छं जिम्‍ह काय् म्‍ह्याय्‌पिन्‍त स्‍यानाः उपिं मूर्तितय्‌गु निंतिं बलि छाल।

\VS{22}छंगु थ्‍व फुक्‍क घच्‍चाइपुगु ज्‍या व वेश्‍याया ज्‍याय् छं थःगु ल्‍याय्‌म्‍हबलय्‌या दिंत लुममंकू– उबलय् छ नांगा, वसः मदुम्‍ह व थःगु हिइ ग्‍वारा ग्‍वारा तुलाच्‍वंगु खः।


\par }{\PP \VS{23}“ ‘धिक्‍कार! धिक्‍कार छन्‍त! परमप्रभु परमेश्‍वरं धयादी। थ्‍व फुक्‍क मभिंगु ज्‍या नापनापं

\VS{24}छं थःगु निंतिं द्वम्‍बःचा दय्‌कल अले चुक पतिकं थःगु निंतिं पुजा यायेगु ततःजाःगु थाय् दय्‌कल।

\VS{25}लँया कुं पतिकं छं थःगु निंतिं पुजा यायेगु तःजाःगु थाय् दय्‌कल, अले अनं जुया वनीपिं न्‍ह्याम्‍हसित नं थःगु म्‍ह लःल्‍हानाः छं थःगु वेश्‍याया ज्‍या अप्‍वय्‌कल अले थःगु बांलाःसूयात घच्‍चाइपुइकल।

\VS{26}थः मिसाह्यः जलाःखलाः तःपुगु लिंग दुपिं मिश्रयापिंलिसें नं छं वेश्‍याया ज्‍या यात। थःगु वेश्‍याया ज्‍या अप्‍वय्‌काः जितः तंचाय्‌कल।

\VS{27}उकिं जिं थःगु ल्‍हाः छंगु विरोधय् ल्‍ह्वनाः, अले छंगु इलाका चिकु यानाबिया, जिं छन्‍त छिमि शत्रुत पलिश्‍ती मिसातय्‌गु लोभया शिकार यानाबिया। इपिं छंगु क्‍वह्यंगु पहःचहः खनाः वातां जूगु खः।

\VS{28}छं अश्‍शूरीतलिसें नं वेश्‍याया ज्‍या यात, छाय्‌धाःसा छ लुमधंम्‍ह खः। अथे जूसां छ लुमधं।

\VS{29}ब्‍यापार यायेगु देश बेबिलोनिया तक नं छं थःगु वेश्‍या ज्‍या थ्‍यंकल। अथे जूसां छ लुमधं।


\par }{\PP \VS{30}“ ‘परमप्रभुयागु थ्‍व वचन जिथाय् वल, छंगु नुगः गुलि कमजोर, छाय्‌धाःसा छं लज्‍या मचाःम्‍ह छम्‍ह वेश्‍यां थें थ्‍व फुक्‍क ज्‍या यात।

\VS{31}लँया कुन्‍चा पतिकं थःगु द्वम्‍बः व चुक पतिकं छं थःगु पुजा यायेगु तःजाःगु थाय् दय्‌कल। अय्‌नं छ वेश्‍या थें जूगु मदुनि, छाय्‌धाःसा छं ज्‍यालायात घृणा यात।


\par }{\PP \VS{32}“ ‘अय् व्‍यभिचारी कलाः, छं थः भाःतया पलेसा मेपिं मिजंपिन्‍त यय्‌कीगु।

\VS{33}मिजंपिन्‍सं सकलें वेश्‍यातय्‌त कोसेलि बी, तर छं ला अःखः थः फुक्‍क प्रेमीपिन्‍त कोसेलि बिल। छलिसें व्‍यभिचार यायेत इपिं प्‍यखेरं छन्‍थाय् वयेमा धकाः छं कोसेलि बिल।

\VS{34}उकिं छ थःगु वेश्‍या ज्‍याय् मेपिं मिस्‍त स्‍वयाः पा। छं याःथें वेश्‍याया ज्‍या मेपिन्‍सं मयाः, सुं नं छन्‍थाय् वयाः लसपस यायेत न्‍यं मवः तर छ वनाः इमिके न्‍यन। छाय्‌धाःसा छन्‍त सुनानं ध्‍यबा मब्‍यूसां छं थःम्‍हं हे ध्‍यबा बिल। थुकथं छ पात।


\par }{\SH यरूशलेमया वेश्‍याया ज्‍याया सजाँय
\par }
{\PP \VS{35}“ ‘उकिं अय् वेश्‍या, परमप्रभुयागु वचन न्‍यँ!

\VS{36}परमप्रभु परमेश्‍वरं थथे धयादी – छं व्‍यभिचार यानाः तसकं लज्‍या मचासें थःगु म्‍ह थः प्रेमीपिन्‍त क्‍यन, थःगु मूर्तितलिसें घच्‍चाइपुगु ज्‍या यात, अले द्यःतय्‌त थः मस्‍तय्‌गु हि छाल,

\VS{37}छं मोज याःपिं, छन्‍त यःपिं व मयःपिं सकलें हे प्रेमीपिन्‍त जिं मुंके। छंगु प्‍यखेरं छंगु विरोधय् जिं इमित मुंके अले इमिगु न्‍ह्यःने छंगु नांगागु म्‍ह खनेदय्‌कः छन्‍त नांगा यानाबी।

\VS{38}व्‍यभिचार याइपिं मिसात व मनू स्‍याइपिं मिस्‍तय्‌त बीगु थें हे सजाँय जिं छन्‍त बी, जिं छंके जिगु दाहायागु तंया हि प्‍वंके।

\VS{39}अले जिं छन्‍त छं प्रेमीपिन्‍त लःल्‍हानाबी, अले इमिसं छंगु द्वम्‍बःचायात थुनाबी, अले छंगु ततःजाःगु वेदीत नाश यानाबी। इमिसं छंगु वसः जबरजस्‍ती त्‍वःकी। अले छंगु बांबांलाःगु तिसात लाकाकयाः छन्‍त नांगा यानाः त्‍वःताबी।

\VS{40}इमिसं छंगु विरोधय् मनूतय्‌गु हूल हइ, इमिसं छन्‍त ल्‍वहंतं कय्‌की, अले छन्‍त तरवारं कुचा कुचा याइ।

\VS{41}इमिसं छंगु छेँत छ्वय्‌काबी, अले यक्‍व मिसातय्‌गु न्‍ह्यःने छन्‍त सजाँय बी। थुकथं जिं छन्‍त छंगु वेश्‍याया ज्‍यापाखें पने, छं थः प्रेमीपिन्‍त गुबलें ज्‍याला नं बी माली मखु।

\VS{42}थुकथं जिं थःगु तं कम याये, अले जिगु डाहाया तं नं छपाखें चिलावनी। जि शान्‍त जुये, जि हाकनं तंचाये मखु।


\par }{\PP \VS{43}“ ‘छं थःगु ल्‍याय्‌म्‍हबलय्‌या दिंयात लुममंकू, तर थ्‍व फुक्‍क ज्‍यापाखें जितः तंचाय्‌कल, उकिं जिं छंगु ज्‍याया लिच्‍वः छंगु हे छेनय् प्‍वंकाबी, परमप्रभु परमेश्‍वरं थथे धयादी। छु छंगु मेगु फुक्‍क घच्‍चाइपुगु ज्‍या बाहेक छं थःगु पहःचहः स्‍यंकूगु मदु ला?


\par }{\PP \VS{44}“ ‘उखान धाइपिं सकसिनं छंगु बारे थ्‍व उखान धाइ, “गथे मां अथे म्‍ह्याय्।”

\VS{45}छ ला थः भाःत व मस्‍तय्‌त मयय्‌कूम्‍ह छिमि मां थें च्‍वं, अले छ ला धात्‍थें थः भाःतपिं व थः मस्‍तय्‌त मयय्‌कूपिं छिमि तताकेहेँपिं थें च्‍वं। छिमि मां छम्‍ह हित्ती खः, छिमि अबु छम्‍ह एमोरी।\XREF{✡}{{\XO 16:45 }{\XO{१६:४५
}}{\XT{इज १६:३}}}

\VS{46}छिमि तता थःम्‍ह्याय्‌पिंनापं छंगु उत्तरपाखे च्‍वनीम्‍ह सामरिया\FTNT{§}{{\FR 16:46 }{\FR{१६:४६}}{\FQA{सामरिया, सदोम
}}{\FT{थुपिं निगू शहर परमेश्‍वरया आज्ञा मानय् मयाइपिं मनूत च्‍वनीगु थासय् लाः। सामरिया शहर उत्तरय् च्‍वंगु इस्राएल देशया राजधानी खः। थन आहाब जुजु थें ज्‍याःपिं यक्‍व दुष्‍ट जुजुपिन्‍सं राज्‍य यात। ओम्री जुजुं सामरियाय् न्‍हूगु राजधानी दय्‌कूगु व आहाब जुजुं थः जुजु जूबलय् व थें हे मभिंगु ज्‍याखँ याःगु खँ १ राजा १६ अध्‍यायलय् बियातःगु दु। सदोम शहर नं तसकं मभिंगु शहर खः। छिं थ्‍व शहरया बारे उत्‍पत्ति १९ अध्‍यायलय् ब्‍वनादीफु।
}}} खः, छिमि केहेँ थः म्‍ह्याय्‌पिंलिसें छंगु दच्‍छिनपाखे च्‍वनीम्‍ह सदोम खः।

\VS{47}अथे जूसां छ इमिगु पहःचहःकथं जूगु जक मखु इमिसं थें छं घच्‍चाइपुगु ज्‍या नं यात। उलि जक मखु, कम इलय् हे छं थःगु फुक्‍क पहःचहलय् थःत इपिं स्‍वयाः यक्‍व स्‍यंकल।

\VS{48}गथे जि धात्‍थें म्‍वाःम्‍ह खः, परमप्रभु परमेश्‍वरं धयादी, छं व छिमि म्‍ह्याय्‌पिन्‍सं याःथें ला छिमि केहेँ सदोम व वया म्‍ह्याय्‌पिन्‍सं गुबलें याःगु मदु।


\par }{\PP \VS{49}“ ‘स्‍व! छिमि केहेँ सदोमया पाप थ्‍व खः, व अले वया म्‍ह्याय्‌पिं जिराहा खः, प्‍वाः जाय्‌क नइगु, याउँक च्‍वनीगु, तर इमिसं गरीबत व मगाःमचाःपिन्‍त ग्‍वाहालि मयाः।

\VS{50}इपिं घमण्‍डी खः, इमिसं जिगु न्‍ह्यःने घच्‍चाइपुगु ज्‍या यात। उकिं जिं इमित नाश यानाबिया, व छं खंगु हे दु।


\par }{\PP \VS{51}“ ‘सामरियां ला छं याःगु स्‍वयाः बच्‍छि नं पाप मयाः। इमिसं स्‍वयाः छं अप्‍वः घच्‍चाइपुगु ज्‍या याःगु दु, छं याःगु थ्‍व फुक्‍क ज्‍यापाखें छं थः तताकेहेँपिन्‍त छ स्‍वयाः धर्मी खने दय्‌काब्‍यूगु दु।

\VS{52}छं थःगु बेइज्‍जत भोगय् या, छाय्‌धाःसा छं छिमि तताकेहेँपिनिगु न्‍याय यात। इमिसं स्‍वयाः छं क्‍वह्यंगु पाप याःगुलिं इपिं छ स्‍वयाः धर्मी खने दु। उकिं लज्‍या चा, अले थःगु बेइज्‍जत भोगय् या, छाय्‌धाःसा छं थः तताकेहेँपिन्‍त धर्मी खने दय्‌काब्‍यूगु दु।


\par }{\PP \VS{53}“ ‘अथेसां जिं सदोम व वया म्‍ह्याय्‌पिनिगु अले सामरिया व वया म्‍ह्याय्‌पिनिगु लसता व शान्‍ति लित हयाबी। अले इपिंलिसें छंगु लसता व शान्‍ति नं लित हयाबी।

\VS{54}थुकथं इमित सान्‍त्‍वना बीत थःम्‍हं याःगु फुक्‍क ज्‍याया निंतिं छं बेइज्‍जत भोगय् याइ अले छ मछाले माली।

\VS{55}छं तताकेहेँपिं सदोम व सामरिया थःम्‍ह्याय्‌पिंनापं न्‍हापायागु अवस्‍थाय् हे लिहां वइ, अले छ नं छिमि म्‍ह्याय्‌पिंनापं न्‍हापायागु अवस्‍थाय् हे लिहां वइ।

\VS{56}छंगु घमण्‍डया दिनय् छं याःगु मभिंगु ज्‍या खनेदये न्‍ह्यः छिमि केहेँ सदोमया नां तक नं छं काइ मखुगु।

\VS{57}अथे जूसां एदोमया म्‍ह्याय्‌पिं व वया सकलें जःलाखःलापिं व पलिश्‍तीतय् म्‍ह्याय्‌पिन्‍सं छन्‍त हेस्‍यानाच्‍वंगु दु, छंगु प्‍यखें च्‍वंपिन्‍सं छन्‍त घृणा याइगु।

\VS{58}छं थःगु मभिंगु ज्‍या व घच्‍चाइपुगु ज्‍याया सजाँय भोगय् यानाच्‍वंगु दु, परमप्रभुं धयादी।


\par }{\PP \VS{59}“ ‘परमप्रभु परमेश्‍वरं थथे धयादी – छं व्‍यवहार याःथें जिं छलिसें व्‍यवहार याये, छाय्‌धाःसा छं जिलिसें पाफःगुयात हेला याःगु दु अले झीसं चिनागु बाचायात त्‍वाःथूगु दु।

\VS{60}अथे जूसां छ ल्‍याय्‌म्‍हबलय् छलिसें यानागु जिगु बाचायात लुमंकाः जिं छलिसें सदांया बाचा ची।

\VS{61}अले छं थःगु ज्‍या लुमंकी अले लज्‍या चायाः छिमि तताकेहेँपिं निम्‍हय्‌सितं छं नाली। छिमि तताकेहेँपिन्‍त जिं छिमि म्‍ह्याय्‌पिं थें जुइत छन्‍त बी, खःला जिं छलिसें चिनागु बाचा थथे ला मखु।

\VS{62}थुकथं जिं छलिसें बाचा ची अले जि परमप्रभु खः धकाः छं सी।

\VS{63}छं याःगु फुक्‍क ज्‍याया निंतिं जिं प्रायश्‍चित यायेबलय् छं व फुक्‍क लुमंकी अले छ लज्‍या चाइ, छं लज्‍यां गुबलें थःगु म्‍हुतु चाय्‌की मखु, परमप्रभु परमेश्‍वरं धयादी।’ ”




\par }\Chap{17}{\SH निम्‍ह इमाया बाखं
\par }
{\PP \VerseOne{1}परमप्रभुयागु थ्‍व वचन जिथाय् वल,

\VS{2}“अय् सीमानिम्‍ह मनू, इस्राएलया घरानायात थ्‍व बाखं व उखान धा,

\VS{3}इमित धा, ‘परमप्रभु परमेश्‍वरं थथे धयादी – बल्‍लाःगु पपू व ताहाकःगु रंगिबिरंगी पा दुम्‍ह छम्‍ह तःधीम्‍ह इमा लेबनानय् ब्‍वयाः वल, अले वं छपु देवदारुया दकलय् च्‍वय्‌च्‍वंगु च्‍वका ज्‍वन।

\VS{4}वं व कचायात त्‍वथुलाः ब्‍यापारीतय्‌गु छगू देशय् यंकाः ब्‍यापार याइपिनिगु छगू शहरय् पित।


\par }{\PP \VS{5}“ ‘अनंलि वं छिमिगु देशया छुं पुसा यंकाः नायुगु जमिनय् पित। वं बैँसया सिमा थें यक्‍व लः दुगु थासय् व पित।

\VS{6}अले व चुलि ह्वयाः चिजाःगु चकंगु मा जुल। उकिया कचात उम्‍ह इमापाखे स्‍वल तर उकिया हा धाःसा उकियागु हे क्‍वय् च्‍वन। उकिं व दाखया मा जुल अले उकियागु कचात बुयावल अले उकी यक्‍व हः पिहां वल।


\par }{\PP \VS{7}“ ‘तर अन बल्‍लाःगु पपू व यक्‍व पा दुम्‍ह मेम्‍ह छम्‍ह तःधीम्‍ह इमा दु। आः व दाखया मां थःत पिनातःगु थासं थःगु हा व पाखे छ्वल, अले लःया निंतिं थःगु कचात उम्‍ह इमापाखे चक्‍कंकल।

\VS{8}उकी कचात सया वयेमा, अले फल सय्‌काः व छगू बांलाःगु दाखमा जुइमा धकाः उकियात यक्‍व लः दुगु छगू नायुगु जमिनय् पिनाब्‍यूगु खः।’


\par }{\PP \VS{9}“इमित धा, ‘परमप्रभु परमेश्‍वरं थथे धयादी – व तःमा जुयामवइ ला? उकियात हांनिसें लिना मकाइ ला? अले उकियागु फल मखाइ ला, अले व सुकूमगनी ला? उकियागु फुक्‍क चुलि सुकूगनावनी। उकियात हांनिसें लिनाकायेत तसकं बल्‍लाःगु ल्‍हाः अथवा यक्‍व मनूत माली मखु।

\VS{10}उकियात मेथाय् तःसां छु व तःमा जुइ ला? पुर्बयागु फसं कय्‌के धुंकाः व फुक्‍क सुकूगनामवनी ला, व बुयावःगु थासय् हे सुकूगनामवनी ला?’ ”


\par }{\SH उखानया अर्थ कंगु
\par }
{\PP \VS{11}परमप्रभुयागु थ्‍व वचन जिथाय् वल,

\VS{12}“थ्‍व विद्रोही घरानायात धा, ‘छु! छिमिसं थ्‍व खँया अर्थ मस्‍यू ला?’ इमित धा, ‘बेबिलोनयाम्‍ह जुजु यरूशलेमय् वल अले अनयाम्‍ह जुजु व भारदारतय्‌त थःनापं बेबिलोनय् हल।\XREF{✡}{{\XO 17:12 }{\XO{१७:१२-१५
}}{\XT{२ राज २४:१५-२०; २ इति ३६:१०-१३; यर ३७:५-८}}}

\VS{13}वं जुजुया वंशयापिं मध्‍ये छम्‍हय्‌सित कयाः वयात पाफय्‌काः वलिसें सन्‍धि यात। अले देशयापिं मू मू मनूतय्‌त वं यंकल।

\VS{14}उगु राज्‍य वयागु अधीनय् च्‍वनेमा, अले हाकनं दने मफयेमा अले वयागु सन्‍धिया वचन पालन याना जक व दयाच्‍वनेमा धकाः वं थथे याःगु खः।

\VS{15}तर जुजुं सलत व तःधंगु सेना कयाहयेत मिश्र देशय् दूतत छ्वयाः वयागु विरोधय् विद्रोह यात। छु व ताःलाइ ला? थज्‍याःगु ज्‍या याइम्‍ह छु व बचय् जुइ ला? सन्‍धि त्‍वाःथलाः नं छु व सजाँयपाखें बचय् जुइ ला?


\par }{\PP \VS{16}“ ‘गथे जि धात्‍थें म्‍वाःम्‍ह खः, जि, परमप्रभु परमेश्‍वरं धाये, व बेबिलोनय् सी। वयात बेबिलोनयाम्‍ह जुजुं गद्दीइ तःगु खः, वं वलिसें पाफःगु खँयात हेला याःगु खः, अले वं वलिसें याःगु सन्‍धि त्‍वाःथूगु खः।\XREF{✡}{{\XO 17:16 }{\XO{१७:१६-१८
}}{\XT{२ राज २५:१-७; यर ३९:१-७}}}

\VS{17}बेबिलोनयाम्‍ह जुजुं यरूशलेमयापिं यक्‍व मनूत स्‍यायेत ल्‍वहं व चायागु द्वम्‍बःचा थनाः घेरय् याइबलय् थःके तःधंगु सेना व यक्‍व सिपाइँत दुम्‍ह फारों नं वयात ग्‍वाहालि याये फइ मखु।

\VS{18}वं बाचा त्‍वाःथल, अले पाफःगुयात हेला यात, बचं बियाः नं वं थ्‍व फुक्‍क याःगुलिं व बचय् जुइ मखु।


\par }{\PP \VS{19}“ ‘अथे जुयाः परमप्रभु परमेश्‍वरं थथे धयादी – वं जिलिसें पाफःगुयात हेला यात अले जिगु बाचा त्‍वाःथल, उकिं गथे जि धात्‍थें म्‍वाःम्‍ह खः, जिं वयात सजाँय बी।\XREF{✡}{{\XO 17:19 }{\XO{१७:१९-२१
}}{\XT{२ राज २५:५; २ इति ३६:१४-१७}}}

\VS{20}जिं वयागु विरोधय् थःगु जाः ह्वले, अले व जिगु जालय् लाइ। जिं वयात बेबिलोनय् हये, वं जितः विश्‍वासघात याःगुलिं जिं वयागु इन्‍साफ याये।

\VS{21}वया सकलें बिस्‍युं वंपिं दक्‍वसिबय् बांलाःपिं सिपाइँतय्‌त तरवारं स्‍याइ, म्‍वानाच्‍वंपिं प्‍यखें छ्यालब्‍याल जुइ। अले छिमिसं जि परमप्रभुं हे थ्‍व खँ धाःगु खः धकाः सी।’


\par }{\PP \VS{22}“परमप्रभु परमेश्‍वरं थथे धयादी – जिं थःम्‍हं हे देवदारुया च्‍वकां छपु चुलि कयाः उकियात पी। जिं उकिया दकलय् च्‍वय्‌यागु कचां छपु क्‍यातूगु चुलि लिकयाः थुकियात तज्‍जाःगु व च्‍वय् थ्‍यंक थ्‍यंगु पहाडय् पी।

\VS{23}इस्राएलया पहाडया च्‍वका च्‍वकाय् जिं व पी। उकिया कचात दइ अले वं फल सय्‌की, अले व छमा देवदारुया बांलाःगु सिमा जुइ। फुक्‍क कथंयापिं झंगःपन्छितय्‌सं उकी स्‍वँ दय्‌की, अले उकिया किचलय् इपिं च्‍वनी।

\VS{24}गुँयागु फुक्‍क सिमातय्‌सं तःमागु सिमायात चीमागु याइम्‍ह, चीमागु सिमायात तःमागु याइम्‍ह, वाउँगु सिमायात गंकाबीम्‍ह अले गंगु सिमायात वाउँकाबीम्‍ह जि परमप्रभु हे खः धकाः गुँयागु फुक्‍क सिमातय्‌सं सी।

\par }{\PP “ ‘जि परमप्रभुं हे धयागु खः, व जिं या हे याये।’ ”




\par }\Chap{18}{\SH धर्मी परमेश्‍वरया न्‍याय
\par }
{\PP \VerseOne{1}परमप्रभुयागु थ्‍व वचन जिथाय् वल,

\VS{2}“इस्राएल देशया बारे धाःगु थ्‍व उखान हाकनं दोहरय् याःगुया अर्थ छु खः

\par }{\Q “ ‘पाउँसे च्‍वंगु दाख मांबौनं नल,

\par }{\QB वा तुन काय् म्‍ह्याय्‌पिनिगु’?\XREF{✡}{{\XO 18:2 }{\XO{१८:२
}}{\XT{यर ३१:२९}}}


\par }{\PP \VS{3}“गथे जि धात्‍थें म्‍वाःम्‍ह खः, परमप्रभु परमेश्‍वरं धयादी, छिमिसं थ्‍व उखान इस्राएलय् हाकनं गुबलें धाये खनी मखु।

\VS{4}छाय्‌धाःसा फुक्‍क प्राण जिगु हे खः। गथे बौया प्राण अथे हे काय्‌या प्राण नं जिगु खः। सुनां पाप याइ, व हे सी।


\par }{\Q \VS{5}“धाये कि, छम्‍ह मनू न्‍याय

\par }{\QB व खःगु ज्‍या याइम्‍ह धर्मीम्‍ह खः,


\par }{\Q \VS{6}वं डाँडाय् दुगु पुजा याइगु थासय् नःगु मदु,

\par }{\QB अथवा इस्राएलया घरानाया मूर्तितपाखे स्‍वःगु मदु।

\par }{\Q वं थः जःलाखःलाया कलाःयात स्‍यंकूगु मदु

\par }{\QB व थीमज्‍यू जुयाच्‍वंम्‍ह मिसानापं द्यंगु मदु।


\par }{\Q \VS{7}वं सुयातं क्‍वत्‍यली मखु

\par }{\QB तर त्‍यासा काःम्‍हय्‌सित वयागु बर लितबी।

\par }{\Q वं खुया काइ मखु,

\par }{\QB तर नये पित्‍याःम्‍हसित थःगु नयेगु नसा बी,

\par }{\QB नांगायात थःगु वसः फिका बी।


\par }{\Q \VS{8}वं ब्‍याज कयाः दां त्‍याये बी मखु

\par }{\QB अले ब्‍यूगु स्‍वयाः अप्‍वः काइ मखु।

\par }{\Q मनू मनूया दथुइ खःकथं न्‍याय याइ।


\par }{\Q \VS{9}वं जिगु विधि पालन याःगु दु

\par }{\QB अले विश्‍वास यायेबहः जुयाः जिगु नियम पालन याःगु दु।

\par }{\Q थज्‍याःम्‍ह मनू धर्मीम्‍ह खः,

\par }{\QB व धात्‍थें म्‍वानाच्‍वनी,


\par }{\QR परमप्रभु परमेश्‍वरं थथे धयादी।\XREF{✡}{{\XO 18:9 }{\XO{१८:९
}}{\XT{लेवी १८:५}}}

\par }{\PP \VS{10}“धाये कि, वया तंगुलु काय् दु, गुम्‍ह मनू स्‍याइम्‍ह खः अथवा थुपिं मध्‍ये मेगु छुं नं ज्‍या याइम्‍ह खः,

\VS{11}खः ला वया बौनं थुपिं मध्‍ये छगू नं ज्‍या याःगु मदु।

\par }{\Q “वं डाँडाया पुजा याइगु थासय् नइगु,

\par }{\QB थः जःलाखःलाया कलाःयात स्‍यंकीगु,


\par }{\Q \VS{12}गरीब व मगाःमचाःपिन्‍त क्‍वत्‍यलीगु,

\par }{\QB खुइगु, बरः तयातःगु सामान लित मबीगु,

\par }{\Q मूर्तितपाखे स्‍वइगु व

\par }{\QB घच्‍चाइपुस्‍से च्‍वंगु ज्‍या याइगु।


\par }{\Q \VS{13}वं ब्‍याज कयाः दां त्‍याये बीगु अले ब्‍यूगु स्‍वयाः अप्‍वः काइगु।

\par }{\PP “छु! थज्‍याःम्‍ह मनू म्‍वानाच्‍वनी ला? व म्‍वानाच्‍वनी मखु। वं थ्‍व फुक्‍क घच्‍चाइपुगु ज्‍या याःगुलिं वयात स्‍यानाः हे छ्वयेमाः, वयागु हि वयागु हे छेनय् लाइ।


\par }{\PP \VS{14}“तर धाये कि, वया छम्‍ह थः बौनं याःगु फुक्‍क पाप खंम्‍ह छम्‍ह काय् दु तर वं बौनं थें थज्‍याःगु ज्‍या याःगु मदु।


\par }{\Q \VS{15}“वं डाँडाय् पुजा याइगु थासय् नइ मखु,

\par }{\QB वं इस्राएलया घरानाया मूर्तितपाखे स्‍वइ मखु,

\par }{\Q वं थः जःलाखःलाया कलाःयात स्‍यंकी मखु।


\par }{\Q \VS{16}वं सुयातं क्‍वत्‍यलेगु ज्‍या याइ मखु,

\par }{\QB तर त्‍यासा काःम्‍हय्‌सित वयागु बर लितबी।

\par }{\Q वं खुया काइ मखु,

\par }{\QB तर नये पित्‍याःम्‍हसित थःगु नयेगु नसा बी,

\par }{\QB नांगायात थःगु वसः फीकाबी।


\par }{\Q \VS{17}वं पापपाखें थःगु ल्‍हाः तापाक हे तइ,

\par }{\QB वं ब्‍याज कयाः दां त्‍याये बी मखु अले ब्‍यूगु स्‍वयाः अप्‍वः काइ मखु।

\par }{\Q वं जिगु नियम पालन याइ

\par }{\QB अले जिगु विधि पालन याइ।

\par }{\PP “व थः बौनं याःगु पापं यानाः सी मखु। व धात्‍थें हे म्‍वाइ।

\VS{18}तर वया बौ थःगु अधर्मं यानाः सी, छाय्‌धाःसा वं जबरजस्‍ती कायेगु यात, थः किजायात लुतय् यात अले थः मनूतय् दथुइ मभिंगु ज्‍या यात।


\par }{\PP \VS{19}“अय्‌नं छिमिसं न्‍यनीगु, ‘काय्‌नं थः बौया दोष छाय् भोगय् याये म्‍वाः?’ काय्‌नं न्‍याय व खःकथं ज्‍या याःगु दु अले जिगु विधि बांलाक पालन याःगुलिं व धात्‍थें म्‍वाइ।

\VS{20}सुनां पापयात, व हे सी। काय्‌नं थः अबुया दोषया फल भोगय् याइ मखु, न अबुं काय्‌म्‍हय्‌सिगु पाप भोगय् याइ। धर्मीयात थःगु धार्मिकताया फल व दुष्‍टयात थःगु मभिंगु ज्‍याया फल दइ।\XREF{✡}{{\XO 18:20 }{\XO{१८:२०
}}{\XT{व्‍य २४:१६}}}


\par }{\PP \VS{21}“तर सुं दुष्‍टम्‍ह मनुखं थःम्‍हं याःगु फुक्‍क पाप त्‍वःताः जिगु विधि पालन यात धाःसा अले न्‍याय व खःकथं ज्‍या यात धाःसा, व धात्‍थें हे म्‍वाइ। व सी मखु।

\VS{22}वं याःगु छुं नं अपराध वयागु विरोधय् लुमंकीगु जुइ मखु। वं धर्म याःगुलिं व म्‍वाइ।


\par }{\PP \VS{23}“छु! दुष्‍ट सीबलय् जि लय्‌ताइ ला? परमप्रभु परमेश्‍वरं थथे धयादी। बरु थःगु पहः त्‍वःताः इपिं म्‍वाःगु जितः स्‍वयेमास्‍ति मवइ ला?


\par }{\PP \VS{24}“तर धर्मी मनुखं थःगु धार्मिकता त्‍वःताः पापयात, अले दुष्‍ट मनुखं याःगु घच्‍चाइपुगु ज्‍या यात धाःसा छु व म्‍वाइ ला? वं न्‍हापा याःगु छुं नं धर्मया ज्‍या लुमंकीगु जुइ मखु। वयागु विश्‍वासघात व वं याःगु पापया कारणं व सी।


\par }{\PP \VS{25}“अय्‌नं छिमिसं धाइगु, ‘परमप्रभुं खःगु ज्‍या यानामदी।’ अय् इस्राएलया घराना, न्‍यँ, छु जिं खःगु ज्‍या यानागु मदु ला? छु छिमिसं हे मखुगु ज्‍या यानाच्‍वनागु मदु ला?

\VS{26}धर्मी मनुखं थःगु धार्मिकता त्‍वःताः पापयात धाःसा, उकिया लागि व सी। वं याःगु पापं हे व सी।

\VS{27}तर दुष्‍ट मनुखं थःम्‍हं यानाच्‍वंगु मभिंगु ज्‍या त्‍वःताः खःगु ज्‍या यात धाःसा, वं थःगु प्राण बचय् याइ।

\VS{28}वं बिचाः यानाः थःम्‍हं याःगु फुक्‍क अपराध लुमंकी अले व त्‍वःती। उकिं व धात्‍थें हे म्‍वाइ, व सी मखु।

\VS{29}अय्‌नं इस्राएलया घरानां धाइगु, ‘परमप्रभुं खःगु ज्‍या यानामदी।’ अय् इस्राएलया घराना, छु जिं खःगु ज्‍या यानागु मदु ला? छु छिमिसं मखुगु ज्‍या यानाच्‍वनागु मदु ला?


\par }{\PP \VS{30}“अथे जुयाः अय् इस्राएलया घराना, जिं छिपिं छम्‍ह छम्‍हय्‌सिगु न्‍याय वयागु पहःचहःकथं याये, जि, परमप्रभु परमेश्‍वर न्‍ववानागु दु। पस्‍ताय् चा, थःगु फुक्‍क अपराधपाखें लिहां वा, अले छिमिगु पाप छिमिगु पतनया कारण जुइ मखु।

\VS{31}छिमिसं यानाच्‍वनागु फुक्‍क अपराध त्‍वःति, न्‍हूगु नुगः व न्‍हूगु आत्‍मा का, अय् इस्राएलया घराना, छिपिं छाय् सीगु?

\VS{32}छाय्‌धाःसा जि सुं सीगु खनाः लय्‌ताइम्‍ह मखु, परमप्रभु परमेश्‍वरं धयादी, पस्‍ताय् चा, अले म्‍वाना च्‍वँ!”




\par }\Chap{19}{\SH इस्राएलया जुजुपिनिगु निंतिं शोकया म्‍ये
\par }
{\PP \VerseOne{1}“इस्राएलया शासकतय्‌गु बारे छं थ्‍व बिलापया म्‍ये न्‍यंकि,

\VS{2}अले थथे धा,

\par }{\Q “ ‘छिमि मां छु खः?

\par }{\QB व सिंहतय्‌गु दथुइ दुम्‍ह छम्‍ह मिसाम्‍ह सिंह खः।

\par }{\Q ल्‍याय्‌म्‍हपिं सिंहतय्‌गु दथुइ ग्‍वारातुलाः

\par }{\QB वं थः मस्‍तय्‌त लहित।


\par }{\Q \VS{3}उपिं मस्‍त सिंहत मध्‍ये छम्‍हय्‌सित वं लहिनाः तःधिकः यात,

\par }{\QB अले व छम्‍ह बल्‍लाःम्‍ह सिंह जुल।

\par }{\Q वं शिकार यायेगु सय्‌कल

\par }{\QB अले मनूत नल।\XREF{✡}{{\XO 19:3 }{\XO{१९:३-४
}}{\XT{२ राज २३:३१-३४; २ इति ३६:१-४}}}


\par }{\Q \VS{4}जाति जातियापिं मनूतय्‌सं वयागु बारे न्‍यन।

\par }{\QB इमिसं गाः म्‍हुल, अले व उकी लात।

\par }{\Q इमिसं वयात हुकं लुयायंकाः

\par }{\QB मिश्र देशय् यंकल।


\par }{\BB \par }
{\Q \VS{5}“ ‘वं थःम्‍हं आशा यानागु पूमवंगु खनाः थः मस्‍त मध्‍ये मेम्‍ह छम्‍हसित काल,

\par }{\QB अले वयात छम्‍ह बल्‍लाःम्‍ह सिंह दय्‌कल।


\par }{\Q \VS{6}व सिंहतय्‌गु दथुइ थुखे उखे वये वने याना जुल।

\par }{\QB छाय्‌धाःसा व आः छम्‍ह बल्‍लाःम्‍ह सिंह जुइ धुंकल।

\par }{\Q वं शिकार यायेगु सय्‌कल,

\par }{\QB वं मनूत नल।\XREF{✡}{{\XO 19:6 }{\XO{१९:६-७
}}{\XT{यर २१:११–२२:१९}}}


\par }{\Q \VS{7}वं इमिगु किल्‍लात स्‍यंकाबिल,

\par }{\QB इमिगु शहरत तहसनहस यानाबिल।

\par }{\Q व थ्‍वय्‌क हाःगु सलं देश

\par }{\QB व अन दुपिं सकलें ग्‍यात।


\par }{\Q \VS{8}अले प्‍यखें च्‍वंगु जाति जातियापिं मनूत

\par }{\QB थथःगु लागां वलिसें लडाइँ यायेत वल,

\par }{\Q इमिसं वयात ज्‍वनेत जाः ह्वल,

\par }{\QB अले व इमिगु गालय् लात।


\par }{\Q \VS{9}इमिसं वयात हुकं पन्‍जलय् तयाः बेबिलोनयाम्‍ह जुजुयाथाय् हल।

\par }{\QB इस्राएलया डाँडा डाँडाय्

\par }{\Q वयागु सः गुबलें ताये मदय्‌मा धकाः

\par }{\QB इमिसं वयात कुनातल।


\par }{\BB \par }
{\Q \VS{10}“ ‘छिमि मां लःया लिक्‍क पिनातःगु छंगु दाखक्‍यबया दाखया मा थें खः,

\par }{\QB गुगु यक्‍व लः दुगुलिं फल व कचां जाःगु दु।


\par }{\Q \VS{11}शासकतय्‌गु राजदण्‍ड दय्‌केत

\par }{\QB उकी बल्‍लाःगु कचात दु।

\par }{\Q ख्‍वातुगु कचातय्‌गु दथुइ

\par }{\QB व तज्‍जाः जुयाः थाहां वल।

\par }{\Q उकिया कचात यक्‍व दु।

\par }{\QB व तज्‍जाः खने दु।


\par }{\Q \VS{12}तर तंम्‍वय् उकियात लिनाकाल।

\par }{\QB उकियात बँय् वांछ्वयाबिल।

\par }{\Q पुर्बयागु क्‍वाःगु फसं उकियात गंकाबिल,

\par }{\QB उकिया फुक्‍क फल कुतुंवन।

\par }{\Q उकियागु बल्‍लाःगु कचात फुक्‍क गन,

\par }{\QB मिं उपिं भस्‍म जुल।


\par }{\Q \VS{13}आः उकियात मरुभूमिइ पिल,

\par }{\QB गंगु व लः मदुगु थासय्।


\par }{\Q \VS{14}उकिया मू कचात मध्‍ये छपु कचां मि पिहां वल,

\par }{\QB अले उकिं उकिया फलत

\par }{\QB व कचात भस्‍म यानाबिल।

\par }{\Q आः उकी शासकया राजदण्‍ड यायेत ज्‍यूगु

\par }{\QB छपु नं कचा मन्‍त।’

\par }{\PP “थ्‍व छपु बिलापया म्‍ये खः अले मनूतय्‌सं इपिं गुलि दुःखी जूगु खः धकाः क्‍यनेत थ्‍व म्‍ये हालाच्‍वनी।”




\par }\Chap{20}{\SH विद्रोही इस्राएल
\par }
{\PP \VerseOne{1}न्‍हय्‌गूगु दँया न्‍यागूगु लाया झिन्‍हु दुखुन्‍हु\FTNT{*}{{\FR 20:1 }{\FR{२०:१
}}{\FT{१४ अगष्‍ट ५९१ बी.सी.}}} इस्राएलया छुं धर्मगुरुत वयाः परमप्रभुया सल्‍लाह कायेत जिगु न्‍ह्यःने फेतुत।


\par }{\PP \VS{2}अबलय् परमप्रभुयागु वचन जिथाय् वल,

\VS{3}“अय् सीमानिम्‍ह मनू, इस्राएलया धर्म गुरुतय्‌त थथे धा, ‘परमप्रभु परमेश्‍वरं थथे धयादी – छु छिपिं जिके सल्‍लाह काःवयागु ला? गथे जि धात्‍थें म्‍वाःम्‍ह खः, जिं छिमित सल्‍लाह काय्‌के बी मखु, परमप्रभु परमेश्‍वरं धयादी।’


\par }{\PP \VS{4}“छं इमिगु न्‍याय या, इजकिएल! छं इमिगु न्‍याय या! इमित इमि पुर्खातय्‌गु घच्‍चाइपुगु ज्‍या लुमंकाब्‍यु!

\VS{5}अले इमित धा, ‘परमप्रभु परमेश्‍वरं थथे धयादी – गुखुन्‍हु जिं इस्राएलयात ल्‍यया, जिं थःगु ल्‍हाः ल्‍ह्वनाः याकूबया घरानालिसें पाफया, अले मिश्र देशय् जि इमिगु न्‍ह्यःने खनेदय्‌क वया अले पाफयाः जिं इमित “जि परमप्रभु छिमि परमेश्‍वर खः” धकाः धया।\XREF{✡}{{\XO 20:5 }{\XO{२०:५-६
}}{\XT{प्रस ३:१५-१७; यर ११:५}}}

\VS{6}उखुन्‍हु हे जिं इपिंलिसें जिं इमित मिश्र देशं लिगनाः हयाः जिं इमिगु निंतिं ल्‍ययागु छगू देशय् हये धकाः नं पाफया। व मेगु फुक्‍क देश स्‍वयाः बांलाः, अन दुरु व कस्‍ति बाः वयाच्‍वंगु।

\VS{7}अले जिं इमित धया, “छिपिं सकसिनं थथःगु मिखा वंकूगु उपिं घच्‍चाइपुगु मूर्तित वांछ्व! अले थःत मिश्र देशयागु मूर्तितपाखें अशुद्ध याये मते! जि परमप्रभु छिमि परमेश्‍वर खः।”


\par }{\PP \VS{8}“ ‘तर इमिसं जिगु विरोध यानाः जिगु खँ मन्‍यन, इमिसं न्‍ह्याबलें लुमंका च्‍वनीगु उपिं घच्‍चाइपुगु मूर्तित वांमछ्वः, न इमिसं मिश्र देशया मूर्तित हे त्‍वःतल। उकिं जिगु तं क्‍वलाकेत इपिं मिश्र देशय् दुबलय् हे इमिके जिगु तं प्‍वंके धकाः ख्‍याच्‍वः बिया।

\VS{9}तर जिं अथे मयाना, छाय्‌धाःसा जिं जिगु नांया इज्‍जतयात रक्षा यायेगु ज्‍या याना। जिं इस्राएलीतय्‌त मिश्र देशं पितहःगु खंपिं जःखः च्‍वंगु जातितय्‌गु दथुइ जिं थःगु नांयात बदनाम जुइके मबिया।

\VS{10}उकिं जिं इमित मिश्र देशं पिकयाः मरुभूमिइ हया।

\VS{11}अन जिं इमित जिगु विधित बिया, अले जिगु नियमत क्‍यना, सुनां थुपिं पालन याइ व मनू उकिं यानाः म्‍वाइ।\XREF{✡}{{\XO 20:11 }{\XO{२०:११
}}{\XT{लेवी १८:५}}}

\VS{12}हाकनं इमित पवित्र याइम्‍ह जि परमप्रभु हे खः धइगु खँ इमिसं सीमा धकाः इमिगु व जिगु दथुइ चिंया लागि जिं इमित विश्रामबारत नं बिया।\XREF{✡}{{\XO 20:12 }{\XO{२०:१२
}}{\XT{प्रस ३१:१३-१७}}}


\par }{\PP \VS{13}“ ‘अय्‌नं इस्राएलयापिं मनूतय्‌सं मरुभूमिइ जिगु विरोधय् विद्रोह यात। इपिं जिगु विधिकथं व आज्ञा कथं मजू, तर इमिसं जिगु नियमयात हेला यात, खः ला उपिं पालन याइपिं मनूत उपिंपाखें हे म्‍वाइ। जिगु विश्रामबारत इमिसं पूरा अशुद्ध यानाबिल। उकिं जिं धया, “थ्‍व हे मरुभूमिइ इमिके जिगु तं प्‍वंकाः इमित नाश यानाबी।”

\VS{14}तर गुगु जातियापिं मनूतय्‌गु मिखाया न्‍ह्यःने जिं इमित पित हया, उपिं जातियापिं मनूतय्‌गु मिखाया न्‍ह्यःने जिगु नां अपवित्र मजुइमा धकाः जिं जिगु नांया इज्‍जतयात रक्षा यायेगु ज्‍या याना।

\VS{15}हाकनं जिं इमित बियागु मरुभूमिइ “दुरु व कस्‍ति बाः वयाच्‍वंगु अले फुक्‍क देशत स्‍वयाः बांलाःगु देशय् जिं इमित हये मखु” धकाः इपिंलिसें पाफया,\XREF{✡}{{\XO 20:15 }{\XO{२०:१५
}}{\XT{गन्‍ती १४:२६-३५}}}

\VS{16}छाय्‌धाःसा इमिसं जिगु नियमयात हेला यात, अले इपिं जिगु विधिकथं मजुल, जिगु विश्रामबारतय्‌त अपवित्र यात। छाय्‌धाःसा इमिगु मन इमिगु मूर्तितपाखे वनाच्‍वंगु खः।

\VS{17}अय्‌नं जिं इमित नाश मयासें दया याना, अले मरुभूमिइ इमित सिधय्‌कामछ्वया।

\VS{18}जिं मरुभूमिइ इमि काय् म्‍ह्याय्‌पिन्‍त धया, “छिपिं थः पुर्खातय्‌गु विधिकथं जुइ मते, इमिगु नियम मानय् याये मते, इमिगु मूर्तित पुजा यानाः थःत अशुद्ध याये मते।

\VS{19}जि परमप्रभु छिमि परमेश्‍वर खः। जिगु विधिकथं जु! होसियार जुयाः जिगु नियम पालन या!

\VS{20}जिगु विश्रामबारयात पवित्र तयाति! गुकिं यानाः व छंगु व जिगु दथुइया बाचाया छगू चिं जुइ! अले छिमिसं जि हे परमप्रभु छिमि परमेश्‍वर खः धकाः सी।”


\par }{\PP \VS{21}“ ‘तर इमि काय् म्‍ह्याय्‌पिन्‍सं नं जिगु विरोधय् विद्रोह यात। इपिं जिगु उजंकथं मजुल, अले जिगु व्‍यवस्‍था पालन यायेत होशियार मजू, “खः ला उपिं पालन याःसां मनूत उपिंपाखें हे म्‍वाइ” अले इमिसं जिगु विश्रामबारयात अशुद्ध यात। उकिं जिगु तं क्‍वलाकेत इपिं मिश्र देशय् दुबलय् हे इमिके जिगु तं प्‍वंके धकाः ख्‍याच्‍वः बिया।

\VS{22}तर जिं इमित पित हयागु खंपिं जातितय्‌गु न्‍ह्यःने जिगु नां बदनाम मजुइमा धकाः जिं थःगु ल्‍हाःयात पना, जिं जिगु नांया इज्‍जतयात रक्षा यायेगु ज्‍या याना।

\VS{23}हाकनं मरुभूमिइ जिं इपिंलिसें, “जिं इमित जाति जातियापिं मनूतय्‌गु दथुइ छ्यालब्‍याल यानाबी, अले देश देशय् छिमित छ्यालब्‍याल यानाबी” धकाः पाफया,\XREF{✡}{{\XO 20:23 }{\XO{२०:२३
}}{\XT{लेवी २६:३३}}}

\VS{24}छाय्‌धाःसा इमिसं जिगु नियम मानय् मयात, जिगु विधितय्‌त हेला यात, अले जिगु विश्रामबारयात अशुद्ध यात। इमिगु मिखा थः पुर्खातय्‌गु मूर्तितपाखे वनाच्‍वन।

\VS{25}अले जिं इमित ज्‍यालगय् मजूगु नियम बिया, अले इपिं म्‍वानाच्‍वने मफइगु विधि बिया।

\VS{26}इमित वातां यायेत जिं इमित उपिं हे बलिदानतपाखें अपवित्र याकेबिया, गुगु बलिदानय् इमिसं थः फुक्‍कं न्‍हापा बूपिन्‍त मिइ बलि छाल। इमिसं जि परमप्रभु इमि परमेश्‍वर खः धयागु सीमा धकाः थथे याना।’


\par }{\SH न्‍याय व लिथापं
\par }
{\PP \VS{27}“उकिं अय् सीमानिम्‍ह मनू, इस्राएलयापिं मनूतलिसें खँ ल्‍हा, इमित धा, ‘परमप्रभु परमेश्‍वरं थथे धयादी – जितः त्‍वःताः छिमि पुर्खातय्‌सं जिगु अपमान यात।

\VS{28}जिं पाफयाः इमित बी धयागु देशय् इमित हयाबलय्, गन गन इमिसं तःज्‍जाःगु वा झ्‍याम्‍म जूगु सिमा खन, अन अन इमिसं थःगु बलिदानत छाल, जितः तं पिकाइगु इमिगु भेटी छाल। इमिसं थःगु नस्‍वाःगु गुँगू थन अले थःगु त्‍वँसाबलि छाल।

\VS{29}अले जिं इमित न्‍यना– छिपिं वनाच्‍वनागु पुजा याइगु थाय् छु खः?’ ” थौं तक नं व थाय्‌यात बामा\FTNT{†}{{\FR 20:29 }{\FR{२०:२९}}{\FQ{बामा
}}{\FT{थुकिया अर्थ “पुजा याइगु थाय्” खः।}}} धाइ।


\par }{\PP \VS{30}“उकिं इस्राएलया घरानायात धा, ‘परमप्रभु परमेश्‍वरं थथे धयादी – छु! छिमिसं थः पुर्खातय्‌सं थें थःत अशुद्ध यायेगु ला? इमिगु घच्‍चाइपुगु ज्‍याकथं व्‍यभिचारी थें ज्‍या यायेगु ला?

\VS{31}छिमिसं थः मस्‍तय्‌त कोसेलिकथं मिइ बलि छायाः थौं तक हे थःगु मूर्तितपाखें थःत अशुद्ध यानाच्‍वंगु दु। अय् इस्राएलया घराना, छु! जिं छिमित जिके सल्‍लाह काय्‌के बीगु ला? गथे जि धात्‍थें म्‍वाःम्‍ह खः, जि, परमप्रभु परमेश्‍वरं धाये, छिमिसं जिके न्‍यनेकने यायेदइ मखु।


\par }{\PP \VS{32}“ ‘छिमिसं धाइगु, “जिमित सिँ व ल्‍वहंयागु सेवा याइपिं जातित थें, संसारयापिं मनूत थें जुइ मास्‍ति वः।” तर छिमिगु मनय् दुगु खँ गुबलें पूरा जुइ मखु।

\VS{33}गथे जि धात्‍थें म्‍वाःम्‍ह खः, जि, परमप्रभु परमेश्‍वरं धाये, जिं छिमित बल्‍लाःगु ल्‍हातं, अले चक्‍कंगु लपुं तं प्‍वंकूं प्‍वंकूं राज्‍य याये।

\VS{34}जिं छिमित बल्‍लाःगु ल्‍हाः व चक्‍कंगु लपुं तं प्‍वंकूं प्‍वंकूं जाति जातियापिं मनूतय्‌गु दथुं लिगना हये, अले छिपिं छ्यालब्‍याल जूगु देशं जिं छिमित मुंके।

\VS{35}जिं छिमित जाति जातितय्‌गु मरुभूमिइ हये, अले अन जिं इमिगु न्‍ह्यःने हे छिमिगु न्‍याय याये।

\VS{36}जिं मिश्र देशय् छिमि पुर्खातय्‌गु न्‍याय यानागु थें हे जिं छिमिगु न्‍याय याये। जि, परमप्रभु परमेश्‍वर न्‍ववानागु दु।

\VS{37}छिपिं फै थें जिगु कथिया क्‍वं वनीबलय् जिं छिमित स्‍वये, अले छम्‍ह छम्‍ह यानाः ल्‍याःखनाः बाचाया बन्‍धनय् हये।

\VS{38}जिं छिपिं मध्‍ये जिगु विरोधय् अपराध याइपिं फुक्‍क विद्रोहीतय्‌त पितछ्वयाः छिमित शुद्ध याये। इपिं च्‍वनाच्‍वंगु देशं इमित जिं हयेगु जूसां इपिं इस्राएल देशय् दुहां वने दइ मखु। अले जि हे परमप्रभु खः धकाः छिमिसं म्‍हसी।


\par }{\PP \VS{39}“ ‘हे इस्राएलया घराना, छिमिगु बारे, परमप्रभु परमेश्‍वरं थथे धयादी – वनाः छिपिं सकसिनं थथःगु मूर्तियात पुजा या! तर लिपा छिमिसं धात्‍थें हे जिगु खँ न्‍यनी, अले छिमिसं जिगु पवित्र नांयात थःगु कोसेलि व मूर्तितपाखें गुबलें अशुद्ध याइ मखु।’

\VS{40}छाय्‌धाःसा परमप्रभु परमेश्‍वरं धयादी, ‘थ्‍व देशय् इस्राएलया फुक्‍क घरानां जिगु पवित्र पर्वत, इस्राएलया तज्‍जाःगु पर्वतय् जिगु सेवा याइ, अन जिं इमित नालाकाये। अन हे जिं छिमिगु बलिदानत, भेटीत व छिमिगु दकलय् भिंगु भिंगु क्‍वस्‍यलितनापं छिमिगु बलित कायेगु याये।

\VS{41}जिं छिमित जाति जातितपाखें पित हयेबलय् अले छिमित छ्यालब्‍याल जुयाच्‍वंगु देशं छिमित मुंकेबलय् छिमित नस्‍वाःगु धुपाँय् थें नाले। अले जाति जातितय्‌गु न्‍ह्यःने जिं थःम्‍हं थःत छिमिगु दथुइ पवित्र क्‍यने।

\VS{42}जिं थःगु ल्‍हाः ल्‍ह्वनाः छिमित बी धकाः छिमि पुर्खातलिसे पाफयागु इस्राएल देशय् हयेबलय् छिमिसं जि हे परमप्रभु खः धकाः सी।

\VS{43}छिमिगु गुगु पहःचहः व ज्‍यापाखें छिपिं अशुद्ध जूगु खः, उपिं छिमिसं अन लुमंकी। अले छिमिसं याःगु मभिंगु ज्‍याया लागि छिमिसं थःम्‍हं थःपिन्‍त मययेका हइ।\XREF{✡}{{\XO 20:43 }{\XO{२०:४३
}}{\XT{इज ३६:३१}}}

\VS{44}हे इस्राएलया घराना, छिमिगु मभिंगु पहःचहः व स्‍यंगु ज्‍याकथं मखु, तर जिं जिगु नांया इज्‍जतयात रक्षा यायेत जिं छिपिंलिसे व्‍यवहार यायेबलय् छिमिसं जि हे परमप्रभु खः धकाः सी। परमप्रभु परमेश्‍वरं धयादी।’ ”


\par }{\SH दच्‍छिनया विरोधय् न्‍याय
\par }
{\PP \VS{45}हाकनं परमप्रभुया थ्‍व वचन जिथाय् वल,

\VS{46}“अय् सीमानिम्‍ह मनू, थःगु ख्‍वाः दच्‍छिनपाखे स्‍वय्‌काः दच्‍छिन पाखेया विरोधय् न्‍ववा! झाः दुगु दच्‍छिनया देशयागु विरोधय् अगमवाणी ल्‍हा!

\VS{47}झाः दुगु दच्‍छिनया देशयात धा, ‘परमप्रभु परमेश्‍वरया थ्‍व वचन न्‍यँ! वय्‌कलं थथे धयादी – जिं छंके मि तयाबी। उकिं छंगु फुक्‍क वाउँगु सिमा व गंगु सिमायात भस्‍म यानाबी। उकिया ह्वाना ह्वाना च्‍यानाच्‍वंगु मि सी मखु तर दच्‍छिनंनिसें उत्तर तकया फुक्‍क लागायात भस्‍म यानाबी।

\VS{48}जि परमप्रभुं हे व मि तयाब्‍यूगु खः धकाः सकसिनं सी। अले व सी मखु।’ ”


\par }{\PP \VS{49}जिं धया, “हे परमप्रभु परमेश्‍वर, इमिसं ला जिगु बारे थथे धयाच्‍वंगु दु, ‘थ्‍वं उखान जक धाःगु, मखु ला?’ ”




\par }\Chap{21}{\SH परमेश्‍वरया न्‍याययागु तरवार
\par }
{\PP \VerseOne{1}परमप्रभुयागु थ्‍व वचन जिथाय् वल,

\VS{2}“अय् सीमानिम्‍ह मनू, थःगु ख्‍वाः यरूशलेमपाखे स्‍वय्‌काः पवित्र थाय्‌या विरोधय् अगमवाणी ल्‍हा! इस्राएल देशया विरोधय् अगमवाणी ल्‍हा,

\VS{3}वयात थथे धा, ‘परमप्रभुं थथे धयादी, स्‍व! जि छंगु विरोधय् दु। जिं दापं थःगु तरवार लिकयाः छिपिं मध्‍ये धर्मी व दुष्‍ट निखलःसितं स्‍यानाबी।

\VS{4}धर्मी व दुष्‍ट निखलःसित जिं खतम यानाबी, अथे जुयाः दच्‍छिनंनिसें उत्तर तक फुक्‍कसिगु विरोधय् जिगु तरवार दापं पिहां वइ।

\VS{5}थुकथं जि, परमप्रभुं हे थःगु तरवार दापं लिकाःगु खः धकाः फुक्‍कसिनं सी। व दापय् हाकनं लिहांवनी मखु।’


\par }{\PP \VS{6}“अय् सीमानिम्‍ह मनू, झसुका ति! ख्‍वःगु नुगलय् तसकं दुःख चायाः इमिगु न्‍ह्यःने झसुका ति!

\VS{7}अले इमिसं छन्‍त ‘छं छाय् झसुका तयाच्‍वनागु’ धकाः न्‍यन धाःसा थथे लिसः ब्‍यु, ‘वयाच्‍वंगु खबरं यानाः सकसिगु नुगः खाइ अले सकसिगु ल्‍हाः याताप्‍याता जुइ। सकसिगु नुगः क्‍वतुनी अले सकसिगु पुलि लः थें याग्‍लाप्‍याग्‍ला जुइ। स्‍व! थथे जुइत्‍यंगु दु, अले थथे हे जुइ,’ जि, परमप्रभु परमेश्‍वरं थथे धाये।”


\par }{\PP \VS{8}हाकनं परमप्रभुयागु थ्‍व वचन जिथाय् वल,

\VS{9}“अय् सीमानिम्‍ह मनू, अगमवाणी ल्‍हानाः थथे धा, ‘परमप्रभुं थथे धयादी,

\par }{\Q “ ‘छपु तरवार, ज्‍वय्‌कातःगु तरवार

\par }{\QB व प्‍वालप्‍वाल थीकातःगु तरवार,


\par }{\Q \VS{10}स्‍यायेत ज्‍वय्‌कातःगु,

\par }{\QB हाबलासा थें प्‍वालाक्‍क च्‍यायेत थीकातःगु।

\par }{\PP “ ‘छु! जिपिं जिम्‍ह काय् यहूदाया राजदण्‍डय् लय्‌तायेगु ला? तरवारं ला अज्‍याःगु फुक्‍क कथियात हेला याइ।


\par }{\Q \VS{11}“ ‘तरवारयात छ्यलेत प्‍वालप्‍वाल थीकल अले ज्‍वय्‌कल,

\par }{\QB ल्‍हातय् ज्‍वनेत,

\par }{\Q व स्‍याइम्‍हय्‌सिगु ल्‍हातय् बीत तयार याःगु दु।


\par }{\Q \VS{12}अय् सीमानिम्‍ह मनू, तसलं ख्‍वयाः बिलाप या!

\par }{\QB छाय्‌धाःसा थ्‍व जिगु प्रजाया विरोधय् दु।

\par }{\QB थ्‍व इस्राएलया फुक्‍क शासकतय्‌गु विरोधय् दु।

\par }{\Q इमित जिम्‍ह मनूतनापं हे तरवारया अधीनय् ब्‍यूगु दु।

\par }{\QB उकिं छाति दा!


\par }{\PP \VS{13}“ ‘धात्‍थें हे परीक्षा वइ, अले तरवारं हे हेला याइगु यहूदाया राजदण्‍ड हे दया मच्‍वन धाःसा? परमप्रभु परमेश्‍वरं धयादी।’


\par }{\Q \VS{14}“उकिं अय् सीमानिम्‍ह मनू,

\par }{\QB अगमवाणी ल्‍हा, ल्‍हातं ल्‍हातय् दा।

\par }{\Q तरवार, खः, तरवारं निकः तक पालेमा!

\par }{\QB खः, स्‍वकः तक नं!

\par }{\Q थ्‍व तरवार स्‍याये पालेत खः।

\par }{\QB तःधंगु नाशया निंतिं फुक्‍कपाखें वं इमित घेरय् याइ।


\par }{\Q \VS{15}मनूतय्‌गु नुगः ग्‍यानाः नाया वनेमा,

\par }{\QB अले यक्‍व मनूत क्‍वःदयेमा धकाः

\par }{\Q इमिगु फुक्‍क मू ध्‍वाखाय् स्‍याये पालेत

\par }{\QB जिं तरवार तयागु दु।

\par }{\Q हाबलासा थें थीत उकियात दय्‌कूगु दु,

\par }{\QB उकियात स्‍याये पालेत ज्‍वनी।


\par }{\Q \VS{16}अय् तरवार, छंगु धाः गुखेपाखे स्‍वःगु दु,

\par }{\QB जवपाखे कि खवपाखे,

\par }{\QB छ उखेपाखे हुँ!


\par }{\Q \VS{17}जिं नं ल्‍हातं ल्‍हातय् दाये,

\par }{\QB अले जिगु तं क्‍वलाइ।

\par }{\Q जि परमप्रभुं हे धयागु खः।”


\par }{\SH बेबिलोनयाम्‍ह जुजुं ज्‍वखना स्‍वइ
\par }
{\PP \VS{18}परमप्रभुयागु थ्‍व वचन जिथाय् वल,

\VS{19}“अय् सीमानिम्‍ह मनू, बेबिलोनयाम्‍ह जुजु तरवार ज्‍वनाः वइगु निपु लँय् चिं ति। थुपिं निपु लँ छगू हे देशं शुरु जूगु जुइ, उकिया दोबातय् छगू नां च्‍वइगु थां ति।

\VS{20}छं अम्‍मोनीतय्‌गु रब्‍बा शहरय् तरवार वयेत छपु लँ व यहूदा अले किल्‍ला दुगु यरूशलेम शहरय् तरवार वयेत छपु लँ ल्‍य!

\VS{21}छाय्‌धाःसा बेबिलोनयाम्‍ह जुजु ज्‍वखना स्‍वयेत निपु लँ बायावनीगु थासय् दोबातय् दनी। वं वाणत चिट्ठा तइ, वं थः मूर्तितलिसें सल्‍लाह काइ, वं पशुया स्‍येँ जाँचय् याइ।

\VS{22}पःखाः तछ्याइगु ततग्‍वःगु धलिंत तयेत, तसलं स्‍याये पालेत आज्ञा बीत, लडाइँया सः न्‍यंकेत, ध्‍वाखा तछ्यायेत तग्‍वःगु धलिं तयेत, द्वम्‍बःचा थकायेत व घेरय् याइगु चाया पःखाः दय्‌केत वयागु जव ल्‍हातय् यरूशलेमया चिट्ठा लाइ।

\VS{23}यरूशलेमयापिं मनूतय्‌सं थ्‍व मखुगु ज्‍वखनाः खः धकाः बिचाः याइ, छाय्‌धाःसा इमिसं बेबिलोनियानापं सन्‍धि याःगु खः। तर बेबिलोनियायाम्‍ह जुजुं इमिगु दोष लुमंकी अले हमला यानाः इमित ज्‍वनी।


\par }{\PP \VS{24}“उकिं परमप्रभु परमेश्‍वरं धयादी, ‘तःकः मछि हे छिमिसं छिमिगु पाप व अपराध जितः लुमंकाब्‍यूगु दु। छिमिसं थुकियात सुचुकेगु तक नं मयाः। छिमिसं याःगु फुक्‍क खँय् छिमिसं थःगु पाप क्‍यनी। उकिं यानाः हे छिमित शत्रुतय्‌सं ज्‍वना यंकी।


\par }{\PP \VS{25}“ ‘अय् इस्राएलयाम्‍ह अपवित्र व दुष्‍ट शासक, छंगु लिपांगु दिं व सजाँयया ई थ्‍यंकः वःगु दु।

\VS{26}परमप्रभु परमेश्‍वरं थथे धयादी – फेटा लिका! मुकुट नं त्‍वः! आः हाकनं छुं खँ न्‍हापा थें जुयाच्‍वनी मखु। चिधंपिन्‍त तःधंकीगु जुइ, अले तःधंपिन्‍त चिधं याइ।

\VS{27}नाश! नाश! जिं थ्‍व शहरयात सत्‍यानाश यानाबी। थ्‍व शहरयात न्‍याय यायेगु अधिकार दुम्‍ह मवतले हाकनं थ्‍व शहरयात दय्‌की मखु। व वये धुंकाः जिं वयात थ्‍व लःल्‍हानाबी।’ ”


\par }{\SH अम्‍मोनीतय्‌गु विरोधय् अगमवाणी
\par }
{\PP \VS{28}“अय् सीमानिम्‍ह मनू, छं अगमवाणी यानाः धा, ‘अम्‍मोनीत व इमिगु अपमानया बारे परमप्रभु परमेश्‍वरं थथे धयादी,

\par }{\Q “ ‘छपु तरवार, छपु तरवार,

\par }{\QB दापं स्‍याये पालेत लिकाःगु दु।

\par }{\Q हाबलासा थें प्‍वालाक्‍क च्‍यायेत

\par }{\QB व थीकातःगु दु।\XREF{✡}{{\XO 21:28 }{\XO{२१:२८-२९
}}{\XT{यर ४९:१-६; इज २५:१-७; आमो १:१३-१५; सप २:८-११}}}


\par }{\Q \VS{29}छंगु बारे मखुगु दर्शन खंसां तबि,

\par }{\QB छंगु लागि मखुगु ज्‍वखना स्‍वःसां तबि

\par }{\Q उपिं स्‍याये हे माःपिं दुष्‍टत,

\par }{\QB गुपिनिगु दिं वये धुंकल,

\par }{\Q गुपिनिगु लिपांगु सजाँयया ई वये धुंकल,

\par }{\QB इमिगु ककुइ पालेत व तरवारयात छ्यलीगु जुइ।


\par }{\BB \par }
{\Q \VS{30}“ ‘व तरवार दापय् ति!

\par }{\QB अय् तरवार, छन्‍त दय्‌कूगु थासय् हे,

\par }{\Q छं पुर्खातय्‌गु देशय् हे

\par }{\QB जिं छंगु इन्‍साफ याये।


\par }{\Q \VS{31}जिं थःगु तं छंके प्‍वंके।

\par }{\QB जिगु च्‍याःगु तंया मि छंगु विरोधय् पिकाये।

\par }{\Q जिं छन्‍त नाश याये सःपिं

\par }{\QB व दयामदुपिं मनूतय्‌गु ल्‍हातय् बी।


\par }{\Q \VS{32}छ मिया लागि सिँ जुइ।

\par }{\QB छंगु हि छंगु हे देशय् बाः वइ।

\par }{\Q छन्‍त हाकनं गुबलें लुमंकीगु जुइ मखु,

\par }{\QB छाय्‌धाःसा जि परमप्रभुं हे थ्‍व खँ धयागु खः।’ ”




\par }\Chap{22}{\SH यरूशलेमयागु तःधंगु पाप
\par }
{\PP \VerseOne{1}परमप्रभुयागु थ्‍व वचन जिथाय् वल,


\par }{\PP \VS{2}“अय् सीमानिम्‍ह मनू, छु छं वयागु न्‍याय याये, मखु ला? छु छं थ्‍व ज्‍यानमारा शहरया न्‍याय याये, मखु ला? छं वयागु फुक्‍क घच्‍चाइपुगु ज्‍या वयात कनाब्‍यु।

\VS{3}अले वयात थथे धा, परमप्रभु परमेश्‍वरं थथे धयादी, ‘हे शहर, थःत अशुद्ध यायेत मूर्तित दय्‌कूम्‍ह, थःगु हे अन्‍तया ई हयेत, थःगु हे दथुइ हि बाः वय्‌कूम्‍ह शहर!

\VS{4}छं बाः वय्‌कूगु हिं यानाः छ दोषी जूगु दु। छं दय्‌कूगु मूर्तिं यानाः छ अशुद्ध जूगु दु। छंगु नाशया दिं वये धुंकल। छंगु ई फुत। जिं छन्‍त संसार न्‍यंकं न्‍हीकीगु खँ यानाबी। फुक्‍क देशं छन्‍त हेस्‍याइ।

\VS{5}अय् बदनाम व अलमलं जाःगु शहर, छंगु लिक्‍क व तापाक च्‍वंपिन्‍सं छन्‍त लाय्‌बुइ।


\par }{\PP \VS{6}“ ‘स्‍व! छंगु पःखाः दुने दुपिं सकलें शासकतय्‌सं गय् यानाः थःगु बल मनू स्‍यायेगुलिइ छ्यलाच्‍वंगु।

\VS{7}छंके हे इमिसं थः मां बौयात हेला यात, विदेशीतय्‌त अत्‍याचार यात, अले मांबौ मदुपिं मस्‍त व भाःत मदुपिं मिस्‍तय्‌त बांमलाःगु व्‍यवहार यात।\XREF{✡}{{\XO 22:7 }{\XO{२२:७
}}{\XT{प्रस २०:१२; २२:२१-२२; व्‍य ५:१६; २४:१७-२२}}}

\VS{8}छं जिगु पवित्र वस्‍तुयात हेला याःगु दु अले जिगु विश्रामबारया दिंयात अपवित्र याःगु दु।\XREF{✡}{{\XO 22:8 }{\XO{२२:८
}}{\XT{लेवी १९:३०; २६:२}}}

\VS{9}हि बाः वय्‌केत मखुगु खँ ल्‍हानाजुइपिं मनूत छंके तयार जुयाः च्‍वनाच्‍वंगु दु। अले डाँडाया पुजा याइगु थासय् प्रसाद नइपिं व मभिंगु ज्‍या याइपिं मनूत नं छंके दु।

\VS{10}छंके थः बौया कलाःपिंनापं द्यनाः थः बौयात अपमान याइपिं दु, छंके थीमत्‍यः जूबलय् व विधिकथं अशुद्ध जुयाच्‍वंम्‍ह मिसालिसें लसपस याइपिं मनूत नं दु।\XREF{✡}{{\XO 22:10 }{\XO{२२:१०-११
}}{\XT{लेवी १८:७-२०}}}

\VS{11}छंके गुलिसिनं थः जःलाखःलाया कलाःलिसें घच्‍चाइपुगु ज्‍या याइगु। गुलिसिनं थः भौयात स्‍यंकीगु, अले गुलिसिनं थः हे बौया म्‍ह्याय्, थः केहेँयात बलात्‍कार याइगु।

\VS{12}छंके हे मनूतय्‌सं मनू स्‍यायेत ध्‍यबा काइगु, गुलिं मनूतय्‌सं ब्‍याजय् नं यक्‍व ब्‍याज काइगु, थः जःलाखःलायात अन्‍याय यानाः जबरजस्‍तिं लबः काइगु। छं जितः ल्‍वःमंकूगु दु, परमप्रभु परमेश्‍वरं धयादी।\XREF{✡}{{\XO 22:12 }{\XO{२२:१२
}}{\XT{प्रस २२:२५-२७; २३:८; लेवी २५:३५-३७; व्‍य १६:१९; २३:१९-२०}}}


\par }{\PP \VS{13}“ ‘छं अन्‍याय यानाः फाइदा काःगुलिं अले थःगु दथुइ हि बाः वय्‌कूगुलिं जिं धात्‍थें हे ल्‍हातं ल्‍हातय् दाये।

\VS{14}छु जिं न्‍याय यानागु दिं छंगु साहस दयाच्‍वनी ला? अथवा छंगु ल्‍हाः बल्‍लाइ ला? जि, परमप्रभुं थ्‍व धयागु दु, अले थथे हे याये।

\VS{15}जिं छिमि मनूतय्‌त जाति जाति व देश देशय् छ्यालब्‍याल यानाबी। जिं छंके दुगु अशुद्धता मदय्‌काबी।

\VS{16}जाति जातितय्‌गु मिखाय् छंगु बेइज्‍जत जुइबलय् छं जि हे परमप्रभु खः धकाः सी।’ ”


\par }{\SH परमप्रभुया मिया भट्टी
\par }
{\PP \VS{17}परमप्रभुयागु वचन जिथाय् वल,

\VS{18}“अय् सीमानिम्‍ह मनू, इस्राएलया घराना जिगु निंतिं धातुयागु कसर थें जूगु दु, इपिं सकलें भट्टीइ दुगु सिजः, टिन, नँ व म्‍हः थें जुल। इपिं ला वहःयागु कसर थें जुइ धुंकूगु दु।

\VS{19}उकिं परमप्रभु परमेश्‍वरं थथे धयादी, ‘छिपिं सकलें कसर जूगुलिं जिं छिमित यरूशलेम दुने हे मुंके।

\VS{20}ह्वाना ह्वाना मि च्‍याकाः नाय्‌केत गथे मनूतय्‌सं वहः, सिजः, नँ, म्‍हः व टिन भट्टीइ मुंकी, अथे हे जिं नं जिगु तं व जिगु झ्‍वँःकय् छिमित छथाय् मुंके, अले छिमित अन शहर दुने हे तयाः नाय्‌के।

\VS{21}जिं छिमित मुंके, अले छिमिके जिगु तंया मिं स्‍वांपुया बी, अले छिपिं उकिं दुने हे नायावनी।

\VS{22}भट्टीइ वहः नायावंगु थें हे छिपिं नं उकी दुने नायावनी। अले जि परमप्रभुं हे छिमिके थःगु तं प्‍वंकूगु खः धकाः छिमिसं सी।’ ”


\par }{\SH इस्राएलया नायःतय्‌गु पाप
\par }
{\PP \VS{23}हाकनं परमप्रभुयागु थ्‍व वचन जिथाय् वल,

\VS{24}“अय् सीमानिम्‍ह मनू, इस्राएल देशयात धा, ‘छ अशुद्धगु देश खः, जि छ खनाः थुलि तं चायागु दु कि जिं छन्‍त सजाँय बीबलय् भचा नं वा वइ मखु।’

\VS{25}वया शासकतय्‌सं मभिंगु ग्‍वसाः ग्‍वयाच्‍वंगु दु इपिं शिकारयात काचाकुचु याइपिं सिंह थें गर्जय् जुयाः च्‍वंगु दु। इमिसं मनूतय्‌त नल, इमिसं मू मू वंगु सामान लुतय्‌ यात, अले अनच्‍वंपिं यक्‍व मिस्‍तय्‌त भाःत मदुपिं यानाब्‍यूगु दु।\XREF{✡}{{\XO 22:25 }{\XO{२२:२५-२८
}}{\XT{सप ३:३-४}}}

\VS{26}वया पुजाहारीत जिगु व्‍यवस्‍थाया अःखतं वंगु दु अले जिगु पवित्र चिजत स्‍यंकूगु दु। इमिसं पवित्र व साधारणया दथुइ छुं मपाकु। इमिसं शुद्ध व अशुद्ध छुं मपाः धकाः स्‍यंगु दु। इमिसं जिगु विश्रामबार नं मानय् मयाः, इमिगु दथुइ जि अपमानित जूगु दु।\XREF{✡}{{\XO 22:26 }{\XO{२२:२६
}}{\XT{लेवी १०:१०}}}

\VS{27}उकिया दुने दुपिं हाकिमत थः शिकारतय्‌त कुचा कुचा याइपिं गुँखिचात थें च्‍वं। इमिसं बेइमान यानाः फाइदा कायेत हि बाः वय्‌काः मनूत स्‍याइगु।

\VS{28}वया अगमवक्तातय्‌सं मखुगु दर्शन अले फताहा ज्‍वखना स्‍वयाः उपिं मभिंगु ज्‍यायात सख्‍वाः पाःगु थें त्‍वःपुइगु। परमप्रभुं छुं धयामदीसां ‘परमप्रभु परमेश्‍वरं थथे धयादिल’ धकाः इमिसं धाइगु।

\VS{29}देशयापिं मनूतय्‌सं जबरजस्‍ती लाकाकायेगु व खुइगु ज्‍या याइगु, इमिसं गरीबत व मगाःमचाःपिन्‍त इन्‍साफ मब्‍यूसें इमित अत्‍याचार याइगु, अले विदेशीतय्‌त बांमलाःगु व्‍यवहार याइगु।\XREF{✡}{{\XO 22:29 }{\XO{२२:२९
}}{\XT{प्रस २३:६; आमो २:७}}}


\par }{\PP \VS{30}“पःखाः हाकनं दय्‌काबीम्‍ह व देश जिपाखें नाश मजुइमा धकाः देशया लागि जिगु न्‍ह्यःने पःखाःया ह्वतय् दनाबीम्‍ह छम्‍ह मनू इमिगु दथुइ जिं स्‍वया, तर जिं सुं मखना।

\VS{31}उकिं जिं इमिके जिगु तंया मि प्‍वंकाः इमित भस्‍म याये। इमिसं याःगु फुक्‍क ज्‍या इमिगु हे छेनय् हयाबी, परमप्रभु परमेश्‍वरं धयादी।”




\par }\Chap{23}{\SH निम्‍ह व्‍यभिचारिणी तताकेहेँ
\par }
{\PP \VerseOne{1}परमप्रभुयागु वचन जिथाय् वल,

\VS{2}“अय् सीमानिम्‍ह मनू, निम्‍ह मिसात दु, इपिं छम्‍ह हे मांया म्‍ह्याय्‌पिं खः।

\VS{3}इमिसं मिश्रय् ल्‍यासेबलय् हे वेश्‍याया ज्‍या यात। अन इमिगु दुरुप्‍वः ज्‍वन, अले इमिगु कुमारी म्‍हयात तिसिल।

\VS{4}तताम्‍हय्‌सिगु नां ओहोला खः। केहेँम्‍हय्‌सिगु नां ओहोलिबा खः। इपिं जिगु हे खः, इमिसं काय्‌म्‍ह्याय्‌पिं बुइकल। ओहोला सामरिया खः, ओहोलिबा यरूशलेम खः।


\par }{\PP \VS{5}“जिमि कलाः जूसां ओहोलां वेश्‍याया ज्‍या याना हे च्‍वन, अले अश्‍शूरय् च्‍वंपिं प्रेमीतलिसें लसपस यायेगु त्‍वःमतू।

\VS{6}इपिं वँचुगु वसः फिनातःपिं राज्‍यपालत व हाकिमत खः। इपिं सकलें ल्‍वःवनापुसे च्‍वंपिं ल्‍याय्‌म्‍हपिं व सल गया जुइपिं खः।

\VS{7}वं इपिंलिसें हे व्‍यभिचार यात, इपिं सकलें अश्‍शूरयापिं ततःधंपिं मनूत खः। वं सुयात यय्‌कल, इमिगु हे मूर्तिं व अशुद्ध जुल।

\VS{8}थः मिश्र देशय् दुबलय्‌निसें याःगु वेश्‍याया ज्‍या वं त्‍वःमतू। छाय्‌धाःसा व ल्‍यासेबलय् मनूत वलिसें द्यन, वयागु कुमारी अवस्‍थायागु दुरुप्‍वलय् इमिसं ल्‍हाः तल, अले वलिसें व्‍यभिचार यात।


\par }{\PP \VS{9}“वं वया अश्‍शूरी प्रेमीयात तसकं यय्‌कूगु खः। अथे जुयाः जिं वयात वया प्रेमीत, अश्‍शूरया ल्‍हातय् बिया।

\VS{10}इमिसं वयात नांगा यात। इमिसं वया काय् म्‍ह्याय्‌पिन्‍त ज्‍वन, वयात तरवारं पालाः स्‍यात। मिसात मध्‍ये व बदनाम जुल, वयात सजाँय बिल।


\par }{\PP \VS{11}“वया केहेँ ओहोलिबां व खन, अय्‌नं ओहोलिबा वेश्‍याया ज्‍या यायेगुलिइ थः तता स्‍वयाः यक्‍व स्‍यनावन।

\VS{12}वं अश्‍शूरी हाकिमत, राज्‍यपालत व बांबांलाःगु सेनाया वसः फिनाः सल गया जुइपिन्‍त यय्‌कल। इपिं सकलें ल्‍वःवनापुसे च्‍वंपिं ल्‍याय्‌म्‍हपिं मनूत खः।

\VS{13}व नं अशुद्ध जुइ धुंकूगु जिं खना। इपिं निम्‍हं तताकेहेँपिं छगू हे लँय् वन।


\par }{\PP \VS{14}“वं ला थःगु वेश्‍याया ज्‍या झन अप्‍वय्‌कल। वं अंगलय् ह्याउँगु रंगं दय्‌कातःगु बेबिलोनी मिजंतय्‌गु किपा खन।

\VS{15}इमिसं जँय् जनी व छेनय् ताहाकःगु फेटा चिनातःगु दु, इपिं सकलें रथया हाकिमत थें खने दु। इपिं बेबिलोनिया देशय् बूपिं बेबिलोनी मनूत थें खने दु।

\VS{16}वं इमित खनेवं इमित यय्‌काः बेबिलोनीतय्‌गु देशय् इमिथाय् दूतत छ्वल।

\VS{17}अले बेबिलोनीत वयाथाय् वयागु मतिनाया खाताय् लसपस याः वल। अले वनापं व्‍यभिचार यानाः वयात स्‍यंकाबिल। इपिंपाखें व अशुद्ध जुइ धुंकाः दिक्‍क चायाः वयागु मन इपिंपाखें तापानावन।


\par }{\PP \VS{18}“वं खनेदय्‌कः वेश्‍याया ज्‍या यात अले थःगु नांगा म्‍ह सकसितं क्‍यंगुलिं वया ततापाखें जिगु मन तापाःगु थें अथे हे वपाखें नं जिगु मन तापात।

\VS{19}अय्‌नं वं थः ल्‍यासेबलय् थःम्‍हं मिश्रय् याःगु वेश्‍याया ज्‍यायात लुमंकाः वं थःगु वेश्‍याया ज्‍यायात झन झन अप्‍वय्‌काहल।

\VS{20}अन गधायागु थें लिंग दुपिं व सलयागु थें वीर्य दुपिं थः प्रेमीपिन्‍त यय्‌काजुल।

\VS{21}थुकथं मिश्र देशय् छंगु छातिइ ल्‍हाः तःगु, छंगु ल्‍यासेबलय्‌या दुरुप्‍वः तिस्‍सिगु खँ लुमंकाः छं थःगु ल्‍यासेबलय्‌यागु कामुकताया इच्‍छा यात।


\par }{\SH ओहोलिबायात परमप्रभुया न्‍याय
\par }
{\PP \VS{22}“उकिं हे ओहोलिबा, जि, परमप्रभु परमेश्‍वरं थथे धाये – स्‍व! जिं छ दिक्‍क चाःपिं छिमि प्रेमीपिन्‍त छंगु विरोधय् ग्‍वाके अले इमित प्‍यखेरं छंगु विरोधय् हये।

\VS{23}जिं बेबिलोनयापिं मिजंपिं व फुक्‍क बेबिलोनियायापिं मिजंपिं, पकोद, शोअ व कोअयापिं मिजंपिं अले फुक्‍कं अश्‍शूरीतय्‌त हये। जिं उपिं फुक्‍क बांलाःपिं, ल्‍याय्‌म्‍हपिं हाकिमत, मू मू हाकिमत व सल गया जुइपिं सकसितं प्‍यखेरं छंगु विरोधय् हये।

\VS{24}इपिं छंगु विरोधय् उत्तरं ल्‍वाभः, रथत व गाडात व जाति जातियापिं सिपाइँतय्‌गु पुचःनापं वइ। तःधंगु व चिधंगु ढालत ज्‍वनाः व नँयागु तपुलि पुनाः इमिसं छन्‍त घेरय् याइ। जिं छन्‍त इमिगु ल्‍हातय् सजाँयया लागि बी। इमिसं थःगु चलन कथं छन्‍त सजाँय बी।

\VS{25}जिं थःगु दाहाया तं छपाखे स्‍वय्‌के, इमिसं छलिसें बांमलाःगु व्‍यवहार याइ। इमिसं छंगु न्‍हाय् व न्‍हाय्‌पं ध्‍यनाबी, छिमि म्‍वानाच्‍वंपिन्‍त तरवारं पालाः स्‍यानाबी। इमिसं छिमि काय् म्‍ह्याय्‌पिन्‍त लाकायंकी, छिमि ल्‍यंदुपिं मिं भस्‍म जुइ।

\VS{26}इमिसं छंगु वसः खुनाः छंगु बांबांलाःगु तिसातासा लाकायंकी।

\VS{27}थुकथं छं मिश्र देशय् शुरु यानाः आः तक याना वयाच्‍वंगु छंगु वेश्‍याया ज्‍या व मभिंगु ज्‍या जिं पनाबी। छं हाकनं गुबलें इमिपाखे कुइच्‍छां स्‍वइ मखु। छं हाकनं मिश्र देशयात लुमंकी मखु।


\par }{\PP \VS{28}“छाय्‌धाःसा परमप्रभु परमेश्‍वरं थथे धयादी, जिं छन्‍त छं तसकं मयय्‌कूपिनिगु ल्‍हातय् लःल्‍हाये त्‍यनागु दु, जिं छन्‍त छ दिक्‍क चाःपिं मनूतय्‌गु ल्‍हातय् लःल्‍हाये त्‍यनागु दु।

\VS{29}इमिसं छन्‍त घृणा याइ। छंगु फुक्‍क कमाइ लाका काइ, अले छन्‍त नांगा यानाः त्‍वःताबी। छंगु वेश्‍याया ज्‍याया लज्‍या खने दइ। छं वेश्‍याया ज्‍या याःगुलिं व छ स्‍यनावंगुलिं

\VS{30}छन्‍त थज्‍याःगु अवस्‍थाय् हःगु खः। छाय्‌धाःसा जाति जातिया निंतिं छ वेश्‍या जुल अले इमिगु मूर्तितय्‌त पुजा यानाः छं थःत अपवित्र यात।

\VS{31}छ थः तताया लँय् वंगु दु। उकिं जिं वयागु सजाँयया ख्‍वला छंगु ल्‍हातय् बी।\XREF{✡}{{\XO 23:31 }{\XO{२३:३१-३४
}}{\XT{यशै ५१:१७-२३; यर २५:१५-१६; ४९:१२; विलाप ४:२१; ओब १६; प्रका १४:१०; १६:१९}}}


\par }{\PP \VS{32}“परमप्रभु परमेश्‍वरं थथे धयादी –

\par }{\Q “छं तग्‍वःगु व तःजाःगु छिमि ततायागु ख्‍वलां त्‍वनी,

\par }{\QB सकसिनं छन्‍त हेस्‍याइ

\par }{\Q अले हेला याइ,

\par }{\QB छाय्‌धाःसा उगु ख्‍वलाय् यक्‍व न्‍ह्यं।


\par }{\Q \VS{33}थुकिं म्‍हाइपुइकाबी अले लगय् जुइकाबी,

\par }{\QB व छिमि तता सामरियायागु ख्‍वला खः,

\par }{\QB नाश व उजाडया ख्‍वला।


\par }{\Q \VS{34}छं व ख्‍वला खालि मजुतले त्‍वनी,

\par }{\QB छं थुकियात कुचा कुचा जुइक तछ्याइ।

\par }{\QB अले छकु कुचा कयाः थःगु दुरुप्‍वलय् कियाबी।”

\par }{\PP जि परमप्रभु परमेश्‍वरं थ्‍व खँ न्‍ववानागु खः।


\par }{\PP \VS{35}“उकिं परमप्रभु परमेश्‍वरं थथे धयादी – छं जितः ल्‍वःमंकल, अले छंगु जँधूफाःया ल्‍युने जितः तल, उकिं छं थःगु महापाप व व्‍यभिचारया लिच्‍वः भोगे यायेमाली।”


\par }{\SH निम्‍ह तताकेहेँपिन्‍त परमप्रभुया न्‍याय
\par }
{\PP \VS{36}परमप्रभुं जितः धयादिल, “अय् सीमानिम्‍ह मनू, छु! छं ओहोला व ओहोलिबाया न्‍याय यायेगु ला? अथे खःसा इमिसं याःगु घच्‍चाइपुगु ज्‍या इमित कनाब्‍यु,

\VS{37}छाय्‌धाःसा इमिसं व्‍यभिचार याःगु दु, इमिगु ल्‍हातय् हि दु। इमिसं थःगु मूर्तितनापं व्‍यभिचार यात, जिगु लागि बुइकूपिं इमि काय् म्‍ह्याय्‌पिन्‍त इमिसं उपिं मूर्तितय्‌गु न्‍ह्यःने मिइ बलि छाल।

\VS{38}इमिसं जिलिसें थथे नं याःगु दु, उखुन्‍हु हे इमिसं जिगु पवित्र थाय्‌यात अशुद्ध यात अले जिगु विश्रामबारयात मानय् मयात।

\VS{39}इमिसं थःकाय् म्‍ह्याय्‌पिन्‍त इमिगु मूर्तितय्‌गु निंतिं बलि छाःगु दिनय् हे इपिं जिगु पवित्रथाय् दुने दुहां वल, अले उकियात अपवित्र यात। इमिसं जिगु देगलय् थज्‍याःगु हे ज्‍या यात।

\VS{40}इमिसं तातापापिं मनूतय्‌त दूतत छ्वयाः नं सःतल, इपिं वल।

\par }{\PP “अय् ओहोला व ओहोलिबा छिमिसं इमिगु निंतिं म्‍वःल्‍हुल, मिखाय् अजः तल, अले तिसा पुनाः थःत बांलाकल।

\VS{41}छिपिं छगू बांलाःगु ताहाकःगु बेन्‍चाय् च्‍वन,\FTNT{*}{{\FR 23:41 }{\FR{२३:४१}}{\FQ{ताहाकःगु बेन्‍च
}}{\FT{इजकिएलया इलय् तःमिपिं मनूतय्‌सं भ्‍वय् नयेबलय् लिधनाः च्‍वनेत थज्‍याःगु ताहाकःगु बेन्‍च छ्यलीगु खः।}}} उकिया न्‍ह्यःने तेबिल तयाः जिगु धुपाँय् व चिकं तल।


\par }{\PP \VS{42}“मरुभूमि ग्‍वाः ग्‍वाः मनूत ब्‍वनाः हल, इपिं सकलें तसकं लय्‌ताः, अले इमिगु सः तसकं तसः। इमिसं उपिं निम्‍ह तताकेहेँपिनिगु ल्‍हातय् चुरि न्‍ह्याकाबिल, इमिगु छेनय् बांबांलाःगु श्रीपेच पुइकाबिल।

\VS{43}व्‍यभिचार यायां बुरी जुइ धुंकूम्‍ह छम्‍हय्‌सिगु बारे जिं धया, ‘आः वयात मेपिं वेश्‍यायात थें छ्यलेमा, छाय्‌धाःसा व व हे जक खः।’

\VS{44}अले इपिं वलिसें वेश्‍यानापं द्यं थें द्यन। अथे हे इपिं कामुक मिस्‍त ओहोला व ओहोलिबानापं द्यन।

\VS{45}तर धर्मी मनूतय्‌सं धाःसा इमित व्‍यभिचारिणी व मनू स्‍याइपिं मिस्‍त धकाः न्‍यायया सजाँय बी, छाय्‌धाःसा इपिं व्‍यभिचारिणी मिस्‍त खः। इमिगु ल्‍हातय् मनू स्‍याःगुया हि लाःगु दु।


\par }{\PP \VS{46}“परमप्रभु परमेश्‍वरं थथे धयादी – इमिगु विरोधय् छगू भीड हजि, अले इमित लुट व आतंकयात लःल्‍हानाब्‍यु।

\VS{47}भीडं इमित ल्‍वहँतं कय्‌की, अले इमिगु तरवारं इमित खतम याइ, इमि काय् म्‍ह्याय्‌पिन्‍त इमिसं स्‍याइ अले इमिगु छेँ छ्वय्‌काबी।


\par }{\PP \VS{48}“थुकथं जिं देशय् व्‍यभिचार बन्‍द यानाबी, इपिं निम्‍ह मिसातय्‌सं व्‍यभिचार मयायेमा धकाः सकलें मिसातय्‌गु निंतिं थ्‍व ख्‍याच्‍वः जुइ।

\VS{49}छंगु व्‍यभिचारया सजाँय छं फयेमाली, छं याःगु मूर्ति पुजाया पापया सजाँय छं भोगे याइ। अले जि हे परमप्रभु परमेश्‍वर खः धकाः छं सी।”




\par }\Chap{24}{\SH ज्‍वरय् यायेगु थलया चिं
\par }
{\PP \VerseOne{1}हाकनं जुजु यहोयाकीनयात ज्‍वनाः बेबिलोनय् यंकूगु गुंगूगु दँया झिगूगु लाया झिन्‍हु दुखुन्‍हु\FTNT{*}{{\FR 24:1 }{\FR{२४:१
}}{\FT{१५ जनवरी ५८८ बी.सी.}}} परमप्रभुयागु थ्‍व वचन जिथाय् वल,\XREF{✡}{{\XO 24:1 }{\XO{२४:१-२
}}{\XT{२ राज २५:१; यर ३९:१; ५२:४}}}

\VS{2}“अय् सीमानिम्‍ह मनू, थौंया दिं, थौंयागु मिति च्‍वयाति! छाय्‌धाःसा थौंया हे दिं बाबेलया जुजुं यरूशलेमयात घेरय् यायेगु शुरु याःगु दु।

\VS{3}थ्‍व विद्रोही घरानायात थ्‍व उखान धा, ‘परमप्रभु परमेश्‍वरं थथे धयादी –

\par }{\Q “ ‘मिया च्‍वय् थल ति,

\par }{\QB उकी लः नं ति,


\par }{\Q \VS{4}उकी तुति, ब्‍वहया ला

\par }{\QB व फुक्‍क भिंगु भिंगु कुचात मुनाः ति,

\par }{\Q अले भिंगु भिंगु क्‍वँचं व जाय्‌की।


\par }{\QB \VS{5}बथांयाम्‍ह दकलय् बांलाःम्‍ह पशु ल्‍ययाः का!

\par }{\Q उकिया क्‍वय् सिँ द्वँचिंकि!

\par }{\QB थलय् दुगु ला दाय्‌कि,

\par }{\QB उकी क्‍वँय्‌त दाय्‌कि!


\par }{\BB \par }
{\PP \VS{6}“ ‘छाय्‌धाःसा जि, परमप्रभु परमेश्‍वरं थथे धाये,

\par }{\Q “ ‘धिक्‍कार, थ्‍व ज्‍यानमारा शहरयात!

\par }{\QB व खतं नःगु थलयात,

\par }{\QB गुकियागु खतं नःगु उकिं वंगु मदुनि,

\par }{\Q छकु छकु यानाः लाः लिका,

\par }{\QB बांलाःगु धकाः छुं छकु नं ल्‍यंके मते।


\par }{\BB \par }
{\Q \VS{7}“ ‘छाय्‌धाःसा वं बाः वय्‌कूगु हि

\par }{\QB आः तक नं वयागु हे दथुइ दु।

\par }{\Q वं व हि बँय् तयाः धुलं त्‍वःमपू,

\par }{\QB तर नांगागु ल्‍वहंधिकय् तल।


\par }{\Q \VS{8}अथे जुयाः जिगु तंयात ग्‍वाकाः बदला कायेत

\par }{\QB वयागु हि त्‍वःमपुइमा धकाः जिं व नांगागु ल्‍वहंधिकय् तयागु दु।


\par }{\BB \par }
{\PP \VS{9}“ ‘उकिं परमप्रभु परमेश्‍वरं थथे धयादी –

\par }{\Q “ ‘धिक्‍कार, थ्‍व ज्‍यानमारा शहरयात!

\par }{\QB जिं नं सिँ द्वँचिंके।


\par }{\Q \VS{10}सिँ मुंकि, मि च्‍याकि।

\par }{\QB मसला तयाः ला बांलाक दाय्‌कि,

\par }{\QB अले क्‍वँय्‌त छ्‌वय्‌कि।


\par }{\Q \VS{11}अले थल खालि यानाः मिया च्‍वय् ति,

\par }{\QB व क्‍वायेमा, उकिया सिजः ह्याँउसे च्‍वनेमा।

\par }{\Q अले उकिया दुनेया फोहर नाया वनेमा,

\par }{\QB उकिया खतं नःगु क्‍वयावनेमा।


\par }{\Q \VS{12}थुकिं यानाः फुक्‍क कुतःयात निराश यानाब्‍यूगु दु,

\par }{\QB उकिया तफिगु खतं नगु मिं नं वनी मखु।


\par }{\PP \VS{13}“ ‘हे यरूशलेम, छं याःगु याये मत्‍यःगु ज्‍याखं छन्‍त अशुद्ध याःगु दु। जितः ला छन्‍त शुद्ध याये मास्‍ति वःगु खः, तर छ शुद्ध मजू। अथे जुयाः छंगु विरोधय् जिगु तं क्‍वमलाःतले छ हाकनं शुद्ध जुइ मखु।


\par }{\BB \par }
{\PP \VS{14}“ ‘जि परमप्रभुं हे थ्‍व खँ धयागु खः। जिं ज्‍या यायेगु ई वःगु दु। जि लिचिले मखु। जिं छन्‍त त्‍वःते। जिं छन्‍त दया याये मखु, जिं थःम्‍हं धया थें या हे याये। छंगु चाला व छंगु ज्‍या स्‍वयाः जिं छंगु न्‍याय याये, परमप्रभु परमेश्‍वरं धयादी।’ ”


\par }{\SH इजकिएलया कलाः सीगु
\par }
{\PP \VS{15}परमप्रभुयागु थ्‍व वचन जिथाय् वल,

\VS{16}“हे सीमानिम्‍ह मनू, स्‍व! छगू हे झापुं जिं छपाखें छंगु मिखाया नानिचायात यंकेत्‍यनागु दु। अय्‌नं छ ख्‍वये मते, मिखां ख्‍वःबि हाय्‌के मते।

\VS{17}चिसल्‍लं जक उंउं हा। सीम्‍हय्‌सिगु निंतिं दुखं च्‍वने मते। छेनय् फेटा हिं अले तुतिइ लाकां न्‍ह्या, छंगु म्‍हुतुसि त्‍वपुइ मते, दुखं च्‍वनीपिन्‍सं नइगु मरि नये मते।”


\par }{\PP \VS{18}उकिं सुथय् जिं थ्‍व खँ मनूतय्‌त धया। अले उखुन्‍हु हे बहनी जिमि कलाः सित। कन्‍हय् खुन्‍हु सुथय् जिं जितः छु आज्ञा ब्‍यूगु खः व हे याना।


\par }{\PP \VS{19}मनूतय्‌सं जितः धाल, “छिं यानादियागु थज्‍याःगु व्‍यवहार छु खः? थ्‍व फुक्‍कया जिमिगु निंतिं छु अर्थ दु? जिमित धयादी मखु ला?”


\par }{\PP \VS{20}अले जिं इमित धया, “परमप्रभुयागु थ्‍व वचन जिथाय् वल –

\VS{21}छं इस्राएलया घरानायात धा, ‘परमप्रभु परमेश्‍वरं थथे धयादी – स्‍व! जिं थःगु पवित्रथाय् अर्थात छिमिगु सुरक्षा व गर्वया मूल, छिमिगु मिखाया नानिचा, छिमिसं दुनुगलंनिसें यय्‌कूगु थाय्‌यात अपवित्र याये त्‍यनागु दु। छिमिसं अन त्‍वःताःवःपिं छिमि काय् म्‍ह्याय्‌पिन्‍त तरवारं स्‍याइगु जुइ।

\VS{22}उबलय् जिं यानागु थें छिमिसं याइ। छिमिसं थःगु म्‍हुतुसि त्‍वपुइ मखु, दुखं च्‍वंपिन्‍सं नइगु मरि छिमिसं नइ मखु।

\VS{23}छिमिगु फेटा छिमिगु हे छेनय् दइ, अले छिमिगु लाकां छिमिगु हे तुतिइ। छिपिं दुखं च्‍वनी मखु, छिपिं ख्‍वइ मखु, तर छिपिं थःगु पापं यानाः सुकूचिन वनी, अले थः हे नुगः मछिंकाच्‍वनी।

\VS{24}थुकथं इजकिएल छिमिगु निंतिं छगू चिं जुइ। वं याःथें छिमिसं नं याइ। थथे जुइ धुंकाः छिमिसं जि हे परमप्रभु परमेश्‍वर खः धकाः सी।’


\par }{\PP \VS{25}“अय् सीमानिम्‍ह मनू, गुखुन्‍हु जिं इमिगुपाखें इमिगु किल्‍ला, इमिगु लसता व गौरव, इमिगु मिखाया नानिचा, इमिगु मनया इच्‍छा व इमि काय्‌म्‍ह्याय्‌पिं नं यंके,

\VS{26}उखुन्‍हु छन्‍त थ्‍व खबर बीत छम्‍ह बिस्‍युं वःम्‍ह मनू छन्‍थाय् वइ।

\VS{27}अबलय् छंगु म्‍हुतु चाइ, छ हाकनं सुम्‍क च्‍वनी मखु, छं वलिसें खँ ल्‍हाइ। थुकथं छ इमिगु निंतिं छगू चिं जुइ, अले इमिसं जि हे परमप्रभु खः धकाः सी।”\XREF{✡}{{\XO 24:27 }{\XO{२४:२७
}}{\XT{इज ३:२६-२७}}}




\par }\Chap{25}{\SH जाति जातिया विरोधय् अगमवाणी २५-३२
\par }
{\SH अम्‍मोनया बारे अगमवाणी
\par }
{\PP \VerseOne{1}परमप्रभुयागु थ्‍व वचन जिथाय् वल,\XREF{✡}{{\XO 25:1 }{\XO{२५:१-७
}}{\XT{यर ४९:१-६; इज २१:२८-३२; आमो १:१३-१५; सप २:८-११}}}

\VS{2}“हे सीमानिम्‍ह मनू, अम्‍मोनीतपाखे थःगु ख्‍वाः स्‍वय्‌काः इमिगु विरोधय् अगमवाणी ल्‍हा।

\VS{3}इमित धा, ‘अय् अम्‍मोनीत, परमप्रभु परमेश्‍वरयागु वचन न्‍यँ। परमप्रभु परमेश्‍वरं थथे धयादी – जिगु पवित्र थाय्‌यात अपवित्र याःबलय्, इस्राएल देशयात तहसनहस याःबलय् अले यहूदायापिं मनूतय्‌त ज्‍वनायंकूबलय् छिमिसं “आहा, आहा!” धाल।

\VS{4}उकिं जिं छिमित पुर्बयापिं मनूतय्‌गु ल्‍हातय् सम्‍पत्ति थें लःल्‍हानाबी। इमिसं छिमिगु दथुइ छाउनी तइ अले छिमिगु हे दथुइ थःगु पाल ग्‍वइ। इमिसं छिमिगु फल नइ अले छिमिगु दुरु त्‍वनी।

\VS{5}जिं रब्‍बा शहरयात ऊँटत च्‍वनीगु थाय् व अम्‍मोन देशयात फै-च्‍वलय् च्‍वनीगु थाय् दय्‌काबी। अले छिमिसं जि हे परमप्रभु खः धकाः सी।

\VS{6}परमप्रभु परमेश्‍वरं थथे धयादी – छिमिसं इस्राएल देशया विरोधय् ल्‍हाःपा थाःगु व प्‍याखं हुगु दु, छिमिगु नुगलय् दुगु ईखया कारणं छिपिं लय्‌ताःगु दु।

\VS{7}उकिं जिं थःगु ल्‍हाः छिमिगु विरोधय् ल्‍ह्वने, अले छिमित जाति जातितय्‌गु ल्‍हातय् लुतया सामान थें बी। जाति जातितय्‌गु दथुं छिमिगु नां तक नं मदय्‌काबी अले देश देशं छिमित नाश यानाबी। जिं छिमित भज्‍यंक नाश यानाबी अले छिमिसं जि हे परमप्रभु खः धकाः सी।’ ”


\par }{\SH मोआबया बारे अगमवाणी
\par }
{\PP \VS{8}“परमप्रभु परमेश्‍वरं थथे धयादी, ‘मोआब व सेइरं थथे धाःगु दु, “स्‍व, यहूदाया घराना ला मेगु फुक्‍क जातित थें जूगु दु।”\XREF{✡}{{\XO 25:8 }{\XO{२५:८-११
}}{\XT{यशै १५:१–१६:१४; २५:१०-१२; यर ४८:१-४७; आमो २:१-३; सप २:८-११}}}

\VS{9}उकिं जिं मोआबया पच्‍छिमयागु सिमानाय् हमला याकेबी। थुकी दुने मोआबया बांबांलाःगु शहरत बेथ-यशीमोत, बालमोन व किर्यातैम शहर नं लाः।

\VS{10}जिं मोआब व अम्‍मोनीतय्‌त पुर्ब देशयागु अधीनय् बी। अनंलि हाकनं अम्‍मोन छगू जाति जुयाच्‍वनी मखु।

\VS{11}जिं मोआबयात सजाँय बी। अले इमिसं जि हे परमप्रभु खः धकाः सी।’ ”


\par }{\SH एदोमया बारे अगमवाणी
\par }
{\PP \VS{12}“परमप्रभु परमेश्‍वरं थथे धयादी, ‘एदोमं यहूदाया घरानालिसें बदला काल। अथे याःबलय् व अज्‍ज अप्‍वः दोषी जुल।\XREF{✡}{{\XO 25:12 }{\XO{२५:१२-१४
}}{\XT{यशै ३४:५-१७; ६३:१-६; यर ४९:७-२२; इज ३५:१-१५; आमो १:११-१२; ओब १-१४; मला १:२-५}}}

\VS{13}उकिं परमप्रभु परमेश्‍वरं थथे धयादी – जिं एदोमया विरोधय् थःगु ल्‍हाः ल्‍ह्वनाः अनयापिं मनूत व पशुतय्‌त स्‍यानाबी। जिं उकियात तहसनहस यानाबी, अले तेमानंनिसें ददान तक हे इमित तरवारं स्‍याइ।

\VS{14}जिं थः प्रजा इस्राएलपाखें एदोमयात बदला काये। थुमिसं जिगु तं व झ्‍वँक कथं एदोमयात व्‍यवहार याइ। अले थुमिसं जिगु बदला गय् च्‍वं धकाः सी, परमप्रभु परमेश्‍वरं धयादी।’ ”


\par }{\SH पलिश्‍तीतय्‌गु बारे अगमवाणी
\par }
{\PP \VS{15}“परमप्रभु परमेश्‍वरं थथे धयादी, ‘पलिश्‍तीतय्‌सं बदला कायेगु ज्‍या यात, थःगु नुगलय् ईख तयाः बदला कायेगु ज्‍या यात, अले पुलांगु दुश्‍मनी कयाः यहूदायात नाश यायेत स्‍वल।\XREF{✡}{{\XO 25:15 }{\XO{२५:१५-१७
}}{\XT{यशै १४:२९-३१; यर ४७:१-७; योए ३:४-८; आमो १:६-८; सप २:४-७; जक ९:५-७}}}

\VS{16}उकिं जि, परमप्रभु परमेश्‍वरं धाये – जिं पलिश्‍तीतय्‌गु विरोधय् थःगु ल्‍हाः ल्‍ह्वने त्‍यनागु दु, जिं करेतीतय्‌त खतम यानाबी, समुद्र सिथय् ल्‍यनाच्‍वंपिन्‍त नाश यानाबी।

\VS{17}जिं इमित तसकं ग्‍यानापुक बदला काये। थःगु तम्‍वय् इमित सजाँय बी अले जिं इमिके बदला काये धुंकाः इमिसं जि हे परमप्रभु खः धकाः सी।’ ”




\par }\Chap{26}{\SH टुरोसया बारे अगमवाणी
\par }
{\PP \VerseOne{1}जिमित ज्‍वनाः बेबिलोनय् यंकूगु झिंनिगूगु दँया झिंछगूगु लाया न्‍हापांगु दिंखुन्‍हु\FTNT{*}{{\FR 26:1 }{\FR{२६:१
}}{\FT{३ फ्रेबुअरि ५८५ बी.सी.}}} परमप्रभुया थ्‍व वचन जिथाय् वल।\XREF{✡}{{\XO 26:1 }{\XO{२६:१–२८:१९
}}{\XT{यशै २३:१-१८; योए ३:४-८; आमो १:९-१०; जक ९:१-४; मत्ती ११:२१-२२; लूक १०:१३-१४}}}

\VS{2}“अय् सीमानिम्‍ह मनू, यरूशलेमया बारे टुरोस शहरं थथे धाःगु दु, ‘आहा! जाति जातियापिं मनूतय् मू ध्‍वाखा दुंगु दु। ध्‍वाखात जिगु निंतिं चाःगु दु। व नाश जुल, आः जि च्‍वन्‍ह्याइ।’

\VS{3}अथे जुयाः जि, परमप्रभु परमेश्‍वरं थथे धाये – अय् टुरोस शहर,\FTNT{†}{{\FR 26:3 }{\FR{२६:३}}{\FQ{टुरोस शहर
}}{\FT{थ्‍व तःधंगु टुरोस शहर देशया मुख्‍य भाग लिक्‍कसं छगू टापुलय् लाः।}}} जि छंगु विरोधय् दु। समुद्रं लबुत हःगु थें जिं यक्‍व जातितय्‌त छंगु विरोधय् हये।

\VS{4}इमिसं टुरोसया पःखाःत थुनाबी, अले उकिया धरहरातय्‌त क्‍वथलाबी। जिं उकिया ल्‍वहंत प्‍वतु प्‍वलाः उकियात नांगागु भीर थें यानाबी।

\VS{5}व समुद्रय् छगू नांगागु ल्‍वहँधी, समुद्रया दथुइ जाः ह्वलीगु थाय् जुइ, छाय्‌धाःसा जिं धयागु दु, परमप्रभु परमेश्‍वरं धयादी, उकियात जाति जातितय्‌सं लुटपाट याइ।

\VS{6}अले देशया मू भागया बस्‍ती बस्‍तीइ च्‍वंपिं मनूतय्‌त तरवारं स्‍याइ। अले इमिसं जि हे परमप्रभु खः धकाः सी।”


\par }{\SH नबूकदनेसरं टुरोसयात हमला याइ
\par }
{\PP \VS{7}“परमप्रभु परमेश्‍वरं थथे धयादी – जिं उत्तरं जुजुतय् जुजु बेबिलोनया जुजु नबूकदनेसरयात सलत, रथत, सलगइपिं व छगू तःधंगु सेना ज्‍वनाः टुरोसयात हमला यायेत ब्‍वनाहये।

\VS{8}वं देशया मू भागया बस्‍ती बस्‍तीइ च्‍वंपिं मनूतय्‌त तरवारं स्‍याइ। वं छंगु विरोधय् चा व ल्‍वहं द्वंचिकाः द्वम्‍बःचा दय्‌काः छन्‍त हमला याइ अले ढालत ल्‍ह्वनी।

\VS{9}वं पःखाः तछ्याइगु तग्‍वःगु धलिंनं छंगु पःखाः तछ्याइ। वयागु हतियारं छंगु धरहरात थुनाबी।

\VS{10}वया सलत यक्‍व अप्‍वः दइ, वया सलतय्‌सं ब्‍वय्‌कूगु धुलं छन्‍त त्‍वपुइ। पःखाः दुंगु शहरय् मनूत दुहां वंगु थें व छंगु मू ध्‍वाखां दुहां वनीबलय् लडाइँया सलत, गाडात व रथतय्‌गु सलं छंगु शहरया पःखाःत लिगिलिगि सनी।

\VS{11}वया सलया ख्‍वलं छंगु फुक्‍क लँयात न्‍हुत्तुन्‍हुइ। वं छिमि मनूतय्‌त तरवारं स्‍याइ, छंगु बबलाःगु थनातःगु ल्‍वहंत बँय् क्‍वःदली।

\VS{12}इमिसं छंगु धन-सम्‍पत्ति लुतय् याइ, छंगु व्‍यापारया मालताल लुतय् यानाः यंकी। इमिसं छंगु पःखाः थुनाबी अले बांबांलाःगु छेँयात नाश यानाबी। छंगु ल्‍वहं, सिँ व चायात समुद्रय् वांछ्वयाबी।

\VS{13}जिं छंगु म्‍येयागु सः दिकाबी। छंगु वीणाया सः हाकनं ताये दइ मखु।\XREF{✡}{{\XO 26:13 }{\XO{२६:१३
}}{\XT{प्रका १८:२२}}}

\VS{14}जिं छन्‍त नांगागु भीर यानाबी, छ जाः ह्वलिगु थाय् जुइ। छन्‍त हाकनं गुबलें दय्‌की मखु। छाय्‌धाःसा जि परमप्रभुं हे थ्‍व खँ धयागु खः।”


\par }{\QR परमप्रभु परमेश्‍वरं धयादी।

\par }{\SH टुरोस नाश जूगुया लिच्‍वः
\par }
{\PP \VS{15}“परमप्रभु परमेश्‍वरं टुरोस शहरयात थथे धयादी – घाःपाः जूपिं सास्‍ती जुयाः चिल्‍लाय् दनाः हालीबलय् अले छिमिगु दथुइ स्‍याये पाले जुइबलय् छ क्‍वःदगु सः न्‍यनाः समुद्र सिथय्‌या देशत थुरथुर मखाइ ला?

\VS{16}अबलय् समुद्रया सिथय् दुगु देशयापिं फुक्‍कं शासकतय्‌सं थथःगु सिंहासनं क्‍वहां वयाः थथःगु वसः त्‍वइ, बुत्ता भरय् यानातःगु वसः त्‍वइ। ग्‍यानाः इपिं थुरथुर खाइ। इपिं बँय् च्‍वनाः थरथर खायाच्‍वनी, अले छ खनाः वातां जुइ।\XREF{✡}{{\XO 26:16 }{\XO{२६:१६-१८
}}{\XT{प्रका १८:९-१०}}}

\VS{17}इमिसं छंगु बारे बिलापया म्‍ये दय्‌काः छन्‍त धाइ,

\par }{\Q “ ‘समुद्रयापिं मनूतय्‌सं जाःगु, हे नांजाःगु शहर,

\par }{\QB छ गय् यानाः नाश जूगु!

\par }{\Q छ व छिमि मनूत छगू इलय् समुद्रय् बल्‍लाःपिं खः,

\par }{\QB अनच्‍वंपिं सकसितं छं ख्‍यानातःगु खः।


\par }{\Q \VS{18}आः छंगु पतनया दिनय् समुद्र सिथय्‌यागु देशत थुरथुर खाइ।

\par }{\QB छ तनावंगु खनाः समुद्रया टापुत ग्‍याःगु दु।’ ”


\par }{\SH टुरोस पातालय् वनी
\par }
{\PP \VS{19}“परमप्रभु परमेश्‍वरं थथे धयादी – जिं छन्‍त मनूत मदुगु शहरत थें छगू तहसनहस जूगु शहर याइबलय् जिं तज्‍जाःगु समुद्रयात छंगु च्‍वय् हये, उकिया ततःधंगु लबुतय्‌सं छन्‍त त्‍वपुइ।

\VS{20}अबलय् जिं छन्‍त पातालय् वनेधुंकूपिं पुलांगु ईयापिं मनूतय्‌थाय् छ्वयाबी। जिं छन्‍त पृथ्‍वीया क्‍वय् सदांया निंतिं नाश जूगु थासय् च्‍वनेबी। अले छ हाकनं गुबलें म्‍वाःपिनिगु देशय् लिहां वयाच्‍वनी मखु।

\VS{21}छ म्‍वाना मच्‍वनेमा धकाः जिं छन्‍त ग्‍यानापुसे च्‍वंक सिधय्‌काः बी। छन्‍त माली तर सुनानं छन्‍त लुइके फइ मखु, जि, परमप्रभु परमेश्‍वरं धाये।”\XREF{✡}{{\XO 26:21 }{\XO{२६:२१
}}{\XT{प्रका १८:२१}}}




\par }\Chap{27}{\SH टुरोस शहरया बिलापया म्‍ये
\par }
{\PP \VerseOne{1}परमप्रभुया वचन जिथाय् वल,

\VS{2}“अय् सीमानिम्‍ह मनू, टुरोस शहरया बारे बिलाप या।

\VS{3}समुद्रया मू ध्‍वाखाय् दुगु, समुद्रया सिथय् च्‍वनीपिं यक्‍व मनूतय्‌सं व्‍यापार याइगु टुरोस शहरयात धा, ‘परमप्रभु परमेश्‍वरं थथे धयादी,

\par }{\Q “ ‘अय् टुरोस, छं धाःगु दु,

\par }{\QB “जि तसकं बांलाःम्‍ह खः।”


\par }{\Q \VS{4}छंगु सिमाना समुद्र तक थ्‍यंगु दु,

\par }{\QB छन्‍त दय्‌कूपिन्‍सं छन्‍त बांलाःगु जहाज थें दय्‌कूगु दु।


\par }{\Q \VS{5}इमिसं छंगु फुक्‍क सिँपौत

\par }{\QB सेनीरया सल्‍लाया सिँ

\par }{\Q व पाल खायेत धंकातःगु थां

\par }{\QB लेबनानया देवदारुया सिँ दय्‌कल।


\par }{\Q \VS{6}इमिसं बाशानया स्‍वसिमां

\par }{\QB छंगु चतंत दय्‌कल।

\par }{\Q साइप्रसया समुद्रया सिथं हःगु धूपीया सिँ जहाजया बँ दय्‌कल,

\par }{\QB अले उकियात किसिया दंनं बांलाकल।


\par }{\Q \VS{7}छंगु जहाजया पाल मिश्र देशं हःगु भिंगु बुत्ता दुगु सूती कापःयागु खः।

\par }{\QB उकिं हे छंगु झण्‍डाया ज्‍या बिल।

\par }{\Q छंगु पाल एलीसाहया समुद्र सिथयागु

\par }{\QB वँचुगु व प्‍याजीगु रंगया कापतं दय्‌कातःगु दु।


\par }{\Q \VS{8}छंगु चतंत संकीपिं सीदोन व अर्वादय् च्‍वनीपिं खः।

\par }{\QB अय् टुरोस, छं बुद्धि दुपिं मनूत छंगु जहाज चले याइपिं खः।


\par }{\Q \VS{9}गबालयापिं पुलांपिं व बुद्धि दुपिं कारिगरत

\par }{\QB छनापं जहाजय् दु।

\par }{\Q उपिं हे जहाजया प्‍वाःत तिनाबीपिं छिमि मनूत खः।

\par }{\QB छन्‍थाय् व्‍यापार यायेत जहाज चले याइपिं मनूतनापं समुद्रया फुक्‍क जहाज

\par }{\QB छन्‍थाय् वइगु।


\par }{\BB \par }
{\Q \VS{10}“ ‘फारस, लूद व पूतयापिं\FTNT{*}{{\FR 27:10 }{\FR{२७:१०
}}{\FT{लूद व पूतया मेगु नां लिडिया व लिव्‍या खः। स्‍वयादिसँ
}}{\XT{३०:५}}} मनूतय्‌सं

\par }{\QB छंगु सेनाय् सिपाइँया ज्‍या याइगु,

\par }{\Q इमिसं थथःगु ढाल व टोप

\par }{\QB छंगु पखालय् यख्‍खाना छंगु गौरव थकाइगु।


\par }{\Q \VS{11}अर्वाद व हेलेकयापिं मनूत

\par }{\QB छंगु प्‍यखेरं पखालय् दु।

\par }{\Q गमादयापिं मनूत

\par }{\QB छंगु धरहराय् दु।

\par }{\Q इमिसं थथःगु ढाल छंगु प्‍यखेरं पखालय् यख्‍खाइगु।

\par }{\QB इमिसं छन्‍त यक्‍व बांलाकीगु।


\par }{\PP \VS{12}“ ‘छंके यक्‍व मालसामान दुगुलिं तर्शीशं छनापं व्‍यापार यात। इमिसं वहः, नँ, टिन व म्‍हः बियाः छंगु मालसामान न्‍यात।


\par }{\PP \VS{13}“ ‘ग्रीस, तूबल व मेशेकयापिं मनूतय्‌सं छलिसें व्‍यापार यात। इमिसं थः दास दासी व कँय्‌या थलबलत छंगु मालतालनापं हिल।


\par }{\PP \VS{14}“ ‘छंगु मालताल कयाः बेथ-तोगर्मायापिं मनूतय्‌सं मालताल क्‍वबीपिं सल, लडाइँया सल व खच्‍चरत बिल।


\par }{\PP \VS{15}“ ‘रोडसयापिं मनूतय्‌सं छलिसें व्‍यापार यात, समुद्र सिथय्‌या यक्‍व देशत छंगु गाहाकि जुल। इमिसं किसिया दं व अब्‍नुसया\FTNT{†}{{\FR 27:15 }{\FR{२७:१५
}}{\FT{अब्‍नुस – अब्‍नुस छगूकथंया सिमा खः। थ्‍व सिमा भारत व श्रीलंका देशय् दइ। थुकिया सिँ तसकं हाकुसे च्‍वनी, इजकिएलया इलय् इमिसं थ्‍व सिँ कतांकीगु ज्‍या यायेत छ्यली, थुपिं कतां ज्‍या दंनापं बांलाकीगु याइ।
}}} सिँ बियाः छंगु मू पुलीगु।


\par }{\PP \VS{16}“ ‘छं यक्‍व मालताल दय्‌कूगुलिं आरामं छलिसें व्‍यापार यात। छंगु मालतालया पलेसा इमिसं छन्‍त फिरोजा थी, प्‍याजीगु रंगयागु थानातःगु वसः व बुत्ता दुगु कापः, मलमलया कापः, मूगा-मोती व माणिक्‍य बिल।


\par }{\PP \VS{17}“ ‘यहूदा व इस्राएलं छलिसें व्‍यापार यात। छंगु मालतालया पलेसा इमिसं छन्‍त मिन्‍नीतयागु छ्व अले मरि, कस्‍ति, चिकं व मलम बिल।


\par }{\PP \VS{18}“ ‘छंके फुक्‍क कथंया मालताल व यक्‍व धनसम्‍पत्ति दुगुलिं दमस्‍कसं छलिसें व्‍यापार यात। इमिसं छंगु मालताल कयाः हेलबोनया दाखमद्य व जाहारया तँय

\VS{19}अले ऊजालया दाखमद्यया ड्रमत बीगु। व इमिसं छंगु मालताल कयाः रंग पानातःगु नँ, तेजपात व नस्‍वाःगु घाँय् बिइगु।


\par }{\PP \VS{20}“ ‘दनानं छलिसें सलया काथिइ लाइगु कापः बियाः व्‍यापार याइगु।


\par }{\PP \VS{21}“ ‘अरब व केदारयापिं फुक्‍क शासकत छंगु गाहाकि खः। इमिसं छलिसें चीधिकःपिं भ्‍याःचात, भ्‍याःचात व दुगुत हयाः व्‍यापार याइगु।


\par }{\PP \VS{22}“ ‘शेबा व रामाहया व्‍यापारीतय्‌सं छलिसें व्‍यापार याइगु। इमिसं छंगु मालतालया पलेसा फुक्‍क कथंया भिंगु भिंगु मसला, फुक्‍क कथंया मू वंगु रत्‍नत व लुँ बिइगु।


\par }{\PP \VS{23}“ ‘हारान, कन्‍नेह व अदन, अले शेबा, अश्‍शूर व किल्‍मदया व्‍यापारीतय्‌सं छलिसें व्‍यापार याइगु।

\VS{24}छंगु बजारय् बांबांलाःगु वसः, वँचुगु कां दय्‌कातःगु वसः, बुत्ता दुगु कापः, थूतुलातःगु थीथी कथंया रंगयागु गलैँचात, थुपिं मालतालयागु इमिसं छलिसें व्‍यापार याइगु।


\par }{\Q \VS{25}“ ‘तर्शीशया जहाजत छंगु व्‍यापार याइगु सेवकत थें खः।

\par }{\QB छ समुद्रया दथुइ झ्‍यातुगु झ्‍यातुगु मालतालं जाःगु जहाज थें च्‍वं।’ ”\XREF{✡}{{\XO 27:25 }{\XO{२७:२५-३६
}}{\XT{प्रका १८:११-१९}}}


\par }{\SH टुरोस नाश जूगु
\par }
{\Q \VS{26}“ ‘छिमि जहाज चले याइपिन्‍सं

\par }{\QB छन्‍त वाफय् वयाच्‍वंगु समुद्रय् यंकी,

\par }{\Q तर पुर्बयागु फसं छन्‍त

\par }{\QB समुद्रया दथुइ हे नाश याइ।


\par }{\Q \VS{27}छंगु धनसम्‍पत्ति, छंगु व्‍यापारया मालताल,

\par }{\QB छंगु फुक्‍क माझीत व फुक्‍क जहाज चले याइपिं,

\par }{\Q जहाजया प्‍वाः तिनाबीपिं, छिमि व्‍यापारीत,

\par }{\QB जहाजयापिं फुक्‍क सिपाइँत व जहाजय् दुपिं

\par }{\QB छंगु जहाज स्‍यंगु दिनय् मेपिं सकलें समुद्रय् हे दुबय् जुइ।


\par }{\Q \VS{28}छिमि जाहाज चले याइपिनिगु चिल्‍लाय् दंगु सलं

\par }{\QB समुद्रया सिथय् च्‍वंगु थाय् खाइ।


\par }{\Q \VS{29}मेमेगु जहाज चले याइपिं सकसिनं थथःगु जहाजयात त्‍वःताबी।

\par }{\QB माझीत व जहाज चले याइपिं सकलें समुद्रया सिथय् दनी।


\par }{\Q \VS{30}छंगु निंतिं तःसलं हालाः

\par }{\QB इपिं ह्वाँय्‌ह्वाँय् ख्‍वइ।

\par }{\Q इमिसं थःगु छेनय् धू ह्वली

\par }{\QB अले नउलय्‌ ग्‍वारा ग्‍वारातुली।


\par }{\Q \VS{31}छं यानाः इमिसं थःगु सँ खाइ,

\par }{\QB अले इमिसं भांग्रा फी,

\par }{\Q अले छंगु निंतिं मनय् पीर कयाः

\par }{\QB इपिं ह्वाँय्‌ह्वाँय् ख्‍वइ।


\par }{\Q \VS{32}छंगु निंतिं बिलाप व दुखं च्‍वनाच्‍वंबलय्,

\par }{\QB इमिसं छंगु बारे थथे धकाः बिलापया म्‍ये हाली,

\par }{\Q “समुद्रं घेरय् यानातःगु टुरोस थें

\par }{\QB सु गुबलें सुम्‍क च्‍वंगु दु?”


\par }{\Q \VS{33}समुद्रय् छंगु मालताल वनीबलय्

\par }{\QB छं यक्‍व जातितय्‌त लुधंकी।

\par }{\Q छंगु यक्‍व धनसम्‍पत्ति व मालतालं

\par }{\QB छं पृथ्‍वीयापिं जुजुपिन्‍त तःमि यात।


\par }{\Q \VS{34}आः लःया तःजाःगु थासय्

\par }{\QB समुद्रं हे छन्‍त नाश याःगु दु।

\par }{\Q छंगु फुक्‍क मालताल व ज्‍या याइपिं सकलें

\par }{\QB छनापं तुं दुबय् जूगु दु।


\par }{\Q \VS{35}समुद्र सिथय् च्‍वंपिं सकलें

\par }{\QB छ खनाः वातां जूगु दु।

\par }{\Q इमि जुजुपिं तसकं ग्‍यानाः थरथर खाःगु दु,

\par }{\QB इमिगु ख्‍वाःपाः कय्‌कूंगु दु।


\par }{\Q \VS{36}जाति जातियापिं व्‍यापारीतय्‌सं छन्‍त हेस्‍याइगु,

\par }{\QB छ हाकनं गुबलें दइ मखुत,

\par }{\QB आः छंगु ग्‍यानापुक नाश जुइन।’ ”




\par }\Chap{28}{\SH टुरोसयाम्‍ह जुजुया विरोधय् अगमवाणी
\par }
{\PP \VerseOne{1}परमप्रभुयागु थ्‍व वचन जिथाय् वल,

\VS{2}“अय् सीमानिम्‍ह मनू, टुरोसयाम्‍ह जुजुयात धा, ‘परमप्रभु परमेश्‍वरं थथे धयादी –

\par }{\Q “ ‘छं तःधंछुयाः थथे धाःगु दु, जि छम्‍ह द्यः खः,

\par }{\QB जि समुद्रया दथुइ द्यःयागु सिंहासनय् च्‍वंच्‍वनागु दु।

\par }{\Q तर छ छम्‍ह मनू जक खः, द्यः मखु,

\par }{\QB खः ला, छं थःत द्यः ति हे बुद्धिमान ताय्‌कूगु दु।


\par }{\Q \VS{3}छु छ दानिएल स्‍वयाः बुद्धि दुम्‍ह खः ला?

\par }{\QB छु छपाखें छुं रहस्‍य सुलाच्‍वंगु मदु ला?


\par }{\Q \VS{4}छंगु बुद्धि व दुग्‍यानं छं थःगु निंतिं यक्‍व धन-सम्‍पत्ति कमय् याःगु दु,

\par }{\QB छं थःगु धुकुतिइ लुँ व वहः मुंकूगु दु।


\par }{\Q \VS{5}छं तःधंगु बुद्धि व व्‍यापारं थःगु धन-सम्‍पत्ति अप्‍वय्‌कूगु दु।

\par }{\QB छंगु धन सम्‍पत्तिं यानाः छंगु मन तःधंछूगु दु।


\par }{\PP \VS{6}“ ‘उकिं परमप्रभु परमेश्‍वरं थथे धयादी –

\par }{\Q “ ‘छं थःत छम्‍ह बुद्धि दुम्‍ह

\par }{\QB द्यः ताय्‌कूगु दु।


\par }{\Q \VS{7}अथे जुयाः जाति जातित मध्‍ये

\par }{\QB दकलय् सास्‍ती याइपिं विदेशीतय्‌त जिं छन्‍थाय् हये।

\par }{\Q इमिसं थःगु तरवार छंगु बांलाःसू व अजू चाइपुगु बुद्धिया विरोधय् चले याइ,

\par }{\QB छंगु गौरवयात स्‍यंकाबी।


\par }{\Q \VS{8}इमिसं छन्‍त मृत्‍यु लोकय् क्‍वकाइ

\par }{\QB अले छ समुद्रया दथुइ ग्‍यानापुक सी।


\par }{\Q \VS{9}छु छन्‍त स्‍याइपिनिगु न्‍ह्यःने छं अज्‍ज नं “जि द्यः खः” धकाः धायेगु ला?

\par }{\QB छन्‍त स्‍याइपिनिगु ल्‍हातय् छ द्यः मखु, मनू जक जुइ।


\par }{\Q \VS{10}विदेशीतय्‌गु ल्‍हातं छन्‍त

\par }{\QB छम्‍ह म्‍हय् चिं मतःम्‍ह मनूयात थें स्‍याइ।

\par }{\PP “ ‘जिं थ्‍व खँ धयागु खः, परमप्रभु परमेश्‍वरं धयादी।’ ”


\par }{\SH टुरोसयाम्‍ह जुजुया निंतिं बिलापया म्‍ये
\par }
{\PP \VS{11}हाकनं परमप्रभुयागु थ्‍व वचन जिथाय् वल,

\VS{12}“अय् सीमानिम्‍ह मनू, टुरोसयाम्‍ह जुजुया बारे बिलापया म्‍ये दय्‌काः वयात धा, ‘परमप्रभु परमेश्‍वरं थथे धयादी,

\par }{\Q “ ‘छंके सिद्धया चिं तःगु खः,

\par }{\QB छ तसकं बांलाःम्‍ह व बुद्धिं जाःम्‍ह खः।


\par }{\Q \VS{13}छ ला परमेश्‍वरया क्‍यब

\par }{\QB अदनय् दुम्‍ह खः,

\par }{\Q छन्‍त फुक्‍क मू वंगु थीनं बांलाकःगु दु –

\par }{\QB कार्नेलेन, पुखराज, पन्‍ना,

\par }{\QB पुष्‍पराज, आनिक्‍स, बिल्‍लौर,

\par }{\QB नीलम, यू व फिरोजां, छ बांलाकाच्‍वंगु दु।

\par }{\Q छंगु मणिक्‍ययात लुं हिनातःगु दु।

\par }{\QB छन्‍त दय्‌कू खुन्‍हु हे उमित तयार याःगु खः।\XREF{✡}{{\XO 28:13 }{\XO{२८:१३
}}{\XT{प्रस २८:१७-२०}}}


\par }{\Q \VS{14}सुरक्षा बीम्‍ह करूब जुइत छन्‍त अभिषेक याःगु खः,

\par }{\QB जिं छन्‍त थ्‍व पद बियागु खः।

\par }{\Q छ परमेश्‍वरया पवित्र पर्वतय् दुगु खः।

\par }{\QB छ मि थें थीगु ल्‍वहंतय्‌गु दथुइ थुखे उखे जुइगु खः।


\par }{\Q \VS{15}जिं छन्‍त दय्‌काबलय्‌ निसें छंगु अधर्म मलूतले

\par }{\QB छ थःगु फुक्‍क पहःचहलय्

\par }{\QB दोष मदुम्‍ह जुल।


\par }{\Q \VS{16}तर यक्‍व थासय् दुगु व्‍यापारया कारणं

\par }{\QB ल्‍वापुख्‍यापुं जायाः

\par }{\QB छ पापी जुल।

\par }{\Q उकिं जिं छन्‍त परमेश्‍वरया पर्वतं अपमान यानाः कुतुकाछ्वया,

\par }{\QB हे सुरक्षा बीम्‍ह करूब,

\par }{\QB जिं छन्‍त मि थें थीगु ल्‍वहंतय्‌गु दथुं नाश याना।


\par }{\Q \VS{17}थः बांलाःगुलिं छंगु मन तःधंछुयाः,

\par }{\QB वैभवं यानाः छंगु बुद्धि स्‍यनावन।

\par }{\Q जिं छन्‍त बँय् वांछ्वयाबिया,

\par }{\QB जिं छन्‍त जुजुपिनिगु न्‍ह्यःने इमित क्‍यनेत तयाबिया।


\par }{\Q \VS{18}छंगु यक्‍व पाप व बेइमान व्‍यापारपाखें

\par }{\QB छं छंगु पवित्रगु थाय् अशुद्ध यात।

\par }{\Q थुकिं यानाः जिं छपाखें हे मि पिकयाबिया,

\par }{\QB उकिं हे छन्‍त भस्‍म यात।

\par }{\Q छन्‍त क्‍वथीक स्‍वइपिं सकसिगु न्‍ह्यःने

\par }{\QB जिं छन्‍त जमिनय् नौ यानाबिया।


\par }{\Q \VS{19}जाति जातियापिं छन्‍त म्‍हस्‍यूपिं

\par }{\QB छ खनाः वातां जूगु दु।

\par }{\Q छंगु अन्‍त ग्‍यानापुक जुइत्‍यंगु दु,

\par }{\QB छ हाकनं गुबलें दइ मखुत।’ ”


\par }{\SH सीदोनया विरोधय् अगमवाणी
\par }
{\PP \VS{20}परमप्रभुयागु थ्‍व वचन जिथाय् वल,\XREF{✡}{{\XO 28:20 }{\XO{२८:२०-२६
}}{\XT{योए ३:४-८; जक ९:१-२; मत्ती ११:२१-२२; लूक १०:१३-१४}}}

\VS{21}“अय् सीमानिम्‍ह मनू, थःगु ख्‍वाः सीदोनपाखे स्‍वय्‌काः वयागु विरोधय् थ्‍व अगमवाणी ल्‍हा,

\VS{22}अले थथे धा, ‘परमप्रभु परमेश्‍वरं थथे धयादी,

\par }{\Q “ ‘हे सीदोन, जि छंगु विरोधय् दु,

\par }{\QB छंगु दुने हे जिं महिमा काये।

\par }{\Q जिं वयात सजाँय बीबलय्

\par }{\QB छं जि हे परमप्रभु परमेश्‍वर खः धकाः सी।

\par }{\QB अले जिं थःगु पवित्रता वयागु दुने हे क्‍यने।


\par }{\Q \VS{23}जिं छन्‍थाय् महामारी छ्वये,

\par }{\QB छंगु गल्‍लि गल्‍लिइ जिं हिबाः वय्‌काबी।

\par }{\Q छंगु प्‍यखेरं वयागु तरवार चले जुइ,

\par }{\QB अले छंगु दुने हे स्‍याःपिं क्‍वःदली।

\par }{\Q अले छं जि हे परमप्रभु खः धकाः म्‍हसी।’ ”


\par }{\SH इस्राएलया बारे अगमवाणी
\par }
{\PP \VS{24}“ ‘आवंलि इस्राएलयापिं मनूतय् सिउँडी व च्‍वामुगु कँ दुपिं ईख याइपिं जःलाखःलात दइ मखुत। अले इमिसं जि हे परमप्रभु परमेश्‍वर खः धकाः सी।


\par }{\PP \VS{25}“ ‘परमप्रभु परमेश्‍वरं थथे धयादी – जात जातितय् दथुइ छ्यालब्‍याल जूपिं इस्राएलयापिं मनूत जिं मुंके, अले जाति जातितय्‌गु न्‍ह्यःने जिं थःम्‍हं थःत छिमिगु दथुइ पवित्र क्‍यने। अले जिम्‍ह दास याकूबयात जिं बियागु इमिगु थःगु हे देशय् इपिं च्‍वनी।

\VS{26}अन इपिं सुरक्षित जुयाः याउँक च्‍वनी, इमिसं छेँ दय्‌की अले दाखक्‍यब दय्‌की। इमित मयय्‌कीपिं सकसितं जिं सजाँय बी, अले इपिं सुरक्षित जुइ। अले इमिसं जि हे परमप्रभु खः धकाः सी।’ ”




\par }\Chap{29}{\SH मिश्र देशया बारे अगमवाणी
\par }
{\PP \VerseOne{1}झिगूगु दँया झिगूगु लाया झिनिन्‍हु दुखुन्‍हु\FTNT{*}{{\FR 29:1 }{\FR{२९:१
}}{\FT{७ जनवरी ५८७ बी.सी.}}} परमप्रभुयागु थ्‍व वचन जिथाय् वल,\XREF{✡}{{\XO 29:1 }{\XO{२९:१–३२:३२
}}{\XT{यशै १९:१-२५; यर ४६:२-२६}}}

\VS{2}“अय् सीमानिम्‍ह मनू, छंगु ख्‍वाः फारोपाखे स्‍वय्‌काः वयागु व फुक्‍क मिश्र देशया विरोधय् अगमवाणी धा।

\VS{3}वलिसें खँ ल्‍हा, अले वयात थथे धा, ‘परमप्रभु परमेश्‍वरं थथे धयादी –

\par }{\Q “ ‘हे मिश्र देशयाम्‍ह जुजु फारो, जि छंगु विरोधय् दु,

\par }{\QB थःगु खुसिचातय्‌गु दथुइ च्‍वनाच्‍वनीम्‍ह छ तःधीम्‍ह लखय् च्‍वनीम्‍ह जन्‍तु,

\par }{\Q छं थथे धाःगु दु, “निल खुसि जिगु हे खः,

\par }{\QB व जिगु निंतिं दय्‌कागु खः।”


\par }{\Q \VS{4}जिं छंगु वाकुधीलय् बल्‍छीत तयाबी,

\par }{\QB छंगु बिखुलिइ छंगु खुसिचाया न्‍यात जिं प्‍यपुंके बी।

\par }{\Q छंगु बिखुलिइ प्‍यपुनाच्‍वंपिं उपिं न्‍यातनापं जिं छन्‍त

\par }{\QB छंगु खुसिचातय्‌गु दथुं सालाः लिकाये।


\par }{\Q \VS{5}छ व छंगु खुसिचायापिं फुक्‍क न्‍यातय्‌त

\par }{\QB जिं मरुभूमिइ त्‍वःताबी।

\par }{\QB छ चक्‍कंगु ख्‍यलय् क्‍वःदली।

\par }{\Q छन्‍त सुनानं मुंकी मखु वा लानाकाइ मखु।

\par }{\QB जिं छन्‍त पृथ्‍वीयापिं पशुत व आकाशयापिं झंगःपन्छितय्‌गु आहारा यानाबी।


\par }{\PP \VS{6}“ ‘अले मिश्र देशय् च्‍वंपिं सकसिनं जि हे परमप्रभु खः धकाः सी।

\par }{\BB \par }
{\PP “ ‘छ इस्राएलया घरानाया निंतिं छपु तिंकथि थें जूगु दु।\XREF{✡}{{\XO 29:6 }{\XO{२९:६-७
}}{\XT{यशै ३६:६}}}

\VS{7}इमिसं छन्‍त ज्‍वनीबलय् छ त्‍वःदुलिगु, अले इमिगु ब्‍वहलय् घाःपाः हे घाःपाः जुइगु। इपिं छंके लिधनीबलय् छ त्‍वःदुलिगु, अले इमिगु जन्‍हुँफा मर्के जुइगु।


\par }{\PP \VS{8}“ ‘उकिं परमप्रभु परमेश्‍वरं थथे धयादी – जिं छंगु विरोधय् छगू सेना हये, जिं छिमि पशुत व मनूत निखलःसितं स्‍यानाबी।

\VS{9}मिश्र देश झिजांमिजां दंगु सुनसान थाय् जुइ। अले इमिसं जि हे परमप्रभु खः धकाः सी।

\par }{\PP “ ‘छाय्‌धाःसा छं धाःगु दु, “नील खुसि जिगु हे खः, जिं उकियात दय्‌कागु खः।”

\VS{10}उकिं जि छ व छंगु खुसिचातय्‌गु विरोधय् दु, उत्तरय् मिग्‍दोलंनिसें दच्‍छिनय् आश्‍वान तक व कूश\FTNT{†}{{\FR 29:10 }{\FR{२९:१०}}{\FQ{कूश
}}{\FT{थ्‍व मिश्रया दच्‍छिनय् लाःगु लागाया पुलांगु नां खः।}}} देशया सिमाना तक जिं मिश्र देशयात झिजांमिजां व नाश यानाबी।

\VS{11}पिइदँ तक अन सुं मनू वा पशुं पलाः तक नं तइ मखु, न अन सुं च्‍वनी।

\VS{12}जिं मिश्र देशयात नाश जूगु देशतय्‌गु दथुइ उजाड यानाबी, अले उकिया शहरत नाश जूगु शहरतय्‌गु दथुइ पिइदँ तक उजाड हे जुयाच्‍वनी। अले जिं मिश्रीतय्‌त जाति जातितय्‌गु दथुइ छ्यालब्‍याल व देश देशय् उखेलाः थुखेलाः यानाबी।


\par }{\PP \VS{13}“ ‘अय्‌नं परमप्रभु परमेश्‍वरं थथे धयादी – पिइदँ फुइ धुंकाः जिं मिश्रीतय्‌त इपिं छ्यालब्‍याल जूगु जाति जातितय्‌गु दथुं मुंके।

\VS{14}अले इमिगु लसता व शान्‍ति नं लित हयाबी। अले जिं इमित इमि पुर्खातय्‌गु देश, दच्‍छिन मिश्रय् हये। अन इपिं छगू चिधंगु राज्‍य जुयाच्‍वनी।

\VS{15}व फुक्‍क राज्‍यत मध्‍ये दकलय् चिधंगु राज्‍य जुइ। इमिसं गुबलें नं मेगु जातियात शासन याये फइ मखु। जिं इमित हाकनं गुबलें मेगु जातियात शासन याये मफय्‌क कमजोर यानाबी।

\VS{16}इस्राएलयापिं मनूतय्‌सं हाकनं गुबलें मिश्र देशयात भलसा याइ मखु। तर झीसं न्‍हापा मिश्रयात भलसा यानाः गुलि बांमलाःगु ज्‍या याना धकाः मिश्रयागु छ्यालब्‍याल जूगु अवस्‍थां इस्राएलयात सिइके बी। अनंलि इमिसं जि हे परमप्रभु परमेश्‍वर खः धकाः सी।’ ”


\par }{\SH नबूकदनेसर जुजुं मिश्रयात त्‍याकी
\par }
{\PP \VS{17}जिमित ज्‍वनाः बेबिलोनय् यंकूगु न्‍हय्‌गूगु दँया न्‍हापांगु लाया न्‍हापांगु दिनय्\FTNT{‡}{{\FR 29:17 }{\FR{२९:१७
}}{\FT{२६ अप्रिल ५७१ बी.सी.}}} परमप्रभुयागु थ्‍व वचन जिथाय् वल,

\VS{18}“अय् सीमानिम्‍ह मनू, बेबिलोनयाम्‍ह जुजु नबूकदनेसरं टुरोसयात घेरय् यायेत थः सेनायात थुलि थाकुगु ज्‍या याकल कि इमिगु छेनय् च्‍वंगु सँ हे हाया वन, फुक्‍कसिगु ब्‍वहयागु छेंगू च्‍वतुत, अय्‌नं थुलि दुःख याना नं जुजु व सेनां छुं नं काये मखन।

\VS{19}उकिं परमप्रभु परमेश्‍वरं थथे धयादी – जिं मिश्र देश बेबिलोनयाम्‍ह जुजु नबूकदनेसरयात बी, वं अन दुगु धन-सम्‍पत्ति यंकी। वं देशयागु फुक्‍क लुटपाट यानाः थः सेनायात ज्‍यालाबी।

\VS{20}जिं वयागु कुतःया लागि वयात मिश्र देश बियागु दु छाय्‌धाःसा वया सेनां थ्‍व जिगु लागि यात, परमप्रभु परमेश्‍वरं धयादी।


\par }{\PP \VS{21}“उखुन्‍हु जिं इस्राएलया घरानाया निंतिं छपु नेकू बुइके, छं नवाइबलय् मनूतय्‌सं छंगु खँ न्‍यनी धकाः पक्‍का याये। अले इमिसं जि हे परमप्रभु खः धकाः सी।”




\par }\Chap{30}{\SH मिश्र देशया निंतिं नुगः मछिंकूगु
\par }
{\PP \VerseOne{1}परमप्रभुयागु थ्‍व वचन जिथाय् वल,

\VS{2}“अय् सीमानिम्‍ह मनू, थ्‍व अगमवाणी ल्‍हानाः थथे धा, ‘परमप्रभु परमेश्‍वरं थथे धयादी,

\par }{\Q “ ‘ख्‍वःसलं थथे धा,

\par }{\QB “हाय! व दिं!”


\par }{\Q \VS{3}छाय्‌धाःसा व दिं लिक्‍क हे दु,

\par }{\QB व सुपाँय्‌या दिं जुइ,

\par }{\QB व जाति जातिया लागि नाशया दिं जुइ।


\par }{\Q \VS{4}मिश्र देशय् लडाइँ जुइ,

\par }{\QB कूश देशय् नं संकट वइ।

\par }{\Q स्‍याःपिं मनूत मिश्र देशय् क्‍वःदलीबलय्

\par }{\QB उकिया धन-सम्‍पत्ति यंकीगु जुइ।

\par }{\QB उकिया जग थुनाबीगु जुइ।


\par }{\PP \VS{5}“ ‘कूश, पूत, लूद व सारा अरब देश, कूब व बाचा चिनातःगु देशयापिं मनूतय्‌त मिश्र देशयापिं मनूतनापं तरवारं स्‍याइ।


\par }{\PP \VS{6}“ ‘परमप्रभुं थथे धयादी,

\par }{\Q “ ‘मिश्र देशनापं मिलय् जूपिं पतन जुइ,

\par }{\QB मिश्रीतय्‌सं घमण्‍ड याइगु शक्ति पतन जुइ।

\par }{\Q वया उत्तरय् मिग्‍दोलंनिसें दच्‍छिनय् आश्‍वान तक

\par }{\QB च्‍वंपिं मनूतय्‌त तरवारं स्‍याइ।’ ”


\par }{\QR जि, परमप्रभु परमेश्‍वर न्‍ववानागु दु।

\par }{\Q \VS{7}“ ‘व देश संसारय् दकलय् झिजांमिजां दंगु देश जुइ।

\par }{\QB उकिया शहरत भज्‍यंक नाश जूगु शहरतय्‌गु दथुइ लानाच्‍वनी।


\par }{\Q \VS{8}जिं मिश्र देशय् मि तयाबीबलय्

\par }{\QB अले वयात ग्‍वाहालि बीपिं फुक्‍क चुंचुं जुइबलय्

\par }{\QB इमिसं जि हे परमप्रभु खः धकाः सी।


\par }{\PP \VS{9}“ ‘उखुन्‍हु याउँक च्‍वनाच्‍वंपिं कूशीतय्‌त ख्‍याइगु खबर बीत जिगु न्‍ह्यःनं दूतत नांचाय् च्‍वनाः पिहांवनी। मिश्र देश नाश जुइगु दिनय् इपिं ग्‍याइ, छाय्‌धाःसा व दिं धात्‍थें हे वइ।


\par }{\PP \VS{10}“ ‘परमप्रभु परमेश्‍वरं थथे धयादी –

\par }{\Q “ ‘जिं बेबिलोनयाम्‍ह जुजु नबूकदनेसरया ल्‍हातं

\par }{\QB मिश्र देशया सेनायात नाश यानाबी।


\par }{\Q \VS{11}व अले वया तसकं दयामदुपिं मनूत

\par }{\QB व देशयात तहसनहस यायेत हइगु जुइ।

\par }{\Q इमिसं मिश्रया विरोधय् तरवार सालाः

\par }{\QB देशयात स्‍याःपिं मनूतय्‌गु सीम्‍हं जाय्‌काबी।


\par }{\Q \VS{12}जिं नील खुसिया लः गंकाबी

\par }{\QB अले व देशयात दुष्‍ट मनूतय्‌गु ल्‍हातय् मियाबी।

\par }{\Q व देश व उकी दुगु फुक्‍कयात जिं विदेशीतय्‌गु ल्‍हातं तहसनहस यानाबी।

\par }{\QB जि परमप्रभुं थ्‍व खँ धयागु खः।


\par }{\PP \VS{13}“ ‘परमप्रभु परमेश्‍वरं थथे धयादी –

\par }{\Q “ ‘जिं मूर्तितय्‌त नाश यानाबी।

\par }{\QB नोपय् दुगु झ्‍वातात मदय्‌काबी।

\par }{\Q मिश्र देशय् हाकनं गुबलें शासक दइ मखु,

\par }{\QB थुकथं जिं थ्‍व देशय् आतंक थ्‍यंकाबी।


\par }{\Q \VS{14}दच्‍छिन मिश्रयात जिं तहसनहस यानाबी,

\par }{\QB सोअनय् मि तयाबी,

\par }{\QB थेबेस शहरयात जिं सजाँय बी।


\par }{\Q \VS{15}जिं मिश्र देशया बल्‍लाःगु किल्‍ला दुगु शहर

\par }{\QB पेलुसियमयाके जिगु तं प्‍वंके,

\par }{\QB अले थेबेस शहरया सेनायात नाश यानाबी।


\par }{\Q \VS{16}जिं मिश्र देशय् मि तयाबी,

\par }{\QB अले पेलुसियम स्‍याः चायाः वाथा वाथा कनी।

\par }{\Q थेबेस शहरया पःखाःया छुं भाग दुनी,

\par }{\QB नोप धाःसा मदिक्‍क आपतय् लानाच्‍वनी।


\par }{\Q \VS{17}हेलीओपोलिस व बुबास्‍तीसयापिं ल्‍याय्‌म्‍हपिन्‍त तरवारं स्‍याइ,

\par }{\QB अले फुक्‍क शहरयात ज्‍वना यंकी।


\par }{\Q \VS{18}तहपनेसय् जिं मिश्रीतय्‌गु जुवा त्‍वथुलाबीबलय्

\par }{\QB अन न्‍हिनय् हे खिउँसे च्‍वनी,

\par }{\QB वं घमण्‍ड याइगु वयागु शक्तिया नाश जुइ।

\par }{\Q वयात सुपाँचं त्‍वपुइ,

\par }{\QB वया गांतय्‌त ज्‍वना यंकी।


\par }{\Q \VS{19}थुकथं जिं मिश्र देशयात सजाँय बी,

\par }{\QB अले इमिसं जि हे परमप्रभु खः धकाः सी।’ ”


\par }{\SH फारोया लप्‍पा त्‍वःथुलाब्‍यूगु
\par }
{\PP \VS{20}झिंछगूगु दँया न्‍हापांगु लाया न्‍हय्‌न्‍हु दुखुन्‍हु\FTNT{*}{{\FR 30:20 }{\FR{३०:२०
}}{\FT{२९ अप्रिल ५८७ बि.सी.}}} परमप्रभुयागु थ्‍व वचन जिथाय् वल,

\VS{21}“अय् सीमानिम्‍ह मनू, जिं मिश्र देशयाम्‍ह जुजु फारोया लप्‍पा त्‍वथुलाबियागु दु। हाकनं तरवार चले याये फयेमा धकाः थुकियात पट्टी चिनाब्‍यूगु मदु थुकियात लंकेत मलम पट्टी नं तःगु मदु।

\VS{22}उकिं परमप्रभु परमेश्‍वरं थथे धयादी – जि मिश्र देशयाम्‍ह जुजु फारोया विरोधय् दु। जिं वयागु त्‍वमधूगु व त्‍वधूगु निपुं हे लप्‍पा त्‍वथुलाबी, अले जिं वयागु तरवार वयागु ल्‍हातं कुर्काबी।

\VS{23}जिं मिश्रीतय्‌त जाति जातितय्‌गु दथुइ छ्यालब्‍याल यानाबी, अले इमित देश देशय् थुखेलाः उखेलाः यानाबी।

\VS{24}जिं बेबिलोनयाम्‍ह जुजुया ल्‍हाःयात बल्‍लाकाः जिगु तरवार वयागु ल्‍हातय् बी। तर जिं फारोया लप्‍पा त्‍वथुलाबी, व धाःसा वयागु न्‍ह्यःने सी थें च्‍वंक घाःपाः जूम्‍ह मनू थें हाली।

\VS{25}जिं मिश्र देशयाम्‍ह जुजुयात कमजोर यानाबी, बेबिलोनयाम्‍ह जुजुयात बल्‍लाकाबी। जिं जिगु तरवार बेबिलोनयाम्‍ह जुजुया ल्‍हातय् बीबलय्, वं व तरवार मिश्र देशया विरोधय् चले याइबलय् इमिसं जि हे परमप्रभु खः धकाः म्‍हसी।

\VS{26}जिं मिश्रीतय्‌त जाति जातितय्‌गु दथुइ छ्यालब्‍याल यानाबी अले देश देशय् थुखेलाः उखेलाः यानाबी। अले इमिसं जि हे परमप्रभु खः धकाः सी।”




\par }\Chap{31}{\SH मिश्रयात अश्‍शूरनापं दाँजय् याःगु
\par }
{\PP \VerseOne{1}झिंछगूगु दँया स्‍वंगूगु लाया न्‍हापांगु दिनय्\FTNT{*}{{\FR 31:1 }{\FR{३१:१
}}{\FT{२१ जुन ५८७ बी.सी.}}} परमप्रभुयागु थ्‍व वचन जिथाय् वल,

\VS{2}“अय् सीमानिम्‍ह मनू, मिश्र देशयाम्‍ह जुजु व वया सेनायात थथे धा,

\par }{\Q “ ‘छंगु वैभवय् छ थें जाःम्‍ह सु दु?


\par }{\Q \VS{3}अश्‍शूर देशयात स्‍व, छगू इलय् व लेबनानया देवदारु खः,

\par }{\QB उकिया बांबांलाःगु कचां गुँयात किचः बियातःगु खः,

\par }{\Q उकिया च्‍वकात सुपाँय् दुथाय् तक थ्‍यनिगु खः।


\par }{\QB \VS{4}लखं उकियात सय्‌कल, बुंगाःचां उकियात तज्‍जाः यात।

\par }{\Q उकिया जःखः च्‍वंगु खुसिचां उकियात प्‍याकाबिल,

\par }{\QB उकिया खुसिं ख्‍यलय् च्‍वंगु फुक्‍क सिमायात प्‍याकल।


\par }{\Q \VS{5}थुकथं ख्‍यलय् च्‍वंगु फुक्‍क सिमात मध्‍ये

\par }{\QB व दकलय् तज्‍जाःगु सिमा जुल।

\par }{\Q लः यक्‍व दुगुलिं उकिया यक्‍व कचामचा दत,

\par }{\QB उपिं तःमा जुयाः न्‍यनावन।


\par }{\Q \VS{6}उकिया कचामचाय् आकाशयापिं

\par }{\QB फुक्‍क झंगःपन्छितय्‌सं थःगु स्‍वँ दय्‌कल।

\par }{\Q उकिया कचाया क्‍वय् गुँयापिं फुक्‍क पशुतय्‌सं थः मस्‍त बुइकल।

\par }{\QB उकिया किचलय् फुक्‍क ततःधंगु जातित च्‍वंवल।


\par }{\Q \VS{7}न्‍यनावंगु ताहाकःगु कचा दुगु

\par }{\QB व छगू बांलाःगु सिमा खः,

\par }{\Q छाय्‌धाःसा उकिया हा

\par }{\QB यक्‍व लः दुगु थाय्‌या लिक्‍क दु।


\par }{\Q \VS{8}परमेश्‍वरयागु क्‍यबया देवदारुया सिमा स्‍वयाः थ्‍व सिमा तसकं बांलाः।

\par }{\QB थकुराःमा उकिया कचा ति मग्‍यं,

\par }{\Q न चिनारया सिमात उकिया कचामचा ति ग्‍यं।

\par }{\QB परमेश्‍वरयागु क्‍यबया छुं नं सिमा व ति बांलाः मजू।\XREF{✡}{{\XO 31:8 }{\XO{३१:८
}}{\XT{उत २:९}}}


\par }{\Q \VS{9}जिं यक्‍व कचामचां उकियात बांलाकागु खः,

\par }{\QB उकिं परमेश्‍वरया क्‍यबय् अदनया फुक्‍क सिमात व खनाः नुगः मुइकीगु।


\par }{\PP \VS{10}“ ‘उकिं परमप्रभु परमेश्‍वरं थथे धयादी – व उलि तज्‍जाःगुलिं अले उकिया च्‍वकात सुपाँय् दुथाय् तक थ्‍यंगुलिं वया नुगः तःधं छुल।

\VS{11}उकिं जिं वयात जातित मध्‍ये छगू बल्‍लाःगु जातितय् शासकया ल्‍हातय् बियागु दु। वं धात्‍थें हे वलिसें बांमलाःगु व्‍यवहार याइ। वं याःगु मभिंगु ज्‍याया कारणं जिं वयात पितिनाछ्वयागु दु।

\VS{12}अले दकलय् ग्‍यानापुपिं विदेशी जातितय्‌सं वयात पालाः त्‍वःताबिल। उकिया कचामचा पहाडत व फुक्‍क ब्‍यासिइ क्‍वःदल। उकिया कचात त्‍वदुलाः देशयागु फुक्‍क खुसिचाय् लानाच्‍वन। पृथ्‍वीया फुक्‍क जातित उकिया किचलं पिहां वल, अले उकियात त्‍वःताबिल।

\VS{13}क्‍वःदगु व सिमाय् आकाशयापिं फुक्‍क झंगःपन्छित च्‍वन, उकिया कचाया दथुइ गुँयापिं पशुत दु।

\VS{14}आवंलि मेमेगु सिमा न्‍ह्याक्‍व हे लः दुसां व सिमा थें तज्‍जाः जुइ मखु वा सुपाँय् दुथाय् तक थाहां वइ मखु अले उलि तज्‍जाः गुबलें जुइ फइ मखु। व फुक्‍क सिनावनीपिं मनूत थें नाश जुल अले पातालय् थ्‍यनी।


\par }{\PP \VS{15}“ ‘परमप्रभु परमेश्‍वरं थथे धयादी – गुखुन्‍हु उकियात पातालय्\FTNT{†}{{\FR 31:15 }{\FR{३१:१५}}{\FQ{पाताल
}}{\FT{हिब्रू भाषाय् थ्‍व खँग्‍वः सिओल खः, थुकिया अर्थ सीपिनिगु थाय् खः। स्‍वयादिसँ
}}{\XT{हितो ३०:१६; योना २:२; हब २:५; यशै ५:१४; १४:९,११,१५; २८:१५,१८; ३८:१०,१८; ५७:९; इज ३२:२१,२७}}} यंकल, उखुन्‍हु वयागु लागि नुगः मछिंकेत तज्‍जाःगु बुँगाःचा जिं त्‍वपुयाबिया। जिं उकिया खुसिचात पनाबिया। उकिया यक्‍व लः वयेगु दित। उकिया लागि जिं लेबनानयात खिउँकाबिया, उकिं यानाः ख्‍यलय् दुगु फुक्‍क सिमा सुकुगना वन।

\VS{16}जिं तःमागु सिमायात पातालय् वनीपिंनापं चिहानय् कुर्काबियाबलय् व ग्‍वतूगु सलं जाति जातितय्‌त थरथर खाकाबिया। अबलय् अदनया फुक्‍क सिमात, लेवनानयागु दकलय् बांलाःगु व भिंगु सिमात, यक्‍व लः काःगु सिमातय्‌त पृथ्‍वीया क्‍वय् सान्‍त्‍वना दत।

\VS{17}वयागु किचलय् च्‍वनाच्‍वंपिं अर्थात देशत मध्‍ये वनापं मिलय् जूपिं नं तरवारं स्‍याःपिंनापं पातालय् मिलय् जू वनी।


\par }{\PP \VS{18}“ ‘अय् मिश्र, छंगु महिमा व वैभवय् अदनया सिमात मध्‍ये छन्‍त गुगु सिमानापं ज्‍वःलाकाः स्‍वय्‌गु? अय्‌नं छन्‍त नं अदनया सिमातनापं क्‍वय् पातालय् कुर्काबी। अले छ म्‍हय् चिं मतःपिनिगु दथुइ तरवारं स्‍याःपिंनापं लानाच्‍वनी।

\par }{\PP “ ‘थ्‍व धाःसा फारो व वया फुक्‍क सिपाइँतय् पुचः खः, परमप्रभु परमेश्‍वरं थथे धयादी।’ ”




\par }\Chap{32}{\SH फारोयात ख्‍याच्‍वः ब्‍यूगु
\par }
{\PP \VerseOne{1}झिंनिगूगु दँया झिंनिगूगु लाया न्‍हापांगु दिनय्\FTNT{*}{{\FR 32:1 }{\FR{३२:१
}}{\FT{३ मार्च ५८५ बि.सी.}}} परमप्रभुयागु थ्‍व वचन जिथाय् वल,

\VS{2}“अय् सीमानिम्‍ह मनू, मिश्र देशयाम्‍ह जुजु फारोया बिलापया म्‍ये दय्‌काः वयात धा,

\par }{\Q “ ‘जाति जातित मध्‍ये छ सिंह थें खः।

\par }{\QB छ थःगु खुसिचाय् कय्‌कीम्‍ह,

\par }{\QB लःयात थःगु तुतिं संकाः फोहर यानाबीम्‍ह तःधिकःम्‍ह समुद्रया जन्‍तु खः।


\par }{\PP \VS{3}“ ‘परमप्रभु परमेश्‍वरं थथे धयादी,

\par }{\Q “ ‘जिं छन्‍त जिगु जालय् क्‍यंकेत यक्‍व मनूत छ्वयाहये,

\par }{\QB इमिसं छन्‍त जिगु जालय् साली।


\par }{\Q \VS{4}अबलय् जिं छन्‍त जमिनय् त्‍वःताबी।

\par }{\QB जिं छन्‍त मैदानय् वान्‍छ्वयाः आकाशयापिं

\par }{\Q फुक्‍क कथंयापिं झंगःपन्छितय्‌त छंगु च्‍वय् च्‍वनेबी।

\par }{\QB पृथ्‍वीयापिं फुक्‍क पशुतय्‌त छंगु ला नकेबी।


\par }{\Q \VS{5}पहाड पहाडय् जिं छंगु ला ह्वलाबी।

\par }{\QB छंगु सीम्‍हं ब्‍यासिइ जाइ।


\par }{\Q \VS{6}छपाखें बाः वःगु हिं

\par }{\QB जिं पहाड पहाडय् तक जमिन प्‍याकाबी,

\par }{\QB न्‍हसिकापत छंगु लां जाइ।


\par }{\Q \VS{7}जिं छंगु नां तक नं मदय्‌काः छ्वय्‌बलय्

\par }{\QB जिं आकाशयात त्‍वपुयाबी,

\par }{\Q उकिया नगुतय्‌त खिउँकाबी।

\par }{\QB जिं सूर्ययात सुपाँचं त्‍वपुयाबी, तिमिलां जः बी मखु।\XREF{✡}{{\XO 32:7 }{\XO{३२:७
}}{\XT{यशै १३:१०; योए २:१०,३१; मत्ती २४:२९; मर्क १३:२४-२५; लूक २१:२५; प्रका ६:१२-१३; ८:१२}}}


\par }{\Q \VS{8}आकाशया फुक्‍क थीगु जःतय्‌त

\par }{\QB जिं छंगु कारणं खिउँकाबी।

\par }{\QB छंगु देशय् जिं खिउँ हयाबी।


\par }{\QR परमप्रभु परमेश्‍वरं धयादी।

\par }{\Q \VS{9}जाति जातितय्‌थाय् छं म्‍हमस्‍यूगु देशय्

\par }{\QB जिं छंगु नाशया खबर हयेबलय्,

\par }{\QB जिं यक्‍व मनूतय्‌गु मन थातय् मलाकाबी।


\par }{\Q \VS{10}जिं यक्‍व मनूतय्‌त छ खनाः वातां यानाबी।

\par }{\QB इमि जुजुपिनि न्‍ह्यःने जिं जिगु तरवार संकेबलय्

\par }{\QB उपिं जुजुपिं थुरथुर खाइ।

\par }{\Q छंगु पतनया दिनय्

\par }{\QB इपिं छम्‍ह छम्‍ह थथःगु जीवनया लागिं थुरथुर खाइ।


\par }{\PP \VS{11}“ ‘छाय्‌धाःसा परमप्रभु परमेश्‍वरं थथे धयादी,

\par }{\Q “ ‘बेबिलोनयाम्‍ह जुजुया तरवार छंगु विरोधय् वइ।


\par }{\Q \VS{12}जिं छंगु फुक्‍क सेनायात बहादुर सिपाइँतय्‌गु तरवारपाखें पतन यानाबी।

\par }{\QB इपिं मनूत मध्‍ये दकलय् दयामदुपिं खः।

\par }{\Q इमिसं मिश्र देशया घमण्‍डयात चुंचुं यानाबी।

\par }{\QB वया फुक्‍क सेना नाश जुइ।


\par }{\Q \VS{13}खुसि खुसिया सिथं वयाः फुक्‍क सा द्वहंतय्‌त जिं नाश यानाबी।

\par }{\QB अनंलि उपिं खुसितय्‌त न मनूतय्‌गु तुतिं फोहर याइ न पशुतय्‌गु ख्‍वलं फोहर याइ।\XREF{✡}{{\XO 32:13 }{\XO{३२:१३
}}{\XT{इज ३२:२}}}


\par }{\Q \VS{14}अनंलि जिं उकिया लःयात यचुकाबी,

\par }{\QB उकिया खुसित चिकं थें सलल न्‍ह्याइ,


\par }{\QR परमप्रभु परमेश्‍वरं धयादी।

\par }{\Q \VS{15}जिं मिश्र देशयात उजाड यायेबलय्,

\par }{\QB उगु देशय् दुगु फुक्‍क नाश जुइबलय्,

\par }{\Q जिं अन च्‍वंपिं सकसितं स्‍यायेबलय्,

\par }{\QB इमिसं जि हे परमप्रभु खः धकाः सी।’


\par }{\PP \VS{16}“मनूतय्‌सं बिलाप यायेत बिलापया म्‍ये थ्‍व हे खः। जाति जातिया म्‍ह्याय्‌पिन्‍सं थ्‍व हाली, छाय्‌धाःसा मिश्र देश व वया फुक्‍क सेनाया निंतिं इमिसं थ्‍व हे बिलापया म्‍ये हाली, जि, परमप्रभु परमेश्‍वर न्‍ववानागु दु।”


\par }{\SH मिश्र पातालय् कुतुं वंगु
\par }
{\PP \VS{17}झिंनिगूगु दँया न्‍हापांगु लाया झिंन्‍यान्‍हु दुखुन्‍हु\FTNT{†}{{\FR 32:17 }{\FR{३२:१७
}}{\FT{१७ मार्च ५८५ बी.सी.}}} परमप्रभुयागु थ्‍व वचन जिथाय् वल,

\VS{18}“अय् सीमानिम्‍ह मनू, मिश्र देशया सेनाया लागिं ख्‍वः, वयात व बबल्‍लाःगु जातिया म्‍ह्याय्‌पिन्‍त पातालय् लानाच्‍वंपिं मनूतय्‌थाय् पृथ्‍वीया क्‍वय्‌पाखे क्‍वका!

\VS{19}इमित धा, ‘छु छं थःत मेपिं फुक्‍क स्‍वयाः बांलाः धकाः च्‍वनागु ला? पातालय् हुँ अले अन खतना मजूपिंनापं लानाच्‍वँ।’

\VS{20}इपिं तरवारं स्‍याःपिनिगु दथुइ क्‍वःदली। व देशयात तरवारया निंतिं हे लःल्‍हाःगु दु। अथे जुयाः मिश्रयात वया फुक्‍क फौजनापं सालायंकी!

\VS{21}पातालय् वीर कप्‍तानतय्‌सं फारो व वया ग्‍वाहालिमिपिन्‍त थथे धाइ, ‘इपिं क्‍वय् वःगु दु, इपिं तरवारं स्‍याःपिंनापं व खतना मजूपिंनापं लानाच्‍वंगु दु।’


\par }{\PP \VS{22}“अश्‍शूर देश, वया फुक्‍क सेनानापं अन दु, वयागु चिहान वयागु प्‍यखें दु, फुक्‍कसित तरवारं स्‍याये धुंकूगु दु।

\VS{23}इमि चिहानत पातालया तज्‍जाःथाय्‌या दुने दु। वया सेना वयागु हे चिहानया प्‍यखेरं दु। म्‍वाःपिनिगु देशय् ख्‍याना जुइपिं सकसितं स्‍याये धुंकल, तरवारं इमित ग्‍वतुइका ब्‍यूगु दु।


\par }{\PP \VS{24}“एलाम अन दु! वयागु चिहानया प्‍यखेरं वया सेना दु! थुपिं सकलें तरवारं पाला स्‍याःपिं खः। म्‍वाःपिनिगु देशय् ख्‍याना जुइपिं सकलें पृथ्‍वीया क्‍वय् खतना मजुइकं वन। पातालय् वंपिंनापं हे इमिसं बेइज्‍जत फयाच्‍वंगु दु।

\VS{25}वयागु चिहानया प्‍यखेरं वया सेनानापं स्‍याःपिनिगु दथुइ वयागु निंतिं छगू आराम यायेगुथाय् दय्‌कातःगु दु। इपिं सकलें तरवारं स्‍याःपिं म्‍हय् चिं मतःपिं खः। म्‍वाःपिनिगु देशय् इमिसं ख्‍याना जूगुलिं क्‍वय् पातालय् वंपिंनापं हे इमिसं बेइज्‍जत फयाच्‍वंगु दु।


\par }{\PP \VS{26}“मेशेक व तूबल नं अन दु। इमि चिहानया प्‍यखेरं इमि फुक्‍क सेना दु। इपिं सकलें खतना मजूपिं खः। इपिं सकसिनं म्‍वाःपिनिगु देशय् ख्‍याना जूगुलिं इपिं फुक्‍कसित तरवारं स्‍याःगु खः।

\VS{27}इपिं मेपिं बहादुर सिपाइँतनापं लानाच्‍वनी, गुपिं सिपाइँत ग्‍वतूगु दु, गुपिं थथःगु लडाइँया हतियारनापं चिहानय् वंगु दु, गुपिन्‍सं तरवार थथःगु छ्यंया क्‍वय् तःगु दु। इपिं सिपाइँतय्‌सं म्‍वाःपिनिगु देशय् ख्‍याना जूगुलिं इमिगु पापया सजाँय इमिगु हे क्‍वँचय् लाःगु दु।


\par }{\PP \VS{28}“हे फारो, छ नं कुचा कुचा जुयाः तरवारं स्‍याःपिं खतना मजूपिनिगु दथुइ लानाच्‍वनी।


\par }{\PP \VS{29}“एदोम व वया जुजुपिं अले सकलें शासकत अन दु। इमिके शक्ति दुसां तबि इमित तरवारं स्‍याःपिंनापं तयातःगु दु। इपिं क्‍वय् पातालय् वनीपिंनापं, खतना मजूपिंनापं लानाच्‍वंगु दु।


\par }{\PP \VS{30}“उत्तरयापिं फुक्‍क शासकत व फुक्‍कं सीदोनीत अन दु। इमिगु शक्तिं ग्‍यासु थंगु जूसां इपिं स्‍याःपिंनापं हे बेइज्‍जत जुयाः चिहानय् वंगु दु। इपिं म्‍हय् चिं मतय्‌कं तरवारं स्‍याःपिंनापं लानाच्‍वंगु दु। पातालय् वनीपिंलिसें इमिगु नं बेइज्‍जत जूगु दु।


\par }{\PP \VS{31}“फारो व वया फुक्‍क सेनां इमित खनी, अले थःगु सेना नाश जूगुलिं वयात सान्‍त्‍वना दइ। जि, परमप्रभु परमेश्‍वर न्‍ववानागु दु।

\VS{32}म्‍वाःपिं मनूत च्‍वनीगु थासय् जिं वयात ग्‍यासु थंके बियागु जूसां, व थः फौजलिसें तरवारं स्‍याःपिं म्‍हय् चिं मतःपिंनापं लानाच्‍वनी। परमप्रभु परमेश्‍वरं धयादी।”




\par }\Chap{33}{\SH इजकिएलयात इस्राएलीतय् पिवाः ल्‍यःगु
\par }
{\PP \VerseOne{1}परमप्रभुयागु थ्‍व वचन जिथाय् वल,\XREF{✡}{{\XO 33:1 }{\XO{३३:१-९
}}{\XT{इज ३:१६-२१}}}

\VS{2}“अय् सीमानिम्‍ह मनू, थः देशय् च्‍वंपिं मनूतनापं खँ ल्‍हाः, अले इमित थथे धा, ‘देशया विरोधय् जिं छगू सेना हयेबलय्, अले उगु देशयापिं मनूतय्‌सं थःपिं मध्‍ये छम्‍हय्‌सित पिवाः च्‍वनेत ल्‍यइबलय्,

\VS{3}पिवाः च्‍वंम्‍ह मनुखं शत्रुत वयाच्‍वंगु खनाः मनूतय्‌त सुचं बीत तुरही पुल धाःसा

\VS{4}सुनानं तुरहीया सः न्‍यनाः नं ध्‍यान मबिल वा शत्रुत वयाः वयात स्‍यात धाःसा व सीगुया दोषी व हे जुइ।

\VS{5}वं तुरहीया सः न्‍यना नं सुचंयात वास्‍ता मयाःगुलिं वयागु हि वयागु हे छेनय् लाइ। वं सुचं मानय् याःगु जूसा बचय् जुइगु खः।

\VS{6}तर शत्रुत वयाच्‍वंगु खनाः नं उम्‍ह पिवाः च्‍वंम्‍हय्‌सिनं सुचं बीत तुरही मपुल धाःसा अले शत्रुत वयाः सुं छम्‍हय्‌सित स्‍यात धाःसा उम्‍ह मनू थःगु हे पापया कारणं सीगु जुइ, तर व मनू सीगुया ल्‍याःचाः जिं पिवाः च्‍वंम्‍हय्‌सिके काये।’


\par }{\PP \VS{7}“अय् सीमानिम्‍ह मनू, जिं छन्‍त इस्राएलया घरानाया पिवाः यानागु दु। उकिं जिं आः धयाच्‍वनागु खँ न्‍यँ, अले इमित जिगुपाखें ख्‍याच्‍वः ब्‍यु!

\VS{8}जिं छम्‍ह मभिंम्‍ह मनूयात ‘हे मभिंम्‍ह मनू, छ धात्‍थें हे सी’ धकाः धायेबलय् तर वयागु ज्‍यान बचय् यायेत छं ख्‍याच्‍वः मबिल, वा वयागु मभिंगु पहःचहःया लागि वयागु विरोधय् सल्‍लाह मबिल धाःसा व मनू पापया कारणं सी, अले वयागु हियागु ल्‍याःचाः जिं छंके काये।

\VS{9}तर छं व मभिंम्‍ह मनूयात ख्‍याच्‍वः बिल अले व थःगु मभिंगु ज्‍यापाखें वा थःगु मभिंगु पहःपाखें लिहां मवल धाःसा व थःगु अधर्मय् हे सी, तर छं धाःसा थःम्‍हं थःत बचय् याइ।”


\par }{\SH पिवाःया बुखँ
\par }
{\PP \VS{10}“अय् सीमानिम्‍ह मनू, इस्राएलया घरानायात धा, ‘छिमिसं थथे धयाच्‍वंगु दु, “जिमिगु पाप व अपराधं जिमित क्‍वत्‍यलातःगु दु। उकिं यानाः जिपिं बमलाना वनाच्‍वंगु दु। जिपिं गथे यानाः म्‍वानाच्‍वनेगु?” ’

\VS{11}उकिं छं इमित थथे धा, ‘गथे जि धात्‍थें म्‍वाःम्‍ह खः, जि, परमप्रभु परमेश्‍वर न्‍ववानागु दु, मभिंपिं मनूत सीगु खनाः जि लय्‌ताय् मखु, तर इमिसं थःगु मभिंगु पहःचहः त्‍वःताः इपिं म्‍वाःगु जितः स्‍वयेमास्‍ति वः। थःगु मभिंगु पहःचहः त्‍वःति! अय् इस्राएलया घराना छिपिं छाय् सीगु?’


\par }{\PP \VS{12}“अथे जुयाः अय् सीमानिम्‍ह मनू, छिमि मनूतय्‌त धा, ‘सुं धर्मीम्‍ह मनुखं आज्ञा पालन मयात धाःसा इमिगु भिंगु ज्‍यां इमित बचय् याये फइ मखु, सुं मनुखं मभिंगु ज्‍या यायेगु त्‍वःतल धाःसा इमित इमिसं न्‍हापा याःगु मभिंगु ज्‍याया सजाँय जुइ मखु। सुं धर्मीम्‍ह मनुखं अपराध यात धाःसा वं याःगु न्‍हापायागु धार्मिकतां वयात बचय् याकेबी मखु।’

\VS{13}जिं उम्‍ह धर्मीम्‍ह मनूयात ‘छ धात्‍थें म्‍वाइ’ धकाः धाइबलय् वं थःगु धार्मिकताय् भलसा तयाः मभिंगु ज्‍या यात धाःसा वयागु छुं नं धार्मिकताया ज्‍यायात लुमंकीगु जुइ मखु। वं याःगु मभिंगु ज्‍याया कारणं हे व सी।

\VS{14}जिं मभिंम्‍ह मनूयात ‘छ धात्‍थें सी’ धकाः धाइबलय् वं थःगु पाप त्‍वःताः न्‍याययागु व खःगु ज्‍या यात धाःसा,

\VS{15}धाये कि, वं त्‍यासा ब्‍यूबलय् कयातःगु बरः लित बिल, थःम्‍हं खुयायंकूगु सामान लित बिल, अले जीवन बीगु नियम मानय् यात व मभिंगु ज्‍या मयात धाःसा व धात्‍थें म्‍वाइ, व सी मखु।

\VS{16}वं याःगु न्‍ह्यागु नं पाप वयागु विरोधय् लुमंकीगु जुइ मखु। वं न्‍याय व खःगु ज्‍या याःगु दु, व धात्‍थें हे म्‍वाइ।


\par }{\PP \VS{17}“अय्‌नं छिमि मनूतय्‌सं थथे धयाच्‍वंगु दु, ‘परमप्रभुया चाला थीक मजू।’ तर इमिगु हे चाला ठीक मजू।

\VS{18}सुं धर्मीम्‍ह मनुखं थःगु धार्मिकता त्‍वःताः मभिंगु ज्‍या यात धाःसा धात्‍थें हे व सी।

\VS{19}सुं मभिंम्‍ह मनुखं थःम्‍हं यानावयाच्‍वंगु मभिंगु ज्‍या त्‍वःताः न्‍याय व खःगु ज्‍या यात धाःसा उकिया कारणं व म्‍वाइ।

\VS{20}तर अय् इस्राएलया घराना, छिमिसं धाइ, ‘परमप्रभुं खःगु ज्‍या यानामदी।’ जिं छम्‍ह छम्‍ह मनूया न्‍याय वयागु पहःचहःकथं याये।”


\par }{\SH यरूशलेम नाश जूगु खबर
\par }
{\PP \VS{21}जिमित ज्‍वनाहःगु झिंनिगूगु दँया झिगूगु लाया न्‍यान्‍हु दुखुन्‍हु\FTNT{*}{{\FR 33:21 }{\FR{३३:२१
}}{\FT{८ जनवरी ५८५ बी.सी.}}} यरूशलेमं बिस्‍युं वःम्‍ह छम्‍ह मनुखं जिथाय् वयाः धाल, “शहर नाश जुल।”\XREF{✡}{{\XO 33:21 }{\XO{३३:२१
}}{\XT{२ राज २५:३-२१; २ इति ३६:१५-२१; यर ३९:२-१०; ५२:४-२७}}}

\VS{22}व मनू थ्‍यंकः वःगु दिंया छन्‍हु न्‍ह्यःयागु सन्‍ध्‍याकाः इलय् परमप्रभुया शक्ति जिके वल। सुथय् व मनू थ्‍यंकः वये न्‍ह्यः वय्‌कलं जिगु म्‍हुतु चाय्‌काबिल। उकिं जिगु म्‍हुतु चाल, उबलय्‌ निसें जि सुम्‍क मच्‍वना।\XREF{✡}{{\XO 33:22 }{\XO{३३:२२
}}{\XT{इज ३:२४-२७; २४:२५-२७}}}


\par }{\PP \VS{23}परमप्रभुया वचन जिथाय् वल,

\VS{24}“अय् सीमानिम्‍ह मनू, नाश जूगु इस्राएल देशय् च्‍वनाच्‍वंपिं मनूतय्‌सं धयाच्‍वंगु दु, ‘अब्राहाम छम्‍ह हे जक मनू जूसां वं इस्राएल देशयात अधिकार यात। तर झीपिं ला यक्‍व दु। धात्‍थें हे झीत थ्‍व देश अधिकार यायेत ब्‍यूगु दु।’

\VS{25}अथे जुयाः इमित धा, ‘परमप्रभु परमेश्‍वरं थथे धयादी – छिमिसं लानापं हि नइगु, छिमिसं मूर्तित पुजा याइगु, छिमिसं मनूत स्‍याइगु, धात्‍थें हे छिमिसं थ्‍व देश छिमिगु खः धकाः मतिइ तयागु ला?

\VS{26}छिमिसं थःगु तरवारय् भलसा तइगु, छिमिसं घच्‍चाइपुगु ज्‍या याइगु, छिपिं सकसिनं छम्‍हय्‌सिनं मेम्‍हय्‌सिया कलाःयात स्‍यंकीगु। धात्‍थें हे छिमिसं थ्‍व देश छिमिगु खः धकाः मतिइ तयागु ला?’


\par }{\PP \VS{27}“इमित धा, ‘परमप्रभु परमेश्‍वरं थथे धयादी – गथे जि धात्‍थें म्‍वाःम्‍ह खः, नाश जूगु शहरय् च्‍वनाच्‍वंपिं मनूत तरवारं सी। ख्‍यलय् दुपिन्‍त जिं गुँपशुतय्‌त नयेत बी। किल्‍लाय् व गुफाय् दुपिं महामारीं सी।

\VS{28}जिं व देशयात तहसनहस व झिजांमिजां यानाबी, अले तधंछुयाः बलयात नाश यानाबी। इस्राएलया पहाडत सुं नं वये वने मफय्‌क झिजांमिजां यानाबी।

\VS{29}जिं इमिसं याःगु घच्‍चाइपुगु ज्‍याया निंतिं देशयात झिजांमिजां व सुनसान यानाबीबलय् इमिसं जि हे परमप्रभु खः धकाः सी।’


\par }{\PP \VS{30}“अय् सीमानिम्‍ह मनू, छंगु बारे देशय् च्‍वंपिं छिमि मनूत छथाय् मुनाः पःखाः व लुखाया कुनय् कुनय् दनाः छम्‍हय्‌सिनं मेम्‍हय्‌सित थथे धाइ, ‘वा, परमप्रभुपाखें वःगु खबर छु खः व न्‍यनेनु।’

\VS{31}इमिसं न्‍ह्याबलें याःथें जिमि मनूत छन्‍थाय् वइ अले छंगु खँ ध्‍यान बियाः न्‍यनेत छंगु न्‍ह्यःने च्‍वनी। तर इमिसं छं धाःथें याइ मखु। इमिगु म्‍हुतुइ मिसाह्यः खँ जक दइ, तर इमिगु नुगलं ध्‍यबा जक माली।

\VS{32}छ इमिगु लागि बांलाःगु सः दुम्‍ह वा बांलाक बाजं थायेसःम्‍ह मनू स्‍वयाः अप्‍वः छुं नं मखु। छं धाःगु खँ ला इमिसं न्‍यनी तर छं धाःथें याइ मखु।


\par }{\PP \VS{33}“छं धाःगु फुक्‍क खँ जुइबलय् इमिसं छम्‍ह अगमवक्ता इमिगु दथुइ वःगु खः धकाः इमिसं सी।”




\par }\Chap{34}{\SH इस्राएलया फैजवाःत
\par }
{\PP \VerseOne{1}परमप्रभुयागु थ्‍व वचन जिथाय् वल,

\VS{2}“अय् सीमानिम्‍ह मनू, इस्राएलया फैजवाःतय्‌गु विरोधय् अगमवाणी यानाः उपिं फैजवाःतय्‌त थथे धा! ‘परमप्रभु परमेश्‍वरं थथे धयादी – धिक्‍कार दु, थःगु जक वास्‍ता याइपिं इस्राएलया फैजवाःतय्‌त। छु! फैजवाःतय्‌सं फैच्‍वलय्‌तय्‌गु जक वास्‍ता यायेमाःगु, मखु ला?

\VS{3}छिमिसं धौ नइगु, ऊनया वसः फीगु, ल्‍ह्वंल्‍ह्वंपिं पशुत स्‍याइगु, बथांयात धाःसा वास्‍ता हे मयाः।

\VS{4}छिमिसं बमलाःपिन्‍त बल्‍लाकूगु मदु, बिरामीतय्‌त लाय्‌कूगु मदु, घाःपाः जूपिन्‍त मलम बुलाः पट्टी तयाब्‍यूगु मदु। छिमिसं लँ द्वंकुपिन्‍त खःगु लँय् हःगु मदु, तनाच्‍वंपिन्‍त माःगु मदु। छिमिसं इमित बल व जबरजस्‍तिं शासन याःगु दु।

\VS{5}अथे जुयाः फैजवाः मदुगुलिं इपिं छ्यालब्‍याल जुल, इपिं फुक्‍क गुँपशुया आहार जुल।\XREF{✡}{{\XO 34:5 }{\XO{३४:५-६
}}{\XT{गन्‍ती २७:१७; १ राज २२:१७; २ इति १८:१६; जक १०:२; मत्ती ९:३६; मर्क ६:३४}}}

\VS{6}जिम्‍ह फैत लँ द्वंकाः पहाड पहाडय् व ततःजाःगु डाँडाय् वन। इपिं पृथ्‍वीया फुक्‍क थासय् छ्यालब्‍याल जुल। सुनानं इमित वास्‍ता मयाः, सुनानं इमित माःमवं।


\par }{\PP \VS{7}“ ‘उकिं हे फैजवाःत, जि, परमप्रभुया वचन न्‍यँ!

\VS{8}जि, परमप्रभु परमेश्‍वर न्‍ववानागु दु, गथे जि धात्‍थें म्‍वाःम्‍ह खः, फैजवाः मदुगुलिं जिगु बथांयात लुतय्‌ याःगु दु, गुँपशुया आहारा जूगु दु। छाय्‌धाःसा जिम्‍ह फैजवाःतय्‌सं जिगु बथांयात माःमवं, फैतय्‌त वास्‍ता मयासें थःगु हे जक वास्‍ता यात।

\VS{9}उकिं, हे फैजवाःत, जि, परमप्रभुयागु वचन न्‍यँ!

\VS{10}जि, परमप्रभु परमेश्‍वर थथे न्‍ववानागु दु – जि फैजवाःतय्‌गु विरोधय् दु। जिं इमिके थःगु बथांया ल्‍याःचाः काये। जिं उपिं फैजवाःतय्‌त बथांयात नकेगु ज्‍यापाखें लिकयाबी, इमिसं हाकनं थथःगु प्‍वाः जाय्‌के खनी मखु। जिं छिमिगु म्‍हुतुं जिगु बथांयात बचय् याये, अले जिम्‍ह फैत इमिगु निंतिं आहारा जुइ मखु।’ ”


\par }{\SH भिंम्‍ह फैजवाः
\par }
{\PP \VS{11}“ ‘परमप्रभु परमेश्‍वरं थथे धयादी – आः जिं थःम्‍हं हे जिम्‍ह फैतय्‌त मालाः इमित स्‍वये।\XREF{✡}{{\XO 34:11 }{\XO{३४:११
}}{\XT{भज २३:१-३}}}

\VS{12}गथे थःगु बथां थुखे उखे छ्यालब्‍याल जुइबलय् फैजवालं फैच्‍वलय्‌तय्‌त माःवनी, अथे हे जिं जिम्‍ह फैतय्‌त माले। सुपाँय् व तसकं खिउँगु दिनय् छ्यालब्‍याल जूगु फुक्‍क थासं जिं इमित बचय् याये।

\VS{13}जिं इमित जाति जातिया थासं लिगना हये, अले देश देशं मुंके। जिं इमित इमिगु थःगु हे देशय् हये, जिं इमित इस्राएलया पहाड पहाडय् उकिया खुसिचा खुसिचाय् व देशयागु फुक्‍क बस्‍तीइ ज्‍वये।

\VS{14}जिं इमित बांलाःगु घाँय्‌ख्‍यलय् ज्‍वये। इस्राएलया ततःजाःगु पहाडत इमिगु ज्‍वयेगु थाय् जुइ। अन इपिं भिंगु ख्‍यलय् ग्‍वार्तुलाच्‍वनी। इस्राएलया पहाड पहाडय् भिंगु ख्‍यलय् इपिं ज्‍वये खनी।

\VS{15}जिं थःम्‍हं हे जिम्‍ह फैत स्‍वये, अले इमित अन थ्‍यने, परमप्रभु परमेश्‍वरं धयादी।

\VS{16}तंपिन्‍त जिं माले, लँ द्वंकुपिन्‍त जिं लुइकाः हये। घाःपाः जूपिन्‍त मलम तयाः पट्टी चिनाबी, बमलाःपिन्‍त बल्‍लाकाबी। तर ल्‍ह्वंपिं व बल्‍लाःपिन्‍त जिं नाश यानाबी। खःकथं बथां स्‍वइम्‍ह फैजवाः जि जुइ।


\par }{\PP \VS{17}“ ‘हे जिगु बथां, छिमित धाःसा परमप्रभु परमेश्‍वरं धयादी – जिं छम्‍ह फै व मेम्‍ह फैया दथुइ, अले मिजंपिं फैतय्‌गु व दुगुतय्‌गु दथुइ न्‍याय याये।

\VS{18}भिंगु ख्‍यलय् ज्‍वये दयाः नं छिमित मगात ला? छु छिमिसं ल्‍यं दुगु घाँय्‌ख्‍यःयात तुतिं न्‍हुइमाः ला? छु सफा लखं छिमित मगात ला? छाय् छिमिसं मेगु लःयात तुतिं ध्‍याचः हे ध्‍याचः यानागु?

\VS{19}छु! जिगु बथानं छिमिसं तुतिं न्‍हूगु घाँय् नयेगु ला, अले छिमिगु तुतिं ध्‍याचः हे ध्‍याचः याःगु लः त्‍वनेगु ला?


\par }{\PP \VS{20}“ ‘उकिं जि परमप्रभु परमेश्‍वरं इमित थथे धाये – स्‍व! जिं थःम्‍हं हे ल्‍ह्वंपिं ल्‍ह्वंपिं व गंसि गंसिपिं फैतय्‌गु दथुइ न्‍याय याये।

\VS{21}छाय्‌धाःसा छिमिसं ला गंसिपिं फैतय्‌त ब्‍वहलं घ्‍वाघ्‍वां, नेकुलिं च्‍वच्‍वं, इमित लिनाच्‍वंगु दु, छ्यालब्‍याल यानाच्‍वंगु दु।

\VS{22}जिं जिगु छ्यालब्‍याल जूगु बथांयात बचय् याये, इमित हाकनं गुबलें लुतय्‌ याइ मखु। जिं छम्‍ह फै व मेम्‍ह फैया दथुइ न्‍याय याये।\XREF{✡}{{\XO 34:22 }{\XO{३४:२२
}}{\XT{इज ३:२४-२७; २४:२५-२७}}}

\VS{23}जिं इमि छम्‍ह हे जक फैजवाः जुइत जिम्‍ह दास दाऊदयात ल्‍यये। वं इमित स्‍वइ, व इमि फैजवाः जुइ।\XREF{✡}{{\XO 34:23 }{\XO{३४:२३
}}{\XT{प्रका ७:१७}}}

\VS{24}जि, परमप्रभु छिमि परमेश्‍वर जुइ, जिम्‍ह दास दाऊद इमिगु दथुइ शासक जुइ। जि परमप्रभुं थ्‍व धयागु खः।’ ”\XREF{✡}{{\XO 34:24 }{\XO{३४:२४
}}{\XT{इज ३७:२४}}}


\par }{\SH परमप्रभुया शान्‍ति व सुरक्षाया बाचा
\par }
{\PP \VS{25}“ ‘जिं इपिंलिसें शान्‍ति व सुरक्षाया बाचा ची, अले इपिं ढुक्‍क जुयाः मरुभूमिइ च्‍वनेदयेमा व गुँइ द्येने दयेमा धकाः गुँपशुतय्‌त देशं पितिना छ्वयाबी।

\VS{26}जिं इमित व जिगु डाँडाया प्‍यखेरं च्‍वंगु थाय्‌यात आशिष दय्‌काबी। जिं खःगु इलय् इमिगु निंतिं वा वय्‌काबी। जिं आकाशं वइगु वायात आशिष यानाबी।

\VS{27}ख्‍यलय् दुगु सिमातय्‌सं फलफुल बी, जमिनं थःगु बाली बी, मनूत देशय् सुरक्षित जुइ। इमिगु जुवाया सिँ त्‍वधुलाः इमित दास दय्‌कूपिंपाखें त्‍वःतकीबलय् जि हे परमप्रभु खः धकाः इमिसं सी।

\VS{28}इमित जाति जातितय्‌सं हाकनं लुटपाट याइ मखु, न गुँपशुतय्‌सं इमित नइ, इपिं याउँक च्‍वनी, अले इमित सुनानं ख्‍याइ मखु।

\VS{29}जिं इमित अन्‍नया निंतिं नां जाइगु देश बी। उगु देशय् इपिं हाकनं गुबलें नये मखना सी मखु। इमित हाकनं जाति जातितय्‌सं हेस्‍याइ मखु।

\VS{30}अबलय् जि परमप्रभु इमि परमेश्‍वर इपिंनापं दु व अले इस्राएलया मनूत जिमि प्रजा खः धकाः इमिसं सी, जि, परमप्रभु परमेश्‍वर न्‍ववानागु दु।


\par }{\PP \VS{31}“ ‘छिपिं जिम्‍ह फैत खः, जिगु ख्‍यःयापिं फैत, जिम्‍ह हे मनूत खः, जि छिमि परमेश्‍वर खः, परमप्रभु परमेश्‍वरं धयादी।’ ”




\par }\Chap{35}{\SH एदोमया बारे अगमवाणी
\par }
{\PP \VerseOne{1}परमप्रभुयागु थ्‍व वचन जिथाय् वल,\XREF{✡}{{\XO 35:1 }{\XO{३५:१-१५
}}{\XT{यशै ३४:५-१७; ६३:१-६; यर ४९:७-२२; इज २५:१२-१४; आमो १:११-१२; ओब १-२१; मला १:२-५}}}

\VS{2}“अय् सीमानिम्‍ह मनू, सेइर पर्वतपाखे थःगु ख्‍वाः स्‍वय्‌काः वयागु विरोधय् अगमवाणी ल्‍हा,

\VS{3}अले वयात थथे धा, ‘परमप्रभु परमेश्‍वरं थथे धयादी – हे सेइर पर्वत, जि छंगु विरोधय् दु। जिं थःगु ल्‍हाः छंगु विरोधय् ल्‍ह्वनाः छन्‍त झिजांमिजां दंगु व तहसनहस जूगु थाय् यानाबी।

\VS{4}जिं छंगु फुक्‍क शहरयात तहसनहस यानाबी, छ मरुभूमि जुइ। अबलय् छं जि हे परमप्रभु खः धकाः सी।


\par }{\PP \VS{5}“ ‘छं पुलांगु ईयागु ईखयात नुगलय् तया तल। अले इस्राएलीतय्‌त इमिगु विपत्तिया इलय्, इमिगु लिपांगु सजाँयया ई थ्‍यंबलय् छं इमित लडाइँलय् बुके बिल।

\VS{6}उकिं परमप्रभु परमेश्‍वरं धयादी, गथे जि धात्‍थें म्‍वाःम्‍ह खः, जिं छन्‍त हि बाः वःगुया अधीनय् तयाबी, वं छन्‍त लित्तुली। छं हियात घृणा मयाः, अथे जुयाः छन्‍त हिं लित्तुली।

\VS{7}सेइरया पर्वततय्‌त जिं सुनसान व तहसनहस यानाबी, अनं जुयाः वये वने याइपिन्‍त जिं स्‍यानाबी।

\VS{8}जिं छंगु पहाडत स्‍याःपिं मनूतय्‌गु सीम्‍हं जाय्‌काबी। तरवारं स्‍याःपिं छंगु डाँडा डाँडाय् व छंगु ब्‍यासिइ ब्‍यासिइ खुसिचा खुसिचाय् कुतुं वनी।

\VS{9}जिं छन्‍त न्‍ह्याबलेंया निंतिं झिजांमिजां दंगुथाय् यानाबी। छंगु शहरय् हाकनं सुं नं मनूत च्‍वनी मखु। अबलय् छं जि हे परमप्रभु खः धकाः सी।


\par }{\PP \VS{10}“ ‘जि परमप्रभु अन दुगु जूसां छं थथे धाःगु दु, “उपिं निगू जाति यहूदा व इस्राएल अले इमिगु देश झीगु जुइ। झीसं इमित अधिकार याये।”

\VS{11}उकिं परमप्रभु परमेश्‍वरं धयादी, गथे जि धात्‍थें म्‍वाःम्‍ह खः, डाहाया तं क्‍यनाः छं इमित घृणा यानाः छु याःगु खः, जिं नं छन्‍त अथे हे याये। जिं छंगु न्‍याय यायेबलय् जिं थःत इमिगु दथुइ म्‍हसीके।

\VS{12}अबलय् इस्राएलया पर्वतया बारे हेपय् यानाः छं धाःगु फुक्‍क खँ जि परमप्रभुं न्‍यंगु दु धकाः छं सी। छं धाल, “इस्राएलया पहाडत उजाड जूगु दु, उपिं नयेत जिमित ब्‍यूगु दु।”

\VS{13}छं जिगु विरोधय् घमण्‍डयात अले छं जिगु विरोधय् छु न्‍ववात, जिं व न्‍यनागु दु।

\VS{14}परमप्रभु परमेश्‍वरं थथे धयादी – सारा पृथ्‍वी लय्‌तायाच्‍वंबलय् जिं छन्‍त झिजांमिजां दंगुथाय् यानाबी।

\VS{15}इस्राएलया घरानाया सर्बय उजाड जूबलय् छ लय्‌ताल, उकिं जिं नं छन्‍त अथे हे याये। हे सेइर पर्वत, हे एदोमया फुक्‍क लागा, छ उजाड जुइ। अले छिमिसं जि हे परमप्रभु खः धकाः सी।’ ”




\par }\Chap{36}{\SH इस्राएल देशयात हाकनं दय्‌कूगु
\par }
{\PP \VerseOne{1}“अय् सीमानिम्‍ह मनू, इस्राएलया पहाडतय्‌त अगमवाणी ल्‍हानाः धा, ‘हे इस्राएलया पहाडत, परमप्रभुया वचन न्‍यँ।

\VS{2}परमप्रभु परमेश्‍वरं थथे धयादी – शत्रुं ला छिमिगु बारे धाःगु दु, “आहा! आः ला उपिं पुलांगु पहाडत झीगु जुल।” ’

\VS{3}उकिं अगमवाणी यानाः इमित धा, ‘परमप्रभु परमेश्‍वरं थथे धयादी – इमिसं छिमित फुक्‍क थासं हमला यात अले लित्तुलित। अथे जुयाः छिपिं मेगु ल्‍यं दुगु जातितय्‌गु अधीनय् लात, अले छिमि प्‍यखेरं च्‍वंपिं मनूतय्‌सं छिमित हेस्‍यात अले छिमित क्‍वह्यंकल।

\VS{4}उकिं हे इस्राएलया पहाडत, परमप्रभु परमेश्‍वरया वचन न्‍यँ– छिमिगु प्‍यखेरं च्‍वंपिं जातितय्‌सं लुतय्‌ याःगु व क्‍वह्यंकूगु पर्वतत व डाँडात, खुसिचा व ब्‍यासित, दुनाच्‍वंगु छेँत व झिजांमिजां दंगु शहरतय्‌त परमप्रभु परमेश्‍वरं थथे धयादी –

\VS{5}जि, परमप्रभु परमेश्‍वर न्‍ववानागु दु – जिगु डाहाया तंम्‍वय् जिं मेगु ल्‍यनाच्‍वंगु जातित व एदोमया विरोधय् बांलाक न्‍ववानागु दु, छाय्‌धाःसा थःगु नुगलय् इस्राएलया निंतिं लय्‌ताः व घृणा तयाः इमिसं जिगु देशयात उकिया घाँय्‌ख्‍यः लुतय्‌ याये फयेमा धकाः थःगु अधिकारय् काल।’


\par }{\PP \VS{6}“उकिं इस्राएल देशया बारे अगमवाणी यानाः उकिया पहाडत व डाँडात, खुसिचात व ब्‍यासितय्‌त धा, ‘जि, परमप्रभु परमेश्‍वर न्‍ववानागु दु – छिमित जाति जातितय्‌सं क्‍वह्यंकूगु दु, अथे जुयाः जिं डाहाया तम्‍वय् न्‍ववानागु दु।

\VS{7}उकिं परमप्रभु परमेश्‍वरं थथे धयादी – छिमि प्‍यखेरं च्‍वंगु जातितय्‌सं नं बदनामी सह याये माली। जिगु ल्‍हाः ल्‍ह्वनाः जिं थथे धकाः पाफये।


\par }{\PP \VS{8}“ ‘तर हे इस्राएलया पहाडत, छिमिसं थःगु कचात बुइकी, जिगु प्रजा इस्राएलया लागि फल सय्‌की, छाय्‌धाःसा इपिं याकनं हे छेँ लिहां वइ।

\VS{9}जितः छिमिगु धन्‍दा जूगु दु। जिं छिमित दया याये। जिं छिमिगु बुँ पालाः पुसा ह्वले।

\VS{10}जिं अन च्‍वंपिं मनूतय्‌गु ल्‍याः, फुक्‍क इस्राएलया घरानाया ल्‍याः अप्‍वय्‌काबी। अले नाश जूगु शहरत हाकनं दय्‌की। अले अन मनूत च्‍वनी।

\VS{11}जिं छिमि मनूतय्‌गु व पशुतय्‌गु ल्‍याः अप्‍वय्‌काबी। इमिगु ल्‍याः न्‍हापा स्‍वयाः यक्‍व दइ। यक्‍व काय्‌म्‍ह्याय्‌पिं बुइकी। हे इस्राएलया पहाडत, न्‍हापा थें छिमिके जिं मनूत तये, न्‍हापा स्‍वयाः अप्‍वः जिं छिमित च्‍वन्‍ह्याके। अले छिमिसं जि हे परमप्रभु खः धकाः सी।

\VS{12}जिं जिम्‍ह प्रजा इस्राएलयात छन्‍थाय् हाकनं तये। इमिसं छन्‍त अधिकार याइ अले छ इमिगु सर्बय जुइ। छं गुबलें इमि काय् म्‍ह्याय्‌पिन्‍त लाकायंकी मखु।


\par }{\PP \VS{13}“ ‘परमप्रभु परमेश्‍वरं थथे धयादी – मनूतय्‌सं छ इस्राएलया पहाडया बारे थथे धयाच्‍वंगु दु, “छ मनूत नइम्‍ह खः। छं थःगु जातियात सन्‍तान मदय्‌काः च्‍वनेमाःपिं याःगु दु।”

\VS{14}उकिं छं आवंलि हाकनं गुबलें मनूतय्‌त नइ मखुत, न थः मनूतय्‌त सन्‍तान मदुपिं याइ, परमप्रभु परमेश्‍वरं धयादी।

\VS{15}छं हाकनं गुबलें जाति जातितय्‌गु हेला न्‍यनेमाली मखु, न छं गुबलें मनूतय्‌गु हेला फयेमाली, अथवा न छंगु कारणं छिमि मनूत गुबलें लुफिं हाइ। परमप्रभु परमेश्‍वरं धयादी।’ ”


\par }{\SH इस्राएलया न्‍हूगु जीवन
\par }
{\PP \VS{16}हाकनं परमप्रभुया थ्‍व वचन जिथाय् वल,

\VS{17}“अय् सीमानिम्‍ह मनू, इस्राएलया मनूत थःगु देशय् च्‍वनाच्‍वंबलय् इमिसं थःगु पहःचहः व ज्‍यां उकियात अशुद्ध याःगु खः। इमिगु पहःचहः नं जिगु मिखाय् छम्‍ह मिसा थी मज्‍यूबलय्‌या अशुद्धता थें खः।

\VS{18}इमिसं देशय् हि बाः वय्‌कूगु व थःगु मूर्तितपाखें उकियात अशुद्ध याःगुलिं जिं थःगु तं इमिके प्‍वंका।

\VS{19}जिं इमित जाति जातितय्‌गु दथुइ छ्यालब्‍याल यानाबिया, इपिं देश देशय् उखेलाः थुखेलाः जुल। इमिगु पहःचहः व ज्‍याकथं जिं इमित न्‍याय याना।

\VS{20}इपिं उपिं जातितय्‌गु दथुइ वंबलय् इमिसं जिगु पवित्र नांयात अपवित्र यात, छाय्‌धाःसा मनूतय्‌सं इमिगु बारे थथे धयाहल, ‘थुपिं परमप्रभुया मनूत खः, अथे जूसा नं थुमिसं वय्‌कःया देश त्‍वःते माल।’

\VS{21}जिं जिगु पवित्र नांया लागि धन्‍दा कयागु खः, गुकियात इपिं वंगु जाति जातितय्‌गु दथुइ इस्राएलया घरानां अपवित्र याःगु खः।


\par }{\PP \VS{22}“उकिं इस्राएलया घरानायात धा, परमप्रभु परमेश्‍वरं थथे धयादी – हे इस्राएलया घराना, छिमिगु लागि जिं थथे याये त्‍यनागु मखु, तर छिमिसं छिपिं वंगु जाति जातितय्‌गु दथुइ अशुद्ध याःगु जिगु नांयात रक्षा यायेत जिं थथे याये।

\VS{23}जिं जिगु नां गुलि पवित्र खः धकाः क्‍यने। छिमिसं मेगु जातितय्‌गु दथुइ बदनाम याःगु जिगु नां। जिं थःत छिपिंपाखें इमिगु न्‍ह्यःने पवित्र क्‍यनेबलय् जाति जातितय्‌सं जि हे परमप्रभु खः धकाः सी, परमप्रभु परमेश्‍वरं धयादी।


\par }{\PP \VS{24}“ ‘जिं जाति जातितपाखें छिमित पित हये। फुक्‍क देशं छिमित मुंके, अले छिमित छिमिगु थःगु हे देशय् लित हये।

\VS{25}जिं छिमिके शुद्ध लः छ्वाके, अले छिपिं शुद्ध जुइ। छिमिगु फुक्‍क अशुद्धतापाखें अले छिमिगु फुक्‍क मूर्तितपाखें जिं छिमित शुद्ध यानाबी।

\VS{26}जिं छिमित छगू न्‍हूगु नुगः बी, अले छिमिगु दुने जिं न्‍हूगु आत्‍मा तयाबी। छिमिगु म्‍हं ल्‍वहंया नुगः लिकयाः जिं छिमित लायागु नुगः बी।\XREF{✡}{{\XO 36:26 }{\XO{३६:२६-२८
}}{\XT{इज ११:१९-२०}}}

\VS{27}अले जिगु आज्ञा पालन याकेत व जिगु नियमत बांलाक मानय् याकेत, जिं जिगु आत्‍मा छिमिके तयाबी

\VS{28}जिं छिमि पुर्खातय्‌त बियागु देशय् छिपिं च्‍वनी। छिपिं जिगु प्रजा जुइ अले जि छिमि परमेश्‍वर जुइ।

\VS{29}छिमित अशुद्ध याइगु फुक्‍क खँपाखें जिं छिमित बचय् याये। जिं आज्ञा बी, अले अन्‍न माक्‍व दइ, जिं छिमिथाय् हाकनं गुबलें अनिकाल छ्वयाहये मखु।

\VS{30}जिं सिमातय्‌गु फलयात व बुँयागु अन्‍नयात यक्‍व दय्‌काबी, थुलि तक कि अनिकालं यानाः जातितय्‌गु दथुइ छिपिं गुबलें मछालेमाली मखु।

\VS{31}अबलय् छिमिसं थःगु मभिंगु चाला व मभिंगु ज्‍यायात लुमंकी, थःगु पाप व घच्‍चाइपुगु चलनया कारणं छिमिसं थःपिन्‍त हे घृणा याइ।\XREF{✡}{{\XO 36:31 }{\XO{३६:३१
}}{\XT{इज २०:४३}}}

\VS{32}छिमिगु लागि जिं थ्‍व फुक्‍क ज्‍या यानाच्‍वंगु मखु धकाः छिमिसं थूगु जितः यः, परमप्रभु परमेश्‍वरं धयादी। हे इस्राएलया घराना, छिमिगु पहःचहःया कारणं छिपिं लज्‍या चा अले ख्‍वाः ह्याउँकी।


\par }{\PP \VS{33}“ ‘परमप्रभु परमेश्‍वरं थथे धयादी – जिं छिमित छिमिगु फुक्‍क पापपाखें शुद्ध यानागु दिं जिं छिमिगु शहरय् हाकनं मनूतय्‌त च्‍वनेबी, तहसनहस जूगु थाय्‌त हाकनं दय्‌के।

\VS{34}वये वने याइपिनिगु मिखाय् उजाड हे जुयाच्‍वनेगु पलेसा उजाड जूगु बुँ हाकनं अन्‍न सय्‌केत पालीगु जुइ।

\VS{35}मनूतय्‌सं धाइ, “थ्‍व झिजांमिजां दंगु बुँ आः अदनया क्‍यब थें जुल। उपिं उजाड, नाश व ध्‍वस्‍त जूगु शहरत आः किल्‍लात व मनूतय्‌सं जाःगु दु।”

\VS{36}अबलय् छिमि प्‍यखेरं च्‍वंगु जातितय्‌सं नाश जूगु शहरतय्‌त जि परमप्रभुं हाकनं दय्‌काब्‍यूगु दु अले उजाड जूगु जमिनयात हाकनं बांलाक सइगु जमिनय् हिलाब्‍यूगु दु धकाः सी। थ्‍व जि परमप्रभुं धयागु खः, थ्‍व जिं या हे याये।’


\par }{\PP \VS{37}“परमप्रभु परमेश्‍वरं थथे धयादी – इस्राएलया घरानाया बिन्‍ति जिं स्‍वीकार याये, अले इमिगु निंतिं जिं थ्‍व ज्‍या यानाबी। जिं इमि मनूतय्‌त फैत थें अल्‍याख यानाबी।

\VS{38}जिं इमित यरूशलेमय् क्‍वःछिनातःगु नखःचखःबलय् बां बीपिं फैतय्‌गु बथां ति हे अल्‍याख दय्‌काबी। थुकथं तहसनहस जूगु शहरत हाकनं मनूतय्‌सं जाइ। अबलय् इमिसं जि हे परमप्रभु खः धकाः सी।”




\par }\Chap{37}{\SH गंगु क्‍वँय्‌या ब्‍यासि
\par }
{\PP \VerseOne{1}परमप्रभुया शक्ति जिके वल, अले वय्‌कलं जितः परमप्रभुया आत्‍मापाखें पित हयाः क्‍वँय् हे क्‍वँय् दुगु मैदानया दथुइ तयादिल।

\VS{2}वय्‌कलं जितः मैदानया प्‍यखें यंकादिल। जिं ख्‍यःया बँय् यक्‍व क्‍वँय्‌त खना, उपिं क्‍वँय्‌त तसकं गंगु दु।

\VS{3}वय्‌कलं जितः न्‍यनादिल, “अय् सीमानिम्‍ह मनू, थुपिं क्‍वँय्‌त हाकनं म्‍वाये फइ ला?”

\par }{\PP जिं लिसः बिया, “हे परमप्रभु परमेश्‍वर, थ्‍व ला छिं हे जक स्‍यू।”


\par }{\PP \VS{4}वय्‌कलं जितः हाकनं धयादिल, “थुपिं क्‍वँय्‌तय्‌त अगमवाणी यानाः धा, ‘हे गंगु क्‍वँय्, परमप्रभुयागु वचन न्‍यँ!

\VS{5}थुपिं क्‍वँय्‌तय्‌त परमप्रभु परमेश्‍वरं थथे धयादी – जिं छिमिके सासः\FTNT{*}{{\FR 37:5 }{\FR{३७:५}}{\FQ{सासः
}}{\FT{हिब्रू भाषाय् थुकिया अर्थ फय् वा आत्‍मा जुइफु।}}} थनाबी, छिपिं हाकनं म्‍वाइ।

\VS{6}जिं छिमिके नसा व ला तयाबी, अले छेंगुलिं त्‍वपुयाबी, छिमिके सासः तयाबी, अले छिपिं म्‍वाइ। अले छिमिसं जि हे परमप्रभु खः धकाः सी।’ ”


\par }{\PP \VS{7}उकिं वय्‌कलं आज्ञा बियादीगु थें जिं अगमवाणी याना। जिं अगमवाणी यानाच्‍वनाबलय् हे अन घ्‍वार्र सः वल। उपिं क्‍वँय्‌त थःथवय् प्‍यपुन।

\VS{8}जिं स्‍वयाच्‍वनाबलय् हे उपिं क्‍वँचय् नसा व ला खनेदत, अले उपिं क्‍वँय्‌तय्‌त छेंगुलिं त्‍वःपुल, तर इमिके सासः मदु।


\par }{\PP \VS{9}अले वय्‌कलं जितः धयादिल, “फय्‌यात\FTNT{†}{{\FR 37:9 }{\FR{३७:९}}{\FQ{फय्
}}{\FT{फय्‌या बारे स्‍वयादिसँ,
}}{\XT{इज ३७:५}}} अगमवाणी या, अय् सीमानिम्‍ह मनू, अगमवाणी यानाः थथे धा, ‘परमप्रभु परमेश्‍वरं थथे धयादी – अय् फय्, प्‍यखेरं वयाः थुपिं स्‍याःपिन्‍त सासः थनाब्‍यु, इपिं म्‍वायेमा।’ ”

\VS{10}उकिं वय्‌कलं जितः आज्ञा बियादीगु थें जिं अगमवाणी याना, अले सासः उपिं म्‍हय् दुहां वन, इपिं म्‍वात अले इपिं थथःगु तुतिइ दन, इपिं छगू तःधंगु सेना जुल।\XREF{✡}{{\XO 37:10 }{\XO{३७:१०
}}{\XT{प्रका ११:११}}}


\par }{\PP \VS{11}अले वय्‌कलं जितः धयादिल, “अय् सीमानिम्‍ह मनू, थुपिं क्‍वँय्‌त इस्राएलया फुक्‍क घराना खः। इमिसं धाइगु, ‘झीगु क्‍वँय्‌त गनावने धुंकल, अले झीगु आशा मदये धुंकल, झीपिं नाश जूगु दु।’

\VS{12}उकिं अगमवाणी यानाः इमित धा, ‘दकलय् तःधंम्‍ह परमप्रभु परमेश्‍वरं थथे धयादी – हे जिमि मनूत, जिं छिमिगु चिहानत चाय्‌काः छिमित अनं लिकायेत्‍यनागु दु। जिं छिमित इस्राएल देशय् लित हये।

\VS{13}अय् जिमि प्रजा, जिं छिमिगु चिहानत चाय्‌काः छिमित लिकाय्‌बलय् छिमिसं जि हे परमप्रभु खः धकाः सी।

\VS{14}जिं थःगु आत्‍मा\FTNT{‡}{{\FR 37:14 }{\FR{३७:१४}}{\FQA{आत्‍मा
}}{\FT{आत्‍माया बारे स्‍वयादिसँ,
}}{\XT{इज ३७:५}}} छिमिके तयाबी, अले छिपिं म्‍वाइ। जिं छिमित छिमिगु थःगु हे देशय् तये। अले जि परमप्रभुं हे थथे धाःगु दु व पूरा नं याःगु दु धकाः छिमिसं सी, परमप्रभु परमेश्‍वरं धयादी।’ ”


\par }{\SH इस्राएल व यहूदा हाकनं मिलय् जूगु
\par }
{\PP \VS{15}परमप्रभुयागु थ्‍व वचन जिथाय् वल,

\VS{16}“अय् सीमानिम्‍ह मनू, सिँयागु छपु कथि कयाः उकी ‘यहूदायागु व वलिसें मिलय् जूपिं इस्राएलीतय्‌गु धकाः च्‍व।’ अले मेगु सिँयागु कथि कयाः उकी ‘योसेफयागु अर्थात एफ्राइम व वलिसें मिलय् जूपिं इस्राएलीतय्‌गु कथि’ धकाः च्‍व।

\VS{17}अले उपिं निपुयात छपु हे यानाः स्‍वानाब्‍यु। उपिं छंगु ल्‍हातय् छपु हे कथि जुइ।


\par }{\PP \VS{18}“छिमि मनूतय्‌सं उकिया अर्थ छु खः धकाः छन्‍त न्‍यनीबलय्

\VS{19}छं इमित थथे धा, ‘परमप्रभु परमेश्‍वरं थथे धयादी – जिं योसेफ वलिसें मिलय् जूपिं इस्राएलीतय्‌गु कथि काये, गुगु एफ्राइमया ल्‍हातय् दु। व कयाः उकी यहूदाया कथि स्‍वानाबी। थुकथं जिं इमितनापं तयाः छपु हे यानाबी। उपिं जिगु ल्‍हातय् छपु हे जुइ।’


\par }{\PP \VS{20}“इमिगु हे मिखाया न्‍ह्यःने छं च्‍वःगु उपिं कथि ज्‍वनाच्‍वँ।

\VS{21}अले इमित धा, ‘परमप्रभु परमेश्‍वरं थथे धयादी – जिं इस्राएलीतय्‌त इपिं वनाः च्‍वनाच्‍वंगु जातितपाखें लिकाये। जिं इमित प्‍यखेंपाखें मुंके, अले इमित थःगु हे देशय् हये।

\VS{22}जिं इमित थःगु हे देशय् इस्राएलया पहाड पहाडय् छगू हे जाति दय्‌के। इपिं सकसिगु लागि छम्‍ह हे जुजु जुइ। इपिं हाकनं गुबलें निगू अलग अलग जाति अथवा निगू अलग अलग राज्‍य जुइ मखु।

\VS{23}इमिसं थःम्‍हं थःत हाकनं गुबलें थःगु घच्‍चाइपुगु मूर्तित वा झ्‍वातात अथवा मेगु छुं नं अपराधपाखें अशुद्ध याइ मखु। छाय्‌धाःसा जिं इमिगु पापी पहःचहःपाखें इमित बचय् याये, इमित शुद्ध याये। इपिं जिगु प्रजा जुइ, जि इमि परमेश्‍वर जुये।


\par }{\PP \VS{24}“ ‘जिम्‍ह दास दाऊद इमि जुजु जुइ, इमि छम्‍ह हे फैजवाः जुइ। इमिसं जिगु नियम पालन याइ, अले जिगु विधित पालन यानाः वकथं जुइ।\XREF{✡}{{\XO 37:24 }{\XO{३७:२४
}}{\XT{इज ३४:२४}}}

\VS{25}जिं जिम्‍ह दास याकूबयात बियागु देशय् इपिं च्‍वनी, अन इमि पुर्खात च्‍वनाच्‍वंगु खः। इपिं व इमि सन्‍तानत न्‍ह्याबलें अन च्‍वनी। जिम्‍ह दास दाऊद न्‍ह्याबलेंया निंतिं इमि शासक जुइ।

\VS{26}जिं इपिंलिसें शान्‍ति व सुरक्षाया बाचा ची, व न्‍ह्याबलेंया लागि जुइ। जिं इमित थापं याये, जिं इमिगु ल्‍याः अप्‍वय्‌काबी। इमिगु दथुइ जिं थःगु पवित्रथाय् न्‍ह्याबलेंया लागिं तये।

\VS{27}जि च्‍वनेगु थाय् नं इमिगु हे दथुइ दइ। जि इमि परमेश्‍वर जुये, इपिं जिम्‍ह प्रजा जुइ।\XREF{✡}{{\XO 37:27 }{\XO{३७:२७
}}{\XT{लेवी २६:१२; यर ३२:३८; २ कोर ६:१६; प्रका २१:३}}}

\VS{28}जिगु पवित्रथाय् न्‍ह्याबलेंया लागि इमिगु दथुइ दयाच्‍वनीबलय् जाति जातितय्‌सं इस्राएलयात पवित्र याइम्‍ह जि हे परमप्रभु खः धकाः सी।’ ”




\par }\Chap{38}{\SH गोगया विरोधय् अगमवाणी
\par }
{\PP \VerseOne{1}परमप्रभुयागु थ्‍व वचन जिथाय् वल,

\VS{2}“अय् सीमानिम्‍ह मनू, मागोग देशया गोग, मेशेक व तूबलयाम्‍ह मू शासकपाखे थःगु ख्‍वाः स्‍वय्‌काः वयागु विरोधय् अगमवाणी या।\XREF{✡}{{\XO 38:2 }{\XO{३८:२
}}{\XT{प्रका २०:८}}}

\VS{3}अले वयात थथे धा, ‘परमप्रभु परमेश्‍वरं थथे धयादी – हे गोग, मेशेक व तूबलयाम्‍ह मू शासक, जि छंगु विरोधय् दु।

\VS{4}जिं छन्‍त फनक्‍क चाःहिकाः साला हये। छंगु म्‍हुतुइ जिं बल्‍छी तयाबी। जिं छन्‍त व छिमि फुक्‍क सेनायात अर्थात छिमि सलत व सलगइपिं, लडाइँया हतियार, तःधंगु चिधंगु ढाल व तरवार घानातःपिं छगू तःधंगु सेनायात जिं पित हये।

\VS{5}इपिंनापं फारस, कूश व पूतयापिं मनूत दइ। उपिं सकसिनं ढाल ज्‍वनातःगु दइ अले नँयागु तपुलि पुयातःगु दइ।

\VS{6}गोमेर नं थः फुक्‍क सेनानापं व उत्तरया तापाःगु देश बेथ तोगर्मा थः फुक्‍क सेनानापं वइ। छनापं यक्‍व देशयापिं मनूत दइ।


\par }{\PP \VS{7}“ ‘तयार जु! छ व छनापं मिलय् जुइत मूंपिं फुक्‍क सेनायात तयार या अले छ इमि नायः जु।

\VS{8}तःन्‍हु लिपा लडाइँया लागि छिमित सःती। लिपाया दँय् लडाइँपाखें नाश जुयाः हाकनं दय्‌कूगु देशयात छिमिसं हमला याइ, गुगु देशयापिं मनूत यक्‍व जातितपाखें ताःई तक उजाड जुयाच्‍वंगु इस्राएलया पहाड पहाडय् मुंगु खः। इमित जाति जातितपाखें हःगु खः, आः इपिं फुक्‍क याउँक च्‍वनाच्‍वंगु दु।

\VS{9}छ ला फय् थें हथासं न्‍ह्यांवनी, छ व छंगु फुक्‍क सेना, अले छनापं दुपिं यक्‍व जाति जातित सुपाँय् थें च्‍वय् थाहां वनी। छ देशयात त्‍वपुइगु सुपाँय् थें जुइ।


\par }{\PP \VS{10}“ ‘परमप्रभु परमेश्‍वरं थथे धयादी – उखुन्‍हु छुं बिचाःत छंगु नुगलय् वइ, अले छं छगू मभिंगु ग्‍वसाः ग्‍वइ।

\VS{11}छं थथे धाइ, “पःखाः मदुगु गांत दुगु देशयात जिं हमला याये। पःखाःत, मू ध्‍वाखा व गजबार मदय्‌क शहरय् याउँक च्‍वनाच्‍वंपिं व शंका मयाइपिं जातियात जिं हमला याये।

\VS{12}उपिं ध्‍वस्‍त जूगु थासय् आः हाकनं जाति जातितपाखें मूंपिं मनूत, सा द्वहं व मेगु सम्‍पत्ति तयाः देशया मू थासय् हे छेँ दय्‌काः च्‍वनाच्‍वंगु दु। उपिं बस्‍तीत व मनूतय्‌त लुतय्‌ यानाः जिं भज्‍यंक नाश यानाबी।”

\VS{13}शेबा व ददानयापिं मनूत, तर्शीशयापिं व्‍यापारीत व लिक्‍क लिक्‍क च्‍वंगु गांयापिं मनूतय्‌सं वयाः छन्‍त धाइ, “छु! छ लुतय्‌ यायेत वयागु ला? छु! धन-सम्‍पत्ति लाकाकायेत, लुँ वहः यंकेत, सा द्वहं व मालसामान यंकेत, थिकय् थिकय्‌गु लुटया सामान मुंकेत छं सेनायात मुंकागु खः ला?” ’


\par }{\PP \VS{14}“उकिं अय् सीमानिम्‍ह मनू, अगमवाणी ल्‍हानाः गोगयात धा, ‘परमप्रभु परमेश्‍वरं थथे धयादी – गुगु इलय् जिगु प्रजा याउँक च्‍वनाच्‍वनी उगु इलय् छं थ्‍व खँ मसी ला?

\VS{15}छ उत्तर पाखेया तातापाःगु छिमिगु थासं वइ। छ व छनापं सल गयाः यक्‍व जातियापिं मनूत वइ, अर्थात छगू तःधंगु सेना व छगू बल्‍लाःगु सेना।

\VS{16}गथे सुपाँचं जमिनयात त्‍वपुइ, अथे हे छं जिगु जाति इस्राएलया देशय् हमला याइ। उकिं हे गोग, लिपा वइगु इलय् जिं थःत छपाखें इमिगु मिखाया न्‍ह्यःने पवित्र क्‍यनीबलय् जातितय्‌सं जितः सीमा धकाः जिं छन्‍त जिगु देशया विरोधय् हये।


\par }{\PP \VS{17}“ ‘परमप्रभु परमेश्‍वरं थथे धयादी – पुलांगु इलय् जिं थः दासत, इस्राएलया अगमवक्तातपाखें धयाःम्‍ह मनू छ हे, मखु ला? उबलय् जिं छन्‍त इमिगु विरोधय् हइ धकाः यक्‍व दँ इमिसं अगमवाणी यात।

\VS{18}उखुन्‍हु थथे जुइ– गोगं इस्राएल देशयात हमला याइबलय् जि तसकं तंचाये, जि, परमप्रभु परमेश्‍वर न्‍ववानागु दु।

\VS{19}धात्‍थें इस्राएल देशय् उबलय् तसकं भ्‍वखाय् ब्‍वइ धकाः जिं थःगु च्‍याःगु डाहाया तंम्‍वय् घोषणा याये।

\VS{20}समुद्रयापिं न्‍यात, आकाशयापिं झंगःत, मैदानयापिं पशुत, जमिनय् थुखे उखे जुइपिं फुक्‍क प्राणी अले पृथ्‍वीइ दुपिं फुक्‍कं मनूत जिगु न्‍ह्यःने थुरथुर खाइ। पहाडत फातापुली, भीरत कुचा कुचा जुइ, फुक्‍क पःखाः दुनी।

\VS{21}जिं थःगु फुक्‍क पर्वतय् गोगया विरोधय् छपु तरवार छ्वये, जि, परमप्रभु परमेश्‍वर न्‍ववानागु दु। फुक्‍क मनूतय्‌गु तरवार थःथः दाजुकिजाया विरोधय् चले जुइ।

\VS{22}जिं महामारी व हिबाःपाखें वयागु न्‍याय याये। जिं वयाके, वयागु सेनायाके व वलिसें दुगु जाति जातिया भीडयाके तसकं वाफय् वय्‌काबी, प्‍वँ गाय्‌काबी, च्‍यानाच्‍वंगु गन्‍धक गाय्‌काबी।\XREF{✡}{{\XO 38:22 }{\XO{३८:२२
}}{\XT{उत १९:२४; भज ११:६}}}

\VS{23}थुकथं फुक्‍क जातितय्‌त जि तःधंम्‍ह व पवित्रम्‍ह खः धकाः क्‍यने। अबलय् इमिसं जि हे परमप्रभु खः धकाः सी।’ ”




\par }\Chap{39}{\SH गोगया सेनायात स्‍याःगु
\par }
{\PP \VerseOne{1}“अय् सीमानिम्‍ह मनू, गोगया विरोधय् थ्‍व अगमवाणी यानाः धा, ‘परमप्रभु परमेश्‍वरं थथे धयादी – हे मेशेक व तूबलयाम्‍ह मू शासक गोग, जि छंगु विरोधय् दु।

\VS{2}जिं छन्‍त फनक्‍क चाःहिकाः साला हये। जिं छन्‍त तापाःगु उत्तरंनिसें हयाः इस्राएलया पहाड पहाडय् लडाइँ यायेत छ्वये।

\VS{3}अन जिं छंगु खव ल्‍हातय् दुगु धनुसयात कय्‌के, अले छंगु जव ल्‍हातय् दुगु वाणयात कुर्काबी।

\VS{4}इस्राएलया पहाड पहाडय् छ, छंगु फुक्‍क सेना व छलिसें मिलय् जूपिं फुक्‍कं सी। जिं छन्‍त ला नइपिं झंगःत व गुँपशुतय्‌गु आहारा यानाबी।

\VS{5}छ चक्‍कंगु मैदानय् हे ग्‍वतुली, छाय्‌धाःसा जि, परमप्रभु परमेश्‍वरं थ्‍व घोषणा यानागु खः।

\VS{6}जिं मागोग व समुद्रया सिथय् याउँक च्‍वनाच्‍वंपिन्‍के मि छ्वयाहये, अले इमिसं जि हे परमप्रभु खः धकाः सी।


\par }{\PP \VS{7}“ ‘जिं थःगु पवित्र नां जिगु प्रजा इस्राएलया दथुइ क्‍यने। जिं थःगु पवित्र नांयात अपमान याकेबी मखु। अले जात जातिं जि परमप्रभु हे इस्राएलया पवित्र परमेश्‍वर खः धकाः सी।

\VS{8}स्‍व! थ्‍व घटना जुइतिनि, थथे जू हे जुइ! परमप्रभु परमेश्‍वरं धयादी। जिं धयागु दिं थ्‍व हे खः।


\par }{\PP \VS{9}“ ‘अबलय् इस्राएलया शहर शहरय् च्‍वनीपिं पिने पिहां वइ अले शत्रुतय्‌गु हतियारत मुंकाः सिँ थें च्‍याकी। तःधंगु चिधंगु ढालत, धनुसत व वाणत, लडाइँया कथित व भालात फुक्‍क न्‍हय्‌दँ तक इमिसं सिँ थें च्‍याकी।

\VS{10}इमिसं मैदानय् सिँ मुनेमाली मखु। इमिसं जंगलय् वनाः सिँ पालाः हयेमाली मखु। छाय्‌धाःसा इमिसं उपिं हतियार सिँया निंतिं छ्यली। इमिसं थःपिन्‍त लुतय्‌ याःपिन्‍त लुतय्‌ याइ। थःत लाकाकाइपिन्‍त लाका काइ, परमप्रभु परमेश्‍वरं धयादी।


\par }{\PP \VS{11}“ ‘उखुन्‍हु गोगयात जिं इस्राएलय्, समुद्रया पुर्बय् लँजुवाःतय्‌गु बेंसीइ छगू चिहान बी। अनं जुयाः वनीपिं लँजुवाःतय्‌त लँ पनी छाय्‌धाःसा गोग व वया फुक्‍क सेनायात अन थुनी अले व थाय्‌यात हामोन-गोगया\FTNT{*}{{\FR 39:11 }{\FR{३९:११}}{\FQ{हामोन-गोगया
}}{\FT{हिब्रू भाषाय् हमोन-गोगया अर्थ गोगया छगू तःधंगु सेनाया पुचः खः।}}} ब्‍यासि धाइ।


\par }{\PP \VS{12}“ ‘देशयात शुद्ध यायेत इस्राएलया घरानां इमित न्‍हय्‌ला तक थुनातइ।

\VS{13}देशयापिं सकलें मनूत मिलय् जुयाः इमित थुनी। अले जिगु महिमा जुइगु दिं इमिगु निंतिं छगू लुमनाच्‍वनीगु दिं जुइ, परमप्रभु परमेश्‍वरं धयादी।


\par }{\PP \VS{14}“ ‘न्‍हय्‌ला फुइ धुंकाः ल्‍यनाच्‍वंगु सीम्‍हत मालाः थुनेत मनूत ल्‍ययाः देशन्‍यंक छ्वइ, अले इमिसं देशयात शुद्ध याइ।

\VS{15}इपिं देशया प्‍यखें वनीबलय् गनं मनूया क्‍वँय् खन धाःसा उकिया लिक्‍क छगू चिं तइ। थ्‍व चिं चिहान म्‍हुइपिन्‍सं व क्‍वँय् हामोन-गोगया ब्‍यासिइ मथुंतले दयाच्‍वनी।

\VS{16}अनयागु शहरयागु नां नं “हामोनाह”\FTNT{†}{{\FR 39:16 }{\FR{३९:१६}}{\FQ{हामोनाह
}}{\FT{हिब्रू भाषाय् “हामोनाह” या अर्थ “सिपाइँतय् पुचःत” खः।
}}} खः। अले थुकथं इमिसं देशयात शुद्ध याइ।’


\par }{\PP \VS{17}“अय् सीमानिम्‍ह मनू, परमप्रभु परमेश्‍वरं थथे धयादी – फुक्‍क कथंयापिं झंगःपन्छित व फुक्‍क गुँपशुतय्‌त सःताः धा, ‘प्‍यखेंनं मुनावा, जिं छगू तःधंगु बलिदान इस्राएलया पहाडय् छिमिगु निंतिं तयार यानाच्‍वनागु दु। अन छिमिसं ला नइ अले हि त्‍वनी।\XREF{✡}{{\XO 39:17 }{\XO{३९:१७-२०
}}{\XT{प्रका १९:१७-१८}}}

\VS{18}छिमिसं बल्‍लाःपिं मनूतय्‌गु ला नइ, अले पृथ्‍वीयापिं शासकतय्‌गु हि त्‍वनी। थुपिं सकलें बाशानयापिं ल्‍ह्वंपिं भ्‍याःचात, चीधिकःपिं भ्‍याःचात, दुगुचात व द्वहंत थें खः।

\VS{19}जिं छिमिगु निंतिं तयार यानागु बलिया भ्‍वय्‌लय् दा ननं छिमिगु प्‍वाः जाइ, हि त्‍वँत्‍वं छिपिं काइ।

\VS{20}जिगु टेबिलय् सलत व सलगइपिं, बल्‍लाःपिं मनूत व सिपाइँत फुक्‍क कथंयापिं मनूत नयाः छिमिगु प्‍वाः जाइ, परमप्रभु परमेश्‍वरं धयादी।’


\par }{\PP \VS{21}“जात जातिया दथुइ जिं थःगु महिमा क्‍यने। फुक्‍क जातिं जिं बियागु सजाँय व इमिगु द्यःने लाःगु जिगु झ्‍यातुगु ल्‍हाः खनी।

\VS{22}उखुन्‍हुंनिसें इस्राएलया घरानां जि हे परमप्रभु इमि परमेश्‍वर खः धकाः सी।

\VS{23}अले जात जातितय्‌सं इस्राएलयापिं मनूतय्‌त इमिगु थःगु पापं यानाः ज्‍वना यंकूगु खः धकाः सी, छाय्‌धाःसा इमिसं जितः विश्‍वासघात यात। उकिं जिं इपिंपाखें थःगु ख्‍वाः फस्‍वय्‌का, इमित इमि शत्रुतय्‌गु ल्‍हातय् लःल्‍हानाबिया, इपिं सकलें लडाइँलय् सित।

\VS{24}जिं इमित इमिगु अशुद्धता व अपराध कथं सजाँय बिया, जिं जिगु ख्‍वाः इपिंपाखें फस्‍वय्‌का।”


\par }{\SH परमेश्‍वरया मनूत हाकनं थापं जूगु
\par }
{\PP \VS{25}“उकिं परमप्रभु परमेश्‍वरं थथे धयादी – जिं याकूबया सुख व शान्‍ति हाकनं लित हयाबी, जिं इस्राएलयापिं फुक्‍कं मनूतय्‌त माया याये। जिं जिगु पवित्र नांया इज्‍जतयात रक्षा याये।

\VS{26}इमित ख्‍याइपिं सुं मदयाः थःगु देशय् याउँक च्‍वने धुंकाः इमिसं न्‍हापायागु लज्‍या व विश्‍वासघातया जिम्‍मा काइ।

\VS{27}जिं जात जातितय्‌गु दथुं इमित लित हयेबलय् अले इमित थः शत्रुतय्‌गु देशं मुंकेबलय् यक्‍व जातितय्‌गु मिखाय् इमिगु दथुइ जिं थःत पवित्र क्‍यने।

\VS{28}अले इमिसं जि परमप्रभु इमि परमेश्‍वर खः धकाः सी, छाय्‌धाःसा जिं इमित जाति जातितय्‌गु दथुइ ज्‍वंकाछ्वसां इपिं मध्‍ये सुं नं त्‍वःमफिक जिं हे इमित इमिगु थःगु हे देशय् मुंके।

\VS{29}जिं हाकनं गुबलें थःगु ख्‍वाः इपिंपाखें फस्‍वय्‌के मखु, छाय्‌धाःसा जिं थःगु आत्‍मा इस्राएलया घरानायाके प्‍वंके, परमप्रभु परमेश्‍वरं धयादी।”




\par }\Chap{40}{\SH न्‍हूगु देगःया लागा
\par }
{\PP \VerseOne{1}जिमित ज्‍वनाः बेबिलोनय् यंकूगु निइन्‍यागूगु दँया\FTNT{*}{{\FR 40:1 }{\FR{४०:१
}}{\FT{२८ अप्रिल ५७३ बी.सी.}}} न्‍हापांगु लाया झिन्‍हु दुखुन्‍हु अर्थात बेबिलोनयापिन्‍सं यरूशलेम त्‍याकाकाःगु झिंप्‍यगूगु दँ लिपा परमप्रभुया शक्ति जिके वल, अले वय्‌कलं जितः अन यंकादिल।

\VS{2}दर्शनय् परमेश्‍वरं जितः इस्राएल देशय् यंकादिल, अले अन छगू तसकं तःजाःगु पर्वतय् तयादिल। उकिया दच्‍छिनपाखे जिं शहरय् थें यक्‍व छेँ खना।\XREF{✡}{{\XO 40:2 }{\XO{४०:२
}}{\XT{प्रका २१:१०}}}

\VS{3}वय्‌कलं जितः अन यंकादिल, जिं छम्‍ह मनूयात अन खना, वयागु ख्‍वाःपाः कँय्‌यागु थें च्‍वं। वयागु ल्‍हातय् छगू सुतिया खिपः व नापे यायेगु कथि दु, व मू ध्‍वाखाय् दनाच्‍वंगु जिं खना।\XREF{✡}{{\XO 40:3 }{\XO{४०:३
}}{\XT{प्रका ११:१; २१:१५}}}

\VS{4}वं जितः धाल, “अय् सीमानिम्‍ह मनू, छंगु मिखां स्‍व, अले थःगु न्‍हाय्‌पनं न्‍यँ, जिं छन्‍त छु छु क्‍यने उकी ध्‍यान ब्‍यु! छाय्‌धाःसा थुकियागु निंतिं हे जिं छन्‍त थन हयागु खः। छं थन छु छु खना, व फुक्‍क इस्राएलया घरानायात धयाब्‍यु!”


\par }{\SH पुर्बयागु मू ध्‍वाखा
\par }
{\PP \VS{5}देगःया पिने छचाःखेरं पःखाः दुगु जिं खना। व मनूया ल्‍हातय् नापे यायेगु कथि दु। व नापे यायेगु कथि ३.२ मिटर ताहाकः। वं पःखाः नापे यात, पःखाः ३.२ मिटर तज्‍जाः व उकिया ब्‍या ३.२ मिटर दु।\XREF{✡}{{\XO 40:5 }{\XO{४०:५–४२:२०
}}{\XT{२ इति ३:१-९}}}


\par }{\PP \VS{6}अनंलि व पुर्बपाखे स्‍वःगु मू ध्‍वाखापाखे वन। उकियागु त्‍वाथः गयाः वं लुखायागु लुखाखलु नापे यात। वं नापे याःगु लुखाखलुया ब्‍या ३.२ मिटर दु।

\VS{7}पिवाःत च्‍वनीगु क्‍वथायागु हाकः ३.२ मिटर व ब्‍या ३.२ मिटर दु। क्‍वथातय्‌गु दथुइ दथुइ दुगु पःखाःया ब्‍या २.७ मिटर दु। देगःपाखे स्‍वःगु दलानया लिक्‍क दुगु लुखाखलु ३.२ मिटर दु।


\par }{\PP \VS{8}वं मू ध्‍वाखाया दलान नापे यात।

\VS{9}व ४.२ मिटर तब्‍या। उकिया लुखाखसित १ मिटर तःफि। लुखाया दलान धाःसा देगःपाखे स्‍वःगु दु।


\par }{\PP \VS{10}पुर्बपाखेयागु मू ध्‍वाखा दुने निखें स्‍वकू स्‍वकू पिवाःत च्‍वनीगु क्‍वथात दु। उपिं स्‍वकू क्‍वथात छगू हे नापयागु खः। क्‍वथातय्‌गु दथुइयागु पःखाःत छगू हे नापयागु खः।

\VS{11}अले वं मू ध्‍वाखाया ब्‍या नापे यात। व ५.३ मिटर तब्‍या, व ६.९ मिटर ताहाकः।

\VS{12}फुक्‍क क्‍वथाय् न्‍ह्यःनेपाखे ५३ सेन्‍टिमिटर तज्‍जाःगु चिचिजाःगु पःखाःत दु। फुक्‍क क्‍वथा ३.२ मिटर प्‍यकूं लाः।


\par }{\PP \VS{13}अनंलि वं मू ध्‍वाखाछेँया पिनेया ब्‍या नापे यात। छखे पिवाः कोथाया ल्‍यूनेया पःखालंनिसें मेखे पिवाः कोथाया ल्‍यूनेया पःखाः तक नापय् यात। थ्‍व १३.५ मिटर दु।

\VS{14}वं मू ध्‍वाखाया थांत नापय् यात, उपिं ३२ मिटर तःजाः। लुखाछेँ पिने चुकय् तक न्‍यनावंगु दु, गुकिं यानाः स्‍वखेपाखे चुक दु।

\VS{15}मू ध्‍वखाछेँया पिनेया दुहां वनेगु थासंनिसें दलानया सिथय् तक २७ मिटर दु।

\VS{16}मू ध्‍वाखाया दुनेया लुखाछेँया फुक्‍क अंगलय् ग्‍वाखंत दु। पिवाःत च्‍वनीगु कोथाया अंगलय्, पिवाःत च्‍वनीगु कोथातय्‌गु दथुइच्‍वंगु अंगलय् व दलानया अंगलय् ग्‍वाखंत दु, पिवाः च्‍वनीगु कोथातय्‌गु दथुइया अंगलय् ताय्‌गः सिमाया किपात कियातःगु दु।


\par }{\SH पिनेयागु चुक
\par }
{\PP \VS{17}अले वं जितः पिनेयागु चुकय् हल। जिं अन चुकया प्‍यखेरं छुं क्‍वथात व ल्‍वहं लायातःगु छगू बँ खना। थ्‍व ल्‍वहं लायातःगु फलय् स्‍विगू क्‍वथा दु।

\VS{18}ल्‍वहं लायातःगु बँ लुखा तक हे थ्‍यंगु दु। बँया ब्‍या व लुखाया हाकः उलि उलि हे दु। थ्‍व दकलय् क्‍वय्‌यागु फः खः।

\VS{19}अले वं क्‍वय्‌यागु लुखाया दुनंनिसें चुकयागु पिने तक नापे यात। व पुर्ब व उत्तरपाखे नं ५३ मिटर दु।


\par }{\SH उत्तरयागु मू ध्‍वाखा
\par }
{\PP \VS{20}उत्तरपाखे स्‍वःगु पिनेयागु चुकया मू ध्‍वाखाया हाकः व ब्‍या वं नापय् यात।

\VS{21}ध्‍वाखाछेँया दुने स्‍वकू पिवाः कोथाया निखेंपाखेंया अले पिवाः कोथाया दथुइयागु अंगःया व दलानया नाप धाःसा पुर्बया मू लुखाया नाप ति हे दु। उकिया हाकः २७ मिटर व ब्‍या १३.५ मिटर दु।

\VS{22}उकिया ग्‍वाखंत व उकिया दलान अले उकिया ताय्‌गः सिमाया कियातःगु किपाया नाप नं पुर्बपाखे स्‍वःगु मू ध्‍वाखाया नाप ति हे दु। अन वनेत न्‍हय्‌गू त्‍वाथः दु। उकिया दलान धाःसा चुलिंचू दु।

\VS{23}पुर्बया मू ध्‍वाखाय् दुगु थें उत्तरया मू ध्‍वाखाया न्‍ह्यःने दुनेया चुकय् वनेगु छगू ध्‍वाखा दु। वं छगू ध्‍वाखांनिसें मेगु ध्‍वाखा तक नापे यात। व ५३ मिटर दु।


\par }{\SH दच्‍छिनयागु मू ध्‍वाखा
\par }
{\PP \VS{24}अले वं जितः दच्‍छिनपाखे यंकल। जिं दच्‍छिनपाखे स्‍वःगु छगू ध्‍वाखा खना। वं उकिया लुखाखसित व उकिया दलान नापे यात। उपिं नं मेगु थें छगू हे नापयागु खः।

\VS{25}लुखाछेँ व उकिया दलानया प्‍यखेरं ग्‍वाखंत दु। उपिं मेमेगु थें हे च्‍वं। उकिया हाकः २७ मिटर व ब्‍या नं १३.५ मिटर दु।

\VS{26}अन वनेत न्‍हय्‌गू त्‍वाथः दु। उकिया दलान धाःसा उकिया चुलिंचू दु। पिवाः कोथातय्‌गु दथुइया अंगःया निखेंपाखे ताय्‌गःमाया किपात दय्‌कातःगु दु।

\VS{27}दुनेयागु चुकय् नं दच्‍छिनपाखे स्‍वःगु छगू मू ध्‍वाखा दु। वं थ्‍व ध्‍वाखांनिसें दच्‍छिन पाखेयागु पिनेया ध्‍वाखा तक नापे यात। व ५३ मिटर दु।


\par }{\SH दुनेयागु चुकया मू ध्‍वाखात
\par }
{\PP \VS{28}अले वं जितः दच्‍छिनयागु मू ध्‍वाखां दुनेया चुकय् हल। वं दच्‍छिनया मू ध्‍वाखा नापे यात, उकिया नाप नं मेमेगु मू ध्‍वाखाया नाप थें च्‍वं।

\VS{29}उकिया क्‍वथात, पःखाःत व दलान मेमेगु थें छगू हे नापयागु खः। लुखाछेँ व उकिया दलानया प्‍यखेरं ग्‍वाखंत दु। उकिया हाकः २७ मिटर व ब्‍या १३.५ मिटर दु।

\VS{30}(दुनेया चुकया प्‍यखेरं लुखातय्‌गु दलानत धाःसा १३.५ मिटर तब्‍या अले २.७ मिटर तज्‍जाः।)

\VS{31}उकिया दलान पिनेया चुकपाखे स्‍वःगु दु। पिवाः कोथातय्‌गु दथुइया अंगलय् ताय्‌गः सिमाया किपा कियातःगु दु। अन वनेत च्‍यागू त्‍वाथः दु।


\par }{\PP \VS{32}अले वं जितः पुर्बपाखेया दुनेया चुकय् हल, अले उकिया लुखा नापे यात। उपिं मेगु थें छगू हे नापयागु खः।

\VS{33}उकिया क्‍वथात, पःखाःत व दलान नं मेमेगु थें छगू हे नापयागु खः। लुखाछेँ व उकिया दलानया प्‍यखेरं ग्‍वाखंत दु। व २७ मिटर ताहाकः अले १३.५ मिटर तब्‍या।

\VS{34}उकिया दलान पिनेया चुकपाखे स्‍वःगु दु। पिवाः कोथातय्‌गु दथुइया अंगःया निखेंपाखे ताय्‌गः सिमायागु किपात दय्‌कातःगु दु। अन वनेत च्‍यागू त्‍वाथः दु।


\par }{\PP \VS{35}अले वं जितः उत्तरया ध्‍वाखाय् हल, अले व नापे यात। व नं मेमेगु थें छगू हे नापयागु खः।

\VS{36}उकिया क्‍वथात, पःखाःत व दलान उत्‍थें च्‍वं। उकिया प्‍यखेरं ग्‍वाखंत दु। व २७ मिटर ताहाकः अले १३.५ मिटर तब्‍या।

\VS{37}उकिया दलान पिनेयागु चुकपाखे स्‍वःगु दु। पिवाः कोथाया दथुइच्‍वंगु अंगलय् ताय्‌गः सिमातय्‌गु किपात छखे छखेपाखे दय्‌कातःगु दु। अन वनेत च्‍यागू त्‍वाथः दु।


\par }{\SH बलिदान तयार यायेगु क्‍वथात
\par }
{\PP \VS{38}फुक्‍क मू ध्‍वखाःया दलानया न्‍ह्यःने लुखा दुगु क्‍वथा दु। अन इमिसं होमबलि सिलीगु।

\VS{39}होमबलि, शुद्ध जुइगु बलि व दोषबलि स्‍यायेत दुहां वनेगु लुखाया दलानया निखेंपाखे निगः निगः टेबिल दु।\XREF{✡}{{\XO 40:39 }{\XO{४०:३९
}}{\XT{लेवी १:१-१७; ४:१–५:१३; ५:१४–६:७}}}

\VS{40}उत्तरयागु मू ध्‍वाखाया दलानया पिने, दलानय् थाहां वनेगु त्‍वाथःया लिक्‍क निगू टेबिल दु। अले त्‍वाथःया मेखेपाखे निगू टेबिल दु।

\VS{41}थुकथं दुहां वनेगु लुखाया छखेपाखे प्‍यंगू टेबिल व मेखेपाखे नं प्‍यंगू, अन मुक्‍कं च्‍यागू टेबिल दु।

\VS{42}होमबलिया निंतिं चानातःगु ल्‍वहंयागु प्‍यंगू टेबिल दु। छगू छगू टेबिल ८० सेन्‍टिमिटर ताहाकः, ८० सेन्‍टिमिटर तब्‍या व ५३ सेन्‍टिमिटर तज्‍जाः। उकिया च्‍वय् हे होमबलि व मेमेगु बलिदानया निंतिं छ्यलीगु थलबल तइगु।

\VS{43}अले निगू च्‍वका दुगु हुकत, छगू छगू हुक ८ सेन्‍टिमिटर ताहाकः, उपिं अंगःया प्‍यखेरं यख्‍खानातःगु दु। तेबिलत धाःसा छायेहःगु ला तयेत खः।


\par }{\SH पुजाहारीतय्‌गु क्‍वथा
\par }
{\PP \VS{44}दुनेया मू ध्‍वाखाया पिनेपाखे, दुनेया चुकया दुने निकू क्‍वथा दु। छकू क्‍वथा उत्तरया मू ध्‍वाखाया लिक्‍क दच्‍छिनपाखे स्‍वःगु, व मेगु धाःसा दच्‍छिनया मू ध्‍वाखाया लिक्‍क उत्तरपाखे स्‍वःगु दु।

\VS{45}वं जितः धाल, “थ्‍व दच्‍छिनपाखे स्‍वःगु क्‍वथा देगःया फुक्‍क ज्‍याया जिम्‍मा दुपिं पुजाहारीतय्‌गु निंतिं खः।

\VS{46}अले उत्तरपाखे स्‍वःगु क्‍वथा धाःसा वेदीइ व देगलय् सेवा याइपिं पुजाहारीतय्‌गु निंतिं खः। थुपिं सादोकया काय्‌पिं खः, लेवीतय् सन्‍तान मध्‍ये उपिं जक परमप्रभुया न्‍ह्यःने सेवा यायेत वय्‌कःया लिक्‍क वयेफु।”


\par }{\SH दुनेया चुक व देगः
\par }
{\PP \VS{47}अले वं चुक नापे यात। व पेकूंलागु खः। व ५३ मिटर ताहाकः व ५३ मिटर तब्‍या। वेदी धाःसा देगःया न्‍ह्यःने दु।

\VS{48}वं जितः देगःया दलानय् हल, दलानया निखेंपाखेया लुखाखसित वं नापे यात। उपिं २.७ मिटर ब्‍या दु। मू ध्‍वाखा ७.४ मिटर तब्‍या अले उकी निखेंपाखे अंगःनापं स्‍वाकातःगु लुखाखसि १.६-१.६ मिटर तब्‍या।

\VS{49}दलान ११ मिटर ताहाकः, अले व ६.४ मिटर तब्‍या। उकी थाहां वनेत झिगू त्‍वाथः दु अले निखेंपाखेया थांया न्‍ह्यःने लुखाखसित दु।




\par }\Chap{41}{\PP \VerseOne{1}अले वं जितः दुने पवित्र थासय् हल। अले उकिया लुखायाखसित नापे यात। उपिं खुसिया निखेंपाखेया ब्‍या ३.२ मिटर ३.२ मिटर दु।

\VS{2}लुखाया ब्‍या ५.३ मिटर दु। लुखाखसिया निखेंपाखेया अंगया ब्‍या २.७ मिटर २.७ मिटर दु। वं पवित्रथाय् नापे यात। व २१ मिटर ताहाकः अले ११ मिटर तब्‍या।


\par }{\PP \VS{3}अले व महा-पवित्र थासय् दुने दुहां वनाः लुखायाखसित नापे यात। छपु छपु थां १-१ मिटर तब्‍या। लुखा ३.२ मिटर तब्‍या। लुखाया निखेपाखेंया अंगःत ३.७ मिटर ३.७ मिटर तब्‍या।

\VS{4}अले वं दुनेया महा-पवित्रगु थाय्‌या हाकः व ब्‍या नापे यात, व ११ मिटर ११ मिटर दु। अले वं जितः धाल, “थ्‍व महा-पवित्रगु थाय् खः।”


\par }{\SH देगःया पःखाःनापं स्‍वाःगु क्‍वथात
\par }
{\PP \VS{5}अले वं देगःया अंगः नापे यात। व ३.२ मिटर तःफि। अले स्‍वखेपाखे स्‍वानाच्‍वंगु क्‍वथातय्‌गु ब्‍या २.१ मिटर २.१ मिटर दु।\XREF{✡}{{\XO 41:5 }{\XO{४१:५-७
}}{\XT{१ राज ६:६}}}

\VS{6}उपिं क्‍वथात स्‍वतँ जाः। उपिं छगू छगू तँय स्‍विगू स्‍विगू क्‍वथात दु। देगःया प्‍यखें पाखेयागु अंगलय् उपिं क्‍वथातय्‌गु निंतिं लिधंसात दय्‌कातःगु दु, गुकें यानाः उपिं लिधंसात देगःया अंगलय् दुहां मवनेमा।

\VS{7}देगःया स्‍वखेपाखेया क्‍वथात गुलि गुलि थाहां वंगु दु उलि उलि तब्‍या जुयावंगु दु। देगःयात घेरय् यानातःगु क्‍वथात छगू तँया च्‍वय् मेगु तँय थपय् जुयावंगु दु। थुकथं क्‍वथात छगुलिं मेगुया द्यःने वंबलय् झन तब्‍या जुल। दकलय् क्‍वय्‌यागु तंनिसें दकलय् च्‍वय्‌यागु तँ तक दथुइया तँ जुयाः वनीगु स्‍वाने दु।


\par }{\PP \VS{8}अनंलि देगःया प्‍यखेंपाखे थकयातःगु छगू लिधंसा खना, गुगु क्‍वथातय्‌गु जग जुल। व ३.२ मिटर ताहाकः।

\VS{9}उपिं क्‍वथातय्‌गु पिनेया अंगः २.७ मिटर तःफि। देगःया उपिं क्‍वथात

\VS{10}व पुजाहारीतय्‌गु क्‍वथातय्‌गु दथुइया खुला थाय् देगःया प्‍यखेरं ११ मिटर दु।

\VS{11}खुला थासं उपिं क्‍वथाय् वनीगु निइगू लुखात दु, छगू उत्तरपाखे स्‍वःगु व मेगु धाःसा दच्‍छिनपाखे स्‍वःगु दु। उगु खुला थाय्‌या लिक्‍कया लिधंसा प्‍यखेरं २.७ मिटर तब्‍या।


\par }{\SH पच्‍छिमपाखेया छेँ
\par }
{\PP \VS{12}देगःया चुकपाखे स्‍वःगु पच्‍छिमपाखेया छेँ ३७ मिटर तब्‍या। उगु छेँया अंगः प्‍यखेंपाखे २.७ मिटर तःफि। व ४८ मिटर ताहाक।


\par }{\SH देगःयागु मुक्‍कं नाप
\par }
{\PP \VS{13}अले वं देगः नापे यात। व ५३ मिटर ताहाक। देगःया चुक व व छेँनं उकिया अंगःतनापं ५३ मिटर ताहाकः।

\VS{14}देगःया पुर्बपाखेया चुक नं, देगःया न्‍ह्यःनेयागु कुन्‍चानापं ५३ मिटर ताहाकः।

\VS{15}अले वं देगःया ल्‍यूनेयागु चुकपाखे स्‍वःगु छेँ अले उकियागु फुक्‍क अंगलय् दय्‌कातःगु छखे छखेपाखेया बार्दलीत नापे यात। उकिया हाकः ५३ मिटर दु।

\par }{\SH देगःयागु पूरा खँ
\par }
{\PP चुकपाखे स्‍वःगु दलान, पवित्रगु थाय् व महा-पवित्रगु थाय्,

\VS{16}अले उपिं स्‍वंगूयागु हे प्‍यखेरं दुगु लुखाखलुइ, चिब्‍यागु ग्‍वाखंत व बार्दलीत, लुखाखलुया दुने व पिनेया फुक्‍क ज्‍वलं, सिं हिनातःगु दु।

\VS{17}महा-पवित्रगु थासय् दुहां वनेगु लुखाया च्‍वय्‌यागु खालि थासय् व तच्‍वकं पवित्रथाय् व पवित्रगु थाय्‌या अंगःया प्‍यखें,

\VS{18}कियातःपिं करूबतय् दथुइ दथुइ कियातःगु ताय्‌गःमा दु। छम्‍ह छम्‍ह करूबया निपा निपा ख्‍वाःपाः दु।

\VS{19}छपा धाःसा मनूया ख्‍वाः थें छखेपाखेयागु ताय्‌गःमापाखे स्‍वःगु, अले मेगु धाःसा सिंहयागु ख्‍वाः थें मेखेपाखेयागु ताय्‌गःमापाखे स्‍वःगु दु। फुक्‍क देगःया प्‍यखेरं उपिं थथे हे कियातःगु दु।

\VS{20}करूब व ताय्‌गःमा बंनिसें पवित्र थासय् दुहां वनीगु ध्‍वाखाया च्‍वय् तक पवित्र थाय्‌या फुक्‍क अंगलय् कियाः दय्‌कातःगु दु।


\par }{\PP \VS{21}पवित्र थाय्‌या लुखाया चौकोस पेकूंलाः। अले तच्‍वकं पवित्रगु थाय्‌या न्‍ह्यःनेया लुखाया चौकोस नं न्‍हापायागु थें च्‍वं।

\VS{22}अन १.६ मिटर तज्‍जाःगु व छखे छखेपाखेयागु ब्‍या १ मिटर दुगु छगू सिँया वेदी दु। उकिया कुंत, उकिया लिधंसा व पाटात सिँयागु हे दु। उम्‍ह मनुखं जितः धाल, “थ्‍व परमप्रभुया न्‍ह्यःने तयातःगु टेबिल खः।”


\par }{\SH देगःया निगू लुखा
\par }
{\PP \VS{23}पवित्रथाय् व तच्‍वकं पवित्रगु थासय् निगू निगू लुखा दु।

\VS{24}छगू छगू लुखाया निंतिं चाहिके ज्‍यूगु निपा निपा खापा दु, अर्थात निपा खापा छगू लुखाया निंतिं, निपा खापा मेगु लुखाया निंतिं।

\VS{25}पिनेया पवित्र थाय्‌या लुखा लुखाय् अंगलय् कियातःगु थें हे करूबत व ताय्‌गःमात कियातःगु दु। दलानया न्‍ह्यःने सिँयागु कार्नेस दय्‌कातःगु दु।

\VS{26}दलानया अंगलय् चिब्‍यागु ग्‍वाखंया निखेंपाखे ताय्‌गःमात कियातःगु दु। देगःया प्‍यखेरं च्‍वंगु क्‍वथाय् नं यग्‍गानाच्‍वंगु कार्नेसत दु।




\par }\Chap{42}{\SH पुजाहारीतय्‌गु क्‍वथा
\par }
{\PP \VerseOne{1}हाकनं वं जितः उत्तरपाखें चाहीकाः पिनेया चुकय् हल। अले देगःया चुक व देगःया उत्तर पाखेयागु पिनेया अंगःया चुलिंचू दुगु क्‍वथाय् हल।

\VS{2}उत्तरपाखे स्‍वःगु लुखा दुगु छेँ ५३ मिटर ताहाकः अले उकिया ब्‍या २७ मिटर दु।

\VS{3}व छेँया छखेपाखे दुनेया चुकया १० मिटर ब्‍या दुगु चक्‍कंगु थाय् दु। मेखेपाखे पिनेया चुकया पेटी दु। थ्‍व छेँ स्‍वंगू तल्‍ला दु अले स्‍वंगू हे तल्‍लाय् बार्दली दु।

\VS{4}क्‍वथातय्‌गु न्‍ह्यःने ५.३ मिटर ब्‍या दुगु व ५३ मिटर ताहाकःगु दुहां पिहां जुइगु लँ दु। उकिया फुक्‍क लुखात उत्तरपाखे स्‍वःगु दु।

\VS{5}च्‍वय्‌यागु क्‍वथात चिकु। बार्दलीत दुगुलिं उपिं क्‍वथात छेँया दथुइया व क्‍वय्‌यागु तल्‍लाया क्‍वथात स्‍वयाः चिकु।

\VS{6}स्‍वंगू तल्‍लाय् दुगु क्‍वथा क्‍वथाय् चुकय् दुगु थें थांत मदु, उकिं क्‍वय्‌यागु व दथुइयागु तल्‍लायागु क्‍वथात स्‍वयाः उपिं च्‍वय्‌यागु क्‍वथात चिकु।

\VS{7}क्‍वथात व पिनेया चुकनापं वनाच्‍वंगु अन छगू पिनेया अंगः दु। व क्‍वथातय्‌गु न्‍ह्यःनं २७ मिटर तक वंगु दु।

\VS{8}पिनेया चुकया लिक्‍क लिक्‍क च्‍वंगु क्‍वथाया हाकः २७ मिटर दु, पवित्र थाय्‌या लिक्‍कया क्‍वथातय् हाकः धाःसा ५३ मिटर दु।

\VS{9}थुपिं क्‍वथाया क्‍वय् क्‍वय् पिनेया चुकय् पिहां वनेत पुर्बपाखे छगू लुखा दु।


\par }{\PP \VS{10}देगःया दच्‍छिनपाखे पिनेया चुकया पःखाः जाय्‌क, देगःया चुकया लिक्‍क व पिनेया अंगःया अःखः दुगु क्‍वथात दु।

\VS{11}उकिया न्‍ह्यःने छपु वनेगु लँपु दु। थुपिं क्‍वथात उत्तरयागु क्‍वथात थें च्‍वं, उमिगु पिने वनीगु लुखात फुक्‍क कथंयागु, व उत्तरयागु क्‍वथात थें उमिगु हाकः व ब्‍या छगू हे नापयागु खः। उत्तरयागु लुखात थें,

\VS{12}दच्‍छिनयागु क्‍वथातय्‌गु लुखात नं अथे हे च्‍वं। क्‍वथाय् दुहां वनेगु मेगु छगू लुखा दु। थ्‍व लुखा पुर्बपाखे वंगु पःखाःया नापनापं वनाच्‍वंगु लँया दुहां वनेथाय् लाः।


\par }{\PP \VS{13}अले वं जितः धाल, “देगःया चुकपाखे स्‍वःगु उत्तर व दच्‍छिनयागु क्‍वथात धाःसा पुजाहारीया क्‍वथात खः, अन मनूतय्‌सं छाःगु दकलय् पवित्र भेटीत परमप्रभुया न्‍ह्यःने वनीपिं पुजाहारीतय्‌सं नयेगु याइ। अन इमिसं दकलय् पवित्र भेटीत, अन्‍नबलि, शुद्ध जुइगु बलि व दोषबलि तइ, छाय्‌धाःसा व थाय् पवित्र खः।\XREF{✡}{{\XO 42:13 }{\XO{४२:१३
}}{\XT{लेवी २:३; ५:१३; ६:१६,२६,२९; ७:६,१०}}}

\VS{14}पुजाहारीत पवित्र थासय् दुहां वनीबलय् इपिं उगु पवित्र थासं पिनेया चुकय् पिहां मवनेमा, तर गुगु वसः फिनाः इमिसं सेवा याइ, उपिं वसः इमिसं अन हे त्‍वःताः तयेमाः, छाय्‌धाःसा उपिं पवित्र खः। मनूत मुनीगु थासय् इपिं वने न्‍ह्यः इमिसं मेगु हे वसः फीमाः।”


\par }{\SH देगः लागाया नाप
\par }
{\PP \VS{15}वं देगः दुनेया लागा नापे याये धुंकाः, वं जितः पुर्बयागु मू ध्‍वाखां पिने हल। अले देगःया पिनेया लागा नापे यात।

\VS{16}वं उगु नापे याइगु कथिं पुर्बयागु भागयात नापे यात। व २६५ मिटर दु।

\VS{17}वं उत्तरया भाग नापे यात। व नं २६५ मिटर दु।

\VS{18}वं दच्‍छिनया भाग नापे यात। व नं २६५ मिटर दु।

\VS{19}अले वं फस्‍वयाः पच्‍छिम भागय् वनाः व भाग नापे यात। व नं २६५ मिटर दु।

\VS{20}थुकथं वं व थाय्‌या प्‍यखें पाखेया सिमाना नापे यात। उकिया छचाःखेरं पवित्र थाय्‌यात साधारण थासं अलग यायेत छगू पःखाः दु। व २६५ मिटर ताहाकः अले २६५ मिटर तब्‍या।




\par }\Chap{43}{\SH परमप्रभुया महिमा लिहां वःगु
\par }
{\PP \VerseOne{1}हाकनं वं जितः पुर्बपाखे स्‍वःगु मू लुखाय् हल,

\VS{2}अले जिं इस्राएलया परमेश्‍वरया महिमा पुर्बपाखें वयाच्‍वंगु खना। वय्‌कःया सः यक्‍व लःयागु थें च्‍वं, वय्‌कःया महिमां जमिन प्‍वालप्‍वाल थित।\XREF{✡}{{\XO 43:2 }{\XO{४३:२-४
}}{\XT{इज ९:३; १०:३-४,१८-१९; ११:२२-२३; प्रका १:१५}}}

\VS{3}थ्‍व दर्शन वय्‌कः शहरयात नाश यायेत झाःबलय् जिं खनागु दर्शन व कबार खुसिया सिथय् जिं खनागु दर्शन थें च्‍वं, अले जि बँय् भ्‍वसुला।\XREF{✡}{{\XO 43:3 }{\XO{४३:३
}}{\XT{इज १:१; ३:१४-१५; ९:१-१०}}}

\VS{4}परमप्रभुया महिमा पुर्बपाखे स्‍वःगु मू लुखां देगः दुने दुहां वल।

\VS{5}आत्‍मां जितः ल्‍ह्वनाः दुनेया चुकय् हयादिल, परमप्रभुया महिमां देगः जाल।


\par }{\PP \VS{6}व मनू जिगु लिक्‍क दनाच्‍वंबलय् देगलय् दुनेनं सुं नवानाच्‍वंगु जिं ताल।

\VS{7}वय्‌कलं जितः धयादिल, “अय् सीमानिम्‍ह मनू, थ्‍व ला जिगु सिंहासनया थाय् खः, अले थ्‍व थाय् जिगु तुति पालीया निंतिं नं खः। थन जि इस्राएलीतनापं सदां सदां च्‍वने। इस्राएलया घरानां व इमि जुजुपिन्‍सं थःगु व्‍यभिचारपाखें व पुजा याइगु थासय् दुगु थः जुजुपिनिगु जीवन मदुगु मूर्तितपाखें हाकनं गुबलें जिगु पवित्र नांयात अशुद्ध याइ मखु।

\VS{8}इमिसं थःगु लुखाखलु जिगु लुखाखलुया लिक्‍क व थःगु लुखाया थांत जिगु लुखाया थांया न्‍ह्यःने दय्‌कूबलय् जिगु व इमिगु दथुइ छगू पःखाः तःबलय् इमिगु घच्‍चाइपुगु व्‍यवहारपाखें इमिसं जिगु पवित्र नांयात अपवित्र यात। उकिं तंम्‍वय् जिं इमित नाश याना।

\VS{9}आः इमिसं थःगु व्‍यभिचार व थः जुजुपिनिगु मूर्तित जिगु न्‍ह्यःनं चीकाःछ्वयेमा, अले जि इमिगु दथुइ न्‍ह्याबलें च्‍वनांच्‍वने।


\par }{\PP \VS{10}“अय् सीमानिम्‍ह मनू, इस्राएलयापिं मनूतय्‌त थ्‍व देगःया बारे धा, गुकिं यानाः इपिं थःगु पापया निंतिं मछालेमाः। इमिसं थ्‍व देगःया नमूनायात बिचाः यायेमा।

\VS{11}इमिसं छु छु याःगु खः उकिया निंतिं इपिं लज्‍या चाःगु दुसा छं इमित देगःया नमूनाया बारे थुइकाब्‍यु। थुकिया नमूना, थुकिया पिने वनीगु लँपु, ध्‍वाखा, आकार, विधित व थुकिया फुक्‍क नियम वयात कनाब्‍यु। अले इमिगु न्‍ह्यःने च्‍व, गुकें यानाः इमिसं थुकिया फुक्‍क आकार व थुकिया विधित मानय् यायेमा अले थुपिं कथं जुइमा।


\par }{\PP \VS{12}“देगःया नियम थ्‍व हे खः, पर्वतया च्‍वकाया प्‍यखेरंया लागा तच्‍वकं पवित्र जुइ। देगःया नियम थ्‍व हे खः।”


\par }{\SH वेदी
\par }
{\PP \VS{13}“वेदीया नाप थथे दु – वेदीया छचाःखेरं धों दु, व ५३ सेन्‍टिमिटर तज्‍जाः अले ५३ सेन्‍टिमिटर तब्‍या। उकिया छचाःखेरं दुगु बालाया नाप २७ सेन्‍टिमिटर दु।\XREF{✡}{{\XO 43:13 }{\XO{४३:१३-१७
}}{\XT{प्रस १७:१-२; २ इति ४:१}}}

\VS{14}वेदीया जाः थथे दु – धोंया च्‍वकांनिसें क्‍वय्‌यागु फःया च्‍वका तक १ मिटर तज्‍जाः अले व फः ५३ सेन्‍टिमिटर तब्‍या, क्‍वय्‌यागु फःया च्‍वकांनिसें च्‍वय्‌यागु फःया च्‍वका तक २.१ मिटर तःजाः, फः ५३ सेन्‍टिमिटर तब्‍या।

\VS{15}वेदीया भुतू २.१ मिटर तज्‍जाः, पेम्‍ह सिंहत उकिया पेंगुलिं कुन्‍चाय् च्‍वय्‌पाखे थाहां वःगु दु।

\VS{16}भुतू धाःसा ६.४ मिटर ताहाकःगु व ६.४ मिटर ब्‍या दुगु पेकूंलाःगु खः।

\VS{17}वेदीया च्‍वय्‌यागु फः नं पेकूंलाः, उकिया हाकः ७.४ मिटर दु अले उकिया ब्‍या नं ७.४ मिटर दु। बाला ५३ सेन्‍टिमिटर तःफि, उकिया प्‍यखेरं २७ सेन्‍टिमिटर तःजाःगु धों दु। वेदीया त्‍वाथःत पुर्बपाखे स्‍वःगु दु।”


\par }{\PP \VS{18}अले वं जितः धाल, “अय् सीमानिम्‍ह मनू, परमप्रभु परमेश्‍वरं थथे धयादी – वेदी दय्‌के धुंकाः होमबलि छायेत व वेदीइ हि हाः यायेगु विधि थ्‍व हे खः।

\VS{19}छिमिसं जिगु न्‍ह्यःने सेवा यायेत वइपिं सादोकया परिवारया लेवीतय् सन्‍तान पुजाहारीतय्‌त शुद्ध जुइगु बलिया निंतिं छम्‍ह द्वहंचा बीमाः, परमप्रभु परमेश्‍वरं धयादी।

\VS{20}वयागु भचा हि कयाः इमिसं वेदीया प्‍यपुं नेकुलिइ, च्‍वय्‌यागु चाकःया पेंगुलिं कुन्‍चात व उकिया प्‍यखेरं तयाबीमा। थुकथं छिमिसं वेदी शुद्ध याइ, वयागु निंतिं प्रायश्‍चित याइ।

\VS{21}अनंलि शुद्ध जुइगु बलिया द्वहं कयाः पवित्रगु थाय्‌या पिनेपाखे क्‍वःछिनातःगु थासय् छिमिसं व मिइ छु।\XREF{✡}{{\XO 43:21 }{\XO{४३:२१
}}{\XT{प्रस २९:१४; लेवी ४:१२,२१; ८:१७; ९:११; १६:२७}}}


\par }{\PP \VS{22}“कन्‍हय् खुन्‍हु छिमिसं छम्‍ह खू मदुम्‍ह दुगुचा शुद्ध जुइगु बलिया निंतिं छा। छिमिसं द्वहंपाखें वेदी शुद्ध याःथें थुकिं नं वेदी शुद्ध या।

\VS{23}छिमिसं वेदी शुद्ध याये धुंकाः बथांयापिं मध्‍ये छम्‍ह खू मदुम्‍ह द्वहंचा व छम्‍ह खू मदुम्‍ह भ्‍याःचा छा।

\VS{24}छिमिसं इमित परमप्रभुया न्‍ह्यःने छा। पुजाहारीतय्‌सं इमिगु म्‍हय् चि ह्वलाः परमप्रभुया न्‍ह्यःने होमबलिकथं उपिं छायेमाः।


\par }{\PP \VS{25}“छिमिसं न्‍हय्‌न्‍हु तक शुद्ध जुइगु बलिया निंतिं न्‍हियान्‍हिथं छम्‍ह दुगुचा तयार यायेमाः। छिमिसं बथांयाम्‍ह छम्‍ह खू मदुम्‍ह द्वहंचा व छम्‍ह खू मदुम्‍ह भ्‍याःचा छायेगु या।

\VS{26}न्‍हय्‌न्‍हु तक इमिसं वेदीया निंतिं प्रायश्‍चित यानाः उकियात शुद्ध यानाच्‍वनेमा, थुकथं इमिसं उकियात अर्पण याइ।

\VS{27}न्‍हय्‌न्‍हु फुइ धुंकाः च्‍यान्‍हु दुखुन्‍हुंनिसें पुजाहारीतय्‌सं वेदीइ छिमिगु होमबलि व मेलबलि छायेगु यायेमाः। अले जिं छिमित स्‍वीकार याये, परमप्रभु परमेश्‍वरं धयादी।”\XREF{✡}{{\XO 43:27 }{\XO{४३:२७
}}{\XT{प्रस २९:३५-३७}}}




\par }\Chap{44}{\SH शासक, लेवीत व पुजाहारीत
\par }
{\PP \VerseOne{1}उम्‍ह मनुखं जितः देगःया पुर्बपाखेया पिनेया मू ध्‍वाखाय् यंकल। ध्‍वाखा तिनातःगु दु।

\VS{2}परमप्रभुं जितः धयादिल, “थ्‍व ध्‍वाखायात तिना हे तयेमाः। व चाय्‌के मज्‍यू। सुं नं थ्‍व ध्‍वाखां दुहां वने दइ मखु। थ्‍व ध्‍वाखा तिना हे तयेमाः छाय्‌धाःसा परमप्रभु इस्राएलयाम्‍ह परमेश्‍वर थ्‍व ध्‍वाखां दुहां झाःगु दु।

\VS{3}शासक थः हे जक परमप्रभुया न्‍ह्यःने पवित्र भ्‍वय् नयेत ध्‍वाखाया दुने दुहां वने फइ। व लुखाया दलानं दुहां पिहां जुइमा।”


\par }{\SH देगलय् दुहां वनेगु नियम
\par }
{\PP \VS{4}अनंलि उम्‍ह मनुखं जितः देगःया न्‍ह्यःनेपाखे उत्तरयागु मू ध्‍वाखां देगःया दुनेया चुकय् यंकल। जिं स्‍वयाबलय् परमप्रभुया देगः वय्‌कःया महिमां जाःगु खना। जि बँय् भ्‍वसुला।


\par }{\PP \VS{5}परमप्रभुं जितः धयादिल, “अय् सीमानिम्‍ह मनू, ध्‍यान ब्‍यु अले थःगु मिखां स्‍व! परमप्रभुया देगःया फुक्‍क विधिया बारे जिं छन्‍त धयागु फुक्‍क खँ थःगु न्‍हाय्‌पनं न्‍यँ! सु देगलय् दुहां वने फइ अले सुयात देगलं पितिना छ्वयेमाः व फुक्‍क बांलाक स्‍व!

\VS{6}विद्रोही इस्राएलया घरानायात थथे धा, ‘परमप्रभु परमेश्‍वरं थथे धयादी – हे इस्राएलया घराना, छिमिगु घच्‍चाइपुगु ज्‍या अप्‍वः जुल।

\VS{7}छिमिगु फुक्‍क घच्‍चाइपुगु व्‍यवहार बाहेक छिमिसं मन व म्‍हय् चिं मतःपिं विदेशीतय्‌त जिगु पवित्र थासय् दुने हयाः छिमिसं नसा, दाः व हि जिगु लागि छाःबलय् उकियात अशुद्ध यात, अले जिगु बाचा त्‍वाथल।

\VS{8}छिमिसं थःपिन्‍सं जिगु पवित्र ज्‍वलंया जिम्‍मा मकासें थःगु हे मनं छिमिसं मेपिन्‍त जिगु पवित्रगु थासय् मेपिनिगु जिम्‍माय् बिल।

\VS{9}परमप्रभु परमेश्‍वरं थथे धयादी – मनय् व म्‍हय् निगुलिं चिं मतःपिं विदेशीत व इस्राएलीतय्‌गु दथुइ तन व मन निगुलिं खतना मजूपिं विदेशी सुं नं जिगु पवित्र थासय् दुहां वये मज्‍यू।


\par }{\SH लेवीतय्‌त पुजाहारीया ज्‍या यायेत पंगु
\par }
{\PP \VS{10}“ ‘इस्राएलीत मखुगु लँय् वंगु दिनंनिसें जिपाखें तापाना वंपिं लेवीतय्‌सं व जितः त्‍वःताः थःगु मूर्तिया ल्‍यूल्‍यू जुया जूपिं लेवीतय्‌सं थःगु पापया सजाँय फये हे माः।

\VS{11}इमिसं जिगु पवित्र थासय् सेवा याये फु। देगःया ध्‍वाखातय्‌गु जिम्‍मा कयाः अन सेवा याये फु। इमिसं मनूतय्‌गु निंतिं होमबलि व बलि बीत छायेहपिं पशुत इमिसं स्‍याये फु। इपिं मनूतय् न्‍ह्यःने दनाः इमिगु सेवा याये फु।

\VS{12}तर उपिं लेवीतय्‌सं थःगु हे मूर्तितय्‌गु न्‍ह्यःने मनूतय्‌गु सेवा याःगु, अले इस्राएलया घरानायात पापय् कुर्काब्‍यूगु जुयाः इमिसं थःगु पापया सजाँय फये हे माः धकाः जिं थःगु ल्‍हाः ल्‍ह्वनाः पाफयागु दु, जि, परमप्रभु परमेश्‍वर न्‍ववानागु दु।

\VS{13}इपिं पुजाहारीत जिगु सेवा यायेत न्‍ह्यःने वये दइ मखु। इपिं जिगु छुं नं पवित्रगु खँ अथवा तच्‍वकं पवित्र भेटीया न्‍ह्यःने वये दइ मखु। थःम्‍हं याःगु घच्‍चाइपुगु ज्‍यायागु लज्‍या इमिसं भोगे याये हे माः।

\VS{14}अय्‌नं देगलय् यायेमाःगु ल्‍ह्वने ज्‍यायागु जिम्‍मा व अन अप्‍वः यानाः यायेमाःगु ज्‍यायागु जिम्‍मा जिं इमित हे बी।


\par }{\SH पुजाहारीत
\par }
{\PP \VS{15}“ ‘तर सादोकया परिवारयापिं लेवीतय् सन्‍तान पुजाहारीतय्‌सं धाःसा इस्राएलीत जिपाखें फस्‍वया वंसां तबि जिगु पवित्र थासय् यायेमाःगु ज्‍या इमान्‍दार जुयाः याना हे च्‍वन। थुपिं धाःसा जिगु सेवा यायेत जिगु न्‍ह्यःने वयेगु यायेमा, अले जिगु न्‍ह्यःने दाः व हि छायेत वयेगु यायेमा, परमप्रभु परमेश्‍वरं धयादी।

\VS{16}इपिं जक जिगु देगलय् दुहां वइ, अले जिगु न्‍ह्यःने सेवा यायेत जिगु टेबिलया न्‍ह्यःने वयाः इमिसं जिगु सेवा याइ।


\par }{\PP \VS{17}“ ‘इपिं दुनेया चुकयागु लुखाय् दुहां वनीबलय् इमिसं सूती कापःयागु वसः फीमाः। इमिसं दुनेयागु चुकयागु लुखा लुखाय् वा देगःया दुने सेवा याइबलय् छुं नं ऊनयागु वसः पुने मज्‍यू।\XREF{✡}{{\XO 44:17 }{\XO{४४:१७-१८
}}{\XT{प्रस २८:३९-४३; लेवी १६:४}}}

\VS{18}इमिसं छेनय् सुतियागु फेटा व जँय् सुतियागु दुनेयागु वसः फीमाः। इमिसं चःति वइगु छुं कथं याःगु वसः फी मज्‍यू

\VS{19}इपिं पिनेया चुकय् मनूतय्‌थाय् वनीबलय् सेवा याःबलय् फ्‍यूगु वसः त्‍वयेमाः, अले व वसः पवित्र क्‍वथाय् तयाः मेगु वसः फी हे माः। मखुसा थ्‍व पवित्र वसःपाखें चुकय् च्‍वंपिं पवित्रतां सी हे माःगु खः।


\par }{\PP \VS{20}“ ‘इमिसं थःगु छेनय् सँ खाये मज्‍यू अथवा ताहाक जुइके बी मज्‍यू, तर इमिसं थःगु सँ चिहाकः यानाः चायेमाः।\XREF{✡}{{\XO 44:20 }{\XO{४४:२०
}}{\XT{लेवी २१:५}}}

\VS{21}दुनेया चुकय् वनीबलय् सुं नं पुजाहारीं दाखमद्य त्‍वने मज्‍यू।\XREF{✡}{{\XO 44:21 }{\XO{४४:२१
}}{\XT{लेवी १०:९}}}

\VS{22}सुं नं पुजाहारीं भाःत मदये धुंकूम्‍ह वा भाःतं त्‍वःतूम्‍ह मिसालिसें ब्‍याहा याये मज्‍यू। इमिसं इस्राएलया वंशय् बूम्‍ह कुमारी मिसामचायात अथवा सुं पुजाहारीतय् भाःत मदये धुंकूम्‍ह मिसायात जक ब्‍याहा याये फइ।\XREF{✡}{{\XO 44:22 }{\XO{४४:२२
}}{\XT{लेवी २१:७,१३-१५}}}

\VS{23}इमिसं जिगु प्रजायात पवित्र व साधारण छु पाः व स्‍यनेमाः अले इमित शुद्ध व अशुद्ध छुतय् यायेगु स्‍यनेमाः।\XREF{✡}{{\XO 44:23 }{\XO{४४:२३
}}{\XT{लेवी १०:१०}}}


\par }{\PP \VS{24}“ ‘छुं ल्‍वापुख्‍यापु जुइबलय् पुजाहारीतय्‌सं हे न्‍यायाधीशं थें ज्‍या यायेमाः अले जिगु विधिकथं इमिसं मुद्दा फैसला यायेमाः। इमिसं जिगु नियमत व जिगु क्‍वःछिनातःगु फुक्‍क नखःचखःयागु विधित पालन यायेमाः। इमिसं जिगु विश्रामबारयात पवित्र तयाति!


\par }{\PP \VS{25}“ ‘सीम्‍ह मनूया न्‍ह्यःने वनाः सुं पुजाहारीं थःत अशुद्ध याये मज्‍यू। अय्‌नं मां बौ, काय्‌म्‍ह्याय्‌पिं दाजुकिजापिं अथवा ब्‍याहा मजूनिपिं तता केहेँयागु सीम्‍हया न्‍ह्यःने वनाः व अशुद्ध जुइफु।\XREF{✡}{{\XO 44:25 }{\XO{४४:२५
}}{\XT{लेवी २१:१-४}}}

\VS{26}शुद्ध जुइ धुंकाः न्‍हय्‌न्‍हु तक वं पियाच्‍वनेमाः।

\VS{27}पवित्र थासय् सेवा यायेत पवित्रगु थाय्‌या दुनेया चुकय् दुहां वनेगु दिं वं थःगु निंतिं शुद्ध जुइगु बलि छायेमाः। परमप्रभु परमेश्‍वरं धयादी।


\par }{\PP \VS{28}“ ‘पुजाहारीतय्‌त पुर्खातय्‌गु जमिन दइ मखु। इमिगु भागयागु जमिन जि हे खः। छिमिसं इस्राएलय् इमित छुं थःगु जमिन बी मज्‍यू, छाय्‌धाःसा जि हे इमिगु थःगु जमिनया भाग जुये।\XREF{✡}{{\XO 44:28 }{\XO{४४:२८
}}{\XT{गन्‍ती १८:२०}}}

\VS{29}इमिसं अन्‍नबलि, शुद्ध जुइगु बलि व दोषबलि नइ। इस्राएलय् परमप्रभुयात देछाय्‌माःगु फुक्‍क चिज इमिगु हे जुइ।\XREF{✡}{{\XO 44:29 }{\XO{४४:२९-३०
}}{\XT{गन्‍ती १८:८-१९}}}

\VS{30}फुक्‍क न्‍हापां सःगु फलतय् दकलय् भिंगु न्‍हापांगु फलत व छिमिगु फुक्‍क कथंयागु व विशेष क्‍वसेलि फुक्‍क पुजाहारीतय्‌गु हे जुइ। छिमिगु घरानाय् आशिष वयेत न्‍हायातःगु छुचुंयागु दकलय् न्‍हापायागु ब्‍व नं पुजाहारीतय्‌त हे ब्‍यु!

\VS{31}अथें सीम्‍ह अथवा मेम्‍ह पशुं स्‍याःम्‍ह झंगःपन्छि वा पशुया ला पुजाहारीतय्‌सं नये मज्‍यू।’ ”\XREF{✡}{{\XO 44:31 }{\XO{४४:३१
}}{\XT{लेवी २२:८}}}




\par }\Chap{45}{\SH जमिन ब्‍वथःगु
\par }
{\PP \VerseOne{1}“ ‘छिमिसं इस्राएलया कुल कुलयात सर्बयकथं देश इनाबीबलय् छिमिसं उकिं परमप्रभुया निंतिं १३ किलोमिटर ताहाकःगु व ११ किलोमिटर तब्‍यागु छगू पवित्रथाय् अलग या। व फुक्‍क लागा पवित्र जुइ।

\VS{2}थ्‍व लागाया २६५ मिटर ताहाकःगु व २६५ मिटर तब्‍यागु छगू ब्‍व पवित्र थाय्‌या निंतिं जुइ। उकिया प्‍यखेरं २७ मिटर तब्‍यागु छगू खुला थाय् दयेमा।

\VS{3}व हे पवित्र लागाय् १३ किलोमिटर ताहाकःगु व ५.३ किलोमिटर तब्‍यागु छकु थाय् नापे या। अन पवित्रगु थाय् व तच्‍वकं पवित्रगु थाय् दइ।

\VS{4}थ्‍व थाय् धाःसा पवित्रगु थासय् परमप्रभुया सेवा याइबलय् परमप्रभुया न्‍ह्यःने वइपिं पुजाहारीतय्‌गु निंतिं देशयागु छगू पवित्रगु ब्‍व जुइमा। थ्‍व इमिगु छेँया निंतिं जग्‍गा व पवित्र थाय्‌या निंतिं नं छगू पवित्रगु थाय् जुइ।

\VS{5}१३ किलोमिटर ताहाकःगु व ५.३ किलोमिटर तब्‍यागु छगू लागा देगलय् सेवा याइपिं लेवीतय्‌गु जुइ। उकी हे इपिं च्‍वनीगु शहरत दइ।


\par }{\PP \VS{6}“ ‘पवित्र इलाकाया लिक्‍क छिमिसं शहरया लागि २.७ किलोमिटर तब्‍यागु व १३ किलोमिटर ताहाकःगु थाय् ब्‍यु! थ्‍व फुक्‍क इस्राएलीतय्‌गु निंतिं जुइ।’ ”


\par }{\SH शासकया जमिन
\par }
{\PP \VS{7}“ ‘पवित्र इलाका व शहरया फुक्‍क सिथया जमिन धाःसा शासकयागु जुइ। व पच्‍छिमपाखें पच्‍छिमय् हे पुर्बपाखें पुर्बय् हे न्‍यनावंगु जुइ। कुल कुलया भागत मध्‍ये छगू नापनापं जुयाः पच्‍छिम सिमानांनिसें पुर्ब सिमाना तक न्‍यनावंगु वयागु ब्‍व जुइ।

\VS{8}थ्‍व धाःसा इस्राएलय् वयागु जमिन जुइ। इस्राएलया राजकुमारतय्‌सं जिगु प्रजायात हाकनं गुबलें अत्‍याचार याइ मखु, तर इमिसं इस्राएलया घरानायात इमिगु कुल कुलकथं जग्‍गा जमिन बी।’ ”


\par }{\SH शासकतय्‌गु निंतिं नियम
\par }
{\PP \VS{9}“ ‘परमप्रभु परमेश्‍वरं थथे धयादी, हे इस्राएलया शासकत, गात! छिमिसं यक्‍व हे यात। ल्‍वापुख्‍यापु व अत्‍याचार त्‍वःताब्‍यु! खःगु व बांलाःगु ज्‍या जक या! जिगु प्रजायात पितिनाछ्वयेगु ज्‍या बन्‍द या! परमप्रभु परमेश्‍वरं धयादी।

\VS{10}छिमिसं थिक थिक तौलयागु ताल्‍जु व धः छ्यलेमाः। छिमिगु एपा\FTNT{*}{{\FR 45:10 }{\FR{४५:१०}}{\FQA{छगू एपा
}}{\FT{थथे धयागु न्‍याफा ति खः}}} व बाथ\FTNT{†}{{\FR 45:10 }{\FR{४५:१०-१४}}{\FQA{एपा व बाथ
}}{\FT{थुपिं पदय् पुलांगु हिब्रू नापतौलया बारे धयातःगु दु, पुलांगु इलय् इमिसं गंगु पदार्थया निंतिं “एपा” छ्यली अले छ्वालुगुया निंतिं “बाथ” छ्यली, “एपा” व बाथया साइज उत्‍थें खः, मेगु “होमेर” धकाः धाइगु मेगु तौल थुपिं निगुया झिब्‍वय् छब्‍व दइ, सामान लने माल धाःसा इमिसं “शेकेल” छ्यली, छगू शेकेलय् नीगु गेरा दइ, अले छगू मिनाय् नीगु “शेकेल” दइ, इमिसं छ्यलीगु छुं दाना कायेत कोर धाःगु तौल नं छ्यली थ्‍व छगू “होमेर” ति हे दइ।}}} नं पाय्‌छि पाय्‌छि नापयागु जुइमाः।\XREF{✡}{{\XO 45:10 }{\XO{४५:१०-१२
}}{\XT{लेवी १९:३६}}}

\VS{11}गंगु चिज लनीगु “एपा” व छ्वालुगु चिज लनीगु “बाथ” छगू हे नापयागु जुइमाः उपिं नाप “होमेर”\FTNT{‡}{{\FR 45:11 }{\FR{४५:११
}}{\FQ{होमेर
}}{\FT{छगू होमेर धयागु निसः किलोग्राम ति खः
}}} कथं थुकथं यायेमाः–

\par }{\Q “ ‘१ होमेर = १० एपा = १० बाथ।


\par }{\Q \VS{12}ओजनया तौल थथे जुइमाः

\par }{\Q २० गेरा = एक शेकेल\FTNT{§}{{\FR 45:12 }{\FR{४५:१२
}}{\FQ{शेकेल
}}{\FT{छगू शेकेल धयागु ११.५ ग्राम ति खः।}}}।

\par }{\Q ६० शेकेल = एक मीना।


\par }{\SH विशेष भेटी व नखःचखः
\par }
{\Q \VS{13}“ ‘छिमिसं थःगु भेटी थुकथं छायेगु या –

\par }{\Q छ्वःया छगू एपाया खुब्‍वय् छब्‍व

\par }{\Q तछ्वःया छगू एपाया खुब्‍वय् छब्‍व


\par }{\Q \VS{14}जैतूनया चिकंया १/१०० भाग।

\par }{\Q (बाथया ल्‍याखं लनिबलय् थथे जुइ –

\par }{\Q झिगू बाथ = छगू होमेर = छगू कोर।)


\par }{\PP \VS{15}“ ‘फै इस्राएलया ख्‍यःयापिं निसःम्‍ह फैपाखें छम्‍ह।

\par }{\PP “ ‘छिमिसं अन्‍नबलि, होमबलि व मेलबलिया निंतिं पशुत अन्‍न व चिकं हइ, अले व छिमिगु निंतिं प्रायश्‍चित जुइ, परमप्रभु परमेश्‍वरं धयादी।\XREF{✡}{{\XO 45:15 }{\XO{४५:१५
}}{\XT{लेवी १:३-१७; २:१-१६; ३:१-१७}}}

\VS{16}इस्राएलया शासकयात देशयापिं फुक्‍क मनूतय्‌सं थ्‍व कोस्‍यालि बीमाः।

\VS{17}थीथी नखःचखः, अमइया नखः, विश्रामबारत व इस्राएलया घरानाया फुक्‍क क्‍वछिनातःगु नखःचखःबलय् छायेत होमबलि, अन्‍नबलि व त्‍वँसाबलि तयार यायेगु ज्‍या शासकयागु हे जुइ। इस्राएलया घरानाया निंतिं प्रायश्‍चित यायेत माःगु शुद्ध जुइगु बलि, अन्‍नबलि, होमबलि व मेलबलि वं हे तयार यानाबीमाः।


\par }{\PP \VS{18}“ ‘परमप्रभु परमेश्‍वरं थथे धयादी – न्‍हापांगु लाया न्‍हापांगु दिनय् छिमिसं छम्‍ह खू मदुम्‍ह द्वहंचा कयाः पवित्र थाय्‌यात शुद्ध यायेगु या।

\VS{19}पुजाहारीं शुद्ध जुइगु बलिया भचा हि कयाः देगःया लुखाया चौकोस, वेदीया च्‍वय्‌यागु चाकःया पेगुलिं कुन्‍चाय् कुन्‍चाय् व दुनेया चुकया लुखाया थां थामय् तयेमाः।

\VS{20}सुनानं बिचाः मयासें अथवा मसीकं मचायेकं पाप याःगु दुसा, लाया न्‍हय्‌न्‍हु दुखुन्‍हु छिमिसं अथे हे यायेगु या। थुकथं देगःया निंतिं छिमिसं प्रायश्‍चित यायेगु या।


\par }{\PP \VS{21}“ ‘न्‍हापांगु लायागु झिंप्‍यन्‍हु दुखुन्‍हु छिमिसं न्‍हय्‌न्‍हु तक छुत्‍काराया नखः हनेमाः। थुबलय् छिपिं सकसिनं सोडा मतःगु मरि जक नयेगु यायेमाः।\XREF{✡}{{\XO 45:21 }{\XO{४५:२१
}}{\XT{प्रस १२:१-२०; गन्‍ती २८:१६-२५}}}

\VS{22}उखुन्‍हु राजकुमारं थःगु निंतिं व देशयापिं फुक्‍क मनूतय्‌गु निंतिं शुद्ध जुइगु बलिया निंतिं छम्‍ह द्वहं बीमाः।

\VS{23}थ्‍व नखःया न्‍हय्‌न्‍हु तक परमप्रभुया निंतिं होमबलिया निंतिं न्‍हियान्‍हिथं वं न्‍हय्‌म्‍ह खू मदुपिं द्वहं व न्‍हय्‌म्‍ह खू मदुपिं भ्‍याःचा अले शुद्ध जुइगु बलिया निंतिं न्‍हियान्‍हिथं छम्‍ह छम्‍ह दुगुचा छायेमाः।

\VS{24}छम्‍ह छम्‍ह द्वहं व भ्‍याःचानापं वं छगू एपा अन्‍नबलिकथं छ्वचुं छायेमाः, छगू छगू एपा\FTNT{*}{{\FR 45:24 }{\FR{४५:२४
}}{\FQ{छगू एपा
}}{\FT{थथे धयागु न्‍याफा ति खः।}}} नापं छगू हीन\FTNT{†}{{\FR 45:24 }{\FR{४५:२४
}}{\FQA{छगू हीन
}}{\FT{थथे धयागु ३.८ लिटर}}} चिकं छायेमाः।


\par }{\PP \VS{25}“ ‘न्‍हय्‌गूगु लाया झिंन्‍यान्‍हु दुखुन्‍हुंनिसें कयाः न्‍हय्‌न्‍हु तक वं शुद्ध जुइगु बलि, होमबलि, अन्‍नबलि व चिकं थुकथं हे तयार यायेगु यायेमाः।’ ”\XREF{✡}{{\XO 45:25 }{\XO{४५:२५
}}{\XT{लेवी २३:३३-३६; गन्‍ती २९:१२-३८}}}




\par }\Chap{46}{\PP \VerseOne{1}“ ‘परमप्रभु परमेश्‍वरं थथे धयादी – दुनेया चुकया पुर्बपाखेया मू ध्‍वाखा वाया खुन्‍हु तक तिनातयेमाः। विश्रामबार व अमइया दिं जक व चाला च्‍वनेमाः।\XREF{✡}{{\XO 46:1 }{\XO{४६:१-३,८
}}{\XT{इज ४४:१-३}}}

\VS{2}शासक पिनेनं ध्‍वाखाया दलान जुयाः वयेमाः अले ध्‍वाखाया थांया लिक्‍क व दनेमाः। पुजाहारीतय्‌सं शासकयागु होमबलि व मेलबलि छायेमाः। अले व लुखाखलुइ आराधना यानाः पिने पिहां वनेमाः ध्‍वाखा धाःसा बहनी तक मतीमाः।

\VS{3}विश्रामबार व अमइ खुन्‍हु देशयापिं मनूतय्‌सं व हे ध्‍वाखाया खापाय् परमप्रभुया न्‍ह्यःने आराधना यायेमाः।

\VS{4}विश्रामबार खुन्‍हु शासकं परमप्रभुया निंतिं छायेमाःगु होमबलि थथे जुइमाः- खुम्‍ह खू मदुपिं चीधिकःपिं भ्‍याःचात व छम्‍ह खू मदुम्‍ह भ्‍याःचा।

\VS{5}छम्‍ह छम्‍ह भ्‍याःचानापं छाइगु अन्‍नबलि छगू छगू एपा जुइमाः अले चीधिकःपिं भ्‍याःचातनापं छाइगु अन्‍नबलि थःत गुलि बी मास्‍ति वः उलि छायेमाः। व बाहेक छगू छगू एपा\FTNT{*}{{\FR 46:5 }{\FR{४६:५
}}{\FQ{छगू एपा
}}{\FT{थथे धयागु न्‍याफा ति खः}}} नापं छगू हीन चिकं छायेमाः।

\VS{6}अमइ खुन्‍हु वं छम्‍ह द्वहंचा, खुम्‍ह चीधिकःपिं भ्‍याःचा व छम्‍ह भ्‍याःचा छायेमाः। उपिं दक्‍व खू मदुपिं जुइमाः।

\VS{7}वं छम्‍ह द्वहंनापं छगू एपा व छम्‍ह छम्‍ह भ्‍याःचानापं छगू छगू एपा अन्‍नबलि छायेमाः। खुम्‍ह चीधिकःपिं भ्‍याःचातनापं छाइगु अन्‍नबलि थःत गुलि बी मास्‍ति वः। उलि नापं छगू छगू एपाया निंतिं छगू छगू हीन चिकं तनाः छायेमाः।

\VS{8}शासक दुहां वइबलय् व मू ध्‍वाखाया दलान जुयाः दुहां वयेमाः अले व हे लँ जुयाः पिहां वनेमाः।


\par }{\PP \VS{9}“ ‘क्‍वःछिनातःगु नखःचखःया दिनय् मनूत परमप्रभुया न्‍ह्यःने वइबलय् उत्तरया मू ध्‍वाखां आराधना यायेत दुने दुहां वनीम्‍ह मनू दच्‍छिनया मू ध्‍वाखां पिहां वनेमाः। दच्‍छिनया मू ध्‍वाखां दुहां वनीम्‍ह मनू धाःसा उत्तरया मू ध्‍वाखां पिहां वनेमाः। दुने दुहां वःगु ध्‍वाखां सुं नं पिहां मवनेमाः। तर तप्‍यंक पिहां वनेमाः।

\VS{10}इपिं दुहां वइबलय् इमिगु दथुइ च्‍वनाः शासक वयेमाः अले शासक पिहां वनीबलय् इपिंनापं हे पिहां वनेमाः।


\par }{\PP \VS{11}“ ‘नखःचखः व नखःचखःया क्‍वःछिनातःगु दिनय् अन्‍नबलि धाःसा छगू एपा छम्‍ह द्वहंचानापं, छगू एपा छम्‍ह भ्‍याःचानापं, व चीधिकःम्‍ह भ्‍याःचानापं थःत गुलि बी मास्‍ति वः उलि छायेमाः। छगू छगू एपानापं छगू छगू हीन चिकं छायेमाः।


\par }{\PP \VS{12}“ ‘शासकं परमप्रभुयात थःयसें होमबलि वा मेलबलि छाइबलय् वयागु निंतिं पुर्बपाखे स्‍वःगु मू ध्‍वाखा चाय्‌काबीमाः। वं थःगु होमबलि व मेलबलि विश्रामबार खुन्‍हु छाःगु थें हे छायेमाः। व पिहां वने धुंकाः खापा तीमाः।


\par }{\PP \VS{13}“ ‘छिमिसं परमप्रभुया निंतिं दच्‍छि दुम्‍ह छम्‍ह भ्‍याःचा न्‍हियान्‍हिथं होमबलि यानाः छा। छिमिसं थथे सुथ पतिकं या।

\VS{14}वनापं सुथ पतिकं अन्‍नबलि एपाया खुब्‍वय् छब्‍व\FTNT{†}{{\FR 46:14 }{\FR{४६:१४
}}{\FQ{एपाया खुब्‍वय् छब्‍व
}}{\FT{थथे धयागु २.७ किलोग्राम खः}}} व छुचुंनापं ल्‍वाकछ्यायेत हीनया स्‍वब्‍वय् छब्‍व\FTNT{‡}{{\FR 46:14 }{\FR{४६:१४
}}{\FQ{हीनया स्‍वब्‍वय् छब्‍व
}}{\FT{थथे धयागु १.३ लिटर खः}}} चिकं बीमाः। परमप्रभुयात थ्‍व अन्‍नबलि छायेगु न्‍ह्याबलेंयागु विधि खः।

\VS{15}थुकथं सुथ पतिकं मदिक्‍क होमबलि यानाः भ्‍याःचा, अन्‍नबलि व चिकं छायेमाः।


\par }{\PP \VS{16}“ ‘परमप्रभु परमेश्‍वरं थथे धयादी – शासकं थः सुं छम्‍ह काय्‌यात थःगु सर्बयपाखें दान बिल धाःसा व दान वया सन्‍तानयागु नं जुइमाः। व वयागु सर्बययागु छगू ब्‍व जुइ।

\VS{17}तर वं थज्‍याःगु दान दासत मध्‍ये छम्‍हय्‌सित बिल धाःसा, दासत्‍वपाखें मुक्त जुइगु दँ\FTNT{§}{{\FR 46:17 }{\FR{४६:१७
}}{\FT{हिब्रू भाषाय् न्‍ययगुगू दँ, थ्‍व नेय्‌दँ पतिकं हनी। नेय्‌गू दँय् दासत व चिज स्‍वतन्‍त्र जुइ, जमिन न्‍हापा सुयागु खः वयात थःयत्‍थें लितबीमाः। थुकिया बारे छिं
}}{\XT{लेवी २५:८-५५}}{\FT{ पदय् बांलाक स्‍वयादीफु।
}}} तक जक वयागु जुइमा। अनंलि हाकनं व शासकयागु हे जुइ। वयागु सर्बय थः काय्‌पिनिगु जक जुइ, व इमिगु हे जुइ।\XREF{✡}{{\XO 46:17 }{\XO{४६:१७
}}{\XT{लेवी २५:८-५५}}}

\VS{18}शासकं मनूतय्‌त थःगु जग्‍गा जमिनं पितिनाछ्वयाः इमिगु सर्बय लाकाकाये मज्‍यू। वं थःगु हे जग्‍गा जमिनं छुं ब्‍व थः काय्‌पिन्‍त सर्बय कथं बीमाः थुकथं जिम्‍ह सुं मनूयात वयागु थःगु जग्‍गा जमिनपाखें अलग याइ मखु।’ ”


\par }{\SH देगःया भुतू क्‍वथा
\par }
{\PP \VS{19}अले उम्‍ह मनुखं जितः मू ध्‍वाखाया छखेपाखेयागु लुखां उत्तरपाखे स्‍वःगु पवित्र क्‍वथाय् हल, गुगु क्‍वथा पुजाहारीतय्‌गु लागि अलग तयातःगु खः। अले पच्‍छिमयागु छगू कुन्‍चाय् जितः छगूथाय् क्‍यन।

\VS{20}“थ्‍व थाय् पुजाहारीतय्‌सं दोषबलि व शुद्ध जुइगु बलियागु ला दय्‌कीगु व अन्‍नबलि छाःगु छुचुनं मरि दय्‌कीगु थाय् खः। थथे पुजाहारीतय्‌गु थासय् याये हे माः। मखुसा थ्‍व पबित्र नसा चुकय् यंकीगुलिं अन च्‍वंपिन्‍त पवित्रतां सी हे माःगु खः।”


\par }{\PP \VS{21}अनंलि वं जितः पिनेया चुकय् यंकाः चुकया पेगुलिं कुन्‍चाय् चाःहिकल। जिं फुक्‍क कुन्‍चाय् छगू चिधंगु चुक खना।

\VS{22}जिं फुक्‍क कुन्‍चाय् छगू भुतू क्‍वथा खना। थुपिं भुतू क्‍वथात छगू हे नापयागु खः, २१ मिटर ताहाकः व १६ मिटर तब्‍या।

\VS{23}प्‍यंगू भुतू क्‍वथाया प्‍यखेंपाखे ल्‍वहंया फः दु। उपिं फःया क्‍वय् प्‍यखेरं भुतू दय्‌कातःगु दु।

\VS{24}वं जितः धाल, “थ्‍व देगलय् सेवा याइपिन्‍सं मनूतय्‌सं छायेहःगु बलित दय्‌कीगु भुतू क्‍वथात खः।”




\par }\Chap{47}{\SH देगःपाखें न्‍ह्यानाच्‍वंगु खुसि
\par }
{\PP \VerseOne{1}हाकनं वं जितः देगःया मू ध्‍वाखाय् लितहल। जिं देगःया ध्‍वाखाखलुया क्‍वय् लः तिकितिकि वयाः पुर्बपाखे वनाच्‍वंगु खना। देगःया मू ध्‍वाखा पुर्बपाखे स्‍वःगु दु। लः देगःया दच्‍छिनं, वेदीया दच्‍छिनपाखें क्‍वय् तिकितिक वयाच्‍वंगु दु।\XREF{✡}{{\XO 47:1 }{\XO{४७:१
}}{\XT{जक १४:८; यूह ७:३८; प्रका २२:१}}}

\VS{2}अले वं जितः उत्तरया मू ध्‍वाखां पिने हल, अले पिनें पिनें चाःहिकाः पुर्बपाखे स्‍वःगु ध्‍वाखाया पिने हल। पुर्बपाखे स्‍वःगु ध्‍वाखाया दच्‍छिनपाखें लः तिकितकि वयाः न्‍ह्यानाच्‍वंगु दु।


\par }{\PP \VS{3}व नापय् याइगु खिपः ल्‍हातय् ज्‍वनाः पुर्बपाखे वन, अले वं ५३० मिटर नापय् यात। वं जितः खुसिया उखेपाखे ब्‍वना यंकल, लः गौचा तक वः।

\VS{4}वं मेगु ५३० मिटर नापय् यानाः जितः लखं ब्‍वना यंकल, लः पुलि तक वः। वं मेगु ५३० मिटर नापय् यात, अले जितः लखं ब्‍वना यंकल, लः जँ तक वः।

\VS{5}वं मेगु ५३० मिटर नापय् यात, तर आः लः थाहां वयाः जिं छी मफइगु खुसि जुल। व लाल कायेजीक तज्‍जाःगु दु, व सुं छी मफइगु खुसि जूगु दु।

\VS{6}वं जितः धाल, “अय् सीमानिम्‍ह मनू, छं थ्‍व फुक्‍क बांलाक स्‍व!”

\par }{\PP अले वं हाकनं जितः खुसिया सिथय् यंकल।

\VS{7}अन थ्‍यंबलय् जिं खुसिया निखें यक्‍व सिमात खना।

\VS{8}वं जितः धाल, “थ्‍व लः पुर्बया लागापाखे न्‍ह्याइ, अनं क्‍वय् अराबा जुयाः मृत समुद्रपाखे न्‍ह्याइ अले मृत समुद्रय् मिलय् जुइ। अले मृत समुद्रया लः साइ।

\VS{9}व खुसि न्‍ह्याःगु थासय् यक्‍व थीथी कथंयापिं जीवजन्‍तुत च्‍वनी। अन यक्‍व न्‍या दइ, छाय्‌धाःसा थ्‍व लः गन गन वनी अनयागु लः साइ। उकिं थ्‍व खुसि गन गन थ्‍यनी, अन न्‍ह्याम्‍हं नं म्‍वाइ।\XREF{✡}{{\XO 47:9 }{\XO{४७:९
}}{\XT{उत १:२०}}}

\VS{10}मृत सागरया सिथ सिथ न्‍या लाइपिं दनाच्‍वनी। एन-गदींनिसें एन-एग्‍लैम तक जाः ह्वलिगु थाय् दइ। अन भूमध्‍यसागरय् थें थीथी कथंयापिं यक्‍व न्‍यात दइ।

\VS{11}तर उकिया ध्‍वप व ध्‍याचा ध्‍याचा जुयाच्‍वंगु थाय्‌यागु लः साइ मखु, तर अनयागु लःयात चिया लागिं तया तइ।

\VS{12}खुसिया सिथय् निखेंपाखे थीथी कथंयागु फलयागु सिमात बुया वइ। उमिगु हः सुकूगनावनी मखु। उमिगु फल गुबलें फुइ मखु। उमिसं फुक्‍क लाय् हे फल बी, छाय्‌धाःसा उमित प्‍याकिगु लः पवित्र थासं न्‍ह्याइगु खः। उमिगु फल नयेत व उमिगु हः ल्‍वय् लाय्‌केत जुइ।”\XREF{✡}{{\XO 47:12 }{\XO{४७:१२
}}{\XT{प्रका २२:२}}}


\par }{\SH इस्राएलया सिमाना
\par }
{\PP \VS{13}परमप्रभु परमेश्‍वरं थथे धयादी, “इस्राएलया झिंनिगू कुलयात सर्बयया लागि छिमिसं देश इनाबीबलय् देशया सिमाना थथे जुइ। योसेफया लागि निगू भाग जुइ।

\VS{14}छिमिसं इमित बराबर यानाः इनाब्‍यु। थ्‍व छिमि पुर्खातय्‌त बी धकाः ल्‍हाः ल्‍ह्वनाः पाफयागुलिं थ्‍व देश छिमिगु सर्बय जुइ।


\par }{\PP \VS{15}“देशया सिमाना थ्‍व हे जुइ –

\par }{\PP “उत्तरपाखे भूमध्‍ये सागरंनिसें हेतलोनया लँ जुयाः लेबो-हमात जुयाः सदादया ब्‍यासि,

\VS{16}अले बेरोतह व सिब्रैम तक (थ्‍व दमस्‍कस व हमातया सिमानाया दथुइ दु) थ्‍व सिमाना थ्‍यनी। व हौरानया सिमानाया लिक्‍क दुगु हासेरहात्तीकन तक हे थ्‍यनी।

\VS{17}उत्तरया सिमाना समुद्रंनिसें हसर-एनान तक थ्‍यनी। दमस्‍कस व हमातया इलाकात उकिया उत्तरय् लाइ।


\par }{\PP \VS{18}“पुर्बपाखेयागु सिमाना धाःसा हौरान व दमस्‍कसया दथुइ, गिलाद व इस्राएल देशया दथुं यर्दन खुसिया लिक्‍क लिक्‍क जुयाः वंगु दु। अले व सिमाना मृत समुद्र व तामार तक हे वंगु दु। थ्‍व पुर्बया सिमाना जुइ।


\par }{\PP \VS{19}“दच्‍छिन पाखेयागु सिमाना तामारंनिसें मेरीबा कादेशया बुंगाःचा तक अले मिश्रया बगःया लिक्‍क लिक्‍क जुयाः भूमध्‍यसागर तक थ्‍यनी। थ्‍व दच्‍छिनया सिमाना जुइ।


\par }{\PP \VS{20}“पच्‍छिम पाखेयागु सिमाना भूमध्‍यसागर जुइ, लेबो-हमातया लिक्‍क च्‍वंगु सिथ तक। थ्‍व पच्‍छिमया सिमाना जुइ।


\par }{\PP \VS{21}“थ्‍व देश छिमिसं थःगु निंतिं इस्राएलया कुल कुलकथं इनाब्‍यु।

\VS{22}छिमिसं थ्‍व देश न्‍ह्याबलेंया सर्बयकथं थःगु हे निंतिं व छिपिंनापं च्‍वनाच्‍वंपिं, काय्‌म्‍ह्याय् दुपिं विदेशीतय्‌गु निंतिं नं इनाब्‍यु। छिमिसं इमित इस्राएलय् हे बूपिं इस्राएलीत थें ताय्‌कि। छिपिंनापं हे इस्राएलया कुलतय्‌गु दथुइ इमित सर्बय दयेमाः।

\VS{23}गुम्‍ह परदेशी गुगु कुलनापं च्‍वनी, वनापं हे छिमिसं वयागु सर्बय बीमाः” परमप्रभु परमेश्‍वरं धयादी।




\par }\Chap{48}{\SH जमिन ब्‍वःथःगु
\par }
{\PP \VerseOne{1}“इस्राएलया कुलतय्‌गु धलः व इमिसं काःगु फुक्‍क लागाया धलः थथे दु। उत्तरयागु सिमानाय् दानयात छब्‍व दइ। व हेतलोनया लँ जुयाः लेबो-हमातय् वनी। हसर-एनान व हमातया लिकसं च्‍वंगु दमस्‍कसया उत्तरयागु सिमाना धाःसा उकिया सिमानाया पुर्बंनिसें पच्‍छिमपाखे छब्‍व जुइ।


\par }{\PP \VS{2}“दानया सिमानाया लिक्‍कसं, पुर्बंनिसें पच्‍छिमया सिमाना तक आशेरयागु छब्‍व जुइ।


\par }{\PP \VS{3}“आशेरयागु सिमानाया लिक्‍कसं, पुर्बंनिसें पच्‍छिमया सिमाना तक नप्‍तालीयागु छब्‍व जुइ।


\par }{\PP \VS{4}“नप्‍तालीया सिमानाया लिक्‍कसं, पुर्बंनिसें पच्‍छिम तक मनश्‍शेयागु छब्‍व जुइ।


\par }{\PP \VS{5}“मनश्‍शेया सिमानाया लिक्‍कसं, पुर्बंनिसें पच्‍छिम तक एफ्राइमयागु छब्‍व जुइ।


\par }{\PP \VS{6}“एफ्राइमया सिमाना लिक्‍कसं, पुर्बंनिसें पच्‍छिम तक रूबेनयागु छब्‍व जुइ।


\par }{\PP \VS{7}“रूबेनया सिमानाया लिक्‍कसं, पुर्बंनिसें पच्‍छिमपाखे तक यहूदायागु छब्‍व जुइ।


\par }{\SH पुजाहारीत, लेवीत व देगःया इलाका
\par }
{\PP \VS{8}“पुर्बंनिसें पच्‍छिमपाखे तक यहूदाया सिमाना लिक्‍कसं छिमिसं अलग याःगु छगू विशेष भाग कोसेलिकथं छिमिसं बीमाः। उकिया ब्‍या १३ किलोमिटर जुइ, उकिया हाकः पुर्बंनिसें पच्‍छिम तक मेमेगु कुलयात ब्‍यूगु भाग ति हे जुइ। पवित्र देगः उकिया दथुइ जुइ।


\par }{\PP \VS{9}“छिमिसं परमप्रभुयात छायेमाःगु भाग १३ किलोमिटर ताहाकःगु व ५.३ किलोमिटर तब्‍यागु जुइ।

\VS{10}थ्‍व पुजाहारीतय्‌गु निंतिं छगू पवित्र ब्‍व जुइ। उकिया ताहाकःगु उत्तरंनिसें दच्‍छिन तक ५.३ किलोमिटर, उकिया ब्‍या पुर्बंनिसें पच्‍छिम तक १३ किलोमिटर जुइ। परमप्रभुया पवित्रथाय् धाःसा उकिया दथुइ जुइ।

\VS{11}व अर्पण याःपिं पुजाहारीतय्‌गु निंतिं जुइ अर्थात सादोकीत। इमिसं विश्‍वास यायेबहःपिं जुयाः जिगु सेवा यात। इस्राएलीत मखुगु लँय् वंबलय् लेवीत नं मखुगु लँय् वं थें सादोकीत मखुगु लँय् मवं।

\VS{12}देशयागु पवित्र भागं, लेवीतय्‌गु लागा थियाच्‍वंगु तसकं पवित्रगु ब्‍व इमिगु निंतिं छगू विशेष कोसेलि जुइ।


\par }{\PP \VS{13}“थ्‍व पुजाहारीतय्‌गु निंतिं छगू पवित्र ब्‍व जुइ। उकिया ताहाकःगु उत्तरंनिसें दच्‍छिन तक ५.३ किलोमिटर, उकिया ब्‍या पुर्बंनिसें पच्‍छिम तक १३ किलोमिटर जुइ। परमप्रभुया पवित्रथाय् धाःसा उकिया दथुइ जुइ।

\VS{14}इमिसं व मी मज्‍यू अले हिलाबुला याये मज्‍यू। थ्‍व देशयागु दकलय् भिंगु जग्‍गा खः, थ्‍व सुयातं बी मज्‍यू, छाय्‌धाःसा थ्‍व परमप्रभुया निंतिं पवित्र खः।


\par }{\PP \VS{15}“ल्‍यं दुगु २.७ किलोमिटर तब्‍यागु व १३ किलोमिटर ताहाकःगु जमिन धाःसा शहरया साधारण ज्‍याया लागि, च्‍वनेगु थाय् व पशुत ज्‍वयेगु थाय्‌या लागि जुइ। उकिया दथुइ शहर दइ।

\VS{16}व जग्‍गाया हाकः व ब्‍या थथे जुइ, थ्‍व प्‍यखेंपाखे २.४ किलोमिटर दुगु प्‍यकूं लाःगु शहर जुइ।

\VS{17}शहरया चकंगु घाँय्‌ख्‍यः फुक्‍क चाकःछिं नापय् याइबलय् छगू छगूपाखे १३५ मिटर दुगु जुइ।

\VS{18}शहरया पिने बुँज्‍या याइगु थाय् दइ, व पुर्बपाखे ५.३ किलोमिटर व पच्‍छिमपाखे ५.३ किलोमिटर नापयागु जुइ। अन छु सल व शहरय् ज्‍या याइपिनिगु लागि नयेत खः।

\VS{19}इस्राएलया फुक्‍क कुलं वःपिं शहरयापिं ज्‍यामितय्‌सं थ्‍व जमिनय् बुँज्‍या याइ।

\VS{20}व फुक्‍क भाग प्‍यखेरं हे १३ किलोमिटर दुगु प्‍यकूं लाःगु जुइ। शहरयागु जग्‍गानापं उगु पवित्र भाग विशेष कोसेलिकथं अलग ति।


\par }{\SH शासक व पवित्र थाय्‌या लागाया सिमाना
\par }
{\PP \VS{21}“पवित्र देश वा शहरय् ल्‍यंदुपिं पुर्बंनिसें पच्‍छिम तकया लागा इस्राएलयाम्‍ह शासकयागु जुइ। उपिं लागा इस्राएलया सिमाना जुयाः पुर्ब व पच्‍छिमपाखे १३.३ किलोमिटर तब्‍या जुइ। थुपिं निगुलिं इलाका कुलतय्‌गु इलाका ति हे ताहाकः जुइ थुपिं शासकयागु जुइ। गुकिं पवित्र देशया पवित्र देगःयात दथुइ लाकाबी।

\VS{22}शासकया लागाया दथुइ लेवीतय्‌गु जमिन व शहरयागु जमिन दइ। शासकया लागा धाःसा यहूदाया सिमाना व बेन्‍यामीनया सिमानाया दथुइ लाइ।


\par }{\SH ल्‍यं दुगु इस्राएली कुलतय्‌गु लागा
\par }
{\PP \VS{23}“ल्‍यं दुगु कुलतय्‌गु निंतिं पुर्बंनिसें पच्‍छिम तकयागु छब्‍व बेन्‍यामीनयागु।


\par }{\PP \VS{24}“बेन्‍यामीनया सिमानाया लिक्‍कसं पुर्बंनिसें पच्‍छिम तकयागु छब्‍व शिमियोनयागु।


\par }{\PP \VS{25}“शिमियोनया सिमानाया लिक्‍कसं पुर्बंनिसें पच्‍छिम तक छब्‍व इस्‍साखारयागु।


\par }{\PP \VS{26}“इस्‍साखारया सिमानाया लिक्‍कसं पुर्बंनिसें पच्‍छिम तकयागु छब्‍व जबूलुनयागु।


\par }{\PP \VS{27}“जबूलूनया सिमानाया लिक्‍कसं पुर्बंनिसें पच्‍छिम तकयागु छब्‍व गादयागु।


\par }{\PP \VS{28}“गादया दच्‍छिन सिमाना तामारंनिसें मेरीबा कादेशया लः तक थ्‍यनी अले अनं व मिश्रया खुसिचाया लिक्‍क लिक्‍क जुयाः थ्‍व भूमध्‍यसागर तक थ्‍यनी।


\par }{\PP \VS{29}“छिमिसं इस्राएलया कुल कुलयात सर्बयकथं इनाबीमाःगु देश थ्‍व हे खः, थुपिं हे इमिगु ब्‍व खः,” परमप्रभु परमेश्‍वरं धयादी।


\par }{\SH शहरया ध्‍वाखात
\par }
{\PP \VS{30}“शहरं पिहां वनेगु थाय्‌त थुपिं हे जुइ, २.४ किलोमिटर ताहाकःगु उत्तरया भागय्\XREF{✡}{{\XO 48:30 }{\XO{४८:३०-३४
}}{\XT{प्रका २१:१२-१३}}}

\VS{31}स्‍वंगू ध्‍वाखात दइ। शहरया ध्‍वाखाया नां इस्राएलया कुल कुलया नां थें हे जुइ। उत्तर पाखेया स्‍वंगू ध्‍वाखात रूबेनया ध्‍वाखा, यहूदाया ध्‍वाखा अले लेवीया ध्‍वाखा जुइ।


\par }{\PP \VS{32}“पुर्बपाखे, २.४ किलोमिटर ताहाकःगु पुर्बया भागय् स्‍वंगू ध्‍वाखा दइ, योसेफया ध्‍वाखा, बेन्‍यामीनया ध्‍वाखा व दानया ध्‍वाखा।


\par }{\PP \VS{33}“२.४ किलोमिटर ताहाकःगु दच्‍छिनया भागय् स्‍वंगू ध्‍वाखा दइ, शिमियोनया ध्‍वाखा, इस्‍साखारया ध्‍वाखा व जबूलूनया ध्‍वाखा।


\par }{\PP \VS{34}“२.४ किलोमिटर ताहाकःगु पच्‍छिमपाखे स्‍वंगू ध्‍वाखा दइ, गादया ध्‍वाखा, आशेरया ध्‍वाखा व नप्‍तालीया ध्‍वाखा।


\par }{\PP \VS{35}“शहरयागु प्‍यखें पाखेयागु घेरा ९.६ किलोमिटर दइ।

\par }{\PP “उखुन्‍हुंनिसें शहरया नां ‘परमप्रभु अन दी’ जुइ।”

\par }