\NormalFont\ShortTitle{रूथ}

{\MT रुथया सफू

\par }{\IMT म्‍हसीका

\par }{\IP रुथयागु थ्‍व शान्‍त घटना इस्राएलय् न्‍याय याइपिन्‍सं राज्‍य याःगु ग्‍यानपुस्‍से च्‍वंगु इलय् जूगु घटनात मध्‍ये छगू खः। छगू परिवार इस्राएल देशय् अनिकाल जूगुलिं मोआबय् छुं ईया लागि च्‍वंवन। अले व परिवारयाम्‍ह छम्‍ह मिजंया ब्‍याहा मोआबी मिसा रुथलिसें जुल। रूथ तसकं भिंम्‍ह मिसा जुयाच्‍वन। थः भाःत सी धुंकाः नं वं थः माजुयात तसकं माया यानाच्‍वन। रुथं इस्राएलयाम्‍ह परमेश्‍वरयाके तःधंगु भलसा तल। व थः माजुनापं बेथलेहेमय् वन अले अन वं न्‍हापायाम्‍ह भाःतया सतिक थःलाम्‍ह छम्‍ह तःमिम्‍ह मनूलिसें हाकनं ब्‍याहा यात। थ्‍व ब्‍याहापाखें रूथ इस्राएलयाम्‍ह दकले तःधंम्‍ह जुजु दाऊदया तापाःबज्‍ये जुल।

\par }{\IP न्‍याय याइपिनिगु घटनां परमेश्‍वरया मनूत वय्‌कःपाखें ताःपा जूबलय् वःगु विपत्तियात क्‍यनी। रुथया सफुतिं धाःसा इस्राएलया परमेश्‍वरयाथाय् शरण काःवःम्‍ह छम्‍ह विदेशी मिसायात दुगु आशिष क्‍यनी। थुकथं व मिसा परमेश्‍वरया विश्‍वास बहःपिं मनूतय् ब्‍व जुल।

\par }{\IOT धलः पौ

\par }{\IO रुथं नाओमीयात तसकं माया याःगु
{\IOR{१:१-२२}}

\par }{\IO रुथं बोअज नापलाःगु
{\IOR{२:१-२३}}

\par }{\IO रुथया लागिं नाओमीं बिचाः याःगु
{\IOR{३:१-१८}}

\par }{\IO रूथ व बोअजया ब्‍याहा
{\IOR{४:१-२२}}

\par }{\IB \par }
{\MT रूथ



\par }\ChapOne{1}{\SH मोआबय् एलीमलेक व वया परिवार
\par }
{\PP \VerseOne{1}यक्‍व न्‍हापा, न्‍याय याइपिन्‍सं राज्‍य याःगु इलय् इस्राएलय् अनिकाल जूगुलिं यहूदाया बेथलेहेमं छम्‍ह मनू थः कलाः व निम्‍ह काय्‌पिं ज्‍वनाः मोआब देशय् च्‍वंवन।

\VS{2}व मनूया नां एलीमेलेक खः, वया कलाःया नां नाओमी अले वया निम्‍ह काय्‌पिनिगु नां महलोन व किल्‍योन खः। इपिं यहूदाया बेथलेहेमयापिं एप्रातीत खः। इपिं मोआब देशय् वनाः अन च्‍वन।


\par }{\PP \VS{3}नाओमीयात वया निम्‍ह काय्‌पिं नापं त्‍वःता थकाः वया भाःत सित।

\VS{4}लिपा नाओमीया काय्‌पिन्‍सं मोआबी मिस्‍तलिसें ब्‍याहा यात, छम्‍हय्‌सिया नां ओर्पा व मेम्‍हय्‌सिया नां रूथ खः। अन इपिं झिदँ ति च्‍वने धुंकाः

\VS{5}महलोन व किल्‍योन सित। थुकथं व मिसा थः भाःत व काय्‌पिं मदय्‌क च्‍वनेमाल।


\par }{\SH रूथ व नाओमी बेथलेहेमय् लिहां वंगु
\par }
{\PP \VS{6}परमप्रभुं थः मनूतय्‌त हाकनं सुवाः बियादीगुलिं बुँइ अन्‍न बांलाक सःगु दु धयागु खँ न्‍यनाः नाओमीयात थः भौपिं नापं मोआबं थःगु देशय् लिहां वने मास्‍ति वल।

\VS{7}उकिं व थः च्‍वनाच्‍वंगु थासं भौपिं नापं पिहां वल, इपिं यहूदा देश लिहां वनेगु लँपुइ वन।


\par }{\PP \VS{8}लँय् वं भौपिन्‍त धाल, “छिपिं निम्‍हं थःछेँय् लिहां हुँ, छिमिसं जि व जिमि काय्‌पिन्‍त माया याःगु थें परमेश्‍वरं छिमित नं माया यानादीमा।

\VS{9}परमप्रभुं हाकनं छिमित भाःत व छेँ बियादीमा।” वं इमित घय्‌पुल, इपिं ह्वाँय्‌ह्वाँय् ख्‍वल।

\VS{10}अले इमिसं वयात धाल, “मखु, जिपिं नं छिनापं हे छि मनूतय्‌थाय् वने।”


\par }{\PP \VS{11}नाओमीं धाल, “हे जिमि म्‍ह्याय्‌पिं लिहां हुँ, छिपिं छाय् जिलिसें वयेगु? छिमि भाःत जुइत छु जिगु प्‍वाथय् मेपिं काय्‌पिं दु धकाः ला?

\VS{12}हे जिमि म्‍ह्याय्‌पिं, छेँय् लिहां हुँ। छाय्‌धाःसा हाकनं ब्‍याहा यायेत जि बुरी जुइ धुंकल। अज्‍याःगु छुं आशा दुसां अले थौं चान्‍हय् हे ब्‍याहा यानाः काय् बुके फुसां

\VS{13}इपिं तःधिक मजुतले छिपिं पियाच्‍वने फइ ला? छु छिपिं ब्‍याहा मयासें च्‍वनेगु ला? मखु, जिमि म्‍ह्याय्‌पिं, जिगु हालत छिमिगु स्‍वयाः बांमलाः, छाय्‌धाःसा परमप्रभुं जिगु विरोधय् ल्‍हाः ल्‍ह्वनादीगु दु।”\XREF{✡}{{\XO 1:13 }{\XO{१:१३
}}{\XT{व्‍य २५:५-६; मत्ती २२:२४; मर्क १२:१८-२७}}}


\par }{\PP \VS{14}थ्‍व न्‍यनाः इपिं हाकनं ह्वाँय्‌ह्वाँय् ख्‍वल, माजुयात भागियानाः ओर्पा थःगु छेँय् लिहां वन। रूथ धाःसा थः माजुलिसे हे च्‍वनाच्‍वन।

\VS{15}नाओमीं वयात धाल, “स्‍व, छिमि क्‍यहेँ थः मनूतय्‌थाय् व थः द्यःतय्‌थाय् लिहां वन, छ नं वलिसें लिहां हुँ।”


\par }{\PP \VS{16}तर रुथं लिसः बिल, “छितः त्‍वःता वनेत जितः कर यानादी मते। छि गन गन झाल जि अन वये, छि गन गन च्‍वनादिल जि नं अन च्‍वने, छि मनूत जिमि मनूत जुइ अले छि परमेश्‍वर जिमि परमेश्‍वर जुइ।

\VS{17}छि गन सी, जि नं अन हे सी, अले जितः अन हे थुनिगु जुइ। कालं बाहेक मेगु छुंकिं नं जितः छिपाखें फाःसा, परमप्रभुं जितः थथे हे, अज्‍ज थ्‍व स्‍वयाः बांमलाःगु व्‍यवहार यानादीमा।”

\VS{18}रुथं थःत त्‍वःती मखुत धयागु सीकाः नाओमीं वयात छुं हे मधाल।


\par }{\PP \VS{19}इपिं निम्‍ह न्‍ह्यज्‍याना वनाः बेथलेहेमय् थ्‍यंकः वल। इपिं बेथलेहेमय् थ्‍यंबलय् फुक्‍क शहर अजू चाल, अन च्‍वंपिं मिस्‍तय्‌सं धाल, “छु थ्‍व धात्‍थें नाओमी हे खः ला?”


\par }{\PP \VS{20}वं धाल, “जितः नाओमी\FTNT{*}{{\FR 1:20 }{\FR{१:२०
}}{\FQ{नाओमी
}}{\FT{हिब्रू भाषाय् नाओमी धयागु “न्‍ह्याइपुगु” खः}}} धाये मते। जितः मारा\FTNT{†}{{\FR 1:20 }{\FR{१:२०
}}{\FQ{मारा
}}{\FT{हिब्रू भाषाय् मारा धयागु “म्‍हाइपूगु” खः}}} धा, छाय्‌धाःसा दक्‍व शक्ति दुम्‍ह परमेश्‍वरं जिगु जीवन तसकं म्‍हाइपुका बियादीगु दु।

\VS{21}जि थनं वनाबलय् जितः माःगु फुक्‍क दुगु खः। तर परमप्रभुं जितः खालि ल्‍हातं लित हयादीगु दु। छिमिसं जितः छाय् नाओमी धायेगु? परमप्रभु जिगु विरोधय् दनादीगु दु। दक्‍व शक्ति दुम्‍ह परमेश्‍वरं जिके विपत्ति हयादीगु दु।”


\par }{\PP \VS{22}थुकथं नाओमी थः मोआबी भौ रूथलिसें मोआव देशं लिहां वल। इपिं बेथलेहेमय् थ्‍यंबलय् तछ्व लयेगु ज्‍या नकतिनि शुरु जूगु खः।




\par }\Chap{2}{\SH रूथ बोअजया बुँइ तछ्वगुँइँ मुंवंगु
\par }
{\PP \VerseOne{1}नाओमीया थः भाःत एलीमेलेकयापाखें थःलाःम्‍ह छम्‍ह तःधंम्‍ह मनू दुगु जुयाच्‍वन। वयागु नां बोअज खः।


\par }{\PP \VS{2}मोआबी रुथं नाओमीयात धाल, “जितः बुँइ वनेबियादिसँ, सुनां जितः दया याइ वयागु ल्‍यूल्‍यू वनाः तछ्वगुँइँ मुना हये।”

\par }{\PP अले वं धाल, “हुँ जिमि म्‍ह्याय्।”\XREF{✡}{{\XO 2:2 }{\XO{२:२
}}{\XT{व्‍य २४:१९; लेवी १९:९-१०; २३:२२}}}


\par }{\PP \VS{3}उकिं रुथं ज्‍यामितय्‌गु ल्‍यूल्‍यू जुयाः तछ्वगुँइँ मुना जुल। थथे जुल तछ्वगुँइँ मुनेत व एलीमेलेकया थःलाःम्‍ह बोअजया बुँइ थ्‍यन।

\VS{4}अबलय् हे बोअज बेथलेहेमं थ्‍यंकः वल अले ज्‍यामितय्‌त नाप लानाः धाल, “परमप्रभु छिपिंलिसें दयेमा”।

\par }{\PP इमिसं लिसः बिल, “परमप्रभुं छितः सुवाः बियादीमा।”


\par }{\PP \VS{5}बोअजं ज्‍यामितय् नायःयात न्‍यन, “व मिसा सु खः?”


\par }{\PP \VS{6}वं लिसः बिल, “व मोआबं नाओमीलिसें वःम्‍ह मोआबी मिसा खः।

\VS{7}वं जितः ज्‍यामितय् ल्‍यूल्‍यू वनाः लयाः पंचिनातःगु तछ्वमाया दथुइ तछ्वगुँइँ मुंके ब्‍यु धकाः इनाप यात। भचा जक बल्‍चाय् आराम कायेगु सिवाय् वं सुथंनिसें ज्‍या याना हे च्‍वगु दु।”


\par }{\PP \VS{8}बोअजं रुथयात धाल, “हे मइं, बांलाक न्‍यँ, मेपिं सुयागुं बुँइ तछ्वगुँइँ मुं वने मते। अले थ्‍व बुँ त्‍वःता नं वने मते बरु जिमि भ्‍वातिंत नापं थन हे च्‍वँ।

\VS{9}मनूतय्‌सं तछ्व लःगु स्‍व। अले मिस्‍तय्‌गु ल्‍यूल्‍यू हुँ, छन्‍त थी मते धकाः जिं मनूतय्‌त धयागु दु। छन्‍त प्‍या चाःसा मनूतय्‌सं जाय्‌का तःगु घःया लः त्‍वँ।”


\par }{\PP \VS{10}अले रुथं क्‍वछुनाः भागियानाः बोअजयात धाल, “जि छम्‍ह परदेशी धकाः सीकाः नं छाय् छिं जितः थुलिमछि दया यानादियागु?”


\par }{\PP \VS{11}बोअजं लिसः बिल, “छं भाःत सी धुंकाः नं थः माजुया लागिं छु छु यात व फुक्‍क जिं न्‍यनागु दु। छ गथे यानाः थःमांबौ व थःगु देश त्‍वःताः थःम्‍हं म्‍हमस्‍यूपिं मनूतय् दथुइ वल, व नं जिं स्‍यू।

\VS{12}छंगु ज्‍याया सिरपाः परमेश्‍वरं छन्‍त बियादीमा। छ शरण काःवःम्‍ह इस्राएलया परमप्रभु परमेश्‍वरं छन्‍त यक्‍व इनाम बियादीमा।”


\par }{\PP \VS{13}रुथं लिसः बिल, “हे जिमि प्रभु, छिं जितः तसक्‍कं माया यानादिल, जि छिकपिनि भ्‍वातिं जुइत मल्‍वःसां छिं जिलिसें बांलाक न्‍ववानाः जिगु मन तयादीगु दु।”


\par }{\PP \VS{14}बजि नयेगु इलय् बोअजं रुथयात धाल, “थन वा, दाखया तिइ मरि थुनाः न।” अले व ज्‍यामितलिसें फ्‍यतुल। अले बोअजं वयात छुस्‍यामुस्‍या बिल। रुथं थःत यत्तले नल। अले भचा थया काल।


\par }{\PP \VS{15}व तछ्वगुँइँ मुनेत दंबलय् बोअजं थः मनूतय्‌त आज्ञा बिल, “वयात लयाः पंचिनातःगु तछ्वमाया दथुइ दथुइ नं तछ्वगुँइँ मुंके ब्‍यु। वयात ब्‍वःबी मते।

\VS{16}बरु छिमिसं लयेबलय् नं वयात मुनेत भचा भचा कुतुका ब्‍यु। वयात ब्‍वः मब्‍यूसें मुंके ब्‍यु।”


\par }{\PP \VS{17}अथे जुयाः रूथ सन्‍ध्‍याकाः इलय्‌ तक नं बुँइ तछ्वगुँइँ मुनाच्‍वन। थःम्‍हं मुंगु तछ्वगुँइँ ल्‍हातिं दाःबलय् छगू एपा\FTNT{*}{{\FR 2:17 }{\FR{२:१७
}}{\FQ{छगू एपा
}}{\FT{थ्‍व १० किलोग्राम ति खः}}} ति दत।

\VS{18}तछ्व ज्‍वनाः व शहरय् लिहां वल, व तछ्व थः माजुयात क्‍यन। थया हःगु छुस्‍यामुस्‍या नं वयात बिल।


\par }{\PP \VS{19}नाओमीं वयात न्‍यन, “थौं छ तछ्वगुँइँ मुनेत गन वना? छन्‍त माया याःम्‍ह मनूयात सुवाः लायेमा।”

\par }{\PP थःम्‍हं बोअजया बुँइ ज्‍या यानागु खँ रुथं नाओमीयात कन।


\par }{\PP \VS{20}नाओमीं धाल, “परमप्रभुं बोअजयात सुवाः बियादीमा, परमप्रभुं म्‍वाःपिन्‍त व सीपिन्‍त माया यायेगु त्‍वःतामदी। छाय्‌धाःसा व मनू ला झी सतिक थःलाम्‍ह मनू खः।”


\par }{\PP \VS{21}अले मोआबी रुथं धाल, “उलि जक मखु वं जितः तछ्व लयेगु ज्‍या सिमधःतले वया मनूतलिसें तछ्वगुँइँ मुनेगु ज्‍या या धकाः धाःगु दु।”


\par }{\PP \VS{22}नाओमीं धाल, “हे जिमि म्‍ह्याय्, छ वया भ्‍वातिंतलिसें वनेगु या, मेपिनिगु बुँइ वन धाःसा छन्‍त छुं जुइफु।”


\par }{\PP \VS{23}उकिं व बोअजया भ्‍वातिंत नाप नापं तछ्व व छ्व लयेगु ज्‍या सिमधःतले मुनेगु ज्‍या याना हे च्‍वन। व थः माजुनापं च्‍वनीगु खः।




\par }\Chap{3}{\SH रूथ व बोअज
\par }
{\PP \VerseOne{1}छन्‍हु रुथया माजु नाओमीं वयात धाल, “हे जिमि म्‍ह्याय्, छु छंगु भिं जुइगु थाय् ममालेगु ला?

\VS{2}बोअज ला झी थःलाःम्‍ह मनू खः। छं वया भ्‍वातिंतलिसें ज्‍या याना वयाच्‍वंगु दु। आः जिगु खँ बांलाक न्‍यँ, थौं बहनी व थःगु खलय् तछ्व हायाच्‍वंगु जुइ।

\VS{3}उकिं म्‍वःल्‍हुयाः चिकं बु, अले छंगु दकले बांलाःगु वसः फिनाः खलय् हुँ। अय्‌नं वं नये सी मधूंकुतले छ वने मते।

\VS{4}व द्यँ वनीबलय् छं व द्यनिगु थाय् सीकाति। अनं लिपा वनाः वयागु तुतिपाखेया फांगा चीकाः अन हे द्यँ। अले छं छु यायेमाः वं हे धाइ।”


\par }{\PP \VS{5}रुथं लिसः बिल, “छिं धयादीगु फुक्‍क जिं याये।”

\VS{6}अले व क्‍वय् खलय् वनाः वं थः माजुं धाःथें हे यात।


\par }{\PP \VS{7}नयेत्‍वने धुंकाः बोअज लय्‌ताल। अले अन्‍न द्वँ मुनातःगु थाय्‌या लिक्‍क द्येनेत वन। अले रूथ तीजक वनाः बोअजया तुतियागु फांगा छखे चीकाः व अन हे ग्‍वारातुल।

\VS{8}बाचा इलय् बोअजया आकाझाकां न्‍ह्यलं चाल। वं छम्‍ह मिसायात थःगु तुतिइ ग्‍वारा तुलाच्‍वंगु खंकल।


\par }{\PP \VS{9}वं न्‍यन, “छ सु खः?”

\par }{\PP रुथं लिसः बिल, “जि छि भ्‍वातिं रूथ खः। छि जिमि सतीम्‍ह थः खः। उकिं छिगु फांगा जितः फाय्‌कादिसँ।”


\par }{\PP \VS{10}वं धाल, “हे जिमि मइं, परमप्रभुं छन्‍त सुवाः बियादीमा, छाय्‌धाःसा छ तःमिम्‍ह वा गरीबम्‍ह सुं ल्‍याय्‌म्‍हया ल्‍यू मवंसें थःगु लिपांगु मायायात न्‍हापांगु स्‍वयाः तःधंकूगु दु।

\VS{11}उकिं, हे मइं, छ ग्‍याये मते। छं छु धाल व जिं याये, छाय्‌धाःसा शहरयापिं जिमि फुक्‍क मनूतय्‌सं छ भिंम्‍ह मिसा खः धकाः स्‍यू।

\VS{12}जि छिमि सतीम्‍ह थः खःसां जि स्‍वयाः सतीम्‍ह मेम्‍ह छम्‍ह थः दु।

\VS{13}थौं चच्‍छि थन हे च्‍वँ, कन्‍हय् सुथय् वं छिमि सतीम्‍ह थःथितिं यायेमाःगु ज्‍या याःसा जि हे जिल, तर व मानय् मजूसा जिं याये। म्‍वाःम्‍ह परमप्रभुया नामय् पाफयाः जिं थ्‍व धाये, सुथय्‌ तक थन ग्‍वारातुला च्‍वँ।”


\par }{\PP \VS{14}अले रूथ वयागु तुतिया लिक्‍क ग्‍वारातुलाच्‍वन। मनू म्‍हसीके मफइगु इलय् हे व दन अले बोअजं धाल, “छम्‍ह मिसाम्‍ह थन खलय् वःगु दु धकाः सुनानं मसीमाः।”

\VS{15}अले बोअजं धाल, “छं न्‍ययातःगु गा फ।” रुथं अथे हे यात, बोअजं खुफा ति तछ्व उकी तयाबिल। अले व कु ल्‍ह्वनाः वयागु ब्‍वहलय् तयाबिल। व ज्‍वनाः रूथ शहरय् लिहां वल।


\par }{\PP \VS{16}छेँय् थ्‍यंबलय् वया माजुं न्‍यन, “हे म्‍ह्याय् छु जुल?” अले व मनुखं थःत याःगु फुक्‍क रुथं कनाबिल।


\par }{\PP \VS{17}वं धाल, “वय्‌कलं जितः थः माजुयाथाय् खालि ल्‍हातिं वने मते धकाः धयाः थ्‍व खुफा तछ्व बियाहल।”


\par }{\PP \VS{18}अले वं धाल, “हे जिमि म्‍ह्याय्, अज्‍ज मेगु छु जुइ व छं मस्‍युतले पियाच्‍वँ। छाय्‌धाःसा थ्‍व ज्‍या सिमधःलते बोअजयात न्‍ह्यः वइ मखु।”




\par }\Chap{4}{\SH बोअज व रुथया ब्‍याहा
\par }
{\PP \VerseOne{1}बोअज शहरया ध्‍वाखाय् वनाः च्‍वनाच्‍वन। छुं ई लिपा वं धाःम्‍ह एलीमेलेकया सतिक थःलाःम्‍ह मनू थ्‍यंकः वल। अले बोअजं वयात धाल, “पासा, थन वयाः फ्‍यतु।” व बोअजया न्‍ह्यःने वनाः फ्‍यतुल।


\par }{\PP \VS{2}बोअजं शहरयापिं झिम्‍ह थकालितय्‌त नं सःताः धाल, “थन फ्‍यतुनादिसँ,” अले इपिं फ्‍यतुल।

\VS{3}वं व सतिक थःलाम्‍ह मनूयात धाल, “मोआबं लिहां वःम्‍ह नाओमीं झी दाजु एलीमेलेकया बुँ छकू मीत स्‍वयाच्‍वंगु दु।

\VS{4}थुपिं थकालितय्‌गु न्‍ह्यःने व बुँ छिं कयादिसँ धकाः छिलिसें खँ ल्‍हायेगु बिचाः याना। व बुँ छिं न्‍यायेगु खःसा थुपिं मनूतय्‌गु न्‍ह्यःने न्‍याये धकाः धयादिसँ। छिं व बुँ न्‍याये मखुसा जितः धयादिसँ, छाय्‌धाःसा व बुँ न्‍यायेत छिगु ल्‍यू हक दुम्‍ह मनू जि हे खः।”

\par }{\PP वं मनुखं धाल, “ज्‍यू, जिं व बुँ न्‍याये।”


\par }{\PP \VS{5}अले बोअजं धाल, “नाओमी व मोआबी रुथपाखें बुँ न्‍याःगु न्‍हिइ छिं व सी धुंकूम्‍हय्‌सिगु नां व सम्‍पत्ति ल्‍यंकातयेत सी धुंकूम्‍हय्‌सिया कलाः नं कायेमाः।”\XREF{✡}{{\XO 4:5 }{\XO{४:५
}}{\XT{व्‍य २५:५-६}}}


\par }{\PP \VS{6}थ्‍व खँ न्‍यनाः व मनुखं धाल, “अथे खःसा जिं न्‍याये मखु छाय्‌धाःसा जिगु थःगु सम्‍पत्ति नं नाश जुइफु। छिं न्‍यानादिसँ, जिं न्‍याये मखु।”


\par }{\PP \VS{7}उबलय् जमिन व सम्‍पत्ति न्‍यायेमिइ वा हिलाबुला याइबलय् मिइम्‍हय्‌सिनं थःगु लाकां त्‍वयाः न्‍याइम्‍हय्‌सित बीगु चलन दुगु जुयाच्‍वन। इस्राएलय् खँ क्‍वःछीगु विधि थथे हे खः।


\par }{\PP \VS{8}उकिं व मनुखं, “व बुँ छिं थःम्‍हं हे न्‍यानादिसँ” धकाः धयाः बोअजयात थःगु लाकां त्‍वयाः बिल।


\par }{\PP \VS{9}अले बोअजं अन दुपिं थकालित व मेपिं मनूतय्‌त धाल, “थौं जिं किल्‍योन, महलोन व एलीमेलेकयागु फुक्‍क सम्‍पत्ति नाओमीया ल्‍हातं न्‍यायेधुन धइगु खँया साक्षी छिकपिं दु।

\VS{10}जिं महलोनया कलाः मोआबी रुथयात नं सी धुंकूम्‍ह मनूया सम्‍पत्तिनापं वयागु नां तया तयेत वयागु नां वया थःथितितय्‌गु दथुइ वा शहरया धलखय् दयाच्‍वनेमा धकाः जिं कलाःकथं कयागु दु।”


\par }{\PP \VS{11}अले थकालित व अन दुपिन्‍सं धाल, “जिपिं साक्षी जुल। छिगु छेँय् वइम्‍ह थ्‍व मिसायात परमप्रभुं इस्राएलया घराना दय्‌कूपिं राहेल व लेआ थें यानादीमा। एप्राताय् छितः हनाबना दयेमा अले बेथलेहेमय् छिगु नां जायेमा।

\VS{12}परमप्रभुं छितः थ्‍व ल्‍याय्‌म्‍हम्‍ह मिसापाखें बियादीम्‍ह सन्‍तानया परिवार यहूदापाखें तामारं बुइकूम्‍ह पेरेसया परिवार थें जुइमा।”


\par }{\SH दाऊदया वंशावली
\par }
{\R मत्ती १:३-६; लूक ३:३२-३३

\par }{\PP \VS{13}थुकथं बोअजं रुथयात ब्‍याहा यानाः छेँय् हल। परमेश्‍वरं वयात सुवाः बियादिल। अले वया प्‍वाथय् दयाः काय् दत।

\VS{14}अले मिस्‍तय्‌सं नाओमीयात धाल, “परमप्रभु धन्‍यम्‍ह खः। छाय्‌धाःसा थौं वय्‌कलं छितः छम्‍ह सतीम्‍ह थः मदय्‌क त्‍वःतामदी। इस्राएलय् वयागु नां जायेमा।

\VS{15}थ्‍व मचा छितः न्‍हूगु जीवन बीम्‍ह व छि बुरा जुइबलय् छितः स्‍वइम्‍ह जुइ। छाय्‌धाःसा न्‍हय्‌म्‍ह काय्‌पिं स्‍वयाः भिंम्‍ह, छितः माया याइम्‍ह भौनं थ्‍व मचा बुइकूगु खः।”


\par }{\PP \VS{16}नाओमीं व मचायात ज्‍वनाः थःगु मुलय् तल अले वं वयात बिचाः यात।

\VS{17}वया जःलाखःलातय्‌सं धाल, “नाओमीया छम्‍ह काय् दत। झीसं वयागु नां ओबेद धकाः तयेनु।” व हे यिशैया बौ व दाऊदया बाज्‍या खः।


\par }{\PP \VS{18}पेरेसया वंश धलः थथे दु –

\par }{\PP पेरेसया काय् हेस्रोन खः।


\par }{\PP \VS{19}हेस्रोनया काय् आराम खः।

\par }{\PP आरामया काय् अम्‍मीनादाब खः।


\par }{\PP \VS{20}अम्‍मीनादाबया काय् नहशोन खः।

\par }{\PP नहशोनया काय् सल्‍मोन खः।


\par }{\PP \VS{21}सल्‍मोनया काय् बोअज खः।

\par }{\PP बोअजया काय् ओबेद खः


\par }{\PP \VS{22}ओबेदया काय् यिशै खः।

\par }{\PP यिशैया काय् दाऊद खः।

\par }