\NormalFont\ShortTitle{न्‍यायकर्ता}

{\MT न्‍यायकर्ताया सफू

\par }{\IMT म्‍हसीका

\par }{\IP यहोशू सीधुंकाः इस्राएलीतय्‌सं त्‍याके मानिगु कनान देशय् हमला याःगु इलंनिसें अन जुजुपिन्‍सं शासन याये न्‍ह्यः तकयागु खँ थ्‍व सफुलिइ दु। उगु इलय् इस्राएलय् जुजु धयापिं हे मदुनि। सुया छु याये मंदत व हे यानाजुइगु खः (२१:२५)

\par }{\IP “परमप्रभुं इमित बचय् यायेत न्‍यायकर्ता धाःपिं नायःत ल्‍ययादिल” (२:१६)। थ्‍व पदया लिधंसाय् थ्‍व सफूया नां न्‍यायकर्ता तःगु खः। थ्‍व सफुलिइ इस्राएलीतय्‌सं परमेश्‍वरया बाचाया अःखः याना जूगु व परमेश्‍वरं इमित क्‍वत्‍यलातःपिंपाखें बचय् यायेत व शासन यायेत झिंनिम्‍ह न्‍यायकर्ता दय्‌कूगु खँ न्‍ह्यथनातःगु दु।

\par }{\IP थ्‍व सफुलिइ इस्राएलीतय्‌सं परमेश्‍वरयात मानय् मयाःगु, विदेशीतय्‌सं इमित क्‍वत्‍यःगु, ख्‍वयाः दुःखय् हाला जूगु व न्‍यायकर्तातपाखें छुत्‍कारा ब्‍यूगु खँ दु। थ्‍व सफुलिइ मू खँ धयागु परमेश्‍वरयात मानय् यानाः हे इस्राएल बचय् जूगु, परमेश्‍वरया आज्ञा मानय् मयाःबलय् आपत वःगु खः। परमेश्‍वर थः मनूतय्‌त बचय् यायेत न्‍ह्याबलें न्‍ह्यचिलादीगु दु। तर इपिं थःपिनिगु पापं लिचिलाः हाकनं परमप्रभुयाथाय् वयेमाः।

\par }{\IP थ्‍व सफूया च्‍वमिया बारे गनं नं न्‍ह्यथनातःगु मदु। तर थ्‍व सफू शमूएलं च्‍वःगु जुइ धकाः धाःपिं नं दु।

\par }{\IOT धलः पौ

\par }{\IO कनान देश त्‍याकाकाःगु
{\IOR{१:१–२:१३}}

\par }{\IO इस्राएलयात क्‍वत्‍यलातःगु, दबोरापाखें जुजु याबीन नाश जूगु
{\IOR{२:१४–५:३१}}

\par }{\IO गिदोनं मिद्यानीतय्‌त त्‍याकूगु
{\IOR{६:१–८:३५}}

\par }{\IO अबीमेलेक थाहां वःगु व पतन जूगु
{\IOR{९:१-५७}}

\par }{\IO थीथी न्‍यायकर्ता
{\IOR{१०:१–१२:१५}}

\par }{\IO शिमशोनं इस्राएलीतय्‌त पलिश्‍तीतपाखें बचय् याःगु
{\IOR{१३:१–१६:३१}}

\par }{\IO दान कुलया घटना
{\IOR{१७:१–१८:३१}}

\par }{\IO बेन्‍यामीन कुलयात सजाँय ब्‍यूगु
{\IOR{१९:१–२१:२५}}

\par }{\IB \par }
{\MT न्‍यायकर्ता



\par }\ChapOne{1}{\SH यहूदा कुल कनानीतलिसें ल्‍वाःगु
\par }
{\PP \VerseOne{1}यहोशू सीधुंकाः इस्राएलीतय्‌सं परमप्रभुयाके न्‍यन, “गुगु कुलं दकलय् न्‍हापा कनानीतय्‌त हमला यायेमाः?”


\par }{\PP \VS{2}परमप्रभुं धयादिल, “यहूदां हमला याइ। धात्‍थें, जिं व देशयात इमिगु ल्‍हातय् तयाबियागु दु।”


\par }{\PP \VS{3}यहूदाया मनूतय्‌सं थः दाजुकिजा शिमियोनीतय्‌त धाल, “परमप्रभुं जिमित ब्‍यूगु लागाय् जिपिंलिसें वा, झीपिं मिलय् जुयाः कनानीतलिसें ल्‍वाये अले जिपिं नं छिमित ब्‍यूगु लागाय् वने।” उकिं शिमियोन कुलयापिं मनूत इपिंलिसें वन।


\par }{\PP \VS{4}यहूदा कुलयापिं मनूत हमला यायेत वंबलय् परमप्रभुं कनानीत व परिज्‍जीतय्‌त इमिगु ल्‍हातय् बियादिल। इमिसं बेजेकय् झिद्वः मनूत स्‍यात।

\VS{5}अन इमिसं जुजु अदोनी-बेजेकयात\FTNT{*}{{\FR 1:5 }{\FR{१:५
}}{\FQ{अदोनी-बेजेक
}}{\FT{थुकिया अर्थ जिमि प्रभु, बेजेकया मालिक}}} नापलाकल अले वलिसें ल्‍वात। अले इमिसं कनानीत व परिज्‍जीतय्‌त बुकल।

\VS{6}जुजु बिस्‍युं वन तर ल्‍यू वनाः इमिसं वयात ज्‍वन। अले वयागु ल्‍हाः व तुतिया बुरा पतिंचा ध्‍यनाबिल।


\par }{\PP \VS{7}अदोनी-बेजेकं धाल, “ल्‍हाः व तुतियागु बुरापतिं ध्‍यंपिं न्‍हयेम्‍ह जुजुपिन्‍सं जिगु टेबुलया तःलय् चिप मुनीगु। जिं इमित गथे यानागु खः परमेश्‍वरं जितः अथे हे यानादीगु दु।” इमिसं वयात यरूशलेमय् हल, अले व अन हे सित।


\par }{\SH यहूदा कुलं यरूशलेम व हेब्रोन त्‍याकाकाःगु
\par }
{\PP \VS{8}यहूदाया मनूतय्‌सं यरूशलेमय् हमला यानाः उकियात त्‍याकाकाल। इमिसं अनयापिं मनूतय्‌त तरवारं स्‍यात, अले व शहरय् मि च्‍याकाबिल।


\par }{\PP \VS{9}अनंलि यहूदा कुलयापिं मनूत पहाडी देश, नेगेव व पच्‍छिमय् लाःगु तँचाय् च्‍वंपिं कनानीतलिसें ल्‍वायेत क्‍वहां वन।

\VS{10}उकिं यहूदाया मनूतय्‌सं हेब्रोन शहरय् च्‍वंपिं कनानीतय्‌त हमला यात। (न्‍हापा हेब्रोनयात किर्यत-अर्बा धाइगु खः।) अनंलि इमिसं शेशै, अहीमन व तल्‍मै वंशयापिन्‍त स्‍यानाबिल।\XREF{✡}{{\XO 1:10 }{\XO{१:१०
}}{\XT{यहो १५:१३-१४}}}


\par }{\SH ओत्‍निएलं दबीर शहर त्‍याकाकाःगु
\par }
{\PP \VS{11}हानं अनं वनाः दबीरयापिं मनूतय्‌त हमला यात। (दबीरयात न्‍हापा किर्यत-सेपेर धाइगु खः।)

\VS{12}अले कालेबं धाल, “सुनां किर्यत-सेपेरयात त्‍याकाकाइ व नापं जिं थः म्‍ह्याय् अक्‍सायात ब्‍याहा यानाबी।”

\VS{13}कालेबया किजा कनजया काय् ओत्‍निएलं उकियात त्‍याकाकाल। अले कालेबं थः म्‍ह्याय् अक्‍सायात वलिसें ब्‍याहा यानाबिल।\XREF{✡}{{\XO 1:13 }{\XO{१:१३
}}{\XT{यहो १५:१८-१९}}}


\par }{\PP \VS{14}ब्‍याहा याः खुन्‍हु अक्‍सा ओत्‍निएलयाथाय् वंबलय् वं वयात थः बौयाके छकुचा बुँ फ्‍वंकेबिल। व थःगु गधाया म्‍हय्‌नं क्‍वहां वःबलय् कालेबं वयात न्‍यन, “छन्‍त छु माल?”


\par }{\PP \VS{15}वं धाल, “जितः छगू क्‍वसः बियादिसँ। छिं जितः बुँ बियादीगु थाय् नेगेवय् जितः बुँगाःचात नं बियादिसँ।” उकिं कालेबं वयात च्‍वय् व क्‍वय् च्‍वंगु बुँगाःचात बिल।


\par }{\SH यहूदा व बेन्‍यामीन कुलयापिन्‍सं त्‍याकाकाःगु
\par }
{\PP \VS{16}मोशाया ससःबौया सन्‍तान, केनीत यहूदायापिं मनूतलिसें ताय्‌गः सिमातय्‌गु शहरं\XREF{✡}{{\XO 1:16 }{\XO{१:१६
}}{\XT{व्‍य ३४:३}}} आरादया दच्‍छिनय् लाःगु यहूदाया मरुभूमिइ वन, इपिं अन च्‍वंपिं मनूतनापं च्‍वन।


\par }{\PP \VS{17}हानं यहूदा कुलयापिं मनूत थः दाजुकिजा शिमियोनीतलिसें वन। इमिसं सपतय् च्‍वनीपिं कनानीतय्‌त त्‍याकाः व शहरयात भज्‍यंक नाश यानाबिल। उकिं व शहरया नां होर्मा\FTNT{†}{{\FR 1:17 }{\FR{१:१७
}}{\FQ{होर्मा
}}{\FT{हिब्रू भाषाय् थुकिया अर्थ नाश खः}}} जुल।

\VS{18}यहूदायापिं मनूतय्‌सं गाजा, अश्‍कलोन व एक्रोन शहरयात व उमिगु लागानापं काल।


\par }{\PP \VS{19}परमप्रभुं यहूदाया मनूतय्‌त ग्‍वाहालि बियादिल। इमिसं पहाडी देश त्‍याका काल। अय्‌नं इमिसं क्‍वय् लाःगु माथंवंगु थासय् च्‍वंपिं मनूतय्‌त ख्‍याना छ्वये मफुत छाय्‌धाःसा इमिके नँयागु रथत दु।

\VS{20}मोशां बचं ब्‍यूगु थें हेब्रोन धाःसा कालेबयात बिल। गुम्‍हय्‌सिनं अनाकया स्‍वम्‍ह काय्‌पिन्‍त अनं ख्‍याना छ्वःगु खः।

\VS{21}बेन्‍यामीनीतय्‌सं धाःसा यरूशलेमयापिं यबूसीतय्‌त ख्‍याना मछ्वः। उकिं यबूसीत थौं तक नं बेन्‍यामीनीतलिसें यरूशलेमय् च्‍वनाच्‍वंगु दु।


\par }{\SH योसेफ कुलयापिन्‍सं बेथेल त्‍याकाकाःगु
\par }
{\PP \VS{22}योसेफया कुलं बेथेल हमला यायेत वःबलय् परमप्रभुं इमित ग्‍वाहालि बियादिल।

\VS{23}इमिसं बेथेलय् चिवा काइपिं छ्वत। (न्‍हापा बेथेलयागु नां लुजः खः।)

\VS{24}थुपिं चिवा काःवपिन्‍सं छम्‍ह मनू शहरं पिहां वयाच्‍वंगु खंकाः वयात धाल, “शहरय् गथे दुहां वनेगु जिमित कनाब्‍यु, अले जिमिसं छंगु छुं स्‍यंके मखु।”

\VS{25}व मनुखं लँ क्‍यनाबिल, अले इमिसं शहरयापिं मनूतय्‌त तरवारं स्‍यात। व मनू व वया छेँजःपिन्‍त धाःसा त्‍वःताबिल।

\VS{26}लिपा व मनू हित्तीतय्‌गु देशय् वन, अले वं अन छगू शहर दय्‌काः उगु शहरया नां लुजः धकाः तल। उगु शहरया नां थौं तक नं थ्‍व हे खः।


\par }{\SH थाय् थासय् कनानीतय्‌त ख्‍यानाः छ्वये मफुगु
\par }
{\PP \VS{27}कनानीत व देश त्‍वःतावने हे मखु धकाः च्‍वनाच्‍वंगुलिं मनश्‍शे कुलयापिन्‍सं बेथ-शान, तानाक, डोर, यिबलाम, मगिद्दो शहर व थुमिगु जःखः च्‍वंगु गांचातय् च्‍वंपिं मनूतय्‌त ख्‍याना छ्वये मफुत। थुकथं कनानीत व देशय् च्‍वना हे च्‍वन।

\VS{28}लिपा इस्राएलीत बल्‍लाःबलय् इमिसं कनानीतय्‌त दासयात थें ज्‍या याकल तर इपिं फुक्‍कसित ख्‍याना छ्वये मफुत।

\VS{29}गेजेर शहरय् च्‍वंपिं कनानीतय्‌त एफ्राइम कुलयापिन्‍सं नं ख्‍याना छ्वये मफुत। उकिं कनानीत इपिंलिसें च्‍वना हे च्‍वन।

\VS{30}कित्रोन व नहलोल शहरयापिं कनानतीतय्‌त जबूलून कुलयापिन्‍सं ख्‍याना मछ्वः। कनानीत इपिंलिसें अन च्‍वनाच्‍वन, जबूलून कुलयापिन्‍सं इमित दास थें ज्‍या याकल।

\VS{31}आशेर कुलयापिन्‍सं अक्‍को, सीदोन, अहलाब, अक्‍जीब, हेलवा, अपेक व रहोब शहरया मनूतय्‌त ख्‍याना मछ्वः।

\VS{32}उकिं आशेर कुलयापिं अन कनानीतलिसें च्‍वना हे च्‍वन।

\VS{33}नप्‍ताली कुलयापिन्‍सं बेथ-शेमेश व बेथ-अनात शहरयापिं मनूतय्‌त ख्‍याना मछ्वः। थथे इपिं कनानीतलिसें हे च्‍वन। अथेसां इमिसं बेथ-शेमेश व बेथ-अनातयापिं मनूतय्‌त थःगु लागि दासयात थें ज्‍या याकल।

\VS{34}एमोरीतय्‌सं दानया सन्‍तानतय्‌त पहाडी देशय् ख्‍याना छ्वत, अले इमित माथंवंगु थासय् वय्‌के मब्‍यू।

\VS{35}एमोरीत हेरेस डाँडा, अय्‌यालोन व शाल्‍बीमय् च्‍वना हे च्‍वन। अथेसां योसेफ कुलयापिं इपिं स्‍वयाः बल्‍लाःबलय् इमित नं दासयात थें ज्‍या याकल।

\VS{36}एमोरीतय्‌गु सिमाना अक्रब्‍बीमयागु पाचांनिसें सेलाया च्‍वय् तक खः।




\par }\Chap{2}{\SH बोकीमय् परमप्रभुया दूत
\par }
{\PP \VerseOne{1}परमप्रभुया दूत गिलगालं बोकीमय् थाहां वनाः इस्राएलीतय्‌त धाल, “जिं छिमित मिश्र देशं पिकयाः छिमि पुर्खातलिसें बाचा चिनागु देशय् हया। जिं थथे धयागु खः, ‘जिं गुबलें छिपिंलिसें चिनागु बाचा त्‍वथुले मखु।

\VS{2}छिमिसं थ्‍व देशयापिं मनूतलिसे बाचा चीमते तर छिमिसं इमिगु वेदीत थुनाब्‍यु।’ अय्‌नं छिमिसं जिगु खँ मन्‍यं। छिमिसं थथे छाय् यानागु?

\VS{3}अथे जुयाः जिं छिमित धाये, जिं इमित ख्‍याना छ्वये मखु। इपिं छिमिगु निंतिं कँ अले इमि द्यःत छिमित तक्‍यंकीगु जाः जुइ।”


\par }{\PP \VS{4}परमप्रभुया दूतं सकलें इस्राएलीतय्‌त थथे धायेधुंकाः मनूत ह्वाँय्‌ह्वाँय् ख्‍वल।

\VS{5}इमिसं व थाय्‌यात बोकीम\FTNT{*}{{\FR 2:5 }{\FR{२:५
}}{\FQ{बोकीम
}}{\FT{हिब्रू भाषाय् बोकीम धाःगु ख्‍वइपिं खः}}} धाल। अन हे इमिसं परमप्रभुयात बां बिल।


\par }{\SH यहोशू सीगु
\par }
{\PP \VS{6}यहोशूं इस्राएलीतय्‌त बिदा बीधुंकाः सकलें इस्राएलीत थथःगु भागय् लाःगु जमिन अधिकार याः वन।

\VS{7}मनूतय्‌सं यहोशू म्‍वातले परमप्रभुयागु सेवा याना हे च्‍वन। व सी धुंकाः नं इस्राएलया लागि परमप्रभुं यानादीगु ततःधंगु ज्‍या खंपिं थकालित म्‍वातले इमिसं परमप्रभुयागु सेवा याना हे च्‍वन।


\par }{\PP \VS{8}नूनया काय्, परमप्रभुया च्‍यः यहोशू सछि व झिदँ दुबलय् सित।

\VS{9}अले इस्राएलीतय्‌सं यहोशूयात गाश डाँडाया उत्तरपाखे एफ्राइमया पहाडी देशय् वयात ब्‍यूगु तिम्‍नथ-हेरेस\FTNT{†}{{\FR 2:9 }{\FR{२:९}}{\FQ{तिम्‍नथ-हेरेस
}}{\FT{थुकियात तिम्‍नथ-सेराह धकाः नं धाः}}} धाःगु थासय् हे थुनाबिल।


\par }{\PP \VS{10}यहोशूया पुस्‍तायापिं सकल मनूत सिनावन। लिपा परमप्रभुयात म्‍हमस्‍यूपिं वा वय्‌कलं इस्राएलया निंतिं यानादीगु ज्‍याया बारे मस्‍यूपिं मेगु पुस्‍ता वल।


\par }{\SH इस्राएलीतय्‌सं परमेश्‍वरयागु खँ मन्‍यंगु
\par }
{\PP \VS{11}अनंलि इस्राएलीतय्‌सं परमप्रभुया मिखाय् मभिंगु ज्‍या यात। इमिसं बालद्यःयात पुजायात।

\VS{12}इमिसं थःपिन्‍त मिश्र देशं पित हयादीम्‍ह थः पुर्खातय् परमप्रभु परमेश्‍वरयात त्‍वःताः मेपिं द्यःतय्‌गु ल्‍यू वनाः उमित भागि यात। थुकथं इमिसं परमेश्‍वरयात तंचाय्‌कल।

\VS{13}इमिसं परमप्रभुया आराधना यायेगु त्‍वःताः बाल द्यःतय्‌त व अश्‍तोरेत द्यःमय्‌जुतय्‌त पुजायात।

\VS{14}उकिं परमप्रभु इस्राएलीत खनाः तसकं तंचायादिल, अले वय्‌कलं इमित इमि जःखः च्‍वंपिं शत्रुतय्‌गु ल्‍हातय् मियादिल। इमिसं इमित लुतय् यात। उकिं यानाः इपिं थः शत्रुतय् न्‍ह्यःने च्‍वने मफुत।

\VS{15}इपिं न्‍ह्याथाय् लडाइँ याः वंसां परमप्रभुं इपिंलिसें पाफयादीगु थें इमित ताःमलाकेत परमप्रभुया ल्‍हाः अन दइगु। उकिं इपिं तःधंगु आपतय् लात।


\par }{\PP \VS{16}अले परमप्रभुं तःधंपिं नायः “न्‍याय याइपिं” धाःपिं ल्‍ययादिल। इमिसं लुतय् याःवःपिंपाखें इमित बचय् यात।

\VS{17}तर इस्राएलीतय्‌सं इपिं न्‍याय याइपिनिगु खँ मन्‍यं छाय्‌धाःसा इमिसं मेपिं द्यःतय्‌गु ल्‍यू वनाः वेश्‍या थें व्‍यवहार यात अले इमित भागि यात। इमि पुर्खातय्‌सं परमप्रभुयागु आज्ञा मानय् याःगु खः, तर न्‍हूगु पुस्‍तां अथे यायेगु याकनं हे त्‍वःतल।

\VS{18}गबले गबले परमप्रभुं इमिगु लागि न्‍याय याइम्‍ह ल्‍ययादिल, वय्‌कलं व न्‍याय याइम्‍हय्‌सित ग्‍वाहालि बियादिल। व म्‍वातले वय्‌कलं इमित शत्रुतय्‌गु ल्‍हातं बचय् यानादिल। छाय्‌धाःसा कसाः बीपिं व क्‍वत्‍यलिपिन्‍सं यानाः इस्राएलीतय्‌गु नुगः ख्‍वइबलय् परमप्रभुं इमित माया यानादीगु।

\VS{19}तर व न्‍याय याइम्‍ह सी धुंकाः इपिं इमि पुर्खात स्‍वयाः अज्‍ज अप्‍वः स्‍यनावनीगु। इमिसं मेपिं द्यःतय्‌त पुजा यानाः भागि याइगु। इमिसं थःगु मभिंगु ज्‍या व जिराहा पहयात त्‍वः हे मत्‍वःतू।


\par }{\PP \VS{20}उकिं इस्राएललिसें तसकं तंचायाः परमप्रभुं धयादिल, “थ्‍व जातिं जिं इमि पुर्खातलिसे चिनागु बाचा त्‍वाथूगु व जिगु खँ मन्‍यगु जुयाः

\VS{21}यहोशू सीबलय् थ्‍व देशय् दुपिं मेपिं जातितय्‌त आः जिं ख्‍याना छ्वये मखुत।

\VS{22}इमि पुर्खातय्‌सं थें जिगु खँ न्‍यनी कि मन्‍यनी धकाः इस्राएलयात जाँचय् यायेत जिं थुपिं जातित छ्यले।”

\VS{23}उकिं परमप्रभुं उपिं जातितय्‌त यहोशूया ल्‍हातय् बियाः थत्‍थें ख्‍याना मछ्वसें अन च्‍वनेबियादिल।




\par }\Chap{3}{\SH इस्राएलीतय्‌त जाँचय् यायेत तः जातित
\par }
{\PP \VerseOne{1}कनानय्‌ लडाइँ याये मनंनिपिं इस्राएलीतय्‌त जाँचय् यायेत परमप्रभुं छुं जातितय्‌त त्‍वःतादिल।

\VS{2}इस्राएलीतय् लडाइँ याये मसःपिं लिपाया सन्‍तानतय्‌त लडाइँ यायेगु स्‍यनेत वय्‌कलं थथे यानादीगु खः।

\VS{3}पलिश्‍तीतय् न्‍याम्‍ह शासक\FTNT{*}{{\FR 3:3 }{\FR{३:३
}}{\FQ{पलिश्‍तीतय् न्‍याम्‍ह शासक
}}{\FT{अश्‍दोद, गाजा, अस्‍कोलोन, गाद व एक्रोनयापिं शासकत}}}, सकल कनानीत, सीदोनीत व हिव्‍वीत बाल-हेर्मोन पहाडंनिसें कयाः लेबो-हमात तक लेबनान पहाडी देशय् च्‍वंपिं सकल थुकथं त्‍वःतूपिं जातित खः।

\VS{4}परमप्रभुं मोशापाखें इमि पुर्खातय्‌त ब्‍यूगु आज्ञायात मानय् याइ कि मयाइ धकाः जाँचय् यानाः स्‍वयेत थुपिं जातितय्‌त तःगु खः।


\par }{\PP \VS{5}थुकथं इस्राएलीत कनानीत, हित्तीत, एमोरीत, परिज्‍जीत, हिव्‍वीत व यबूसीतय् दथुइ च्‍वन।

\VS{6}इमिसं इमि म्‍ह्याय्‌पिंलिसें ब्‍याहा यात व थःम्‍ह्याय्‌पिं इमि काय्‌पिन्‍त बिल। अले इमि द्यःतय्‌त पुजायात।
 

\par }{\SH ओत्‍निएल न्‍यायकर्ता जूगु
\par }
{\PP \VS{7}हाकनं इस्राएलीतय्‌सं परमप्रभुया मिखाय् मभिंगु ज्‍या यात। इमिसं परमप्रभु थः परमेश्‍वरयात ल्‍वमंकाः बाल द्यःत व अशेरा द्यःमय्‌जुतय्‌त पुजा यायेगु यात।

\VS{8}अले परमप्रभु इस्राएलीत खनाः तंचायादिल, वय्‌कलं इमित अराम-नाहारैमयाम्‍ह जुजु कूशन-रिशातैमया ल्‍हातय् मियादिल। व हे जुजुं इस्राएलीतय्‌त च्‍यादँ तक क्‍वत्‍यलेगु यात।

\VS{9}तर इस्राएलीतय्‌सं परमप्रभुयात ख्‍वयाः बिन्‍ति याःबलय् वय्‌कलं इमित त्‍वःतकेत कालेबया किजा कनजया काय् ओत्‍निएलयात ल्‍ययादिल, अले वं इमित त्‍वःतकल।

\VS{10}वयाके परमप्रभुयागु आत्‍मा दुबिल, अले व इस्राएलीतय् न्‍यायकर्ता जुयाः लडाइँलय् वन। परमप्रभुं अरामया जुजु कूशन-रिशातैमयात ओत्‍निएलया ल्‍हातय् बियादिल। वं कूशन-रिशातैमयात बुकल।

\VS{11}थुकथं कनजया काय् ओत्‍निएल म्‍वातले देशय् पिइदँ तक शान्‍ति जुयाच्‍वन।


\par }{\SH एहूद न्‍यायकर्ता जूगु
\par }
{\PP \VS{12}हाकनं इस्राएलीतय्‌सं परमप्रभुया मिखाय् मभिंगु ज्‍या यात। इमिसं अथे याःगुलिं परमप्रभुं मोआबयाम्‍ह जुजु एग्‍लोनयात इस्राएल स्‍वयाः बल्‍लाकादिल।

\VS{13}एग्‍लोन अम्‍मोनीत व अमालेकीतय्‌त लडाइँया लागि थःथाय् मुंकाः इस्राएलीतय्‌त हमला यायेत न्‍ह्यज्‍यात। अले ताय्‌गः सिमातय्‌गु शहरयात त्‍याका काल।


\par }{\PP \VS{14}थथे मोआबया जुजु एग्‍लोनं इस्राएलीतय्‌त झिंच्‍यादँ तक क्‍वत्‍यलेगु यात।

\VS{15}इस्राएलीतय्‌सं हाकनं परमप्रभुयात ख्‍वयाः बिन्‍ति यात। अले वय्‌कलं इमित बचय् याइम्‍ह छम्‍ह बेन्‍यामीनी गेराया काय् खवं ल्‍हाः छ्यलीम्‍ह एहूद बियादिल। इस्राएलीतय्‌सं वयात मोआबया जुजु एग्‍लोनयाथाय् कोसेलि बियाछ्वल।

\VS{16}एहूदं छकु हाकःगु निगू धाः दुगु तरवार दय्‌काः उकियात थःगु जव खम्‍पाय् वसः दुने चिनातल।

\VS{17}अनंलि व मोआबयाम्‍ह जुजु एग्‍लोनयाथाय् कोसेलि ज्‍वनाः वन। एग्‍लोन तसक्‍कं ल्‍ह्वंम्‍ह मनू खः।

\VS{18}कोसेलि बीधुंकाः एहूद कोसेलि क्‍वबिया वःपिं मनूतनापं लिहां वल।

\VS{19}तर व गिलगालया लिक्‍क ल्‍वहंया मूर्तित दुगु थासं जुजुयाथाय् लिहां वल, अले वं जुजुयात धाल, “हे महाराज, जिं छसपोल नापं दुसाखँ ल्‍हायेमाःगु दु।”

\par }{\PP उकिं जुजुं थः सकल च्‍यःतय्‌त सुम्‍क च्‍वं धकाः धयाः पिने छ्वल।


\par }{\PP \VS{20}जुजु थःगु लाय्‌कूया कःसिया सिचुसे च्‍वंगु कोथाय् च्‍वनाच्‍वंगु खः। वया न्‍ह्यःने वनाः एहूदं धाल, “परमेश्‍वरपाखें जिं छसपोलयात छगू खँ धायेमाःगु दु।”

\VS{21}एग्‍लोन थः च्‍वनाच्‍वंगु थासं दन अले एहूदं थःगु खव ल्‍हातं जव खम्‍पाय् दुगु तरवार पिकयाः वयागु प्‍वाथय् सुयाबिल।

\VS{22}तरवार चुनापं दुहां वन, अले तरवार वयागु जँन्‍हुफातं पिहां वल। एहूदं तरवार लिमकाः, उकियात दाःनं त्‍वपुल। वं तरवार लिमकासे अथें हे त्‍वःताबिल।

\VS{23}अले एहूद पिने दलानय् पिहां वल। एग्‍लोनयात दुने हे त्‍वःताः वं लुखाय् तालं ग्‍वयाबिल।


\par }{\PP \VS{24}व वने धुंकाः एग्‍लोनया च्‍यःत वल, लुखाय् तालं ग्‍वयातःगु खनाः इमिसं धाल, “महाराज दरबारया सिचुगु क्‍वथाय्‌ झारा च्‍वना च्‍वन जुइ।”

\VS{25}ताःई तक पिप्‍युं इमित मछालापुसे च्‍वन। अय्‌नं जुजुं कोथाया लुखा मचाय्‌कूगु खनाः इमिसं ताःचा कयाः लुखा चाय्‌कल। इमिसं दुने जुजु सिनाः बँय् ग्‍वारातुलाच्‍वंगु खंकल।


\par }{\PP \VS{26}इपिं पियाच्‍वंबलय् हे एहूद बिस्‍युं वन। व उपिं ल्‍वहंया मूर्तितय् लिक्‍क जुयाः सीरा धाःगु थासय् बिस्‍युं वन।

\VS{27}अले एफ्राइमया पहाडी देशय् थ्‍यनेधुंकाः वं तुरही पुल। अले इस्राएलीत पहाडं क्‍वहां वल। वं इमित न्‍ह्यः न्‍ह्यः तल।


\par }{\PP \VS{28}एहूदं इमित धाल, “जिगु ल्‍यूल्‍यू वा छाय्‌धाःसा परमप्रभुं छिमि शत्रु मोआबीतय्‌त छिमिगु ल्‍हातय् बियादीगु दु।” उकिं इपिं वया ल्‍यूल्‍यू क्‍वहां वल अले इमिसं मोआब वनीगु यर्दन छियेगु थाय् त्‍याकाकाल। इमिसं सुं मोआबीयात खुसिया उखे वने मब्‍यू।

\VS{29}इमिसं उखुन्‍हु झिद्वः मोआबीतय्‌त स्‍यात। उपिं सकलें बःबल्‍लाःपिं व बहादुर सिपाइँत खः। उपिं छम्‍ह नं बिस्‍युं वनेमखं।

\VS{30}थुकथं उखुन्‍हु मोआबयात इस्राएलीतय्‌सं त्‍याकाकाल। अले देशय् चयदँ तक शान्‍ति जुयाच्‍वन।


\par }{\SH शमगर न्‍यायकर्ता जूगु
\par }
{\PP \VS{31}एहूदया लिपा अनातया काय् शमगर वल। वं खुसः पलिश्‍तीतय्‌त सा ख्‍यायेगु कथिं स्‍यात। वं नं इस्राएलीतय्‌त बचय् यात।




\par }\Chap{4}{\SH दबोरा, बाराक व याएल
\par }
{\PP \VerseOne{1}एहूद सीधुंकाः इस्राएलीतय्‌सं हाकनं परमप्रभुया मिखाय् मभिंगु ज्‍या यात।

\VS{2}अथे जुयाः परमप्रभुं इमित हासोरय् शासन याइम्‍ह कनानी जुजु याबीनया\XREF{✡}{{\XO 4:2 }{\XO{४:२
}}{\XT{यहो ११:१-१०}}} ल्‍हातय् मियादिल। वया सेनापति हरोशेत हग्‍गोयिमय् च्‍वनीम्‍ह सीसरा खः।

\VS{3}इस्राएलीतय्‌सं परमप्रभुयाके ग्‍वाहालि फ्‍वन, छाय्‌धाःसा याबीनयाके गुसःगः नँयागु रथ दु, वं इस्राएलीतय्‌त निइदँ तक सास्‍ती बियाः क्‍वत्‍यलातःगु खः।


\par }{\PP \VS{4}उबलय् लप्‍पीदोतया\FTNT{*}{{\FR 4:4 }{\FR{४:४
}}{\FQ{लप्‍पीदोत
}}{\FT{हिब्रू भाषाय् लप्‍पीदोतया अर्थ मतः खः}}} कलाः दबोरा\FTNT{†}{{\FR 4:4 }{\FR{४:४
}}{\FQ{दबोरा
}}{\FT{हिब्रू भाषाय् दबोराया अर्थ कस्‍तिहा खः}}} इस्राएलयाम्‍ह न्‍याय याइम्‍ह खः। व छम्‍ह अगमवादिनी खः।

\VS{5}व एफ्राइमया पहाडी देशय् रामा व बेथेलया दथुइ दुगु दबोराया ताय्‌गः सिमा क्‍वय् च्‍वनीगु। इस्राएलीत वयाथाय् न्‍यायया निंतिं वइगु खः।


\par }{\PP \VS{6}छन्‍हु वं नप्‍तालीया केदेशं अबीनोअमया काय् बाराकयात सःताः धाल, “परमप्रभु इस्राएलयाम्‍ह परमेश्‍वरयागु आज्ञा थ्‍व दु, ‘वनाः नप्‍ताली व जबूलूनयापिं झिद्वः मनूतय्‌त ल्‍ययाः इमित छलिसें हे तबोर डाँडाय् हजि।

\VS{7}जिं याबीनया सेनापति सीसरायात वया रथत व सकलें सिपाइँत नापं कीशोन खुसि तक पित हयाः छंगु ल्‍हातय् तयाबी।’ ”


\par }{\PP \VS{8}बाराकं लिसः बिल, “छि जिलिसें झाःसा जक जि वने छि मझाःसा जि नं वने मखु।”


\par }{\PP \VS{9}दबोरां धाल, “धात्‍थें जि छलिसें वने तर छन्‍त हनाबना दइ मखु, छाय्‌धाःसा परमप्रभुं सीसरायात छम्‍ह मिसाया ल्‍हातय् बियादी।” थुकथं दबोरा बाराकलिसें केदेशय् वन।

\VS{10}बाराकं जबूलून व नप्‍ताली कुलयापिं मनूतय्‌त केदेशय् सःतल। झिद्वः मनूत वया ल्‍यूल्‍यू वन, दबोरा नं वलिसें वन।


\par }{\PP \VS{11}उबलय् हेबेर धाःम्‍ह छम्‍ह केनी केदेशयागु सानन्‍नीमय् तःमागु छमा सिमाया लिक्‍क थःगु पाल ग्‍वयाः च्‍वनाच्‍वंगु खः। केनीत मोशाया ससःबौ होबाबया सन्‍तान खः। हेबेर मेपिं केनीतय्‌त त्‍वःताः अन च्‍वनाच्‍वंगु खः।\XREF{✡}{{\XO 4:11 }{\XO{४:११
}}{\XT{न्‍याय १:१६}}}


\par }{\PP \VS{12}सीसरां अबीनोअमया काय् बाराक तबोर डाँडाय् थाहां वंगु खँ न्‍यनाः

\VS{13}थःगु गुसःगः नँयागु रथ व सकल सिपाइँतय्‌त हरोशेत हाग्‍गोयिमं कीशोन खुसिइ सःतल।


\par }{\PP \VS{14}अले दबोरां बाराकयात धाल, “हुँ थौं परमप्रभुं सीसरायात छंगु ल्‍हातय् बियादीगु दु। परमप्रभु छंगु न्‍ह्यःने झाःगु दु।” उकिं झिद्वः मनूत ज्‍वनाः बाराक तबोर डाँडां क्‍वहां वल।

\VS{15}लडाइँ जूबलय् परमप्रभुं बाराकया न्‍ह्यःने सीसरायात, वया रथत चले याइपिं मनूत, वया सकल सिपाइँतय्‌त इतिमिति कंकादिल। अले सीसरा रथं क्‍वहां वयाः बिस्‍युं वन।

\VS{16}बाराकं सीसराया सेना व रथतय्‌त हरोशेत हग्‍गोयिम तक लिनायंकल। अले सीसराया सकल सिपाइँत तरवारं सीत। छम्‍ह नं बचय् मजू।


\par }{\PP \VS{17}सीसरा धाःसा हेबेर केनीया कलाः याएलया पालय् बिस्‍युं वन, छाय्‌धाःसा हासोरयाम्‍ह जुजु याबीन व हेबेर केनीया परिवार मिलय् जूपिं जुयाच्‍वन।


\par }{\PP \VS{18}याएल पिहां वयाः सीसरायात नापलात अले वयात धाल, “हे जिमि मालिक, दुने दुहां झासँ, ग्‍यानादी मते।” उकिं सीसरा पाल दुने दुहां वन, अले याएलं सीसरायात फांगा फाय्‌काबिल।


\par }{\PP \VS{19}सीसरां वयात धाल, “जितः लः त्‍वंकि, जि प्‍याःचाःगु दु।” अले याएलं दुरु दुगु छेंगूया म्‍हिचाया पुसा चाय्‌काः वयात दुरु त्‍वंकल, अले वं वयात फांगा फाय्‌कल।


\par }{\PP \VS{20}सीसरां वयात धाल, “पालया लुखाय् हे दना च्‍वँ, अले सुनानं थन सुं दु ला धकाः न्‍यन धाःसा ‘सुं मदु’ धा।”


\par }{\PP \VS{21}तर हेबेरया कलाः याएल पालया छपु नकिं व मुगःचा कयाः तीजक सीसराया न्‍ह्यःने वन। सीसरा त्‍यानुगुलिं तसकं न्‍ह्यः वयेका च्‍वंगु जुल। अले वं नकिं कयाः सीसरायागु न्‍हकुं पिचाय्‌कः बँय् तुंक तानाबिल। थुकथं वं सीसरायात स्‍यात।


\par }{\PP \VS{22}स्‍व, अबलय् हे सीसरायात ल्‍यूल्‍यूं बाराक अन थ्‍यंकः वल। याएल वयात नापलायेत पिहां वल, अले वं थथे धाल “झासँ, छिं मालादीम्‍ह मनू क्‍यनाबी।” बाराक वलिसे दुहां वन, अन सीसरायात नकिं न्‍हकुं पिचायाः स्‍यूगु व ग्‍वार्तुलाच्‍वंगु खंकल।


\par }{\PP \VS{23}उखुन्‍हु परमेश्‍वरं कनानयाम्‍ह जुजु याबीनयात इस्राएलीतय्‌गु न्‍ह्यःने बुकादिल।

\VS{24}अले इस्राएलीतय्‌सं जुजु याबीनयात नाश मयाःतले इपिं कनानयाम्‍ह जुजु याबीन स्‍वयाः बल्‍लानावन।




\par }\Chap{5}{\SH दबोरा व बाराकं हाःगु म्‍ये
\par }
{\PP \VerseOne{1}उखुन्‍हु दबोरा व अबीनोअमया काय् बाराकं थ्‍व म्‍ये हाल,


\par }{\Q \VS{2}इस्राएलयापिं राजकुमारत न्‍हेज्‍यात,

\par }{\QB मनूतय्‌सं थःयसें थःत देछात।

\par }{\Q परमप्रभुया प्रशंसा या!


\par }{\Q \VS{3}“हे जुजुपिं न्‍यँ,

\par }{\QB हे सेनापतित न्‍हाय्‌पं ब्‍यु,

\par }{\Q जिं परमप्रभुया लागि म्‍ये हाले,

\par }{\QB खः, जिं इस्राएलयाम्‍ह परमप्रभु

\par }{\QC परमेश्‍वरयागु भजन हाले।”


\par }{\Q \VS{4}“हे परमप्रभु, छि सेइरं\FTNT{*}{{\FR 5:4 }{\FR{५:४
}}{\FQ{सेइर
}}{\FT{थ्‍व एदोमया लागाय् लाःगु छगू गुँझ्‍वः खः}}} पिहां झाःबलय्,

\par }{\QB छि एदोम देशं पिहां झाःबलय्,

\par }{\Q पृथ्‍वी थुरथुर खात,

\par }{\QB अले आकाशं फुति फुति वा वल,

\par }{\QB खः, सुपाचं वा वल।


\par }{\Q \VS{5}परमप्रभुया न्‍ह्यःने,

\par }{\QB सीनैयाम्‍ह परमप्रभुया न्‍ह्यःने,

\par }{\Q परमप्रभुया न्‍ह्यःने,

\par }{\QB इस्राएलयाम्‍ह परमेश्‍वरया न्‍ह्यःने,

\par }{\Q पहाडत ग्‍यानाः थुरथुर खात।”


\par }{\Q \VS{6}“अनातया काय् शमगरया पालय्,

\par }{\QB याएलया पालय्,

\par }{\Q देशयागु दथुं बन्‍जाःत मवं।

\par }{\QB लँजुवाःत चाचाःहिलाः जक वनीगु खः।\XREF{✡}{{\XO 5:6 }{\XO{५:६
}}{\XT{न्‍याय ३:३१}}}


\par }{\Q \VS{7}इस्राएलय् जि दबोरा मां जुया मदंतले

\par }{\QB इस्राएलया गांया जीवन दित।


\par }{\Q \VS{8}न्‍हूपिं न्‍हूपिं द्यःतय्‌त ल्‍यःबलय्

\par }{\QB शहरया ध्‍वाखाय् लडाइँ थ्‍यंकः वल।

\par }{\Q इस्राएलया पिइद्वः मनूयाके

\par }{\QB भाला व ढाल छुनं खने मदु।


\par }{\Q \VS{9}जिगु मन इस्राएलया सेनापतित नापं दु,

\par }{\QB मनूत मध्‍येया थःगु इच्‍छां थःत लःल्‍हाःपिं प्रजानापं।

\par }{\Q परमप्रभुया प्रशंसा या!”


\par }{\Q \VS{10}हे गलैंचाय् फेतुनाः तुयुपिं गधात गइपिं,

\par }{\Q हे लँय् वनेमाःपिं,

\par }{\QB बांलाक न्‍यँ।


\par }{\Q \VS{11}मिस्‍त लः काःवइगु थासं म्‍ये हालिपिनिगु सः

\par }{\QC ताये दयाच्‍वंगु दु।

\par }{\QB अन इमिसं परमप्रभु त्‍याःगुया बारे

\par }{\Q अले इस्राएलीत त्‍याःगुया बारे

\par }{\QB धयाच्‍वंगु दु।

\par }{\Q अले परमप्रभुया मनूत

\par }{\QB शहरया ध्‍वाखाय् मुं वन।


\par }{\Q \VS{12}दँ, दँ हे दबोरा!

\par }{\QB दँ, दँ, म्‍ये न्‍यंकि,

\par }{\QB हे अबीनोअमया काय् बाराक दँ!

\par }{\Q थःम्‍हं कुना तःपिं मनूतय्‌त ज्‍वनाः

\par }{\QB छ न्‍ह्यज्‍या।


\par }{\Q \VS{13}अले बचय्‌जूपिं मनूत

\par }{\QB भारदारतथाय् कुहां वल।

\par }{\Q परमप्रभुया मनूत

\par }{\QB बल्‍लाःपिं शत्रुतय् विरोधय् जिनापं वल।


\par }{\Q \VS{14}इपिं एफ्राइमं बेसी तक वल,

\par }{\QB बेन्‍यामीन कुलयापिं ल्‍यूल्‍यू वल।

\par }{\Q माकीरं कप्‍तानत कुहां वल,

\par }{\QB जबूलून कुलं

\par }{\Q सेनाया कप्‍तानया कथि ज्‍वनाः मनूत वल।


\par }{\Q \VS{15}इस्‍साखारया नायःत दबोरा नापं वल,

\par }{\QB खः, इस्‍साखारं बाराकयात\FTNT{†}{{\FR 5:15 }{\FR{५:१५
}}{\FQ{बाराक
}}{\FT{बाराक नप्‍ताली कुलयाम्‍ह खः}}} ग्‍वाहालि यात,

\par }{\Q इपिं ल्‍यूल्‍यू बेसी तक वन।

\par }{\QB रूबेनया जिल्‍ला जिल्‍लाय् मन स्‍वयेगु ज्‍या यक्‍व जुल।


\par }{\Q \VS{16}छिपिं छाय् फैगलय्

\par }{\QB फैजवाःतय्‌गु तिसः न्‍यनेत च्‍वंच्‍वनागु?

\par }{\Q रूबेनया जिल्‍ला जिल्‍लाय्

\par }{\QB मन स्‍वयेगु ज्‍या यक्‍व जुल।


\par }{\Q \VS{17}गिलाद यर्दनया उखे हे च्‍वन।

\par }{\QB अले दान छाय् जहाजतय्‌गु लिक्‍क पियाच्‍वंगु?

\par }{\Q आशेर समुद्रया सिथय् हे लिबाकाच्‍वन,

\par }{\QB अले थःगु हे गुफातय् च्‍वन।


\par }{\Q \VS{18}जबूलूनया मनूतय्‌सं धाःसा

\par }{\QB थःगु ज्‍यानयात खतराय् लाकल।

\par }{\Q अथें तुं नप्‍तालीतय्‌सं नं देशया

\par }{\QB ततःजाःगु थासय्।


\par }{\Q \VS{19}“जुजुपिं वयाः लडाइँ यात।

\par }{\QB कनानया जुजुपिन्‍सं मगिद्दोया बुँगाःचाया

\par }{\QB लिक्‍क तानाकय् लडाइँ यात।

\par }{\Q तर इमिसं वहः व लुतय्‌ याःगु सामान मयंकू।


\par }{\Q \VS{20}आकाशं नगुतय्‌सं लडाइँ यात,

\par }{\QB इमिगु लँपुं इमिसं सीसरालिसें ल्‍वात।


\par }{\Q \VS{21}कीशोन खुसिं इमित चुइकाः यंकल।

\par }{\QB व हे पुलांगु खुसि, कीशोन खुसि।

\par }{\Q हे जिगु मन, आँट पिकयाः न्‍ह्यज्‍या!


\par }{\Q \VS{22}अले सलया तुतिया ख्‍वःयागु

\par }{\QC ध्‍वानानाना सः वल।

\par }{\Q वया बल्‍लाःपिं सलत जोडं ब्‍वाँय् वन।


\par }{\Q \VS{23}परमप्रभुया दूतं, ‘मेरोजयात सराः ब्‍यु’ धाल,

\par }{\QB ‘सराः ब्‍यु, वया मनूतय्‌त सराः ब्‍यु

\par }{\Q छाय्‌धाःसा इमिसं परमप्रभुयात

\par }{\QB भतिचा नं ग्‍वाहालि मब्‍यू,

\par }{\Q परमप्रभुयात बल्‍लाःपिंलिसें

\par }{\QB ल्‍वायेत ग्‍वाहालि मब्‍यू।’ ”


\par }{\Q \VS{24}“केनी हेबेरया कलाः याएलयात

\par }{\QB सकल मिसात स्‍वयाः सुवाः लायेमा,

\par }{\Q पालय् च्‍वनिपिं सकल मिस्‍तय्‌त स्‍वयाः

\par }{\QB सुवाः लायेमा।


\par }{\Q \VS{25}सीसरां लः फ्‍वन

\par }{\QB वं वयात बांलाःगु ख्‍वल्‍चाय्

\par }{\QC धौ बिल।


\par }{\Q \VS{26}वं छपा ल्‍हातय् नकिं काल,

\par }{\QB मेगु ल्‍हातं मुगःचा ल्‍ह्वन,

\par }{\Q मुगलं वं सीसराया छेनय् छ्यात,

\par }{\QB सीसरायागु छ्यं तछ्यानाबिल।

\par }{\Q वं नकिं नं तानाः

\par }{\QB वयागु छ्यं पिचाय्‌काबिल।


\par }{\Q \VS{27}सीसरा व मिसाया न्‍ह्यःने ग्‍वतुल,

\par }{\QB अले वयागु हे तुतिइ ग्‍वारातुल अन हे व सित।”


\par }{\Q \VS{28}सीसराया मामं झ्‍यालं स्‍वयाच्‍वन,

\par }{\QB “छाय् सीसराया रथ वयेत लिबात?”

\par }{\Q तिकिझ्‍यालं वं न्‍यन,

\par }{\QB वया सलत वयेत छाय् थुलि लिबात?


\par }{\Q \VS{29}वया मिस्‍त मध्‍ये बुद्धि दुम्‍ह छम्‍हय्‌सिनं

\par }{\QB वयात लिसः बी।

\par }{\Q धात्‍थें हे वया मामं नं थःम्‍हं थःत थथे धयाच्‍वनी,


\par }{\Q \VS{30}“इपिं लाकाहःगु सामान माला च्‍वन जुइ

\par }{\QB व इना च्‍वन जुइ,

\par }{\Q छम्‍ह छम्‍ह मनूयात छम्‍ह छम्‍ह

\par }{\QB वा निम्‍ह निम्‍ह मिसामचा,

\par }{\Q सीसराया निंतिं लुतय्‌ यानाहःगु रंगीचंगी कापः,

\par }{\QB बुत्ता भरय् यानातःगु रंगीचंगी कापः,

\par }{\Q जिगु गःपतय् हिनेत रंगीचंगी कापः।”


\par }{\Q \VS{31}“हे परमप्रभु,

\par }{\QB थुकथं हे छि सकल शत्रुत नाश जुइमा।

\par }{\Q परमेश्‍वरयात माया याइपिं धाःसा

\par }{\QB थियाच्‍वंगु सूर्य थें जुइमा।”

\par }{\PM हाकनं देशय् पिइदँ तक शान्‍ति जुल।




\par }\Chap{6}{\SH मिद्यानीतय्‌सं इस्राएलीतय्‌त क्‍वत्‍यःगु
\par }
{\PP \VerseOne{1}हाकनं इस्राएलीतय्‌सं परमप्रभुया मिखाय् मभिंगु ज्‍या यात। उकिं वय्‌कलं इमित न्‍हय्‌दँ तक मिद्यानीतय्‌गु ल्‍हातय् लःल्‍हानादिल।

\VS{2}मिद्यानीत इस्राएलीत स्‍वयाः बल्‍लानावन। मिद्यानीतय्‌सं यानाः इस्राएलीत पहाडया कापिचा, गुफात व झतांगालय् सुला च्‍वंवन।

\VS{3}इस्राएलीतय्‌सं बुँइ पुसा तइबलय् मिद्यानीत, अमालेकीत व पुर्बयापिं मनूत वयाः इमित हमला याइगु।

\VS{4}अले गाजा तक छाउनीयागु, अन्‍न नाश यानाबीगु, इमिगु फै-च्‍वलय्, सा द्वहं व गधात लाका यंकीगु, इस्राएलीतय्‌गु लागि छुं नं त्‍वःताथकी मखु।

\VS{5}इपिं थःगु सा द्वहं व छाउनी ज्‍वनाः क्‍वःबुइँचाया हुलथें वइगु। इपिं व इमि ऊँटत अल्‍याख दइगु। इपिं लिहां वनीबलय् इमिसं देशयात भज्‍यंक स्‍यंकाथकीगु।

\VS{6}मिद्यानीतय्‌सं इस्राएलीतय्‌त तसकं चीमि यानाबिल। अथे जुयाः इमिसं परमप्रभुयाके ग्‍वाहालि फ्‍वन।


\par }{\PP \VS{7}मिद्यानीतय्‌सं यानाः इस्राएलीतय्‌सं परमेश्‍वरयाके ग्‍वाहालि फ्‍वंबलय्

\VS{8}वय्‌कलं इमिथाय् छम्‍ह अगमवक्ता छ्वयाहयादिल। वं थथे धाल, परमप्रभु इस्राएलयाम्‍ह परमेश्‍वरं थथे धयादीगु दु – “जिं छिमित दास याकातःगु मिश्र देशं पित हया।

\VS{9}जिं छिमित मिश्रया बलं व छिमित क्‍वत्‍यलिपिनिगु ल्‍हातं लाका हया। जिं छिमि शत्रुतय्‌त ख्‍याना छ्वयाः इमिगु देश छिमित बिया।

\VS{10}जिं छिमित धया, ‘जि हे परमप्रभु छिमि परमेश्‍वर खः। छिपिं च्‍वनाच्‍वंगु एमोरीतय्‌गु देशयापिं द्यःतय्‌त पुजा याये मते।’ तर छिमिसं जिगु खँ मन्‍यं।”


\par }{\SH गिदोनयात न्‍याय याइम्‍हकथं सःतःगु
\par }
{\PP \VS{11}परमप्रभुया दूत वयाः ओप्रा धाःगु थासय् च्‍वंगु स्‍वसिमाया क्‍वय् च्‍वन। व स्‍वसिमा अबीएजर वंशयाम्‍ह योआशयागु खः। मिद्यानीतय्‌सं मसीमा धकाः छगू दाख तिसीगु सालय् सुलाः वया काय् गिदोन छ्व हाय्‌काच्‍वंगु खः।

\VS{12}परमप्रभुया दूत गिदोनयाथाय् खनेदय्‌कः वयाः वयात धाल, “हे बल्‍लाःम्‍ह योद्धा, परमप्रभु छनापं दी।”


\par }{\PP \VS{13}अले गिदोनं वयात धाल, “हे जिम्‍ह प्रभु, परमप्रभु जिपिंलिसें दीसा छाय् थ्‍व फुक्‍क आपत जिमिके वःगु? जिमि अबुपिन्‍सं जिमित थथे धाःगु खः, ‘छु परमप्रभुं झीत मिश्रं पित हयादीगु मखु ला?’ वय्‌कःया अजू चायापुगु ज्‍या गन दु? तर आः ला परमप्रभुं झीत त्‍वःतादीगु दु। अले मिद्यानीतय्‌गु ल्‍हातय् बियादीगु दु।”


\par }{\PP \VS{14}अले परमप्रभुं वयात स्‍वयाः धयादिल, “छंके दुगु बल ज्‍वनाः हुँ, अले इस्राएलीतय्‌त मिद्यानीतय्‌गु ल्‍हातं बचय् या। छन्‍त छ्वयाच्‍वनाम्‍ह जि हे खः।”


\par }{\PP \VS{15}“हे परमप्रभु, जिं इस्राएलीतय्‌त गथे यानाः त्‍वःतकेगु? स्‍वयादिसँ, जिमिगु वंश मनश्‍शे कुलय् दकलय् चिधं। अले जिमि परिवारय् जि दकलय् चिधिकःम्‍ह खः।”


\par }{\PP \VS{16}परमप्रभुं लिसः बियादिल, “जि छलिसें दइ अले छं फुक्‍क मिद्यानीतय्‌त छकलं स्‍याइ।”


\par }{\PP \VS{17}गिदोनं लिसः बिल, “छि जि खनाः लय्‌ताःसा, जि परमप्रभुलिसे खँ ल्‍हाना च्‍वनागु दु धयागु खँय् पत्‍याः यायेत छगू चिं बियादिसँ।

\VS{18}जि छिथाय् हाकनं वयाः थःगु देछा छिगु न्‍ह्यःने तया मब्‍युतले छि थनं झाये मते।”

\par }{\PP वय्‌कलं धयादिल, “जि छ लिहां मवःतले पियाच्‍वने।”


\par }{\PP \VS{19}गिदोनं वनाः छम्‍ह दुगुचाया मचाया ला व छगू एपा\FTNT{*}{{\FR 6:19 }{\FR{६:१९
}}{\FQ{छगू एपा
}}{\FT{थ्‍व झिगू किलो ति खः}}} छुचुंयागु सोडा मदुगु मरि दय्‌कल। अले लायात दालाय् व तियात ख्‍वल्‍चाय् तयाः स्‍वसिमाया क्‍वय् यंकाः परमप्रभुया दूतयात बिल।


\par }{\PP \VS{20}परमेश्‍वरया दूतं धाल, “मरि व ला थन ल्‍वहँतय् तयाब्‍यु अले तियात उकी प्‍वंकि।” अले गिदोनं अथे हे यात।

\VS{21}अले परमप्रभुया दूतं थःगु ल्‍हातय् दुगु कथि न्‍ह्यज्‍याकाः ला व सोडा मदुगु मरि थिल। ल्‍वहँतं ह्वात्त मि पिहां वयाः मरि व लायात भस्‍म यात। अले परमप्रभुया दूत खने मदयावन।


\par }{\PP \VS{22}व परमप्रभुया दूत हे खः धकाः सियाः गिदोनं ग्‍यानाः धाल, “हे परमप्रभु! जिं परमप्रभुया दूतयात जिगु न्‍ह्यःने खना।”


\par }{\PP \VS{23}तर परमप्रभुं धयादिल, “शान्‍ति! ग्‍याये मते, छ सी मखु।”

\VS{24}उकिं गिदोनं अन परमप्रभुया निंतिं छगू वेदी दय्‌काः उकियात “परमप्रभु शान्‍ति खः” धाल। थौं तक नं व अबीएजेरीया ओर्पाय् द हे दनि।


\par }{\SH गिदोनं बालया वेदी थुनाब्‍यूगु
\par }
{\PP \VS{25}उखुन्‍हु चान्‍हय् परमप्रभुं वयात धयादिल, “छिमि बौया न्‍हय्‌दँ दुम्‍ह ल्‍ह्वंम्‍ह छम्‍ह द्वहं का। छिमि बौया बालद्यःयागु वेदी थुनाब्‍यु व उकिया लिक्‍कच्‍वंगु अशेरा द्यःमय्‌जुया थांयात पालाः क्‍वथलाब्‍यु।

\VS{26}अनं लिपा व हे थासय् परमप्रभु छिमि परमेश्‍वरया निंतिं छगू वेदी पाय्‌छिकथं दय्‌कि। अले व निम्‍हम्‍ह द्वहं कयाः अशेराया थांया सिँ च्‍याकाः होमबलि देछा।”


\par }{\PP \VS{27}उकिं गिदोनं थः झिम्‍ह च्‍यःतय्‌त कयाः परमप्रभुं धयादीगु थें हे यात। तर थः बौया परिवार व शहरयापिं मनूत खनाः ग्‍याःगुलिं वं थ्‍व ज्‍या न्‍हिनय् मखु चान्‍हय् यात।


\par }{\PP \VS{28}सुथय् शहरयापिं मनूत दंबलय् इमिसं बालयागु वेदी स्‍यंकातःगु व उकिया लिक्‍क अशेराया थांयात त्‍वथुलातःगु व गिदोनं दय्‌कूगु वेदीइ द्वहं होमबलि बियातःगु खंकल।


\par }{\PP \VS{29}इमिसं थःथवय् न्‍यन, “थ्‍व सुनां याःगु?” इमिसं बांलाक न्‍यनेकने यानाः स्‍वबलय् इमित धाल, “थ्‍व ला योआशया काय् गिदोनं याःगु खः।”


\par }{\PP \VS{30}अले शहरयापिं मनूतय्‌सं योआशयात धाल, “छिमि काय्‌यात पिने हजि। व सी हे माः, छाय्‌धाःसा वं बालया वेदीयात थुनाब्‍यूगु व उकिया लिक्‍क च्‍वंगु अशेराया थांयात नं पालाब्‍यूगु दु।”


\par }{\PP \VS{31}तर योआशं थःगु विरोधय् दँपिं मनूतय्‌त धाल, “छु छिपिं बालया पंलिनाः न्‍ववानागु ला? छु छिमिसं वयात बचय् यायेगु कुतः यानाच्‍वनागु ला? वयागु पंलिनाः ल्‍वाइम्‍ह न्‍ह्याम्‍ह हे जूसां वयात सुथय् तक स्‍याइगु जुइ। बाल थः हे द्यः खःसा सुनानं वयागु वेदी थुनीबलय् वं थःम्‍हं हे थःगु रक्षा यायेमा।”

\VS{32}अथे जुयाः उखुन्‍हुनिसें इमिसं गिदोनया नां “यरूब-बाल” धकाः धाल। थुकिया अर्थ, “बालं थःगु रक्षा थःम्‍हं हे यायेमा”, इमिसं धाल, “छाय्‌धाःसा गिदोनं थुनाब्‍यूगु वेदी बालयागु हे खः।”


\par }{\PP \VS{33}अनंलि फुक्‍क मिद्यानी, अमालेकी व पुर्बयापिं जातित छथाय् मुन। अले यर्दन खुसि छिनाः यिजरेलया बेसीइ छाउनी तयाच्‍वन।

\VS{34}अले परमप्रभुयागु आत्‍मा गिदोनयाके वल। तुरही पुयाः अबीएजर वंशया मनूतय्‌त थःगु ल्‍युने वयेत गिदोनं सःतल।

\VS{35}वं मनश्‍शे न्‍यंकं दूतत छ्वयाः अनयापिं मनूतय्‌त सःतके छ्वल। वं आशेर, जबूलून व नप्‍तालीयाथाय् नं दूतत छ्वल। इपिं नं वयात नापलायेत वल।


\par }{\PP \VS{36}अले गिदोनं परमेश्‍वरयात धाल, “छिं थःगु बचंकथं इस्राएलयात जिपाखें बचय् यानादीगु खःसा

\VS{37}स्‍वयादिसँ, जिं फैयागु ऊन खलाय् तये। व ऊनय् जक सुतिलः लानाः उकिया प्‍यखेरं च्‍वंगु बँय् गना हे च्‍वन धाःसा छिं थःगु बचंकथं जिपाखें इस्राएलयात बचय् यानादी धकाः जिं सीकाकाये।”

\VS{38}अले अथे हे जुल। गिदोन कन्‍हय् खुन्‍हु सुथय् न्‍हापां दन, वं ऊनयात तिस्‍यूबलय् छगः ख्‍वला जाय्‌क सुतिलः पिहां वल।


\par }{\PP \VS{39}अले गिदोनं परमेश्‍वरयात धाल, “जिलिसें तंचायादी मते तर जितः छकः हाकनं न्‍ववाये बियादिसँ। बिन्‍ति दु, जितः छकः हाकनं थ्‍व ऊनयागु जाँच काये बियादिसँ। थुपालय् धाःसा व ऊन जक गना च्‍वनेमा, अले सुति लः बँय् लायेमा।”

\VS{40}उखुन्‍हु चान्‍हय् परमेश्‍वरं अथे हे यानादिल। कन्‍हय् खुन्‍हु ऊन गनाच्‍वन तर प्‍यखेरं च्‍वंगु बँ सुति लखं प्‍यानाच्‍वन।




\par }\Chap{7}{\SH गिदोनं मिद्यानीतय्‌त त्‍याकूगु
\par }
{\PP \VerseOne{1}छन्‍हु यरूब-बाल अर्थात गिदोन व व नापं दुपिं मनूतय्‌सं सुथ न्‍हापां दनाः हरोदया बुँगाःचा तक वनाः अन हे छाउनी तल। मिद्यानीतय्‌गु छाउनी धाःसा इमिगु उत्तरपाखे मोरेया डाँडायागु क्‍वय् बेसीइ दुगु जुयाच्‍वन।

\VS{2}परमप्रभुं गिदोनयात धयादिल, “मिद्यानीतय्‌त इमिगु ल्‍हातय् बीत जिगु निंतिं छलिसें यक्‍व मनूत दु। जिं मिद्यानीतय्‌त इमिगु ल्‍हातय् बी मखु। मखुसा जिमिसं थःगु हे बलं लडाइँ त्‍याकाःगु खः धकाः इस्राएलीतय्‌सं जिगु विरोधय् तःधंछुयाः धाइ।

\VS{3}आः छ वनाः मनूतय्‌सं तायेक थथे धा, ‘ग्‍यानाः थुरथुर खाइपिं जुक्‍व गिलाद पहाडं लिहां वनेमा।’ ” उकिं निइनिद्वः मनूत लिहां वन, झिद्वः जक ल्‍यनाच्‍वन।


\par }{\PP \VS{4}अले परमप्रभुं गिदोनयात धयादिल, “आः नं मनूत यक्‍व दु, इमित क्‍वय् खुसिचाय् यंकि अले जिं छंगु निंतिं इमित ब्‍यागल तये। ‘थ्‍व मनू छलिसें वनी’ धायेबलय् व मनू छलिसें वनी, अले ‘थ्‍व मनू छलिसें वनी मखु’ धकाः धायेबलय् व मनू छलिसें वनी मखु।”

\VS{5}अथे जुयाः गिदोनं मनूतय्‌त खुसिचाय् यंकल। परमप्रभुं धयादिल, “सुनां सुनां खिचां थें में फ्‍ययाः लः त्‍वनी इमित छखे ति, सुनां सुनां पुलिं चुयाः लः त्‍वनी इमित धाःसा मेखे ति।”

\VS{6}स्‍वसःम्‍ह मनूतय्‌सं ल्‍हाः म्‍हुतुइ यंकाः लः फ्‍ययाः त्‍वन, ल्‍यंदुपिं सकसिनं पुलिं चुयाः लः त्‍वन।


\par }{\PP \VS{7}परमप्रभुं गिदोनयात धयादिल, “थुपिं में लः फ्‍ययाः त्‍वंपिं मनूतपाखें हे जिं छिमित बचय् याये व मिद्यानीतय्‌त छंगु ल्‍हातय् तयाबी। मेपिं सकसितं थथःगु थासय् लिहां हुँ धकाः धा।”

\VS{8}अथे जुयाः गिदोनं स्‍वसःम्‍ह मनूतय्‌त जक तयाः ल्‍यंदुपिं इस्राएलीतय्‌त थथःगु पालय् लितछ्वल। इपिं स्‍वसःम्‍हय्‌सिनं नयेगु सामान व तुरही जिम्‍मा काल।

\par }{\PP मिद्यानीतय्‌गु छाउनी इमिगु क्‍वय् बेसीइ दुगु जुयाच्‍वन।

\VS{9}उखुन्‍हु चान्‍हय् परमप्रभुं गिदोनयात धयादिल, “दँ! व छाउनीइ ल्‍वायेत कुहां हुँ, छाय्‌धाःसा उकियात जिं छंगु ल्‍हातय् बीत्‍यनागु दु।

\VS{10}ल्‍वाःवनेत छ ग्‍याःसा थः च्‍यः पूराहलिसें क्‍वय् छाउनीइ हुँ,

\VS{11}अले इमिसं धयाच्‍वंगु खँ छं ताइ। अनंलि छाउनीइ ल्‍वाःवनेत छंके आँट दइ।”

\par }{\PP अथे जुयाः गिदोन व वया च्‍यः पुराह लडाइँ याइपिं मनूत च्‍वनाच्‍वंगु थासय् वन।

\VS{12}मिद्यानीत, अमालेकीत व पुर्बयापिं जातित क्‍वःबुइँचाया हुल थें ग्‍वाः ग्‍वाः मुनाः च्‍वनाच्‍वंगु जुयाच्‍वन। इमिके समुद्र सिथया फि ति हे अल्‍याख ऊँटत दु।

\VS{13}स्‍व, गिदोन अन थ्‍यंबलय् वं छम्‍ह मनुखं थः सायात थःगु म्‍हगस कनाच्‍वंगु ताल। वं थथे धयाच्‍वन, “न्‍यँ, जिं म्‍हगसय् छपाः तछ्वमरि तुलाः मिद्यानया छाउनीइ वःगु खना, व मरि पालय् वयाः थुलि जोडं न्‍यात कि उकिं पालयात फातापुइकाः क्‍वथलाबिल।”


\par }{\PP \VS{14}वया पासां लिसः बिल, “धात्‍थें हे थ्‍व ला इस्राएली योआशया काय् गिदोनया तरवार हे खः। परमेश्‍वरं मिद्यानीत व फुक्‍क सिपाइँतय्‌त वयागु ल्‍हातय् बियादीगु दु।”


\par }{\PP \VS{15}व मनूया म्‍हगसया खँ व उकिया अर्थ न्‍यने धुंकाः गिदोनं क्‍वछुनाः परमेश्‍वरयात सुभाय् देछात। अनंलि व इस्राएलया छाउनीइ लिहां वयाः धाल, “दँ! परमप्रभुं मिद्यानीतय्‌गु छाउनीयात छिमिगु ल्‍हातय् बियादीगु दु।”

\VS{16}अले वं इपिं स्‍वसःम्‍ह मनूयात स्‍वंगू पुचलय् ब्‍वथलाः इपिं सकसिगु ल्‍हातय् छपु तुरही व मिप्‍वाः दुगु खालि घः इपिं सकसित बिल।


\par }{\PP \VS{17}अले वं इमित धाल, “जितः स्‍व, जिगु ल्‍यूल्‍यू वा। अले छाउनीया लिक्‍क थ्‍यनीबलय् जिं गथे याये छिमिसं नं अथे हे या।

\VS{18}जि व जिमि मनूतय्‌सं तुरही पुइबलय् छिमिसं नं छाउनीया प्‍यखेरं छिमिगु तुरही पु। अले तसकं हालाः धा, ‘परमप्रभुया निंतिं व गिदोनया निंतिं।’ ”


\par }{\PP \VS{19}बाचा इलय् पाः च्‍वनिपिं मनूत ह्यूगु भचा जायेवं गिदोन व व नापं दुपिं सछिम्‍ह मिजं छाउनीया लिक्‍क थ्‍यन। इमिसं थःगु तुरही पुयाः थथःगु ल्‍हातय् दुगु घः तछ्यात।

\VS{20}इपिं स्‍वंगू पुचलं हे तुरही पुल अले घः तछ्यात। खव ल्‍हातय् मिप्‍वाः व जव ल्‍हातय् तुरही कयाः इपिं थथे हाल, “परमप्रभुया व गिदोनया निंतिं तरवार।”


\par }{\PP \VS{21}सकलें मनूतय्‌सं छाउनीयात घेरय् यानाः थथःगु थासय् दन। व खनेवं मिद्यानीत ग्‍यानाः तसकं हालाः बिस्‍युं वन।

\VS{22}स्‍वसःम्‍ह मनूतय्‌सं तुरही पूबलय् परमप्रभुं शत्रुतय्‌त थथःगु तरवार ज्‍वंकाः छम्‍हय्‌सिनं मेम्‍हय्‌सित हमला याकादिल। अले मिद्यानी सेना सरेराया बेथ-शित्ता व तब्‍बात लिक्‍कया हाबिल महोला शहरया सिमाना थ्‍यंक बिस्‍युं वन।


\par }{\PP \VS{23}उबलय् हे नप्‍ताली, आशेर व फुक्‍क मनश्‍शे कुलपाखें इस्राएलीत सःतल। अले इमिसं मिद्यानीतय्‌त लित्तुलिल।

\VS{24}गिदोनं एफ्राइमया पहाडयागु देश न्‍यंकं थथे धयाः दूतत छ्वल, “क्‍वय् कुहां वयाः मिद्यानीतलिसें लडाइँ या। अले यर्दन खुसि व बेथ-बरा तक इमिगु यर्दन खुसि छीगु थाय्‌त त्‍याका का।”

\par }{\PP उकिं सकलें एफ्राइमतय्‌त सःतल, अले बेथ-बरातक यर्दन खुसि छीगु थाय्‌त इमिसं काल।

\VS{25}इमिसं ओरेब व जएब नांयापिं निम्‍ह मिद्यानी शासकतय्‌त ज्‍वन। इमिसं ओरेबयात ल्‍वहंधिकय् स्‍यात, लिपा उकियात “ओरेबया ल्‍वहंधी” नां तल। अले जएबयात दाख तिसीगु सालय् स्‍यात, लिपा उकियात “जएबया दाख तिसीगु सा” नां तल। इमिसं ओरेबयात ओरबया ल्‍वहंधिकय् अले जएबयात जएबया दाख तिसीगु सालय् स्‍यात। इमिसं मिद्यानीतय्‌त लित्तुलिनाः हे च्‍वन लिपा इमिसं ओरेब व जएबयागु छ्यं यर्दन पारि गिदोनयाथाय् हल।




\par }\Chap{8}{\SH जेबह व सल्‍मुन्‍ना
\par }
{\PP \VerseOne{1}एफ्राइमया मनूतय्‌सं गिदोनयात धाल – “छिं छाय् जिपिंलिसें थज्‍याःगु व्‍यवहार यानादियागु? मिद्यानलिसें ल्‍वाःवंबलय् छिं जिमित छाय् सःताः मदीयागु?” थ्‍व खँयात कयाः इपिं वलिसें कचकच याः वल।


\par }{\PP \VS{2}वं इमित धाल, “छिमिसं याःगु थें जिं आः छु यानागु दु धकाः? छु एफ्राइमयात त्‍वताःथकूगु दाख, अबीएजेरया\FTNT{*}{{\FR 8:2 }{\FR{८:२
}}{\FQ{अबीएजेर
}}{\FT{गिदोन अबीएजेर वंशयाम्‍ह खः
}}} फुक्‍क बाली स्‍वयाः मभिं ला?

\VS{3}परमेश्‍वरं मिद्यानयाम्‍ह शासक ओरेब व जएबयात छिमिगु ल्‍हातय् बियादीगु दु। छिमिसं याःगु थें ति जिं छु याये फत?” वयागु थज्‍याःगु खँ न्‍यनाः इमिगु तं क्‍वलात।


\par }{\PP \VS{4}गिदोन व वया स्‍वसःम्‍ह मनू यर्दनया सिथय् वयाः खुसि छित। इपिं त्‍यानुचासां इमिसं शत्रुतय्‌त लित्तु हे लिनाच्‍वन।

\VS{5}सुक्‍कोतय् थ्‍यने धुंकाः वं अनयापिं मनूतय्‌त धाल, “जिमि थुपिं मनूतय्‌त नयेत मरि बियादिसँ, थुपिं त्‍यानुचाःगु दु। जिं मिद्यानया शासक जेबह व सल्‍मुन्‍नायात लिनाच्‍वनागु दु।”


\par }{\PP \VS{6}तर सुक्‍कोतयापिं हाकिमतय्‌सं लिसः बिल, “छु जेबह व सल्‍मुन्‍ना छंगु ल्‍हातय् लाये धुंकल ला? अथेसा छिमि सिपाइँतय्‌त जिमिसं छाय् मरि बियेगु?”


\par }{\PP \VS{7}गिदोनं धाल, “थुकिया लागि, परमप्रभुं जेबह व सल्‍मुन्‍नायात जिगु ल्‍हातय् बियादीबलय् जिं मरुभूमियागु कं व च्‍वामुगु कथिं छिमिगु लाय् कय्‌पुयाः बी।”


\par }{\PP \VS{8}व अनं पनीएलय् वन, अले अनयापिं मनूतय्‌त नं व हे खँ धाल। पनीएलयापिं मनूतय्‌सं नं सुक्‍कोतयापिं मनूतय्‌सं थें हे लिसः बिल।

\VS{9}अथे जुयाः वं पनीएलयापिं मनूतय्‌त धाल, “जि त्‍यानाः लिहां वये धुंकाः जिं थ्‍व किल्‍लायात थुनाबी।”


\par }{\PP \VS{10}जेबह व सल्‍मुन्‍ना धाःसा झिंन्‍याद्वः ति सिपाइँतलिसें कर्कोर शहरय् च्‍वनाच्‍वंगु जुल। पुर्बयापिं सकल सिपाइँत मध्‍ये बचय्‌जूपिं उलि हे जक खः। १,२०,००० म्‍ह सिपाइँत तरवारं सी धुंकूगु जुयाच्‍वन।

\VS{11}नोबह व योगबहाया पुर्बपाखे पालय् च्‍वनिपिं मनूतय्‌सं छ्यलीगु लँपु जुयाः गिदोन थाहां वन अले आकाझाकां शत्रुतय्‌त हमला यात।

\VS{12}निम्‍ह मिद्यानी जुजुपिं जेबह व सल्‍मुन्‍ना बिस्‍युं वन। तर गिदोनं लिनाः इमित ज्‍वन। अले इमि फुक्‍क सिपाइँत ग्‍यानाः उखेलाः थुखेलाः मदय्‌क बिस्‍युं वन।


\par }{\PP \VS{13}योआशया काय् गिदोन हेरेसया भन्‍ज्‍याङ जुनाः लडाइँनं लिहां वल।

\VS{14}अले लँय् वं छम्‍ह सुक्‍कोतयाम्‍ह ल्‍याय्‌म्‍हयात ज्‍वनाः वयाके न्‍यनेकने यात। व मनुखं सुक्‍कोतयापिं न्‍हयेन्‍हय्‌म्‍ह हाकिमत व शहरयापिं थकालितय्‌गु नां च्‍वयाबिल।

\VS{15}अनंलि गिदोन सुक्‍कोतयापिं मनूतय्‌थाय् वयाः थथे धाल, “स्‍व, जेबह व सल्‍मुन्‍नायात, इमिगु बारे छिमिसं थथे धकाः जितः हेस्‍याःगु खः, ‘छु जेबह व सल्‍मुन्‍ना छिमिगु ल्‍हातय् लाये धुंकल ला? अथेसा जिमिसं छिमि त्‍यानुपिं मनूतय्‌त छाय् मरि बियेगु?’ ”

\VS{16}वं शहरयापिं थकालितय्‌त ज्‍वन, अले कं व च्‍वामुगु कथिं दायाः सुक्‍कोतयापिं मनूतय्‌त सजाँय बिल।

\VS{17}अनंलि व पनीएलय् वन अले वं अनयागु किल्‍लायात थुनाबिल, अले वं शहरयापिं मनूतय्‌त स्‍यात।


\par }{\PP \VS{18}अबलय् वं जेबह व सल्‍मुन्‍नायात न्‍यन, “तबोरय् छं स्‍यानापिं मनूत गथे च्‍वं?”

\par }{\PP इमिसं लिसः बिल, “इपिं छि थें च्‍वं, सकसिगु ख्‍वाः जुजुया काय्‌पिनिगु थें च्‍वं।”


\par }{\PP \VS{19}गिदोनं धाल, “इपिं जिमि दाजुकिजापिं जिमि हे मांया काय्‌पिं खः। धात्‍थें परमप्रभु म्‍वाःम्‍ह खः थें, छिमिसं इमिगु ज्‍यान बचय् याःगु जूसा जिं छिमित स्‍यानाछ्वये हे मखुनि।”


\par }{\PP \VS{20}अले वं थः जेठाम्‍ह काय् येतेरयात धाल, “दनाः इमित स्‍या।” तर वं ग्‍यानाः तरवार लिमकाल छाय्‌धाःसा अबलय् व नकतिनियाम्‍ह ल्‍याय्‌म्‍ह मचा खः।


\par }{\PP \VS{21}उकिं जेबह व सल्‍मुन्‍नां धाल, “छिं थः हे दनाः जिमित स्‍यानादिसँ, ‘मनू गथे च्‍वं वयागु बल नं अथे हे जुइ।’ ” उकिं गिदोनं इपिं निम्‍हय्‌सित स्‍यात अले वं इमि ऊँटया गःपतय् दुगु तिसा काल।


\par }{\SH गिदोनं मूर्ति दय्‌कूगु
\par }
{\PP \VS{22}इस्राएलीतय्‌सं गिदोनयात धाल, “छिं इमित मिद्यानीतपाखें बचय् यानादिल। आः छि जिमि शासक जुयादिसँ, छिगु लिपा छि मचाखाचात जिमि शासक जुइमा।”


\par }{\PP \VS{23}गिदोनं लिसः बिल, “जि व जिमि काय्‌नं मखु तर परमप्रभुं हे छिमित शासन यानादी।”

\VS{24}अनंलि वं धाल, “जिं छिमिके छगू खँ फ्‍वने। छिपिं छम्‍ह छम्‍हय्‌सिनं जितः लाकाहःगु सामानं छचाः छचाः मार्वरि ब्‍यु।” अबलय् इश्‍माएलीतय्\FTNT{†}{{\FR 8:24 }{\FR{८:२४
}}{\FQ{इश्‍माएली
}}{\FT{मिद्यानीतय्‌गु मेगु नां इश्‍माएली खः
}}} न्‍हाय्‌पनय् लुँयागु मार्वरि तीगु चलन दुगु जुयाच्‍वन।


\par }{\PP \VS{25}इमिसं लिसः बिल, “धात्‍थें जिमिसं उपिं मार्वरित छितः बी।” अले इमिसं बँय् कापः छकू लायाः फुक्‍कसिनं थथःगु लाकाहःगु सामानं लुँयागु मार्वरि उकी तल।

\VS{26}वयात ब्‍यूगु लुँयागु मार्वरितय्‌गु तौल निइगू किलोग्राम ति दुगु जुल। तर उकी मिद्यानी जुजुतय्‌सं पुनीगु तिसा, सिखः व बैजनी रंगयागु वसः अले उँटतय्‌गु गःपःयागु सिखःत मलाः।


\par }{\PP \VS{27}गिदोनं व लुं छगू एपोद दय्‌कल, अले व थःगु हे शहर ओप्राय् तल। अथे जूगुलिं सकल इस्राएलीतय्‌सं उकियात पुजा यानाः परमप्रभुयात विश्‍वासघात यात। अले व गिदोन व वया परिवारयात तक्‍यंकीगु जाः जुल।


\par }{\SH गिदोन सीगु
\par }
{\PP \VS{28}थुकथं इस्राएलीतय्‌गु ल्‍हातं मिद्यानीत बुत, इमिसं हाकनं छ्यं ल्‍ह्वने मफुत। गिदोन म्‍वानाच्‍वंतले पिइदँ तक देशय् शान्‍ति जुयाच्‍वन।


\par }{\PP \VS{29}योआशया काय् यरूब-बाल (गिदोन) थःगु छेँय् वनाः अन हे च्‍वन।

\VS{30}गिदोनया कलाःपिं हे यक्‍व दुगु जुयाः वया काय्‌पिं हे न्‍हयेम्‍ह दु।

\VS{31}शेकेमय् च्‍वनीम्‍ह वया मथ्‍याःम्‍ह कलाःपाखें नं छम्‍ह काय् दत। वं वयागु नां अबीमेलेक तल।

\VS{32}योआशया काय् गिदोन तसकं बुरा जूबलय् सित, अले वयात वया अबुया सीगालय् अबीएजेरीतय्‌गु ओप्राय् थुन।


\par }{\PP \VS{33}गिदोन सीवं इस्राएलीत व्‍यभिचारीत थें बालद्यःया ल्‍यू वन। इमिसं बाल-बरीतयात थः द्यः दय्‌कल।

\VS{34}प्‍यखेरं च्‍वंपिं इमि शत्रुतय्‌गु ल्‍हातं इमित बचय् यानादीम्‍ह परमप्रभु थः परमेश्‍वरयात इमिसं ल्‍वमंकल।

\VS{35}यरूब-बालं (गिदोनं) इस्राएलया निंतिं याःगु फुक्‍क भिंगु ज्‍यायात ल्‍वमंकाः इमिसं वया परिवारयात यायेमाःगु दया मयाः।




\par }\Chap{9}{\SH अबीमेलेकं थःत जुजु घोषणा याःगु
\par }
{\PP \VerseOne{1}छन्‍हु यरूब-बालया काय् अबीमेलेक शकेमय् थः पाजुपिन्‍थाय् वन, अले थः मां व पाजुया थःथिति सकसितं वं थथे धाल,

\VS{2}“शकेमयापिं सकलें मनूतय्‌त थ्‍व खँ न्‍यनादिसँ, ‘छिमिगु लागि छु ज्‍यू? यरूब-बालया न्‍हयेम्‍ह काय्‌पिन्‍सं शासन याःगु ज्‍यू कि छम्‍ह हे मिजंनं जक शासन याःगु ज्‍यू। जि छिकपिनि हे ला व हि खः धयागु खँ लुमंकादिसँ।’ ”


\par }{\PP \VS{3}इमि पाजुपिन्‍सं शकेमय् च्‍वंपिं मनूतय्‌त थ्‍व हे खँ धाल। इमिसं अबीमेलेकया ल्‍यूल्‍यू वनेगु बिचाः यात। इमिसं धाल, “व झी थः हे मनू खः।”

\VS{4}इमिसं वयात बाल-बरीतया देगलं वहःयागु न्‍हयेगू कुचा बिल, अले व ज्‍वनाः वं हारांपिं मनूतय्‌त ज्‍यालाय् काल, इपिं वयागु ल्‍यू जुल।

\VS{5}अनंलि व थः बौया छेँ ओप्राय् वन अले अन छगः तःग्‍वःगु ल्‍वहँतय् हयाः यरूब-बालया न्‍हयेम्‍ह काय्‌पिन्‍त स्‍यानाबिल। तर गिदोनया दकलय् चिधिकःम्‍ह काय् योताम धाःसा सुलाच्‍वंगुलिं बचय् जुल।

\VS{6}अले शकेमयापिं सकलें मनूत व बेथ-मिल्‍लोयापिं सकलें मनूत मुनाः शकेमय् दुगु तःमागु सिमाया लिक्‍क लाःगु थामय् अबीमेलेकयात जुजु दय्‌कल।


\par }{\SH योतामया उखान
\par }
{\PP \VS{7}थ्‍व खँ न्‍यनाः योतामया गीरीज्‍जीम पहाडया च्‍वकाय् वनाः तसकं हालाः थथे धाल, “हे शकेमय् च्‍वंपिं मनूत। जिगु खँ न्‍यँ, अले परमेश्‍वरं छिमिगु खँ न्‍यनेमा।”

\VS{8}छन्‍हु सिमात छमा सिमायात जुजु ल्‍ययेत मुन। इमिसं जैतूनया सिमायात धाल, “जिमि जुजु जुयादिसँ।”


\par }{\PP \VS{9}“तर जैतूनया सिमां लिसः बिल, ‘द्यःतय्‌त व मनूतय्‌त हनाबना बीगु थःगु मू वंगु चिकंयात त्‍वःताः छु जि सिमातय् जुजु जुयेगु ला?’


\par }{\PP \VS{10}“अले सिमातय्‌सं यःमरिया सिमायात धाल, ‘छि झायाः जिमि जुजु जुयादिसँ।’


\par }{\PP \VS{11}“तर यःमरिया सिमां धाल, ‘थःगु भिंगु व साःगु फलयात त्‍वःताः छु जि सिमातय् जुजु जुयेगु ला?’


\par }{\PP \VS{12}“अले सिमातय्‌सं दाखमायात धाल, ‘छि झायाः जिमि जुजु जुयादिसँ।’


\par }{\PP \VS{13}“दाखमां लिसः बिल, ‘द्यः व मनूतय्‌त लय्‌ताय्‌कीगु जिगु दाखमद्ययात त्‍वःताः छु जि सिमातय् जुजु जुयेगु ला?’


\par }{\PP \VS{14}“आखिरय् फुक्‍क सिमातय्‌सं कंमायात धाल, ‘छि झायाः जिमि जुजु जुयादिसँ।’


\par }{\PP \VS{15}“कंमां सिमातय्‌त धाल, ‘छिमिसं जितः धात्‍थें हे जुजु दय्‌के मास्‍ति वःसा जिगु किचलय् वा। मखुसा जिगु कचा-कचां मि पिहां वयाः लेबनानया देवदारुयात भस्‍म यानाबीमा।’


\par }{\PP \VS{16}“अनंलि योतामं धाल, उकिं आः स्‍वः! अबीमेलेकयात जुजु दय्‌काः छिमिसं छु खःगु ज्‍या यानागु दु? छु छिमिसं यरूब-बाल व वया परिवारलिसें पाय्‌छिगु ज्‍या यानागु दु? व वयात यायेमाःगु व्‍यवहार यानागु दु?

\VS{17}जिमि बौनं छिमिगु निंतिं लडाइँ यानादिल अले थःगु ज्‍यान पानाः छिमित मिद्यानीतय्‌गु ल्‍हातं बचय् यानादिल। तर थौं छिपिं जिमि बौया परिवारया विरोधय् दंगु दु।

\VS{18}वया न्‍हयेम्‍ह काय्‌पिन्‍त छगः हे ल्‍वहँतय् स्‍याःगु दु अले छिमिसं वया भ्‍वातिंया काय् अबीमेलेकयात थःगु जातियाम्‍ह जूगुलिं शकेमय् च्‍वनिपिं मनूतय् जुजु दय्‌कूगु दु।

\VS{19}अथे जुयाः छिमिसं थौं यरूब-बाल व वया परिवारलिसें पाय्‌छिगु व्‍यवहार यानागु दुसा छिपिं अबीमेलेकलिसें लय्‌ता, अले व छिपिंलिसें लय्‌तायेमा।

\VS{20}अथे मखुसा अबीमेलेकपाखें मि पिहां वयाः शकेम व बेथ-मिल्‍लो शहरयापिं मनूतय्‌त भस्‍म यानाबीमा। अले छिपिं शकेम व बेथ-मिल्‍लोयापिं मनूतपाखें मि पिहां वयाः अबीमेलेकयात भस्‍म यानाबीमा।”


\par }{\PP \VS{21}अले योताम बिस्‍युं वन। थः दाजु अबीमेलेक खनाः ग्‍यागुलिं योताम बेअर धाःगु थासय् बिस्‍युं वनाः अन हे च्‍वन।


\par }{\SH अबीमेलेक व शकेमयापिं मनूतय् दथुइ ल्‍वापु जूगु
\par }
{\PP \VS{22}अबीमेलेकं स्‍वदँ तक इस्राएलय् शासन यात।

\VS{23}अले परमेश्‍वरं अबीमेलेक व शकेमयापिं मनूतय्‌गु दथुइ ल्‍वापु थनेत मभिंगु आत्‍मा छ्वयाहयादिल, अले शकेमयापिं मनूतय्‌सं वयात विरोध यात।

\VS{24}यरूब-बालया न्‍हयेम्‍ह काय्‌पिन्‍त स्‍याःगु अपराधया सजाँय इमित स्‍याःम्‍ह वया दाजु अबीमेलेकयात व वया थः किजापिन्‍त स्‍यायेत वयात ग्‍वाहालि याःपिं शेकेम शहरयापिं मनूतय्‌त लायेमा धकाः परमेश्‍वरं थथे यानादीगु खः।

\VS{25}शेकेमयापिं मनूतय्‌सं अबीमेलेकयात पियाः च्‍वनेत डाँडाया च्‍वकाय् च्‍वकाय् मनूत तल। इमिसं अनं जुयावनीपिं मनूतय्‌त लुटे यायेगु यात। थ्‍व खँ अबीमेलेकयात न्‍यंकल।


\par }{\SH गालं अबीमेलेकयात चुनौती ब्‍यूगु
\par }
{\PP \VS{26}उबलय् एबेदया काय् गाल थः दाजुकिजापिं नापं शकेमय् वन। अले शकेमयापिं मनूतय्‌सं वयात पत्‍याः यात।

\VS{27}इपिं थथःगु क्‍यबय् दाख खायेधुंकाः तिस्‍सिनाः ति पिकाल। अनंलि इपिं थः द्यःया देगलय् नखः हनेत वन। अन इमिसं भ्‍वय् नयेबलय् अबीमेलेकयात सराः बिल।

\VS{28}अबलय् एबेदया काय् गालं धाल, “अबीमेलेक सु खः? अले शकेम छु खः धकाः झीसं वयागु सेवा यायेत? छु व यरूब-बालया काय् मखु ला? अले वया न्‍वकू धाःसा जबूल मखु ला? शकेमयात थापंयाम्‍ह हमोरया मनूतय्‌गु सेवा या। झीसं छाय् अबीमेलेकयागु सेवा यायेगु?

\VS{29}जि थ्‍व देशयाम्‍ह नायः जूगु जूसा जिं वयात ख्‍याना छ्वयेगु खः। जिं अबीमेलेकयात ‘जिनापं ल्‍वाः वयेत छिमि सकलें सिपाइँत सःती’ धकाः धायेगु खः।”


\par }{\PP \VS{30}व शहरयाम्‍ह बडा-हाकिम जबूलं एबेदया काय् गालं धाःगु खँ न्‍यनाः व तसकं तंचाल।

\VS{31}वं अबीमेलेकयाथाय् सुनानं मसीक थथे धयाः दूतत छ्वल, “स्‍व, एबेदया काय् गाल व वया दाजुकिजापिं शकेमय् वयाः शहरयात छिगु विरोधय् ग्‍वाकूगु दु।

\VS{32}उकिं चान्‍हय् हे दनाः छि व छिनापं दुपिं मनूत शहर पिने पियाच्‍वनादिसँ।

\VS{33}अनंलि सुथय् निभाः लुइगु इलय् हे शहरयात हमला यानादिसँ। अले गाल व वया मनूत पिहां वइबलय् छु यायेमाः व यानादिसँ।”


\par }{\PP \VS{34}उकिं अबीमेलेक व वया मनूत चान्‍हय् हे दन, अले प्‍यंगू पुचः जुयाः शकेमय् हमला यायेत पियाच्‍वन।

\VS{35}अले अबीमेलेक व वया पासापिं थःपिं सुलाच्‍वंगु थासं पिहां वःबलय् एबेदया काय् गाल पिने वनाः शहरयागु लुखाय् दनाच्‍वन।

\VS{36}गालं इमित खनाः जबूलयात धाल, “मनूत डाँडाया च्‍वकां क्‍वय् कुहां वयाच्‍वंगु दु।”

\par }{\PP जबूलं लिसः बिल, “इपिं मनूत मखु, पहाडया किचःत जक खः।”


\par }{\PP \VS{37}गालं हाकनं धाल, “स्‍व, मनूत पृथ्‍वीया दथुं\FTNT{*}{{\FR 9:37 }{\FR{९:३७
}}{\FQA{मनूत पृथ्‍वीया दथुं
}}{\FT{हिब्रू भाषाय् च्‍वयातःगु पृथ्‍वीया दथुइ धाःगु गिराजिन पर्वत व पवित्रथाय् जुइफु}}} जुयाः क्‍वय् कुहां वयाच्‍वंगु दु। अन छपुचः धाःसा साइत स्‍वइगु सिमाया लँपु जुयाः वयाच्‍वंगु दु।”


\par }{\PP \VS{38}अले जबूलं वयात धाल, “आः छंगु ततःधंगु खँ गन वन? छं थथे धाइगु, ‘अबीमेलेक सु खः धकाः झीपिं वया प्रजा जुइत?’ छं क्‍वह्यंकूपिं थुपिं हे मनूत मखु ला? आः वनाः इपिंलिसें लडाइँ या।”


\par }{\PP \VS{39}उकिं गालं शकेम शहरयापिं मनूतय्‌त ब्‍वना यंकाः अबीमेलेकलिसें ल्‍वात।

\VS{40}तर अबीमेलेकं वयात बुकल अले व बिस्‍युं वन। ध्‍वाखाय् दुहां वनेगु थाय् तक लँ दुच्‍छि हे सीम्‍हत उखेलाः थुखेलाः जुयाच्‍वन।

\VS{41}अबीमेलेक अरूमाहय् च्‍वनाच्‍वन। जबूलं गाल व वया दाजुकिजापिन्‍त शकेमं ख्‍याना छ्वल। इपिं अन च्‍वने मफुत।


\par }{\SH अबीमेलेकं हमला यानाः शकेम शहरयात नाश याःगु
\par }
{\PP \VS{42}कन्‍हय् खुन्‍हु शकेमय् च्‍वंपिं मनूत पिने बुँइ वन अले व खँ अबीमेलेकयात कन।

\VS{43}अले वं थः सेनायात स्‍वपुचः यानाः बुँइ पियाच्‍वन। मनूत शहरं पिहांवयाच्‍वंगु खनाः व थः सुलाच्‍वंगु थासं पिहां वयाः इमित हमला यात।

\VS{44}अले अबीमेलेक थःगु पुचःनापं न्‍ह्यःने ब्‍वाँय् वनाः शहरया ध्‍वाखाय् दन। अले मेगु निगू पुचलं ख्‍यलय् दुपिं सकलें मनूतय्‌त हमला यानाः स्‍यानाबिल।

\VS{45}न्‍हिच्‍छि हे लडाइँ जुयाच्‍वन। अबीमेलेकं शहर त्‍याका काल, अनयापिं मनूतय्‌त स्‍यानाः शहरयात नाश यानाबिल। अले अनयागु बँय् चि ह्वलाबिल\FTNT{†}{{\FR 9:45 }{\FR{९:४५
}}{\FQA{चि ह्वलाबीगु
}}{\FT{नाश जूगु शहरय् चि ह्वलाबीगु विधि शहरयात सराः लाःगु वा हाकनं अन छुं बुयाः मवइगु निगुलिइ छगू जुइफु
}}}।


\par }{\PP \VS{46}थ्‍व न्‍यनाः शकेमया किल्‍लाय् च्‍वंपिं मनूत एल-बरीतयागु देगःया किल्‍लाय् दुहां वन।

\VS{47}थ्‍व खँ अबीमेलेकयाथाय् थ्‍यन।

\VS{48}उकिं अबीमेलेक थः मनूतनापं सल्‍मोन पहाडय् थाहां वन। अले अबीमेलेकं ल्‍हातय् पा कयाः सिमा कचा ध्‍यनाः ब्‍वहलय् तल। अले वं थःनापं दुपिं सकल मनूतय्‌त धाल, “याकनं छिमिसं नं जिं यानागु थें हे या।”

\VS{49}अले व नापं दुपिं सकल मनूतय्‌सं नं छपु छपु सिमा कचा ध्‍यनाः अबीमेलेकं याःथें उकियात देगःया किल्‍लाया न्‍ह्यःने पँचिना तयाबिल अले उकी मि तयाबिल। थुकथं द्वःछिम्‍ह ति मिस्‍त व मिजंत सित।


\par }{\SH अबीमेलेकयात स्‍याःगु
\par }
{\PP \VS{50}अबीमेलेक तेबेस शहरय् वन अले उकियात घेरय् यानाः त्‍याका काल।

\VS{51}शहर दुने छगू बल्‍लाःगु किल्‍ला दुगु जुयाच्‍वन, उकिं शहरयापिं सकल मिजं मिस्‍त किल्‍लाय् दुहां वनाः उकिया लुखा तिनाः छतय् थाहां वन।

\VS{52}अबीमेलेक वयाः किल्‍लाय् हमला यात। किल्‍लायात मिं नकाः छ्वय्‌का छ्वयेत व किल्‍लाया लुखाय् थ्‍यंबलय् हे

\VS{53}छम्‍ह मिसां छगः च्‍वय्‌या ल्‍वहंघः वान्‍छ्वयाः वयागु छ्यं तछ्यानाबिल।


\par }{\PP \VS{54}अले अबीमेलेकं थःगु ल्‍वाभः ज्‍वनीम्‍ह ल्‍याय्‌म्‍हयात हथासं सःताः धाल, “थःगु तरवार पिकयाः जितः स्‍यानाब्‍यु। अबीमेलेकयात छम्‍ह मिसां स्‍यात धकाः मनूतय्‌सं मधायेमा।” व ल्‍याय्‌म्‍ह मनुखं थःगु तरवार वयागु म्‍हय् सुयाबिल। अले व अन हे सित।

\VS{55}अबीमेलेक थुकथं स्‍यूगु खनाः इस्राएलीत थथःगु छेँय् लिहां वन।


\par }{\PP \VS{56}थुकथं थः न्‍हयेम्‍ह दाजुकिजापिन्‍त स्‍यानाः थः अबुलिसें याःगु मभिंगु ज्‍याया बदला परमेश्‍वरं वयाके कयादिल।

\VS{57}अले शकेमयापिं मनूतय्‌सं याःगु फुक्‍क मभिंगु ज्‍या नं परमेश्‍वरं इमिगु हे छेनय् लितः छ्वयादिल। यरूब-बालया काय् योतामयागु सराः इमित हे लात।




\par }\Chap{10}{\SH तोला न्‍यायकर्ता ल्‍ययादीगु
\par }
{\PP \VerseOne{1}अबीमेलेक सी धुंकाः इस्राएलीतय्‌त बचय् यायेत इस्‍साखार कुलयाम्‍ह तोला धाःम्‍ह न्‍यायकर्ता जुल। व पुवाया काय् अले दोदोया छय् खः। व एफ्राइमया पहाडी देशयागु शामीर धाःगु थासय् च्‍वनीम्‍ह खः।

\VS{2}व निइस्‍वदँ तक इस्राएलयाम्‍ह न्‍ह्यलुवाः जुल। व सी धुंकाः वयात शामीरय् थुनाबिल।


\par }{\SH याईर न्‍यायकर्ता ल्‍ययादीगु
\par }
{\PP \VS{3}वया लिपा गिलादयाम्‍ह याईर न्‍यायकर्ता जुल। व निइनिदँ तक इस्राएलीतय् न्‍ह्यलुवाः जुल।

\VS{4}वया स्‍विम्‍ह गधा गया जुइपिं स्‍विम्‍ह काय् दु। इमिके गिलाद देशया स्‍विगू शहर नं दु। थौं तक नं इमिगु शहरतय्‌त हब्‍बात-याईर धकाः धाः।

\VS{5}याईर सीधुंकाः वयात कामोनय् थुनाबिल।


\par }{\SH पलिश्‍तीत व अम्‍मोनीतय्‌गु ल्‍हातय् मियादीगु
\par }
{\PP \VS{6}हाकनं इस्राएलीतय्‌सं अराम, सीदोन व मोआबयापिं अले अम्‍मोनीत व पलिश्‍तीतय् द्यःत अले बालद्यः व अश्‍तोरेत द्यःमय्‌जुयात पुजा यानाः परमप्रभुया मिखाय् मभिंगु ज्‍या यात। इमिसं परमप्रभुयात त्‍वःतल अले वय्‌कःया सेवा नं मयात।

\VS{7}अथे जुयाः परमप्रभु इस्राएल खनाः तंचायादिल। अले वय्‌कलं इमित पलिश्‍तीत व अम्‍मोनीतय्‌गु ल्‍हातय् मियादिल।

\VS{8}इमिसं इस्राएलीतय्‌त उगु दँय् कसाः बियाः क्‍वत्‍यलातल। अले यर्दनया पुर्बपाखे एमोरीतय्‌गु देश गिलादय् च्‍वनीपिं सकलें इस्राएलीतय्‌त झिंच्‍यादँ तक तसकं दुःख बिया हे च्‍वन।

\VS{9}अम्‍मोनीत नं यर्दन खुसि पार यानाः यहूदा, बेन्‍यामीन व एफ्राइम कुलयापिं मनूतलिसें लडाइँ यात। अले इस्राएलीत तःधंगु दुःखय् लात।


\par }{\PP \VS{10}अले इस्राएलीतय्‌सं थथे धयाः परमप्रभुयात ग्‍वाहालिया निंतिं बिन्‍ति यात, “जिमिसं थः परमेश्‍वरयात त्‍वःताः बालद्यःतय्‌त पुजा यानाः छिगु विरोधय् पाप यानागु दु।”

\VS{11}परमप्रभुं इस्राएलीतय्‌त धयादिल, “न्‍हापा मिश्रीत, एमोरीत, अम्‍मोनीत, पलिश्‍तीत,

\VS{12}सीदोनीत, अमालेकीत व मिद्यानीतय्‌सं दुःख ब्‍यूबलय् छिमिसं जिके ग्‍वाहालि फ्‍वन। छु जिं छिमित इमिगु ल्‍हातं बचय् मयाना ला?

\VS{13}तर छिमिसं जितः त्‍वःताः मेपिं द्यःतय्‌त पुजायात। उकिं आः जिं छिमित हाकनं बचय् याये मखुत।

\VS{14}वनाः छिमिसं ल्‍यःपिं द्यःतय्‌के ग्‍वाहालि फ्‍वँ, इमिसं हे छिमित दुःख जुइबलय् बचय् यायेमा।”


\par }{\PP \VS{15}तर इस्राएलीतय्‌सं परमप्रभुयात धाल, “जिमिसं पाप यानागु दु। जिमित छिं छु यानादी मास्‍ति वः व हे यानादिसँ। तर जिमिसं छितः बिन्‍ति याये दया यानाः थौं जिमित बचय् यानादिसँ।”

\VS{16}अले इमिसं मेपिं द्यःतय्‌त त्‍वःताः परमप्रभुयागु आराधना यात। अले परमप्रभुं इस्राएलीतय्‌गु अप्‍वः दुःख जूगु स्‍वयादी मफुत।


\par }{\PP \VS{17}अम्‍मोनीत मुनाः गिलादय् वयाः अन हे छाउनी तल। इस्राएलीतय्‌सं नं मुनाः गिलादया मिस्‍पाय् छाउनी तल।

\VS{18}अन गिलादया मनूतय् थकालितय्‌सं थःथवय् खँ ल्‍हात, “सुनां अम्‍मोनीतय्‌त हमला याइ व मनू हे गिलादय् च्‍वनिपिं सकलें मनूतय् न्‍ह्यलुवाः जुइ।”




\par }\Chap{11}{\SH यिप्‍ता
\par }
{\PP \VerseOne{1}यिप्‍ता धाःम्‍ह छम्‍ह मनू दु। व गिलादी खः, व तसकं बहादुर सिपाइँ खः। व छम्‍ह वेश्‍यापाखें बूम्‍ह गिलादया\FTNT{*}{{\FR 11:1 }{\FR{११:१
}}{\FQ{गिलाद
}}{\FT{गिलाद लागाया काय्}}} काय् खः।

\VS{2}गिलादया कलाःपाखें यक्‍व काय्‌पिं नं बुइकल। तर इपिं तःधिकः जूबलय् इमिसं यिप्‍तायात पितछ्वल। इमिसं वयात धाल, “जिमि बौया छेँय् छंगु छुं नं हक मदु। छ ला मेम्‍ह हे मिसाया काय् खः।”

\VS{3}अथे जूगुलिं थः दाजुकिजाया ल्‍हातं बचय् जुइत यिप्‍ता तोब देशय् च्‍वंवन। अले वं छपुचः ज्‍यालगय् मजूपिं मनूत मुंकल, इपिं वलिसें चाःहिलाः जुइगु जुल।


\par }{\PP \VS{4}छुं ई लिपा अम्‍मोनीतय्‌सं इस्राएलीतलिसें लडाइँ याःबलय्

\VS{5}तोब देशं यिप्‍तायात हयेत गिलादयापिं थकालित वन।

\VS{6}इमिसं वयात धाल, “जिमि सेनापति जुयादिसँ अले जिपिं अम्‍मोनीतलिसें ल्‍वाये फइ।”


\par }{\PP \VS{7}तर यिप्‍तां गिलादयापिं थकालितय्‌त धाल, “छु छिमिसं जितः जिमि बौया छेँनं हेपय् यानाः पितछ्वया हयागु, मखु ला? छिमित दुःख जूबलय् आः छाय् छिपिं जिथाय् वयागु?”


\par }{\PP \VS{8}इमिसं लिसः बिल, “न्‍ह्यागु हे जूसां आः जिपिं छिपाखे लिहां वयागु दु। छि जिपिंलिसें झायाः अम्‍मोनीतलिसें ल्‍वानादिल धाःसा छि गिलादयापिं जिपिं सकसियां न्‍ह्यलुवाः जुइ।”


\par }{\PP \VS{9}यिप्‍तां लिसः बिल, “जि छिपिंलिसें वंसा अले परमप्रभुं इमित जिगु ल्‍हातय् बियादीसा जि धात्‍थें छिमि न्‍ह्यलुवाः जुइ ला?”


\par }{\PP \VS{10}गिलादया थकालितय्‌सं हाकनं यिप्‍तायात धाल, “परमप्रभु झीगु दथुइ साक्षी जुल, जिमिसं धात्‍थें हे छिं धयादीगु थें हे याये।”


\par }{\PP \VS{11}उकिं यिप्‍ता गिलादया थकालित नापं वन, अले मनूतय्‌सं वयात थः न्‍ह्यलुवाः व सेनापति दय्‌कल। अले मिस्‍पाय् परमप्रभुया न्‍ह्यःने यिप्‍तां थःगु फुक्‍क खँ हाकनं धाल।


\par }{\SH यिप्‍तां अम्‍मोनीतय्‌गु विरोध याःगु
\par }
{\PP \VS{12}यिप्‍तां अम्‍मोनयाम्‍ह जुजुयाथाय् दूतत छ्वयाः न्‍यन, “जिमिगु देशय् हमला यायेत जिमिसं छंगु छु स्‍यंकागु दु?”


\par }{\PP \VS{13}अम्‍मोनी जुजुं यिप्‍ताया दूतय्‌त थ्‍व लिसः बिल, “इस्राएलीत मिश्र देशं वःबलय् इमिसं अर्नोनं यब्‍बोक व यर्दन तक जिमिगु देशया जमिन काःगु खः। अथे जूगुलिं आः व याउँक लितब्‍यु।”


\par }{\PP \VS{14}यिप्‍तां अम्‍मोनयाम्‍ह जुजुयाथाय् हाकनं थथे धयाः दूतत छ्वल,


\par }{\PP \VS{15}“यिप्‍तां थथे धयादी, इस्राएलीतय्‌सं मोआबीतय्‌गु देश काःगु मदु, अले अम्‍मोनीतय्‌गु देश नं काःगु मदु।

\VS{16}तर इस्राएलीत मिश्र देशं थाहां वःबलय् इपिं मरुभूमि जुयाः लाल समुद्रय् वन अले कादेशय् थ्‍यन।

\VS{17}इमिसं वयागु देश जुयाः वनेब्‍यु धकाः इनाप यायेत एदोमया जुजुयाथाय् दूतत छ्वल। तर व मानय् मजू। थुकथं मोआबया जुजुयाथाय् नं दूतत छ्वल तर व नं मानय् मजुल। उकिं इस्राएल कादेशय् हे च्‍वन।\XREF{✡}{{\XO 11:17 }{\XO{११:१७
}}{\XT{गन्‍ती २०:१४-२१}}}”


\par }{\PP \VS{18}“अनं लिपा इपिं मरुभूमि जुयाः वन अले एदोम व मोआबया सिथं सिथं जुयाः मोआबया पुर्ब वनाः अर्नोनया मेखेपाखे छाउनी तल। अर्नोन खुसि मोआबया सिमाना जूगुलिं इपिं मोआब देशय्‌ दुहां मवं।\XREF{✡}{{\XO 11:18 }{\XO{११:१८
}}{\XT{गन्‍ती २१:४}}}”


\par }{\PP \VS{19}“अनं लिपा इस्राएलं हेश्‍बोनय् शासन याइम्‍ह एमोरीतय् जुजु सीहोनयाथाय् दूतत छ्वयाः वयात थथे धाल, ‘जिमित छिगु देश जुयाः जिमिगु थःगु हे थासय् वनेबियादिसँ।\XREF{✡}{{\XO 11:19 }{\XO{११:१९
}}{\XT{गन्‍ती २१:२१-२४}}}’ ”


\par }{\PP \VS{20}अय्‌जूसां सीहोनं इस्राएलयात वयागु देश जुयाः वने बीत पत्‍याः मयात। वं थः सकल सिपाइँतय्‌त मुंकल, अले यहसाय् छाउनी तयाः इस्राएललिसें लडाइँ यात।

\VS{21}“अले परमप्रभु इस्राएलया परमेश्‍वरं सीहोन व वया सकलें सिपाइँतय्‌त इस्राएलयागु ल्‍हातय् बियादिल। इमिसं इमित बुकल। इस्राएलं व देशय् च्‍वंपिं एमोरीतय्‌गु फुक्‍क लागा त्‍याका काल।

\VS{22}इमिसं अर्नोनंनिसें यब्‍बोक तक व मरुभूमिंनिसें यर्दन खुसि तक हे एमोरीतय्‌गु फुक्‍क लागा काल।”


\par }{\PP \VS{23}“अथे जुयाः परमप्रभु इस्राएलयाम्‍ह परमेश्‍वरं, एमोरीतय्‌त इस्राएलीतय् न्‍ह्यःनं ख्‍याना छ्वयादिल। आः थ्‍व लित कायेत छंगु छु हक दु?

\VS{24}छिमि द्यः कमोशं छिमित छु बी छु व छिमिसं मकाइ ला? थुकथं हे जिमि परमप्रभु परमेश्‍वरं पितिना छ्वःपिं मनूतय्‌गु देश जिमिसं काये।

\VS{25}हानं छ छु मोआबयाम्‍ह जुजु सिप्‍पोरया काय् बालाक स्‍वयाः भिं ला? छु वं गुबलें इस्राएलयात हमला यात ला?\XREF{✡}{{\XO 11:25 }{\XO{११:२५
}}{\XT{गन्‍ती २२:१-६}}}

\VS{26}स्‍वसः दँ तक इस्राएलीत हेश्‍बोन, अरोएर व वया प्‍यखेरं च्‍वंगु बस्‍तीतय् व अर्नोनया सिथय् च्‍वंगु फुक्‍क शहरय् च्‍वन। छिमिसं उबलय् उमित छाय् लित मकयागु?

\VS{27}जिमिसं छिमित छुं स्‍यंकागु मदु, तर छिमिसं जिमित हमला यानाः स्‍यंकाच्‍वंगु दु। परमप्रभु न्‍याय यानादीम्‍ह खः। वय्‌कलं हे इस्राएलीत व अम्‍मोनीतय् दथुइ थौंया न्‍हिइ न्‍याय यानादीमा।”


\par }{\MM \VS{28}तर यिप्‍तां छ्वःगु बुखँयात अम्‍मोनीतय् जुजुं वास्‍ता हे मयाः।


\par }{\SH यिप्‍तां भाकल याःगु
\par }
{\PP \VS{29}अले परमप्रभुयागु आत्‍मा यिप्‍तायाके वल, अले व गिलाद व मनश्‍शे जुयाः गिलादया मिस्‍पां दुहां वनाः अम्‍मोनीतलिसें ल्‍वायेत न्‍ह्यज्‍यात।

\VS{30}अले यिप्‍तां थ्‍व भाकल यानाः धाल, “छिं अम्‍मोनीतय्‌त जिगु ल्‍हातय् बियादिल धाःसा

\VS{31}जि अम्‍मोनीतय्‌त बुकाः याउँक लिहां वयेबलय् जिगु छेँनं पिहांवःम्‍ह न्‍ह्याम्‍ह जिं नापलासां व परमप्रभुयाम्‍ह जुइ अले जिं वयात होमबलि याना छाये।”


\par }{\PP \VS{32}यिप्‍ता अम्‍मोनीतय्‌त हमला यायेत इमिपाखे वन अले परमप्रभुं इमित वयागु ल्‍हातय् बियादिल।

\VS{33}वं अरोएरंनिसें मिन्‍नीत व हाबिल-करमीम तक निइगू शहरत नाश यानाबिल। थुकथं इस्राएलं अम्‍मोनयात त्‍याकल।


\par }{\SH यिप्‍ताया म्‍ह्याय्
\par }
{\PP \VS{34}यिप्‍ता मिस्‍पाय् थःगु छेँय् लिहां वःबलय् वयात पिने नापलायेत दम्‍फुत थाथां अले प्‍याखं हुहुँ झ्‍वात्त वया म्‍ह्याय् पिहां वल। व वया याकः म्‍ह्याय् खः, वया मेपिं सुं नं काय्‌म्‍ह्याय् मदु।

\VS{35}यिप्‍तां वयात खंबलय् वं थःगु वसः खुनाः धाल, “अय् जिमि म्‍ह्याय्! छं जिगु नुगः क्‍वतुंका ब्‍यूगु दु। छाय् छं जितः दुःख बियागु? जिं परमप्रभुयाके छगू तःधंगु भाकल यानागु दु अले जिं व त्‍वाथुले मफु।”\XREF{✡}{{\XO 11:35 }{\XO{११:३५
}}{\XT{गन्‍ती ३०:२}}}


\par }{\PP \VS{36}वं लिसः बिल, “बाः, छिं परमप्रभुयात बचं बियादीगु दु। छिं गथे धयादीगु खः अथे हे जिलिसें यानादिसँ छाय्‌धाःसा परमप्रभुं छि शत्रु अम्‍मोनीतलिसें बदला कयादीगु दु।”

\VS{37}अले वं थः बाःयात धाल, “जितः छगू दया यानादिसँ। थः पासापिंनापं थुपिं डाँडाय् ख्‍वयाः चाःहिला जुइत जितः निला तक त्‍वःतादिसँ। अबलय् जिगु ब्‍याहा गुबलें जुइमखुगुलिं इपिं नाप वनाः जि ख्‍वयाच्‍वने।”


\par }{\PP \VS{38}वं धाल, “छ वने फु।” अले वं वयात निलाया लागि वनेबिल। व थः पासापिंनापं वन, अले पहाड पहाडय् वनाः ख्‍वयाजुल, छाय्‌धाःसा वं गुबलें ब्‍याहा मयाइगु जुल।

\VS{39}निला फुइ धुंकाः व थः बाःयाथाय् लिहां वल अले यिप्‍तां थःम्‍हं भाकल याःगु थें हे यात। व सुं मिजंनापं द्यंगु मदु।


\par }{\PP \VS{40}अनंनिसें इस्राएलया म्‍ह्याय्‌पिं प्‍यन्‍हु तक गिलादी यिप्‍ताया म्‍ह्याय्‌या लुमन्‍तिइ पिने पिहां वनीगु चलन इस्राएलय् शुरु जुल।




\par }\Chap{12}{\SH यिप्‍ता व एफ्राइम कुलयापिं
\par }
{\PP \VerseOne{1}छुं ई लिपा एफ्राइमयापिं मनूतय्‌सं थः सेनायात मुंकल। अले खुसिया उखे वनाः सापोनय् इमिसं यिप्‍तायात धाल, “अम्‍मोनीतलिसें लडाइँ याःवनाबलय् जिमित छाय् सःता मदीयागु? जिमिसं छितः व छिगु छेँ छ्वयेकाबी।”


\par }{\PP \VS{2}यिप्‍तां लिसः बिल, “जि व जिमि मनूतय् अम्‍मोनीतलिसें तःधंगु ल्‍वापु जुयाच्‍वंगु खः। अले जिं छिमित ग्‍वाहालिया निंतिं सःतागु खः अय्‌नं छिमिसं जिमित इमिगु ल्‍हातं बचय् मयाः।

\VS{3}छिमिसं जिमित ग्‍वाहालि बी मखु थें च्‍वन, उकिं जि थःगु ज्‍यान पानाः अम्‍मोनीतलिसें ल्‍वायेत वना। अले परमप्रभुं इमित जिगु ल्‍हातय् बियादिल। आः छु धकाः छिपिं थौं जिलिसें ल्‍वाः वयाच्‍वनागु?”


\par }{\PP \VS{4}अले यिप्‍ता गिलादयापिं मनूतय्‌त मुंकाः एफ्राइमीतलिसें ल्‍वात। “अय् गिलादीत, छिपिं एफ्राइम व मनश्‍शेया लागाय् च्‍वनाच्‍वंगु जूसां छिपिं एफ्राइमपाखें बिस्‍युं वंपिं खः” धकाः एफ्राइमीतय्‌सं धाःगुलिं गिलादीतय्‌सं इमित हमला यात।


\par }{\PP \VS{5}गिलादीतय्‌सं एफ्राइमपाखे वनेत यर्दन खुसि छीगु थाय्‌त त्‍याका काल। अले सुं बचय् जूम्‍ह एफ्राइमी वयाः “जितः खुसिया उखे वनेब्‍यु” धाःसा गिलादयापिं मनूतय्‌सं वयात “छु छ एफ्राइमी खः?” धकाः न्‍यनीगु। वं “मखु” धाल धाःसा

\VS{6}इमिसं “अथे जूसा ‘शिब्‍बोलेत’ धा” धकाः धाइगु। वं व खँग्‍वः बांलाक धाये मफयाः “सिब्‍बोलेत” धाल धाःसा इमिसं वयात ज्‍वनाः यर्दन छीगु थासय् स्‍याइगु। उबलय् एफ्राइमयापिं पिइनिद्वः मनूतय्‌त स्‍यात।


\par }{\PP \VS{7}यिप्‍ता खुदँ तक इस्राएलयाम्‍ह न्‍ह्यलुवाः जुल। गिलादी यिप्‍ता सित, वयात गिलादया छगू शहरय् थुनाबिल।


\par }{\SH इब्‍सान, एलोन व अब्‍दोनयात न्‍यायकर्ता ल्‍ययादीगु
\par }
{\PP \VS{8}यिप्‍ता लिपा बेथलेहेमयाम्‍ह इब्‍सान इस्राएलयाम्‍ह न्‍ह्यलुवाः जुल।

\VS{9}वया स्‍विम्‍ह काय् व स्‍विम्‍ह म्‍ह्याय् दु। वं इपिं स्‍विम्‍ह म्‍ह्याय्‌पिन्‍त मेगु वंशयापिं मिजंतलिसें ब्‍याहा यानाबिल। अले थः काय्‌पिनिगु लागि मेगु वंशपाखें स्‍विम्‍ह भौपिं हल। व न्‍हय्‌दँ तक इस्राएलयाम्‍ह न्‍ह्यलुवाः जुल।

\VS{10}अले इब्‍सान सित। वयात बेथलेहेमय् थुनाबिल।


\par }{\PP \VS{11}वया लिपा जबूलूनी एलोन झिदँ तक इस्राएलयाम्‍ह न्‍ह्यलुवाः जुल।

\VS{12}अले एलोन सित, वयात जबूलून देशया अय्‌यालोनय् थुनाबिल।


\par }{\PP \VS{13}अनंलि पिरातोनी हिल्‍लेलया काय् अब्‍दोन इस्राएलयाम्‍ह न्‍ह्यलुवाः जुल।

\VS{14}वया गधा गया जुइपिं पिइम्‍ह काय् व स्‍विम्‍ह छय् दु, इपिं सकलें न्‍हयेम्‍ह गधा गया जुइपिं खः। अब्‍दोन च्‍यादँ तक इस्राएलयाम्‍ह न्‍ह्यलुवाः जुल।

\VS{15}अले हिल्‍लेलया काय् अब्‍दोन सित, वयात अमालेकीतय्‌गु पहाडी देशय् एफ्राइमया पिरातोनय् थुनाबिल।




\par }\Chap{13}{\SH शिमशोन बूगु
\par }
{\PP \VerseOne{1}हाकनं इस्राएलीतय्‌सं परमप्रभुया मिखाय् मभिंगु ज्‍या यात। अथे जुयाः वय्‌कलं इमित पिइदँतकया लागि पलिश्‍तीतय्‌गु ल्‍हातय् बियादिल।


\par }{\PP \VS{2}सोराय् दान कुलयाम्‍ह मानोह धाःम्‍ह छम्‍ह मनू दुगु जुयाच्‍वन। वया कलाः मचाखाचा मदुम्‍ह जुयाच्‍वन।

\VS{3}परमप्रभुया दूत व मिसायाथाय् खनेदय्‌कः वयाः वयात धाल, “छं आः तक मचाखाचा मदुनि, अय्‌नं छं प्‍वाथय् दइ, अले छम्‍ह काय् बुइकी।

\VS{4}आः छं जिं धाःथें या, होश याना जु, दाखमद्य वा मेगु काइगु त्‍वँसा त्‍वने मते, अले छुं अशुद्धगु\XREF{✡}{{\XO 13:4 }{\XO{१३:४
}}{\XT{लेवी ११; व्‍य १४:३-२१}}} नसा नये मते।

\VS{5}छाय्‌धाःसा छं प्‍वाथय् दयाः छम्‍ह काय् बुइकी। वयागु सँ गुबलें चाये मते, छाय्‌धाःसा व मचा बूखुन्‍हुंनिसें हे परमेश्‍वरया निंतिं अलग तःम्‍ह नाजिरी\XREF{✡}{{\XO 13:5 }{\XO{१३:५
}}{\XT{गन्‍ती ६:१-२१}}} जुइ। वं हे इस्राएलयात पलिश्‍तीतय्‌गु ल्‍हातं त्‍वःतकेगु ज्‍या शुरु याइ।”


\par }{\PP \VS{6}अले व मिसा वनाः थः भाःतयात थथे धाल, “परमेश्‍वरया छम्‍ह मनू जिथाय् वल। वयागु ख्‍वाः स्‍वयाबलय् परमेश्‍वरया दूतयागु थें ग्‍यानापुसे च्‍वँ। जिं वयात व गनं वयागु धकाः मन्‍यना अले वं नं जितः थःगु नां मकं।

\VS{7}तर वं जितः धाल, ‘छं प्‍वाथय् दयाः छम्‍ह काय् बुइकी। थनिंनिसें छं दाखमद्य वा मेगु काइगु त्‍वँसा त्‍वने मते, अले अशुद्धगु नसा नये मते, छाय्‌धाःसा व मचा बूखुन्‍हुंनिसें सीगु दिं तक हे परमेश्‍वरया निंतिं अलग तःम्‍ह नाजिरी जुइ।’ ”


\par }{\PP \VS{8}अले मानोहं परमप्रभुयात प्रार्थना यात, “हे परमप्रभु बिन्‍ति दु, छिं छ्वयाहयादीम्‍ह मनूयात हाकनं जिमिथाय् छ्वयाहयादिसँ। अले मचा बुइधुंकाः जिमिसं वलिसें छु छु यायेमाःगु खः वं जिमित स्‍यनाबीमा।”


\par }{\PP \VS{9}परमेश्‍वरं मानोहयागु प्रार्थना न्‍यनादिल अले व मिसा क्‍यबय् च्‍वनाच्‍वंबलय् हाकनं वयाथाय् परमेश्‍वरया दूत वल। अबलय् वया भाःत अन मदु।

\VS{10}मिसा थत्‍थें ब्‍वाँय् वनाः मानोहयात धाल, “स्‍व, उखुन्‍हु वःम्‍ह मनू हाकनं जिथाय् वःगु दु।”


\par }{\PP \VS{11}अले मानोह दनाः थःकलाःलिसें वन। व मनूया न्‍ह्यःने वनाः वयात धाल, “जिमि कलाःलिसें खँ ल्‍हानादीयाम्‍ह छि हे खः ला?”

\par }{\PP वं लिसः बिल, “खः, जि हे खः।”


\par }{\PP \VS{12}मानोहं धाल, “छिं धाःगु खँ जुइ धुंकाः व मचां गज्‍याःगु नियम मानय् यायेमाः? व मचां गज्‍याःगु जीवन हनेमाः?”


\par }{\PP \VS{13}परमप्रभुया दूतं लिसः बिल, “जिं धयागु फुक्‍क खँ छिमि कलातं बांलाक मानय् यायेमाः।

\VS{14}वं दाखया मां वःगु छुं नं नये मज्‍यू। दाखमद्य वा मेगु छुं नं काइगु त्‍वँसा वं त्‍वने मज्‍यू। वं अशुद्धगु नसा नये मज्‍यू। जिं छु छु आज्ञा बियागु दु वं व फुक्‍क मानय् यायेमाः।”


\par }{\PP \VS{15-16}मानोहं वयात परमप्रभुया दूत धकाः म्‍हसीके मफुत। उकिं मानोहं परमप्रभुया दूतयात धाल, “दया यानाः पलख पियादिसँ, जिमिसं छिगु लागि छम्‍ह मचाम्‍ह दुगुचाया ला दय्‌के।” अले परमप्रभुया दूतं मानोहयात धाल, “जि थन च्‍वंसां जिं छं ब्‍यूगु छुं नये मखु। तर छन्‍त होमबलि तयार याये मास्‍ते वःसा परमप्रभुया लागि हे या।”


\par }{\PP \VS{17}अले मानोहं वयात धाल, “छिगु नां जिमित धयादिसँ। छाय्‌धाःसा छिगु बचं पूवने धुंकाः जिमिसं छितः हनाबना याये।”


\par }{\PP \VS{18}दूतं न्‍यन, “छं छाय् जिगु नां न्‍यनागु? थ्‍व नां छं थुइके फइ मखु।”

\VS{19}अले मानोहं दुगुचाया मचा व अन्‍नबलि कयाः ल्‍वहँतय् परमप्रभुयात होमबलि देछाल। मानोह व वया कलातं स्‍वयाच्‍वंबलय् हे परमप्रभुं अजू चाइपुगु ज्‍या यानादिल।

\VS{20}व वेदीं मित्‍याः आकाशपाखे थाहां वनाच्‍वंबलय् हे परमप्रभुया दूत वेदीया मित्‍याः जुयाः च्‍वय् थाहां वन। थ्‍व खंबलय् मानोह व वया कलाः बँय् भ्‍वसुल।

\VS{21}वया लिपा परमप्रभुया दूतयात इमिसं गुबलें नं मखन। अले मानोहं व परमप्रभुया दूत खः धकाः सीकल।


\par }{\PP \VS{22}वं थः कलाःयात धाल, “आः झीपिं सीगु जुल, छाय्‌धाःसा झीसं परमेश्‍वरयात खनागु दु।”


\par }{\PP \VS{23}तर वया कलातं वयात धाल, “परमप्रभुं झीत स्‍यायेगु बिचाः यानादीगु खःसा वय्‌कलं झीगु ल्‍हातं होमबलि व अन्‍नबलि नाला कयाः हे दीमखुनि। अले थज्‍याःगु खँ झीत क्‍यना हे दीमखुनि, अले फुक्‍क खँ झीत उबलय् कना हे दीमखुनि।”


\par }{\PP \VS{24}व मिसां छम्‍ह काय् बुइकल अले वयागु नां शिमशोन तल। व मचा ब्‍वलना वन अले परमप्रभुं वयात आशिष बियादिल।

\VS{25}अले परमप्रभुया आत्‍मां वयात सोरा व एश्‍तोलया दथुइच्‍वंगु महनेह-दान धाइगु थासय् ब्‍वलंकल।




\par }\Chap{14}{\SH शिमशोनया ब्‍याहा
\par }
{\PP \VerseOne{1}छन्‍हु शिमशोन तिम्‍ना धाःगु थासय् वन, अन वं छम्‍ह पलिश्‍ती मिसायात खन।

\VS{2}अनं छेँ लिहां वयाः वं थः मां बौयात धाल, “तिम्‍नाय् जिं छम्‍ह पलिश्‍ती मिसायात खनागु दु, आः जितः वलिसें ब्‍याहा यानाबियादिसँ।”


\par }{\PP \VS{3}अले वया मांबौनं वयात धाल, “छु छन्‍त ल्‍वःम्‍ह झी थःथिति वा झीगु थःगु जातियापिं सुं मिसा मदु ला? ब्‍याहा यायेत छ म्‍हय् चिं मतःपिं पलिश्‍तीतय्‌थाय् हे वनेमाः ला?”\XREF{✡}{{\XO 14:3 }{\XO{१४:३
}}{\XT{व्‍य ७:३-४}}}

\par }{\PP तर शिमशोनं थः बौयात धाल, “जितः व हे मिसा हयादिसँ। जिगु लागिं व हे ल्‍वः।”

\VS{4}वया मांबौनं थ्‍व परमप्रभुपाखें खः धयागु खँ मस्‍यूगु जुयाच्‍वन। पलिश्‍तीतय्‌गु विरोधय् परमप्रभुं मौका स्‍वयाच्‍वनादीगु खः। छाय्‌धाःसा उबलय् पलिश्‍तीतय्‌सं इस्राएलय् शासन यानाच्‍वंगु खः।


\par }{\PP \VS{5}अले शिमशोन थः मांबौ नापं तिम्‍नाय् वन। तिम्‍नाया दाखयागु क्‍यबय् थ्‍यंबलय् आकाझाकां हे छम्‍ह ल्‍याय्‌म्‍हम्‍ह सिंह तःसलं हालाः शिमशोनयाथाय् वल।

\VS{6}उघ्रिमय् हे परमप्रभुयागु आत्‍मां शिमशोनयात बल बिल। अले वं ल्‍हातय् छुं मदुसां व सिंहयात छम्‍ह दुगुचाया मचायात थें कुचा कुचा यानाबिल। तर थःम्‍हं यानागु खँ वं थः मां बौयात मकं।

\VS{7}अनंलि व क्‍वय् क्‍वहां वनाः व मिसालिसें खँ ल्‍हात। शिमशोनं व मिसायात यय्‌कल।


\par }{\PP \VS{8}छुं ई लिपा व मिसालिसें ब्‍याहा यायेत शिमशोन क्‍वय् कुहांवन। अथे वंबलय् व लँ त्‍वःताः न्‍हापा वं स्‍याःम्‍ह सिंहयात स्‍वयेत वन। सिंहयागु सीम्‍हय् छपुचः कस्‍तिहा मुनाच्‍वंगु व भचा कस्‍ति दयाच्‍वंगु खनाः व अजू चाल।

\VS{9}अले ल्‍हातं भचा कस्‍ति तुयाकयाः वं लँय् नँनं वन। थः मां बौयात नापलाकाः वं इमित नं भचा कस्‍ति बिल अले इमिसं नं व कस्‍ति नल। तर वं व कस्‍ति सिंहयागु सीम्‍हं कयागु खः धकाः थः मां बौयात मकं।\XREF{✡}{{\XO 14:9 }{\XO{१४:९
}}{\XT{व्‍य ६:६}}}


\par }{\PP \VS{10}अनंलि वया बौ व मिसाया छेँय् वन। शिमशोनं अन छगू तःधंगु भ्‍वय् न्‍याय्‌कल। थ्‍व छम्‍ह ब्‍याहा याइम्‍ह मिजंनं यायेमाःगु नियम खः।

\VS{11}पलिश्‍तीतय्‌सं वयात खंबलय् वलिसें च्‍वनेत स्‍विम्‍ह ल्‍याय्‌म्‍हत छ्वल।


\par }{\PP \VS{12}शिमशोनं धाल, “जिं छिमित छगू क्‍वाः कने। छिमिसं जितः उकिया लिसः न्‍हय्‌न्‍हुया दुने बी फत धाःसा जिं छिपिं छम्‍ह छम्‍हय्‌सित छपाः छपाः सुतिया लं व छज्‍वः छज्‍वः वसः बी।

\VS{13}छिमिसं व क्‍वाःया लिसः बी मफुत धाःसा छिमिसं जितः स्‍विपाः सुतिया लं व स्‍विज्‍व वसः बीमाः।”

\par }{\PP अले इमिसं धाल, “जिमित छंगु क्‍वाः धा, जिमिसं न्‍यने।”


\par }{\PP \VS{14}वं लिसः बिल,

\par }{\Q “नइम्‍हय्‌सिगुपाखें नयेगु नसा पिहां वल,

\par }{\QB बल्‍लाःम्‍हपाखें चाकुगु खँ पिहां वल।”

\par }{\PP इमिसं स्‍वन्‍हु तक ला लिसः बी हे मफुत।


\par }{\PP \VS{15}प्‍यन्‍हु दुखुन्‍हु इमिसं शिमशोनया कलाःयात धाल, “छिमि भाःतयात जिमित व क्‍वाःया लिसः कनेत ह्यय्‌की, मखुसा जिमिसं छन्‍त व छिमि बाःयागु छेँयात मिं च्‍याकाबी। छु छं जिमित चीमि यायेत सःतागु ला?”


\par }{\PP \VS{16}अले शिमशोनया कलातं वयागु न्‍ह्यःने ख्‍वख्‍वं धाल, “छितः जि तसकं मयः खनिसा! छितः जि धात्‍थें हे यःसा जिमि दाजुकिजापिन्‍त कनागु क्‍वाःया लिसः जितः धयादिसँ।”

\par }{\PP वं धाल, “स्‍व, जिं थः मां बौयात नं धयागु मदु। छन्‍त छाय् धायेगु?”

\VS{17}भ्‍वय्‌या न्‍हय्‌न्‍हु तक क्‍वाःया लिसःया लागिं वया कलाः ख्‍वया हे च्‍वन। अथे जुयाः वया कलातं यक्‍व जिद्दी यानाः च्‍वंगुलिं न्‍हय्‌न्‍हु दुखुन्‍हु शिमशोनं क्‍वाःया लिसः थः कलाःयात कन। अले वं व क्‍वाःया लिसः थः दाजुकिजापिन्‍त धयाबिल।


\par }{\PP \VS{18}उखुन्‍हु हे सूर्य बिनावने न्‍ह्यः शहरयापिं मनूतय्‌सं शिमशोनयात धाल,

\par }{\Q “कस्‍ति स्‍वयाः चाकुगु छु दु धकाः?

\par }{\QB सिंह स्‍वयाः बल्‍लाःम्‍ह सु दु धकाः?”

\par }{\PP शिमशोनं धाल,

\par }{\Q “जिमि साचायात मवाःगु जूसा

\par }{\QB उकिया लिसः बी मफइगु खः।”


\par }{\PP \VS{19}परमप्रभुया आत्‍मां शिमशोनयात बल बियादिल। व क्‍वय् अश्‍कलोनय् वनाः अन वं स्‍विम्‍ह पलिश्‍तीतय्‌त स्‍यात, अले इमिगु वसः त्‍वकाकयाः क्‍वाःया लिसः ब्‍यूपिं मनूतय्‌त बिल। व तमं मि जुयाः थः बौयागु छेँ वन।

\VS{20}अले शिमशोनया कलाःयात ब्‍याहाबलय् अन दुम्‍ह वया पासायात बिल।




\par }\Chap{15}{\SH शिमशोनं पलिश्‍तीतय्‌त बदला काःगु
\par }
{\PP \VerseOne{1}छुं ई लिपा, छ्व लयेगु इलय् दुगुचा छम्‍ह ज्‍वनाः शिमशोन थः कलाःयात नापलाः वन। वं धाल, “जि जिमि कलाःया क्‍वथाय् वने।” तर ससःबौनं वयात दुहां वने मब्‍यू।


\par }{\PP \VS{2}वया बौनं धाल, “धात्‍थें! जिं ला छन्‍त व तसकं मयः धयागु खँ बिचाः यानाः छिमि पासायात बी धुन। वया केहेँ व स्‍वयाः बांलाः मजू ला? आः वयात हे यंकि।”


\par }{\PP \VS{3}शिमशोनं इमित धाल, “आः जिं पलिश्‍तीतय्‌गु न्‍ह्याक्‍व हे स्‍यंका ब्‍यूसां जितः दोष लाइ मखुत। जिं इमित धात्‍थें हे स्‍यंके।”

\VS{4}उकिं शिमशोनं वनाः स्‍वसःम्‍ह ध्‍वंचा ज्‍वन। वं निम्‍ह निम्‍ह यानाः ध्‍वंचातय्‌गु न्‍हिप्‍यं चिनाबिल। अले न्‍हिप्‍यंया दथुइ मिप्‍वाः तयाबिल।

\VS{5}अनंलि वं मिप्‍वाः च्‍याकाबिल। अले ध्‍वंचातय्‌त पलिश्‍तीतय्‌गु छ्व सयाच्‍वंगु बुँइ त्‍वःताबिल। व सयाच्‍वंगु अन्‍न व थु नापं, दाखया क्‍यब व जैतूनया क्‍यब नं छ्वय्‌काबिल।


\par }{\PP \VS{6}अले पलिश्‍तीतय्‌सं न्‍यन, “थ्‍व सुनां याःगु?” इमित धाल, “तिम्‍नायाम्‍ह वया ससःबौनं शिमशोनया कलाः वया पासायात ब्‍यूगुलिं शिमशोनं थ्‍व फुक्‍क याःगु खः।”

\par }{\PP अले पलिश्‍तीत वनाः शिमशोनया कलाः व वया बौयात छ्वयेकाः स्‍यानाबिल।


\par }{\PP \VS{7}शिमशोनं इमित धाल, “छिमिसं थज्‍याःगु ज्‍या याःगुलिं जि छिमित बदला मकाःतले सुम्‍क च्‍वने मखु।”

\VS{8}अले वं इमित कय्‌के फक्‍व कय्‌काः यक्‍वसित स्‍यानाबिल। अनंलि व एतामया पाचाया गुफाय् च्‍वंवन।


\par }{\PP \VS{9}पलिश्‍तीत थाहां वनाः यहूदाय् छाउनी तल, अले लहीलय् न्‍यनावन।

\VS{10}यहूदियाय् च्‍वंपिं मनूतय्‌सं न्‍यन, “छिपिं जिपिंलिसें छाय् ल्‍वाः वयागु?”

\par }{\PP इमिसं लिसः बिल, “जिपिं शिमशोनयात ज्‍वनेत वयागु खः। वं जिमित याःगु थें जिमिसं नं वयात अथे हे याये।”


\par }{\PP \VS{11}अले यहूदियां स्‍वद्वः मनूत एतामयागु पाचाया गुफाय् क्‍वहां वल। इमिसं शिमशोनयात धाल, “पलिश्‍तीत झी शासक खः धयागु खँ छिं मस्‍यू ला? छिं जिमित थ्‍व छु यानादियागु?”

\par }{\PP वं लिसः बिल – “जिं ला इमिसं जितः गथे यात अथे जक यानागु खः।”


\par }{\PP \VS{12}इमिसं वयात धाल – “जिपिं ला छितः चिनाः पलिश्‍तीतय्‌गु ल्‍हातय् बीत वयागु खः।”

\par }{\PP शिमशोनं धाल – “अथे जूसा छिपिं थःपिन्‍सं हे जितः स्‍याये मखु धकाः पाफ।”


\par }{\PP \VS{13}इमिसं लिसः बिल – “ज्‍यू, जिमिसं ला छितः चिनाः इमिगु ल्‍हातय् जक बी। जिमिसं छितः स्‍याये मखु।” इमिसं वयात न्‍हूगु निपु खिपतं चित। अले पाचाया गुफां च्‍वय् हल।
 

\par }{\PP \VS{14}शिमशोन लहीइ थ्‍यंबलय् हे पलिश्‍तीत ततःसलं हालाः वपाखे ब्‍वाँय् वल। उघ्रिमय् हे परमप्रभुयागु आत्‍मां वयात बल बिल। वयागु ल्‍हातय् दुगु खिपः मिं च्‍याःगु अजिल स्‍वां थें जुल। वयात चिनातःगु खिपः चबुत।
 
\VS{15}वं गधायागु न्‍हूगु छगू वाकुधी लुइकल, अले ल्‍हातं व कयाः उकिं द्वःछिम्‍ह मिजंतय्‌त स्‍यानाबिल।


\par }{\PP \VS{16}अले शिमशोनं धाल,

\par }{\Q “गधाया वाकुधिकं

\par }{\QB जिं द्वःछिम्‍ह मनू स्‍यानाबिया।

\par }{\Q गधाया वाकुधिकं

\par }{\QB जिं इमिगु सीम्‍ह द्वं यानाबिया।”


\par }{\PP \VS{17}थुलि धायेधुंकाः वं व वाकुधी वांछ्वयाबिल, अले वं व थाय्‌यागु नां रामत-लही\FTNT{*}{{\FR 15:17 }{\FR{१५:१७
}}{\FQ{रामत-लही
}}{\FT{थुकिया अर्थ वाकुधीया डाँडा}}} धकाः तयाबिल।


\par }{\PP \VS{18}व तसकं प्‍याः चाःगुलिं वं परमप्रभुयात प्रार्थना यानाः थथे धाल, “छिं थः दासयात त्‍याकादीगु दु। आः छु जि प्‍याः चायाः सीगु ला? थुपिं म्‍हय् चिं मतःपिनिगु ल्‍हातय् लायेगु ला?”

\VS{19}अले परमप्रभुं लहीलय् छगू गाः वंगु थाय् दय्‌कादिल। अले अनं लः पिहां वल। शिमशोनं व लः त्‍वन, अले वयाके बल वल। उकिं व लः पिहां वःगु बुँगाःचायात एन-हक्‍कोरे धाल अले थौं तक नं व बुँगाःचा लहीइ दु।


\par }{\PP \VS{20}पलिश्‍तीतय्‌गु इलय् शिमशोन निइदँ तक इस्राएलयाम्‍ह न्‍ह्यलुवाः जुल।




\par }\Chap{16}{\SH शिमशोनं गाजायागु ध्‍वाखा लिनाः यंकूगु
 \par }
{\PP \VerseOne{1}छन्‍हु शिमशोन गाजाय् वन। अन वं छम्‍ह पलिश्‍ती वेश्‍यायात खन। अले व चा च्‍वनेत वयाथाय् वन।

\VS{2}शिमशोन वःगु खँ सियाः गाजायापिं मनूतय्‌सं व थाय् घेरय्‌ यात। इपिं चच्‍छि हे शहरया ध्‍वाखाय् वयात पियाच्‍वन। “झीसं वयात सुथय् स्‍याये” धकाः धयाः इमिसं चान्‍हय् छुं मयाः।


\par }{\PP \VS{3}तर शिमशोन बाचा ई तक जक लासाय् च्‍वनाच्‍वन। बाचा इलय् दनाः वं शहरयागु ध्‍वाखाया खापा व निपुं थां, बाःर व फुक्‍कं लिनाबिल। अले व फुक्‍क थःगु ब्‍वहलय् क्‍वबियाः हेब्रोनया पच्‍छिमय् च्‍वंगु डाँडाया च्‍वकाय् यंकल।


\par }{\SH दलीलां शिमशोनयात ध्‍वंलाःगु
\par }
{\PP \VS{4}छुं ई लिपा शिमशोन सोरेकया बेसीइ च्‍वनीम्‍ह दलीला धाःम्‍ह छम्‍ह मिसालिसें मतिनाय् तक्‍यन।

\VS{5}पलिश्‍तीतय् शासकत व मिसायाथाय् वनाः धाल, “शिमशोनयात ह्यय्‌काः वयागु तःधंगु बलया रहस्‍य छु खः अले गथे यानाः वयात बसय् तयाः ची फइ व खँ सीकि। अले जिपिं सकसियागुपाखें नं छन्‍त झिंछसः झिंछसः वहःयागु कुचात बी।”


\par }{\PP \VS{6}उकिं दलीलां शिमशोनयात धाल, “छुकिं यानाः छि अपाय्‌सकं बल्‍लाःगु, छिगु बल छुकि दु अले गथे यानाः छितः चिनाः बसय् तये फइ जितः धयादिसँ।”


\par }{\PP \VS{7}शिमशोनं लिसः बिल, “सुनानं जितः धनुया न्‍हय्‌पु न्‍हूगु मगंगु छेँगूया खिपतं चित धाःसा जि मेपिं मनूत थें कमजोर जुइ।”


\par }{\PP \VS{8}अले पलिश्‍तीतय् शासकतय्‌सं धनुयागु न्‍हय्‌पु छेँगूया मगंगु न्‍हूगु खिपः वयात हयाबिल। दलीलां उकिं वयात चित।

\VS{9}वं दुनेयागु क्‍वथाय् मनूत सुचुकाः शिमशोनयात धाल, “शिमशोन, पलिश्‍तीत थन दु।” तर वं छेँगूया खिपःतय्‌त अपुक मिइ लाःगु खिपः थें चफ्‍फुनाबिल। उकिं वयागु बलया रहस्‍य सीके मफुत।


\par }{\PP \VS{10}अले दलीलां शिमशोनयात धाल, “छिं जितः मखुगु खँ ल्‍हानाः ध्‍वंलानादिल। काः आः धयादिसँ छितः जिं गथे यानाः ची फइ?”


\par }{\PP \VS{11}वं वयात धाल, “न्‍हूगु गुबलें मछ्यःगु खिपतं सुनानं जितः चित धाःसा जि मेपिं मनूत थें कमजोर जुइ।”


\par }{\PP \VS{12}उकिं दलीलां न्‍हूगु खिपः हयाः वयात चित। वं मनूतय्‌त क्‍वथा दुने सुचुकाः वयात धाल। “शिमशोन, पलिश्‍तीत थन दु।” अले वं थःगु लप्‍पुयागु खिपः का थें चफ्‍फुनाबिल।


\par }{\PP \VS{13}हाकनं दलीलां शिमशोनयात धाल, “आः तक छिं जितः मखुगु खँ ल्‍हानाः ध्‍वंलानादीगु दु। छितः गथे यानाः ची फइ जितः धयादिसँ।”

\par }{\PP वं लिसः बिल, “छं जिगु छ्यंयागु न्‍हय्‌प्‍वाँय् सँ कानापं तानय् थानाः नकिलय् चिनाबिल धाःसा जि मेपिं मनूत थें कमजोर जुइ।”

\VS{14}उकिं व द्यंबलय् व वयागु छ्यंयागु न्‍हय्‌प्‍वाँय् सँयात कानापं तानय् थानाः नकिंलय् चिनाबिल।

\par }{\PP अले वं हाकनं शिमशोनयात धाल, “शिमशोन, पलिश्‍तीत थन दु।” वया न्‍ह्यलं चाल अले वं ताननापं हे नकिं लिनाबिल।
 

\par }{\PP \VS{15}अले दलीलां वयात धाल, “छिं जितः थःगु बलया बारे हे कंगु मदु धाःसा छिं जितः माया याना धकाः गय् यानाः धयादीफइ? छिं जितः ध्‍वंलाःगु व थःगु तःधंगु बलया रहस्‍य मकंगु थ्‍व स्‍वक्‍वः खुसी जुल।”

\VS{16}वं न्‍हियान्‍हिथं धया थें कचकच यानाः शिमशोनयात तसकं दिक्‍क चाय्‌कल।


\par }{\PP \VS{17}उकिं वं खःगु खँ धयाबिल। वं धाल, “बूसांनिसें परमेश्‍वरया निंतिं अलग तःम्‍ह नाजिरी जूगुलिं जिगु छेँनय्‌ आः तक ख्‍वःचा लाःगु मदुनि। जिगु सँ खात धाःसा जिगु बल जिकेनं वनी, अले जि मेपिं थें कमजोर जुइ।”


\par }{\PP \VS{18}शिमशोनं खःगु खँ धाये धुंकाः दलीलां पलिश्‍तीतय् शासकतय्‌थाय् थथे धाय्‌के छ्वल, “याकनं झासँ, हाकनं छकः झासँ, वं जितः थःगु रहस्‍यया खँ कंगु दु।” उकिं इपिं वहःया धिबा ज्‍वनाः वल।

\VS{19}वं शिमशोनयात थःगु मुलय् थ्‍यन। अले छम्‍ह मनूयात सःताः वयागु छेनय् दुगु न्‍हय्‌प्‍वाँय् सँ खाके बिल। शिमशोनयागु बल मदया वंगुलिं दलीलां वयात क्‍वत्‍यल।


\par }{\PP \VS{20}अले वं सःतल – “शिमशोन, पलिश्‍तीत थन दु।”

\par }{\PP वया न्‍ह्यलं चाल अले, “न्‍हापा थें पिने वनाः थःत मुक्त याये” धकाः मतिइ तल। तर थःत परमप्रभुं त्‍वःतादीगु खँ सी हे मसिल।


\par }{\PP \VS{21}पलिश्‍तीतय्‌सं वयात ज्‍वनाः वयागु मिखा लिकयाबिल। इमिसं वयात गाजाय् यंकल। अन इमिसं वयात कँय्‌यागु सिखलं चिनाः झ्‍यालखानाय् घःक्‍यलेगु ज्‍या याकल।


\par }{\PP \VS{22}तर खाये धुंकूगु वयागु सँ हाकनं ताहाक जुयावल।


\par }{\SH शिमशोन सीगु
\par }
{\PP \VS{23}पलिश्‍तीतय् शासकत थः द्यः दागोनया निंतिं छगू तःधंगु बलि छायेत व वयागु न्‍ह्यःने लसता हनेत मुन। इमिसं धाल, “झी द्यवं झी शत्रु शिमशोनयात झीगु ल्‍हातय् बियादिल।”


\par }{\PP \VS{24}शिमशोनयात खंबलय् मनूतय्‌सं थः द्यःयात च्‍वछायाः थथे म्‍ये हाल,

\par }{\Q “झी यक्‍व मनूतय्‌त झी शत्रुं स्‍यात अले झीगु देशयात भज्‍यंक स्‍यंकाबिल।

\par }{\Q तर झी द्यवं वयात झीगु ल्‍हातय् बियादीगु दु।”


\par }{\PP \VS{25}इमिगु नुगः स्‍वां ह्वःबलय् इमिसं धाल, “झीत तमाशा क्‍यनेत शिमशोनयात हजि।” अले इमिसं शिमशोनयात झ्‍यालखानां सःतल। अले वं इमिगु न्‍ह्यःने ख्‍यालः क्‍यन।

\par }{\PP इमिसं थांयागु दथुइ शिमशोनयात थंबलय्

\VS{26}वं थःगु ल्‍हाः ज्‍वनातःम्‍ह च्‍यःयात धाल, “जितः देगःयात लिधंसा बियातःगु थामय् ति, अले जि उकी लिधने।”

\VS{27}देगः जाय्‌क मिसा-मिजंत दु। पलिश्‍तीतय् सकलें शासकत नं अन दु। स्‍वद्वःति मिसा मिजं देगःया कःसिइ च्‍वनाः शिमशोनयागु तमाशा स्‍वयाः च्‍वन।


\par }{\PP \VS{28}शिमशोनं परमप्रभुयात बिन्‍ति यानाः धाल, “हे परमप्रभु परमेश्‍वर, जितः लुमंकादिसँ। जितः हाकनं छकः जक बल बियादिसँ। जितः थःगु निगः मिखाया निंतिं थुपिं पलिश्‍तीतय्‌त छकलं बदला काय्‌के बियादिसँ।”

\VS{29}अले शिमशोनं देगःयात लिधंसा बियातःगु निपु थांया दथुइ बल्‍लाक ज्‍वनाः जव ल्‍हाः छपु थामय् व खव ल्‍हाः मेगु थामय् तयाः

\VS{30}वं धाल, “जि पलिश्‍तीतनापं हे सिनावने”। अले वं बलं फत्तले घ्‍वात, व देगः दुनाः उकिं उपिं पलिश्‍ती शासकतय्‌त व अन दुपिं मनूतय्‌त ल्‍हाकल। थःगु जिवंकाःछि स्‍याःपिं मनूत स्‍वयाः अप्‍वः मनूत शिमशोनं थः सीबलय् स्‍यात।

\par }{\PP  
\VS{31}अले वया दाजुकिजापिं व बौया फुक्‍क छेँजःपिं वयाः वयागु सीम्‍ह काःवल। इमिसं वयागु सीम्‍हयात सोरा व एश्‍तोलया दथुइ वया बौ मानोहयागु सीगालय् यंकाः थुनाबिल। शिमशोन निइदँ तक इस्राएलयाम्‍ह न्‍ह्यलुवाः जुल।




\par }\Chap{17}{\SH मीकाया मूर्तित
\par }
{\PP \VerseOne{1}एफ्राइमया पहाडी देशय् मीका धाःम्‍ह छम्‍ह मनू दु।

\VS{2}छन्‍हु वं थः मांयात धाल, “छिगु १,१०० वहःयागु कुचा\FTNT{*}{{\FR 17:2 }{\FR{१७:२
}}{\FQ{१,१०० वहःयागु कुचा
}}{\FT{१३ किलोग्राम ति खः}}} खुया काःबलय् जिं ताय्‌कः छिं खुँयात सराः बियादीगु खः। स्‍व, व धिबा जिके दु। व जिं हे खुया कयागु खः।”

\par }{\PP वया मामं धाल, “जि यःम्‍ह काय् छन्‍त परमप्रभुं सुवाः बियादीमा।”

\VS{3}वं वया थः मांयात झिंछसः वहःयागु कुचा लित बीधुंकाः वया मामं धाल, “आः जिं थ्‍व वहः जिमि काय्‌नं कियातःगु झ्‍वाता व ढलौटया मूर्ति दय्‌केमा धकाः परमप्रभुयात अर्पण याये।” अले वया मांनं धाल, “मिका जिं थ्‍व छन्‍त लितबी।”


\par }{\PP \VS{4}तर वं व वहः थः मांयात लित बिल। अले मामं निसः वहःयागु कुचा कयाः छम्‍ह वहकःमियात बिल। वं उकिं छगू झ्‍वाता व छगू मूर्ति दय्‌कल। अले उपिं मीकायागु छेँय् तल।

\VS{5}थ्‍व हे मीका धाःम्‍ह मनूया छगू पुजा याइगु कोथा दुगु जुयाच्‍वन। वं छगू एपोद व छुं झ्‍वातात दय्‌कल। अले थःकाय्‌पिं मध्‍ये छम्‍ह काय्‌यात पुजाहारीया थासय् तल।


\par }{\PP \VS{6}उगु इलय् इस्राएलय् जुजु धयापिं हे मदुनि। सुया छु याये मंदत व हे यानाजुइगु खः।


\par }{\PP \VS{7}यहूदाया बेथलेहेम शहरय् छम्‍ह ल्‍याय्‌म्‍हम्‍ह लेवी दुगु जुयाच्‍वन। व यहूदा कुलयापिं मनूतय् दथुइ च्‍वनीम्‍ह खः।

\VS{8}व बेथलेहेम शहर त्‍वःताः मेगु च्‍वनेगु थाय् माःवन। चाःहिलाः वँवं व एफ्राइमया पहाडी देशय् मीकाया छेँय् थ्‍यंकवल।

\VS{9}मीकां वयात न्‍यन, “छ गनं वयागु?”

\par }{\PP वं लिसः बिल, “जि यहूदियाया बेथलेहेमयाम्‍ह छम्‍ह लेवी खः, जिं थः च्‍वनेत थाय् माला च्‍वनागु दु।”


\par }{\PP \VS{10}मीकां वयात धाल, “जि नाप च्‍वनाः जिमि बौ व पुजाहारी जु। जिं दँय्‌दसं झिगू वहःयागु कुचा, छज्‍वः वसः व नयेगु नसा बियेगु याये।”

\VS{11}उकिं व लेवी वलिसें च्‍वनेत मानय् जुल। अले वया लागि व ल्‍याय्‌म्‍हम्‍ह मनू थःकाय् थें जुल।


\par }{\PP \VS{12}मीकां व लेवीयात पुजाहारीया ज्‍याय् तल, अले व मीकाया छेँय् च्‍वन।

\VS{13}मीकां धाल, “आः जिके छम्‍ह लेवी पुजाहारी दुगुलिं परमप्रभुं जितः भिं यानादी धकाः जिं सिल।”




\par }\Chap{18}{\SH दान कुलयापिं मनूत लेशय् च्‍वंगु
\par }
{\PP \VerseOne{1}उगु इलय् इस्राएलय् जुजु धयापिं हे मदुनि। दान कुलयापिं मनूतय्‌सं च्‍वनेत थाय् माला च्‍वन, छाय्‌धाःसा मेगु कुलयापिं मनूतय्‌त जमिन दयेधुंकूसां इमिके धाःसा थःगु धयागु छकुचा नं जमिन मदुगु जुयाच्‍वन।

\VS{2}उकिं दान कुलयापिन्‍सं थःगु कुलया फुक्‍क परिवारपाखें न्‍याम्‍ह मग्‍याःपिं मनूत ल्‍यल। अले इमित जमिन मालेत व उकियागु चिवा कायेत सोरा व एश्‍तोल शहरं छ्वल।

\par }{\PP उपिं न्‍याम्‍ह मनूत एफ्राइमया पहाडी देशय् थ्‍यने धुंकाः मीकाया छेँय् बाय् च्‍वन।

\VS{3}अन च्‍वंबलय् इमिसं व ल्‍याय्‌म्‍हम्‍ह लेवीयागु सः म्‍हसीकाः वयात न्‍यन, “छ थन छु यानाः च्‍वनागु? सुनां छन्‍त थन हल? थन छंगु छु ज्‍या दु?”


\par }{\PP \VS{4}वं इमित मीकां थःगु लागि छु यात व कनाबिल। अले धाल, “मीकां जितः पुजाहारीया ज्‍या यायेत ज्‍यालाय् तःगु दु।”


\par }{\PP \VS{5}अले इमिसं वयात धाल, “अथे जूसा जिमिगु निंतिं परमेश्‍वरयाके जिमिगु ज्‍या ताःलाइ कि ताःलाइ मखु धकाः न्‍यँ।”


\par }{\PP \VS{6}पुजाहारीं लिसः बिल, “याउँक हुँ। छिमिसं यानाच्‍वंगु यात्रा परमप्रभुपाखेंयागु खः।”


\par }{\PP \VS{7}उपिं न्‍याम्‍ह मनूत व थाय् त्‍वःताः लेशय् थ्‍यंकवल। सीदोनयापिं मनूत थें अनयापिं मनूत शान्‍त व सुरक्षितकथं म्‍वानाच्‍वंगु खन। अले इमिगु देशय् छुं मगाःमचाः मजूगुलिं इपिं च्‍वन्‍ह्याःगु जुल। अले इपिं सीदोनीत स्‍वयाः यक्‍व तापाः। अले इमि मेपिं मनूतलिसें छुं कथंयागु स्‍वापु नं मदु।


\par }{\PP \VS{8}दान कुलयापिं उपिं न्‍याम्‍ह मनूत सोरा व एश्‍तोलय् लिहां वये धुंकाः इमि दाजुकिजापिन्‍सं इमित न्‍यन, “छिमिसं छु छु खना?”


\par }{\PP \VS{9}इमिसं लिसः बिल, “वा! झीसं इमित हमला याः वनेनु! धात्‍थें जिमिसं खनागु व देश तसकं बांलाः। छिपिं छाय् सुम्‍क च्‍वनाच्‍वनागु? अन वनाः व देशयात त्‍याका कायेत लिचिले मते।

\VS{10}छिपिं अन थ्‍यनीबलय् छिमिसं छगू चक्‍कंगु देशय् याउँक म्‍वानाच्‍वंपिं छगू जातियात खनी। धात्‍थें परमेश्‍वरं व जमिन छिमिगु ल्‍हातय् बियादीगु दु, व थासय् पृथ्‍वीइ दुगु छुं नं चीजयागु मगाःमचाः मदु।”


\par }{\PP \VS{11}अथे जूगुलिं सोरा व एश्‍तोलं दान कुलयापिं खुसः मनूत ल्‍वाभः घानाः पिहां वल।

\VS{12}इपिं थाहां वनाः यहूदाया किर्यत-यारीमयागु पच्‍छिमपाखे छाउनी तल। उकिं व थाय्‌यात थौं तक नं मनेह-दान\FTNT{*}{{\FR 18:12 }{\FR{१८:१२
}}{\FQ{मनेह-दान
}}{\FT{अर्थात दानया छाउनी}}} धाः।

\VS{13}अनं इपिं न्‍ह्यज्‍यानाः एफ्राइमया पहाडी देशय् मीकाया छेँया न्‍ह्यःने वल।


\par }{\PP \VS{14}अबलय् लेश देशया चिवा काःवंपिं न्‍याम्‍ह मनूतय्‌सं थथे धकाः थः दाजुकिजापिंलिसें खँ ल्‍हात, “छु थुपिं छेँ मध्‍ये छखा छेँय् एपोद, छेँ द्यःत, छगू कियातःगु झ्‍वाता व छगू ढलौतया मूर्ति दु धकाः छिमिसं स्‍यू ला? आः छु यायेमाःगु खः व छिमिसं स्‍यू।”

\VS{15}उकिं इपिं मीकाया छेँ लिक्‍क व ल्‍याय्‌म्‍हम्‍ह लेवी च्‍वनीगु थासय् वन। अले वलिसें खँ ल्‍हात।

\VS{16}ल्‍वाभः ज्‍वनातःपिं उपिं खुसःम्‍ह दान कुलयापिं मनूत मू लुखाय् दन।

\VS{17}व पुजाहारी मू लुखाय् ल्‍वाभः ज्‍वनातःपिं खुसःम्‍ह मनूतलिसें दनाच्‍वंबलय् हे देशयागु चिवा काःवंपिं न्‍याम्‍ह मनूतय्‌सं छेँ दुने दुहां वनाः झ्‍वाता, मूर्ति, एपोद व छेँ द्यःत काल।


\par }{\PP \VS{18}उपिं न्‍याम्‍ह मनूतय्‌सं मीकाया छेँय् दुहां वनाः झ्‍वाता, मूर्ति, एपोद व छेँनं द्यःत काःबलय् व पुजाहारीं इमित न्‍यन, “छिपिं छु यानाच्‍वनागु?”


\par }{\PP \VS{19}तर इमिसं लिसः बिल, “हाले मते! सुम्‍क च्‍वँ। वयाः जिमि पुजाहारी व बौ जु। छम्‍ह मनूया छेँय् पुजाहारी जुइगु छन्‍त बांलाः कि इस्राएलया छगू कुल व वंशया पुजाहारी जुइगु बांलाः?”


\par }{\PP \VS{20}अले व पुजाहारी लय्‌ताल। व एपोद, कियातःगु झ्‍वाता व छेँ द्यःत ज्‍वनाः इपिंलिसें वन।

\VS{21}बांलाक न्‍यासि वने मफुपिं मनूत, सा-द्वहंत व थिकेथिकेगु सामान न्‍ह्यः न्‍ह्यः तयाः इपिं अनं वन।


\par }{\PP \VS{22}दान कुलयापिं मनूत मीकाया छेँनं भचा तापाक थ्‍यंबलय् मीकाया जःलाखःलातय्‌त छक्‍वलं सःतल। अले इमिसं इमित लिनाः नापलाकल।

\VS{23}इमिसं दान कुलयापिन्‍त तसकं हालाः सःतल अले दानया मनूतय्‌सं फहिलाः मीकायात धाल, “छन्‍त छु जुल? जिपिंलिसें ल्‍वायेत छं छाय् मनूत सःतागु?”


\par }{\PP \VS{24}मीकां धाल – “जिं थःगु लागि दय्‌कागु जिमि द्यःत छिमिसं यंकल। छिमिसं जिमि पुजाहारी नं यंकल। छिमिसं जितः छुं नं त्‍वःमतू। छिमिसं– ‘छन्‍त छु जुल? धकाः गथे यानाः न्‍यने फुगु?’ ”


\par }{\PP \VS{25}दान कुलयापिन्‍सं वयात धाल, “जिपिंलिसें हाले मते, मखुसा छुं तंगुलु मनूतय्‌सं छिमित हमला याइ अले छ व छिमि परिवार सिनावनेमाली।”

\VS{26}थुलि धयाः दान कुलयापिं मनूत थःगु लँपुइ वन। इपिं थःपिं स्‍वयाः यक्‍व बल्‍लाःपिं खनाः मीका थःगु छेँपाखे लिहां वन।


\par }{\PP \VS{27}अले व पुजाहारी व मीकां थःगु निंतिं दय्‌कूगु मूर्ति ज्‍वनाः इपिं लेशयापिं शान्‍त व सुरक्षितकथं म्‍वानाच्‍वंपिं मनूतय्‌त हमला यायेत लेशय् वन। इमिसं इमित तरवारं पाल, अले इमिगु शहरयात मिं नकाबिल।

\VS{28}इमित बचय् याइपिं सुं नं मदु, छाय्‌धाःसा व लेश शहर सीदोनं यक्‍व तापाः। अनयापिं मनूत मेपिं सुंलिसें स्‍वापु मतइपिं जुयाच्‍वन। व शहर बेथ-रहोबया लिक्‍क बेसीइ लाः।

\par }{\PP दान कुलयापिं मनूतय्‌सं व शहरयात हाकनं दय्‌काः उकी च्‍वन।

\VS{29}अले इमिसं व शहरयागु नां इस्राएलया काय्, थः पुर्खाया नामय् दान तल। न्‍हापा उकियागु नां लेश खः।


\par }{\PP \VS{30}दान कुलयापिन्‍सं उपिं मूर्तितय्‌त पलिस्‍था यात। अले इस्राएल जातियात ज्‍वनाः मयंतले मोशाया काय् गेर्शोमया काय् जोनाथन व वया काय्‌पिं दान कुलया पुजाहारी जुल।

\VS{31}शीलोय् परमेश्‍वरयागु नापलायेगु पाल दतले मीकां दय्‌कूगु मूर्तितय्‌त पुजा यात।




\par }\Chap{19}{\SH गिबाय् जूगु मभिंगु ज्‍या
\par }
{\PP \VerseOne{1}उगु इलय् इस्राएलय् जुजु धयापिं हे मदुनि।

\par }{\PP छन्‍हु एफ्राइमया पहाडी देशयागु तसकं वने थाकुगु थासय् च्‍वनीम्‍ह छम्‍ह लेवीं यहूदाया बेथलेहेमं छम्‍ह मथ्‍याःम्‍ह कलाः हल।

\VS{2}तर व थः भाःतलिसें तंचायाः वयात त्‍वःताः यहूदाया बेथलेहेमय् थः छेँय् लिहां वन, अले अन व प्‍यला तक च्‍वन।


\par }{\PP \VS{3}अले वया भाःत थः च्‍यः व निम्‍ह गधा ज्‍वनाः वयात ह्यय्‌काः लितः हयेत व मिसाया छेँय् वन। अले व मिसां इमित थः बौया छेँय् यंकल। व लेवीयात खंबलय् व मिसाया बौनं लय्‌तायाः वयात लसकुस यात।

\VS{4}वया ससःबौनं कर याःगुलिं व अन स्‍वन्‍हु तक च्‍वन। व नयात्‍वनाः अन हे चा च्‍वन।


\par }{\PP \VS{5}प्‍यन्‍हु दुखुन्‍हु इपिं सुथ न्‍हापां दन अले वनेत्‍यंबलय् मिसाया बौनं थः जिलाजंयात धाल, “न्‍हापा छुं नयाः आराम यानादिसँ, अले झासँ।”

\VS{6}उकिं इपिं निम्‍ह फ्‍यतुत। अले नापं च्‍वनाः नयेगु त्‍वनेगु यात अले मिसाया बौनं धाल, “अज्‍ज मेगु छचा च्‍वनाः न्‍ह्यइपुकादिसँ।”

\VS{7}व वनेत दन। वया ससःबौनं धाःसा वयात च्‍वनेत कर यात अले व अज्‍ज छचा च्‍वन।

\VS{8}न्‍यान्‍हु दुखुन्‍हु व वनेत सुथ न्‍हापां दन। तर मिसाया बौनं धाल, आः झासु नि लंकादिसँ, न्‍हिनय् तक पियादिसँ। उकिं इपिं निम्‍हय्‌सिनं नापं च्‍वनाः नयेगु त्‍वनेगु यात।


\par }{\PP \VS{9}अले व मनू थः मथ्‍याःम्‍ह कलाः व च्‍यःलिसें वनेत हानं छकः दन। तर वया ससःबौनं धाल, “स्‍व सन्‍ध्‍याकाः ई जुइ धुंकल। थौं चच्‍छि थन हे च्‍वनाः न्‍ह्यइपुकादिसँ, अले कन्‍हय् सुथ न्‍हापां दनाः छेँ लिहांझासँ।”

\VS{10}तर व मनू उखुन्‍हु चान्‍हय् अन च्‍वनेत मानय् मजुल। उकिं व सामान क्‍वबिका तःपिं निम्‍ह गधा व मथ्‍याःम्‍ह कलाःनापं यबूस शहर (थ्‍व यरूशलेम शहर खः) पाखे वन।


\par }{\PP \VS{11}इपिं यबूस लिक्‍क थ्‍यंबलय् सन्‍ध्‍याकाः ई जुइन। वया च्‍यलं थः मालिकयात धाल, “थौं चान्‍हय् झीपिं थन हे च्‍वनेनु।”


\par }{\PP \VS{12}तर वया मालिकं धाल, “मखु, इस्राएलीत मदुगु थ्‍व परदेशी थासय् झीपिं च्‍वने मज्‍यू। बरु झीपिं गिबाय् वनेनु।”

\VS{13}वं हानं धाल, “वा, गिबाय् वा रामाय् थ्‍यंकः वनेत कुतः यायेनु। थौं झीपिं चान्‍हय् अन हे बाय् च्‍वने।”

\VS{14}उकिं इपिं न्‍ह्यज्‍याल। बेन्‍यामीन कुलया लागा गिबाया लिक्‍क थ्‍यंकः वःबलय् निभाः बित।

\VS{15}लँ त्‍वःताः इपिं चा च्‍वनेत गिबाय् दुहां वन। शहरय् थ्‍यंकाः इपिं चक्‍कंगु चुकय् च्‍वन। तर इमित चान्‍हय् बाय् च्‍वनेत सुनानं छेँय् मयंकू।


\par }{\PP \VS{16}व सन्‍ध्‍याकाः इलय् गिबाय् च्‍वनीम्‍ह छम्‍ह बुराम्‍ह मनू बुँइ ज्‍या यानाः लिहां वयाच्‍वंगु जुल। व एफ्राइमया पहाडी देशयाम्‍ह तर गिबाय् च्‍वनीम्‍ह खः। (अन बेन्‍यामीनीत च्‍वनीगु खः)

\VS{17}वं थय्‌क च्‍वय्‌पाखे स्‍वःबलय् शहरया चुकय् फ्‍यतुनाच्‍वंम्‍ह व यात्रीयात खन। व बुराम्‍ह मनुखं न्‍यन, “छ गन वनेत्‍यनागु? छ गनं वयागु?”


\par }{\PP \VS{18}वं लिसः बिल, “जिपिं यहूदाया बेथलेहेमं एफ्राइमया पहाडी देशयागु तसकं वने थाकूगुथाय्‌पाखे वनाच्‍वनागु। जि अनयाम्‍ह हे खः। जि यहूदाया बेथलेहेमय् वनागु खः आः जि थःगु छेँय्\FTNT{*}{{\FR 19:18 }{\FR{१९:१८
}}{\FQ{थःगु छेँय्
}}{\FT{हिब्रू बाइबलय् परमप्रभुया छेँ वनाच्‍वंनागु
}}} वनाच्‍वनागु। तर सुनानं जितः थःगु छेँय् बाय् मब्‍यू।

\VS{19}जिमिके नयेगु त्‍वनेगु फुक्‍क दु। जिके गधायात नकेत सु व दाना नं दु। जि, जिमि मिसा व जिमि च्‍यःया निंतिं मरि व दाखमद्य दु। जिमित छुं म्‍वाः।”


\par }{\PP \VS{20}बुराम्‍ह मनुखं धाल, “जिगु छेँय् झासँ, छिकपिन्‍त लसकुस दु। जिं छिमित बाय् बी। छिकपिं चुकय् चा च्‍वनेम्‍वाः।”

\VS{21}अले इमित वं छेँय् दुने यंकल, गधायात नसा त्‍वँसा बिल। इमिसं थःगु तुति सिल, नये त्‍वनेगु यात।


\par }{\PP \VS{22}इपिं न्‍ह्यइपुका च्‍वंबलय् हे आकाझाकां व शहरयापिं छुं मभिंपिं मनूत वयाः व छेँयात घेरय् यात। खापाय् घारा घारा यानाः इमिसं व छेँयाम्‍ह बुराम्‍ह थुवाःयात धाल, “छंगु छेँय् दुहां वःम्‍ह मनूयात पिका, जिमित वलिसें लसपस याये मास्‍ति वः।”


\par }{\PP \VS{23}व छेँ थुवाः बुराम्‍हं पिने पिहां वयाः धाल, “मखु जिमि पासापिं, थज्‍याःगु मभिंगु ज्‍या छता याये मते, थ्‍व मनू ला जिमि पाहां खः। थज्‍याःगु मछालापुस्‍से च्‍वंगु ज्‍या याये मते।

\VS{24}स्‍व, थन ब्‍याहा मजूम्‍ह जिमि म्‍ह्याय् व वया मथ्‍याःम्‍ह कलाः दु। जिं इमित छिमिथाय् हये। छिमिसं इमित स्‍यंकाः थःयःथे या। तर थ्‍व मनूयात थज्‍याःगु घच्‍चाइपुगु ज्‍या याये मते।”


\par }{\PP \VS{25}तर मनूतय्‌सं वयागु खँ मन्‍यं। अले व मिजंनं थः मथ्‍याःम्‍ह कलाःयात ज्‍वनाः इमिगु न्‍ह्यःने पिने घ्‍वाना छ्वल। इमिसं वलिसें जबरजस्‍ती यात, अले चच्‍छि हे क्‍वह्यंगु व्‍यवहार यात। अले सुथ न्‍हापा जुइ धुंकाः इमिसं वयात वनेबिल।

\VS{26}अथे जुयाः सुथ न्‍हापां व मिसा थः भाःत दुगु छेँ वयाः लुखाय् ग्‍वार्तुल अले निभाः त्‍वयेधुंका तक अन ग्‍वार्तुलाच्‍वन।


\par }{\PP \VS{27}व मिसाया भाःत सुथ न्‍हापां दन, अले थःगु यात्राय् वनेत छेँया लुखा चायेकूबलय् अन वं थः मथ्‍याःम्‍ह कलाःयात छेँ न्‍ह्यःने थःगु ल्‍हाः लुखा खलय् चकंका ग्‍वारा तुलाच्‍वंगु खन।

\VS{28}वं वयात धाल, “दँ, झीपिं वनेनु।” तर वं छुं लिसः मब्‍यू। उकिं वं वयात गधाया म्‍हय् तल अले छेँपाखे वन।


\par }{\PP \VS{29}छेँ थ्‍यनेधुंकाः वं छपु छुरि काल। थः मथ्‍याःम्‍ह कलाःया सीम्‍हयात कुचा कुचा यानाः ध्‍यन। उकिं झिंनिप्‍वः चिनाः इस्राएलया प्‍यखेरं छ्वयाबिल।

\VS{30}अले थ्‍व खंपिं सकसिनं धाल, “इस्राएलीत मिश्र देशं वःबलय् निसें थौं तक थज्‍याःगु गुबलें नं जूगु मदुनि। थुकिया बारे बांलाक बिचाः या! छु यायेमाः जिमित धा।”




\par }\Chap{20}{\SH इस्राएलीतय्‌सं बेन्‍यामीनीतलिसें लडाइँ यायेत तयारी याःगु
\par }
{\PP \VerseOne{1}अले उत्तरय् दानंनिसें दच्‍छिनय् बेर्शेबातक व पुर्बय् गिलादंनिसें सकलें इस्राएलीत पिहां वल। इपिं छप्‍पँ जुयाः परमप्रभुया न्‍ह्यःने मिस्‍पाय् मुन।

\VS{2}इस्राएलया फुक्‍क कुलयापिं नायःत व तरवार घानातःपिं प्‍यंगू लाख सिपाइँत परमेश्‍वरया मनूतय्‌गु मुंज्‍याय् मुन।

\VS{3}बेन्‍यामीनीतय्‌सं इस्राएलीत मिस्‍पाय् वंगु खँ न्‍यन। अले इस्राएलीतय्‌सं धाल, “थज्‍याःगु बांमलाःगु खँ गथे यानाः जुल, जिमित धा।”


\par }{\PP \VS{4}अथे जूगुलिं व स्‍यानातःम्‍ह मिसाया भाःत लेवीं धाल, “जि व जिमि मथ्‍याःम्‍ह कलाः चा च्‍वनेत बेन्‍यामीनया गिबाय् वया।

\VS{5}उखुन्‍हु चान्‍हय् गिबायापिं मनूतय्‌सं जितः स्‍यायेगु बिचालं जि च्‍वनागु छेँयात घेरय् यात। इमिसं जिमि मथ्‍याःम्‍ह कलाःयात जबरजस्‍ती यात अले व सित।

\VS{6}जिं थः मथ्‍याःम्‍ह कलाःयात कयाः वयागु सीम्‍हयात कुचा कुचा यानाबिया अले छकु छकु इस्राएलया झिंनिगू कुलयाथाय् छ्वयाः छाय्‌धाःसा इमिसं इस्राएलय् थज्‍याःगु क्‍वह्यंगु व इज्‍जत कायेगु ज्‍या यात।

\VS{7}आः छिकपिं सकलें इस्राएलीतय्‌सं न्‍यनादिसँ, थुकिया बारे छु यायेगु खः धयादिसँ। छिकपिन्‍सं हे फैसला यानादिसँ।”


\par }{\PP \VS{8}सकलें मनूत छम्‍ह मनू थें जुयाः थथे धाधां दन, “झीपिं सुं नं थःगु छेँ वने मखु, झीपिं मध्‍ये सुं नं थःगु छेँ वने मखु।

\VS{9}आः गिबायात झीसं थथे याये। गोला तयाः झीपिं हमला यायेत वने।

\VS{10}झीसं इस्राएलया फुक्‍क कुलं झिम्‍हय् छम्‍ह मनूयात सिपाइँतय्‌गु निंतिं नयेगु सामान तयार यायेत काये। अले सेना बेन्‍यामीनया गिबाय् वये धुंकाः इमिसं इस्राएलय् याःगु फुक्‍क क्‍वह्यंगु ज्‍याया निंतिं गिबाय् च्‍वंपिन्‍त सजाँय बी।”

\VS{11}थुकथं इस्राएलीत सकलें छप्‍पँ जुयाः गिबाय् हमला यायेत मुन।


\par }{\PP \VS{12}इस्राएलीतय्‌सं बेन्‍यामीन कुलयाथाय् थथे धकाः मनूत छ्वत, “छिमिगु दथुइ याःगु थ्‍व तसकं मभिंगु ज्‍या छु खः?

\VS{13}आः गिबायापिं इपिं मभिंपिं मनूतय्‌त जिमिगु ल्‍हातय् ब्‍यु अले जिमिसं इमित स्‍यानाः इस्राएलं मभिंगु ज्‍या चीकाछ्वये।”

\par }{\PP तर बेन्‍यामीनीतय्‌सं थः दाजुकिजा इस्राएलीतय्‌गु खँ मन्‍यं।

\VS{14}इपिं इस्राएलीतलिसें ल्‍वायेत बेन्‍यामीनी शहर शहरं गिबाय् मुंवल।

\VS{15}गिबाय् च्‍वंपिं न्‍हय्‌सःम्‍ह ल्‍ययातःपिं मनूत बाहेक बेन्‍यामीनीतय्‌सं थत्‍थें इमिगु शहर शहरं इस्राएलीतलिसें ल्‍वायेत निइखुद्वःम्‍ह तरवार घानातःपिं मनूतय्‌त मुंकल।

\VS{16}थुपिं मध्‍ये न्‍हय्‌सःम्‍ह ल्‍ययातःपिं खव ल्‍हाः चले जूपिं सिपाइँत खः। इमिसं न्‍यातिं कय्‌कीबलय् थ्‍याक्‍क थासय् लाके फु।

\VS{17}बेन्‍यामीनीत बाहेक इस्राएलीतय्‌सं प्‍यंगू लाख तरवार चले याइपिं मनूत मुंकल। इपिं सकलें ल्‍वायेसःपिं सिपाइँत खः।


\par }{\SH बेन्‍यामीन कुल नाप लडाइँ
\par }
{\PP \VS{18}इस्राएलीत थत्‍थें बेथेलय्\FTNT{*}{{\FR 20:18 }{\FR{२०:१८
}}{\FQ{बेथेल
}}{\FT{बेथेलया अर्थ परमेश्‍वरया छेँ}}} वनाः अन इमिसं परमेश्‍वरयात थथे धकाः न्‍यन, “बेन्‍यामीनीतय्‌त हमला यायेत गुगु कुल न्‍हापा वनेमाः?”

\par }{\PP परमप्रभुं धयादिल, “यहूदा न्‍हापा वनेमाः।”


\par }{\PP \VS{19}उकिं इस्राएलीत सुथ न्‍हापां गिबाया लिक्‍क वनाः छाउनी तल।

\VS{20}इस्राएलीत बेन्‍यामीनीतलिसें लडाइँ यायेत पिहां वल। इमिसं बेन्‍यामीनीतलिसें ल्‍वायेत गिबाय् तयार जुयाच्‍वन।

\VS{21}बेन्‍यामीनीत गिबां पिहां वल अले इमिसं निइनिद्वःम्‍ह इस्राएलीतय्‌त लडाइँया ख्‍यलय् स्‍यानाबिल।


\par }{\PP \VS{22}तर इस्राएलीतय्‌सं छम्‍हय्‌सिनं मेम्‍हय्‌सित हःपाः बिल। अले हाकनं थः सेनायात न्‍हापांगु न्‍हि थें थाय् थासय् तल।

\VS{23}अथे जुयाः इस्राएलीत थाहां वनाः परमप्रभुया न्‍ह्यःने सन्‍ध्‍याकाः ई तक ख्‍वल, अले इमिसं परमप्रभुयात न्‍यन, “जिमि दाजुकिजा बेन्‍यामीनीतलिसें जिपिं हाकनं ल्‍वाः वनेगु ला?”

\par }{\PP परमप्रभुं लिसः बियादिल, “इमित हाकनं हमला या।”


\par }{\PP \VS{24}थथे निन्‍हु खुन्‍हु नं इपिं बेन्‍यामीनीतलिसें लडाइँ यायेत न्‍ह्यज्‍यात।

\VS{25}बेन्‍यामीनीत नं इपिंलिसें लडाइँ यायेत गिबां पिहां वल, इमिसं तरवार चले याइपिं १८,००० म्‍ह इस्राएलीतय्‌त स्‍यानाबिल।


\par }{\PP \VS{26}सकलें इस्राएलीत बेथेलय् लिहां वन, अले ख्‍वयाः अन इपिं उखुन्‍हु सन्‍ध्‍याकाः ईतक परमप्रभुया न्‍ह्यःने अपसं च्‍वन। इमिसं परमप्रभुया न्‍ह्यःने होमबलि व मेलबलि छाल।

\VS{27}इस्राएलीतय्‌सं परमप्रभुयाके न्‍यन। उबलय् परमेश्‍वरया बाचाया सनू बेथेलय् दुगु जुल।

\VS{28}अबलय् हारूनया छय्‌ व एलाजारया काय् पीनहास पुजाहारी खः। इमिसं न्‍यन, “जिपिं जिमि दाजुकिजा बेन्‍यामीनीतलिसें हाकनं लडाइँ याः वनेमाः कि म्‍वाः?”

\par }{\PP परमप्रभुं लिसः बियादिल, “इमित हमला या! कन्‍हय् जिं इमित छिमिगु ल्‍हातय् बी।”


\par }{\PP \VS{29}अले इस्राएलीतय्‌सं गिबाया प्‍यखेरं मनूत सुचुका तल।

\VS{30}स्‍वन्‍हु दुखुन्‍हु इस्राएलीत बेन्‍यामीनीतलिसें ल्‍वायेत न्‍ह्यज्‍यात, अले सेनायात न्‍हापायागु थासय् हे तल।

\VS{31}बेन्‍यामीनीत धाःसा व सेनायात हमला यायेत पिहां वल। इपिं शहरं तापाक्‍क तक वन। अले चक्‍कंगु ख्‍यलय् बेथेलय् व गिबा वनीगु लँपुइ न्‍हापा थें हे इस्राएलीतय्‌त हमला यानाः इमिसं स्‍विम्‍ह इस्राएलीतय्‌त स्‍यात।


\par }{\PP \VS{32}अले बेन्‍यामीनीतय्‌सं थथे धाल, “जिमिसं हाकनं इमित त्‍याकाच्‍वनागु दु।” तर इस्राएलीतय्‌सं इमित शहरं पिकयाः मू लँपुइ हयेत बुनाः बिस्‍युं वंपिं थें यानाः क्‍यंगु खः।


\par }{\PP \VS{33}सकलें इस्राएलीत थथःगु थाय् त्‍वःताः लडाइँया लागि बाल-तामारय् मुन। उघ्रिमय् हे सुलाच्‍वंपिं इस्राएलीत गिबाया पच्‍छिमया थासं हथासं पिहां वल।

\VS{34}अले इस्राएलयापिं झिद्वः मनूतय्‌सं न्‍ह्यःनं गिबाय् हमला यात। याकनं तसकं ल्‍वापु जुल। तर बेन्‍यामीनीतय्‌सं थःगु न्‍ह्यःने नाश वये धुंकल धयागु खँ मस्‍यू।

\VS{35}थुकथं परमप्रभुं इस्राएलीतय्‌गु ल्‍हातं बेन्‍यामीनीतय्‌त बुकादिल। उखुन्‍हु इस्राएलीतय्‌सं तरवार चले याइपिं निइन्‍याद्वः व सछिम्‍ह बेन्‍यामीनीतय्‌त स्‍यानाबिल।

\VS{36}अले “झीपिं बुत” धकाः बेन्‍यामीनीतय्‌सं सिल।

\par }{\SH गथे यानाः बेन्‍यामीनीतय्‌त बुकल?
\par }
{\PP सकलें इस्राएलीत गिबाया न्‍ह्यःने सुलाच्‍वंपिं मनूतके भलसा तयाः थः बूपिं थें यानाक्‍यंगु खः।

\VS{37}इपिं सुलाच्‍वंपिं मनूतय्‌सं गिबाय् आकाझाकां हमला यात, अले प्‍यखेरं न्‍यनावनाः अन दुपिं सकसितं स्‍यात।

\VS{38}इस्राएलया मनूत व सुलाच्‍वंपिं मनूतय् दथुइ इमिसं शहरं मित्‍याः आकाशपाखे छ्वयेगु चिं क्‍वःछिनातःगु जुयाच्‍वन।

\VS{39}इस्राएली मनूत लिहां वया बेन्‍यामीनीतय्‌त हमला याइगु खः।

\par }{\PP “न्‍हापायागु लडाइँलय् थें झीसं इस्राएलीतय्‌त बुकाच्‍वनागु दु,” धकाः धयाः बेन्‍यामीनीतय्‌सं स्‍विम्‍ह इस्राएलीतय्‌त स्‍याये धुंकूगु खः।

\VS{40}तर शहरं मित्‍याः आकाशपाखे थाहां वंबलय् बेन्‍यामीनीतय्‌सं लिफः स्‍वल। स्‍व, इमिसं शहर न्‍यंक मि नयाच्‍वंगु खन।

\VS{41}अले इस्राएलीतय्‌सं फहिलाः बेन्‍यामीनीतय्‌त हमला यात। थःगु नाश जुइगु ई वःगु खनाः बेन्‍यामीनीत ग्‍यानाः आत्ते जुल।

\VS{42}उकिं इपिं इस्राएलीतय् न्‍ह्यःनं मरुभूमिपाखे बिस्‍युं वन। तर इपिं बिस्‍युं वने मफुत। शहर शहरं वःपिं इस्राएलीतय्‌सं बेन्‍जामीनीतय्‌त दथुइ लाकाः पालाः स्‍यानाबिल।

\VS{43}इमिसं बेन्‍यामीनीतय्‌त घेरय् यात। अले दि हे मद्युसे लिना हे च्‍वन, गिबाया पुर्बय् छगू थासय् इमित त्‍याकल।

\VS{44}झिंच्‍याद्वःम्‍ह बेन्‍यामीनीतय्‌त स्‍यात। इपिं सकलें ल्‍वायेसःपिं सिपाइँत खः।

\VS{45}बचय्‌जूपिं धाःसा लिहां वया मरुभूमिइ दुगु रिम्‍मोनया ल्‍वहंधीपाखे बिस्‍युं वन। इमिसं इपिं मध्‍ये न्‍याद्वःम्‍हसित, लँय् नापलाकाः स्‍यानाबिल। इमिसं बेन्‍यामीनतय्‌त गिदोम तक हे लिनाच्‍वन अले मेपिं निद्वःम्‍हय्‌सित स्‍यानाबिल।


\par }{\PP \VS{46}उखुन्‍हु २५,००० म्‍ह बेन्‍यामीनीतय्‌त स्‍यात। उपिं स्‍याःपिं सकलें ल्‍वायेसःपिं सिपाइँत खः।

\VS{47}खुसःम्‍ह मनूत धाःसा लिहां वनाः मरुभूमिइ दुगु रिम्‍मोनया ल्‍वहंधिकय् बिस्‍युं वन। अले इपिं अन प्‍यला तक च्‍वन।

\VS{48}अनंलि इस्राएलीत बेन्‍यामीनीतय्‌थाय् वल। अले शहरय् दुपिं मनूत, सा द्वहं व नापलाःपिं फुक्‍क पशुतय्‌त इमिसं तरवारं स्‍यात। इपिं शहर शहरय् वन इमिसं नापलाक्‍वः फुक्‍क शहरतय्‌त मिं नकाबिल।




\par }\Chap{21}{\SH बेन्‍यामीनीतय्‌गु निंतिं भमचात
\par }
{\PP \VerseOne{1}इस्राएली मनूत मिस्‍पाय् मुने धुंकाः “झीपिं मध्‍ये सुनानं थः म्‍ह्याय् सुं बेन्‍यामीनीतय्‌त बी मखु” धकाः पाफःगु खः।

\VS{2}आः ला इपिं बेथेलय् वनाः ह्वाँय्‌ह्वाँय् ख्‍वख्‍वं सन्‍ध्‍याकाः ई तक परमेश्‍वरया न्‍ह्यःने च्‍वनाच्‍वन।

\VS{3}इमिसं धाल, “हे परमप्रभु इस्राएलयाम्‍ह परमेश्‍वर, इस्राएलय् थथे छाय् जू वःगु? इस्राएलं छाय् थौं छगू कुल तनावन?”


\par }{\PP \VS{4}कन्‍हय् खुन्‍हु सुथ न्‍हापां इमिसं छगू वेदी दय्‌काः होमबलि व मेलबलि छाल।

\VS{5}अले इस्राएलीतय्‌सं न्‍यन, “इस्राएलया फुक्‍क कुल मध्‍ये गुगु कुल परमप्रभुया सभाय् मवः?” छाय्‌धाःसा मिस्‍पाय् परमप्रभुयाथाय् मवंपिन्‍त स्‍याना हे छ्वयेमाः धकाः इमिसं पाफःगु खः।


\par }{\PP \VS{6}थः बेन्‍यामीनी दाजुकिजापिनिगु लागि इस्राएलीत दुःखी जुल, छाय्‌धाःसा इमिसं धाल, “थौं इस्राएलयागु छगू कुल तनावंगु दु।”

\VS{7}ल्‍यंदुपिं बेन्‍यामीनी मिजंतय्‌गु निंतिं झीसं गनं मिसात हयेगु?

\VS{8}अले इमिसं हानं न्‍यन, “इस्राएलया कुल मध्‍ये गुगु कुल मिस्‍पाय् परमप्रभुयाथाय् मवः?” इमिसं याबेश-गिलादं सुं नं सभाया निंतिं छाउनीइ मवःगु धइगु खँ सीकल।

\VS{9}उबलय् मनूतय्‌त ल्‍याःखाबलय् ला याबेश-गिलादयापिं छम्‍ह नं मनू अन मदु।


\par }{\PP \VS{10}उकिं व इस्राएलीतय्‌गु सभां ल्‍वायेसःपिं झिंनिद्वः सिपाइँतय्‌त थथे आज्ञा बियाछ्वत, “याबेश-गिलादय् वनाः अन दुपिं सकलें मिजं, मिसा व मस्‍तय्‌त स्‍या।

\VS{11}छिमिसं याबेश-गिलादय् दुपिं मिजंत व मिस्‍तलिसें लसपस याये धुंकूपिं सकलें मिस्‍तय्‌त स्‍या। तर कुमारीतय्‌त म्‍वाकाति।”

\VS{12}इमिसं अथे हे यात। इमिसं याबेश-गिलादयापिं मनूत मध्‍ये प्‍यसःम्‍ह कुमारी मिस्‍तय्‌त नापलाकल। इपिं मिस्‍तय्‌त इमिसं कनानया शीलोया छाउनीइ हल।


\par }{\PP \VS{13}अले इस्राएलीतय्‌गु व सभां रिम्‍मोनया ल्‍वहंधिकय् दुपिं बेन्‍यामीनीतय्‌थाय् सन्‍धियागु बुखँ छ्वल।

\VS{14}उकिं बेन्‍यामीनीत अबलय् हे लिहां वल, अले इस्राएलीतय्‌सं याबेश-गिलादं हःपिं भम्‍चा इमित बिल। इमिसं इपिं मिस्‍तय्‌त मस्‍यासें म्‍वाकातःगु खः। तर इपिं फुक्‍क मिस्‍त बेन्‍यामीनीतय्‌गु लागि मगात।


\par }{\PP \VS{15}अले मनूत बेन्‍यामीनीतय्‌गु लागि दुःखी जुल। छाय्‌धाःसा परमप्रभुं इस्राएली कुलतय्‌त फायादीगु दु।

\VS{16}अले सभाया थकालितय्‌सं धाल, “बेन्‍यामीनी कुलय् मिस्‍त मदु। ल्‍यंदुपिनिगु लागि भम्‍चा मालेत छु यायेगु?”

\VS{17}इमिसं धाल, “बचय्‌जूपिं बेन्‍यामीनीतय्‌त अधिकारया भाग दयेमाः। मखुसा इस्राएलीत मध्‍येया छगू कुल तनावनी।

\VS{18}तर झीसं थःम्‍ह्याय्‌पिं इमित ब्‍याहा यानाः बी फइ मखु, छाय्‌धाःसा सुं बेन्‍यामीनीयात म्‍ह्याय्‌मस्‍त ब्‍यूम्‍ह मनूयात सराः लाइ धकाः झीसं पाफयागु दु।”

\VS{19}अय्‌नं बेथेलया उत्तरपाखे, बेथेलं शकेम वनीगु मू लँया पुर्बपाखे व लबोनया दच्‍छिनपाखे शीलोय् परमप्रभुया निंतिं दँय्‌दसं जुइगु नखः इमिसं लुमंकल।


\par }{\PP \VS{20}अथे जुयाः इमिसं बेन्‍यामीनीतय्‌त थथे आज्ञा बिल, “वनाः दाखक्‍यबय् सुला च्‍वँ।

\VS{21}नखः खुन्‍हु शीलोयापिं कुमारी मिस्‍त प्‍याखं हुलेत वइबलय् छिपिं दाखक्‍यबं पिहां वयाः छम्‍ह छम्‍हय्‌सिनं छम्‍ह छम्‍हय्‌सित भम्‍चा दय्‌केत ज्‍वँ। कुमारी मिस्‍तय्‌त थःनापं थःगु देशय् ज्‍वनाः हुँ।

\VS{22}अनंलि इमि बौ वा दाजुकिजापिं जिमिथाय् वयाः धाःवल धाःसा जिमिसं धाये, ‘इमित ग्‍वाहालि यानाः जिमित दया यानादिसँ, छाय्‌धाःसा लडाइँलय् इमिगु निंतिं झीसं भम्‍चा हयाबी मफुत। छिकपिन्‍त दोष लाइ मखु। छाय्‌धाःसा छिकपिन्‍सं थःम्‍ह्याय्‌पिं ब्‍यूगु मदु।’ ”


\par }{\PP \VS{23}उकिं बेन्‍यामीनीतय्‌सं अथे हे यात। इपिं कुमारी मिस्‍त प्‍याखं हुला च्‍वंबलय् हे छम्‍ह छम्‍ह मनुखं छम्‍ह छम्‍ह कुमारी मिसायात ज्‍वन अले थः कलाः दय्‌केत यंकल। इपिं थथःगु थासय् लिहां वन। अले शहरयात हाकनं दय्‌काः इपिं उकी च्‍वन।


\par }{\PP \VS{24}अबलय् इस्राएलीत व थाय् त्‍वःताः थथःगु कुल व वंशतय्‌थाय् वन, सकलें थथःगु थासय् वन।


\par }{\PP \VS{25}उगु इलय् इस्राएलय् जुजु धयापिं हे मदुनि। सुनानं छु याये मंदत व हे यानाजुइगु खः।

\par }