\NormalFont\ShortTitle{२ यूहन्‍ना}

{\MT यूहन्‍नां च्‍वःगु निगूगु पौ

\par }{\IMT म्‍हसीका

\par }{\IP थ्‍व पौ यूहन्‍नां “थकालि” कथं “मिसा व वया मस्‍तय्‌त” च्‍वःगु खः। “मिसा व वया मस्‍त” या अर्थ अन च्‍वंगु मण्‍डली व मण्‍डलीया विश्‍वासीत जुइमा। यूहन्‍नां थुकी चिहाकय्‌क विश्‍वासीतय्‌त थःथवय् माया यानाच्‍वनेत व फताहा गुरुत व इमिगु शिक्षापाखें बचय् जुया च्‍वनेत ख्‍याच्‍वः बियातःगु दु।

\par }{\IB \par }
{\IOT धलः पौ

\par }{\IO न्‍ह्यखँ
{\IOR{१-३}}

\par }{\IO माया हे दक्‍वसिबय् तःधं
{\IOR{४-६}}

\par }{\IO मखुगु शिक्षापाखें बचय् जुयाच्‍वनेगु ख्‍याच्‍वः
{\IOR{७-११}}

\par }{\IO क्‍वचाय्‌कूगु
{\IOR{१२-१३}}

\par }{\IB \par }
{\MT २ यूहन्‍ना



\par }\OneChap {\SH यूहन्‍नापाखें ज्‍वजलपा
\par }
{\PP \VerseOne{1}परमेश्‍वरं ल्‍ययादीम्‍ह मिसा व वया मस्‍तय्‌त जि मण्‍डलीया थकालिं छिमित धात्‍थेंयागु माया याना। सत्‍ययात म्‍हस्‍यूपिं फुक्‍कसिनं छिमित माया यानाच्‍वंगु दु।

\VS{2}थ्‍व सत्‍य झीगु नुगलय् न्‍ह्याबलें दयाच्‍वनी।


\par }{\PP \VS{3}अले थ्‍व हे सत्‍य व मायां यानाः परमेश्‍वर बाः व वय्‌कःया काय् येशू ख्रीष्‍टं झीत दया माया व शान्‍ति बियादी।


\par }{\SH सत्‍य व माया
\par }
{\PP \VS{4}झी बाःनं धयादी थें आम्‍कन मण्‍डलीइ च्‍वंपिं गुलिं गुलिं मस्‍तय्‌सं सत्‍ययात मानय् यानाच्‍वंगु सियाः जि तसकं हे लय्‌तायाच्‍वनागु दु।


\par }{\PP \VS{5}अय्‌जूगुलिं नं आम्‍कन मण्‍डलीइ च्‍वंपिन्‍सं थःथवय् माया याना च्‍वँ धकाः जिं छिमित बिन्‍ति याना हयागु खः। न्‍हापांनिसें हे झीत थःथवय् माया यानाच्‍वनेमाः धकाः धयातःगु खः, उकिं थ्‍व न्‍हूगु खँ मखु।\XREF{✡}{{\XO 1:5 }{\XO{१:५
}}{\XT{यूह १३:३४; १५:१२,१७}}}

\VS{6}वय्‌कःयागु आज्ञा मानय् यायेगु हे धात्‍थेंयागु माया खः। छिमिसं न्‍हापांनिसें न्‍यंगु आज्ञा थ्‍व हे खः – छिमिसं थःथवय् माया याना च्‍वँ।


\par }{\PP \VS{7}येशू ख्रीष्‍ट मनू जुयाः झाःगु मखु धकाः धाइपिं मनूत नं थ्‍व संसारय् यक्‍व दु। थुपिं फताहात खः। थुपिं ख्रीष्‍टया शत्रुत नं खः।

\VS{8}अय्‌जूगुलिं होश‍ यानाच्‍वँ, मखुसा छिमिसं थथे ज्‍या सनाच्‍वंगु फुक्‍कं सितिं वनी। बरु प्रभुं बी धकाः तयातःगु फुक्‍क सिरपाः काये फय्‌कि।

\VS{9}सुनानं येशू ख्रीष्‍टं स्‍यनादीगु खँ मानय् मयासें मेमेगु हे याना जुल धाःसा अज्‍याःम्‍ह मनू नाप परमेश्‍वर च्‍वनादी मखु। तर येशू ख्रीष्‍टं स्‍यनादीगु खँ मानय् याना जूपिं नाप परमेश्‍वर व वय्‌कःया काय् येशू ख्रीष्‍ट निम्‍हं च्‍वनादी।


\par }{\PP \VS{10}अय्‌जूगुलिं येशू ख्रीष्‍टं स्‍यनादीगु खँ नाप पाय्‌छि मजुइक मेकथं हे स्‍यना जुइपिं मनूत छिमिगु छेँय् वःसा इमित दुकाये मते। थज्‍याःपिं मनूतय्‌त ज्‍वजलपा नं याये मते।

\VS{11}सुनानं थज्‍याःपिं फताहातय्‌त ज्‍वजलपा यासाः ज्‍वजलपा याःपिं मनूतय्‌सं इमिगु मभिंगु ज्‍याय् ब्‍वति काःगु जुइ।


\par }{\PP \VS{12}जिं छिमित च्‍वये माःगु खँ ला यक्‍व हे दु। तर मसी व भ्‍वंतं मखु। आम्‍कन हे वयाः धाये, अले झीपिं सकलें लय्‌ताय् खनी।


\par }{\PP \VS{13}ल्‍ययातःम्‍ह छिमि केहेँया काय्‌म्‍ह्यायपिन्‍सं छिमित ज्‍वजलपा धयाहःगु दु।

\par }