\NormalFont\ShortTitle{योना}

{\MT योनाया सफू

\par }{\IMT म्‍हसीका

\par }{\IP योनायागु सफू मेमेगु अगमवक्ताया सफू थें मखु। थ्‍व सफुलिइ परमेश्‍वरयागु खँ मन्‍यनेत स्‍वःम्‍ह अगमवक्तायागु साहसं जाःगु ज्‍याया बारे बयान यानातःगु दु। परमेश्‍वरं वयात “तःधंगु अश्‍शूर साम्राज्‍यया राजधानी निनवे शहरय् थत्‍थें वनाः अन च्‍वंपिं मनूतय्‌त आवंलि मभिंगु ज्‍याखँ याये मते धाः हुँ” धयादिल। अश्‍शूरीत इस्राएलीतय् ग्‍यानापुपिं शत्रुत खः। तर परमेश्‍वरया बुखँ ज्‍वनाः योनां अन वनेत मं मदय्‌कल, छाय्‌धाःसा परमेश्‍वरं थःम्‍हं व शहरयात नाश याये धकाः धयादीगु खँ पूवंकादी मखु धयागु खँय् वयात विश्‍वास दुगु जुयाच्‍वन। लिपा छुं घटना जुइ धुंकाः थाकुचाचां वं आज्ञा मानय् यात। लिपतय् निनवेयापिं मनूतय्‌सं पश्‍चाताप यानाः वं धाःगु बुखँ पूमवंसेंलि व परमेश्‍वर खनाः तंचाल।

\par }{\IP थ्‍व सफुलिइ परमेश्‍वरं सृष्‍टि यानादीगु फुक्‍क खँय् वय्‌कःयागु अधिकार दु धकाः क्‍यनातःगु दु। तर दक्‍वसिबय् अप्‍वः थ्‍व सफुलिइ परमेश्‍वरयात थः मनूतय् शत्रुयात नं सजाँय बियाः नाश यायेगु पलेसा क्षमा बियाः बचय् यानादीम्‍ह “दया व माया दुम्‍ह परमेश्‍वर” कथं क्‍यनातःगु दु।

\par }{\IOT धलः पौ

\par }{\IO योनायात सःतूगु व वं खँ मन्‍यंगु
{\IOR{१:१-१७}}

\par }{\IO योनाया पश्‍चाताप व बचय् जूगु
{\IOR{२:१-१०}}

\par }{\IO निनवेया विरोधय् योनाया बुखँ
{\IOR{३:१-१०}}

\par }{\IO निनवेयात परमेश्‍वरं माया यानादीगु
{\IOR{४:१-११}}

\par }{\IB \par }
{\MT योना



\par }\ChapOne{1}{\SH योना तार्शीशय् बिस्‍युं वंगु
\par }
{\PP \VerseOne{1}परमप्रभुं अमित्तैया काय् योनायात धयादिल\XREF{✡}{{\XO 1:1 }{\XO{१:१
}}{\XT{२ राज १४:२५}}} –

\VS{2}“तःधंगु शहर निनवेयापिं मनूतय्‌सं यानाच्‍वंगु मभिंगु ज्‍याखँ जिं स्‍यू। अथे जुयाः याकनं छ अन वनाः इमित उकिया लागि छिमित परमेश्‍वरं सजाँय बियादी धकाः धाः हुँ।”


\par }{\PP \VS{3}योना परमप्रभुयापाखें बिस्‍युं वनेत मेखे स्‍वयाः वन। व योप्‍पा थ्‍यन। वं अन तार्शीश वनेत्‍यंगु जहाज नापलात। धिबा पुलाः व जहाजय् च्‍वन। परमप्रभुयापाखें बिस्‍युं वनेत व तार्शीशपाखे वन।


\par }{\PP \VS{4}अय्‌नं परमप्रभुं समुद्रय् तःधंगु वाफय् वय्‌कादिल। थ्‍व वाफसं यानाः जहाज हे स्‍यनी थें च्‍वन।

\VS{5}जहाज चले याइपिं सकलें ग्‍यात। अले ग्‍वाहालिया लागि थथःपिनि द्यःया नां काल। इमिसं जहाजयात याउँकेत जहाजय् च्‍वंगु सामान समुद्रय् वांछ्वल।

\par }{\PP उबलय् योना जहाजया क्‍वय्‌या ब्‍वय् वनाः स्‍याक्‍क न्‍ह्यः वय्‌काच्‍वन।

\VS{6}जहाजया कप्‍तानं वयात अन द्यनाच्‍वंगु खनाः धाल – “छ थन द्यनाच्‍वनागु ला? दनाः थः द्यःयागु नां कयाः ग्‍वाहालि फ्‍वँ। छिमि द्यवं झीत दया याइ ला? अले झीत बचय् याइ ला?”


\par }{\SH योनायात समुद्रय् वांछ्वःगु
\par }
{\PP \VS{7}जहाज चले याइपिनि थःथवय् खँ ल्‍हात, “सुनां यानाः झीत आपत जूगु खः चिट्ठा तयाः स्‍वये वा।” इमिसं चिट्ठा तल, अले योनायागु नामय् लात।


\par }{\PP \VS{8}अले इमिसं वयात धाल, “थ्‍व फुक्‍क आपत छं यानाः जूगु खः। धा, छंगु ज्‍या छु? छ गनं वयाम्‍ह? छ छु देशयाम्‍ह? छु जातियाम्‍ह?”


\par }{\PP \VS{9}“जि हिब्रू खः। अले पृथ्‍वी व समुद्र सृष्‍टि यानादीम्‍ह स्‍वर्गया परमेश्‍वरया सेवा याइम्‍ह खः” योनां लिसः बिल।


\par }{\PP \VS{10}वं इमित थः परमप्रभुयापाखें बिस्‍युं वयागु खँ नं कन। थ्‍व न्‍यनाः इपिं तसकं ग्‍यात। अले इमिसं धाल, “छं थ्‍व छु यानागु?”


\par }{\PP \VS{11}वाफय् झन झन तच्‍वयावल। उकिं इमिसं वयात धाल, “थ्‍व वाफय् दिकेत जिमिसं आः छन्‍त छु यायेगु?”


\par }{\PP \VS{12}“जितः समुद्रय् वांछ्वयाब्‍यु, अले थ्‍व वाफय् दी। जिं स्‍यू जिं यानाः छिपिं थ्‍व वाफसय् लाःगु खः” वं धाल।


\par }{\PP \VS{13}अथेसां इमिसं जहाजयात सिथय् हयेत तसकं कुतः यात, अय्‌नं मफुत। वाफय् झन झन ग्‍यानापुक तच्‍वयावल।

\VS{14}उकिं इमिसं परमप्रभुयात प्रार्थना यात, “परमप्रभु, जिमित थ्‍व मनूया ज्‍यानया पलेसा कथं नाश यानादी मते। जिमित छम्‍ह निर्दोषम्‍ह मनूयात स्‍याःगुया दोष बियादी मते। परमप्रभु थ्‍व फुक्‍क छिं हे याकादीगु खः।”

\VS{15}अले इमिसं योनायात ज्‍वनाः समुद्रय् वांछ्वयाबिल। उघ्रिमय् हे वाफय् दित।

\VS{16}थ्‍व खनाः जहाज चले याइपिं फुक्‍कं परमप्रभु खनाः ग्‍यात। अले इमिसं परमप्रभुया नामय् बलि बिल। नापं वय्‌कःयात मानय् यायेगु भाकल नं यात।


\par }{\PP \VS{17}परमप्रभुं योनायात नुनेत छम्‍ह तसकं तःधीम्‍ह न्‍या छ्वयाहयादिल। अले योना स्‍वन्‍हु व स्‍वचा तक व न्‍याया प्‍वाथय् दुने लात।\XREF{✡}{{\XO 1:17 }{\XO{१:१७
}}{\XT{मत्ती १२:४०}}}




\par }\Chap{2}{\SH योना बचय् जूगु व प्रार्थना याःगु
\par }
{\PP \VerseOne{1}योनां न्‍याया प्‍वाथय् दुने हे च्‍वनाः परमप्रभु थः परमेश्‍वरयात प्रार्थना यात,


\par }{\Q \VS{2}“जितः आपत जूबलय्

\par }{\QC जिं परमप्रभुयाके ग्‍वाहालि फ्‍वना,

\par }{\QC वय्‌कलं लिसः बियादिल।

\par }{\QB पातालंनिसें परमप्रभुयात ग्‍वाहालिया लागि

\par }{\QC जि हालाहया,

\par }{\QC छिं जिगु सः न्‍यनादिल।


\par }{\Q \VS{3}छिं जितः समुद्रया क्‍वय् थ्‍यंक वांछ्वयादिल,

\par }{\QC जिगु प्‍यखें लःया लः जक।

\par }{\QB अले जितः लःया धालं त्‍वपुयाबिल।


\par }{\Q \VS{4}जिं बिचाः याना, जि छिगु मिखां तापाय् धुन,

\par }{\QC आः जिं छिगु पवित्रगु देगः गुब्‍सं खनी मखुत।


\par }{\Q \VS{5}लः जिगु गःपतय् थ्‍यंक थाहां वल,

\par }{\QC समुद्रं जितः नुनी थें च्‍वन,

\par }{\QB समुद्रया घाँय् जिगु छ्यं छग्‍वलं हित्तुहिनाच्‍वन।


\par }{\Q \VS{6}जि पहाडया हाय थ्‍यंक थ्‍यन,

\par }{\QC जि पातालया क्‍वय् थ्‍यंक दुना वनाः

\par }{\QB पातालया लुखा त्‍यू थें जुल।

\par }{\QC तर हे परमप्रभु जिमि परमेश्‍वर,

\par }{\QB छिं पातालं थकयाः जितः बचय् यानादिल।


\par }{\Q \VS{7}जि मूर्च्‍छा जुइ थें च्‍वन। उबलय् हे परमप्रभु,

\par }{\QC जिं छितः प्रार्थना याना।

\par }{\QB जिगु प्रार्थना छिथाय् छिगु पवित्रगु देगलय् थ्‍यंक थ्‍यन।


\par }{\Q \VS{8}म्‍वाःमदुगु मूर्तियात पुजा याइपिन्‍सं

\par }{\QC परमप्रभुयागु भक्तियात त्‍वःती।


\par }{\Q \VS{9}तर जिं छिगु म्‍ये हालाः छिगु नामय् बलि बिये।

\par }{\QC अले छु याये धकाः भाकल यानागु खः, व याये।

\par }{\QB परमप्रभुयापाखें हे उद्धार जुइ।”


\par }{\BB \par }
{\PP \VS{10}अले परमप्रभुं न्‍यायात आज्ञा बियादिल। न्‍यां समुद्रया सिथय् वयाः योनायात ल्‍ह्वयाबिल।




\par }\Chap{3}{\SH निनवेय् च्‍वंपिन्‍सं मभिंगु ज्‍याखँ त्‍वःतूगु
\par }
{\PP \VerseOne{1}परमप्रभुं हाकनं छकः योनायात आज्ञा बियादिल।

\VS{2}“याकनं तःधंगु शहर निनवेय् हुँ, अले अन च्‍वंपिन्‍त जिं धयागु खँ धा।”


\par }{\PP \VS{3}योनां परमप्रभुयागु आज्ञा मानय् यात, अले निनवेय् वन। निनवे तसकं तःधंगु शहर खः। थ्‍व शहर छगुलिं चाःहिलेत स्‍वन्‍हु ब्‍यू।

\VS{4}योनां न्‍हिच्‍छि चाःहिले धुंकाः अन च्‍वंपिन्‍त थथे धकाः न्‍यंकल, “थनिं पिइन्‍हुखुन्‍हु निनवे शहर नाश जुइ।”

\VS{5}निनवे शहरय् च्‍वंपिं मनूतय्‌सं परमेश्‍वरया थ्‍व बुखँ पत्‍याः यात। उकिं इपिं फुक्‍कसिनं अपसं च्‍वनेगु क्‍वःछित। अले तःधंपिं, चिधंपिं फुक्‍कसिनं पश्‍चाताप यानागुया चिंकथं भांग्रां फिनाच्‍वन।\XREF{✡}{{\XO 3:5 }{\XO{३:५
}}{\XT{मत्ती १२:४१; लूक ११:३२}}}


\par }{\PP \VS{6}थ्‍व खँ निनवेया जुजुयाथाय् थ्‍यनेवं वं सिहासनं दना वयाः थःगु वसः त्‍वःताः भांग्रां फित। अले नउलय् वनाः फ्‍यतुल।

\VS{7}अले वं थथे धकाः नाय्‌खिं च्‍वय्‌केबिल,

\par }{\PP “जुजु व वया भारदारतय्‌गु आज्ञा दु – सुं नं मनुखं अले सा द्वहं, फैतय्‌सं छुं नं नयेत्‍वने मयायेमा।

\VS{8}फुक्‍क मनू व पशुतय्‌सं भांग्रां फीमाः। फुक्‍कसिनं थःम्‍हं फु थें परमेश्‍वरयात प्रार्थना या। अले थथःगु मभिंगु व बांमलाःगु ज्‍या यायेगु त्‍वःति।

\VS{9}सुनां स्‍यू– परमेश्‍वरं थःगु मन हीकादी ला, अले तं क्‍वलाकाः झीत बचय् यानादी ला?”


\par }{\PP \VS{10}इमिसं छु छु यात, इमिसं गुकथं मभिंगु ज्‍या त्‍वःतल फुक्‍क स्‍वयाः परमेश्‍वरं थःगु मन हीकादिल। वय्‌कलं इमित नाश याये धकाः क्‍वःछिनादीगु जूसां नाश याना मदिल।




\par }\Chap{4}{\SH परमेश्‍वरया दया माया व योनाया तं
\par }
{\PP \VerseOne{1}योनायात थ्‍व तसकं मयल। अले तसकं तंम्‍वल।

\VS{2}वं परमप्रभुयात धाल, “प्रभु, जिं थःगु देश त्‍वःते न्‍ह्यः थ्‍व हे खँ धयागु मखु ला? उकिं हे ला जि तार्शीशपाखे बिस्‍युं वनेत्‍यनागु खः। छि दया माया दीम्‍ह, तंचायेत लिबाकादीम्‍ह, नुगः क्‍यातुम्‍ह व सजाँय बी मयःम्‍ह खः धकाः जिं स्‍यू।\XREF{✡}{{\XO 4:2 }{\XO{४:२
}}{\XT{प्रस ३४:६}}}

\VS{3}उकिं हे परमप्रभु, आः जि सीसां जिल। जि आः म्‍वानाच्‍वनेगु स्‍वयाः सीगु हे बांलात।”\XREF{✡}{{\XO 4:3 }{\XO{४:३
}}{\XT{१ राज १९:४}}}


\par }{\PP \VS{4}परमप्रभुं धयादिल, “छ तंम्‍वये थाय् दु ला?”


\par }{\PP \VS{5}योना शहर त्‍वःतावन। व शहरया पुर्बपाखे च्‍वंवन। वं अन छगू बल्‍चा दय्‌कल। बल्‍चाया किचलय् फ्‍यतुनाः निनवे शहरय् छु जुइ धकाः स्‍वयेत पियाच्‍वन।

\VS{6}परमप्रभुं योनायात किचलं गाय्‌केत अन भुयूफसिमा सय्‌कादिल। थुकिं योनायात सिचुकाबिल। योना भुयूफसिमा खनाः तसकं लय्‌ताल।


\par }{\PP \VS{7}तर कन्‍हय् खुन्‍हु सुथय् हे परमेश्‍वरया आज्ञा कथं उकी की दाल। अले व फसिमा गना वन।

\VS{8}सूर्य लुइधुंकाः परमेश्‍वरं पुर्बया क्‍वाःगु फय् छ्वयाहयादिल। छेनय् निभालं पुनाः योना मूर्च्‍छा हे जुइ थें च्‍वन। अले वं सीगु मनं तुनाः थथे धाल, “आः जि म्‍वानाच्‍वनेगु स्‍वयाः सीगु हे जिल।”


\par }{\PP \VS{9}थ्‍व न्‍यनाः परमेश्‍वरं धयादिल, “फसिमाया कारणं छ तंम्‍वये ज्‍यू ला?”

\par }{\PP योनां लिसः बिल, “ज्‍यू, सी माःसां ज्‍यू।”


\par }{\PP \VS{10}परमप्रभुं धयादिल, “छं छुं हे मयासें, पि हे मप्‍युसे चान्‍हय् ह्वयाः चान्‍हय् हे सीगु फसिमा खनाः छं नुगः मछिंकल।

\VS{11}धासेंलि अपाय्‌मछि तःधंगु छगू लाख व निइद्वलं मयाक छुं मस्‍यूपिं मस्‍त व अल्‍याख पशु दुगु निनवे शहर खनाः जि नुगः मछिं मजुइ ला?”

\par }